
Samių būgnas 
Šaltinis: Christopher Forster ir Ter Gjerde 


1623 m. 
Vidurio Laplandija 


Aslakas susverdėjo. Taip, nuovargis. Šiaip jis visuomet 
tvirtai stovėdavo ant kojų. Ryšulio iš rankų senasis vyras ne- 
paleido. Nugriuvo. Neskaudžiai - krito ant viržių. Išgąsdin- 
tas spruko lemingas. Aslakas atsistojo. Žvilgtelėjo per petį, 
įvertino atstumą iki persekiotojų. Vis garsiau skalijo šunys. 
Laiko jis turi nedaug. Vėl tyliai leidosi pirmyn. Sukritęs vei- 
das ir apvalūs skruostikauliai Aslako išvaizdai teikė kažin 
ką mistiška. Jo akys degė. Kojos vėl pačios savaime rasdavo 
kelią. Vėl pajuto jėgų antplūdį. Nusišypsojo, pradėjo grei- 
čiau kvėpuoti, net galva apsvaigo, jautėsi lengvas, — aštrus 
žvilgsnis, nenuvargstančios kojos. Dar Aslakas žinojo, kad 
neliks gyvas šią šiltą naktį. Pėdsakais jie sekė pernelyg ilgai. 
Ir visa šita turi baigtis. Aslakui pro akis neprasprūdo nė men- 
kiausia jį supančios gamtos detalė: plynaukštė ten aukščiau, 
akmenys aplink, grakštus ir status lokio galvos formos ežero 
krantas, kalnai tolyje, aptakūs, nuogomis viršukalnėmis, ten 
jis įžvelgė miegančių Šiaurės! elnių apybrėžas. Greta tekėjo 
sraunus upelis. Kiek uždusęs Aslakas sustojo. Čia. Jis įdėmiai 
apžvelgė vietą. Į ežerą krintančio upelio srovę, pėdsakus el- 
nių, keliaujančių į rytus, kalnų link, - ten, kur švintanti saulė 


' Prancūzų kalboje elnių rūšys vadinamos skirtingais žodžiais: pavyzdžiui, cerf - 


taurusis, renne - Šiaurės. Romane kalbama tik apie Šiaurės elnius. Pirmą kartą tekste 
paliekama Šiaurės elnias, toliau teksto sklandumo sumetimais šie gyvūnai bus 
vadinami bendriniu vardu elnias. Tam tikrose vietose dėl konteksto ar kitų priežasčių 
pridėta Šiaurės (vert. past). 


paskelbia dienos pradžią. Aslakas išliko susikaupęs, ran- 
kose suspaudė ryšulį. Ant kranto, nuošaly, matė lyg ir kokią 
aikštelę. Priėjo arčiau, peiliu nukapojo beržo keružio šakas. 
Aikštelė buvo apaugusi viržiais ir krūmynais. Šunys skalijo 
vis garsiau. Aslakas nusimovė apavą, į vandenį įmetė šakas, 
kad nepaliktų pėdsakų dumblinoje žemėje. Nubėgo iki uolos, 
užsiropštė ir po viržiais pakišo ryšulį. Sugrįžo ir vėl leidosi 
bėgti. Dabar jis nebebijojo. Šunys lėkė iš paskos. Vis arčiau. 
Netrukus iš už kalvos viršūnės, pasirodė ir vyrai. Aslakas 
paskutinį kartą apžvelgė ežerą, upelį, plynaukštę, aikštelę. 
Saulė debesis nušvietė rausvai oranžine spalva. Aslakas 
bėgo, pajuto, kad vis dėlto kojos jo nebelaiko. Neilgai trukus 
ji pavijo didžiuliai šunys, apspito, urzgė, bet nelietė. Aslakas 
nejudėjo. Viskas baigta. Vyrai, šnopuojantys, išsprogusiomis 
nuo bėgimo akimis, jau irgi stovėjo čia. Prakaitavo, neatrodė 
draugiškai nusiteikę. Tačiau jų žvilgsnyje tvyrojo baimė. Dra- 
bužiai sudraskyti, apatinės kelnės sušlapusios, stovėjo pasi- 
rėmę į lazdas. Jie laukė. Vienas priėjo arčiau. Senasis lapis 
žvelgė į jį. Jis žinojo. Jau buvo supratęs. Jau buvo matęs anks- 
čiau. Vyras nusuko akis ir užėjo lapiui už nugaros. 

Senoliui užgniaužė kvapą, kai pajuto staigų ir stiprų smūgį 
per žandą, nuo smūgio lūžo žandikaulis. Vyras suklupo. Dar 
vienas smūgis lazda. Lapis sverdėjo apspangęs, nors prieš 
tai ir buvo mėginęs šitiems smūgiams kūną parengti. Priėjo 
vyras - jis nebuvo sušlapęs. Tas, kuris mušė, liovėsi ir lazdą 
padėjo. Pasitraukė į šalį. Sausasis vyras dėvėjo juodą apdarą. 
Šaltai pažvelgė į Aslaką, paskui į vyrą su lazda, ir šis, sukda- 
mas akis į šoną, porą žingsnių žengė atatupstas. 

— Apieškokit jį! 

Priėjo dar du vyrai, patenkinti, kad juodasis Žmogus nu- 
traukė tylą. Šiurkščiai nuvilko apsiaustą. 

- Tu, laukinio išpera, nebandyk priešintis! 

Aslakas tylėjo. Nesipriešino. Tačiau šitie vyrai jautė baimę. 
Aslaką palengva užvaldė skausmas. Jis kraujavo. Vyrai jį čiu- 
pinėjo, vertė nuleisti elnio kailio kelnes, nuplėšė apatines, 


keturkampę kepurę - vienas ją nusviedė, nepamiršęs į tą 
pusę ir nusispjauti. Kitas paėmė peilį, padarytą iš elnio ragų 
ir beržo. 

— Kur jį paslėpei? 

Virš tundros pakilo vėjas. Aslakas pasijuto geriau. 

— Kur, velnio išpera?! — juodasis vyras užriko taip grės- 
mingai, kad net jo palyda pasitraukė atatupsta. 

Juodasis pradėjo tyliai melstis. Vėjas aprimo. Pasirodė pir- 
mieji uodai. Saulės šviesa dabar atsimušė į kalną. Skaudama 
galva lapis lingavo. Jis vos pajuto smūgį, kai lazda jam ištėškė 
pusę smilkinio. 


Ji pažadino skausmas. Veik nepakeliamas. Galva, rodės, 
sprogs. Saulė švietė aukštai danguje. Pajuto, kad aplink dvo- 
kia. Prie jo palinkę, stovėjo vyrai, moterys, vaikai. Be dantų, 
skarmaluoti, įniršusiais žvilgsniais. Nuo jų dvokė baime ir 
neišmanymu. O jis gulėjo ant žemės. Dabar skraidė jau ne 
uodai, o musės. Krūvomis tūpė ant atvirų Žaizdų. 

Priėjo vyras juodais apdarais, susibūriavę Žmonės atsi- 
traukė. Pastorius Noreusas sustojo priešais Aslaką. 

— Kur jis? 

Aslakas karščiavo. Kraujas įsigėrė į lipnią tuniką, ir dvo- 
kas Aslakui gniaužė kvapą. Kažkokia moteris į jį spjovė. Nu- 
sijuokė vaikai. Lapis pagalvojo apie savo ligotą sūnų, kurį 
mėgino išgelbėti šaukdamasis lapių dievų. Pastorius skėlė 
antausį arčiausiai stovinčiam vaikui. 

— Kur tujį paslėpei?! - užriko. 

Vaikai užsiglaudė motinoms už nugarų. 

Dangaus mėlynės spalvos marškinius vilkintis vyras pri- 
ėjo prie pastoriaus ir kažką pašnabždėjo į ausį. Šio veido 
išraiška nepakito. Paskui jis linktelėjo galva. Mėlynus marš- 
kinius vilkįs vyras ištiesė ranką, ir abu vyrai lapį pakėlė už 
pažastų. Lapis suriko. Žvilgsnis blausėsi iš skausmo. Vyrai 
jį nuvilko iki žemos medinės trobelės, skirtos įvairiausiems 
kaimo darbams. 


sw. - 


ronų pastorius. - Atpažįsti? 

Aslakas vos kvėpavo. Galva, regis, tuoj plyš. Darėsi vis 
karščiau. Musės nepakenčiamai erzino žaizdas. Sudraskytas 
skruostas, rodės, kirbėjo gyvybe. Vis daugiau kaimo gyven- 
tojų grūdosi kambaryje, kur karštis net dusino. 

— Paršas jau pilnas kirminų, - prunkštelėjo pasišlykštėjęs 
vienas vyras. Ir spjovė į Aslaką. Spjūvis Aslakui prilygo peilio 
dūriui. 

— Gana!- riktelėjo pastorius. 

— Tu būsi teisiamas, lapi! - vėl suriko, trenkdamas kumš- 
čiu į storą medinį stalą, norėdamas nutildyti įniršusią minią. 

Šitie žmonės jam kėlė šleikštulį. Ir jis tetroško kuo greičiau 
grįžti į Upsalą. 

— Tylos! Gerbkite savo Viešpatį ir Karalių! 

Pagiežingu žvilgsniu permetė lapių dievų, ypač Toro, at- 
vaizdus. 

— Lapi, šitie atvaizdai tau atnešė nors šiek tiek gėrio? 

Aslako akys buvo primerktos. Jis matė vaikystės ežerus, 
kalnus, kur tiek laiko bėgiota, tankią tundrą, kur taip mėgo 
klaidžioti, beržus keružius, kurių medį išmoko drožinėti. 

— Lapi! 

Aslakas neatsimerkė. Krustelėjo. 

- Jie gydė, - sušvogždė. - Geriau nei tavasis Dievas. 

Trobelėje ėmė murmėti. 

— Tylos! - užriko pastorius. 

— Kur slėptuvė? - grėsmingai paklausė. - Kur, pasakyk, jei 
nenori, kad tave sudegintume, prakeiktasis! Kalbėk, padare! 
Ar kalbėsi?! 

— Ant laužo! Ant laužo! — sušuko prie baltos nukarusios 
krūties kūdikį laikanti moteris. 

Kitos moterys atitarė: 

— Ant laužo, sudegint! 

— Tylos, tylos! 

— Ant laužo lapį, ant laužo! Tedega pragare! 

Pastorius prakaitavo, jis norėjo, kad viskas kuo greičiau 
baigtųsi. Dvokas, tas tamsaus gymio velnias kruvinu veidu 
taip arti jo, tie taip arti stovintys puskvailiai bjaurūs valstie- 
čiai — viskas jam rodėsi nebepakeliama. Dievas jam atsiuntė 
išbandymą. Jis tikrai primins Upsalos vyskupui, kad uoliai 
tarnavo Viešpačiui šiuose laukiniuose Laplandijos tyruose, ir 
nė vienas pastorius nenorėjo čia vykti. Tačiau dabar jau pa- 
kaks. 

— Lapi, - pakėlė balsą ir, reikalaudamas tylos, iškėlė pirštą, — 
gyvenai nuodėmėje, užsispyręs, laikeisi pagoniškų prietarų. 

Įsivyravo tyla, tačiau ore tvyrojo slegianti įtampa. 

Pastorius ištiesė Aslakui storą iliuminuotą Bibliją. Bedė 
pirštu į kaltinamuosius žodžius: 

— Kas aukotų atnašas bet kokiam kitam dievui, bus pa- 
smerktas sunaikinti!?, - netikėtai užriko griausmingu balsu. 
Žmonės persigando. 

Stora valstietė raudonu veidu, karščio įveikta, atsiduso ir 
apalpo. Aslakas krito ant žemės. 

- Šitas pranašas, tas svajotojas, bus nubaustas mirti, nes 
skelbė išdavystę Viešpaties, jūsų Dievo.? 

Vyrai ir moterys atsiklaupė, murmėdami maldą, persi- 
gandę vaikai suko į šalį akis, pakilęs vėjas atpūtė šiltą slogų 
orą. 

Pastorius nutilo. Lauke lojo šunys. Paskui liovėsi ir jie. 
Liko tik patalpos dvokas. 

— Nuosprendį patvirtino Stokholmo karališkasis teismas. 
Lapi, tebūnie įvykdytas dieviškasis ir karališkasis teisingu- 
mas! 

Du purvini vyrai čiupo Aslaką ir šiurkščiai išvilko lauk. 
Laužas jau buvo sukrautas — tarp ežero pakrantės ir kokių 
dešimties medinių trobelių, - tai ir buvo visas kaimas. 


2 Nuoroda į Iš 22,19 (čia ir kitur cituota iš www.biblija.lt, Rubšio (ST) ir Kavaliausko 


(NT) vertimas, LBD ekumeninis leidimas (Biblija RK E1999). 
Nuoroda į Įst 13,6. 


Aslaką tvirtai pririšo prie stulpo, kurį teko atplukdyti upe 
nuo vandenyno pakrantės, nes šiose vietose tokio pobūdžio 
apeigoms tinkamų medžių nebuvo. Nors pastorių puolė ir 
kandžiojo uodai, jis stovėjo tvirtas it uola. 

Kaimiečiai nepastebėjo, kaip Žemiau valtimi, pilna mai- 
nams skirtų kailių, atplaukė berniukas. Jis sustingęs stebėjo 
prieš akis atsivėrus; vaizdą ir greitai suprato, koks siaubas 
ten dabar dėsis. Berniukas pažinojo ant laužo pririštą vyrą. Jis 
priklausė kaimyniniam klanui. 

Vienas valstietis ką tik uždegė laužą. Ugnis netruko įsi- 
mesti į sudėtas medžių šakas. Aslakas sudejavo. Jis prisivertė 
pramerkti sveikąją akį. 

Išvydo ežerą priešais, kalvą. Pastebėjo jaunojo, rodės, 
siaubo sukaustyto lapio siluetą. Aslaką palietė liepsnos. 

— Jis mat gelbėjo kitus, tegu dabar išgelbsti save! - sukri- 
zeno vienakis ir vienrankis vyras. 

Pastorius jam užtvojo. 

— Nepiktžodžiauk! - suriko ir tvojo vėl. 

Vyras skubiai spruko, susiėmęs galvą vienintele ranka. 

— Lapi, lapi, tu degsi pragare! - šaukė nudumdamas. - Pra- 
keiktasis, prakeiktasis! 

Pravirko vaikas. 

Paskui netikėtai suriko lapis. Apimtas liepsnų, jis klejojo, 
rėkė, rėkė nežmogišku balsu, spigiai - šaukė Žmogus, kuris 
jau nebebuvo Žmogus. Riksmas virto nepakeliamu gargalia- 
vimu, kol pasigirdo tarsi virš skausmo keliamų kančių pa- 
kilusios gaidos, lyg balsas būtų patekęs į kitų išmatavimų 
erdvę. Netikėta harmonija, kupina kančios, tačiau vaiski tarsi 
krištolas tam, kas gebėjo perskaityti tą kančią. 

— Prakeiktasis gieda savo dievams! - riktelėjo išsigandęs 
kaimietis ir griebėsi už galvos. 

Pastorius nė nesujudėjo. Jis stengėsi pagauti lapio žvilgsnį, 
lyg šis per liepsnas būtų galėjęs atskleisti vietą, kur paslėpė 
tai, ko pastorius buvo atvykęs surasti. 


Aslako riksmas jaunąjį lapį valtyje sukaustė iš baimės. Ap- 
stulbęs, persigandęs, išgirdo gerklinį lapių giesmę giedantį 
balsą. Čia jis buvo vienintelis, suprantantis žodžius. Šaiži, 
gomurinė giesmė jį nešė už šio pasaulio ribų. Joikas* virto 
kapotu, skubotu. Pragaro laužo liepsnoms pasmerktas lapis 
norėjo iš paskutinių jėgų perduoti tai, ką turėjo perduoti. 

Paskui balsas nutilo. Įsivyravo tyla. Tylėjo ir jaunasis lapis. 
Galvoje be perstojo aidint mirštančiojo riksmams, jis apgręžė 
valtį. Kraujas stingo gyslose, nes jis suprato akivaizdžią tiesą. 
Žinojo, ką privalo padaryti. Ir ką po jo turės padaryti jo sū- 
nus. Ir jo sūnaus sūnus. 


* Tradicinė lapių giesmė. 

Sausio 10 d., pirmadienis. 
Poliarinė naktis. 


9.30. Vidurio Laplandija. 


Ši diena buvo pati nuostabiausia metų diena - visų žmoni- 
jos vilčių diena. Rytoj vėl patekės saulė. Keturiasdešimt dienų 
aukštosios plynaukštės gyventojai, vyrai ir moterys, prislėg- 
tos dvasios, stengėsi išlikti, nepalaikomi šio gyvybės šaltinio. 

Klemetas, policininkas ir racionaliai mąstantis vyras, taip, 
racionaliai, nes buvo policininkas, šiame reiškinyje įžvelgė 
šventą pirmapradės nuodėmės ženklą. Kam gi dar reikėtų 
versti žmogiškąsias būtybes šitaip kentėti? Keturiasdešimt 
dienų be šešėlio — prie žemės prispausti lyg ropojantys vabz- 
džiai. 

O jeigu rytoj saulė nepakils? Tačiau Klemetas mąstė racio- 
naliai. Jis buvo policininkas. Saulė pakils. Vietos dienraštis 
„Finnmark Dagblad“ šiandien ryte netgi pranešė, kelintą 
valandą baigsis prakeiksmas. Kokia graži ta pažanga. Kaip 
galėjo ištverti protėviai, neturėję galimybės perskaityti, kad 
saulė sugrįš, baigiantis žiemai? Gal jie nežinojo, kas yra viltis? 


Rytoj tarp vienuoliktos valandos keturiolikos minučių ir 
vienuoliktos valandos keturiasdešimt vienos minutės Kleme- 
tas vėl taps Žmogumi - žmogumi, metančiu šešėlį. O dar kitą 
dieną jo šešėlis kris keturiasdešimt dviem minutėm ilgiau. 
Kai saulė pasirodydavo, dienos ilgėdavo sparčiai. 

Kalnai vėl įgis savuosius kontūrus ir nuostabų grožį. 
Saulė ritinėsis per nedidukus slėnius, prikeldama gyventi 


apsnūdusią gamtą, pažadindama graudžią ir tragišką Laplan- 
dijos gilumos bevaisių aukštųjų plynaukščių bekraštybę. 

O kol kas saulė tebuvo vilties spindulys, atsispindintis rus- 
vuose ir rausvuose debesyse, sklendžiančiuose virš melsvu 
sniegu nuklotų viršukalnių. 

Kiekvieną kartą, kai prasidėdavo šis laikotarpis, Klemetas 
prisimindavo dėdę Nilsą Antę, žinomą kaip vieną gabiausių 
regiono joikų giedotojų. Šaižiomis gomurinėmis giesmėmis 
jo dėdė, tikras poetas, pasakojo apie pasaulio stebuklus ir at- 
skleidė paslaptis. 

Nilsas Antė visą Klemeto vaikystę užliūliavo užburian- 
čiais joikais — magiškomis pasakomis, atpirkusiomis visas 
knygas, kurias norvegų vaikai skaitydavo namie. Klemetui 
knygų nereikėjo. Jis turėjo dėdę Nilsą Antę. Pats Klemetas 
niekuomet neišmoko giedoti ir manė, kad juos supančios 
gamtos paprastais žodžiais neaprašysi. 

— Klemetai! 

Kartais, kai patruliuodavo šioje beribėje aukštojoje ply- 
naukštėje, kaip, tarkim, ir šiandien, jis leisdavo sau truputį 
ilgesingai pabūti vienas su savo mintimis. Tačiau tylintis, ne- 
giedantis, slegiamas joikų prisiminimų, bejėgis prieš poeziją. 

— Klemetai! Gal galėtumei mane nufotografuoti? Su tais 
debesimis už manęs. 

Jaunoji bendradarbė iš mėlyno kombinezono kišenės išsi- 
traukė nediduką fotoaparatą ir tiesė jam. 

— Dabar pats laikas? 

— Ne ką prastesnis, nei stovėti užsisvajojus, - atsakė ir iš- 
tiesė fotoaparatą. 

Klemetas suniurnėjo. Žinoma, ji visuomet gali atsakyti į 
bet kokį klausimą. Jam geri atsakymai į galvą šaudavo pa- 
prastai per vėlai. Klemetas nusiėmė kumštinės pirštines. 
Geriau jau kuo greičiau atsikratyti šito reikalo. Dangus iš- 
sigiedrijo, ir šaltis kandžiojosi vis stipriau. Temperatūra vei- 
kiausiai nukrito iki kokių dvidešimt septynių laipsnių. 

Nina nusiėmė kepurę iš ruonenos ir lapės kailio, pasirodė 
šviesūs plaukai. Apžergė sniegaeigį ir, atsukusi nugarą ryš- 
kiems įvairiaspalviams debesims, plačiai šypsojosi objek- 
tyvui. Ninos grožis gniaužė kvapą, be to, ji buvo grakšti ir 
gracinga, mėlynos akys - išraiškingos, išduodančios visus 
jausmus. Klemetas manė, kad tai - dalykas praktiškas. Po- 
licininkas ją nufotografavo' kiek nevykusiu planu - tyčia. 
Nina į elnių policiją atvyko dirbti prieš tris mėnesius, tačiau 
patruliavo pirmą kartą. Prieš tai ji dirbo Švedijos teritorijoje 
įsikūrusiame generaliniame komisariate Kirunoje, paskui 
Kautokeine - Norvegijoje. 

Klemetą erzino nuolatiniai Ninos prašymai ją nufoto- 
grafuoti, tad jis įsigudrino ant objektyvo užkišti pirštą. Jam 
rodydama rezultatą, Nina, maloniai šypsodamasi, kiekvie- 
nąsyk aiškindavo: pirštus reikia laikyti apdairiai prispaustus 
prie fotoaparato šonų. Tarsi Klemetas būtų koks dešimtme- 
tis vaikiščias. Ninos balso tonas būdavo nepakenčiamas. Tad 
Klemetas nusprendė nebeuždenginėti objektyvo pirštu. Su- 
galvos ką nors kita. 

Pūtė vėjelis. Fotografuoti per tokį šaltį netrukus tapo tikra 
kančia. Klemetas užmetė akį į savo sniegaeigio GPS imtuvą. 
Tiesiog refleksas. Kalnus jis pažinojo mintinai. 

— Važiuojam. 

Klemetas sėdo ant sniegaeigio ir šovė į priekį, Nina - iš 
paskos. Nusileidęs nuo kalvos, lėkė palei ledu ir sniegu pa- 
dengtą upelį. Keitė padėtį ant sniegaeigio, sukdamasis nuo 
beržų šakų, sąžinei nuraminti atsigręždavo įsitikinti, kad 
Nina važiuoja iš paskos. Teko pripažinti - sniegaeigį ji buvo 
įvaldžiusi jau beveik nepriekaištingai. Jie važiavo apie pusan- 
tros valandos per kalvas ir slėnius. Artėjant prie Ragesvario 
kalno, šlaitas pasidarė status. Klemetas važiuodamas atsi- 
stojo ir padidino greitį, Nina - paskui jį. Po dviejų minučių 
jie sustojo. 

Klemetas nusiėmė šalmą, po kuriuo buvo užsidėjęs kailinę 
ausinę kepurę, ir išsitraukė žiūronus. Atsistojo ant sniegaeigio 

paminos, viena koja priklaupė ant sėdynės, ilgai stebėjo viską 
aplink: kalvų viršūnes, ieškojo sniege judančių taškelių. Pas- 
kui ištraukė termosą ir Ninai pasiūlė kavos. Ji pasuko Klemeto 
sniegaeigio link, iki kelių klimpdama į purų sniegą: gerokai 
paprakaitavo, kol nusigavo iki jo. Klemeto akyse žybtelėjo 
gudrios liepsnelės, tačiau pasistengė nesišypsoti. Štai tau už 
nuotrauką, pamanė. 

- Atrodo, ramu, ar ne? - gurkštelėjusi porą kartų, tarė. 

— Taip, atrodo. Juhanas Henrikas man sakė, kad jo banda 
pradėjo sklaidytis: elniai nebegali pakankamai priėsti. O jei 
jie pereis upę, tas užsispyręs asilas Aslakas vėl pasius, jį pa- 
žįstu. 

— Aslakas? Ar tas, kuris gyvena palapinėje? Manai, jų ban- 
dos gali susimaišyti? 

— Greičiausiai jos jau susimaišė. 

Suskambo Klemeto telefonas. Policininkas kiek sugaišo, 
kol pakišo aparatą po kailinės kepurės ausine. 

— Elnių policija, Klemetas Nangas. 

Ilgai klausėsi, laikydamas puodelį kavos, kartais tarp 
gurkšnių kažką sumurmėdamas. 

— Gerai, būsime po kelių valandų. O gal rytoj. Tikrai neži- 
nai, kur jis? 

Klausydamasis Klemetas vėl gurkštelėjo ir baigė kalbėtis. 

— Vis dėlto pirmieji vėl pabėgo Matiso elniai. Skambino 
Juhanas Henrikas. Sakė, matė kokį trisdešimt Matiso elnių, 
perėjusių kelią ir nusigavusių iki jo valdų. Važiuojame. 

5.30, Kautokeinas. 


Įėjimas į muziejų buvo nusiaubtas. Pro milžiniškas dvi- 
vėres duris.į vidų pūtė sniegą. Lediniame vėjyje sušalusios 
snaigės krito greta stiklo šukių. 

Prie pastato staiga sustojo sniegaeigis, ir jo šviesos nu- 
plieskė nuniokotą muziejų. 

Sniegaeigio vairuotojas puolė prie durų, sunkiai, nes kom- 
binezonas, kurį vilkėjo, buvo sunkus. Energingai pasitrynė 
skruostus, vydamas negerą nuojautą. 

Kartu su Žmona jie atkeliavo į šį visų užmirštą Norvegi- 
jos Didžiosios Šiaurės kampelį, kai dar nebuvo prasidėjusi 
turistų era. Abu be galo žavėjosi lapiais ir buvo talentingi ju- 
velyrai, tad Kautokeine jie surado vietą, kur galėjo kuo pui- 
kiausiai puoselėti abi šias aistras. 

Bėgant metams, su Žmona kantriai, iš lėto pastatė vieną 
įstabiausių vietų šalyje. Virš slėnio vienas greta kito glaudėsi 
apie dešimt netaisyklingai išdėstytų pastatų. Helmutas prie 
įėjimo nusikabino žibintą ir skaudama širdimi pradėjo apžiū- 
rinėti. Jo „uždraustasis miestas“ — taip keletas Žmonių vadino 
muziejų — iš pradžių erzino kelis lapių tyrinėtojus estetus, o 
samių amatininkai į jį žvelgė nepatikliai. Helmutas mokėsi 
lapių sidabro apdirbimo technikos ir tapo vienu geriausių re- 
giono ekspertų. Jis visa siela atsidavė šiems dėl klajokliško 
lapių gyvenimo išsibarsčiusiems meno kūriniams ir jiems 
eksponuoti atidarė išties tinkamą vietą. Kad jam pavyko, 
Helmutas suprato tuomet, kai Vuorjės kaimo - galingo lapių 
klano Karašoko vakaruose - vadas Isakas Matisas Sara jam 
atnešė iš beržo drožtą savo paties kūdikystės lopšį ir atidavė 


eksponuoti lapių gyvenimo būdui skirtame pastate. Dabar 
Helmutas turėjo surinkęs vieną gražiausių Šiaurės Europos 
kolekcijų. 

Helmutas perėjo vieną didžiulę salę, kur buvo kolekcijos 
iš Vidurio Azijos. Sidabro papuošalai ir keramika nepaliesti. 
Niekas nesujaukta. 

Staiga jis išgirdo, kaip sutraškėjo stiklo šukės - kažkas per 
jas ėjo. Regis, netoli įėjimo. Helmutas sustojo ir įsiklausė. Po 
sales sklido kiek pritilęs aidas. Jis sulaikė kvėpavimą, įtempė 
ausis. Instinktyviai griebė ant sienos kabantį afganų durklą ir 
užgesino žibintą. 

— Helmutai! 

Šaukė jį. Helmutas lengviau atsiduso. 

- Čia, Afganų salėje! - sušuko savo ruožtu. Durklą paka- 
bino į vietą. 

Po kelių akimirkų išvydo storai apsimuturiavusį, lėtai ei- 
nantį Žmogų. Iš išsipūtusio kombinezono pažino žurnalistą. 

— Juhanai, dėl Dievo, ką čia veiki? 

— Man paskambino Berita. Ji matė, kaip prieš kokį pusva- 
landį nuvažiavo sniegaeigis. 

Helmutas sunerimęs tęsė apžiūrą. Visi eksponatai atrodė 
savo vietose. Nejaugi įėjimo duris sudaužė kuris iš tų jaunų 
girtuoklių? 

Nerimas sustiprėjo, kai jis pagaliau įėjo į paskutinę - „Bal- 
tąją salę“, kur buvo eksponuojami jo surinkti lapių meno 
lobiai. Nuostabiausi juvelyriniai puikiai išdirbto spindinčio 
sidabro dirbiniai. 

Tuomet Helmutas ir pamatė sandėlio duris. Jos buvo iš- 
laužtos, paliktos atviros. Kažkas laužėsi ten. Helmutas įtampą 
juto net viduriuose. 

Netrukus jis uždegė ryškias sandėlio šviesas, ir kamba- 
rys nušvito. Jame ant sieninių lentynų sukrautos ir sunume- 
ruotos gulėjo dėžės. Kambario vidury stovėjo seni pušiniai 
stalai. Viskas atrodė tvarkingai. Gerai, gerai. Tuomet Helmu- 
tas atsisuko į pirmą lentyną. Dvi dėžės su iš rago drožtais 

kupranugariais, darytais Kandaharo dirbtuvėse. Puiku. Ta- 
Čiau virš šitos esanti lentyna buvo tuščia. Helmutui žvėriškai 
suskaudo pilvą. Ši lentyna neturėjo būti tuščia! Dingo viena 
dėžė. 

Žurnalistas viską suprato iš vokiečio veido išraiškos. 

— Ko truksta? 

Helmutas stovėjo išsižiojęs, padėrusiu žvilgsniu. 

— Helmutai, ko trūksta? 

Muziejaus direktorius pažvelgė į žurnalistą, susičiaupė, 
nurijo seiles. 

— Būgno, - šiaip ne taip pravebleno. 

— Eina šikt! 


11.30. Vidurio Laplandija. 


Nina susilenkusi vairavo sniegaeigį, iki galo nuspau- 
dusi greičio rankenėlę. Veidą jai plakė beržų keružių ša- 
kos. Galinga mašina lengvai kilo stačiu šlaitu. Storas sniego 
sluoksnis gerokai palygino žemės paviršių ir važiuoti buvo 
lengviau. Mažame slėnyje kyšančios nedidelės kalvos vidury 
stovintį kilnojamąjį namiūkštųį Nina privažiavo tik keliomis 
sekundėmis vėliau už Klemetą. Ji vis dar stebėjosi, kaip el- 
nių augintojai gali gyventi tokiuose laikinuose būstuose išti- 
sas savaites viduržiemį, kai temperatūra krisdavo iki minus 
trisdešimt penkių, kartais iki keturiasdešimties, atskirti nuo 
pasaulio, kai artimiausias kaimas būdavo už dešimčių kilo- 
metrų. Vėjas stiprėjo, ir, regis, niekas negalėjo jo sustabdyti 
šiuose plikuose ir tuščiuose kalnuose - tiesa, kilnojamasis na- 
melis stovėjo kiek užuovėjoj, žemiau. Nina nusiėmė šalmą, 
pasitaisė kepurę ir atidžiai apžvelgė namuką. Kažkoks va- 
gonėlio ant ratų ir laikino statybų aikštelės barako mišinys, 
tik mažesnis. Iš krosnelės kilo dūmai. Namukas buvo baltas, 
pastatytas ant didelių pavažų, kad būtų galima pergabenti. 
Šonai sutvirtinti metalinėmis plokštėmis. Vaizdas bjaurus, ta- 
čiau tundroje estetika nevaidino ypatingo vaidmens. 
augintojo sniegaeigis, nedidukė trinka malkoms kapoti ir į 
vieną prikapotų malkų įbestas kirvis, geležiniai ir plastikiniai 
bidonai, dvi metalinės dėžės ant sniegaeigio priekabos, visur 
išmėtyti plastikinių virvių antgaliai ir net elnio oda ir galva, 
numestos prie namelio. Sniege - kraujo dėmės. Viduriai iš- 
mėtyti ant suplėšytų šiukšlių maišų, veikiausiai lapės darbas. 

Nina įėjo pro siauras duris paskui Klemetą, kuris belstis ne- 
sibeldė. 

Matisas lėtai pasikėlė, trindamasis skruostus. 

— Bores, - pasisveikino Klemetas. 

Kaip įprastai, Klemetas pasinaudojo proga, kad elnių au- 
gintojai prie ežero dar nesusipykę, ir iš anksto paskambino 
Matisui bei pranešė atvažiuojąs. 

Nina žengė į priekį ir pasilenkė prie Matiso. 

— Sveiki, Nina Nansen. Neseniai pradėjau dirbti elnių po- 
licijoje, P9 patruliai, su Klemetu. 

Matisas ištiesė taukuotą ranką, ir Nina šypsodamasi ją pa- 
spaudė. 

Jaunoji policininkė apsižvalgė - jai padarė įspūdį netvarka 
ir nešvara. Būsto apstatymas spartietiškas. Išilgai trobelės, 
kairėje - kelios perkrautos lentynos, spalvotų skysčių sklidini 
bidonai, konservų dėžutės, ant vinių sukabinėti virtuvės ra- 
kandai, odiniai diržai, tradiciniai samių peiliai. Jei gerai pa- 
galvotum, tarė sau Nina, lentynos gan tvarkingos. Šie daiktai 
piemeniui turėjo būti svarbūs. Dar stovėjo dviaukštė lova. 

Dešinėje — krosnelė ir suolas-dėžė. Tarp lovos ir suolo — 
ilgas ir siauras stalas. Ant viršutinio lovos gulto prikrauta 
plastikinių maišų, matyti iš jų kyšantys drabužiai, maisto 
dėžutės. Virvės, apklotai, sniegaeigio kombinezonas, didelis 
elnio kailio paltas, kelios poros pirštinių, kailinė kepurė - vis- 
kas suversta aukštyn kojomis ir nešvaru. Matisas gulėjo ant 
apatinio lovos gulto, iki pusės įlindęs į miegmaišį, padėtą ant 
elnio kailių. Ant miegmaišio dar buvo užmesti keli apšiurę ir 
maisto liekanomis bei taukais ištepti apklotai. 

Ant krosnelės ant nedidelės ugnies stovėjo didžiulis puo- 
das. Ant žemės - dar vienas, pilnas tirpstančio sniego. 

Per visą nedidukę patalpą buvo ištempta virvė, ant jos 
džiūvo dvejos elnio kailio apatinės kelnės ir keletas abejoti- 
nos švaros kojinių, dar kybojo du elnio odos nugremžtu kai- 
liu gabalai. Dvi poros didžiulių žieminių batų kyšojo iš po 
lentynos. 

Po paprastą prieglobstį Nina žvalgėsi išplėstomis aki- 
mis. Ji mielai būtų nufotografavusi, tačiau nedrįso. Pur- 
vina, atgrasu. Ir žavinga. Ji suvokė, kad atsidūrė pasaulyje, 
kurio visiškai nepažinojo. Tai buvo virš jos supratimo ribų. 
Kaipgi Norvegijoje galima taip gyventi? Jos šalyje? Ji prisi- 
minė per televiziją matytą reportažą apie čigonų stovyklą 
Rumunijoje. Čia trūko tik pusnuogių vaikigalių. Ir tuo pa- 
čiu metu Nina jautėsi sutrikusi. Kodėl - gerai nesuprato. 
Klemetas, rodės, jaučiasi kuo puikiausiai. Tačiau jis šitame 
regione gimęs. Jis žinojo. Taigi šitai — dar vienas skandi- 
navų karalystės veidas. Klemetas buvo Ninai paaiškinęs, 
kad Matisas čia nuolat negyveno. Ir vis dėlto! Šitai Norve- 
gijoje? Ninos kaimelyje, Norvegijos pietuose, žvejų trobe- 
lės buvo ne ką didesnės, statomos ant vandens. Žvejai ten 
laikė valtis, tinklus. Kartais Nina, kai buvo vaikas, bėgdavo 
ten pasislėpti, stebėdavo didžiulius prie kaimo priplau- 
kiančius žvejybinius laivus, prie kurių artintis jai draudė 
motina. Vyrai neša nuodėmę, sakė motina. O jos motina 
nuodėmę įžvelgdavo visur. 

Tačiau žvejų trobelėse nebuvo šitokio skurdo. Tarp kitko, 
šitoj trobelėj taip pat, po akimirkos pagalvojo Nina. Ši trobelė 
alsavo neviltimi. 

Motina būtų žinojusi, kaip pasirūpinti ta vargše siela. Ji vi- 
suomet žinojo, kokį sprendimą priimti, kaip atskirti gėrį nuo 
blogio. Nina pagalvojo: ar Klemetas mąstė apie panašius da- 
lykus, ar jos kolegai bjauru? Ar gal manė, kad tokios sąlygos 
čia normalios. 

— Išgąsdinai, kai paskambinai, — pasakė elnių augintojas 
Klemetui, įsitaisiusiam priešais jį ant suoliuko. - Kai skam- 
binai, sakei „policija“. Vos į kelnes nepridėjau. Galėjai iškart 
pasakyti, kad elnių policija. 

Klemetas traukė iš kuprinės puodelius ir vaipėsi. 

— Klausyk, tikrai, - toliau kalbėjo Matisas. — Kai skam- 
bina policija, niekad nežinai, kokių kiaulysčių prikrės. O 

elnių policija - tai bent žinai, kad niekad nieko rimta. Ar ne, 
Klemetai? 

Padarytu įspūdžiu Klemetas atrodė patenkintas. Ištraukė 
plastikinį butelį su skaidriu skysčiu. 

— Najau ne! - sušuko Matisas. - Nesielk šitaip su manim! 

— Nebijok, šįkart čia vanduo, - patikino Klemetas. 

Matisas nurimo. Pradėjo niūniuoti, mosikuodamas ranko- 
mis Ninos pusėn, - šaiži, gerklinė, trūkinėjanti, kartais per- 
einanti į gomurinę giesmė, kurios Nina visiškai nesuprato. 
Veikiausiai tai buvo pasveikinimo joikas. Klemetas klausėsi 
šypsodamas. 

Nina prisėdo ant irgi daugybės dėmių išmarginto suolo 
krašto. 

- Prieš sėsdamasi galėtum paduot puodą, - pasakė jai Ma- 
tisas. | 

Nina piktai jį nužvelgė. Tačiau Matisas nė neketino keltis. 

- Žinoma, - atsakė šypsodamasi. - Atrodai toks pavargęs. 
Gražiai dainavai. 

Nina matė, kad Matisas išgėręs. Jai nepatiko apsvaigę 
žmonės. Sutrikdavo. Nusiėmė kailinę kepurę, ieškodama šva- 
resnės vietos padėti, paskui grakščiai atsistojo, atnešė puodą 
ir pastatė ant stalo. Nieko nelaukdamas, Matisas vidun įkišo 
šakutę, išsitraukė gabalą mėsos ir pradėjo kramtyti, o sultinys 
varvėjo ant miegmaišio, nes jis tik šiek tiek buvo išjo išlindęs. 

- Aš turėjau dėdę, kuris giedojo joikus, - pasakė Klemetas. 

— A, taip, tiesa, tavo dėdė Nilsas Antė buvo geras joikų 
giedotojas. 

- Jis gebėjo improvizuoti, sukurti joiką šiaip, čia, tau: pa- 
pasakojo apie kokią nors vietą ar apie Žmogų, ar apie daiktą, 
kurį neseniai buvo matęs ar lietęs. Net kalbėdamas kiek tęs- 
davo garsus. Mačiau, kaip sužibėdavo jo akys, kai rengda- 
vosi giedoti. 

— O dabar ką tavo dėdė veikia? 

- Jis senas. Nebegieda. 

Klemetas savo ruožtu puodo vidun smeigė peilį, išžvejojo 

gabalą mėsos ir pasidėjo į dubenį. Nina netrukdė jam veikti 
taip, kaip norėjo. Klemetas buvo pratęs bendrauti su elnių 
augintojais. Su jais visuomet reikia elgtis kantriai ir nesku- 
bėti, buvo sakęs jai Klemetas. Nina pagalvojo, ar Matisas to- 
kios būklės iš tiesų turėjo teisę paskersti elnią. 

Klemetas vėl palinko prie dubenio, akivaizdžiai ne itin 
skubėdamas pradėti rimtą pokalbį. Jis pamatė elnio blauzdi- 
kaulį. 

— Galima? - paklausė Matiso. 

Tas linktelėjo galva ir išsitraukė pakelį tabako. 

Kai elnio blauzdikaulį Klemetas rengėsi sudaužyti peilio 
rankena, suskambo telefonas. 

— Po velnių! - nusikeikė Klemetas. 
kaulo kybojo vos keli gabaliukai sūdytame vandenyje virtos 
mėsos. Susiraukęs atsisuko į Matisą. Samis baigė suktis ci- 
garetę. Smakru varvėjo sultinys. Barzdoje įstrigęs gabalėlis 
mėsos. Klemetas vyptelėjo, rankose vis dar laikydamas kaulą 
ir peilį. Tarpais tarp telefono skambėjimo tik girdėjai, kaip 
beprotiškai kaukia Sibiro vėjas, jau dvi dienas lediniu šalčiu 
sukaustęs Finmarką. Lyg nebūtų užtekę ir trisdešimt laipsnių 
šalčio. 

Matisas pasinaudojo proga ir iš po lovos išsitraukė trilitrį 
bidoną. Pastatė ant stalo ir prisipylė puodelį. 

Telefonas tebeskambėjo. Net šioje plynaukštėje kartais at- 
sirasdavo ryšys. 

Staiga skambėti liovėsi. Klemetas pažiūrėjo į ekraną. Ne- 
pasakė nieko. Į jį primygtinai žiūrėjo Nina. Galiausiai pori- 
ninkas aparatą jai padavė. Nina perskaitė vardą. 

— Perskambinsiu vėliau, - tepasakė Klemetas. 

Elnių augintojai akivaizdžiai greitai susinervindavo ir pa- 
sidarydavo nekantrūs, kai susimaišydavo jų bandos. 

Bidoną Matisas stumtelėjo Klemetui. 

— Ačiū, ne. 

Klemetas pažvelgė į Niną, ji papurtė galvą ir dėkodama 

nusišypsojo. Matisas ištuštino pusę puodelio ir vyptelėjęs 
prisimerkė. 

Klemetas vėl čiupo kaulą ir vienu smūgiu jį perdaužė. 
Ištiesė Ninai. Moters veide šypsena išnyko kaip dūmas. Ji 
pasijuto tvirtai, pusiau išsitiesusi ant suolelio, pakankamai 
prasisegusi kombinezoną. Namelyje laikėsi veik pakenčiama 
temperatura. 

— Nori? 

— Ne, — sausai atkirto ji. Nina jautė, kad galiausiai nepa- 
vyks išvengti Klemeto mėgstamo anekdoto. 

Šis lėtai pakėlė kaulą prie burnos, žvelgdamas tiesiai į Niną, 
ir garsiai įsiurbė kaulų čiulpų. Lūpas nusišluostė rankove. Mirk- 
telėjo Matisui ir su žybčiojančiomis liepsnelėmis akyse atsisuko 
į Niną. 

— Ar žinai, kad tai lapių viagra? 


Wi (e 


Well 


kartus girdėjau tave pasakojant šitą anekdotą per keturias 
patruliavimo dienas. 

Dabar juokėsi ir Matisas, visa veik bedante burna, pami- 
šėlio juoku, nustebinusiu Niną. Matisas irgi paėmė kaulą ir 
godžiai įsiurbė čiulpų. 

— Aha, lapių viagra! 

Jis vis juokėsi ir juokėsi plačiai praverta burna, atkišęs 
sugedusių dantų likučius. Iš burnos krito gabaliukai mėsos. 
Nina klausė savęs, ką ji čia veikia, tačiau neišsidavė. Žinojo, 
Klemetas truputį su ja žaidžia, ir tikėjosi, kad jis sugebės ne- 
peržengti ribų. Ji vis dar jautėsi naujokė šioje elnių augintojų 
aplinkoje, kad pasakytų Matisui, ką galvoja iš tiesų. 

Elnių augintojas, kaip prieš tai Klemetas, irgi ištiesė Ninai 
varvantį kaulą, o per burnos kamputį jam varvėjo seilės. 

— Nagi, nagi, lapių viagra! 

Ir vėl pratrūko kvatoti, Žaibiškai metęs žvilgsnį į Klemetą. 
O paskui vėl užtraukė jau kitą joiką, melodiją papildydamas 

gestais, įsispitrijęs į Niną, nors neatrodė, kad iš tiesų ją ma- 
tytų. Klemetas, regis, linksminosi. Jis nusišluostė akių kam- 

Vis dar sėdinti ant suolo krašto Nina pakišo kelius po smakru 
ir kojas apsivijo rankomis. Taip ji reikšdavo pyktį. Pyko, bet, 
diplomatiškai mandagiai atsisakydama, elnių augintojui šyp- 
telėjo. Jie tikrai nedažnai šiose vietose matydavo moterų. 

— A, na, 0 aš jaučiuosi puikiai, - nesiliovė Klemetas, suo- 
kalbiškai žvilgtelėjęs į Niną. 

Ir Matisas vėl pratrūko juokais, tapšnodamas sau per šlau- 
nis. 

— O kokia ji graži, a, - iškūkčiojo pro juokus. 

Klemetas staiga išsitiesė ir įsipylė samtį sultinio. Maty- 
damas, kad jis surimtėjo, Matisas staiga liovėsi kvatoti. Nina 
nuleido kojas, kad galėtų įsipilti kavos, ir elnienos sultinio at- 
sisakė. Matisas slapta į ją pažiūrėjo, atidžiai nužvelgė jaunąją 
moterį, kurios tamsiai mėlynas megztukas išryškino krūtų 
formą. Paskui staigiai žvilgtelėjo į Klemetą ir nuleido akis. 

Nina sutriko. Šitas ištvirkėlis elnių augintojas jai buvo 
šlykštus, tačiau suvokė: pirmiausia jam turėtų jausti gailestį. 

— Taigi, Matisai, tavo elniai perėjo į kitą kelio pusę. Žinai, 
kad jie pas Juhaną Henriką? Jis mums skambino. 

Matisą nustebino staiga pasikeitęs Klemetas. Jis nervingai 
pažvelgė į jį, paskui į Niną, iš pradžių į veidą, tada - į krūtinę. 

— Nejaugi? — nekaltu balsu paklausė. Kasėsi pakaušį ir iš 
padilbų stebėjo Klemetą. 

Vėl suskambo telefonas. Klemetas paėmė aparatą, nenu- 
leisdamas akių nuo Matiso. Ryšys nutrūko dar greičiau nei 
prieš tai. Šįsyk ekrane buvo matyti, kad skambinta iš Kauto- 
keino komisariato. Jie irgi palauks. 

— Taigi? - perklausė Klemetas. 

Nina stebėjo elnių augintoją. Jo skruostikauliai buvo 
aukšti, smakras atsikišęs, veidas raukšlėtas, barzda, kaip la- 
pio, gana vešli. Kai jis susiruošdavo prabilti, atrodė, kad pra- 
dės nuo kokios grimasos, primerktomis akimis, apatine lūpa 

uždengdamas viršutinę, kol galiausiai plačiai atsimerkdavo 
ir plačiai išsižiodavo. Šis vyras Niną ir trikdė, ir žavėjo. Ji nie- 
kuomet gyvenime nebuvo sutikusi tokio keisto Žmogaus. Jos 
kaimelyje pietuose, prie fiordų, už dviejų tūkstančių kilo- 
metrų, tokių Žmonių nepamatysi. Tokių tiesiog nebuvo. 

— Nežinau. 

Klemetas ištraukė iš kuprinės pluoštą policijos vadavietės 
1: 50 000 mastelio žemėlapių. Pastūmė puodą ir nuorūkų pil- 
nas pupelių skardines. Matisas per tą laiką ištuštino puodelio 
likučius vis vaipydamasis ir vėl prisipylė iki pat kraštų. 

— Pažiūrėk, mes esame čia. Čia upė, čia - ežeras, per kurį tu 
į šiaurę pergini bandą. Šiuo metu Juhano Henriko elniai yra 
čia ir čia, miškuose. 

— A, tikrai? - nusižiovavęs paklausė Matisas. 

— O taviškiai perėjo upę. 

— Upę... 

Nusivaipė, žagtelėjo ir surimtėjo. 

— Taip, bet, Žinai, mano elniai žemėlapių skaityti nemoka. 

— Matisai, puikiai Žinai, ką noriu pasakyti. Tavo elniai ne- 
turi būti kitame upės krante. Žinai, kad pavasarį vėl užvirs 
pragaras, kai turėsite su Juhanu Henriku atskirti bandas. Su- 
sibarsite kaip visuomet. Tu puikiai Žinai, koks sunkus darbas 
atskirti elnius. 

— O prižiūrėti bandą, kai esi vienut vienas vidury Žiemos 
tundroje, čia gal ne darbas? 

— Kur tavo žiemos ganyklos ribos? - paklausė Nina. 

Apie elnių auginimą jaunoji policininkė kol kas turėjo tik 
teorinį supratimą, kurį įgijo per trumpus kursus Kirunoje. 
Kai buvo maža, dažnai ganydavo kelias avis, auginamas jos 
motinos. Veikiau iš malonumo, nes avys ganėsi pačios sau 
vienos fiordo slėnyje. Jai būti piemeniu nereiškė profesijos, 
buvo tik laiko leidimo būdas. Ninai atrodė neįtikėtina pra- 
leisti naktį ledinėje vėtroje ganant elnius. Jai reikėjo konkre- 
čių ir išmatuojamų duomenų, kad suprastų. 

Matisas nusižiovavo dar kartą, pasitrynė akis, gurkštelėjo 
degtinės. Į Ninos klausimą neatsakė. 

— O kojis, tas Juhanas Henrikas, rėkauja? - paklausė, žiū- 
rėdamas į Klemetą. - Tegu nugena savo elnius iki kalvos. Jis 
turi Žmonių, ne aš. 

— Matisai, — ištarė Nina, - aš klausiau, kur tavo ganyklos 
ribos. 

Jaunoji moteris kalbėjo labai ramiu balsu. Ji negalėjo net 
pagalvoti, kad Matisas tyčia negirdi klausimo. 

— Taip, jis turi Žmonių, - atšovė Klemetas. — Bet juk tavo 
elniai jo žemėje. Taip jau yra. Tu atsakai už savo bandą. 

— Ir ką? Ne aš nubraižiau tas sienas. Tai tie sukčiai valdi- 
ninkai iš Šiaurės elnių administravimo biuro su savo gra- 
žiais spalvotais pieštukais ir labai teisingomis taisyklėmis 
savo gerai prišildytuose kabinetuose. 

Jis gurkštelėjo degtinės, šįkart nesiraukydamas. Buvo su- 
sinervinęs. 
darbas? 

— Matisai, ar gali man parodyti, kur tavo ganyklos ribos? 

Ninos balsas vis dar buvo švelnus. 

— Neturi, kas tau padėtų? - paklausė Klemetas. 

— Man padėtų? Kas? 

— Aslakas kartais padeda. 

- Tik ne dabar. Žiema buvo bjauri visiems. Jis tikriausiai 
vis dar niršta. O elniai neturi ko ėsti. Negali pralaužti ledo ir 
pasiekti kerpių. O man jau visko iki kaklo. Ir neturiu pinigų 
pašarinėms granulėms nupirkti. Tai mano elniai ir eina ten, 
kur yra ko ėst. Jie puola prie medžių kerpių miškuose. Ką aš 
galiu padaryti? 

Jis godžiai išgėrė. 

— Gerai jau, nuvažiuosiu patikrinti. 

Ištuštino puoduką. Ilgai žiovavo. 

— O jaunoji panelė turbūt pageidauja, kad atspėčiau jos 
ateitį? 

— Jaunoji panelė pageidavo, kad parodytum savo ga- 
nyklos ribas. 

— Klemetas tau parodys. Tai nereik ateities spėt? Gerai, tai 
pamiegosiu. 

Ir be ceremonijų apsivertė ant kito šono miegmaišyje. 

Klemetas pakėlė akis į dangų ir mostelėjo Ninai, kad jie 
išvyksta. . 

Išėjęs Klemetas dar užmetė akį į Matiso sniegaeigį, palietė 
motorą ir kurį laiką stebėjo mašiną. 

— Klemetai, kodėl Matisas man neatsakė? 

— Ak, Žinai, šita aplinka kiek mačinė. Jie neįpratę tundroje 
viduržiemį matyti moterų, ir dar moterų su uniforma. Jie ne- 
labai išmano, kaip elgtis. 

— Hmm... O tu, aišku, išmanai? 

— Ką nori pasakyti? 

— Nieko, nieko. Taigi, kur tos ganyklos ribos? Tavo drauge- 
lis sakė, kad man parodysi. 

Vėl pradėjo snigti, nors šalo nežmoniškai. Klemetas iš- 
lankstė žemėlapį ant sniegaeigio sėdynės ir parodė Matiso 
ganyklą. 

— Klausyk, jei jam dabar reikia miško, bandą galėtų nu- 
ginti į šiaurės vakarus, ten yra didesnis miškas, ir jis jo žemių 
vidury, toli nuo Juhano Henriko. 

— Taip, galbūt. Gal jie ten jau buvo. Gal didžioji bandos 
dalis dar ten ir ganosi. Galime nuvažiuoti patikrinti, jei nori, — 
atsakė Klemetas. - O paskui važiuosime aplankyti Juhano 
Henriko. 

Abu sėdo ant sniegaeigių. Po kelių minučių Klemetas su- 
stojo ežero vidury. Jis žinojo, kad šioje vietoje geras telefono 
ryšys. Pirma Žinutė — nuo Juhano Henriko. Regis, įsiutęs. 
Antra - iš Kautokeino komisariato — buvo dar griežtesnė. P9 
patruliai, metę visus reikalus, turėjo nedelsdami prisistatyti. 
Juhanui Henrikui teks kiek palaukti. 

12 val. Kautokeinas. 


Pikapo variklio Karlas Ulsenas neišjungė. Stovėjimo aikš- 
telė už kelių kilometrų nuo Kautokeino buvo beveik tuščia, 
riogsojo tik prie šiuo metų laiku tuščio elnių aptvaro kaž- 
kieno palikta ir užmiršta priekaba. Jo paties automobilio 
nuo kelio matyti negalėjai. Karlas Ulsenas dar įsipylė kavos, 
išgėrė karštut karštutėlę ir apsižvalgė. Greitai reikės pra- 
dėti tikrinti įrangą. Nuo kaktos į viršų pastūmė žalią kepu- 
raitę su rudu snapeliu, kur buvo pavaizduotas vienos trąšų 
firmos prekės ženklas, ir pasikasė pakaušį — švelniai, pri- 
simerkęs. Taip, šiemet reikės daug miežių. Ir dar jis norėjo 
išmėginti šiltnamiuose auginti pomidorus. Yra Europos Są- 
jungos parama - galima pasinaudoti. Ne vietinei rinkai, ne, 
tačiau turistams visuomet labai patinka tokie niekniekiai, 
Laplandijos pomidorai. Ulsenas pakrizeno. 

Žinia apie vagystę vis dar buvo pagrindinė devintos va- 
landos naujienų tema. „Šis būgnas - pirmasis tradicinis samių 
būgnas, galiausiai visam laikui sugrąžintas į samių žemes, - 
aiškino per radiją vokietis. - Tokius būgnus naudojo šama- 
nai. Ir šio būgno vertė vietiniams gyventojams milžiniška. 
Jiems tai tikra drama, nes metų metus Žmonės kovoja, kad šie 
būgnai pagaliau būtų grąžinti į jų protėvių žemę.“ 

Išklausęs interviu, Karlas Ulsenas susiraukė. 

- Jų protėvių Žemė... Tas vokietis idiotas. O ką jis žino apie 
savo protėvius? 

Pro langą išpylė atšalusios kavos likučius. Jie nuo pat ryto 
tik apie tai ir pliurpia, pamanė Karlas Ulsenas. Įsipylė dar 
truputį kavos. 

Po kelių minučių dangaus mėlynumo „Volvo“ sustojo prie 
jo korėjietiško pikapo. Lieknas ūsuotas vyras atsidarė dureles 
ir įsitaisė greta jo. 

— Kavos? 

— Taip, - atsakė atvykėlis ir nusiėmė kepurę. - Gerai, sa- 
kyk, ko nori, nes neturiu daug laiko. 

— Dėl tos būgno istorijos? 

— Taip, visi čia ant ausų stovi. 

— Žinai, Rolfai, aš gerai pažinojau tavo tėvą, šaunus vyru- 
kas. Manau, ir mane jis mėgo. 

— Ir ką? 

— Vyruti, kiek jau laiko dirbi policijoj? 

— Septyniolika metų. Ar į šitą vietą pasikvietei pasikalbėti 
apie mano gyvenimą? 

— O kiek metų tu jau kaime, sugrįžai prieš trejus? 

— Kiek daugiau, pats gerai Žinai. 

— Klausyk, bičiuli, šita būgno istorija užknisa. 

— Taip, nemaloni, žinoma, nemaloni. Ir ką? 

— Supranti, šita byla sukels visus ant kojų. 

— Jau sukėlė. 

— Jo, jo, ką tik klausiausi to kvailio vokiečio, „tikra trama, 
tikra trama“, - ūkininkas mėgdžiojo kultūros centro direkto- 
riaus akcentą. 

Rolfas Bratsenas taip pat nemėgo vokiečio. Pastarasis per 
daug reikšmės teikė lapiams ir nepakankamai dėmesio skyrė 
norvegams. 

Karlas Ulsenas pasisuko į policininką. Jautė - pakaušis 
sukaustytas, turėdavo persikreipti, kad matytų pašnekovą. 
Pažvairavo į Rolfą Bratseną. 

— Klausyk, Rolfai, aš tau kai ką pasakysiu, nes toks esu — 
sakau, ką reikia sakyti. Žinai, kas esu, žinai, kad priklausau 
Progreso partijai. Ir žinai, ką partijoje galvoja apie šituos la- 
pių reikaliukus. 

Policininkas tylėjo. 

— Nežinau, ką apie tai manai tu, tačiau žinau, ką manė tavo 
tėvas. O tavo tėvas ir aš mąstėme panašiai. Ar Žinai, kad tavo 
tėvas buvo geras norvegas, a? O tu, juk tu irgi geras norvegas, 
ar ne, vyruti? 

Senasis ūkininkas, išvargintas tokios kūno padėties, pasi- 
slinko į priekį ir pataisė veidrodėlį, kad galėtų matyti polici- 
ninko akis nesukiodamas kaklo. 

— Tad, vyruti, žinau, kad esi geras vyrukas. Tavo tėvas 
buvo geras vyrukas. Žinai, su juo mes gerokai apkartinome 
komunistėlių gyvenimą. O su lapiais tas pat, tie tipai - gryni 
komunistai ir kompanija dėl tų istorijų apie teisę į žemę. Aš 
žinau, kas yra žemė. O Žemė pati nusprendžia, kam ji nori 
priklausyti, o nori priklausyti tam, kas ja rūpinasi, ne kam 
kitam, supranti? O aš Žeme rūpinuosi. O šitas sušiktas būgnas 
tuos tipus suerzins. Mano būgnas, mano žemė, ir blia blia 
blia. Supranti, mums nereikia šitų pliurpalų. O dar išjudins 
ir tuos Oslo knyslius, o sostinės nevykėlių mums tikrai nerei- 
kia, a? Mums geriau susitarti tarpusavy, nors dar geriau būtų 
be tų lapių. 

Ūkininkas nutilo ir per langą išpylė atšalusią kavą, dar 
prisipylė karštos. 

— Bet tu nelabai šnekus, ar ne? Tu kaip tėvas. Geras buvo 
vyrukas. Tvirtas, vertas pasitikėjimo, Žinai. O komunistė- 
liams tai nervus mes paėdėme. Žinai, tu panašus į jį. Jis ta- 
vimi didžiuotųsi, vyruti. 

— Klausyk, Karlai, - staiga prabilo policininkas, — tuos su- 
pistus lapius aš mėgstu ne labiau už tave. Ir man nepatinka 
tie supisti ruskiai, kurie čia pas mus trankosi, ir tie supisti 
pakistaniečiai, kurie čia plūsta. Bet aš policininkas, ar aišku? 

— Oho, vyruti, kaip susinervinai, — saldžiai nusišypsojo 
ūkininkas, patenkintas, kad pokalbis pakrypo tokia linkme. - 
Žinoma, tu policininkas, ir geras policininkas. Tik norėjau, 
kad žinotumei: esi ne vienas. Tie tipai neturi pernelyg įsi- 
jausti mąstyti. O aš sakau -jei ir neras to būgno, tai juk turbūt 

nieko baisaus. Nes dar kils visokių minčių. Supranti, jie jau 
turi savo policiją... 

— Elnių policiją? Kokia ten policija! Niekam tikę policinin- 
kais apsimetantys durneliai! 

Policininkas pirmą kartą rimtai išliejo pyktį. 

— Pavyzdžiui, - toliau kalbėjo Rolfas Bratsenas, - Kauto- 
keino elnių policininkai sėdi pas tą degeneratą Matisą. Pas tą 

— A, jie pas jį? - pertarė Rolfą ūkininkas, mėgindamas pa- 
sisukti į policininką. 

Karlas kalbėjo toliau: 

— Ojjis tikrai degeneratas. Bet čia dėl to, kad jie dulkinasi 
tarpusavy, ar ne? Tu gi pažįsti Matiso tėvą? 

— Ar tą beprotį, kurį šamanu laikė? 

— Taip buvo manoma, vyruti. Iš tiesų Matiso tėvas - jo 
dėdė, tikras jo motinos brolis, supranti? 

Rolfas Bratsenas papurtė galvą. 

— Gerai, man reikia grįžti į darbą. Nežinojau, kad tu su 
mano tėvu buvote tokie geri pažįstami, - pasakė policininkas. 
Jis pirmąsyk atsisuko į ūkininką ir atidžiai į jį pažvelgė. 

— Jis man niekad apie tave nepasakojo. 

Karlas Ulsenas žvelgė tiesiai prieš save. 

— Eik dirbti savo darbo, vyruti, - pasakė ir nusuko akis. - Ir 
neužmiršk, kas yra taviškiai. Ir kad to būgno gal nereikia sku- 
bėti rasti, nes visa šita košė suerzins tuos lapių komunistus. 

15.30. Kautokeinas. 


Klemetas Nangas ir Nina Nansen važiavo pietrytiniu kaimo 
šlaitu. Jie pasuko „autostrada“ — taip žiemą vadino kelią palei 
plačią užšalusią upę, tekančią per patį kaimo vidurį, - kad pa- 
siektų centrą, kur buvo įsikūręs komisariatas. Centrinis įėjimas 
buvo greta įėjimo į „Vinmonopolet“ - valstybinę mažmeninės 
prekybos stipriaisiais gėrimais parduotuvę, ir šios klientai 
neretai supainiodavo duris. 

Saulės atšvaitai jau seniai išnyko už horizonto, tačiau dar 
švietė neryški melsva šviesa. Klemetas ir Nina sniegaeigius 
paliko stovėjimo aikštelėje, dviese nunešė dėžes į garažą ir 
užlipo iki aukšto, kur buvo kabinetai. 

— O, jūs pačiu laiku, Šerifo kabinete prasideda 
susirinkimas, — pasakė sekretorė, su kuria jie susitiko laipti- 
nėje. - Nieko nebespėju, vis dėl to būgno. 

— Kokio būgno? 

— Tai tu nežinai? Sužinosi, - atsakė, mosuodama krūva po- 
pierių. - Bėgu. 

Abu policininkai pirmiausia nuėjo pasidėti dalį įrangos, 
paskui - į susirinkimų salę. Įėję iškart išgirdo Turo Jenseno 
balsą. Turą Jenseną pravardžiavo Šerifu, nes jis vis kraipė pe- 
čiais, kad visi atkreiptų dėmesį į jo tvirtą stotą, ir ne tarnybos 
metu dėvėdavo odinę kaubojišką skrybėlę. 

Šerifas palaukė, kol Klemetas su Nina atsisės. Salėje buvo 
dar keturi policininkai. Klemetas Nangas pastebėjo, kad 
trūksta komisaro pavaduotojo Rolfo Bratseno. 

— Naktį iš sekmadienio į pirmadienį iš Julo buvo pavog- 
tas lapių būgnas, - pradėjo Toras Jansenas. - Žinote, būgnas 

neeilinis, tai pirmas į Laplandiją visam laikui parvežtas 
būgnas. Aš ne lapis, tačiau lapiams jis, regis, svarbus. Ar tau 
svarbus, Klemetai? Tu čia vienintelis lapis. 

— Manau, taip. Tiksliau, nežinau, - atsakė šis kiek sutrikęs. 

— Kad ir kaip būtų, kilo didžiulis triukšmas. Lapiai rėkia, 
kad iš jų vėl vagia jų tapatybę, kad juos vėl, kaip visuomet, 
diskriminuoja, ir panašiai. Osle nervinasi, kur nesinervins, 
juk po trijų savaičių vyks svarbi Jungtinių Tautų konferen- 
cija, skirta čiabuvių tautoms, o va lapiai, kaip jūs visi kuo pui- 
kiausiai žinote, yra mūsų brangioji čiabuvių tauta. Ar tavęs to 
mokė policijos mokykloje, Nina? Kažkodėl abejoju. Trumpai 
tariant, mūsų draugai Osle nervinasi, nes jie mėgsta pasiro- 
dyti geriausi Jungtinėse Tautose, ypač kad iš jų gauna tiek 
šlamančių, ir dėl kažkokio būgno gauti per nagus nenorėtų. 

— Ar įtariamas koks nors vagis? - paklausė Nina. 

— Ne, - atsakė Šerifas. 

— O hipotezių yra? — vėl pasiteiravo. 

— Pradėkime iš pradžių. 

Įėjo sekretorė. Visiems padalijo po penkis susegtus lapus. 

- Taigi šitas būgnas gulėjo dėžėje, - toliau kalbėjo Šerifas. — 
Privatus kolekcininkas į muziejų jį atsiuntė visai neseniai. Bū- 
gnas dingo su visa dėže. Atrodo, daugiau nieko nepavogta. 
Buvo įsilaužta per dvejas duris. Įėjimo durys stiklinės, sudau- 
žytos į smulkiausias šukeles. Pirma nuotrauka. Kitos - archyvo 
durys. Antra nuotrauka. Išlaužtos. Kaip - dar nežinome. Yra 
pastato planas. Štai, tenkinkitės tuo, ką gavote. 

Klemetas greitai peržvelgė lapus. Tikrai menkoka infor- 
macija. Atmestinai dirbta. 

— Primenu: didžiulis politinis spaudimas iš Oslo ir iš vieti- 
nių lapių politikų taip pat. O ką jau kalbėti apie kraštutinius 
dešiniuosius, kurie stengiasi laimėti taškų lapių sąskaita, ir 
tik jų čia dar trūko. Vyručiai, dumiate į muziejų aiškintis, kas 
nutiko. Klemetai ir Nina, jūs padėsite patruliuodami mieste. 
Regis, jame neramu. 

— O ar yra hipotezių? - maloniai šypsodamasi, paklausė 
Nina. Jau antrąkart šiandien pašnekovas vengia atsakyti į jos 
klausimus, ir tas faktas ją pradėjo erzinti. 

— Žinome tik tiek, kad viena kaimynė, - užmetė akį į 
trumputį raportą, - Berita Kutsi, naktį girdėjo nuvažiuojantį 
sniegaeigį. Nors tai ir nėra neįprasta, turint omeny elnių au- 
gintojus, važinėjančius šen ir ten bet kokiu paros metu, šitoje 
vietoje tai keista. Provėžas užpustė per sniego audrą. A, tiesa, 
tyrimas pavestas Rolfui. Rytoj ryte iš jūsų noriu gauti raportą. 

— Klemetai, kaip reikalai plynaukštėje? - paklausė Šerifas, 
kai kiti išėjo. 

— Įtampa auga. Prasta Žiema. Smulkiesiems augintojams 
labai sunku. Manau, pasipils kivirčai. 

— Klemetai, būtų neblogai, jei didesnių konfliktų 
išvengtume - šita konferencija... Ar supranti, ką noriu pasa- 
kyti? 

Klemetas vyptelėjo. 

— Pasakyk elniams. 

— O tu pasakyk jų augintojams, čia tavo darbas. O kol kas 
pavežiok Niną po miestą. Darbo reikalais, Klemetai, ne mei- 
liai pačiauškėti. 

— Šerife, atsibodai. 

— Pažįstu tave, Klemetai. 


Klemetas ir Nina pavažiavo kelis šimtus metrų sniegaei- 
giu Altos keliu iki sankryžos. Ją vadino tiesiog „sankryža“ — 
ta vieta buvo strateginė Kautokeino sankirta. Šiaurės pusėje 
kelias driekėsi iš Altos, toliau tiesėsi Suomijos link, paskui į 
Kiruną, į Švediją. Juo tarp Norvegijos šiaurės ir pietų kursavo 
sunkiasvoriai vilkikai. Kelias buvo geras todėl, kad ėjo tie- 
sia linija, net jei ir reikėjo kirsti dviejų šalių sienas, ir buvo 
galima išvengti begalinio Norvegijos fiordų kelio. Skersai jį 
kirto kitas, ne taip toli vedantis kelias. Į vieną pusę - iki pre- 
kybos centro stovėjimo aikštelės, į kitą - iki kelio, nutiesto ke- 
lioms įmonėms aptarnauti, ir toliau - iki įspūdingos medinės 

šventyklos, matomos iš toli, kiek iškilusios virš kitų statinių. 

Sankryžoje būriavosi apie dešimt žmonių. Dauguma vil- 
kėjo tradicinius samių apdarus, ir sniego fone dar labiau iš- 
ryškėjo gyvos jų spalvos. Dvi pagyvenusios moterys laikė 
akivaizdžiai skubotai užrašytą vos įskaitomą transparantą. 
Raidės kiek išsiliejusios. „Grąžinkite mums būgną.“ Tuo vis- 
kas pasakyta, pagalvojo: Klemetas. Apie pastatytą katilą su 
žarijomis telkėsi grupelė žmonių. Oras kiek švelnesnis - šal- 
tukas minus dvidešimt. Tačiau jis kando, nes pūtė nesmarkus 
vėjas. 

Sniegaeigius policininkai paliko stovėjimo aikštelėje netoli 
katilo su Žžarijomis. Judėjimas buvo nedidelis. Tiesą pasakius, 
toks, kaip visuomet. Viena kokių šešiasdešimt metų moteris 
atsisuko į juos ir pasiūlė kavos. 

— Berita, ką jūs čia veikiate? - paklausė moters Klemetas. 

Beritą Kutsi jis pažinojo labai seniai. Glotni jos oda derėjo 
prie veido kontūrų: labai aukšti skruostikauliai, tad aukšti ir 
skruostai, raukšlės išryškėdavo tik šypsantis. Veidas švytėjo 
gerumu, o akių kampučiuose kiek nukritę vokai paryškino 
supratingumo kupiną žvilgsnį. Beje, Klemetas pažinojo vi- 
sus demonstrantus. Tai buvo lapiai, bet nė vienas iš jų — el- 
nių augintojas, išskyrus Ulafą, jauniausią iš mitinguojančių. 
Šis stovėjo pasilenkęs prie praviro vieno automobilio lango 
ir kalbėjosi su vairuotoju. Kiti piemenys neturėjo laiko čia 
kad atgautų jėgas po bemiegės budėjimo nakties šaltyje, kaip 
šiuo metu, be jokios abejonės, ir Matisas. Stengdamiesi už- 
miršti, kad po kelių valandų vėl reikės išeiti į šaltį, stingdantį 
vėją, vėl vilktis sluoksnius drabužių, pamiršti pagirias, leistis 
vieniems tundroje sniegaeigiu, tikintis, kad pavyks išvengti 
nelaimės. Ne vieną kartą buvo rasti piemenų kūnai netoli jų 
sniegaeigių, atsitrenkusių į kokią užsnigtą nepastebimą uolą. 
Elnių augintojų profesija teisingai buvo laikoma pavojingiau- 
sia Didžiojoje Šiaurėje. 

— Nagi nagi, o ši mažytė labai miela, - juokdamasi pratarė 
Berita. - Ak tu, Klemetai! 

— Tik neapsigaukite, — šįkart kreipėsi į Niną. - Klemetas 
laksto paskui sijonus. Gal taip ir neatrodo, tačiau pasisaugo- 
kite. 

Nina į Klemetą pažvelgė kiek sutrikusi. Policininkas aiškiai 
suprato, kad jaunąją moterį stebina atviri Šiaurės gyventojų Žo- 
džiai, tikriausiai visiškai priešingi uždaram pietų skandinavų 
elgesiui. 

Klemetas ir Berita pažinojo vienas kitą nuo vaikystės, ir ji 
visuomet iš jo kiek pasišaipydavo. 

— Berita, tu tikrai girdėjai pro muziejų važiuojantį sniega- 
eigį? 

— Šiaip aš jau viską papasakojau Rolfui. Kai išgirdau va- 
žiuojantį sniegaeigį, pamaniau, kad koks elnių augintojas iš 
šiaurinio slėnio, iš kitos kalvos pusės nei centras, - patikslino 
Berita Ninai. —- Važiuojant ta kryptimi, yra elnių bandų. Ta- 
čiau sniegaeigis sustojo prie muziejaus, o vidury nakties taip 
niekad nebūna, ir variklis buvo paliktas įjungtas. 

— Kelintą valandą? 

— Apie penktą ryto, gal, o gal anksčiau. Dažnai tokiu metu 
prabundu, paskui vėl užmiegu. Bet mane vėl pažadino va- 
riklio gaudesys, kai sniegaeigis nuvažiavo. 

— Ar matėte sniegaeigį, o gal vairuotoją? - paklausė Nina. 

— Tuo metu žibintai apšvietė mano kambarį, buvo šviesu 
kaip dieną. Tad negalėjau įžiūrėti vairuotojo. Tiksliau - jo 
veido. Tačiau kai jis nuvažiavo, iš nugaros pamačiau, kad 
vilki oranžinį kombinezoną, žinai, kaip darbininkų. 

Informacijos šykštoka. Nors Šerifas galvojo visai ką kita, iš 
tiesų būgno vagystė Klemeto taip labai neskaudino; žinoma, 
nusikaltimas, tačiau tik tiek, Klemetas niekuomet nesijautė 
tikru ir konservatyviu lapiu. Tam turėjo nemaža priežasčių. Ir 
vengė apie jas galvoti ar kalbėti. Ypač ne su lapiais. 

Berita grįžo prie sankryžos, prie manifestantų, blokuojan- 
čių į bažnyčią vedantį kelią. 

Jauniausias mitinguotojas Ulafas, maždaug penkiasde- 
šimtmetis, pasuko Klemeto link - išdidžiai ir energingai, ma- 
tei, koks valingas jo smakras, aukšti skruostikauliai ir putlios 
lūpos. Juodi pusilgiai banguojantys plaukai - tikra priešybė 
kaštoninių Klemeto plaukų šukuosenai. 

— Taigi jau ir policija prisistatė. 

Jis kalbėjo greitai. 

— Ko iš mūsų nori? Ar jau radai būgną, Klemetai? Panele, 
laba diena, - lyg mergindamas žaviai žvilgtelėjo į Niną. 

— Laba diena, - mandagiai šypsodamasi, atsakė Nina. 

Klemetas reikalo sveikintis nematė. 

— Klemetai, jei tavy dar yra nors kiek lapių kraujo, turi 
suprasti, kad šito būgno vagystė yra tikras skandalas. Dūris 
peiliu! Mes, lapiai, su tuo tikrai nesitaikstysime. Šitas lašas 
pratašė akmenį, supranti. Gali tą suprasti, Klemetai, ar jau 
užmiršai, kad esi lapis? 

— Klausyk, Ulafai, nekelk balso, gerai? 

— Jūs matėte tą būgną? - paklausė Nina. 

— Ne. Man atrodo, jį turėjo pradėti eksponuoti po kelių sa- 
vaičių. 

— Kodėl jis toks svarbus? - toliau kamantinėjo Nina. 

— Šis būgnas - pirmas, grąžintas į Laplandiją, - atsakė 
Ulafas, žiūrėdamas tai į Niną, tai į Klemetą. - Dešimtmečius 
švedų, danų ir norvegų pastoriai persekiojo mus, atiminėjo ir 
degino šamanų būgnus. Jie jų bijojo. Įsivaizduokite, šamanai 
galėjo kalbėti su mirusiaisiais ar gydyti. Jie sudegino šimtus 
būgnų. Pasaulyje jų likę ne daugiau kaip kokie penkiasde- 
šimt, Stokholmo muziejuose, kitur Europoje. Privatūs kolek- 
cininkai jų turi. Bet nė vieno nebuvo pas mus, mūsų gimtojoje 
žemėje. Neįtikėtina, ar ne? Ir štai pagaliau vienas būgnas su- 
grįžo. Ir jį pavagia? Juk tai provokacija! 

— Kas galėtų būti suinteresuotas? — paklausė Nina. 

— Kas? 

Ulafas kilstelėjo galvą, rankomis persibraukė plaukus. 

— O jūsų manymu, kas galėjo norėti, kad būgnas dingtų? 
Tie, kurie nenori, kad lapiai vėl galėtų išdidžiai pakelti galvas. 

Klemetas stebėjo Ulafą. Piemuo jį nervino, toks pasipūtęs. 
Jam bepigu auginti elnius —- Ulafas Rensonas visuomet ras- 
davo laiko dalyvauti tokio pobūdžio demonstracijose. Tačiau 
toks jis buvo vienas. Tikras kietas kovotojas už lapių teises 
nuo aštunto dešimtmečio vidurio. Tuo metu kelios norvegų, 
Čilės, Australijos ir kitų šalių kompanijos Laplandijoje pra- 
dėjo kasti šachtas ir statyti užtvankas. Viena tų kompanijų, 
Čilės „Mino Solo“, užsitraukė visų rūstybę dėl vietiniams 
ne itin priimtinų metodų, sukėlė daugybę protestų, ir Ulafas 
Rensonas buvo jų vedlys. Tuomet ir užsitarnavo tvirtą ko- 
votojo ir teisuolio reputaciją. Klemetui jis dažnai sukeldavo 
kaltės jausmą. 

Prie sankryžos privažiavo du sunkvežimiai. Jiems ke- 
lią užtvėrė dvi senos lapės: principingai pastovėdavo kelias 
sekundes prieš visas mašinas ir paskui kelią atlaisvindavo. 
Vairuotojai - pagal numerius švedai - neatrodė supykę. Iš ki- 
tos pusės susidarė kelių automobilių eilė. Raudono „Volvo“ 
vairuotojas pradėjo signalizuoti, paskui jį — ir kiti. O senutės 
ir toliau protestavo pagal savą sistemą: kokias penkias sekun- 
des pastovėdamos prieš kiekvieną mašiną. 

Prie sankryžos privažiavo sunkvežimis. Kabinoje sė- 
dėjo du Žmonės. Vairuotojas švedas atrodė geros nuotaikos, 
kumščiojo alkūne keleivį, kurį Klemetas atpažino - Mikelis, 
vietinis piemuo, dirbąs labiau pasiturintiems augintojams. 
Vairuotojas nuleido lango stiklą, iškišo tatuiruotą ranką, ne- 
paisydamas šalčio. Klemetas stovėjo netoliese ir išgirdo, kaip 
vairuotojas švedas garsiai šūktelėjo vienai iš lapių: „Ei, se- 
nute, pasidulkinsi?“ 

Laimei, senoji moteris nesuprato. Vairuotojas plyšo juo- 
kais, patapšnojo per ranką keleiviui ir nuvažiavo. Klemetas 
karčiai papurtė galvą. Jam buvo gėda dėl tokio elgesio. 

Ulafas nuėjo į kitą sankryžos pusę. Išdidžiai visu ūgiu išsi- 
tiesė prieš raudonąjį „Volvo“, netardamas nė žodžio, su panieka 
įsistebeilijo į vairuotoją. Paskui atsisuko į Klemetą, lyg mesda- 
mas jam iššūkį. Ir, dėkui, Dieve, mostelėjo vairuotojui važiuoti. 

Netrukus pasirodė ir žurnalistas Juhanas Mikelsenas. 
Jis ištiesė mikrofoną Ulafo link, o tas nutaisė pasipiktinu- 
sio Žmogaus miną. Klemetas iš lūpų galėjo suprasti beveik 
viską, ką Ulafas sakė. Ulafas smarkiai mostigavo ranka, kiek 
palinkęs į priekį - visiems taip gerai žinoma savo poza. Pra- 
sidėjo interviu, o tuo metu keliu priešais prekybos centrą 
signalizuodamas atvažiavo mikroautobusas. Žurnalistas 
ištiesė mikrofoną, kad būtų girdėti signalas. Bus geras re- 
portažas aštuonioliktos valandos žinioms. Tvirto stoto vyras 
šūkaliodamas išlipo iš mikroautobuso. Pastorius. Jo veidas 
šiurkštus, mėsingas, barzda — šviesi ir vešli. Jis panėšėjo į 
įpykusį medkirtį. 

Klemetas ir Nina perėjo sankryžą. 

— Tučtuojau atlaisvinkite šitą kelią! Kas jums užėjo? 

Pastorius buvo ne juokais įsiutęs. Trys kelią užblokavę se- 
nukai protestuotojai maloniai pasitraukė, leisdami pastoriui 
eiti. Pastarasis nurimo. 

— Draugai mano, kas nutiko? 

— Ak, pone pastoriau, mes dėl būgno, - atsakė vienas iš 
vyrų. 

Pastorius susiraukė: 

— Dėl būgno, dėl būgno. Nagi, draugai mano, taip, nema- 
lonus reikalas išėjo su tuo būgnu. Bet juk surasite. Grįžkite 
namo ir neužtverkite mano kelio. 

Tuo pat metu, kaip ir abu policininkai bei įjungtą mikro- 
foną tebelaikantis Žurnalistas, prie pastoriaus priėjo Ulafas. 

— Šitas kelias — ne tavo, pastoriau, o šitas būgnas nėra šiaip 
koks būgnas, turėtumei Žinoti geriau nei kas kitas, nes kitus 
sudegino tavo pirmtakai. 

Išvydęs šitą nedidelę grupelę Žmonių, pastorius saldžiai 
nusišypsojo. Tik lūpos atrodė įtemptos — ženklas, kad sten- 
giasi valdytis. 

— Draugai mano, visa tai juk praeitis, gerai Žinai, Ulafai. 
Bent jau turėtumei Žinoti, o ne sukti galvą šitiems šauniems 
žmonėms. 

— Sukti galvą? Šitas būgnas yra mūsų siela, jis - mūsų is- 
torija! 

Pastorius vėl pratrūko: 

— Tas nelaimingas būgnas - šėtono įrankis! O jūs, policija, 
gal malonėsite atlaisvinti kelią į šventyklą? Manęs laukia ti- 
kintieji. 

Klemetas greta šito pastoriaus jausdavosi nejaukiai. Pasto- 
rius priklausė Liuteronų lestadijonų? bažnyčiai, o šioji nepa- 
sižymėjo švelnumu. Klemetui pastorius per stipriai priminė 
jo šeimą. 

— Ulafai, galite protestuoti ir toliau, tačiau kelią atlaisvin- 
kite, aišku? - įsakė Klemetas Nangas. 

— Cha, kolaborantas nusprendė! - pasityčiojo Ulafas. - Vi- 
suomet palaikai valdžią, ar ne, Nangai? Bet uniformą dėvi tu. 
Ei, jūs, praleiskite poną būgnų degintoją! 

Pastorius sviedė į jį žudantį žvilgsnį. 

— Ojjūs, pone pastoriau, važiuokite į bažnyčią ir komenta- 
rus pasilaikykite sau. 

Kalbėjo Nina, ir visi nustebę pažvelgė į ją. Ulafas jai nusi- 
šypsojo. Tačiau dėmesys vėl nukrypo į sankryžą. 

Signalų gausėjo. Eilė ilgėjo. Prasidėjo pirkinių laikas. Už- 
blokuotas iš priekio ir užpakalio, Karlas Ulsenas įnirtingai 
pypino. Ūkininkas iš įsiūčio buvo visas raudonas. Staiga jis 
pastebėjo Beritą Kutsi. 

— Dėl Dievo meilės, Berita, pasakyk jiems, kad praleistų 
mane. 

— Paprašysiu, kad kiek greičiau suktųsi, - atpažinusi ūki- 
ninką, atsakė Berita. 

— Klausyk, o šiandien ar tau nereikėjo dirbti ūkyje? — sau- 
sai paklausė jos Ulsenas. 


Lestadijonai - švedų ir samių kilmės liuteronų pastoriaus Larso Levio Lestadijaus 
įkurtas itin griežtas religinis judėjimas. Lestadijonų yra ir šiandien Skandinavijos 
šalyse, Šiaurės Amerikoje, Estijoje, Latvijoje. 

Ūkininkas piktai kažką burbtelėjo, staigiai šovė pirmyn ir 
pranyko, aplink vis pypsint mašinoms. 

- Jis neatrodo malonus Žmogus, - Nina pasakė Beritai. 

— Gyvenimas šiose vietose ne visuomet būna malonus. 
Tačiau gerosios dvasios saugo plynaukštę, sklando virš jos. 
Dievo malonėje, - atsisveikino Berita ir nuėjo. 


Antradienis, sausio 11 d. 
Saulė teka 11.14, leidžiasi 11.41. 
Dienos ilgumas - 27 minutės. 


8.30. Kautokeinas. 


Išvakarių įvykiai P9 patrulius įsuko į elnių policijai dar ne- 
pažįstamo erzelio sūkurį. Neseniai gavusi policijos mokyklos 
diplomą, Nina, be jokios abejonės, buvo geriau parengta, nes 
ji pastaruosius dvejus metus praleido Osle, aplinkoje, kur 
buvo aršiai diskutuojama politiniais ir visuomeniniais klau- 
simais. Įvykius prie sankryžos ji aiškiai suvokė kaip įrodymą, 
kad, nepaisant apgaulingos išorės, įtampa egzistavo net ir 
čia. Ji nieko nežinojo apie visas tas samių istorijas. Populis- 
tinės Progreso partijos deputatas vieną dieną sunerimęs kėlė 
klausimą dėl idėjos įkurti samių teismą, kur būtų sprendžia- 
mos išskirtinai tik samių bylos. „O kitas žingsnis - įkursime 
pakistaniečių teismą?“ - piktinosi jis. Kritika buvo arši, tačiau 
viskas kalbomis ir baigėsi. Prie Progreso partijos išsišokimų 
visi jau pradėję priprasti. 

Pirmas šios dienos vizitas buvo skirtas ryškių bruožų lieso 
veido pastoriui Larsui Junsonui. Policininkų automobilis tu- 
rėjo skintis kelią per vis dar kokio tuzino lapių užimtą san- 
kryžą - jie kaip ir vakar mašinas stabdė kelioms sekundėms. 
Policininkams irgi teko pakentėti. Po penkių sekundžių pro 
šalį praėjo Berita Kutsi ir pamojavo, sveikindamasi su Nina ir 
Klemetu. Klemetas nuvažiavo tiesiai „pastoriaus keliu“. Au- 
tomobilį sustabdė prabanga stulbinančios tamsaus medžio 
bažnyčios kieme. Pastorius dirbo krikštykloje. 

Klėmetas nemėgsta šito pastoriaus, iškart matyti, pa- 
manė Nina. Kautokeino policininkai pasiskirstė, kas ką ap- 
klaus. Inspektorius Rolfas Bratsenas su savo vyrais turėjo 
pasikalbėti su tais, kurie įprastai šeštadienio vakarais šven- 
čia. Jaunieji dykinėtojai susitikinėdavo bare apie biliardo 
stalą ir dažnai baigdavo siausti naktį svaigalų rūke, o tuo- 
met būdavo prikrečiama-ir kvailysčių. Bratseno nuomone, 
niekuomet nieko rimta: išvartytos šiukšliadėžės, pažadinti 
kaimynai, automobilių ar sniegaeigių lenktynės ant ežero, 
šūviai į Žibintų lempas, negražus elgesys, kartais kiek 
smurtinis, su merginomis. Jis pasikalbės su tais netikėliais 
ir greitai sužinos, ar vienas iš jų nebus pasiautėjęs Julo centre. 
Klemetas ir Nina turėjo apklausti kitus, „politikus“ - su pa- 
nieka juos apibūdino Bratsenas: pastorių, Progreso partijos 
atstovus ir kitus potencialius įtariamuosius. 

— Labas, Larsai, mes norėjome pasikalbėti apie būgną, - 
pradėjo Klemtas. 

— A, apie būgną. Įtariu, mane kaltina jį sudeginus? 

Pastorius giliai įkvėpė. 

— Nereikėjo atvežti čia būgnų. Ir žinote kodėl, panele? Ne 
dėl būgnų, bet dėl visa kita, kas su tais būgnais susiję. Būgnas 
yra klajojančios sielos, transas, paskui ir nevaldomas elgesys, 
o priemonė pasiekti transo būseną - stiprieji gėrimai, panele. 
Jie ir siaubingos pasekmės. Aš su tuo niekada nesitaikstysiu, — 
barėsi pastorius. 

Policininkai kurį laiką patylėjo. Pastoriaus akys degė, 
smakras virpėjo. 

— Suprantate, prireikė dešimtmečių, kol samius ištrau- 
kėme iš šio prakeikto rato. Juos išgelbėjo tik Dievo malonė ir 
atsimetimas nuo senųjų dievų. Jiems gerai sekasi, patikėkite, 
jie bijo Dievo, ir taip ir turi būti. Būgnas yra sugrįžtantis blo- 
gis. Anarchija, svaigalų keliamos kančios, iširusios šeimos, 
galas viskam, ką čia kūrėme penkis šimtus metų. 

Nina juto: beveik nieko neišmano, kad argumentuotai ga- 
lėtų ginčytis su pastoriumi, tačiau ji pastebėjo, kaip kėdėje 
pasimuistė Klemetas. 

— Nepažįstu tiek daug samių, kurie šiandien išpažintų ša- 
manizmą, - atšovė Klemetas. 

Pastorius metė į jį žudantį žvilgsnį: 

— Ką tu apie tai išmanai, pats veik niekuo netikįs? Nuo 
kurio laiko pradėjai domėtis šiais dalykais, sielos gelbėjimu? 
Tavo šeima - taip, bet tu? Dažniau eidavai į garažą ir į vaka- 
rėlius, ne į bažnyčią, kai buvai jaunas. 

— Pastoriau, — pertraukė Nina, - mes tik norime sužinoti, 
kam galėjo rūpėti būgną pavogti. 

— Ir sudeginti, ar ne? Jei turėčiau tą būgną, iškart sudegin- 
čiau, patikėkite! 

Staiga jis nurimo. 

— Savaime suprantama, perkeltine prasme. Gerbiu mūsų 
draugų samių kultūrą, hmm... Kol tai tik kultūra, ar ne... 

— Tačiau apie ją kalbate veikiau niekinamai, - atšovė Nina. 

— Niekinamai? Ne, ne, nesupraskite klaidingai. Tik žinau, 
kokie pavojai už viso šito slypi. Žinau, kaip traukia blogio jė- 
gos, kovoju su jomis. Mūsų protėvis Lestadijus suprato anks- 
čiau už mus, kaip išgelbėti samius. Negalime būti silpni nė 
per nago juodymą! 

Jis vėl supyko. 

— Larsai, kur buvai sekmadienį vakare? 

— Klemetai, atsargiau rink žodžius! Ar tu rimtai manai, 
kad nuvažiavau ten ir būgną pavogiau? 

Nina manė, kad pastorius su jos kolega elgiasi per daug 
familiariai. Ir žiūri iš aukšto. Jai toks elgesys nepatiko. 

— Ar galėtumėte tik atsakyti į klausimus? - įsakmiu ir 
tikrai jau nemaloniu balsu paklausė Nina. - Ir neužmiršti, 
kad kalbate su policijos pareigūnu. 

Pastorius saldžiai jai nusišypsojo. 

— Po sekmadienio mišių popietę visuomet praleidžiu 
su šeima, su Žmona ir keturiomis dukterimis. Einame pasi- 
vaikščioti, pasiimame karštų bruknių sulčių ir avižinio py- 
rago, pyragus valgome tik sekmadieniais. Žmona iškepa 
ryte. O vakare anksti pavakarieniaujame, suvalgome po kelis 

sumuštinius, prieš tai patikrinu dukterų namų darbus. Dėl 
Dievo meilės, maždaug tiek. Po vakarienės skaitome Bibliją 
ir einame miegoti gana anksti. Taip praleidome ir aną sekma- 
dienį, žmona ir dukros patvirtins. 

— Ar pastebėjote, kad atgabentas būgnas būtų trikdęs žmo- 
nes? - kamantinėjo Nina. 

— Manau, taip. Kai kurie parapijiečiai man apie jį kalbėjo. 
Galjie ir neįžvelgė tokių pavojų, kokius įžvelgiu aš, ir negaliu 
dėl to jiems priekaištauti. Jie žmonės paprasti, taip ir turi būti, 
nes Dievas myli paprastus žmones. Žinoma, juos raminau — 
guosti parapijiečius pastoriaus pareiga. Tačiau neįsivaizduoju, 
kad kuris iš jų būtų galėjęs padaryti tokį nusikaltimą. Mano 
parapijiečiai bijo Dievo ir gerbia Žmonių įstatymus, atsakau 
užjuos, - atsakė įžūliai. 


Kautokeine smarkių vyrukų nebuvo daug. Žmones užtek- 
davo tinkamai papurtyti. Žinoma, ne dėl elnių problemų, nes 
tais atvejais galiojo kitokios taisyklės. Kautokeine iš esmės 
nebuvo problemų ir dėl narkotikų. Bėdų buvo, kaip ir bet 
kur kitur, tačiau prekeiviai dažniausiai buvo pravažiuojantys 
sunkvežimių vairuotojai. 

Rolfas Bratsenas žinojo, kur jo mėgstami įtariamieji rink- 
davosi, kai nesėdėdavo mokykloje ar nedirbdavo. Ar ne- 
dykinėdavo, kai netekdavo darbo. Jie smagindavosi samių 
hiphopu ar panašais niekais. Geriausia būtų, pamanė Rolfas, 
jei pavyktų iškart kokį vieną jų pričiupti. Ar bent uždaryti 
areštinėje. Prieš tą Jungtinių Tautų konferenciją jis išties gerai 
pasirodytų. Kitaip nei elnių policijos pareigūnai, Rolfas veikė 
vilkėdamas civilio aprangą. Nors tai nieko nekeitė. Jį buvo ga- 
lima atpažinti iš tolo. Vietų, kuriose praleidi per daug laiko, 
trūkumas, pamanė sau Rolfas. Jis permąstė Karlo Ulseno mintį 
apie čia, dirbant policininku, praleistų metų skaičių. Ir ką jis 
iš to išlošė? Kautokeine visuomet būdavai pralaimėjęs, jei ly- 
ginsi su samiais. Valstybė ne ką nutuokė apie šią neva praeity 
engtą čiabuvių tautelę. Kurjau ten! Rezultatas - negalėjai kirsti 

per daug stipriai. Statistu, štai kuo Rolfas tapo, paprasčiausiu 
statistu. Jis sustabdė automobilį už teatro ir patenkintas pa- 
matė tris rūkančius ir alų geriančius vaikinus. Jie nepajudėjo 
iš vietos, kai Rolfas Bratsenas išlipo iš mašinos. 

Jis pažinojo visus tris. Buvo suėmęs ne kartą už visokius 
niekniekius. Taip jis dirbo: tie vaikiščiai turėjo jausti: jis nuo- 
lat juos stebi, ir už menkiausią nusikaltimą jų laukia nuovada 
ir išblaivinimo vienutė. Palaikyti spaudimą. Kad nepradėtų 
įsivaizduoti, kad viskas jiems leidžiama vien todėl, kad jie 
samiai. 

— Ką, namų darbai pačiam įkaršty? 

Vaikinai toliau rūkė susuktas cigaretes. Šypsodamiesi su- 
sižvalgė. Akivaizdžiai nesunerimę, pastebėjo inspektorius 
Bratsenas. 

— Savaitgalis gerai praėjo? 

— Jo, - galiausiai atsakė vienas, avintis sportbačius — ne- 
paisė šalčio. 

- Šventėte? 

- Jo. 

— O kur šventėte sekmadienį? 

— Sekmadienį? 

Tas, kuris avėjo sportbačius ir dėvėjo žąsų pūkų „Canada 
Goose“ striukę, kaip ir dauguma vietinių, regis, susimąstė. 

— Jūs tai vis tiek nebuvote pakviestas, - įžūliai rėžė, o kiti 
du nusikvatojo. 

Tik vaikino žvilgsnis nebuvo įžūlus, ir dėl galybės priežas- 
čių, pamanė Bratsenas. 

— Nieko sau, graži striukė, - pasakė. 

Vaikinas tylėjo ir rūkė. 

— Galiu užmesti akį? 

Bratsenas apčiupinėjo striukę. Patraukė už iš rankovės ky- 
Taip pat atidžiai patikrino kitų dviejų jaunuolių striukes. Da- 
bar šie jau žvalgėsi nervingai. 

— Regis, pastaruoju metu kažkur netoliese skrido laukinės 
žąsys. O juk dar ne paukščių migracijos metas, - pasakė Brat- 
senas. 

Trijulė, nieko nesuprasdama, spoksojo į jį. 

— Klausykite, vaikinai, mane laikote idiotu? Jūsų striukės — 
falsifikatas. Tikriausiai iškrito iš kokio sunkvežimio? 

Bratseno pastaba paskendo tyloje. 

— Neišgirdau! 

— Nieko nuo jūsų nenuslėpsi, inspektoriau, — pasakė tas 
su sportbačiais, baigęs rūkyti cigaretę ir rankas susigrūdęs į 
kišenes. 

— Klausyk, Erikai, šiandien mane nervini. Kur šventėte 
sekmadienį, kas jus matė, iki kelintos valandos užsibuvote, 
kuriuo keliu grįžote? Kas ir kokiose vietose šventė dar? Noriu 
žinoti viską, ir tučtuojau! Jei ne - šitas padirbtas plunksnas į 
subinę sukišiu po vieną! 

Erikas greitai žvilgtelėjo į draugus. 

—- Sekmadienį buvo tik vienas vakarėlis, pas Arnę, jaunimo 
nakvynės namuose. 

— Prie Julo centro? Na na. Ką gi, viską ramiai man papasa- 
kosite šiltame komisariate, vaikinukai. 


Kai abu policininkai išėjo iš bažnyčios ir įsėdo į automo- 
bilį, Nina atsisuko į bendradarbį. 

— Klemetai, man atrodė, kad tu nejaukiai jautiesi šalia pas- 
toriaus. 

Policininkas ilgai į ją Žiūrėjo prieš atsakydamas. Pridėjo 
pirštą prie lūpų. 

— Ššš... Ne dabar. Sugadinsi stebuklingiausią metų aki- 
mirką. 
nos „Finnmark Dagblad“ numerį ir parodė paskutinį puslapį, 
kur buvo orų prognozė. Nina iš karto suprato ir nusišypsojo. Pa- 
žiūrėjo į laikrodį. Liko mažiau nei ketvirtis valandos. Klemetas 
važiavo greitai. Pravažiavo pro komisariatą, iki išvažiavimo iš 

Kautokeino, ir pasuko keliuku, vinguriuojančiu į virš kaimo iški- 
lusios kalvos viršūnę. Galiausiai sustojo. Ten jau stovėjo nemažai 
automobilių ir sniegaeigių. Kai kurie kaimiečiai pasitiesė elnio 
kailių ir įsitaisė su termosais ir sumuštiniais. Šūkaudami lakstė 
vaikai, motina sudraudė. Žmonės vilkėjo žiemines striukes, ap- 
siaustus, ant galvų užsidėję kailines ausines kepures. Kai kurie 
horizontą. Vis ryškiau nuostabi šviesa atsispindėjo keliuose to- 
lumoje tingiai tystančiuose debesėliuose. Nina jautėsi pakerėta. 
Ji pažvelgė į laikrodį. Vienuolika valandų trylika minučių. Dabar 
horizonto, į kurį visi stebeilijo, taške išryškėjo judantis šviesos 
pusrutulis. Nina nevalingai įkišo ranką į kombinezono kišenę, 
tačiau susitvardė ir nepaprašė Klemeto ją nufotografuoti - matė, 
koks jaudulys jį apėmęs. Tyliai jį nufotografavo ir atsisuko į ho- 
rizontą pasigėrėti reginiu. Vaikai nutilo, tyla buvo stulbinanti, 
tokia, kokia buvo ir ši akimirka. Nina tokio reiškinio Norvegijos 
pietuose nebuvo mačiusi, tačiau visa esybe juto jo kūnišką ir net 
dvasinę galią. Kaip ir Klemetas, nugara atsirėmė į automobilį ir 
pagaliau išvydo pirmą saulės spindulį. Pažvelgė į Klemetą. Šis 
prisimerkęs stovėjo nejudėdamas. Saulė, regis, kilo sunkiai sun- 
kiai. Vis dar tarsi prisispaudusi prie horizonto. Klemetas dabar, 
atrodo, žvelgė į savo šešėlį, lyg būtų aptikęs nuostabų meno 
kūrinį. Paskui vėl pradėjo žaisti vaikai, suaugusieji plekšnojo 
delnais ir šokčiojo, kad sušiltų. Saulė pažadą tesėjo. Visi buvo 
nurimę. Laukimas - keturiasdešimt dienų be šešėlio - nebuvo 
beprasmis. 


Po saulėtekio — ir saulėlydžio — Klemetas su Nina nuva- 
žiavo vakarieniauti į „Villmarkssenterį“. Užeigos pavadini- 
mas - dykvietės vidurys - gerai tiko tai vietai apibūdinti. 

Lapių mieste Kautokeine - toli nuo vandenyno pakrantės, 
Laplandijos gilumoje - gyveno apie du tūkstančius žmonių. 
Nuo iškilusių virš kaimo kalnų iš abiejų upės krantų vaizdas 
vėrėsi toli toli į aukštąją plynaukštę, tačiau ne taip toli, kad 
galėtumei susidaryti įspūdį apie tikrą šios teritorijos, dydžio 

tokios šalies, kaip Libanas, plotą. Apie tūkstantis kitų žmonių, 
taip pat iš esmės elnių augintojų, gyveno nuošaliuose kaime- 
liuose, išsibarsčiusiuose šioje milžiniškoje savivaldybėje. 

Klemetas ir Nina pasirinko valgyti dienos patiekalą: plo- 
nai pjaustytos elnienos gabaliukų su rudu bruknių padažu ir 
košės. Prieš pradėdama valgyti, Nina nufotografavo lėkštę. 
Vakarieniaujant nenuilstamai domėjosi samių gastronomija. 
Kai smalsumas buvo patenkintas, Klemetas pasakė tai, apie 
ką galvojo nuo pat pirmo kąsnio. 

— Nina, nemėgink manęs užsistoti per apklausą. Su pasto- 
riumi dar nieko, tačiau niekuomet - su elnių augintoju. Ar su- 
pranti? 

— Ne, nesuprantu. Jei kam nors trūksta pagarbos policijai, 
vadinasi, jis negerbia ir manęs. Negaliu apsimesti, kad negir- 
džiu. 

— Kalbu ne apie tai, Nina. Samiai į valdžios atstovus turi 
savitą požiūrį, galbūt suprasi po kurio laiko. Požiūrį truputį... 
senamadišką. Kai kiekvienas vaidmuo turi savo reikšmę. 

Klemetas tikėjosi, kad Nina supras iš pusės žodžio, tačiau 
ji laukė tęsiant. Klemetas nusprendė - kol kas užteks tiek. 
Madsas, užeigos savininkas, priėjo pripilti kavos ir prisėdo 
greta. 

— Kaip klostosi reikalai? - paklausė Klemetas. 

— Ramu, ramu. Vienas prancūzas, keli vairuotojai, senukų 
danų turistų pora. Kaip ir įprasta šiuo metų laiku. O kaip 
jūsų? 

— Ne taip ramu, nei paprastai šio sezono metu, — atsakė 
Klemetas ir nusišypsojo: - Nepristačiau Ninos, savo naujo- 
sios bendradarbės. Ji iš pietų, iš Stavangerio regiono. 

— Sveika atvykusi, Nina, tau čia patinka? 

— Labai, ačiū. Man viskas nauja. 

— O pradedi nuo tokios keistos bylos, tos būgno istorijos... 

— Taip, tik ta istorija - ne visai mūsų kompetencija, - pa- 
taisė Nina. - Tik padedame. Tarp kitko, šiandien popietę 
keliausime į Masi tvarkyti protokolų dėl per nelaimingus 

atsitikimus kritusių elnių. Elnių policijos kasdienybė ima 
viršų. 

— O paskui dar Matiso elniai, besišlaistantys, kur papuola. 
Reikia paskambinti kaimynams ir išsiaiškinti iki galo. Nina, 
grįždami iš Masi, dar užvažiuosime į Elnių biurą ir sužino- 
sime apie dabartinę jo bandos būklę. 

— Bet tas būgnas, kokia istorija! — nenurimo Madsas. — 
Žmonės tik apie jį ir kalba. 

— Ir ką jie, tie žmonės, kalba? 

— Na, žinai, visokius gandus. Kalba apie rusų mafiją, apie 
senuosius šamanus. Jei tau įdomi mano nuomonė - vien klie- 
desiai. Ypač visi klausinėja, kuo gi buvo ypatingas tas būgnas. 

— Mes taip pat savęs klausiame, - pasakė Klemetas ir mos- 
telėjo Ninai - išvykstame. 


Trumpas saulės švystelėjimas virš horizonto tebuvo toli- 
mas prisiminimas, kai P9 patruliai vakarėjant grįžo į komi- 
sariatą. Nina pirmą kartą užpildė elnio žūties protokolą. Ji 
nustebo, išvydusi savitą formą, kur reikėjo ant nupiešto elnio 
apibraukti vietas, kuriose gyvulys buvo sužeistas. Jie taip pat 
atvežė įkarpais - elnio savininko ženklu —- pažymėtas ausis, 
kurias padės į elnių policijos šaldiklį prie kitų ausų porų. Įro- 
dymas, drauge ir garantija, kad augintojas antrą kartą nepra- 
šytų kompensacijos už tą patį elnią. 

Elnių biure jie turėjo galimybę perskaityti dokumentą apie 
administracinę Matiso bandos būklę. Nieko gera ten tikrai 
nebuvo. Klemetas ir Nina ėjo prie automobilio, kai suskambo 
Klemeto telefonas. Jis atsiliepė ir kalbėjo trumpai. Žvilgsnyje 
atsispindėjo jaudulys, ir tokio Klemeto Nina dar nebuvo ma- 
čiusi. 

— Važiuojam tuojau pat. Į Matiso namelį. Rastas jo kūnas. 

12.45. Vidurio Laplandija. 


Klemetas ir Nina sustabdė sniegaeigius ir žibintus paliko 
įjungtus. Nina nenorėjo lipti nuo šiltos mašinos. Ji mirinėjo iš 
nuovargio. Jiems vėl teko atgal sukarti šitą kelią vidury nak- 
ties, sutelkus visą dėmesį. Nina pažiūrėjo į Klemetą. Jis at- 
rodė nejautrus šalčiui ir nuovargiui, jau kulniavo į namiūkštį, 
apšviestą blyškios šviesos. Aplink šį laikiną prieglobstį mė- 
tėsi bidonai, krūvos malkų, virvės. Nina atpažino tąvakar 
matytą netvarką. 

— Nana, štai ir raitoji policija, - pasišaipė iš namelio išėjęs 
vyras, kurio Nina neatpažino iš karto dėl storo kombinezono 
ir kailinės ausinės kepurės. Balso tonas toli gražu nebuvo 
malonus. Nina pažino Rolfą Bratseną. Jiems vietą apšvietė 
sniegaeigių Žibintai. Smulkutės snaigės sukosi šviesos ruože, 
šmėkščiojo šešėliai. Vaizdas atrodė lyg nežemiškas. 

— Parginei elnius namo ar malei šūdą? - toliau varė Brat- 
senas. 

Nina nežinojo, kodėl, bet šitas policininkas neatrodė 
mėgstąs Klemetą. 

— Jis su visais toks, — šnibžtelėjo Klemetas, užbėgdamas 
klausimui už akių. 

Klemetas apsižvalgė. Jis jau ir pamiršo šaltą Rolfo toną. 

— Klausyk, Rubuili, nuo kurių laikų elnių policija žaidžia 
tikrą policiją? Čia ne elnias buvo nudobtas. Ką tu čia veiki? 

— Šerifo įsakymas, — atsakė Klemetas. - Galbūt elnių au- 
gintojų konfliktas. 

— Elnių augintojų konfliktas, ką tu sakai! Greičiau girtuo- 
klių konfliktas. 

— Rubuilis? — nusišypsojo Nina, žvelgdama į porininką. 

— Nina... 

— Ką? 

Klemetas neatrodė smagiai nusiteikęs. 

- Dirbk. 

— Gražiai skamba... 

— Nina! 

— Aš juokauju. 

Klemetas praėjo pro namelį. Du policininkai dirbo kiek 
aukščiau, ant kalvos, saugančios namiūkštį nuo rytų vėjo, 
šlaito. Ant storo sniego sluoksnio ryškėjo vietą apšviečiančio 
sniegaeigio vėžės. 

— Labas, Klemai, - pamatęs Klemetą, pasisveikino vienas 
policininkas. 

— Labas. 

— Pažiūrėk, nieko panašaus nesi matęs. 

Kūnas gulėjo ant plokščio uolos šlaito. Aplink sniegas 
buvo kiek nuvalytas. 

— Dieve mano, - sumurmėjo susiraukęs Klemetas. - Dieve 
mano. 

Jam už nugaros sustojo Nina. Šaltas vėjas jai buvo lyg 
anestetikas. Laimei. Elnių augintojas gulėjo ant nugaros, kū- 
nas buvo pamėlynavęs, o gal tik sniegaeigių žibintų šviesos 
žaismas, metantis nerimastingus šešėlius ant mirusiojo veido 
pramerktomis akimis — tiek ji spėjo pamatyti, kai vienas iš 
policininkų nupūtė sniego sluoksnelį. Nina pažvelgė į veidą. 
Pamatė siaubingas žaizdas, taip keistai nederančias šiam to- 
kiam taikiam ir nuostabiam kraštui: elnių augintojo ausys 
buvo nupjautos. Matėsi gyva mėsa, tik jau sušalusi. Ausies 
landos pusiau apsnigtos. 

— Jų neradome, - pasakė policininkas, pamatęs, kur Žiūri 
jo bendradarbiai. — Teismo medicinos ekspertas dar neat- 
vyko, bet manome, kad mirtis ištiko vėliausiai šeštą valandą. 
Jis buvo nudurtas. Pamatysite, namelyje viskas aukštyn ko- 
jom apversta. Kažko ieškota. 

Jis parodė į apdegusį sniegaeigį. 

— Mums pranešė dėl dūmų. Ar veikiau dūmai ant kojų pa- 
kėlė Juhaną Henriką, kaimyną. Mums pasisekė, kad jis paste- 
bėjo ir paskambino. Veikiausiai ir tau bandė prisiskambinti. 

— Jį akivaizdžiai kankino, - pasakė Nina. - Kaip žiauru. 

— Jūs tikriausiai paskutiniai, matę jį gyvą, - staiga prabilo 
Rolfas Bratsenas, priėjęs iš už nugaros. - Pamėginkite pa- 
tikrinti, gal ko nors trūksta, ką būtumėte matę. 

— Kai lankėmės čia, ir taip viskas buvo sujaukta, - atsakė 
Nina. 

Bratsenas nusispjovė ir nieko neatsakė. 

Matiso akis. Keista, jo veide buvo sustingusi ta pati grimasa, 
kurią Nina buvo pastebėjusi - taip elnių augintojas susirauk- 
davo, rengdamasis prabilti. Ar ketino melsti žudiko, kai jam 
dūrė peiliu? Ką rengėsi pasakyti? Jo rankos persisukusios. 
Skylės, atviros, nupjovus ausis, dabar nebe taip trikdė. 

— Mums pasisekė, kad sninga ir taip šalta, - tarė Klemetas. — 
Sniegas ir šaltis sustabdė kraują ir nuslopino kvapą. Joks gy- 
vūnas neatbėgo ėsti kūno. Paprastai randame tokias elnių 
dvėsenas ir virš jų skraidančius maitvanagius. 

— Anksčiau nepastebėjau, kad jam po akimis būtų buvę to- 
kie ratilai. 

— Gal dėl kankinimų, - mėgino spėti antras policininkas. — 
Ar nuo šalčio, nežinau. Kartais kūnas reaguoja keistai. 

Kiek praverta Matiso burna rodė, kad trūksta dantų. Tik 
jų trūko jau seniai. 

— Matisas mirė taip, kaip gyveno, - pasakė, žiūrėdamas 
į kūną, Klemetas. — Kaip vargšas. Mirtis net nepanoro už- 
čiaupti burnos. Iki pat galo jis atrodys kaip vargšas bedantis 
žmogelis. 

Klemetas žvelgė ir į Matiso akis. Pastebėjo ratilus. Kiek il- 
žaizdas. 

— Žaizda gana lygi, - pastebėjo. 

— Dar nežiūrėjome po drabužiais, - toliau pasakojo antras 
policininkas, — bet greičiausiai bus tik vienas dūris. Žinoma, 
labai stiprus ir iš pirmo karto taiklus, nepaisant visų rūbų 
sluoksnių. 

Klemetas švelniai palietė sušalusią ausies landą. Dar kartą 
žvilgtelėjo į Matiso veidą, akis ir ratilus, paskui pasuko namelio 
link. 

— Paimsi pirštų atspaudus! — riktelėjo Bratsenas kūną ir 
vietą fotografuojančiam policininkui. 

Paskui nuėjo prie Klemeto šalia įėjimo į kilnojamąjį na- 
melį. 

— Ei, Rubuili, nešvaistyk čia laiko, gerai, ne tavo nosiai. Ge- 
riau jau keliauk pasirūpinti šito chroniaus elniais. Vėl visiems 
nervus ės, ypač dabar, kai nebėra kam jais pasirūpinti. 

Bratsenas užsidėjo šalmą ir nervingai trūktelėjo sniega- 
eigiu pirmyn, paskui jį nuvažiavo dar vienas policininkas. 
Atrodė, staiga nusikaltimo vietoje nusileido naktis. Liko tik 
policijos technikų ir P9 patrulių sniegaeigiai. 

— Ką darysime, Klemetai? - paklausė Nina. - Važiuosime 
tvarkyti elnių reikalų? 

— Bratsenas man ne viršininkas, - supyko Klemetas. - Mes 
priklausome Kirunai, ir, aišku, Šerifui, jei norėsiu. Tik jau ne 
šitam tipui. 

— Taip, bet dėl elnių jis teisus. 

— Nuvažiuosime, - atsakė Klemetas ir įėjo vidun. - Reikės 
surinkti kitus elnių policijos patrulius, vieni visko nepadary- 
sime. Paskambinsime, kai nusileisime ant ežero. 

Klemetas atsisėdo į tą pačią vietą, kur sėdėjo rytą. Na- 
melyje - dar didesnė netvarka, nors atrodė, kad tai vargiai 
įmanoma. Vidų gerai apšvietė dujinė lempa. Viskas, kas prieš 
tai buvo sudėta ant viršutinės lovos, dabar mėtėsi ant že- 
mės ar apskritai buvo išmesta lauk. Tas pat pasakytina apie 
miegmaišius ir apklotus, kuriuose Klemetas ir Nina paliko 
į miegą grimztantį Matisą. Net krosnelė apversta. Arba čia 

vyko kova, arba namelį kruopščiai apieškojo. Arba ir tas, ir 
tas. Sniegaeigis sudegintas, namelis - ne. Kodėl? 

— Ar ką nors pastebi, Nina? 

Nina pasekė partnerio pavyzdžiu ir įsitaisė toje pačioje 
vietoje, kaip ir pirmąsyk, kad matytų tokį pat vaizdą. 

— Dar didesnė netvarka. 

Žvilgsniu apieškojo namelį. Atsistojo ir žengė tris žings- 
nius. 

— Atrodo, niekas nelietė lentynos. 

Keli bidonai ir konservų dėžutės buvo numesti. Tačiau pei- 
liai, odos diržai ir medžio gabalai likę savo vietose. Tik sunku 
pasakyti, ar ko nors iš jų trūko. 

Klemetas sekė jos žvilgsnį. 

— Joks elnių augintojas nevogs peilio, - pasakė Ninai. - Iš 
samių gali pavogti elnią, bet neliesi nieko, kas rogėse. Daiktų, 
kurie gali tau išgelbėti gyvybę plynaukštėje, niekas nelies- 
davo. Tą man papasakojo dėdė Nilsas Antė. Šitos nematomos 
ribos neperžengdavo niekas. 

Subtiliai išdrožtais kotais samių peiliai visi gulėjo vietoje. 
Pažiūrėjusi į peilius, Nina prisiminė nupjautas Matiso ausis. 
Jai buvo sunku įsivaizduoti tokias žiaurybes jos pačios gim- 
tinėje. Nina užsimovė pirštines, paėmė pirmą peilį, ištraukė 
iš makšties, paskui patikrino ir dar tris. Visi jie švarūs. Vėl 
atsisėdo ant suolo. 

— Gal vis dėlto reikėtų nuimti pirštų atspaudus. Klemetai, 
mane mokė, kad elnių policija - tai veikiau tarpininkų dar- 
bas, konfliktų prevencija. Konfliktų, taip, tačiau negi jie bai- 
giasi šaudantis? O šitie kankinimai, ausys? 

— Taip, keista, — sutiko Klemetas, - yra nutikę, kad pieme- 
nys šaudosi. Ypač jei dar ir svaigalai įsimaišo. Tik niekad ne- 
būdavo žuvusių, žūdavo nebent netiesiogiai. Ir nežinome... 
Tačiau čia, tos ausys... 

— Kodėl nupjovė? 

Klemetas kurį laiką tylėjo. 

— Vagystė. 

— Ką, vagystė? 

— Visi elniai sužymimi ausyse. Abiejose. Tikiuosi, šito tave 
mokė, kai stažavaisi Kirunoje. Ir reikia abiejų pažymėtų ausų, 
kad nustatytumei savininką. Vagys nupjauna elniams ausis. 
Kad nebūtų įmanoma sužinoti, kam elniai priklausė. Nėra sa- 
vininko, nėra skundo. 

— Nėra skundo, nėra tyrimo, —- mintį pratęsė Nina. 

— Arba, jei tyrimas pradedamas, baigiamas vos mirktelė- 
jus, - sutiko Klemetas. 

— Tad kas tuomet, kerštas? Ar Matisas vogė elnius? 

Klemetas vyptelėjo. 

— Svajoklis ir vagišius. Gal šiek tiek, jei galima taip pasa- 
kyti. Matisas pirmiausia buvo vargšas žmogelis. Pažvelk į jo 
namiūkštį - purvas, netvarka. Ir jis buvo girtuoklis. Kerštas? 
Gal. Dabar laikai sunkūs visiems. Turime apklausti Juhaną 
Henriką. Tas irgi kietas riešutėlis. 

— Manai, jis galėtų taip pasielgti? 

— Matisas nesutarė su visais kaimynais. Jis nelabai gerai 

Buvo vienas. Kartais pagelbėdavo Aslakas. Bet šiaip jis 
buvo vienas. O plynaukštėje vienas ne ką tenuveiksi. 

— Kiek kaimynų jis turėjo? 

Klemetas prasisegė kombinezoną ir išsitraukė vietinės po- 
licijos vadavietės duotų žemėlapių. Ištiesė ant stalo. Ir bedė 
pirštu į laikiną Matiso prieglobstį. 

— Ar prisimeni, — tarė, braukdamas pirštu, — čia miškas, 
kur ganosi Juhano Henriko elniai, o čia upė, kurią perėjo Ma- 
tiso elniai. Matiso ganyklų zona yra ši dalis. Ir štai Juhano 
Henriko žemės — nuo upės iki šito ežero. Ir Aslakas kitoje šito 
kalno pusėje. O paskui yra dar vienas, Ailas, iš Finmanų šei- 
mos. 

— Garsusis Finmanų klanas? Girdėjau apie jį, - pasakė 
Nina. - Jų reputacija akivaizdžiai buvo pasiekusi ir Kiruną. 

Taip vardydamas kaimynus, Klemetas manė, kad vargšui 
Matisui išties nepasisekė gyvenime. Žiemos ganyklos turė- 
jimas tarp trijų tokių gudročių gyvenimo tikrai nelengvino. 


Trečiadienis, sausio 12 d. 
Saulė teka 10.53, leidžiasi 12.02, 
Dienos ilgumas - 1 val. ? min. 


Vidurio Laplandija. 


Prireikė atsikviesti dar keturis patrulių ekipažus iš Kara- 
šoko ir Altos Norvegijoje, iš Enontekijės Suomijoje ir net iš Ki- 
runos Švedijoje. Operacijoms vadovavo Klemetas. Nina buvo 
vienintelė moteris. Silpna švieselė horizonte padėjo darbą 
pradėti apygerėmis sąlygomis. 

Dešimties policininkų būrys Matiso elnius suvarė į krūvą. 
Užtruko visą dieną. Laimei, Matiso banda buvo nedidukė, o 
reljefas nelygus, tad elniai labai išsibarstyti ir negalėjo. Suta- 
rus su kaimynais, elniai mažomis grupelėmis buvo pradėti 
ginti į už kokių dešimties kilometrų į pietvakarius nuo kilno- 
jamojo Matiso namelio įrengtą aptvarą. 

Policininkai pradėjo nuo paprasčiausio darbo: pagal am- 
žių ir ragus nustatė, kuris elnias - bandos vedlys. Jis ganėsi 
ežero pakrantėje su didžiąja bandos dalimi. Iš patirties Kle- 
metas žinojo — Matiso banda gana baukšti. Prisiartinti prie 
jos, kad neišsilakstytų, bus nelengva. Klemetas liepė polici- 
ninkams iš lėto artintis prie elnių, išsidėsčius ratu, kad koks 
elnias neprasprūstų. Gyvūnai nedrįso peržengti šios sudary- 
tos linijos ir pradėjo sukti ratą, kaip visada darydavo. Kleme- 
tas itin lėtai prisiartino, palikęs sniegaeigį už kelių metrų nuo 
ratą sukančių elnių, pėsčias, rankoje laikydamas oranžinės 
spalvos lasą. Elniai stengėsi jį apeiti, tačiau ir toliau, trypdami 
sniegą, suko ratus. Klemetas kartkartėmis sniegaeigio žibintų 

šviesoje išvysdavo paklaikusias didžiules jų akis. Tačiau kol 
kas jie nedarė nieko, kad pralaužtų apsuptį. Klemetas paruošė 
lasą ir sviedė ant bandos vedlio. Užkibo už kito elnio ragų, ir 
tas puolė įnirtingai priešintis. Dabar elniai sukosi vieni apie 
kitus, o policininkai — apie elnius, išsidėstę dviem glaudžiais 
ratais. Saulė netrukus išlįs iš už horizonto antrąkart šiemet. 
Klemetas lėtai artinosi prie besimuistančio elnio. Jis nuleido 
virvę prie žemės, priversdamas gyvulį pasilenkti, ir elnią ke- 
lioms akimirkoms sutvardė, kol nuėmė lasą nuo ragų. Išlais- 
vintas elnias pašoko ir grįžo į ratus sukančią bandą. Klemetui 
teko viską pradėti du kartus, kol galiausiai pagavo vedlį. Jis 
buvo stambesnis, tačiau ne toks vikrus. O svarbiausia - pri- 
pratęs, kad su juo būtų taip elgiamasi. Klemetas lasą gero- 
kai atlaisvino, kad būtų kuo ilgesnis, ir elnią patraukė prie 
sniegaeigio. Lėtai pajudėjo į priekį. Elnias klusniai sekė, ir 
visi kiti, savaime suprantama, ištįsusiu trikampiu ėjo paskui 
vedlį. Juos apsupo policininkai: ragino judėti atsilikusius ar 
besipriešinančius. Suomių patruliai, atvykę su specialia prie- 
kaba, pagavo ir prie jos pririšo du jaunus elnius, užsispyru- 
sius neiti iš paskos. 

Likus keliems kilometrams iki aptvaro, keturi policininkai 
važiavo greičiau, nes turėjo parengti aptvarą elniams. Atvykę 
nustūmė kelias užtvaras - atlaisvino įėjimą ir apie atsivėrusią 
angą kas keliasdešimt metrų išdėliojo kilnojamąsias užtvaras 
iš plačių plastikinės medžiagos juostų, tvirtinamų Žmogaus 
ūgio aukštyje — iš jų sustatė platų piltuvėlio formos įėjimą. 
Artėdami prie aptvaro, keli elniai vėl pradėjo blaškytis. Pa- 
truliai staigiai padidino greitį, kad elniai neapsigręžtų ir ne- 
pultų atgal. 

Už plastikinių juostų keturi policininkai laukė, nejudė- 
dami iš vietos. Jei, juos pastebėję, elniai išsigąs, gali apsisukti, 
nepaisydami sniegaeigių. Reikėtų viską pradėti iš pradžių. 
Tačiau elniai nieko įtartina nepastebėjo, ir policininkai nesku- 
bėdami per sniegą bėgo užtverti juostomis aptvaro už pasku- 
tinių sugintų elnių ir uždaryti spąstus. Tą patį jie padarė ir 
gretimame prie pirmo prijungtame aptvare. 

Diena taip ir bėgo. Likusi banda buvo padalyta į penkias 
mažas grupeles. Kiekvienąkart teko pirmiausia įvertinti pa- 
dėtį aptvare, stebėti, kaip elgiasi banda, nustatyti važiuojan- 
čių ir elnius į priekį reikiama kryptimi stumiančių sniegaeigių 
kryptis, pagalvoti, kur užtverti praėjimą, kad elniai vėl nepa- 
suktų ne ta linkme. Policininkams teko skubėti - buvo tamsu, 
tačiau su naktinio matymo žiūronais dirbti galėjo. Vakarui 
artėjant, į aptvarą buvo suvaryta beveik visa banda. 

Dešimt policininkų persigrupavo prie užtvarų. Jie buvo 
priskaldę malkų ir išrausę duobutę sniege ugniai įkurti. Nina 
išseko ir sušalo. Dangus atgijo, ir ji susižavėjusi pažvelgė į 
viršų. Skliautą užliejo Šiaurės pašvaistė. Viršun ta pačia 
kryptimi kilo žalsvi pasteliniai atšvaitai, lėtai mainėsi. Visi 
nuščiuvo. Pašvaistė, ar veikiau pašvaistės, regis, nė neketino 
išnykti. Keitė viena kitą, vinguriavo lyg gyvatės, ištįsusios, 
neryškių kontūrų. Elniai nesiliovė sukę ratus. Dangus mirk- 
čiojo, tvinkčiojo. Kavalkada po šviesų išraižytu dangumi. 
Visas dangus tvinksėjo šviesos blyksniais. Netrukus užkaito 
kava. Policininkų mintys vėl sukosi apie Matisą. Tikrai dar 
liko keli atsiskyrę elniai, neskaičiuojant neabejotinai įsimai- 
šiusių į Matiso kaimynų bandas. Juos aptiks, kai prasidės pa- 
vasario peržiūra. 

— Kas nutiks Matiso elniams? — paklausė Nina. 

— Elnių biuro darbuotojai atvyks rytoj, - atsakė Klemetas. — 
Dabar tai jų rūpestis. Pašers ir nuspręs, koks likimas jų laukia. 

Matisas artimų giminaičių neturėjo. Veikiausiai elnius iš- 
gabens į skerdyklą. Liūdna ironija, pamanė išsekęs iš nuo- 
vargio Klemetas, mąstydamas apie viską, ką bloga Matisas 
prikalbėjo pastarąjį kartą, tiek nedaug likus iki mirties, apie 
Elnių biurą. Surinkti elniai atrodė kenčią nuo bado. Matiso 
Klemetas prisiminė bedantį Matiso palaikų veidą. Banda pa- 
nėšėjo į jį. Policininkas sėdėjo tylus, negalvodamas pūtė jau 
seniai atšalusią kavą. Viršuje šviesos liepsnelių mozaika visa 
dangaus ugnies galia nušvietė mirusiųjų karalystę. 

Ketvirtadienis, sausio 13 d. 
Saulė teka 10.41, leidžiasi 12.15, 
Dienos ilgumas - 1 val. 34 min. 


9 val. Kautokeinas. 


Klemetui Nangui ir Ninai Nansen naktis buvo trumpa. 
Šerifas surengė susirinkimą devintą valandą ryto komisa- 
riate. Bratsenas irgi dalyvavo. Du kavos pripildyti termosai 
stovėjo stalo vidury susirinkimų kambaryje. Šerifas neatrodė 
geros nuotaikos. Kol kas jis dar nieko nesakė, laukdamas, kol 
visi įsipils kavos, tačiau Klemetas puikiai jį pažinojo, kad su- 
prastų: Oslas spaudžia kaip reikiant. 

Šerifas staiga išsitiesė. 

— Gerai. Turime rimtą problemą. 

Jis pabrėžė rimtą. 

— Dvi rimtos bylos per dvidešimt keturias valandas. Mūsų 
metų norma kaip reikiant viršyta. Vagystė, ir ne šiaip sau va- 
gystė, ir žmogžudystė, veikiau išskirtinė, turite pripažinti. Os- 
las pradeda karščiuotis — vis ta konferencija, ir nenustebčiau, 
jei dėl nupjautų Matiso ausų pas mus sulėktų Žurnalistai iš 
Oslo, iš Stokholmo ir kodėl gi ne iš užsienio. Ypač po tų sek- 
sualinio išnaudojimo istorijų prieš porą metų. Gerai, ką turite? 

Pirmas prabilo Bratsenas. 

— Dėl žmogžudystės — pradėjome apklausinėti kaimynus. 
Kol kas kalbėjomės tik su Ailu Finmanu. Tikslios mirties va- 
landos dar nežinome. Finmanas sako, kad buvo Kautokeine. 
Tikriname. Dar yra ir kiti klano nariai. Šiuo metu jie penkiese 
dirba pakaitomis. Finmanas teigia, kad su Matisu dėl ganyklų 

barnių nebuvo, net jei įrodinėja, kad nesantaika netrukus vis 
tiek būtų prasidėjusi dėl to, kad tas tinginys Matisas nesirū- 
pino savo elniais. Pats Finmanas jį pavadino tinginiu, - nu- 
sprendė patikslinti Bratsenas šyptelėjęs. 

— Kada baigsi tikrinti kitus Finmanų klano narius? 

— Tikiuosi šįvakar. Du piemenys dabar tundroje. Anksčiau 
jų nepamatysime. 

— Kas dar? 

— Juhanas Henrikas ir Aslakas, - Bratsenui už akių užbėgo 
Klemetas. 

Bratsenas šaltai jį nužvelgė. 

— Kaip sako Rubuilis, - tyčia kiek patylėjo, - dar du pieme- 
nys. Su jais dar nesikalbėjome. 

— Pėdsakų? 

— Sniegaeigio vėžių nėra. Viską užsnigo. Nėra neįmanoma 
jų rasti nuvalius šviežio sniego sluoksnį, jis nestoras, sniegas 
gana purus. Ieškome pirštų atspaudų. Sniegaeigis buvo pa- 
degtas. Tikriname jį. Nežinome, ar gaisras susijęs su Žmogžu- 
dyste, ar ne. Gal sudegė prieš atvykstant žudikui. Nežinome. 
Dėl ausų linkę manyti, kad piemenys suvedinėjo sąskaitas. 
Man tai atrodo gana akivaizdu. O ką mano mūsų ekspertas? — 
pašaipiai paklausė. 

Klemetas be žodžių linktelėjo galva. 

— Net jei manau, kad ši versija neįtikėtina, - pridūrė. - Ta- 
čiau Matisas pastaruoju metu vis labiau grimzdo į neviltį. Jis 
buvo tikrai apimtas nevilties, kai jį matėme prieš mirtį. Nie- 
kad nemačiau, kad būtų taip girtavęs. 

— Aha, gerai, tik niekas bet kokiu atveju nepatikės savižu- 
dybės versija, tad ką sužinojote dar? - paklausė Šerifas. 

— Peržiūrėsime visas dvejų metų elnių vagysčių bylas, — 
tarė Bratsenas. 

— Nemanau, kad tai padėtų, - pertarė jį Klemetas. - Daž- 
niausiai elnių augintojai pareiškimų nerašo. Jie puikiai Žino, 
kad naudos jokios, be to, sąskaitas suveda tarpusavyje, be po- 
licijos. 

—Jo, tarp kitko, mes čia keli jau klausiame vienas kito, kam 
tu reikalingas, Rubuili, - įgėlė jam Bratsenas. 

— Vis dėlto peržiūrėk tas bylas, - nurodė Šerifas. - Reikia 
nuo ko nors pradėti. Taigi apibendriname: turime mirtinai 
nukankintą elnių augintoją. Kodėl reikėjo kankinti? Arba iš 
keršto, arba kad jis kažką prisipažintų. Kerštas už ką - už 
vagystę? Už ką nors kitką? Prisipažinti ką? Kad vogė? Ką — 
elnius ar ne elnius? Ar norėjo, kad jis papasakotų dar kažką? 
Kas jis toks, tas Matisas? Klemetai, panagrinėk šituos klausi- 
mus. Man reikia atsakymų, ir greitai. Noriu, kad susitiktum 
su kitais dviem elnių augintojais, ypač su tuo Juhanu Hen- 
riku, jis pykosi su Matisu. O kas nauja dėl būgno? 

— A, taip, lapių žaisliukas, - sukrizeno Bratsenas. 

Prabilo kitas policininkas: 

— Būgnas gulėjo dėžėje. Privataus kolekcininko dovana. 
Atrodo, jis prancūzas. Senukas. Bandome su juo susisiekti. 
Muziejaus direktorius sako, kad dar niekas neturėjo nei laiko, 
nei galimybės jo nufotografuoti. Muziejuje pirmiausia norėjo 
jį sutvarkyti, apsaugoti, ir darbą turėjo pradėti artimiausio- 
mis dienomis. Taigi būgno nuotraukų nėra. Bent jau čia. Ne- 
žinome, kas ant jo nupiešta. 

— Dėl Dievo meilės, negaliu patikėti, - įsiuto Bratsenas. — 
Gyvename tokiais laikais, kai „Google“ skenuoja menkiau- 
sią besimėtantį šikpopierio lapelį, 0 net neturime to suknisto 
būgno nuotraukos, nors ji tokia svarbi! Net draudimui nėra? 

— Išties keista, - sutiko Šerifas. 

— Galiu mėginti išsiaiškinti su kolekcininkų, — prabilo 
Nina. —- Dirbau aukle Prancūzijoje, kiek atgaivinsiu savo 
prancūzų kalbą. 

— Gerai, - pritarė komisaras. - O už ko galime kabintis da- 
bar? 

— Sekmadienį vakare jaunuoliai šventė kaip reikiant ap- 
laistytame vakarėlyje prie Julo centro pas vieną tipą, gyve- 
nantį jaunimo nakvynės namuose. Jie vėlai išsiskirstė. Tačiau 
tikrai ne penktą ryto. 

— Berita mums nepasakojo apie tą vakarėlį, - pastebėjo 
Nina. 

— Gal ir ne, bet jis tikrai vyko, - primygtinai tęsė Bratsenas. 

— A priori, vogti nevogė nė vienas vaikiščias, jų pasako- 
jimai sutampa, ir, turint omeny, kiek visko apie juos Žinau, 
darau išvadą, kad jie sako tiesą, - kaip tikras ekspertas nu- 
sišypsojo Bratsenas. — Dar galime kalbėti apie kontrabandą, 
kokį kitą kolekcininką, kuris būtų užsakęs vagystę, galiausiai 
juk šitas būgnas yra retenybė. 

— Taip, pinigai, kodėl ir ne. Nina, pasistenk ką nors išgauti 
iš to prancūzo. Gal reikėtų patikrinti, ar nebuvo pavogta kitų 
būgnų. 

— Nori pasakyti: pavogta kitų Žmonių, ne švedų ir norvegų 
pastorių, kurie juos vogė tris šimtmečius, - nesusilaikė ir pa- 
sišaipė Klemetas. 

Šerifas pažvelgė nustebęs, kad Klemetas pajuokavo. Jam 
tai ne itin būdinga. Bent jau ne tokio pobūdžio juokai. Šeri- 
fas nuoširdžiai nusišypsojo, akies krašteliu stebėdamas piktai 
besivaipantį Bratseną. Ir tęsė: 

— O vietiniai? Kam naudinga, kad būgnas dingtų? 

— Bet kokiu atveju aišku, kad atsiradęs būgnas nepatiko 
pastoriui, - pareiškė Klemetas. — Baimė, kad jis pažadins se- 
nuosius demonus, kad jį paliks jo avelės. Baimė, kad atgims 
religiniai jausmai ar panašūs dalykai. 

— Tu rimtai manai, kad būgną galėjo pavogti pastorius? — 
paklausė komisaras. 

— Jis ar kas kitas. 

— O kodėl ne Ulafas, - Klemetą pertarė Bratsenas. - Galų 
gale ir jam naudinga šita vagystė. Jis galėtų kiršinti žmones, 
vėl ištraukti į paviršių tas kvailas teisių istorijas: ir teisių į 
žemę, ir visa kita. O čia, lyg atsitiktinai, artėja Jungtinių Tautų 
konferencija. Šitie tipeliai tik ir galvoja, kaip mus iš čia iš- 
grūsti. Ką tik klausiausi per radiją, kaip jis piktinosi. Sakė, tas 
būgnas jokiu būdu tikrai neturėjo patekti į muziejų - esą jis pri- 
klauso lapių tautai. O tas Ulafas suktas, tikras komunistėlis. 

Visais manipuliuoja. Ir sėdėjo cypėje dėl pasikėsinimo su- 
sprogdinti kasybos mašiną Švedijoje. 

- Žinai, kad niekas nebuvo įrodyta, ir jį paleido po keturių 
dienų, - pasakė Klemetas. - Ir tu taip pat gerai, kaip ir aš, 
žinai, kad Ulafas atstovauja tik mažumoms. 

— Galbūt, bet tas tipelis kažkoks neaiškus. Ir tu taip pat 
gerai, kaip ir aš, Žinai, kad jis turėjo reikaliukų su IRA tais 
laikais, kai vyko protestai prieš Altos užtvankos statybą. Ir 
man nesunku jį įsivaizduoti vagiant būgną, kad sukeltų ne- 
ramumus. Puiki provokacija - mokėjo komunistėliai tokias 
rengti tam tikru laiku. 


11.30. Kautokeinas. 


Klemetas ir Nina sustojo prie Kautokeino prekybos 
centro prisipirkti maisto atsargų prieš kelionę sniegaeigiais 
į plynaukštės gilumą. Jie nutarė pirmiausia apsilankyti pas 
Juhaną Henriką. Jis ne tik artimiausias kaimynas, bet gal ir 
vienas paskutinių bendravo su Matisu. Pas Aslaką jie nuva- 
žiuos po to. 

Pirkiniai elnių policijos gyvenime buvo svarbus dalykas. 
Kai išvyksti kelioms dienoms patruliuoti į tundrą, nakvoti 
tai kilnojamuosiuose nameliuose, tai — geriausiu atveju — 
statytuose namukuose didžiuliame šaltyje, po sekinamų 
kelionės valandų valgis būna itin skanus. Retai patiekalai 
primindavo geros kulinarijos gaminius, tačiau reikėjo kūną 
pastiprinti ilgam, jei tektų sotintis vėliau dėl kokio gana ilgo 
lanksto. Klemetui patiko šios akimirkos parduotuvėje. Ren- 
kiesi šaldytų bulvių maišelį ir gali nevaržomas svajoti. Su 
pjausniais - paėmė dar vieną šaldytų pjausnių maišelį — ir 
„bėarnaise“ padažu, reikės paimti pakutį, ir šįvakar išeis 
puiki vakarienė po dviejų ar trijų valandų kelionės sniega- 
eigiais. Pjausnių perkepti negalima, ne, ir dar reikės įdėti 
truputį česnako su bulvėmis: išmoko iš vieno bendradarbio, 
atostogas leidusio Maljorkoje. 

- Šįvakar gaminu aš, - pareiškė Klemetas. 

Rizikuoti jis nenorėjo. 

— Ot gerai! - sušuko Nina. - Gaminti valgį — ne stiprioji 
mano pusė. 
valgį Klemetas tikriausiai irgi ne per geriausiai moka. 

— Taip, bet vieną dieną gamina vienas, kitą — kitas, tokia 
mūsų taisyklė. 

Ir jie toliau rinkosi, kiekvieną kartą pasitardami. Kleme- 
tas taip pat gausiai paėmė poliarinės kiek cukruotos duonos, 
„Brunost“ — minkšto karamelizuoto sūrio, tūtelių padažų: 
aromatizuotų su krevetėmis ir ikrais užkandžiams. Tai irgi 
buvo svarbu. Klemetas pajuto alkį. Staiga užsinorėjo kuo 
skubiau išvažiuoti. Greitai atsargas papildė kava, cukrumi, 
šokoladu, džiovintais vaisiais, kečupu, makaronais, keliomis 
pakuotėmis nestipraus alaus. Kiek padvejojo, ar neužsukti į 
valstybinę parduotuvę butelio konjako, bet persigalvojo. Jie 
nuvažiavo prisipilti pilnus sniegaeigių bakus degalų ir atsar- 
gai pripildyti kanistrų. Kol Nina tvarkėsi su degalų pistoletu, 
Klemetas nuėjo pripildyti bidonus vandens. Paskui patikrino 
diržus, kuriais priekabose buvo pritvirtinta dėžės, kanistrai 
ir bidonai. 

Jie pasuko greitkeliu ir netrukus užvažiavo ant kalvos, 
stūksančios išsukus iš kaimo. Kalvos viršūnė buvo ryškiai 
apšviesta. Klemetas jau buvo veik užmiršęs, kad saulė vėl pa- 
sirodė. Ji švytėjo. Geras ženklas, pamanė Klemetas. 

Saulė nuo sniego atsispindėjo labai ryškiai, tad vairuoti 
kartais buvo pavojinga, ypač Ninai, nes jos saulės akiniai 
buvo per silpni. Nina kliovėsi Klemetu. 

Prie Juhano Henriko kilnojamojo namelio jie atvyko kiek 
po pietų. Saulė nusileido, bet buvo gana šviesu. Juhaną Hen- 
riką, kad atvyksta, jie įspėjo telefonu. Prasidėjus tokiems 
kaip šis, įtampos periodams, elnių augintojai ne itin mėgo 
staigmenas. Klemetą ir Niną Juhanas Henrikas pasitiko prie 
namelio slenksčio. Kai jie ropštėsi nuo sniegaeigių, vienas 

piemens sūnų tik su ausine kepure, be šalmo nurūko sniega- 
eigiu. Spėjo pasveikinti juos, linktelėjęs galva, ir, iki galo nu- 
spaudęs greičio pedalą, šovė į priekį lyg raketa tiesus, viena 
koja priklaupęs ant plačios sėdynės. 

Juhanas Henrikas - su rūkstančia cigarete lūpų kamputyje 
ir kelias dienas neskusta barzda - nusikabino namelio išorėje 
kabantį pončą, užsimetė jį ir, lūpomis laikydamas cigaretę, 
priėjo prie policininkų. Pasisveikino, bet cigaretės neišsiėmė. 
Juhano Henriko akys buvo nedidukės ir suktos, burna per- 
kreipta, nosis tiesi ir plona. Riebaluotų plaukų sruogos lindo 
iš po užlenktos į viršų kailinės ausinės kepurės. Veidas išva- 
gotas raukšlių — veidas žmogaus, daug iškentusio gyvenime, 
ir nepatenkinta mina žmogaus, iškentusio per daug. 

Pamatęs, kad Juhanas Henrikas velkasi kailinį pončą, Kle- 
metas suprato: jis nenusiteikęs kviesti užeiti vidun ir trokšta, 
kad pokalbis būtų kuo trumpesnis. Panašu į jį, pamanė Kle- 
metas. Bjaurus užsispyręs asilas. Juhanas Henrikas, skirtingai 
nei kiti elnių augintojai, visuomet elgėsi pagarbiai su valdžios 
atstovais, tačiau niekuomet nesistengė nors kiek palengvinti 
jų užduoties. Bendras visų elnių augintojų bruožas - jie linkę 
išsiaiškinti viską tarpusavyje. 

— Kur išvyko tavo sūnus? - paklausė Klemetas. 

- Elniai nervingi. Šiuo metu per didelis judėjimas jūsų, 
policininkų, dėl Matiso mirties, ir augintojų, kurie gabena 
elniams pašarinės granules. Dėl tokio judėjimo elniai 
įsiaudrinę. Negerai. 

Jis kramtė cigaretės galą. 

— Taigi nori sužinoti, ar aš nužudžiau Matisą? 

— Iš esmės taip. 

Vyrai žiūrėjo vienas į kitą. Primerkęs akis, piemuo stebėjo 
policininką. Neskubėdamas prisidegė užgesusią cigaretę. 

- Žinai, ką manau? - įtraukęs dūmą, tarė. - Tas, kas padegė 
sniegaeigį, padegdamas norėjo perspėti. Kad žvėrys nesuėstų 
kūno. Štai ką manau. Ir, tą sakydamas, atsakiau į klausimą, 
kurio neuždavei. Daugiau nežinau nieko. 

— Nežinai nieko. 

— Nieko. Dar klausi? 

Klemetas į jį žiūrėjo. Jam nepatiko Juhano Henriko elge- 
sys. Papūtė vėjelis, ir jo užteko, kad šaltis kąstų veidą. Kle- 
metui nebuvo šalta. Jis jau seniai išmoko nejusti šalčio. Nuo 
jaunų dienų. Šaltis, kaip ir naktis, atima protą, pažadina siau- 
bingas šmėklas. Klemetas nebegalėjo sau leisti justi šalčio. Jis 
prisiekė sau, seniai seniai. Sena istorija, apie kurią stengėsi 
negalvoti, bet užmiršti taip pat neįstengė. Juhanas Henrikas 
toliau kramsnojo cigaretę, dūmą patraukdamas veikiau tam, 
kad neužgestų, prisimerkęs, sustingęs kailiuose. Nina jautėsi 
išstumta iš šios tylios vyrų priešpriešos. Klemetas tą matė, 
tačiau kol kas niekaip negalėjo pagelbėti jaunajai kolegei. 
Įtampa tvyrojo ore. Juhanas Henrikas buvo kietas riešutėlis, 
vienas tų senosios kartos elnių augintojų, kurie gyveno ir tais 
laikais, kai nebuvo sniegaeigių, galingų keturračių, sraigtas- 
parnių. Laikais, kai piemenys bandas ganydavo su slidėmis, 
bet kokiu oru, valandų valandas gindami gyvulius į krūvą, 
o šiandien tam pačiam darbui nudirbti pakakdavo dešimties 
minučių sniegaeigiu. 

Dėl Ninos Klemetas nutraukė šitą tylą ir stebeilijimąsi vie- 
nas į kitą, galiausiai vaisių vis tiek tai neduos. 

— Kada paskutinįkart matei Matisą? 

— Matisą? Mieliau jį būčiau susitikęs dažniau, nes jo elniai 
visą laiką čia trainiojosi, o jis... 

Klemetas tylėjo, laukė, kol Juhanas Henrikas atsakys. 
Nina laikėsi stoiškai. Ta mergiotė drąsi, pamanė Klemetas. 
Regis, šaltis jos netrikdė. Skruostai ir riestas nosies galiukas 
raudoni iki kraujo, antakiai kiek apsitraukę šerkšnu, tačiau 
stovi tvirtai. Juhanas Henrikas dviem pirštais, pridengdamas 
delnu, palaikė cigaretę, nusispjovė, vėl patraukė dūmą. Ir to- 
liau tylėjo. Užsispyręs, kiek perkreipta burna. 

— Tavo elniai laikosi gerai? — staiga paklausė Klemetas. 

Elnių augintojo burna persikreipė dar labiau. Lyg koks 
tikas. 

- Žinoma, gerai. Koks ryšys? 

Lūpos vėl persikreipė. 

— Jokio, jokio. Tik šiaip paklausiau. Turėsime tikrai daug 
darbo, kol surūšiuosime Matiso elnius. Jų čia visur po truputį 
turėtų būti, aišku, ir tavo bandoje. O tu Žinai, kad šiuo metu 
vyksta tyrimas. 

- Ir kaip jis susijęs su-mano elniais? 

— Na, taviškiai manęs nedomina, ne. Tik turiu žinoti, kiek 
Matiso elnių liko gyvų, kokia tiksli bandos būklė. Viskas lyg 
ir verčia manyti, kad kalbama apie elnių vagystę. Tau nepa- 
našu? 

- Ir dėl to nužudytų elnių augintoją? 

— Į tave tai juk šovė prieš dešimt metų. 

— Tai visai kas kita. 

— Dar neaišku. Surinkome didžiąją dalį Matiso bandos, bet 
turime patikrinti ir kaimynų bandas. 

Klemetas kurį laiką patylėjo, stebėdamas perkreiptą Ma- 
tiso burną, nuo atvipusios lūpos kybančią užgesusią cigaretę. 
Paskui prakalbo taip, lyg skelbtų nuosprendį: 

— Reikės surinkti tavo bandą ir suskaičiuoti elnius, Juhanai 
Henrikai. 

— Po velnių! - nejučiomis nusikeikė piemuo. 

Išspjovė nuorūką ant sniego. Pajuodęs cigaretės galiukas 
nukrito ant policininko šešėlio. Klemetas kiek pasitraukė į 
šalį. Jo šešėlis neliečiamas. Kartais jis keikdavo save, kad el- 
giasi taip prietaringai. Nerimta policininkui. Tačiau jo šešėlis 
buvo neliečiamas. 

— Pamąstyk, atvažiuosime vėliau. 

Elnių augintoją Klemetas norėjo pašantažuoti. 

— Aš nežudžiau Matiso, ką dar galiu tau pasakyti? 

Juhanas Henrikas muistėsi kailiuose. Elnių augintojams 
keldavo siaubą, kai domėdavosi jų turimų elnių skaičiumi. 
Tai lyg klausti, kiek pinigų turi banko sąskaitoje. Elnių augin- 
tojas pakliuvo į spąstus, ir tai suprato. 

— Žinoma, rastume kitų būdų, - tarė policininkas, 

siekdamas įsitikinti, kad Juhanas Henrikas suprato, ką jis 
nori pasakyti. 

Piemuo vėl nepatikliai vyptelėjo. Praleidęs tundroje dau- 
giau nei pusę šimtmečio, jis buvo įpratęs prie visokių suktų 
triukų daug labiau, nei policininkas galėjo įsivaizduoti. 

— Kai paskutinį kartą mačiau Matisą, tikrai sunerimau dėl 
jo, - tęsė Klemetas. - Man reikia Žinoti, kaip jis jautėsi. Žinau, 
kad turėjai dėl jo problemų, bet taip pat Žinau, kad Matisą 
gerai pažinojai. 

Regis, Juhanas Henrikas siūlymą svarstė. Matisas jau mi- 
ręs. O jis pats neturėjo nė menkiausio noro, kad policininkai 
skaičiuotų jo elnius. Iki kaklo buvo ir tų visur nosį kaišio- 
jančių knyslių iš Biuro, priekabiaujančių dėl tų absurdiškų 
kvotų ir jam siuntinėjančių registruotus laiškus. 

— Matisui buvo tikrai riesta. Jei ne tos nupjautos ausys, la- 
žinčiausi, kad jis nusižudė. 

Juhanas Henrikas neskubėdamas pradėjo suktis cigaretę. 

— Aslakas, — pasakė. Liežuviu sudrėkino popierių, iš pa- 
dilbų žiūrėdamas į Klemetą inkvizitoriaus žvilgsniu, lyg no- 
rėtų įvertinti, kokia bus policininko reakcija. - Aslakas laikė 
Matisą už trumpo pavadžio. Tu net negali įsivaizduoti. Ma- 
tisui jis buvo lyg dievas, tik, po galais, Aslakas jam taip pat 
varė siaubą. Tikrai, varė siaubą. Kai matydavau juos kartu, 
visuomet būdavo nejauku. 

— Sakai, varė jam siaubą? Ką tai reiškia? - paklausė Nina. 

Nustebo, kad Juhanas Henrikas pažvelgė tiesiai į akis. Pie- 
muo metė žvilgsnį į Klemetą, baigė sukti cigaretę, paskui vėl 

— Tu naujokė, - atsakė elnių augintojas. 

Tai buvo fakto konstatavimas, ne klausimas. 

— Esi mačiusi Aslaką? 

— Ne, - netikėtai susidomėjusi, atsakė Nina. 

— Tikriausiai netrukus pamatysi, koks jis. 

Nieko įtartina Juhano Henriko žvilgsnyje nebuvo. 

Akivaizdžiai kalba apie Aslaką tam tikru būdu veikė ir jį, kad 
ir koks kietas buvo. 

— Aslakas ne toks, kaip visi. Gyvena atsiskyręs tundroje 
su savo elniais ir žmona. Niekas šiandien jau negyvena taip, 
kaip jie. 

Klemetas tylėjo ir įtemptai mąstė. Jautė, kad Nina žiūri į jį. 
Jis niekad jai nepasakojo apie Aslaką, o juk jį pažinojo taip se- 
niai, ir Nina, regis, kažką pajuto. Ją pagavo smalsumas, tik jo 
neparodė elnių augintojui, ir Klemetui Ninos elgesys patiko. 
Juhanas Henrikas įtraukė dūmą ir kalbėjo toliau: 

— Matisą Aslakas gąsdino taip pat, kaip gąsdina visus 
plynaukštėje. Aš jo nebijau, nes žinau. Mačiau. Aslakas pu- 
siau žmogus, pusiau žvėris. Mačiau vieną dieną, kaip ropojo 
keturpėsčias vidury bandos. Jis vienintelis plynaukštėje el- 
nius kastruoja vis dar dantimis. Ar žinojai, Klemetai? 

Vėl atsisuko į Niną: 

— Visame regione nerasite geresnio vilkų medžiotojo. 
Savo akimis vieną dieną mačiau. Jis sekė vilką, nugalabijusį 
keletą elnių. Jį sekė valandų valandas per sniegą, kad žvėrį 
išsekintų. Paliko šautuvą, nes tas jam kliudė — per sunkus, 
turėjo tik lazdą. Vilką prisivijo, žvėris jį puolė. Buvau toli, 
kitoje slėnio pusėje, bet stebėjau viską pro žiūronus. Žinai, 
kaip jį nudėjo? Vilkas puolė plačiai išžiotais nasrais, Aslakas 
pribėgo, suspaudęs kumštį, ir ranką sugrūdo vilkui į nasrus, 
o kita ranka lazda sutraiškė jam galvą. Įsivaizduoji? Sugrūdo 
ranką į nasrus! 

— O dėl Matiso? - paklausė Nina. 

— Galbūt suprasi, kai pamatysi Aslaką. Jis daro žmonėms 
įspūdį, nė burnos nepraverdamas. O Matisui padaryti įspūdį 
buvo ypač lengva. Žinojai, kad Matiso tėvas buvo šamanas? 
Klemetas tau nesakė? Vyrukas iš kitos epochos. Keistas, dis- 
kretiškas, bet gerbiamas. Jau seniai miręs. Matisas visuomet 
gyveno tame pasaulyje. Tik jis neturėjo jokios dievų dova- 
nos, jokio talento. Nieko. Šamano sūnus - iš to gyvenime ne- 
daug ko pasieksi. Ir negalima sakyti, kad Matisas būtų buvęs 

gerbiamas. Manau, jis tiek girtavo tikrai dėl šitos priežasties. 
Bent man taip atrodo. 

Juhanas Henrikas vėl prisidegė cigaretę. Vėjas nurimo. 
Šaltis kandžiojosi mažiau. Klemetas jautėsi sukaustytas, bet 
šalta jam per daug nebuvo - avėjo aulinius elnių kailio batus. 
Nina avėjo aulinius policininkų batus, o šie ne tokie šilti. Ji 
trypčiojo, kad sušiltų kojos. Pokalbis užsitęsė ilgiau nei pla- 
nuota, o Juhanas Henrikas, net jei ir pasidarė iškalbingesnis, 
jų nekvietė vidun, į kilnojamojo namelio šilumą. 

— Tačiau tam tikra prasme Aslakas Matisui buvo prielan- 
kus. Vienu metu Aslakas lankydavosi pas jo tėvą Antą. Jie 
buvo artimi. Be to, ir Aslakas, ir Matisas savotiškai yra at- 
stumtieji. Matisą atstūmė kiti, Aslakas pasitraukė pats. Kar- 
tais jis padėdavo Matisui su elniais. 

— Bet ne pastaruoju metu? 

— Daug gerdamas, Matisas sulįsdavo į savo kiautą ir ne- 
drįsdavo prašyti Aslako pagalbos — būdavo gėda pasirodyti 
tokios būklės. 

— Ar kartais jie kivirčydavosi? 

— Kaip čia pasakius... Matisas nesutarė su visais, tačiau 
gyveno, ir tiek. Pastaruoju metu jis ne ką teveikdavo. Žinau, 
Aslakas susinervino, ir tai pasakė Matisui, jis pats man pasa- 
kojo praėjusią savaitę. Matisas bijojo. Nemanau, kad Aslakas 
būtų jį nors kiek nuskriaudęs, tik Matisas jo buvo taip paveik- 
tas, kad būtų pakakę Aslakui jam ką nors pasakyti, ir jis jau 
būtų prisigalvojęs visokių baisybių. 

— Tai kodėl sakai, kad turime pradėti nuo Aslako? 

— Sakau, nes... Sakau, ką sakau - kad visko nežinau. 

— O ką manai dėl būgno? - paklausė Klemetas. 

— Dėl būgno? 

Juhanas Henrikas įtraukė dūmą, nusispjovė. 

— Nereik mums čia būgnų. Praėjo tie laikai. Kas dar nori 
priminti mums šitas istorijas? Tik tie menkaverčiai lapiai. 
Manai, turiu laiko galvoti apie būgną? Pasakyk bent vieną 
piemenį, kuris turi laiko tokioms nesąmonėms. 

— Ulafas labai rūpinasi. 

— Ispanas? Juokauji. Negali būti piemuo puse etato, tokių 
piemenų nėra, ir viskas. Rimtai mąstau, kaip jam pavyksta. O 
ką jis ketina su tuo būgnu daryti, jei jį suras, a? Pažiūrėk, ką 
Matisui tai davė. 

— Ką nori pasakyti? - nustebo Nina. 

— Matisas buvo apsėstas tų būgnų. Tėvas šamanas, ir blia 
blia blia. Matisui buvo negerai. Jis buvo kaip apsėstas tų 
būgnų, Žinai, būgnų galia, šamanų galia ir visi kiti niekai. 
Užuot rūpinęsis elniais. 

Staiga Juhanas Henrikas išsitraukė žiūronus iš po kailinio 
pončo ir nužvelgė slėnį. Numetė cigaretę. 

— Man reik važiuot. 

— Juhanai Henrikai, kur tu buvai antradienį? 

Piemuo piktai pažvelgė į Klemetą. Ir užsimovė elnio kailio 
pirštines. 

— Ganiau elnius su sūnumi, visą dieną, ir su Mikeliu ir 
Junu, dviem Finmanų piemenimis, mėginome nustumti vi- 
sur besišlaistančią Matiso bandą. Ar tokio alibi užtenka, ką? 

Nusispjovė, nelaukdamas atsakymo, užsiropštė ant snie- 
gaeigio ir šovė pirmyn. Po kelių sekundžių buvo matyti tik 
mažytis taškelis slėnyje. 

Ketvirtadienis, sausio 13 d. 
20 val. Kautokeines. 


Prie baro palinkęs klientas, regis, nė nematė greta jo jau 
kuris laikas trypčiojančio nediduko vyro. Nieko baisaus. Vy- 
rukas tik mosikavo rankomis, visiškai neagresyvus, net jei 
kartais jo veide atsirasdavo neviltis. Tada staiga pratrūkdavo 
juokais, čiupdavo alų, godžiai gerdavo ir vėl mosikuodavo 
prie alkūne į barą pasirėmusio lankytojo. 

Kautokeino alaus bare šįvakar rinkosi įprasta eilinės sa- 
vaitės dienos vakaro publika, o tai reiškė — Žmonių buvo 
nedaug. Baras buvo pastato, stovinčio tiesiai prieš neseniai 
Kautokeino bažnyčios fundamentalistų pastatytą didelį me- 
dinį namą, pirmame aukšte. Būta Žmonių, kuriems tokia 
kaimynystė atrodė keistai, tačiau galiausiai juk religiniams 
fanatikams ir nepataisomiems nusidėjėliams dažnai reikia 
vieniems kitų. Bare buvo tik viena patalpa, kur stovėjo be 
jokios tvarkos sustatyti apie dešimt keturkampių ir apskritų 
stalų, tačiau šiokia tokia harmonija bare buvo. 

Tas pat ir kėdės - visos skirtingos. Ant grindų patiestas tam- 
siai raudonas linoleumas. Ant storų rąstų sienų kybojo keistas 
įrėmintų nuotraukų mišinys: 1950 ir 1960 metų automobiliai, 
Elvis ir dar keletas roko žvaigždžių, paveikslėliai samių fol- 
kloro motyvais, elnių augintojų stovyklos, bandos, Šiaurės paš- 
vaistės. Virš baro prikabinėta įvairiausio dydžio ir formų elnių 
ragų. Ant lubų raudonos lemputės švietė blausia šviesa, atsi- 
spindinčia ant linoleumo blizgančiame tirpstančiame sniege. 

Užsėsti du staliukai. Prie vieno trys padėvėtus kombine- 
zonus vilkintys vyrai tyliai gėrė alų. Vienas per petį ir krūtinę 
buvo persimetęs oranžinį lasą, ant galvos, pastumta aukštyn, 
pūpsojo ausinė kepurė, išlindusi plaukų sruoga prilipusi prie 
prakaituotos kaktos. Iš jų aprangos ir nuovargio iškankintų 
veidų galėjai spręsti, jog tai —- po ganyklose kur nors netoli 
kaimo praleistos dienos grįžę elnių augintojai. Prie kito sta- 
liuko sėdėjo moteris, vilkinti tradicinius spalvingus samių 
drabužius, su vietiniu samių galvos apdangalu. Prie baro 
stovintis vyras pastebėjo, kad ji geria ne alų, o kavą. Regis, 
ji jautėsi lyg ne savo vietoje ir dažnai žvilgčiojo į nediduką 
padavėja moters paklausė: 

— Berita, nori, kad įpilčiau dar kavos? 

Berita papurtė galvą ir rankos mostu padėkojo. 

— Klausyk, - toliau kalbėjo padavėja, - nenorėčiau, kad 
tavo brolis nubaidytų naują mūsų klientą. Nenori kiek jo su- 
drausminti? 

Lankytojas padėjo stiklą ant baro. 

— Jis man netrukdo, - pasakė. 

— O, jūs suprantate mūsų kalbą, - nusistebėjo padavėja. — 
Ir kalbate švediškai? Bet su akcentu, jūs ne švedas? 

— Ne, aš prancūzas, prieš keliolika metų gyvenau Švedi- 
joje. 

— O, prancūzas... 

Padavėja žaviai jam nusišypsojo. 

— Dar vieną alaus? 

— Taip, ačiū. 

— Užsieniečiai retai čia užsuka, o tuo labiau kalbantys 
mūsų kalba. 

— Tikėtina, - keldamas prie lūpų stiklą, atsakė vyras ir ne- 
skubėdamas gėrėjosi apvalainomis padavėjos kūno for- 
momis. 

Ji pastebėjo, kad prancūzas ją nužiūrinėja, ir nusišypsojo. 

— Atvykote atostogų? - paklausė. 

— Lena! — staiga sušuko vienas iš trijų elnių augintojų. — 
Alaus! 

Lena pakėlė akis į dangų ir nunešė tris alaus. Padavėją 
kvietęs piemuo, tas su lasu, įdėmiai į ją pažvelgė. Lena nu- 
suko akis lyg niekur nieko. Prancūzas tos scenos nepraleido 
pro akis. Tik jam buvo nusispjauti. 

Andrė Rakanjaliui tuoj turėjo sukakti šešiasdešimt, tačiau 
jis žinojo: atrodė jaunesnis. Vis dar tvirtai sudėtas, vėjo nugai- 
rintu veidu, bylojančiu apie lauke dirbant praleistą gyvenimą, 
atgal sušukuotais rudais plaukais. Dėvėjo tundrai pritaikytą 
apdarą, kelionines kelnes su kišenėmis ant blauzdų, sintetinės 
vilnos striukę, kaklą apsivyniojęs šaliku. Ant kairio riešo — si- 
dabruota apyrankė su stambiomis raidėmis graviruotu užrašu 
ir didelis laikrodis su metaline apyranke - ant dešinio. 

Lena grįžo į savo vietą prie baro ir vėl šypsojosi prancūzui. 

— Taigi, - tęsė pokalbį, - atostogaujate? 

- Ne. 

Prancūzas iš lėto gurkšnojo alų. Išsitraukė pakelį cigarečių 
ir pasiūlė Lenai. 

— Viduj nerūkoma, bet galiu parodyti, kur, - pasakė Lena, 
žvelgdama vyrui į akis. Šis kiek prisimerkė, lyg vertintų pa- 
davėją, drąsinamai šyptelėjo ir mostu paragino eiti drauge. 

— Lena! 

Šaukė iš baro. Balsas buvo įsakmus. 

Lena vėl užvertė akis į dangų. Prancūzą erzino ši padavė- 
jos maniera, tačiau atsispirti merginos kūno formoms negalė- 
jai. Jis neatsigręžė ir alų gėrė toliau. 

Išgirdo, kaip vienas iš elnių augintojų jam už nugaros 
pakėlė balsą. Nuvargusio žmogaus ar veikiau slogus balsas. 
Vaikinui, regis, nepatiko, kad Lena koketuoja su „pasipūtu- 
siu ir vaidinančiu viršesnį už juos užsieniečiu“. Girdėjo, kaip 
Lena kažką šnabždėjo. 

— Ir ką, kas iš to, kad jis kalba švediškai? Dėl Dievo, man 
nusišikt! 

Prancūzas lėtai išsitiesė visu ūgiu, gurkštelėjo gurkšnį ir 
rankas uždėjo ant baro, kumščius suspaudė taip, kad būtų 
galima aiškiai įžiūrėti, ir nejudėjo, vis dar atsukęs nugarą el- 
nių augintojams. 

Nedidukas vyrutis, svyrinėjantis tarp baro ir Beritos stalo, 
kurį laiką buvo ramus, o dabar vėl pradėjo muistytis. Vai- 
pydamasis kreipėsi į praricūzą netaisyklinga, greita, nerišlia 
kalba: 

— Taigi, taigi, kiek pasivažinėjau automobiliu, sugrįžau, 
automobiliu. Turi automobilį? Pavėžėsi mane? Maniškis turi 
keturis ratus, keturis, o aš turiu keturis pirštus... 

Ir prancūzui prie veido prikišo dešinę ranką - iš tiesų te- 
turėjo keturis pirštus, jais pabarbeno į barą, burgzdamas kaip 
mašinos variklis ir pirštais tarp stiklų mėgdžiodamas važiuo- 
jantį ir besisukinėjantį automobilį. Nusikvatojo, patapšnojo 
per šlaunis, atsisuko į Beritą ir iškėlė rankas į dangų, suplojo, 
garsiai nusijuokė, paplekšnojo prancūzui per nugarą, - tas 
neparodė jokio nepasitenkinimo ir gėrė toliau. Berita iš lėto 
atsistojo, paėmė vyruką už rankos ir nusivedė prie stalo. Jis 
nurimo, veide švietė plati šypsena. 

— Lena, tris alaus ir degtinės! - kiek tęsdamas žodžius, už- 
riko piemuo su lasu. 

Lena nunešė alų ir degtinę, paskui priėjo prie prancūzo. 

— Eime, parodysiu, kur rūkoma. 

Ji pasiėmė ilgą paltą su kailio apykakle ir nuėjo pirma per 
baro vidurį, nekreipdama dėmesio į niūrų elnių augintojo 
žvilgsnį. Tas vienu mauku ištuštino stikliuką. 

Prancūzas su stiklu rankoje nusekė paskui padavėją. Baro 
gilumoje mažutis koridorius dešinėje vedė į kitą patalpą. Ji 
buvo tuščia, vidury stovėjo tik biliardo stalas. Koridoriuje 
kairėje buvo durys, padavėja jas atidarė. Durys vedė į kam- 
barėlį, uždengtą šiurkščiai tašytų lentų stogu. Sienos tebuvo 
plokštės; jas vasarą išardydavo. Kambaryje stingdė šaltis. 

Prancūzas padavėjai pasiūlė cigaretę, putlias rankas ii- 
gai laikė Lenos rankose, švelniai glostydamas pirštą, kol ji 

prisidegė, paskui prisidegė savo cigaretę. Lena šypsojosi ir 
traukė dūmą. 

— Regis, turi dūsautoją? 

— Hmm, senas draugas. 

— Elnių augintojas? 

Ji nusijuokė. 

— Čia visi ar beveik visi - elnių augintojai. Jei nesi elnių 
augintojas, priklausai elnių augintojų šeimai, o tai veik tas 
pat. Jis - vienos svarbiausių šeimų, Finmanų, sūnus. Jie turi 
tūkstančius elnių. 

— Lena, tu gimei čia? 

— Taip. O jūs - Paryžiuje? 

Jis buvo iš Ruano, tik nenorėjo nuvilti padavėjos. 

— Taip, Paryžiuje. Ar esi buvusi Paryžiuje, Lena? 

— Oi, ne! Bet vieną gražią dieną tikrai nuvažiuosiu. 

— Kiek tau metų, Lena? 

— Prieš kelis mėnesius suėjo aštuoniolika. Bare pradėjau 
dirbti tą pačią savaitę, kai buvo mano gimtadienis. Anksčiau 
neturi teisės. Kuo jūs vardu? 

Andrė. 

Andrė Rakanjaliui jau darėsi šalta, ir mąstė, kaip sutrum- 
pinti tą kvailą pokalbį. Jis tik norėjo išdulkinti šitą merginą, 
ir tiek. Žvelgė į jos dailias plonas lūpas. Kiek trikdė, nes la- 
biau patiko putlios lūpos — prisiminimai iš Afrikos, tačiau 
visa kita, ką dar matė bare, patiko. Sulaukusi aštuoniolikos, 
gal jau ir nebuvo visai šviežia, tačiau žinojo, kad merginos 
čia dar labai jaunos pradeda daug dažytis, ir makiažas jas 
sendina. Jis ištiesė ranką prie Lenos veido, bet staiga atsi- 
darė durys. Už jų stovėjo Finmanas sūnus su kailine ausine 
kepure, keistai užsmaukta ant pakaušio, o žvilgsnis kuo to- 
liau, tuo labiau darėsi stiklinis. Andrė pamanė: vyras girtas, 
ir reikia būti atsargiam. Jam nebūtų sunku sutvardyti tokios 
būklės elnių augintoją, tačiau jie buvo trise. Prancūzas žinojo: 
nors vaikinas ir nedidelio ūgio, bet elnių augintojai - tikri 
raumenų kalnai. Finmanas atsistojo priešais prancūzą, už jį 

aukštesnį visa galva. Pakėlė ranką smogti Lenai, ta suriko, 
tačiau Rakanjalis smūgį atrėmė. Kitas elnių augintojo smū- 
gis buvo skirtas prancūzui, tačiau smogė ne taip greitai, nes 
trukdė storas kombinezonas. Rakanjalis nesunkiai smūgio 
išvengė, tik mikliai stumtelėjo piemenį, ir šis užvirto ant tą 
akimirką pasirodžiusių dviejų savo draugelių. Lena pradėjo 
rėkti ant Finmano, bet šis-jau stojosi. Vėl puolė prancūzą, o 
Lena smuko iš kambario. Šįkart Finmanas sunkiai dribo ant 
dalį grindų užklojusio sniego. Nusišluostė sniegą nuo veido 
ir vėl puolė į priekį. Smūgių prancūzas išvengė nesunkiai — 
samis buvo lėtas, tačiau vis puolė ir puolė. Kova lyg sulėtin- 
tame kine tęsėsi. Kadangi šito užsispyrusio Finmano smūgių 
krušos Rakanjalis išvengdavo pernelyg lengvai, jis pasidarė 
nebe toks budrus. Samis pasinaudojo proga ir prancūzui pa- 
taikė į smakrą. Kitas elnių augintojas taip pat puolė muštis, 
prancūzui spyrė į blauzdą, ir Rakanjalis nuo skausmo susver- 
dėjo. Trečias elnių augintojas trenkė į veidą ir parbloškė ant 
žemės. Sniegas krytį sušvelnino. Dabar smūgiai pasipylė ant 
Andrė Rakanjalio. Viskas vis dar atrodė lyg sulėtintai. Maža- 
sis vyrukas iš baro pasirodė tarpduryje ir mosikavo ranko- 
mis, nerišliai kažką rėkaudamas. Staiga jį nustūmė vyras, ir 
prisnigtame kambaryje pasigirdo galingas balsas: 

— Mikeli, Junai, Ailai, tučtuojau liaukitės! 

Andrė Rakanjalio nuostabai, visi trys piemenys loštelėjo 
atgal ir iškart nurimo. 

— Manęs palaukite bare. 

Netarę nė žodžio, visi trys vyrai išėjo. 

Inspektorius, prisistatęs kaip Rolfas Bratsenas, atrodė su- 
sidomėjęs Rakanjaliu. 

— Ar nenukentėjote? 

— Ne. Vietiniai vaikinai kiek nervingi. 

— Jūs nevietinis. Samių kraujas karštesnis už skandinavų. 
Jie pasipūtę, bet niekada nebūna labai blogi. Keliausite su 
manimi į komisariatą, jis visai greta, surašysime jūsų skundą. 

— Neketinu dėl tokio niekniekio skųstis oficialiai. 

— Galbūt, bet vis dėlto man reikia jūsų pareiškimo. 

Rakanjalis nė neketino inspektoriui pasakoti, ką jis čia 
veikia, tačiau negalėjo sau leisti užsisiundyti policijos. Šitas 
faras neatrodė itin protingas, sugebės greitai jo atsikratyti. 
Eidamas per barą, pamatė, kad trys elnių augintojai laukia 
stovėdami, tylomis. 

— Didžiuojatės? Eikite išsiblaivyti, — tiek teištarė policinin- 
kas, lyg kalbėtų su vaikais. - Su jumis pasikalbėsiu vėliau. 

Prieš išeidamas Andrė Rakanjalis metė skvarbų žvilgsnį 
Lenai, 0 ši jam mostelėjo. Rakanjalis iškart pasigailėjo, kad 
taip pasielgė, nes pamatė: Bratsenui ši scena pro akis nepra- 
sprūdo. Jie išėjo į šaltį, perėjo kelią, praėjo pro prekybos centrą 
ir įėjo į komisariatą — tokiu metu tuščią. Bratsenas prancūzą 
nusivedė į savo kabinetą ir įsitaisė prie kompiuterio. 

— Kas tie trys tipai? - paklausė prancūzas. 

— Ailas Finmanas, tas, kur turėjo lasą, yra vienos didelės 
vietinės šeimos narys. Elnių augintojas. Jis vertas maždaug 
dviejų tūkstančių elnių. Kiti du, Mikelis ir Junas, piemenys, 
dirbantys jam, kai yra darbo. Kitu laiku jie dirba vietiniam 
žemdirbiui ar atlieka šiaip kokius darbelius. Jie visą dieną 
lių. 

Prancūzas nekreipė dėmesio į pastabą, ir policininkas at- 
rodė nusivylęs. 

— Nagi, papasakokite greitai viską, kas jūs, ką čia veikiate 
ir taip toliau. 

Rakanjalis papasakojo. Jis geologas, dirba vienai prancūzų 
kompanijai, atvyko tirti apylinkių. Įsitaisė „Villmarkssenteryje“, 
nors nauji viešbučiai ir prabangesni. Ketino čia būti kelias sa- 
vaites. 

— Retai sutiksi žvalgytoją šiuo metų laiku, - pabrėžė poli- 
cininkas. — Dažniausiai jie atvyksta vasarą, kai gali žvalgyti 
uolas. Ką galite pamatyti po sniegu? 

Policininkas, atrodė, nelabai tikėjo. Geologui buvo nė mo- 
tais, tačiau jį nuraminti reikėjo. 

— Regione seniai esu daug dirbęs. Kelerius metus. Neblo- 
gai pažįstu apylinkes. Žiemą, kai užšąla, galima patekti į pel- 
kėtas vietas, kur vasarą nepateksi. Tos zonos mane ir domina. 
O plynaukštės gilumoje sausa, nėra tiek daug sniego - turė- 
tumėte žinoti. Tikėkite: geras žvalgytojas gali gerai dirbti net 
žiemą. 

Rakanjalis kuo puikiausiai matė, kad policininko nejti- 
kino, tačiau nesirengė jam skaityti paskaitos. Vis tiek nieko 
nesuprastų. 

— Ko ieškote? 

— Kaip paprastai, - geologas nusišypsojo gana šaltai, kad 
policininkas suprastų: kišasi į ne jo kompetencijai priklausan- 
čią sritį. - Ir kaip visi, manau. Tikiuosi, turiu geresnę uoslę 
nei mano kolegos. 

— Kaip tai? 

Tas faras jį nervino. Prancūzas atsilošė. 

— Klausykite, pagal įstatymą neprivalau jums sakyti, ko 
ieškau. Savivaldybei pateikiau prašymą leisti žvalgyti, viskas 
pagal taisykles. Aš ieškau. Jei rasiu, gana greitai sužinosite. 

Rakanjalis manė - policininką pastatė į vietą, tačiau šis 
buvo akivaizdžiai prastai nusiteikęs, kad kažkoks užsienietis 
jam skaito paskaitą apie norvegų įstatymus. 

— Kur buvote antradienį? — netikėtai prancūzo paklausė 
Bratsenas ir įdėmiai į jį pasižiūrėjo. 

Ketvirtadienis, sausio 13 d. 
20 val. Vidurio Laplandija, 


Kai Klemetas ir Nina pasiekė elnių policijos priebėgą, 
paskutiniai šviesos atspindžiai jau seniai buvo užgesę. Na- 
melis atrodė kiek patogesnis nei elnių augintojų prieglobs- 
čiai. Policija turėjo ir kitų, išsibarsčiusių po visą Laplandiją, 
ir būta net panašių į tikrus medinius kalnų namelius. Šitas 
labai paprastas, pamanė Nina. Įrengti du kambarėliai, vienas 
atstojo virtuvę. Ji pastebėjo, kad Klemetas įsijautė vadovauti. 
Nuo sniegaeigių jie nuėmė dėžes ir maišus, sudėjo į krūvą 
prie mažučio įėjimo. Patirties darbo elnių policijoje Nina 
turėjo nedaug, tačiau pakankamai, kad suprastų: atvykti į 
laikiną priebėgą reiškė ritualą. Iš pradžių reikia prišildyti na- 
melį ir paruošti maisto. 

Ji išėjo laukan paimti po stogeliu sudėtų sausų malkų. 
Tokia buvo šių vietų taisyklė. Kai vyksti atlikti užduoties į 
tundrą, pasiimi malkų: turi būti tikras, kad laikinuose na- 
meliuose niekuomet nepritrūks atsargų. Gyvybės ir mirties 
klausimas - tau ir kitiems, jei patruliams tektų skubiai su- 
stoti. Nina gana greitai perprato tokioje atšiaurioje aplinkoje 
būtinas taisykles. Nors kilusi iš pietų prie jūros, augo kaime, 
fiordo slėnio gilumoje, kur galų gale gyventi atsiskyrus nuo 
kitų reiškė veik tą patį, ką ir čia, pamanė ji. Nina nuplėšė nuo 
malkų beržo žievės prakuroms. Ugnis netruko įsiliepsnoti. 
Prikrovė didelį puodą sniego ir pastatė ant krosnelės. 

Miegamojoje namuko patalpoje viena priešais kitą, atskir- 
tos ilgu stalu, stovėjo dvi dviaukštės lovos. Nina užsiropštė 

ant viršutinio gulto priešais sieną, krepšį numetė ant kito. Už- 
degė dvi žvakes ant stalo. 

Dabar ji jautėsi gerai, ir pirmąkart nuo jų bendro patrulia- 
vimo pradžios manė, kad Klemetas darosi vis sušnekames- 
nis. Partneris buvo gan paslaptingas, ne toks plepus. Ninai 
buvo apmaudu, nes Kirunoje apie Klemetą jai pasakojo, kad 
jis labiausiai patyręs elnių policijos policininkas. Tarp jų jis 
buvo vienintelis samis. Klemetas dėl to buvo skundėęsis, ir 
Nina galėjo jį suprasti - mokėti kalbą reiškė veikiau turėti 
pranašumą tarp elnių augintojų, kurie apie elnių auginimo 
Klemetas darbuojasi virtuvėje. Jis atrodė atsipalaidavęs. 
Nusprendė pasinaudoti proga. 

— Klemetai, - nedrąsiai prabilo, - kodėl tave pravardžiuoja 
Rubuiliu? Tu tikrai nepanašus į žmogų, turintį per daug svo- 
rio. Noriu pasakyti - tavo metų... 

Mergina prikando lūpą, keikdama save, kad pasielgė 
netaktiškai, tad nusišypsojo malonių maloniausiai — gal iš- 
sipirks. Klemetas atsisuko į Niną, o ji prisiversdama tebesi- 
šypsojo, lyg klausimas būtų buvęs visiškai nekaltas. Vyriškis 
traukė jos kančias. 

— Nurimk, Nina... Man nesvarbu. Kai buvau jaunas, tikrai 
pelnytai taip mane pravardžiavo. Šiandien sutrinku tik tuo- 
met, kai šitaip pravardžiuoja toks tipas kaip Bratsenas, nes 
žinau - nori mane įskaudinti. 

Nina nusišypsojo, tačiau temą pakeitė. 

— Kodėl Juhanas Henrikas Ulafą pavadino Ispanu? - atsi- 
sėdusi paklausė. 

Klemetas nusijuokė. 

— Nepastebėjai? 

— Ko? Kad jis rudaplaukis ir akys rudos? 

— Ne, ne todėl. Visi lapiai - rudaplaukiai rudomis akimis. 
Gal dar ką pastebėjai? 

Nina papurtė galvą. 

— Žmonės jį vadina Ispanu dėl laikysenos: sako, kad savo 
stotu didžiuojasi kaip toreadorai, kuriuos rodo televizorius. 
Todėl ir vadina Ispanu. 

— Didžiuojasi stotu? 

Nina nusišypsojo, prisiminusi taip merginamai Žavingai 
jai nusišypsojusį demonstrantą. Jai buvo nelabai jauku šiame 
krašte, taip toli nuo gimtinės, kur visi, regis, vieni kitus pa- 
Žįsta nuo neatmenamų laikų. Prieš kelis mėnesius baigusi po- 
licijos mokyklą Osle, Nina pasirinkimo neturėjo. Toks buvo 
visų — jos irgi — stipendininkų likimas. Valstybė mokėjo už 
viską, tačiau nebambėdamas turėjai sutikti su pirmu pasky- 
rimu. O poliariniai Didžiosios Šiaurės kaimeliai nebuvo itin 
paklausi vieta. Taigi ji atvyko čia. Šiuose kraštuose niekuomet 
nebuvo lankiusis. Kaip ir dauguma šiauriečių iš pietų re- 
gionų, ji ničnieko nežinojo apie šias veik negyvenamas, pus- 
tuštes Šiaurės dykvietes. 

— O tas areštas? 

— Ulafas - švedas. Šitam regione pasai ir sienos neturi ypa- 
tingos reikšmės, išskyrus Rusiją. Žmonės važinėja visur. Čia 
mes visi maišyto kraujo. Bent dauguma. Aš irgi švedas iš mo- 
tinos pusės. Ulafas šiaip jau gyvena Kirunoje, jis - samių par- 
lamento deputatas, tačiau jo, kaip ir daugelio elnių augintojų, 
ganyklos — abiejose sienos pusėse. Be to, tarp Kautokeino 
ir Kirunos yra gabalas Suomijos. Ulafą įtarinėjo susprogdi- 
nus kasybos mašiną gal kokiais 1995 metais. Jį suėmė, tačiau 
nieko negalėjo įrodyti. Tik, uždarius į kalėjimą kovotoją už 
lapių teises, kilo didžiulis triukšmas. Jį paleido po savaitės, 
ir, žinoma, tokią progą Ulafas išnaudojo. Todėl jį ir išrinko. O 
nuo to laiko jis visiems ir stengiasi pridaryti problemų. 

— O tie pasakojimai apie IRA? 

— Kai vyko demonstracijos prieš Altos užtvankos projektą 
1970 metų pabaigoje, krašte šlaistėsi ir IRA vyrukų. Netoli 
Rusijos sienos mažame uoste buvo patikrintas vienas laivas. 
Rasta ginklų ir sprogmenų. Buvo sulaikyti du vyrai. Tačiau 
bylą užgniaužė. Vėliau sužinota, kad tie du vyrukai priklausė 

IRA ir susižinojo su Ulafu. IRA buvo pasiūliusi pagalbą su- 
sprogdinti užtvanką, ir tiek. Tačiau, kaip sakiau, bylą už- 
gniaužė, o Ulafą paliko ramybėje. 

— O kaip ten buvo dėl užtvankos? 

— Ak, buvau dar visai jaunas policininkas. Tarp šių vietų 
ir Altos jie norėjo pastatyti užtvanką elektrai gaminti. Tik ta 
užtvanka reiškė, kad tekš užtvindyti slėnį, kur samiai ganė 
elnius. Vyko protesto akcijos, įsipainiojo ir žalieji. Tiems į sa- 
mius buvo nusispjauti, jie atvyko iš Oslo ir norėjo apsaugoti 
gamtą. Bet vis tiek visi atsidūrė barikadose. 

— O tu? 

— Aš? Juk sakiau - buvau policininkas. Viskas vyko prieš 
man išvažiuojant į Stokholmą. Dirbau savo darbą. 

— Bet juk tas projektas nebuvo geras, ar ne? 

Kleinetas pažvelgė į Niną. Jis žinojo, kad šiuose kraštuose 
pareigūnai turi teisę pasakyti savo nuomonę, bet kas iš to - jis 
dėl nieko nebuvo tikras. Tačiau juto, kad kolegė kalba nuo- 
širdžiai. 

— Gerai jau, supratau, kodėl pyksta protestuotojai. Buvo 
kėsinamasi į jų gyvenimo būdą ir į gamtą. Taip, veikiausiai 
turėjau būti jų pusėje. Tačiau aš buvau policininkas. 

Nuo krosnies jau sklido karštis. Klemetas pradėjo kepti 
bulves ir mėsą. Nina juto, kad jis išraudęs, nors veido ir ne- 
matė, nes karštis buvo išties stiprus — juk šaltyje jie išbuvo 
veik visą dieną. Nina prisiminė, kaip ją įspėjo Berita, tačiau 
greta bendradarbio jokio nerimo nejuto. 

— Tu gerai pažįsti visus elnių augintojus? - paklausė. 

— Tikrai nemažai, - kelias akimirkas patylėjęs, atsakė Kle- 
metas. — Juk elnių policijoje dirbu dešimt metų. 

— Ne, noriu paklausti, ar pažįsti asmeniškai, ar pažinojai, 
tarkim, prieš tapdamas policininku? 

Klemetas vartė mėsą keptuvėje. Mąstė, ką atsakyti. 

— Kai kuriuos. 

Kai klausimai įgaudavo asmeninį pobūdį, atsakymus iš 
Klemeto tekdavo pešte pešti. 

— Aslaką ir Matisą? 

— Aha. Truputį. Ne per daug artimai. Nesusitikinėjome jau 
daug metų. Ypač su Aslaku. 

— Buvote artimi? 

— Ne. Nebuvome. 

— Tu irgi buvai elnių augintojas? 

Kurį laiką Klemetas liovėsi vartyti mėsą. 

— Ne. Mano šeima nebuvo augintojai. Mes buvome 
vargšai. 

Nina kiek pamąstė. 

— Matisas buvo augintojas, tačiau neatrodo, kad jis būtų 
buvęs turtingas. 

— Bet mūsų šeimoje girtuoklių nebuvo. Jei Matisas būtų 
turėjęs daugiau sveiko proto, gal jau seniai nebūtų auginęs el- 
nių, taip, kaip mano senelis, kai nebegalėjo išmaitinti šeimos. 
Matisas panašus į lapius, įsitikinusius, kad jie bus niekas, jei 
neaugins elnių. 

Nina tylėjo. Ji manė, kad dėl elnių augintojų Klemetas ne- 
teisus. Ir dar - gal šiek tiek jiems pavydi. 

— Eime valgyti. O paskui paskambinsime į komisariatą. 

Nina suprato, kad pokalbis baigtas. 

— Pas mus, kaime, girtuokliai nesiveisė, - tarė Nina. - Fior- 
duose visi vieni kitus stebi. Mano motina buvo labai religinga, 
evangelikė. Kaime jų buvo daug. Kartais, kai atplaukdavo lai- 
vai, žvejai gerdavo, ir tai visuomet baigdavosi kivirčais. To- 
kiais vakarais motina niekad nebūdavo rami. Prisimenu, kaip 
ji su draugėmis laukdavo, kol laivai išplauks. 

— Alkoholis visuomet pridaro bėdų, - pasakė Klemetas, 
ant stalo dėdamas valgį. 

Pavalgė tylėdami. 

Kai sutvarkė stalą, Klemetas ant jo išskleidė žemėlapį, 
pastatė žvakes. Paskambino keliems elnių augintojams, pas- 
kui Šerifui, įjungęs garsiakalbį. Trumpai apsakė susitikimą su 
Juhanu Henriku. Su Aslaku susitiks geriausiu atveju tik rytoj. 

— O ką manote dėl Matiso sniegaeigio? Kodėl reikėjo jį de- 
ginti? Tuomet kodėl nesudegino namelio? 

— Kad sunaikintų pirštų atspaudus? - kyštelėjo mintį Nina. 

— Tada būtų sudeginę ir namelį, - atkirto Klemetas. 

Komisariatas jau turėjo prancūzų kolekcininko telefoną. 
Pastarasis angliškai nekalbėjo, tad Nina turėjo prisiminti savo 
prancūzų kalbą. 

— Tegul nieko nelaukdama skambina, - primygtinai prašė 
Šerifas. - Visai nepasistūmėjome į priekį. Oslas jau prieka- 
biauja. Ir paširodė pirmi žurnalistai. Žmonės pradeda ner- 
vintis. Bratsenas pasikalbėjo su dviem Finmanų piemenimis. 
Jie patvirtino, kad visą dieną su Finmanu praleido tundroje. 
Veik visą laiką buvo kartu netoli Govgekoriu. Per toli, kad 
spėtų suvažinėti pirmyn ir atgal iki Matiso namelio tokiu 
laiku. Mums iš to jokios naudos. 

Nina girdėjo, kad Šerifas kalba taip, lyg kažką kramtytų. 
Įsivaizdavo valgantį sūrokas saldymedžio skonio pastiles — 
ant jo stalo jų visuomet būdavo pilna. Jis vis dar kramtė, kai 
prabilo vėl: 

— Klemetai, būtinai turi susitikti su Aslaku vėliausiai rytoj. 
Iš artimiausių Matiso kaimynų jis liko paskutinis. Jei Aslakas 
neturi alibi, nedvejodamas suimk. Jei tai ne jis - mes iki ausų 
įklimpę į mėšlą. 

— Suimti, suimti... Paprašyk Bratseno, jam tikrai patiks. Ne 
mūsų šitas darbas, pats Žinai. 

— Žinau, bet jei reikės, padarysi, Klemetai. O ką sužinojote 
iš dvejų metų vagysčių bylų? 

— Dar neturėjome laiko. Bet reikėtų ieškoti dešimties ar 
dvidešimties metų senumo bylų, pats gerai Žinai. Elnių va- 
gystės čia gali sukelti tokias vendetas! Padirbėsime šįvakar su 
Nina. O kaip namelio tyrimas, ko nors radote? 

Šerifas paėmė dar vieną pastilę. 

— Žinoma, dešimtys pirštų atspaudų, suprantama, ir taviš- 
kių, ir Ninos. Kol kas žinome tik valandą — mirė apie ketu- 
rioliktą. Taip pat jau aišku, kad sudegintas sniegaeigis tikrai 

priklausė Matisui. Po puraus sniego sluoksniu jie ieškojo 
sniegaeigio vėžių, bet kol kas nieko ypatinga nerado. Dar in- 
formacija tau — Ulafas ir senieji jo lapiai vis dar sankryžoje. 
Įsirengė ten stovyklą su dviem kilnojamaisiais nameliais ir 
palapinių pasistatė. Praleis ten naktį. Tikras turgus. Užtat 
pastorius nusiramino. 

Klemetas baigė kalbėti. Išėjo laukan pripilti dyzelinio 
kuro į elektros generatorių ir jį įjungti. Generatoriaus burz- 
gesys viduje vos buvo girdėti. Nina išsitraukė nešiojamąjį 
kompiuterį ir prisijungė prie palydovo. Elnių policijos prie- 
bėga iš virtuvės virto tikra operacijų baze. Klemetas padėjo 
krauti savo telefoną greta Ninos aparato, taip pat pasiėmė 
nešiojamąjį kompiuterį ir prisijungė prie policijos intraneto 
serverio. Suvedė slaptažodžius, kelis pagrindinius žodžius 
ir netrukus atsidarė ilgą elnių vagysčių sąrašą. Šalia sėdinti 
Nina, žiūrinti, kaip jis dirba, skeptiškai žvilgtelėjo. 

— Du šimtai trisdešimt penki įrašai per dvejus metus. 
Daug, ar ne? Tokio masto problema šitame krašte? 

Klemetas kurį laiką patylėjo, pasitrynė smakrą, žiūrėda- 
mas į pirmųjų bylų įrašus. 

— Jei neskaičiuosime visų atvejų, apie kuriuos nieko neži- 
nome. Mano nuomone, gali drąsiai dauginti iš penkių. Šitame 
krašte elnių vagystės visuomet buvo galvos skausmas. Galų 
gale dėl to po Antrojo pasaulinio karo ir įkūrė elnių policiją. 
Elnių augintojams iki gyvo kaulo buvo įgrisę, kad norvegai 
vagia jų elnius. Žinai, žmonės neturėjo ko valgyti, kai vokie- 
čiai traukdamiesi viską sudegino regione. 

— O šiandien? 

— Ir ką, norvegai vagia toliau, veikiau rudenį, kai elniai va- 
sarą būna prisiėdę žolės, prieš pergenant į žiemos ganyklas, 
tuomet mėsa būna minkščiausia. Visuomet atsiranda iš pa- 
krantės atvykusių norvegų, galinčių nugvelbti elnią pakelėje, 
kad pripildytų šaldiklius. Tačiau čia kalbama ne apie tokias 
vagystes. Norvegai viduržiemį į tundrą nevažiuoja. Tai samių 
sritis. 

— Keista, man sunku įsivaizduoti elnius vagiančius sa- 
mius. Sunku įsivaizduoti ir jų nesutarimus. Maniau, jie dirba 
ranka rankon. 

Klemetas vyptelėjo. Nina kalbėjo toliau: 

— Jei gerai supratau, turėtume dar kokius kelis šimtus įta- 
riamųjų elnių augintojų, jei galėtume prisikasti iki kelių de- 
šimtmečių senumo vendetų... 

— Teoriškai taip. Bet yra ne tik kerštas. Kai susimaišo dvi 
bandos, augintojas gali nudobti kelis į jo bandą įsimaišiusius 
elnius — svetimų sąskaita sutaupo savų. Elnias identifikuoja- 
mas pagal ausų įkarpas. Nupjauni ausis — ir op, baigta, nusta- 
tyti neįmanoma, neįmanoma pateikti skundo, neįmanoma 
pradėti tirti. Dažniausiai taip ir elgiamasi, nors apie tai kal- 
bėti vietiniai per daug nemėgsta. Be to, pavogti kelis elnius 
iš kaimyno bandos nėra, jų galva, didelė nuodėmė. Niekas 
neabejoja: ir kaimynas elgsis panašiai. Pavasarį toks pat liki- 
mas laukia nuo motinų nuklydusių elniukų. Nepažymėtas 
elniukas girios glūdumoje priklauso giriai, tai yra tam, kas 
jį randa. Elnių augintojai to dažniausiai net nelaiko vagyste, 
bent tokia, kaip šį žodį suprantame mes. 

— Ar Matisas buvo įsivėlęs į tokias istorijas? 

— Ir Matisas, ir kiti. Paskui gali skirstyti pagal apimtis. 
Turi tokių, kurie pasiima vieną ar du elnius, ir tokių, ku- 
rie vagia tuziną, ir dar tokių, kurie per kelerius metus savo 
bandą padvigubina. Pavyzdžiui, Finmanai užsitarnavo tokią 
reputaciją. Nieko nepavyko įrodyti. Tačiau regione jų reputa- 
cija tokia. Pradėsiu atrinkinėti, o tu turėtumei paskambinti į 
Prancūziją, kol ne per vėlu. 

Nina Prancūzijoje devynis mėnesius dirbo aukle. Metus 
prieš įstodama į policijos mokyklą. Beje, būtent dėl to, kas 
nutiko Prancūzijoje, ji ir tapo policininke. Niekam apie tai 
nepasakojo. Išskyrus komisarę, pas kurią laikė stojimo egza- 
miną žodžiu ir kuri vėliau Niną palaikė. Komisarė paslapties 
neišdavė. Ninai po to atsitikimo Prancūzijoje liko gėda - ji 
puikiai gebėjo atskirti, kas yra gera ir kas bloga. Itin griežto 

motinos auklėjimo pasekmės. Ji žinojo, kad tai - blogai, bet 
tuomet tuo keliu nuėjo, nesugebėjusi atsispirti. Prieš savo va- 
lią. Praradusi savikontrolę. Jai buvo skaudu vien prisiminti, 
kaip prarado savikontrolę. Bjaurėjimasis tuo vyru, savimi pa- 
čia. Kodėl ji nerado jėgų įtikinti tą vyrą persigalvoti? Kodėl jis 
jos nepaklausė? 

Paryžiuje viskas ir vyko. Pasitaisiusi ausinukes, suspaudė 
skaičius. Netrukus atsiliepė vyriškis. Vos pravėrusi burną, 
nustebo, kaip laisvai dar gali šnekėti prancūziškai. 

— Laba diena, pone, esu Nina Nansen. 

— Laba diena, panele, - atsakė mandagus ir pagarbus bal- 
sas. Veikiau jauno vyro. 

— Skambinu dėl samių būgno, kurį padovanojote Kauto- 
keino muziejui. 

— A, taip, būgnas, tik manau, norėtumėte kalbėti su mano 
tėvu, jis padovanojo būgną muziejui. Aš Polis, jo sūnus. 

— Ak, supratau, taip, prašyčiau. 

— Tik bėda: tėvas negali atsiliepti telefonu. Jis prikausty- 
tas prie lovos ir sunku kalbėti. Labai silpnas. Kuo galėčiau 
padėti? 

— Dirbu Norvegijos policijoje ir skambinu dėl to, kad naktį 
iš sekmadienio į pirmadienį būgną pavogė iš Julo muziejaus 
Kautokeine. 

— Žinau, jūsų kolegos skambino dieną ir sakė, kad su 
manimi susisieks jų Žmogus, kalbantis prancūziškai. Kokia 
keista istorija. Ar radote būgną? 

— Ne, pone, todėl ir norėčiau užduoti jūsų tėvui kelis klau- 
simus. 

— Jei aš galėčiau pagelbėti, mielai. Jei ne, galiu perduoti 
klausimus tėvui. | 

— Matote, muziejuje dar niekas nebuvo atidaręs dėžės. 
Mes nė menkiausio supratimo neturime, koks tai būgnas. 
Norėtume sužinoti, ar jis buvo ypatingas, kas būtų galėjęs juo 
domėtis. 

— Galiu jums paskambinti šiuo numeriu po kelių minučių? 
Paklausiu tėvo. 


Baigusi kalbėti Nina pasisuko į Klemeto kompiuterio 
ekraną. Partneris peržiūrinėjo skundų dėl vagysčių bylas. Pa- 
gal policijos medžiagą, Matisas buvo paminėtas tris kartus 
per pastaruosius dvejus metus. Smalsumo pagautas, Kleme- 
tas pradėjo ieškoti visoje duomenų bazėje, kur bylos buvo 
suskaitmenintos nuo 1995 metų. Iš viso dvylika incidentų. 
Iš dvylikos skundų devyni buvo baigti nebaigus tyrimo, 
nes pritrūko įrodymų. Įprastas procentas tokio pobūdžio 
byloms. Dažniausiai menkos vagystės. Dauguma susijusios 
su artimiausiais kaimynais, arba Finmanais, o tai buvo gana 
juokinga, turint omeny velnišką jų reputaciją, arba su Juhanu 
Henriku dviem kiek rimtesniais atvejais. Nė vieno Aslako 
skundo. Nors Nina dar nebuvo jo mačiusi, nenustebo. At- 
rodo, šis faktas derėjo prie įvaizdžio, kurį ji palengva kūrėsi 
apie tą žmogų, apie kurį visi tiek daug kalbėjo. 


Neilgai trukus suskambo Ninos telefonas. Kolekcininko 
sūnus Polis uždavė kelis klausimus tėvui. Taigi, būgną jam 
asmeniškai atidavė kažkoks samis prieš Antrąjį pasaulinį 
karą, kai senasis vyras lankėsi Laplandijoje. 

— Mano tėvas tais laikais dalyvavo keliose ekspedicijose su 
Poliu Emiliu Viktoru Grenlandijoje ir Laplandijoje. Todėl ir 
man davė Polio vardą. Tėvas visą gyvenimą juo be galo žavė- 
josi. Dabar jis labai silpnas, ir, kaip supratau, buvo pažadėjęs 
išsiųsti būgną į Laplandiją, atėjus reikiamam metui. Tiksliau 
nepasakė. Būgną į muziejų išsiunčiau aš. Kaip sako tėvas, dėl 
to būgno būta bėdų, tik, kaip jau sakiau, tėvas gana silpnas. 
Nesupratau, kokių bėdų. Teks jums paskambinti dar kartą, 
kai galėsiu papasakoti daugiau. Kol kas Žinau tik tiek. 

— Ar galėtumėte jo paklausti, kas buvo tas lapis, ir kas nu- 
piešta ant būgno? 

Nina baigė kalbėti. Apie tą prancūzą - Polį Emilį Viktorą - ji 
nieko nežinojo, tačiau dar buvo tas lapis ir tas būgnas su bė- 
domis. 

— Polis Emilis Viktoras? Ne, nežinau, - pasakė Klemetas, 
kai Nina perpasakojo pokalbį. 

Klemetas per radiją pranešė Aslakui, kad rytoj ryte jie 
atvyksta. Aslakas neturėjo nei fiksuotojo ryšio, nei mobi- 
liojo telefono. Teturėjo seną radijo imtuvą iš NATO atsargų. 
Klemetas nežinojo, ar elnių augintojas klausosi, ir dar prieš 
pranešdamas, kad atvyks, manė, jog į pranešimą Aslakas 
neatsakys. Tiesiog pačiam Klemetui reikėjo save motyvuoti. 
Susitikti su Aslaku nė kiek nenorėjo. Klemetas pakilo ir į 
krosnį įdėjo malkų. Namelis jau buvo gerai įšilęs. Pro langutį 
matė tik neįžvelgiamą tamsą. Kairėje jis pastebėjo Šiaurės 
pašvaistę, žalsvą — nieko neįprasta. Rytoj bus gražus oras. 
Pagalvojo apie dėdę Nilsą Antę. Nežinojo kodėl, tačiau visi 
šie gamtos reiškiniai visuomet jam primindavo dėdę. Dėdė 
gebėjo taip gražiai nupasakoti šiuos reiškinius stebuklingais 
ir paprastais žodžiais, 0 jis jautėsi toks nevykęs gamtos aki- 
vaizdoje. O jei gerai pamąstysi — ne tik gamtos akivaizdoje. 
Nuvijo mintis apie Šiaurės pašvaistę. 

Nina ruošė tirpią kavą. Jos šviesių plaukų uodega krito ant 
storo megztinio, mergina atrodė tokia susikaupusi. Megztu- 
kas išryškino krūtis. Nina Klemetui priminė tas aukštas svei- 
kas ir paprastas merginas, kurių troško, kai buvo jaunas, bet 
jos jam buvo neprieinamos. Niekuomet nebuvo jam skirtos. 
Klemetui atrodė, kad jis kitoks, net... nevykėlis. Galų gale vėl 
vis tas pat. Čia, elnių policijos namelyje, toli nuo visko... 

— Viskas gerai, Nina, gerai jautiesi? 

Nina atsisuko ir akinamai nusišypsojo. 

— Taip, ačiū. Tris cukraus, kaip visuomet? 

— Taip, tris. Tau čia patinka? 

— Labai. 

Ji įpylė kavos į spalvotus plastikinius puodelius. 

— Aš niekaip nesuprantu, kodėl policijos mokykloje tiek 
mažai kandidatų į Šiaurę. Man patinka... 

— Tuo geriau. Mums į gera, kai atvyksta žmonės iš pietų. 
Ypač moterys. Jų čia trūksta. 

Nina vėl nusišypsojo, sakyti nieko nesakė. Klemetas su- 
mojo esąs kaip kvailys, ir tas jausmas jį nervino, nes priminė, 
kaip jausdavosi dvidešimtmetis: niekaip nesugalvodavo, ką 
pasakyti, ar sugalvodavo per vėlai, kai kas kitas jau būdavo 
pasičiupęs grobį. Jis atsistojo. 

— Taip, čia nėra daug tokių gražių merginų kaip tu. Ketini 
pasilikti? 

Jis priėjo pasiimti kavos. 

Nina, regis, į jo pastangas dėmesio nekreipė. Tai žeidžia, 
pamanė Klemetas. Ji nesiliovė šypsotis, kavos puodelyje mai- 
šydama pieno miltelius. 

— Man čia gerai. Tai, ką matau, samius ir vietinius norve- 
gus, įdomu. Tikrai čia pabūsiu kelerius metus. Pasikalbėsiu 
su savo draugu, - pridūrė, ir šypsena vis dar švietė. 

Dieve mano, pamanė Klemetas, koks aš idiotas. Jis jau gai- 
lėjosi, kad pradėjo tokį pokalbį, nors Nina, matyt, jo užmačių 
ir nesuprato, o tai tik dar labiau žeidė. Klemetas prisiminė 
vieną draugą, mokėjusį sužavėti merginas vien tinkamu metu 
mestu įdėmiu žvilgsniu. Jis niekuomet to nemokėjo. Klemetą 
išgelbėjo telefono skambutis. Skambino Ninai. 

22 val. Kautokeinas. 


Iš komisariato Andrė Rakanjalis išėjo po geros valandos. 
Tas siauraprotis policininkas buvo užsispyręs. Jam ant kaktos 
užrašyta. Užsispyręs ir siauraprotis. Iš pradžių Rakanjaliui 
kraujas sustingo gyslose, kai policininkas paklausė, ką jis vei- 
kęs antradienį. Žaibiškai permąstė visų dienos įvykių eigą. 
Bet ne - policininką domino kitkas. Bratsenas buvo netgi 
gana gailestingas, nes viską iškart paaiškino, papasakojo apie 
elnių augintojo žmogžudystę. Rakanjalis klausėsi akmeniniu 
veidu. O juk atslūgo milžiniška įtampa. Policininkas nieko 
neįtarė. Tad paskui prancūzas galėjo atsakinėti daug ramiau, 
ciniškai — kaip buvo įpratęs bendrauti su visais. O policinin- 
kas klausinėjo primygtinai. Jam nepakako užtikrinto alibi 
tam prakeiktam antradieniui. Uždavė galybę klausimų apie 
žvalgytojo darbą. 

Vis dėlto prancūzo Kautokeine antradienį, dieną, kai buvo 
nužudytas samių elnių augintojas, nebuvo dėl paprastos 
priežasties. Jam reikėjo suvažinėti į Altą, esančią už pusantros 
valandos kelio, šiauriau, ir jo automobilis užstrigo servise, 
nes serviso savininkas užsidarė, kol vyko Progreso partijos 
demonstracija. Pirmoji šiame krašte per ketvirtį amžiaus, ir 
atsitik tu man taip, kad Rakanjalis užtaikė tokiu laiku! De- 
monstracija, kurios „praleisti jokiu būdu negalima“, - pa- 
tikino jį savininkas, pasiėmęs ir abu mechanikus. Tikras 
kretinas! Ir dar jautėsi įpareigotas Rakanjaliui viską papasa- 
koti, kad ta demonstracija - tai norvegų reakcija, nes jiems jau 
įkyrėjo tie lapiai, vis norintys iššokti aukščiau bambos su tuo 
prakeiktu būgnu, kad tas Kautokeine pavogtas būgnas juos 

jaudino, kad jie neva reiškė turį teisių, o va jie, norvegai, taip 
pat turį tiek pat teisių, ar ne, ir jei tas teises suteiks lapiams, 
tai paskui reikės tiek pat jų suteikti ir somaliečiams. „Klau- 
syk, rimtai, kažkokia nesąmonė, ar ne?“ 

Idiotas, mąstė Rakanjalis. Jam nusišvilpti į lapius, į nor- 
vegus, į somaliečius ir į būgnus. Jam į visus nusišvilpti. Jam 
reikėjo jo visureigio. Blogiausia, kad serviso savininkui, ko 
gero, atrodė, jog prancūzui turėtų patikti, kad norvegai irgi 
gali eiti protestuoti. Idiotas. Rakanjalis nuėjo apsipirkti, pa- 
sakė — pirkinius pasiims vėliau ir laiką leido Altos baruose. 
Juos apeiti daug laiko netrukdavo. Pradėjo nuo viešbučio 
„Nordlys“ baro, paskui perėjo prie „Han Steike“ centre - pa- 
tarė taksistas. Bare pasidarė itin įdomu pačią popietę, kai iš 
mokyklos prigužėjo mokinukių. Jaunosios norvegės be pa- 
galvos iki kojų. Jis turėjo būti atsargus. Viena jų, trumpai 
kirptais plaukais su kirpčiukais iki pat akių, ypač patraukė 
dėmesį. Gražiausia ji nebuvo, tik Rakanjaliui galvoje vis su- 
kosi mintis, kad šita, su kirpčiukais iki pat akių - jis turėjo 
pakelti galvą, kad geriau matytų veidą — šita buvo panaši į 
kekšytę. Taip, kekšytė. Paprastai jį traukė mergaitės garba- 
notais plaukais. Tačiau ši mažytė blondinė su kirpčiukais jį 
sujaudino. Rakanjalis apsižvalgė. Prie stalų sėdėjo apie de- 
šimt klientų, dauguma gėrė kavą, dar trys atšvaitinius kom- 
binezonus vilkį darbininkai prie baro gurkšnojo alų - darbo 
dienos pabaiga. Mokinukių būrelis plyšojo juokais. Toji su 
kirpčiukais išsitraukė sąsiuvinį. Namų darbus kavinėje ruošė 
kelios mokinės. Čia pernelyg pavojinga, pamanė prancūzas. 
Rakanjalis dėmesį sutelkė į stiklą ir į savo užduotį. Nepadėjo. 
Vaikiškas veidukas vis iškildavo prieš akis. Kekšytė švelnia 
oda. Rakanjalis užsimerkė. Kad nurimtų, prisiminė paskutinę 
kelionę į Kongą. Kongas... Kivu mergaitės. Pakakdavo pasi- 
lenkti. Net ne pasilenkti. Jas tiesiog patiekdavo ant lėkštės. 
Čia bus sudėtingiau... 

Viskas vyko jau prieš dvi dienas. Policija jį paliko ramybėje. 
Galėjo ramiai ruoštis užduočiai. Įsikūrė „Villmarkssenter“, se- 
niai likusiame paskutiniame Kautokeino viešbutyje. Vieta 
buvo paprasta, geraširdis savininkas ir gerklinga jo danė 
žmona, rūkanti ir gerianti svaigalus - tačiau tik terasoje, kad 
neerzintų klientų. Jis čia buvo atvykęs jau seniai. Trys kiti 
viešbučiai iš šių vietų buvo išstumti, kai pastaraisiais metais 
pastatė mažą aerodromą. 

Kaimas sparčiai ėmė keistis dėl padidėjusio kasybos kom- 
panijų domėjimosi regionu. Kautokeino apylinkėse, Fin- 
marko glūdumoje, kasybos žvalgybą leisdavo iš esmės tik 
vasarą, kai elniai ganydavosi už kelių šimtų kilometrų, iš- 
sibarstę pakrantės ganyklose. Žiemą, po rudens perginimo, 
elniai vėl susiburdavo regione tarp Kautokeino ir Karašoko, 
kur misdavo kerpėmis. Samiai draudė bet kokią veiklą, ga- 
linčią trikdyti jų gyvulius ar dėl kurios šie galėtų perbėgti į 
kaimynų bandas. Būdavo padaroma retų išimčių, jei veikla — 
ribota ir nelendama į elnių ganyklas. 

Andrė Rakanjalis užpildė prašymą, kuriame nurodė, kad 
daugiausia žvalgys pėsčiomis ir tik retkarčiais naudosis snie- 
gaeigiu aiškiai apibrėžtame perimetre, laikydamasis Žen- 
klintų kelių. Kivu viskas paprasčiau, bet Rakanjalis žinojo: jei 
nori dirbti čia, reikia laikytis taisyklių. Kol tos taisyklės per 
daug nekliudė - bent - jo planams. 


Klemetas Nangas pasinaudojo proga, kad Nina kalba te- 
lefonu, ir atsisėdo atgal į savo vietą. Įsistebeilijo į kompiuterį 
ir toliau peržiūrinėjo elnių vagysčių bylas. Tačiau Ninos prie 
telefono priglaustų lūpų vaizdas, gražiai išsitampęs megztu- 
kas Klemetą panardino į svajones. 

Po dvidešimt penkerių metų jis vėl jautė tą pat kartėlį. 
Kiek prarastų progų... O juk jaunystėje su tokiais pačiais 
žmonėmis kaip jis lankėsi tose pačiose šventėse, rengiamose 
tuose pačiuose kluonuose ar tų pačių girios proskynų gilu- 
mose. Kiek kartų jam teko laukti prie kluono durų, girių kelių 

pakraščiuose, išdidžiai pasirėmusiam į savąjį „Volvo P1800“ - 
raudonos spalvos, su nuleidžiamu stogu. Viduje buvo įtaisęs 
kasetinį magnetofoną ir klausydavosi „Pretty Woman“ dai- 
nos. Tačiau merginos niekuomet nepasakė taip. Tais laikais 
jį ir praminė Rubuiliu. O juk jis taip stengėsi! „Volvo“ lango 
stiklas iki galo nenusileisdavo, ir Klemetui tekdavo siaubin- 
gai nepatogiai remtis per jį alkūne, kai norėdavo atrodyti 
nerūpestingai vėjavaikiškas. Jis svajojo dirbti automobilių 
servise. Dievino mašinas ir mechaniką. Variklio burzgesys 
buvo stebuklas, veik toks pat gražus, kaip dėdės Nilso Antės 
joikai. 

Per Jonines, kai iškeldavo žolynais puoštus stulpus, va- 
žinėdavosi savuoju P1800, alkūne atsirėmęs į praviro lango 
stiklą. Bet tokios merginos kaip Nina niekad nebuvo jam 
linksminasi kiti, atsirėmęs į „Volvo“ gaubtą. Nesiskundė, nes 
merginoms patikdavo jį susirasti vakarėliui artėjant į pabaigą, 
kai jų kavalieriai nusigerdavo iki žemės graibymo. Rubuilis 
tuomet pasidarydavo geriausias draugas, kuriuo galima pa- 
sikliauti, vienintelis išlikęs santūrus. Kartais jam pavykdavo 
nugvelbti bučinį, niekuomet rimtą ar daug žadantį, tačiau 
merginos mielai leisdavosi pabučiuojamos, nes žinojo: per 
toli nenueis ar bent, pasakius jam liautis, ir nustos. Iš tiesų su 
Klemetu jos jautėsi saugiai. Nors dažnai jis nuliūsdavo, bet 
manė, kad ir tokios situacijos visai neblogos. Bėgant dienoms 
tų pavogtų bučinių pakakdavo įaudrinti vaizduotei. 

Kai tapo policininku, įgijo pasitikėjimo elgiantis su mote- 
rimis. Ar bent savo elgesį jis pats vertino kaip pasitikėjimą 
savimi. Be jokios abejonės, koks kitas vyras manytų, kad už 
tokio dažnai šiurkštoko elgesio slypi tik nepasitikėjimas sa- 
vimi. 

Klemetas prisiminė taip gerai, lyg tai būtų įvykę vakar, 
tą dieną, kai į Kautokeiną sugrįžo praėjus ne metams ir ne 
dvejiems su policininko uniforma, vis dar gerai sudėtas ir 
treniruoto kūno. Į jį pradėta žiūrėti kitaip. Klemetas tuomet 
juto milžinišką pasitenkinimą. Regiono moterys pasiūlydavo 

daugiau nei bučkį į lūpų kamputį, kai jis kelioms dienoms 
išvykdavo vykdyti užduoties ir lankydavosi ūkiuose. Niekas 
nebedrįso vadinti Rubuiliu. Niekas, kol atvyko Bratsenas, ir 
kol kažkokia išties „gailestinga“ Žmogysta papasakojo apie 
senąją Klemeto pravardę. Taip jį vadino tik Bratsenas, niekas 
daugiau, tačiau kartkartėmis Klemetas pastebėdavo keistus 
žvilgsnius, kai Bratsenas jį provokuodavo, ir tai žeidė. Nina 
baigė kalbėtis su prancūzu ir Klemeto svajas nutraukė. 

— Kalbėjau su Poliu. Jo tėvo pažįstamas lapis dirbo gidu 
prancūzų ekspedicijoje. Polis matė būgną daugybę kartų 
tėvo kabinete, prisimena, kad per vidurį pavaizduotas kry- 
žius, būgną į dvi dalis dalija linija. Simbolių neprisimena, tik 
elnius. 

— Iš esmės nieko neįprasta, - pyktelėjo Klemetas. - Kryžių 
per vidurį rasi ant daugumos samių būgnų. Dažniausiai jis 
simbolizuoja saulę. O į dvi dalis būgną dalijanti linija - irgi 
neretas reiškinys. Ji skiria gyvųjų ir mirusiųjų pasaulius. Bent 
aš taip manau. Taip dėdė Nilsas Antė pasakojo, jei gerai pri- 
simenu. Tas pat ir dėl elnių, nepanašu, kad rimtai pasistūmė- 
sime į priekį. 

Klemetas pasikasė pakaušį. Ši byla buvo išskirtinė elnių 
policijai. Būgno vagystė, žmogžudystė. Beveik jokių pėdsakų, 
vien įtempti elnių augintojų santykiai. Tik kad jie visuomet 
tokie buvo. Kam galėjo būti naudinga Matiso mirtis? Jis nė 
nenumanė. Matiso elnius paskers Elnių administravimo biu- 
ras, O ir šiaip jie buvo prastos būklės. Kas perims jo žemes? 
Už to galima užsikabinti? Reikės pasikalbėti su biuro žmonė- 
mis. Tik kad Klemetas abejojo. Žemių dalijimas taip pat buvo 
itin kontroliuojamas pagal griežtą administracinę tvarką. 

— Polis man sakė, kad tėvas seife išsaugojo senus ekspedi- 
cijos dokumentus. 

Klemetas vis dar buvo susimąstęs. Staiga paėmė telefoną 
ir paskambino Šerifui. Turas Jensenas atsiliepė greitai. Jau 
buvo vėlus metas. 

= Turai, reikia Niną išsiųsti į Prancūziją. Kitaip nieko ne- 
bus. 

Nina iš nuostabos išpūtė akis ir pažvelgė į bendradarbį. 
Klemetas net nesiteikė paklausti jos nuomonės. Ji negirdėjo, 
ką kalbėjo Šerifas, bet veikiausiai toks sprendimas mažam 
komisariatui savaime suprantamas nebuvo. 

Kai Klemetas baigė kalbėti, ji net neturėjo laiko priešta- 
rauti. 

- Šerifas sutinka. Aišku, Oslas jį taip prispaudė, kad jis 
mano - išsireikalauti papildomo finansavimo visai nebus 
sunku. Gerai sugalvojau, ar ne? 

— Galėjai manęs pasiklausti! 

— Kam, gal turi ką geriau pasiūlyti? Privalai nuvykti pa- 
sižiūrėti į tuos dokumentus. Kol kas nieko neturime šitoje 
byloje. O visi nervinasi. Šerifas sakė, kad Altoje protesto de- 
monstraciją surengė Progreso partija. Demonstracija prieš de- 
monstraciją. 

— Privalai su manimi nesielgti kaip su maža mergaite! 

Nina pyko. Susimąstęs Klemetas tylėjo. „Čia už visus tuos 
kartus, kai laukiau tavęs išeinančios iš šventės, kai buvau jau- 
nas, ir kai tu bučiavai kitus“, - keista mintis atėjo į galvą. Tai, 
kad tais laikais Nina buvo ką tik gimusi, Klemetui kažin ko- 
dėl buvo nė motais. 

- Jei turi geresnių minčių, sakyk. 

Užsispyręs žiūrėjo į Niną. 

— Kalbu ne apie tavo siūlymą. Keista, bet kažkodėl manęs 
niekas nemato su tavo draugeliais elnių augintojais ir su ta- 
vimi. 

— Elnių augintojai man ne draugeliai. 

— Tikrai? O atrodo, kad puikiai suprantate vieni kitus. Kai 
bus kita apklausa, pasakyk, ar nori, kad padaryčiau jums ka- 
vos. Oslo policijos mokykloje būsimoms tyrėjoms yra specialios 
paskaitos, nežinojai? Vadinasi „kaip padėti vyriškosios lyties 
kolegai spręsti bylas, kurios jiems per sudėtingos.“ Mokoma 

virti kavą, šypsotis, drąsinti, vaidinti kvailelę per apklausas, 
kad bendradarbio klausimai būtų svaresni... Supranti? 

Klemetas ir toliau sėdėjo užsispyręs. Norėjo atsakyti, tik 
nežinojo ką. Šitai labiausiai ir nervino — sugalvos ką, kai bus 
per vėlu ir ne vietoj. Šita mergiščia jį erzino. Snarglė. Jis tris- 
dešimčia metų vyresnis, dirbęs visuose regiono komisaria- 
tuose, išskyrus Stokholmo, o ji dar mokys jį. Kadangi pradėjo 
kalbėti apie kavą, Klemetas jos užsimanė. Bjauri mergiūkštė, 
pamanė. 

Klemetas atsistojo. Matyt, Ninos pyktis nuslūgo. Paten- 
kintas pastebėjo, kad nesipriešino vykti į Paryžių. Pasiūlė ka- 
vos. Sutiko - ženklas, kad kivirčas baigtas. 

Ji paklausė: 

— Manai, nepriklausomybės šalininkai samiai gali būti įsi- 
painioję? 

— Tiek pat, kiek ir Progreso partija. Iš šitos istorijos visi 
gali ką nors išlošti. Mažiau nei po metų vyks vietiniai ir par- 
lamento rinkimai. 

— O Matisas? Elnių vagysčių bylos? 

— Į pačią didžiausią aferą jis buvo įsivėlęs prieš dešimt 
metų. Kaip tik tuo metu kažkas šovė į Juhaną Henriką. Kelios 
žiemos iš eilės buvo baisios ir rudenys panašiai kaip šiemet. 
Daug prisnigo, paskui sniegas tirpo, tada staiga užšalo, ir su- 
sidarė sluoksnis ledo. Ir vėl atšilo, ir pašalo, ir vėl ledas. Du 
tris kartus šitaip, ir to pakanka, kad elniai nepramuštų ledo 
sluoksnių ir nepasiektų kerpių. Tuomet prasideda tikras są- 
myšis. Visi nervinasi. Elniai iš bado gali dvėsti šimtais, tūks- 
tančiais. Viename regione, kur oras buvo itin prastas, viena 
šeima taip prarado tūkstančius elnių. Ji kiek atitaisė bandos 
nuostolius vogdama šimtus elnių iš kelių kaimynų. Matisas 
buvo įsipainiojęs į šitą istoriją. Ne jis viską surengė, bet jį kal- 
tino bendrininkavus. Kelis mėnesius kalėjo. 

— O kaip jie vogė pažymėtus elnius? 

— Pakirpdavo ausis. 

— Pakirpdavo? 

= Taip, nupjaudavo įkarpa pažymėtą dalį ir dėdavo savo 
įkarpą. 

— Dėl dievo meilės! 

— Rezultatas: šimtai elnių su mažytėmis ausytėmis. Kartais 
jas nupjaudavo tiek, kad elniai pasigaudavo užkratą. Visi to- 
kie rasti elniai buvo paskersti. Po šito skandalo dabar regla- 
mentuojamas net elnių ausų dydis, jos neturi teisės būti per 
mažos! 

Nina apstulbo. Buvo sunku patikėti, kad kai kurie samiai 
galėjo taip elgtis. Kaip ir dauguma Šiaurės šalių gyventojų, ji 
nieko neišmanė apie jų gyvenimo būdą. Ar veikiau buvo su- 
sidariusi stereotipinį vaizdą. O galiausiai tai vienas ir tas pat. 

— O kitos bylos, kur minimas Matisas? 

— Nieko ypatinga. Manau, gaištame laiką. Matisas buvo 
vargšas. Mano galva, dauguma vietinių jį ir laikė tokiu - ne- 
laimėliu vargšu, o ne keliančiu grėsmę. 

— Ir Laplandijoje vargšams žmogeliams nupjaunamos au- 
sys? 

Klemetas tylėjo. Nina neklydo. Kažkas čia ne taip. Niekas 
nieko nežudydavo dėl elnių vagystės, o juk Matisas nebuvo 
iš tų piktavalių, kurie įsiveldavo į tokius didžiulius nusikal- 
timus. 

— Matisas gyveno vienas? 

— Kiek Žinau, taip. Gal Aslakas daugiau papasakos. Negirdė- 
jau, kad jis su kuo nors būtų susitikinėjęs. Matei jo namelį - tikras 
seno viengungio būstas. 

— Kodėl, ar ir moteris įsileidžia į kilnojamuosius elnių au- 
gintojų namelius? 

— Ne, ne tą norėjau pasakyti. Elnių augintojų nameliai — 
tik jų teritorija. Ir jei ten įsileidžia moterį, retai ji būna elnio 
augintojo Žmona... Tačiau piemenys dažnai nors šiek tiek ap- 
sitvarko. O Matisas ir to nedarė. 

— Kai susitikome su juo, jaučiausi labai nejaukiai. Jis nu- 
žiūrinėjo mano krūtis. 

— Tikrai?! 

Klemetas prisivertė pažiūrėti Ninai į akis. 

— O žvilgsnis - tikro ištvirkėlio... 

Klemetas staiga susidomėjo pirštų galiukais. 

— Na, gal tam teiki per daug reikšmės, - galiausiai pasakė. — 
Vyras vienas vidury tundros, mato tokią gražią kaip tu mer- 
giną, aišku, smegenys susisuka, ir tiek, suprantama. 

— Ne, tai nesuprantama. 

Dabar Nina nutaisė užsispyrusios išraišką, ir Klemetas pa- 
juto, kad geriau patylėti. Tik nežinojo, kur dėti akis. Laimei, 
Nina tęsė: 

— Jokios šeimos? 

— Jo motina mirus jau seniai. Tėvas mirė vėliau. Jei turėjo 
brolių ar seserų, jų tikrai čia nėra. 

— Galima sakyti, vienišas vyras. Vienišas vyras, vargšas 
žmogelis, be skatiko, girtuoklis, kuriam nupjovė ausis dėl 
nežinia kokios priežasties ir paskui nudūrė. Ir visa tai - vos 
po kiek daugiau nei dvidešimt keturių valandų nuo būgno 
vagystės. Tau neatrodo keista? 

— Po velnių! Kas tau sakė, kad tai normalu? - susinervino 
Klemetas. - Kol kas neturime už ko užsikabinti, nėra nusikal- 
timo ginklo, vertingų pirštų atspaudų, motyvo. 

- O būgnas? 

—- Ką būgnas? 

— Nežinau. Ieškau ryšio. Galų gale Matisas darė būgnus. 
Juhanas Henrikas sakė, kad buvo jų apsėstas. 

— Tiesa. Irgi viską permąsčiau, tačiau ką tai duoda? Nieko 
nežinome apie tą būgną. Buvo senas būgnas. Buvo... 

Klemetas staigiai uždarė kompiuterio dangtį. Ant jo už- 
dėjo rankas. Nina laukė. Veikiausiai ji teisi. Kliūtis buvo 
kita — jis nenorėjo sunkinti sau gyvenimo. Ne todėl atvyko 
dirbti į elnių policiją. Atvyko todėl, kad jam iki gyvo kaulo 
buvo įgrisę piktavališki poelgiai, tyrimai pakrantės mieste- 
liuose, kur girtavimo pasekmės baisios, prostitucija, kontra- 
banda. Klemetas nebegalėjo pakęsti tokio darbo, patruliuoti 
vienam šeštadienio vakarą dėl sumažinto biudžeto. Nerimas 

kiekvienąkart išvykstant patruliuoti. Po kelerių metų susi- 
mokėjo sunkia depresija ir pažinojo ne vieną savo kartos ben- 
dradarbį, kuriems irgi ne ką geriau baigėsi. Ką ji galėjo apie 
tai Žinoti? Klemetas neturėjo jokio noro vėl įkristi į depresiją, 
dėl kurios ištisus mėnesius negalėjo dirbti. Neišlaikė nervai. 
Nieko čia gudraus nepasakysi. Tad ką gi, taip, elnių policija 
reiškė ramybę, gryną orą ir ypač - jokių rimtų piktadarių. 

Klemetas atsiduso. Norėjo prabilti, paskui apsigalvojo. Bet 
per daug tylėti irgi negalėjo. Pagal naujas policijos direktyvas 
moterys bus skatinamos, kad būtų pasiekta reikalingų kvotų. 
Mažiausiai keturiasdešimt procentų moterų vadovybės pos- 
tuose. Kadangi Didžiojoje Šiaurėje moterų iš esmės nebuvo, 
Nina tikrai greit pakils karjeros laiptais, jei gerai pasirodys 
elnių policijoje. 

— Gal tu ir teisi, - galiausiai tarė. 


Ib 


Penktadienis, sausio 14 d. 
Saulė teka 10.31, leidžiasi 12.26. 
Dienos ilgumas - 1 val. >> min. 


7.30. Vidurio Laplandija. 
Klnių policijos namelis. 


Rytojaus rytą Klemetas pakilo anksti. Lauke buvo tamsu — 
nors pirštu durk. Vėjas plakėsi į langą, ant stiklo kaupėsi pū- 
gos sunešti sniego kristaliukai. Krosnelė buvo užgesusi. Jis 
sudrebėjo. Jautė, kaip miegmaišio karštyje apsunkusios ko- 
jos, tačiau ilgai nedvejojo. Išlindo, apsiavė elnio kailio batus ir 
pasirąžė. Nina miegojo priešais kitoje stalo pusėje stovinčioje 
lovoje. Ji buvo pirma moteris, atvykusi dirbti į elnių policiją, o 
šios prieglobsčiai nebuvo skirti priglausti sykiu vyrus ir mo- 
teris. Toks artumas Ninos, atrodė, netrikdė, kai vakare ji įsi- 
taisė miegoti. Tuo geriau. Nebūtų pakentęs zyzimo. Jis įdėjo 
malkų į krosnelę ir įžiebė ugnį. Niną bruzdesys pažadino. 
Kol Klemetas ruošė kavą, ji greitai apsirengė, su porininku 
pasisveikino ir išėjo laukan. Sugrįžo po penkių minučių, ap- 
sipraususi sniegu. 

— Turiu pripažinti, kad tai nėra nemalonu, - pasakė raudo- 
nais skruostais, mat veidą apsitrynė sniegu. 

Klemetas ant stalo pastatė kavą ir valgį. Jau buvo spėjęs 
suvynioti miegmaišį. Parodė sklidiną puodą karšto vandens. 

— Gali baigti praustis, jei nori, grįšiu po penkių minučių. 

Stabtelėjo ant namuko laiptelių, prisiversdamas atlai- 
kyti ledinį vėją, akis įsmeigęs į tamsą, lyg mėgintų ją apieš- 
koti. Atsisagstė kombinezoną, nuleido nuo pečių iki kelių. 

Prisiversdavo taip elgtis kiekvieną rytą, kol tundroje dar 
tvyrodavo naktis. Jam nepatiko. Tačiau toks buvo ritualas. 
Turėjo jo laikytis. Žvilgsniu permetė tamsą. Stovėjo nejudėda- 
mas, kad pajustų, kaip į kūną smelkiasi šaltis. Giliai įkvėpė ir 
puolė į naktį. Patapšnojo per pečius, paėmė rieškučias sniego, 
pasitrynė veidą, krūtinę, liemenį, pažastis, kaklą, nusišluostė 
ir grįžo į namelį. 

Abu atsisėdo ir tylomis pavalgė. 

— Kada vyksime pas Aslaką? 

— Greitai. 

Klemetas iš lėto kramsnojo sumuštinį su ikrų užtepėle. 

— Aslakas keistas žmogus, - pasakė, nežiūrėdamas į Niną. — 
Regione jį labai gerbia, bijo taip pat. Tik bijo todėl, kad jis 
kitoks. Jis nepasielgė kaip kiti, prisipirkę namų, sniegaeigių, 
visureigių, dirbantys su sraigtasparniais ir kartais net sam- 
dantys tailandiečius padėti ganyti elnius. Jis... Jis liko kitame 
laike. 

— Ir todėl jis kitoks? 

— Tarkime, žmonėms jis — praeities paveikslas, tad, mano 
nuomone, pastarojo gali truputį ilgėtis. 

— O tuilgiesi? 


6.30. Vidurio Laplandija. 


Klemetas ir Nina iš laikinos priebėgos sniegaeigiais jau 
buvo išvažiavę prieš tris ketvirčius valandos, kai štai kas at- 
sitiko. Veikiausiai nieko ypatinga, tačiau Nina to nepamirė. 
Saulė dar nebuvo patekėjusi, bet dėl aušros, atsispindinčios 
ant storo sniego sluoksnio, buvo matyti tiek, kad galėjai va- 
žiuoti ir be šviesų. Nina tvirtai laikė šiltas sniegaeigio ran- 
kenėles, liūliuojama galingo mašinos variklio, atsišaukiančio 
į menkiausią spustelėjimą ranka, burzgimo. Nuo variklio 
sklindanti šiluma šlaunimis sklido po visą kūną. 


108 


Jie jau turėjo būti netoli Aslako būsto. Šaltą vėją užstojo jos 
šalmo antveidis. Tik pro plyšį patenkanti oro srovelė erzino 
lyg kokia įkyri musė. Nina užsisvajojo apie keistą aplinkinių 
nupieštą to vyro paveikslą. Žiūrėjo, bet nematė, į lekiančius 
pro šalį beržus keružius kairėje palei tai, kas turėjo būti užša- 
lusi upė. Dabar jie kilo nuolaidžiu kalno šlaitu, tolo nuo už- 
šalusios upės, kuri vinguriuodama vis labiau ryškėjo kylant 
šlaitu. Važiavo negreitai, ne visu pajėgumu, ir pirmą kartą, 
pamanė Nina, važiuodamas galėjai kone išgirsti gamtą. 

Ji nusiėmė šalmą, pasiliko tik su ausine kepure ir vis dar 
svajojo, bet staiga nuaidėjo šūvis, nuslopinęs sniegaeigio 
burzgimą, Nina krūptelėjo. Dešinėje pro ją praskriejo lyg 
koks juodas žaibas. Ji suvokė, kas tai, tik tuomet, kai priešais 
išvydo stambų siluetą ant slidžių, mosikuojantį priešais Kle- 
meto sniegaeigį. Nuo viršūnės nusileidęs vyras sustojo sniego 
sūkuryje užkirto kelią Klemetui ir privertė jį staigiai stabdyti. 
Nina matė, kad Klemetas išliko ramus ant sniegaeigio, pakėlė 
antveidį, o tas kitas vyras, taip, tas vyras ant jo rėkė. Nina 
apstulbo. Jis ką tik į juos šovė, gal šovė ir norėdamas įspėti, o 
Klemetas ramiai sau sėdėjo ir net nekreipė dėmesio, kad ant 
jo šaukia. Nina kažkaip suprato, kad tas žmogus - veikiausiai 
Aslakas. Ji pakėlė kepurės ausines, kad geriau girdėtų. 

— ... kad dabar tikras pragaras. Dėl Dievo meilės, kaip dar 
pasakyti? Jūs negalite pro čia važiuoti. Mano elniai ten. Jei 
juos išgąsdinsite, perbėgs į kitą pusę, kur nėra ko ėsti. Sakau 
tau, tikras pragaras! Dėl Dievo meilės, neįtikėtina! Turite va- 
Žžiuoti per kitą pusę, ne čia, ar aišku? 

Jo tonas buvo valdingas, grasinantis, net jei ir negrasino. 
Tačiau piemens elgesys bylojo apie jėgą, galią, paveikiančią 
žmones. Ninai atrodė, kad Aslakas - taip viskas sutapo su jos 
susikurtu įvaizdžiu — tuoj puls Klemetą, iš jo paliks suplotą 
blyną. Ir, keista, tą akimirką ji pamanė: Klemetas nesigintų. 
Keista, pagalvojo. 

Aslakas vilkėjo elnio kailio apsiaustą, tokį, kaip ir Juha- 
nas Henrikas, tik ilgesnį. Avėjo aulinius batus, mūvėjo odines 

kelnes ir elnio kailio pirštines. Šalmo neturėjo, tik storą au- 
sinę kepurę, panašią į policininkų. 

Nina nedrįso nė krustelėti. Ji žiūrėjo į sniegaeigio šviesų 
nutviekstus porininko ir Aslako siluetus, apie tamsias Aslako 
akis bėgo gilios raukšlės, o žvilgsnyje - įniršis. Veido bruožai 
itin ryškūs, kelias dienas neskusta barzda, samiams neįpras- 
tas kampuotas smakras, įžūlūs aukšti skruostikauliai, tvirta 
nosis ir storos, veik jausmingos lūpos. Tačiau labiausiai Ninai 
įspūdį darė skvarbus žvilgsnis. Nuo Aslako tryško gyvuliška 
jėga. Vienoje rankoje vis dar laikė šautuvą, kitoje - lazdą. Ju- 
desiai buvo lėti, tačiau, jam vos sujudėjus, judėjo visas kūnas. 
Nepaisant storų drabužių sluoksnių, Aslakas skleidė stebi- 
nantį gyvybingumą. Ninai šovė į galvą mintis, greita kaip 
žaibas, kad jie neginkluoti, kaip paprastai būna policininkai. 
Ginklai gulėjo komisariato seife. Kaip praktiška... 

Pagaliau Aslakas atsisuko į ją. Atidžiai nužvelgė. Žvilgsnį 
ji atlaikė. Aslako Žžvilgsnyje nebebuvo jokios grėsmės, pa- 
manė ji. Tik... lyg visa apimantis nuovargis. Nina pagalvojo, 
kad apklausti nebus lengva, ir staiga sustingo. Nuaidėjo siau- 
bingas riksmas. Ilgas, kimus, kupinas neapsakomo skausmo. 
Riksmas ataidėjo iš toli. Tik iš kur? Išgąstis buvo nematomas, 
bet šauksmas aidėjo slėnyje. Paskui nutilo - teliko vėjo, at- 
nešusio tą riksmą iki jų, kauksmas. Staiga Niną nepaaiškina- 
mai apėmė didžiulis nerimas. Nuo to nežmoniško šauksmo 
gyslose sustingo kraujas. Reikėjo ką nors daryti. Ji atsisuko 
į vyrus. Aslakas tylėjo. Jis neatrodė nė kiek nustebęs. Vis dar 
stebeilijo į Niną. Veido išraiška buvo sukrečiama. Sučiauptos 
lūpos prarado jausmingumą. Tylą nutraukė Klemetas: 

— Kas čia buvo? 


10 val. Kautokeinas. 


Andrė Rakanjalis įėjo į Kautokeino medžioklės ir žvejybos 
reikmenų parduotuvę. Neilgai trukus, jis pastebėjo atvažiuo- 
jantį ir prie parduotuvės stojantį policijos automobilį. Išlipo 
prieš kelias dienas jį apklausęs policininkas. Ot šūdas, pagal- 
vojo Rakanjalis. Prancūzas geologas norėjo apsisukti ir išeiti, 
tačiau nusprendė: bus geriau pasilikti ir neatkreipti parda- 
vėjo dėmesio. Spruko į parduotuvės galą, kur gulėjo sudėti 
peiliai. 

Rolfas Bratsenas įėjo, pasuko prie kairės sienos, kur buvo 
išdėlioti žvejybos reikmenys. Atrodė, atidžiai tyrinėja spal- 
votas museles. Rakanjalis nusisuko, pradėjo lyginti plačius 
peilių ašmenis ir staiga pajuto: kažkas stovi jam už nugaros. 

- Šitie stambiems žvėrims... 

Rakanjalis pakėlė galvą. Prie jo stovėjo policininkas. Geo- 
logas prisivertė nusišypsoti ir pasisveikinti. 

— Ką gali Žinoti, gal vieną gražią dieną man pasiseks me- 
džioklėje. Šitie ašmenys geri? 

— Nieko neraukiu apie peilius, - atsakė, įdėmiai į Rakanjalį 
žiūrėdamas policininkas. - Vyksite medžioti? 

— Vyksiu žvalgytis, jūs žinote. Vos tik gausiu savivaldybės 
leidimą, o turėčiau gauti netrukus. Baigiu pirkti įrangą. 

Peilį padėjo į vietą. Policininkas atrodė atsipalaidavęs. Ga- 
lima sakyti, malonus, šypsosi, aišku, kiek įsitempęs, bet, at- 
rodo, stengėsi nutaisyti ne tokį griežtą veidą. Blogiausia, kad 
net to padaryti jam nesiseka, pamanė Rakanjalis. 

Prancūzas veltui švaistyti laiko negalėjo, tačiau juto, kad 
po anos dienos apklausos turi mąstyti, kaip elgtis. Niekas ne- 
turėjo užvesti policininko ant kelio dėl to, kas nutiko Altoje. 
Rakanjalis prisiminė barą ir greitai nuvijo tas mintis šalin. 

— Nesusiduūrėte su kokiais piktadariais? - paklausė jo po- 
licininkas. 

Gerasis Dieve! Rakanjalis akimirką tylėjo. Ar policininkas 
galėjo ką nors įtarti? Ne. Neįmanoma. 

— Ne. Deja, teko atsisakyti to vakaro romano. Tuo blogiau. 
Tačiau kurį laiką dirbsiu šiuose kraštuose. Negaliu sau leisti 
supykdyti visų vietinių. 

— Žinoma, ne. 

Kurį laiką vyrai tylėjo, paskui Bratsenas pasakė: 

— Ji jums visai patiko, a, ta mergytė, aiškiai mačiau... 

Rakanjalis stebėjo Bratseną mėgindamas įspėti, kokie poli- 
cininko ketinimai. Pastarasis ir toliau stengėsi atrodyti malo- 
nus. O gal iš tiesų toks buvo. 

— Ji buvo... įdomi. 

— Gal kiek per jauna? 

— Man atrodo, pilnametė, - atsargiai tarė geologas. 

— Be jokios abejonės, be jokios abejonės, - atsakė Bratsenas, 
įsmeigęs į jį akis, vėl nutaisydamas natūralią užsispyrusio iš- 
raišką ir nė kiek dėl to nesijaudindamas. Paskui vėl pasidarė 
malonus: 

— Kada iškeliaujate į plynaukštę? 

— Netrukus turėsiu visą įrangą. O dar man būtinai reikia 
susirasti vedlį, kokį vietinį vyruką. 

— Žinoma, vedlį. Ką imsite? 

— Dar nežinau. Man reikia atsparaus vyruko, pažįstančio 
vietoves. 

— Sunku nebus. Vietiniai gal ir nėra proto bokštai kabine- 
tuose, bet lauke jie tvirti, tai jų sritis. Jei tik nepasitaikys koks 
girtuoklėlis... 

— Man rekomendavo elnių augintoją Rensoną, švedų kil- 
mės, matyt, apsukrus tipas. 

Bratsenas staigiai pertraukė Rakanjalį, įtariai žvelgdamas: 

— Rensonas? Jūsų vietoje paieškočiau ko nors kito. 

— Kodėl? 

— Raskite ką nors kitą, ir viskas, draugiškai patariu. Jei ne- 
norite suvėlinti žvalgymo darbų. 

Andrė Rakanjalis suprato, kad įtikinėti beprasmiška. Tik 
jam tokia kalba nepatiko. „Villmarkssenter“ viešbutyje iš- 
gyrė Rensono sugebėjimus. Piemuo ne toks kaip kiti, kiek 

užsispyręs, tačiau itin apsukrus, turintis daug pažinčių ir, 
svarbiausia, laiko, nes priklausė galingam klanui, galinčiam, 
kol jo nebus, pasirūpinti elniais. 

— Ką padarysi, ką nors susirasiu. 

— Nė kiek neabejoju. Ir nesijaudinkite, - pridūrė polici-- 
ninkas, - neabejoju: dar susitiksite su ta mergyte. 
pastebėjo Rakanjalis. Toks jausmas, kad užsuko neatsitikti- 
nai. 

Penktadienis, sausio 14 d. 
10.30. Vidurio Laplandija. 


Aslako atsakymo Nina neišgirdo. Beje, atrodė, kad jis aps- 
kritai neatsakė. Lūpos nesukrutėjo. Liko sučiauptos, skaus- 
mingos. Ir dar tas ir ledinis, ir deginantis žvilgsnis. Ją apėmė 
neviltis. Nors kartą neparodė savo jausmų. Bet kankino nevil- 
tis. Nieko nesuprato: šitų žmonių, kurie laiką leisdavo tylė- 
dami, porininko, kuriam, galimas daiktas, toks elgesys atrodė 
normalus. O juk jis policininkas! Gali reikalauti atsakymų, 
turi teisę! Bet ne, nė krust, taip pat tyli. Nė pusės žodelio. 
Prieš Aslaką tarsi bejėgis lyg vaikas. Taip, būtent taip, manė 
ji. Aslakas Klemetui taip pat darė įspūdį. 

Kai ji buvo nuvykusi prisistatyti Kirunos elnių policijos 
vadui Švedijoje, šis ją įspėjo. Elnių policija — ne įprastas po- 
licijos padalinys. Paprastai, sakė vadas, tokių jaunų žmonių 
į elnių policiją neimdavo. Tačiau elnių policijoje dirbo vieni 
vyrai, tad reikėjo moterų. Tik kad tas pasaulis nebuvo moterų 
pasaulis. Ir, kiek padvejojęs, vadas dar pridūrė: gal tas pasau- 
lis net apskritai ne mums, mes - ne lapiai. 

Įsivyravo tyla, riksmas tartum pradingo slėnio gelmėse, 
tačiau Ninos oda dar buvo pašiurpusi. Ji apsižvalgė - visa ta 
baltybė, tie nuogi kalnai, keli išsikišę beržai keružiai, kelios 
uolos, ta melsva šviesa danguje, kur taip sunkiai tekėjo saulė. 
Ten, kur jie stovėjo, ant kalno šlaito, vaizdas vėrėsi toli toli, 
tačiau nebuvo matyti jokių Žmogaus pėdsakų. Veikiausiai 
Aslako stovykla yra kitoje kalno pusėje. 

— Aslakai, turime tau klausimų. Nina važiuos su tavimi. 
Pasikalbėsite. 

Nina tikėjosi visko, tik ne šito. Taip nesitarė! Norėjo pra- 
bilti, bet, nė nežvilgtelėjęs į ją, lyg vengtų susidurti akimis, 
Klemetas kalbėjo toliau. Tikrai, vengė į ją žiūrėti! Ir į Aslaką 
nežiūrėjo. Kas čia dabar? 

— Man reikia grįžti į namelį. Pasakysiu vėliau. Pranešk, kai 
baigsi, atvažiuosiu pasiimti. Ar susitiksime kur kitur, maty- 
sime. 

Žvilgtelėjo į Niną ir nuleido akis. Tokio Klemeto mergina 
niekinamai. 

Aslakas neatsakė. Mikliai pakėlė šautuvą, darsyk pažvelgė 
į Klemetą. Ginklą vikriai persimetė per petį ir tyliai nučiuožė 
kalno viršūnės link. 


Stovyklą kitoje kalno pusėje jie pasiekė greitai. Nina iš- 
jungė variklį ir kurį laiką dar sėdėjo ant sniegaeigio. Sužavėta 
vaizdo. Stovyklą sudarė trys šakomis, žeme ir samanomis ap- 
dengtos palapinės. Iš didžiausios palapinės angos viršuje kilo 
dūmai. Greta tolimiausios palapinės Nina pastebėjo aptvarą, 
kuriame, jiems atvykus, apie dešimt elnių pradėjo sukti ra- 
tus. Jie buvo sunerimę, be abejonės, ne itin pratę prie variklių 
gaudimo. 

Sniegaeigio Nina nematė. Jai susidarė įspūdis, kad mato 
prieškarinį atviruką knygoje apie samius, kurią buvo varčiusi 
Kirunoje. Tokių stovyklaviečių jau nebuvo. Nors visko Nina 
nebuvo spėjusi pamatyti, piemenys, su kuriais teko susitikti 
iki šiol, leido sau nors mažumėlę patogumų. Aslakas — ne. Šis 
žmogus buvo ne iš to paties molio drėbtas. Ant stulpelių prie 
įėjimo, sukabinti vėjyje, lingavo džiovintos mėsos gabalai, 
veikiausiai kieti kaip akmuo. 

Nina juto, kad įžengs į pasaulį, apie kurio gyvavimą iki 
šiol nė nenutuokė: kur kas keistesnį, nei tai, ką jau buvo ma- 
čiusi pas kitus elnių augintojus. Ji peržengs dar vieną ribą. 

Vėjas stūmė prie įėjimo, o ausyse skambėjo Aslako riksmai, 
Klemetui abejingai tylint, šūvio garsas, tas nežmoniškas riks- 
mas, ir juto: netrukus supras, iš kur jis sklido. 

Aslakas pirmas pasilenkė įeiti į palapinę. Išnyko prie- 
blandoje. Paskui pakėlė storą brezentą, atstojantį duris. Nina 
ruošėsi pasilenkti, bet pažvelgė į Aslaką. Jis įdėmiai Žiū- 
rėjo, juodos akys, apgaubtos gilių raukšlių, žybčiojo; o dar 
vėjo nugairintas veidas ir ta kelias dienas neskusta barzda. 
Nina nesuprato, ką reiškia šis įdėmus sustingęs žvilgsnis. Ji 
pasilenkė, žengė į priekį porą Žingsnių ir atsidūrė priešais 
ugniakurą. Iškart sukosėjo nuo palapinėje tvyrančių dūmų. 
Pastebėjo laisvą vietelę kairėje ir nuėjusi ten įsitaisė. Arčiau 
žemės oras buvo pakenčiamas. 

Nina nusiėmė ausinę kepurę, išlaisvino šviesius plau- 
kus. Iš paskos įėjo Aslakas. Vėl pamačiusi į ją įbestą Aslako 
žvilgsnį, staiga sutriko, kad krestelėjo plaukus, lyg būtų pa- 
sielgusi kažkaip nepadoriai. Paskubėjo surišti juos į uodegą 
ir pati ant savęs iškart supyko. Aslakas tylėjo, laukė, kol ji 
įsitaisys. Nina jautėsi taip toli nuo visko, ką pažinojo, kad nė 
neįstengė praverti burnos. Akys priprato prie prieblandos ir 
tik tuomet kitoje ugniakuro pusėje pamatė judantį siluetą. 
Kiek pasislinko ir išvydo moterį, apsitaisiusią sunkiu elnių 
kailio rūbu ir užsidėjusią ausinę, po smakru surištą kepurę. 

Moteris lėtai mosikavo rankomis. Jos smakras atrodė kiek 
atsikišęs, aukšti skruostikauliai, nors ne tokie aukšti, kaip 
Aslako, ir įkypos akys, kurios būtų buvusios nuostabios, jei 
nebūtų tokios tuščios. Toji tuštuma sukrečia, pamanė Nina. 
Pati nežinodama kodėl, buvo įsitikinusi, kad neseniai šaukė 
ši moteris. Pastaroji, sakytum, nė nepastebėjo jųdviejų su 
Aslaku. Lėtai pasisuko, paėmė pliauską ir atsargiai įkišo į 
ugniakurą. Nina į ją žvelgė sutrikusi. Moteris neatrodė ken- 
čianti, veikiau... nutolusi, lyg jos čia nebūtų, abejinga su- 
pančiam pasauliui. Staiga giliai giliai atsiduso. Nina sulaikė 
kvėpavimą, bijodama vėl išgirsti tą riksmą. Tačiau nieko ne- 
išgirdo. Moteris ir toliau negyvu žvilgsniu stebeilijo į liepsną. 

— Mano Žmona, - pasakė Aslakas. - Ji nekalba. Gyvena ki- 
tame pasaulyje. 

Aslako žodžiai moterį tarsi pažadino iš stingulio, ir ji pra- 
dėjo niūniuoti. Nina atpažino tą pačią gerklinę melodiją, ku- 
rią niūniavo ir Matisas. Turbūt vienas iš tų joikų. Nina nebūtų 
galėjusi pasakyti, kiek moteriai metų - galėjo turėti tarp tris- 
dešimt ir šešiasdešimt. 

- Šaukė ji? — galiausiai paklausė Nina, nutraukdama sle- 
giančią tylą. 

- Ji. 

— Kodėl? 

— Tai jos kalbėjimo būdas. 

Kelias sekundes Aslakas tylėjo. 

— Kaip vaikų, - tęsė kimiu balsu. 

Nina stebėjo Aslaką. Ko gera, pasveria kiekvieną žodį. Juos 
skyrė tik ugniakuras. Nina prisiminė Klemeto elgesį. Tarp šių 
dviejų vyrų, jos nuomone, buvo įtampa. Ji negalėjo suprasti, 
kodėl niekaip neįstengia pradėti pokalbio. Palapinėje kartu 
su dūmais sklandė kažin kas neapčiuopiama, nenusakoma. 
Ji nusprendė grįžti prie gyvenimiškų dalykų, prie bylos, ve- 
dančios vis tolyn nuo Ninai pažįstamo pasaulio. Aslakas. Ar 
jis tik paprastas kaimynas? Ar turėjo pakankamai rimtų prie- 
žasčių nužudyti Matisą? 

— Turite man klausimų? 

Nina juto, kad čia ji nepageidaujama. 

— Mes tiriame Matiso žmogžudystę. Žinote, kad jis buvo 
nužudytas, sniegaeigis sudegintas ir namelis iškrėstas. Ap- 
klausiame visus kaimynus. Turiu konkrečių klausimų - 
įprasta procedūra, kaimynų apklausos. 

Nina suvokė, kad teisinasi, o teisintis tikrai neprivalėjo. 
Tačiau tas į ją įsmeigtas įdėmus Aslako žvilgsnis, toji tyla ją 
veikė ir trikdė. Ir nervino! 

— Kur buvote pirmadienį ir antradienį? 

- Jūsų galva? 

Nina ilgai žiūrėjo į piemenį. Aslakas niekinamai išsiviepė. 

Bet net ir tuomet, pamanė Nina, jo lūpos rodė laukinį jaus- 
mingumą. Akyse atsispindėjo žarijų šviesa, ir Ninai žvilgsnis 
pasirodė pavojingas. Šitas vyras tikrai gali nužudyti, pagal- 
vojo. 

— Kur buvote? 

— Su savo elniais. 

— Su savo elniais... Hmm... 

Ninajuto, kad Aslakas tikrai nieko nedarys palengvinti jos 
užduočiai. Žinoma, nežinojo, kad virš jo galvos kybo leidi- 
mas suimti. Jai atrodė, bus visiškai taip pat, kaip ir su Juhanu 
Henriku. Žvilgtelėjo į Aslako žmoną; ji tuščiomis akimis 
Nieko iš jos taip pat neišpeši. 

— Kada matėte Matisą paskutinį kartą? — tęsė apklausą 
Nina. ' 

Aslakas pasilenkė prie puodo. Panardino beržinį dube- 
nėlį, paskui gurkštelėjo karšto elnienos sultinio. Tik tada 
mostu pakvietė policininkę pasivaišinti. Nina pasisėmė du- 
benėlį sultinio. 

— Mačiau sekmadienį, - galiausiai išspaudė Aslakas. - Se- 
kmadienį. Jam buvo blogai. Blogai. Visą tą laiką blogai. Jis 
nebegalėjo. Buvo atėjęs čia pavalgyti. Susitikome vakaruose, 
už trijų ketvirčių valandos kelio nuo čia. Sakiau jam prižiūrėti 
elnius. Jie jau buvo atėję į mano žemes. Ir į Juhano Henriko. 
Matisui buvo vis vien. 

Aslakas nurijo gerą gurkšnį, garsiai kvėpuodamas, ir, dar 
įdėmiau pažvelgęs į Niną, tęsė: 

— Jį nužudėte jūs. Jūs patys. Jūsų taisyklės, jūsų nubraižy- 
tos linijos. Nebegali gyventi iš elnių auginimo kaip anksčiau. 

— Niekas nevertė girtauti, - atkirto Nina. 

— Ką jūs apie tai išmanote? Niekas jam nepadėjo. Jis šešis 
mėnesius neatplėšė nė vieno laiško. Nedrįso. Bijojo. 

— Ko bijojo? — paklausė Nina. 

— Bijojo, kad bankrutuos. Kad neras išeities. Kad viskas 
jam nenusisekė. 

— Norite pasakyti - kaip elnių augintojui? 

— Kaip elnių augintojui, kaip vyrui. Elnių augintojas, ne- 
mokantis prižiūrėti savo elnių, jau ne vyras. 

— Tai, ką pradedu suprasti apie jūsų gyvenimo būdą, el- 
nių augintojas, dirbantis vienas, neturi jokių galimybių, ir šis 
faktas niekaip nėra susijęs su tuo, ar esi vyras, ar ne, - pertarė 
Nina. - Juk plynaukštėje visuomet vieni kitiems padedate, ar 
ne? 

— Tikrai jau, ir ką jūs apie tai išmanote? Klemetas taip 
sakė? Nepakanka būti lapiui, kad Žinotumei ir suprastumei, 
kas čia vyksta. 

— Jis į tokią padėtį pats save įstūmė, ne sistema, - atšovė 
Nina. - Kur buvote pirmadienį ir antradienį? 

Užduodama klausimus, Nina žinojo: nesvarbu, ką atsakys 
Aslakas, atsakymų nepatikrinsi. Jis kuo labiausiai sumažino 
sąsajas su miestu. Jam nereikėjo ten vykti užsipilti kuro. Ne- 
turėjo mobiliojo telefono, kurį būtų galima susekti. Aklavietė. 

Nina suvokė: nėra jokios prasmės Aslako spausti taip, 
kaip Klemetas prispaudė Juhaną Henriką. Aslakas drėbtas iš 
kitokio molio. 

Teks dirbti kitaip. Kuo tyrimas labiau stūmėsi į priekį, tuo 
labiau buvo aišku - jie ieško apgraibomis. Ninai, be to, dar 
atrodė, kad su elnių augintojais Klemetas atsargus kaip šeš- 
kas. O ką jau kalbėti apie šiandieninį nepaaiškinamą jo elgesį 
su Aslaku. Ar Klemetas su jais buvo per daug artimas? Nors, 
kaip matyti, samiai juo nepasitikėjo. Ji prisiminė, ką sakė Šeri- 
fas prieš jiems išvykstant: jei Aslakas neturi alibi, suimkite... 

— Aslakai, ar suprantate, kad, neatsakinėdamas į klausi- 
mus, tampate įtariamuoju? 

Piemuo į ją žvilgtelėjo niūriai, o gal abejingai, ir Nina at- 
silaikė. 

— Kokie buvo jūsų santykiai su Matisu? Atrodo, artimi? 
Taip pat kivirčydavotės. 

Aslakas tvirtai suspaudė lūpas ir toliau spoksojo į Niną. Ji 
vertė save nenusukti akių ir kartu stebėjosi, kaip jo žvilgsnis 

galėjo atskleisti tokius stiprius ir skausmingus jausmus. Nina 
suprato, kodėl žmonėms jis darė tokį stiprų įspūdį. Tik ji jo 
nebijojo. 

— Matisas buvo sutrikęs. Jau seniai. Ypač kai mirė tėvas. 
Pažinojau jo tėvą. Jis buvo tikras samis. Žinojo, iš kur esame 
kilę. Apie jį išgirsite daug kalbų. Gerų ir blogų. Tik kad žmo- 
nės nieko apie jį nežinojo. Jis turėjo galią. Žinojo. Prisiminė. 
Matisas neturėjo nieko panašaus. Jis vaizdavosi esąs šama- 
nas. 

— Kaip suprasti? 

— Buvote susitikusi su juo prieš mirtį? 

— Taip, kodėl klausiate? 

— Nesisiūlė išburti jums ateitį ar parduoti būgno? 

Nina prisiminė, kas įvyko namelyje - pusgirtis Matisas, 
nužiūrinėjantis jos krūtis. 

— Taip, siūlėsi. 

— Matisas buvo kaip vaikas. Tėvas jam buvo didis. O jūsų 
visuomenė, jūsų sistema tik dar labiau jį palaužė. Dar labiau 
žudė. 

Nina nenorėjo veltis į tokias diskusijas. Ji prisiminė, ką 
sakė Juhanas Henrikas apie neįtikėtiną Aslako ištvermę. 

— Aslakai, ar tiesa, kad įveikėte vilką, sugrūdęs į nasrus 
kumštį? 

Aslakas atsakė ne iš karto. Maišė žarijas. Nina pažvelgė 
į jo ranką virš ugniakuro. Pastebėjo kelis randus. Kylančius 
riešo link. Vilko dantų žymės, pagalvojo Nina smarkiai plaz- 
dančia širdimi. 

— Tiesa. 

— Persekiojote ištisas valandas su slidėmis? 

— Galbūt. 

— Kiek kilometrų per dieną galite taip nušliuožti? 

Aslakas vėl paniuro. Ji matė, kaip lūpos vėl virto siaura 
juostele. Žmona lėtai pajudino galvą iš kairės į dešinę. Kažką 
sumurmėjo, kažin koks gomurinis murmesys; kiek pravėrė 
burną, ir murmesys garsėjo. 

- Išeikite! — staiga pasakė Aslakas. 

Niną nustebino toks netikėtas elgesys. Pamanė, gal palietė 
skaudamą vietą. 

- Išeikite tučtuojau! - suriko Aslakas. 
Nina matė jį, tokį grėsmingą, bet jai jis neparodė nė menkiau- 
sio grasinamo gesto. Jo buvimas buvo grėsmė, ir to pakako. 

Aslako žvilgsnis prieštarauti neleido. Žmonos murmesys 
garsėjo. Staiga Nina susivokė, kur ji yra - tundros vidury su 
paslaptingos reputacijos žmogumi, apsupta šalčio ir nevil- 
ties, toli nuo savo porininko. Umai jai pasidarė šalta, ir drebu- 
lys reiškė dar ir kitus dalykus, kurių nenorėjo pripažinti pati 
sau. Dūmai graužė akis. Nina užsegė krepšį. Dabar ji tenorėjo 
pabėgti nuo to kančios kupino murmėjimo. Pakilo ir pasuko 
išėjimo link, Aslakas sekė paskui, sustojo prie palapinės an- 
gos. Nina jau rengėsi įjungti sniegaeigio variklį, kai vėl pasi- 
girdo tas siaubingas šauksmas. Ji atsigręžė į Aslaką. Šis kėlė 
brezentą, susirengęs grįžti į palapinę. Šauksmas nenutilo. 
Nina užmiršo ir klausimus, ir baimę. Lyg praradusi nuovoką, 
atjautos kupinu žvilgsniu pažiūrėjo į Aslaką. Jo veidas atrodė 
sustingęs, niūrus. Kvėpavimas patankėjęs, smakras pakeltas, 
lyg mestų iššūkį, kumščiai sugniaužti. Pro atvirą palapinės 
angą Nina pamatė, kaip Aslako Žmona kelia į dangų rankas 
nepakeliamos kančios iškreiptu veidu. Paskui ji išgirdo. Ir tai, 
ką išgirdo, skambės ausyse tas ilgas valandas, kol sugrįš į na- 
melį. Riksmas. 

Penktadienis, sausio 14 d. 
11 val. Kautokeinas, 


Berita Kutsi šį rytą atėjo vėliau nei įprastai. Bijojo, kad su- 
sitiks su Karlu Ulsenu, tačiau senasis bambeklis ūkininkas 
nepasirodė. Laimė, atlikti darbus Beritai jo nereikėjo. Ji pui- 
kiai žinojo, ką turi daryti. Teisybę pasakius, visuomet žinojo, 
ką tuži daryti. Nuo pat vaikystės. Žinojo savo vietą. Tokie 
žmonės kaip Berita visuomet žino savo vietą. Mokyklą lankė 
tik iki vienuolikos metų. Prisiminimai nebuvo geri. Ji išmoko 
norvegų kalbą. Pasirinkimo neturėjo. Dėl šios priežasties ją ir 
įgrūdo į mokyklą. Išmokti norvegų kalbos. Kai išmoko tiek, 
kad jau galėjo susikalbėti, mokyklą metė. Ji gerai suprato, kur 
jos vieta - norvegų visuomenėje. 

Berita įėjo į kluoną. Turi pašerti ir pagirdyti karves. II- 
giausią metų dalį karvės būdavo laikomos tvarte. Finmarko 
glūdumoje ūkininkai nelaikė daug karvių. Šiose laukinėse 
vietose galėjo ištverti tik Šiaurės elniai. Tačiau keli ūkininkai, 
sakykim, Ulsenas, čia įsitaisė; nors jų būta nedaug, samiai vos 
ne vos pakentė. 

Ulsenas nebuvo teisingas žmogus, buvo dar ir šykštuolis. 
Berita juo nepasitikėjo. Ir bijojo. Tačiau Berita Kutsi priklausė 
prastą reputaciją regione turinčiam klanui. Rasti darbą, kai 
esi iš šeimos, neturinčios elnių, - misija neįmanoma. 

Dėkui Dievui, jos tikėjimas padėdavo ištverti visas ne- 
gandas. Dievas buvo reiklus, bet gailestingas mokytojas. Juo 
pasitikėjo. Nors visko kaip reikiant nesuprato. Kartais ji keik- 
davo Ulseną, kai šis ją žemindavo. Tačiau visuomet atleisdavo. 

Pastorius to primygtinai reikalavo. Kad pasiektumei dangaus 
karalystę, reikėjo atleisti žmogui ir atsiduoti Dievo valiai. Vis- 
kas taip paprasta, tikino ją pastorius. „Kitaip išganymo nesiti- 
kėk“, - pastoriaus būta formalaus. 

Berita buvo atsidavusi, patikli ir dievobaiminga lastedi- 
jonė. Ji atsisakė savo pačios gyvenimo: ankstyvoje jaunystėje 
jį skyrė šiam jaunajam broliui, kuriam teko Dievo išban- 
dymas. Ji nuėjo už karvių - jas pažinojo geriau nei vaikus, 
kurių taip ir nesusilaukė. Po tiekos metų, praleistų su kar- 
vėmis, Beritai buvo sunku įsivaizduoti, kad ji galėtų geriau 
suprasti žmones. Kartais pagalvodavo, kad Žmonės - jei visi 
tokie kaip Ulsenas - neverti dėmesio. Geriau jau karvės. Be- 
rita šiame ūkyje dirbo nuo dvylikos metų. Šiandien jai buvo 
penkiasdešimt devyneri. 

Vis dėlto turėjo rūpintis ir Žmonėmis. Dievui nebūtų pa- 
tikę, kad jai pakanka karvių. Taip pamaniusi Berita nusi- 
šypsojo. Kartais leisdavo sau tiek laisvės... įsivaizduoti, kad 
Dievas turi nuomonę apie karves. Berita kiek susigėdo, Die- 
vui priskyrusi tokias paprastas mintis. Dievas buvo meilė, 
tačiau reikėjo jo bijoti. 

Pastoriui taip pat nebūtų patikę, kad Beritai pakanka kar- 
vių. Jam tos moters labai reikėjo. Tačiau Beritos sritis buvo 
veikiau karvės. Pastorius buvo Žmogus, itin artimas kasdie- 
draugas, ir sėkminga Karlo Ulseno verslo eiga Dievui patiko, 
sakė jai pastorius Junsonas, nes karvės yra Dievo sukurtos 
būtybės, ne taip kaip Šiaurės elniai. Berita iš esmės skirtumo 
nesuvokė ir bendresne prasme turėjo pastoriui priekaištų, 
kad šis pernelyg domisi politika, nors pati ne ką apie ją nu- 
tuokė. 

Berita manė, kad pastorius ne su visomis savo avelėmis 
elgiasi vienodai. Berita savo karvėmis rūpinosi geriau nei 
pastorius savo avelėmis. Vieną dieną taip pastoriui ir pa- 
sakė, ir šis supyko. Pastorius dažnai jai tą kartodavo. „Geroji 
mano Berita, tu nieko nesupranti, viskas kur kas sudėtingiau, 

paaiškinsiu tau po mišių“, - paprastai sakydavo. Ir niekuo- 
met nieko nepaaiškindavo. 

Tas nutikimas su būgnu taip pat sunervino pastorių. Tą 
dieną, kai jis išgirdo samių deputatą Ulafą Rensoną kalbantį 
per radiją, kad samių identitetui iškilo grėsmė dėl būgno 
vagystės, tą pačią dieną, kai Ulafas sankryžoje jį išvadino 
būgnų degintoju, pastorius visą nusivylimą ir pyktį išliejo 
Beritai. „Dievas nekalbėjo samių kalba, Berita, niekuomet to 
nepamiršk!“ Berita juo aklai tikėjo, nes Bibliją išmoko skaityti 
norvegiškai. 

Ne, Beritai nepakako rūpintis Karlo Ulseno karvėmis. Be- 
rita turėjo rūpintis silpnomis plynaukštės sielomis. Ir tyromis 
sielomis. Kai ji pagalvodavo ir apie vienas, ir apie kitas, prieš 
akis labai ryškiai iškildavo vaizdiniai. Matisas ir Aslakas. Jie 
buvo tarsi piemenų būrių vedliai tos mažos aukštosios ply- 
naukštės tautos su savo didybe ir savo vargais, su pakylėji- 
mais ir kančiomis. 

Berita gyveno tų Žmonių ritmu. Jos dvasia juos lydėdavo 
į kalnus, šildydavo per nesibaigiančius budėjimus nežmoniš- 
kame šaltyje. Berita daug meldėsi už juos. Norvegų Biblija 
buvo kupina gerų žodžių plynaukštės sieloms, o vienas kitą 
keičiantys lastedijonų pastoriai niekuomet nesuklupo skelb- 
dami Dievo žodį. Tačiau, pagalvojusi apie tai, ką Žinojo, 
Berita suvirpėjo visu kūnu. Liovėsi melžti karves. Nuėjo nu- 
siplauti rankų, nusišluostė veidą ir smuko į tvarto galą, kur 
buvo įsirengusi slaptą vietelę susikaupimo valandėlėms. Ji 
persižegnojo ir pradėjo melstis už plynaukštės sielų, silpnų 
ir tyrų, išganymą. 


16.30. Kautokeinas. 
Kai Klemetas ir Nina susitiko, Klemetas jaunajai bendra- 


darbei nesiteikė nė žodeliu paaiškinti keisto savo elgesio su 
Aslaku. Sustoję P9 patruliai poilsiui teskyrė kelias valandas. 

Pagal policijos padalinio reglamentą, jei sniegaeigiu tekdavo 
važiuoti daugiau nei du šimtus penkiasdešimt kilometrų, il- 
sėtis naktį namelyje buvo privaloma, tačiau Nina primygtinai 
prašė skubinti užstrigusią bylą — taip ji manė - tad Klemetas 
galiausiai nusileido. Liko tik tikėtis, kad, jiems grįžus, nebus 
tikrinami GPS prietaisai. 

Ji skuba pademonstruoti savo kompetenciją, mąstė Kle- 
metas. Kai ši mintis jam šovė į galvą, pagalvojo ir apie kvotas 
ir turėjo galiausiai pripažinti: nors dėl patirties ir stažo patru- 
lių vadas buvo jis, ateitis priklausė jai. Vieną gražią dieną ji 
man vadovaus... 

O kol kas reikėjo sugalvoti būdą, kaip judėti į priekį tiriant 
bylą. Ir vengti vėl pasielgti taip kaip su Aslaku. Laimė, Nina 
neklausinėjo. Ar ką nors suprato? Ar Aslakas jai papasakojo? 
Greičiausiai ne. Aslako ne toks būdas. 

Šerifas jų laukė kabinete. Jis per dažnai kaišiojo ranką į 
dubenėlį su pastilėmis. Jo padėjėjas Rolfas Bratsenas jau buvo 
įsitaisęs priešais. Klemetas žinojo, kas dedasi Šerifo galvoje: 
Turas Jensenas kuo aiškiausiai suvokė, kad į jo vietą vieną 
dieną sės Bratsenas. Pastarasis toli siekė. Šerifui tai nepatiko, 
Klemetas Žinojo, nes veikiau radikalios Bratseno pažiūros 
tikrai netiko trapiai pusiausvyrai, kurią reikėjo mėginti išlai- 
kyti šitame regione. 

Kautokeinas — norvegiškas miestas su visais visų norve- 
giškų miestų požymiais, tačiau, be to, jis - dar vienas iš tų ne- 
daugelio iš esmės samių miestų, turintis atskirą statusą, kaip, 
tarkim, miesto gyventojų teisė su administracinėmis įstaigo- 
mis bendrauti samių kalba. Daugelis gyventojų buvo samiai, 
ir taip jau nuo senų laikų. Ne tik tai: dar buvo ir tarpvalsty- 
binės jurisdikcijos elnių policija, kuriai dažnai tekdavo vaikš- 
čioti peilio ašmenimis. 

Elnių policijos kompetencijos sritis buvo norvegiškoji La- 
plandija, tačiau apėmė ir lapių teritorijas Švedijoje bei Suomi- 
joje. Policijos generalinis komisariatas buvo įsikūręs Kirunoje, 
Švedijoje. Politikai šitą elnių policiją laikė pavykusia Šiaurės 

bendradarbiavimo patirtimi. Tačiau pusiausvyra buvo trapi, 
Klemetas žinojo. Jis pats buvo priskirtas „švedų kvotai“. Pra- 
dėjo nuo policijos mokyklos Švedijoje. Tik kad jam nebuvo 
jokio skirtumo. Tėvai kilę iš šio regiono. Samiams sienos ne- 
reiškė nieko. Gal jam, gerbiančiam įstatymus, šį tą ir reiškė, 
tačiau... 

— Tai ką, Rolfai, ar po truputį judame į priekį? 

Šerifas prakalbą pradėjo sakyti Bratsenui: 

— Tu gi Žinai, kad Oslas nori atsiųsti žmonių iš pietų. Už- 
knis negyvai. Oslo ir Stokholmo pasitikėjimas mumis po tos 
pedofilų istorijos ne itin didelis, tad būk malonus, Oslo kalba 
kalbant - pateik rezultatų. Kaip jums sekėsi? - 

Klemetas stebėjo Bratseną. Tas neskubėjo, apžvelgė su- 
sirinkusius. Be Šerifo, dar sėdėjo Klemetas, Nina ir vienas 
švedų kriminalinių tyrimų padalinio narys, atsiųstas iš Kiru- 
nos pastiprinimui. 

— Manau, Fredrikas, mūsų bylos kriminalinių tyrimų at- 
stovas, viską apžvelgs. Fredrikai... 

Iš Kirunos komisariato atvykęs švedas buvo aukštas pil- 
votas blondinas trumpais tiesiai kirptais plaukais. Jis ap- 
matęs — ir atvertė aplanką. Užmetė akį ir kreipėsi į Jenseną, 
nekantriai čiaumojantį pastiles. 

— Gerai. Iš pradžių žmogžudystė. Netrukus gausime 
teismo medicinos eksperto išvadas. Tik nustebčiau, jei mums 
teiktų pirmenybę. Lapių piemens nužudymas - ne sąrašo vir- 
šuje. Vis dėlto, prieš pradėdamas nagrinėti, turiu peržvelgti 
tas išvadas. Koks peilis buvo panaudotas, ašmenų ilgis, tai 
gali suteikti svarbios informacijos, galimų smūgių Žymės ir 
nupjautos ausys. Kaip žinote, žaizdos gana lygios. Namelyje 
radome daug pirštų atspaudų. Šioje srityje nuveikėme ne- 
daug, nes rasta ir policininkų, ir tų apylinkių elnių augintojų 
pirštų atspaudų. Dėl elnių augintojų dar galiu suprasti. Ta- 
čiau turiu pasakyti: nusivyliau, aptikęs jūsų pirštų atspaudų... 

Kriminalinių tyrimų padalinio policininkas pažvelgė į 
Klemetą ir Niną, daugiau nieko nepridūrė. Tačiau Bratsenas 
pasiskubino įkišti trigrašį: 

— Teisybė, raitoji policija tikrai nepratusi dirbti tikros poli- 
cijos darbą, ar ne, Rubuili? 

— Bratsenai, gana, - pertarė Šerifas. - Kas dar, Fredrikai? 

— Buvome dar kartą nuvykę į namelį, kai nustojo snigti. 
Manau, nėra prasmės daug aiškinti, kokios mūsų galimybės 
rasti pėdsakų sniege. Tačiau jau kurį laiką nesnigo, apatinė 
sniego danga gan susigulėjusi, vietomis kieta nuo vėjo. Ži- 
nau, atrodo beviltiškai ilgas darbas, tačiau, nuėmus pirmą 
purų sniego sluoksnį aplink namelį, sakau, gal galėtume rasti 
vėžių pėdsakų. 

— Paistalai ir laiko švaistymas, - supyko Bratsenas. - O ko- 
kių pėdsakų ieškosi? Sniegaeigio? Juk galėtų būti ir slidžių 
vėžės. Aš sakau, kad reikia ieškoti motyvo, ir tada bus aišku, 
kur raustis toliau. O jis - kaip ant delno. Elnių augintojai su- 
vedinėja sąskaitas. 

— Bratsenai, - pertraukė Klemetas, - puikiai Žinai, kad gali 
rasti visus įmanomus viso pasaulio motyvus, bet jei žmogžu- 
dystės nesusiesi su jos vietos tyrimu, teisme neturėsi rimtų 
įkalčių. O to, supranti, išmokau, kai dirbau su policininkais, 
tyrusiais Palmės nužudymo bylą. 

— Užmiršk tą sniego valymą, - nepaisydamas Klemeto, to- 
liau varė Bratsenas, kreipdamasis į Fredriką. - Pėdsakų ge- 
riau ieškok ant elnių augintojų peilių, jei, pavyzdžiui, iš tiesų 
nori rasti įrodymų. Bet negaišk laiko su sniegu. 

— Manai, turime tiek galimybių? Neužmiršk, kad ten, 
aukštai, iš mūsų laukia rezultatų, - tęsė Bratsenas, žiūrėda- 
mas į Šerifą, - taigi jiems juk hepaeakysimke, kad tundroje va- 
lome sniegą, ar ne? 

Įsivyravo tyla. Tylėjo visi, ir Šerifas pažvelgė į Klemetą: 

— O kas girdėti iš elnių augintojų? 

— Apklausėme Juhaną Henriką ir Aslaką, - atsakė Kleme- 
tas. —- Jokių patikimų išvadų. Juhanas Henrikas alibi tarsi ir 

turi, nors ne tokį ir tvirtą daliai dienos, nes gali patvirtinti tik 
jo sūnus. Beje, Juhanas Henrikas nemano, kad tai elnių augin- 
tojų sąskaitų suvedinėjimas. 

— Tikrai! — riktelėjo Bratsenas. - Jis tai tikrai iš tų, kurie gali 
mus mokyti. Kada į jį šovė? Prieš dešimt ar dvylika metų? 

Bratsenas sukrizeno. 

— Visi nekalti kaip avinėliai. 

— Taip, į jį šovė, tik kad tu taip pat Žinai, tas, kuris šovė, 
buvo nusigėręs iki žemės graibymo. Rimti konfliktai taip ne- 
sprendžiami. Jei žmonės temperamentingi, dar nereiškia, kad 
jie nusikaltėliai. 

— A, taip, o šūviai į kilnojamąjį namelį kas, dekoras, ne bū- 
das įbauginti, a? 

- Galime grįžti prie Juhano Henriko? - įsiterpė Šerifas. 

—Jei tęsime Bratseno samprotavimus, - pasakė Klemetas, - ne- 
įžvelgiu motyvo, kurį galėtų turėti Juhanas Henrikas. Nepa- 
kanka kelių pavogtų elnių, net Bratsenas turėtų su tuo sutikti. 

— Nebent vienu elniu jau buvo per daug, nebent tą vakarą 
Juhanas Henrikas buvo girtas. Kiekvienam gali protas pasi- 
maišyti. 

— Galbūt, - ramiai atsakė Klemetas. - Tačiau tai ne mo- 
tyvas. 

— Dėl Dievo meilės, - susinervino Bratsenas, — dabar jau 
Rubuilis mus moko policijos metodų. O jums tai labai padėjo, 
ieškant Palmės žudiko? Primink man, kiek jau metų prabėgo, 
kai 1986-aisiais nužudė ministrą pirmininką, o žudikas vis 
dar laisvėje? 

— Bratsenai, tavo komentarai mane pradėjo varginti, - nu- 
traukė Šerifas. - O Aslakas? 

Klemetas norėjo prabilti, bet suskubo Nina: 

— Dėl alibi taip pat neaišku. 

Nina pamąstė, prisiminusi tą neįtikėtiną susitikimą su 
Aslaku. Ir tą keistą įspūdį, suprato ji, kad, nepaisant baugi- 
namos jo pusės, galingos ir veik gyvuliškos, kai su juo kalbė- 
davai, jis taip pat sugebėdavo elgtis taip, lyg pasaulio centras 

būtų pašnekovas. Gal kažkas yra žvilgsnyje. 

— Niekas negali patvirtinti jo alibi, - tęsė. 

— Ką? — piktai pertarė Šerifas ir trenkė kumščiu į stalą. — 
Kur Aslakas? Tikiuosi, suėmėte? 

Nina sutrikusi pažvelgė į Klemetą, o tas jai linktelėjo. 

— Pas Aslaką vyko keisti dalykai. Ar veikiau vyko, dar 
nespėjus pas jį nukakti. Išgirdome siaubingą riksmą. Iš pra- 
džių nesupratome, kas šaukia. O paskui prieš išvykdami vėl 
išgirdome. Rėkė jo Žmona, atrodo, ji kiek pakrikusio proto. 
Nežmogiškai rėkia. 

— Juokaujate ar ką, - užsiplieskė Bratsenas. - O koks ryšys 
su byla? Ji debilė, ir kas? Matisas irgi nebuvo proto bokštas. 
Ne, normalu, pasakysite, tos kraujomaišos istorijos. Žinote, 
kas Matiso tėvas? Matiso tėvas - jo dėdė! 

Klemetas jau rengėsi atsikirsti, kai pratrūko Šerifas: 

— Bratsenai! Peržengi visas ribas. Užmiršai, kad esi polici- 
ninkas? Dėl Dievo meilės, už ką man ant galvos tokie suknisti 
policininkai, inspektoriai, kurie palieka pirštų atspaudus vi- 
sur, kur papuola, ir šitas, nešiojantis paskalas?! Ar galime 
grįžti prie rimtų reikalų? 

Klemetas Nangas ir Rolfas Bratsenas sėdėjo įsispitriję vie- 
nas į kitą. Prakalbo Nina: 

— Manau, nepaisant nieko, Matiso Žmogžudystės byloje 
judame į priekį, bent taip manome mes, elnių policija. Atme- 
tėme kelis potencialius įtariamuosius. Kol kas dirbome tik su 
elnių augintojais, nes tai mūsų kompetencija. Manau, būtų 
įdomu pasidomėti ir kitos aplinkos žmonėmis, veikiausiai su 
jais jau dirba Bratsenas. 

Nina kalbėjo užtikrintai, įgavusi drąsos, nes vyrai tylėjo. 

— Dėl būgno vagystės, jei, žinoma, neprieštaraus inspekto- 
rius Bratsenas, esu pasirengusi vykti į Prancūziją ir susitikti 
su tuo žmogumi. Esu įsitikinusi, kad jis pasakys naudingų 
dalykų. 

— Aha, - burbtelėjo Bratsenas, — dėl to būgno tikrai verta 

vykti į Prancūziją, ypač jei jis turi dokumentų, kaip rašote ra- 
porte. 

— Manau, šitas siūlymas toks geras, - pasakė Šerifas, - kad 
būgno byla turėtų užsiimti Klemetas ir Nina. Man atrodo - ir 
labai aiškiai sakau — reikia kiek daugiau apdairumo, nei kol 
kas parodei turįs tu, Rolfai. 

Bratsenas užsidegė: 

— Kokio apdairumo? Kodėl reikėtų būti apdairiam su elnių 
augintojais? Nes jie samiai? 
iškalbingesnė tyla, lūpose žaidžianti šypsenėlė. 

— Gerai, - vėl prabilo Turas Jensenas. - Nina, kada išvyksti 
į Prancūziją? 

Ji atsisuko į Klemetą. 

— Artimiausiomis dienomis. 

— Gerai, kuo greičiau, tuo geriau, - pasakė Šerifas. - Gal 
kiek greičiau pasistūmėsime į priekį... 

Turui Jensenui nespėjus baigti, suskubo Nina: 

— Norėčiau primygtinai pabrėžti sutapimo svarbą. Ga- 
vome dvi išskirtines bylas per dvi dienas - būgno vagystės 
ir elnių augintojo, būgnų žinovo Žmogžudystės. Negalime 
nepaisyti šių bylų sąsajos, nors dar ir nežinau, kokia ji tiksliai. 

— Nina, tai grynos spekuliacijos, - pertarė Klemetas. - Į 
priekį pasistūmėsime tik turėdami rimtų įrodymų. Jų ne- 
turime. Palmės byloje metų metus ieškojome apgraibomis, 
pradėjome nuo keliančių pagundą, bet jokio tvirto pagrindo 
neturinčių spekuliacijų. 

— Klemetai, kol kas neturime daugiau už ko užsikabinti. 
Noriu, kad toliau apklausinėtumei elnių augintojus, —- nu- 
sprendė Šerifas. - Kol kas tai rimčiausias pėdsakas. Tik vis 
dar neatsistebiu, kad buvai toks gailestingas Aslakui, nors jo 
alibi mažiausiai patikimas, ar bent sunkiausia jį patikrinti. 
Vieną dieną turėsi man paaiškinti. 

Penktadienis, sausio 14 d. 
17.30, Kautokeinas. 


Iš Turo Jenseno kabineto visi išėjo susiraukę. Fredrikas 
pranyko pirmasis, nes turėjo sugrįžti į Kiruną ir toliau tirti 
turimus įkalčius laboratorijoje. 

Klemetas priėjo prie Ninos. Prieš kelionę į plynaukštę pas 
kitus piemenis jis norėjo apklausti vokietį Helmutą, muzie- 
jaus direktorių - kuo geriau pasirengti Ninos kelionei. 
iš Afganistano atgabentos dėžės. Vokietis juos nusivedė į ka- 
binetą, įrengtą taip, kad iš jo buvo matyti visas Kautokeino 
slėnis. Popietę slėnis jau senokai skendėjo prieblandoje. Hel- 
mutas pasakė, kad niekas jam neskambino. Jis nieko negir- 
dėjo. Jokių paskalų, nieko. Atrodė, įvykio tikrai sukrėstas. 

— Ar būgnas buvo apdraustas? — paklausė Klemetas. 

— Taip, bet tik ne tikrąja jo verte, - prisipažino vokietis. — 
Jei išvis įmanoma nustatyti tikrą būgno vertę. Kaip tik šiomis 
dienomis jį turėjau duoti ekspertizei. 

— Norite pasakyti, kad abejojote dėl jo autentiškumo? - pa- 
klausė Nina. 

— Ne, ne, bet mes jį priėmėme pagal Anri Monso, to pran- 
cūzo, kuris padovanojo, prašymą. Neturiu jokių priežasčių 
abejoti jo kilnumu ar būgno autentiškumu, tačiau bent gry- 
nai finansiniu požiūriu neturėjau galimybių būgno įvertinti 
rimtai. O Prancūzijoje nėra kompetentingų šios srities spe- 
cialistų. 

— Jei gerai supratau, būgnas čia jau gulėjo visą savaitę, kol 


jį pavogė, - pasakė Nina. - Nepasakytumei, kad skubinotės 
jį apžiūrėti? Juk jūs - samių kultūros specialistas... Keista, ar 
ne? 

Vokietis sutriko, girdėdamas tokią akivaizdžią tiesą, lyg 
būtų pričiuptas darąs klaidą. 

— Suprantu, kad stebitės. Bet mums dabar pats darbyme- 
tis dėl tos Jungtinių Tautų konferencijos, kuri vyks po kelių 
dienų. Aplankyti Kautokeino atvyks ne viena delegacija, ir 
delegatai, žinoma, ateis pas mus. O būgnas turėjo būti pa- 
grindinė jų vizito priežastis. Mums reikėjo iki to laiko sude- 
rinti šimtus kitų praktinių dalykų. Jais ir buvau užsiėmęs. Bet 
nuoširdžiai sakau: apie būgną galvojau visą laiką. 

— Suprantu, — tarė Klemetas. - Tarkime. Taigi neturite nė 
menkiausio supratimo, kaip tas būgnas atrodo? 

Ir vėl direktorius sunerimo. 

- Žinau, kokia Anri Monso reputacija. Jis buvo vienas arti- 
miausių Polio Emilio Viktoro bendražygių. Jis tikras profesio- 
nalas ir didis žmogus. Jei kas nors, turintis panašią reputaciją, 
su jumis susisiektų ir sakytų, kad turi kažką išskirtinio, jo Žžo- 
džiais neabejotumėte. Juolab su pinigais ši istorija neturėjo 
nieko bendra. Jis nieko neprašė, tik sumokėti už atgabenimą 
ir draudimą. 

- Ir draudimui nebuvo padaryta nė viena nuotrauka? 

Direktorius bejėgiškai iškėlė rankas į dangų. 

— Ar to prancūzo dovana jus nustebino? 

— O kaip galėjo nenustebinti? Jei jums paskambina ir sako, 
kad turi samių būgną dovanų, yra dėl ko nustebti, ypač kai 
žinai, kiek jų yra. Atrodo, samių būgnų pasaulyje veikiausiai 
likę septyniasdešimt vienas. Septyniasdešimt vienas, įsivaiz- 
duojate? Šimtai, gal tūkstančiai buvo sudeginti liuteronų pas- 
torių. O šis būgnas buvo pirmasis, grąžintas į samių Žemę. 

— Septyniasdešimt vienas būgnas, sakote, o šis būgnas 
buvo iš žinomų, ar ne? — paklausė Nina. 

— A priori sakyčiau, kad ne. 

— A priori? 

— Kai kurie būgnai buvo identifikuoti, patvirtintas jų 
autentiškumas, o paskui jie išsibarstė. Dauguma laikomi 
Europos muziejuose, tačiau keli dingo. Turime tikslius sep- 
tyniasdešimt vieno būgno aprašus, piešinių ant odos kopijas. 

— Dingo? Kaip tai, juos pavogė? 

— Kai kuriuos tikrai. Žinote, iš privačių kolekcininkų. Daž- 
nai taip pasitaiko. 

— Tiek, kad gali gyvuoti būgnų kontrabanda? - paklausė 
Nina. 

Vokietis kurį laiką patylėjo, mąstė. 

— Greičiausiai ne. Samių kultūra nėra tokia garsi ir papli- 
tusi, kad galėtų prasidėti kontrabanda. 

— Nenorėčiau kartoti, - pasakė Nina, - bet vis tiek nesu- 
prantu, kaip iš karto prie jo nepuolėte pasižiūrėti, kaip atrodo. 

— Klausykite, tokį būgną, jei jis autentiškas, reikia apžiūri- 
nėti labai atsargiai. Tai dar viena priežastis, kodėl nespėjau jo 
apžiūrėti. Laukiau konservavimo eksperto, nenorėjau niekuo 
rizikuoti. Jis turėjo atvykti užvakar. Štai. Žinokite - ši vagystė 
mane labai sukrėtė, nervinuosi. Tarsi išdaviau samius. 

Helmutas atrodė iš tikrųjų priblokštas. 

— Kada Anri Monsas su jumis susisiekė? — paklausė Kle- 
metas. 

— Iš tiesų ne taip ir seniai. Galėčiau paieškoti tikslios da- 
tos, jei jus ji domina, nes parašė. Apytiksliai galiu pasakyti — 
maždaug prieš mėnesį. Taip, išties tiksliai prieš mėnesį, buvo, 
regis, šventosios Liucijos šventės išvakarės ar diena prieš iš- 
vakares, nes prisimenu, kad juokaudamas pasakiau žmonai: 
galėsime švęsti su šventąja Liucija, aprengta šamane, prita- 
riančia giesmėms su autentišku samių būgnu. 

Klemetui pasirodė keista, tačiau nieko nesakė. 

— Kas Žinojo apie šį būgną? 

Helmutas skėstelėjo rankomis. 

— Ko gera, regione žinojo visi. Spauda rašė. Neturėjome 
jokios priežasties būgno slėpti. Nors šiandien manau, kad tu- 
rėjome elgtis kitaip. 

“— Jūs pažįstate tą Anri Monsą? 

— Tik iš reputacijos. Turiu Polio Emilio Viktoro knygų, gal 
ir jūs turite? 

— Hmm... ne, kas tas Viktoras? - paklausė Klemetas. 

— A... Suprantama, - atsakė Helmutas. - Jis labai garsus 
prancūzų tyrinėtojas, Polinezijos ir poliarinių regionų spe- 
cialistas. Laplandiją apkeliavo kaip tik prieš Antrąjį pasaulinį 
karą. 

— Taigi Monsas dirbo su juo? 

— Taip, Monsas buvo geologas pagal išsilavinimą ir dar 
etnologas. Jie priklausė dar tai nuotykių ieškotojų kartai, kuri 
domėjosi viskuo ir viską po truputį išmanė, kol paskui viską 
labai specializavo. Į tokias ekspedicijas leisdavosi įvairiausi 
žmonės, turintys daugybę gebėjimų, ir, manau, todėl ekspe- 
dicijos atsieidavo pigiau. Tačiau Monsas buvo tikras savųjų 
sričių specialistas, labai kvalifikuotas. 

— Kaip jis gavo tą būgną? 

— Tiesą sakant, detalių nežinau. Matyt, kad vienas iš jų sa- 
mių vedlių davė. Ar tai buvo dovana? Nežinau. Tikėjomės 
paklausti Anri Monso, o būgną pavogė, ir viskas apsivertė 
aukštyn kojomis. Dabar tai jau ne taip ir svarbu. 

— Jei tie būgnai - tokia retenybė, tuomet tokia dovana būtų 
buvusi išskirtinė? 

— Ką ir kalbėti! Tik ar tas samių vedlys žinojo, kokia tikroji 
būgno vertė? Kažin. Dauguma išlikusių būgnų buvo saugomi 
tik šeimose. Gal jie juo jau nesinaudojo. Tais laikais samiai jau 
buvo iš esmės christianizuoti. Tačiau tai labai svarbu Šiaurės 
kultūrai. Ir galiausiai visos Europos kultūrai. Samiai - pasku- 
tinė išlikusi čiabuvių tauta Europoje. Tai, kaip su jais elgia- 
masi ir kaip elgiamasi su jų kultūra ir istorija, daug pasako 
apie mūsų istorijos suvokimą. 

— Be abejo, be abejo, - tarė Klemetas; tokio pobūdžio sam- 
protavimai trikdė. - Tik mes kiek nutolome nuo bylos. 

— Kaip pasakysite, inspektoriau. 

— O jums tikriausiai nieko nesako, — netikėtai paklausė 

Nina, - Matiso Labos, piemens, kurį nužudė, vardas? 

- Matisas? Žinoma, kad sako, - policininkų nuostabai, at- 
sakė Helmutas. - Aš jį netgi gana gerai pažinojau. 

Klemetas ir Nina nepatikliai susižvalgė. Pamatęs, jog jie 
nustebo, Helmutas nusijuokė. 

— Matisas buvo tikrai įdomus vyrukas. 

— Mums jį apibūdino kaip vargšą Žmogelį, girtuoklį, gy- 
venimo kryptį praradusį žmogų, - pasakė Helmutui Nina, 
įdėmiai žiūrėdama į Klemetą. 

— Deja, jį galima vertinti ir taip. Bet pasakyčiau: Matisas 
buvo kiek sudėtingesnė asmenybė. Iš tiesų jis turėjo daug 
užmojų, bet manė užtektinai neturintis gabumų juos įgyven- 
dinti. Dėl to sielvartavo. Galiu suprasti. Jis taip rimtai į viską 
žiūrėjo. 

— Apie kokius užmojus kalbate? 

- Žinote, kas buvo jo tėvas? Paslapčių pilnas žmogus, 
tikras šamanas, kaip žmonės šnekėjo. Dabar niekas tais da- 
lykais nebetiki, tačiau jie turi nepaneigiamą jausminę ir nos- 
talgišką vertę. O ką jau kalbėti, savaime suprantama, apie 
istorinę ir kultūrinę svarbą. 

— O Matiso užmojai? 

— Manau, gyveno tėvo šešėlyje. Nepasakyčiau, kad jis no- 
rėjo būti laikomas šamanu, tačiau tikrai turėjo gabumų daryti 
būgnus. 

— Kokius būgnus? 

— Tokius pačius, kokius naudodavo šamanai. Kaip tik dėl 
šitos priežasties su juo palaikiau glaudžius santykius. Jo 
būgnais prekiavau centro parduotuvėlėje. Turėčiau vieną dar 
turėti, man atrodo, vienas klientas neatvyko pasiimti. Toks 
darbas gana sudėtingas, suprantate, tad Matisas dirbo pagal 
užsakymą. Pagal užsakymą tikrai gamino didelius būgnus 
kolekcininkams. Taip pat darė ir turistams - juos greičiau pa- 
darysi, ir, žinoma, būna pigesni. 

Nina prisiminė netvarką Matiso kilnojamajame namelyje. 
Štai kuo jis užsiimdavo laisvu laiku, kai nebūdavo su elniais! 

Gamindavo būgnus arba girtavo. Ji įsivaizdavo Matisą, atsi- 
skyrusį savo laikinoje priebėgoje, siaučiant pūgai palinkusį 
prie medžio gabalo, kruopščiai apdirbinėjantį, nors jis apgir- 
tęs. Ji užmiršo, kaip Matisas ją nužiūrinėjo nepadoriu žvilgs- 
niu, sukėlusiu pasibjaurėjimą. Mintys nukrypo prie Aslako. 
Prie Aslako ir jo niūraus, kančios kupino žvilgsnio, laukinio 
ir... sukrečiamo. 

— Kada paskutinį kartą jį matėte? — pasiteiravo Klemetas. 

Vokietis pasiglostė barzdą. 

— Mačiau... Greičiausiai prieš geras dvi savaites. 

— Ko jam reikėjo? 

— Na, kaip įpratęs, žinote. Susitikdavome gal kas du mėne- 
sius. Iš tikrųjų dažnai tuomet, kai jam reikėdavo pinigų. Tada 
užsakydavau padaryti kelis būgnus. Matisas man tikrai pa- 
tiko. Jis iš nykstančių elnių augintojų. Tokiems mažiems kaip 
jis nebėra vietos. Tos nuolatinės šiuolaikinių elnių augintojų 
išlaidos ir Administravimo biuro priekabumas. Tik gal per 
daug kalbu, tai ne mano reikalas. 

— Koks jis jums atrodė? 

— Matisas galėjo iš vieno kraštutinumo pulti prie kito, vis- 
kas priklausė nuo jo būsenos... 

— Ar būdavo išgėręs, ar ne, - papildė Nina. 

— Taip, - sutriko vokietis. 

Pažvelgė į vieną policininką, paskui į kitą ir pridūrė: 

— Nenoriu teršti jo atminimo. 

— Mes to ir neprašome, - nuramino Klemetas. - Tęskite. 

— Man Matisas atrodė labai jautrus Žmogus. Jis nebuvo su- 
kurtas šitam pasauliui. 

— Niekas nėra sukurtas šitam pasauliui, — taip tyliai su- 
murmėjo Klemetas, kad Nina paprašė pakartoti. 

Klemetas klausėsi vokiečio ir Ninos nepaisė. 

— Ar kitais kartais jis būdavo kitoks? Kiek laiko jį pažįs- 
tate? 

— Pažįstu nuo tų laikų, kai atkeliavau į Skandinaviją - dau- 
giau nei trisdešimt metų. Jis buvo jaunas, dirbo kitiems elnių 
augintojams, tada dar buvo paauglys. 

Vokietis šypsojosi, regis, su tikru malonumu prisiminė 
tuos laikus. 

— Gyvenau ir tuo metu, kai elnių auginimą pasiekė me- 
chanizacija. Buvo pradėti naudoti sniegaeigiai. Matisas kaip 
beprotis jais lakstydavo. Tikras nutrūktgalvis. 

Helmutas nutilo ir nusišypsojo. Paskui pakėlė akis ir pasi- 
žiūrėjo į abu policininkus. 

— Jis pasikeitė. Keisdavosi visą laiką. Jis ėjo slidžiu ke- 
liu. Net jei alkoholis ir galėjo daugiau ar mažiau paveikti, 
grimzdo vis giliau. Man susidarė įspūdis, kad kažin kas jį sle- 
gia. Ne, ne taip pasakiau. Jis buvo lyg apsėstas. Gal pernelyg 
pompastiškai pasakyta, tačiau lyg nešė kažkokią naštą, ku- 
rios negalėjo nusikratyti. Ta našta jį naikino. Taip, naikino. O 
tą paskutinį kartą, kai buvo atėjęs, čia praleido nemažai laiko. 
vaikščiojo po centrą. Daug Žmonių tądien nebuvo. Jis buvo 
ramus, ir aš manau, kad jam patikdavo tokios akimirkos 
prieš išvykstant į plynaukštę, kur šaltis, pavojai, tas begalinis 
darbas su elniais. Tarytum čia jis galėdavo pabūti ramybėje. 

Dabar Klemetas ir Nina tylėjo. Klausimų nebeturėjo. At- 
rodė paskendę mintyse. Giliai susimąstę. Dėl skirtingų prie- 
žasčių. Kai, jiems išėjus, Klemetas pakvietė Niną užsukti į 
svečius, ji pajuto palengvėjimą. 

Penktadienis, sausio 14 d. 
19 val. Kautokeinas. 


Nina, į Klemeto duris pasibeldusi lygiai devynioliktą va- 
landą, pasijuto keistai. Pirmą kartą atėjo pas Klemetą ir pirmą 
kartą susitiks, vilkėdama civilio drabužius. Žinoma, priežas- 
ties jaustis keistai nebuvo, tik gal atrodė kiek labiau matoma. 
Vilkėjo aptemtą striukę ir buvo užsidėjusi puošnią kepurę 
su raudonu į šonus kadaruojančiu bumbulu. Neišgirdusi at- 
sakymo, pabeldė dar kartą. Tyla. Nina apsigręžė, pažvelgė 
į apšviestą gatvę. Klemeto automobilis stovėjo prie namo. 
Užmetė žvilgsnį į šoną, sodo pusėn, tačiau ten - tamsa. Vėl 
pasibeldė, garsiau. Paskui pašaukė Klemetą vardu. Galiausiai 
išgirdo jo balsą: 

- Čia! 

— Ką čia?! 

— Sode! 

Nina apėjo namą, atsargiai brisdama per sniegą, ir paste- 
bėjo šviesą sodo gilumoje. Šviesą, sklindančią iš tokios vietos, 
kuri veikiausiai panėšėjo į samių palapinę. Kažkas pakėlė 
drobę, ir ji išvydo Klemeto siluetą. Nustebusi Žingtelėjo kelis 
žingsnius į priekį ir pasilenkė, įeidama į palapinę, o Klemetas 
prilaikė drobinį uždangalą. Atsitiesusi Nina apstulbo. Kleme- 
tas sode buvo įsirengęs tikrų tikriausią samių palapinę. 

Viduryje įrengtas ugniakuras: malonią šilumą skleidė ne- 
mažas laužas, ir į viršų, gal iki pusės palapinės aukščio, kilo 
dūmai. Ant grindų patiesti elnių kailiai, tik prie įėjimo pri- 
dėta beržo šakų. 

- Išsirink, kurioje pusėje nori sėstis, - pasiūlė Klemetas. 

— O tu kur sėdi? 

— Atsisėsiu priešais, nesijaudink, — atsakė nė nešyptelėjęs. 

— Nesijaudinu. 

Nina įsitaisė kairėje ir apsižvalgė dar kartą. Išilgai pala- 
pinės tarp kailių ir palapinės šonų gulėjo pridėliota pailgų 
trisdešimties centimetrų pločio skrynelių. Ant kai kurių už- 
mesta šilkinių tviskių pagalvėlių — akivaizdžiai rafinuoto 
skonio. Priešais įėjimą už ugniakuro prie gražios drožinėtos 
spintos, kurios galai buvo sutvirtinti puošniomis varinėmis 
detalėmis, stovėjo sena lakuota didelė, bet ne masyvi skry- 
nia. Ant kabinamosios virvučių ir medžio sistemos Klemetas 
buvo pasikabinęs tapybos darbų reprodukcijų ir plynaukš- 
tės grožį atskleidžiančių nuotraukų, kerintys magiška šviesa 
nutvieksti peizažai derėjo su abstrakčiosios tapybos kūrinių 
tonais. 

Nina susižavėjusi žvelgė į dūmų - jie teikė paslaptingumo — 
kiek dengiamus vaizdus. Pakėlusi galvą, žvilgsniu nusekė 
pro angą — esančią palapinės viršuje ir atsidarančią į išorės 
pusę — besiritančius dūmus. Viršutinėje palapinės dalyje 
tarp paveikslų ir atviros angos ant išmoningos ir nematomos 
struktūros itin rupestingai buvo prikabinėta dešimtys elnių 
ragų. 

Medinis skliautas, per kurį prasiskverbę į lauką veržėsi 
dūmai, skleidė harmoniją, ir Ninai pro akis ji neprasprūdo, 
lyg šioje palapinėje kylančios mintys pereitų per kažin kokį 
paslaptingą filtrą. Viskas įrengta su skoniu ir meile. Niekas 
Klemeto elgesyje nebūtų leidęs įsivaizduoti jį turint tokią į 
kitų matmenų erdvę nukeliančią priebėgą. Nina ir žavėjosi, ir 
buvo sutrikusi. Šis intymumas tarsi netikėtas. Ji privalo grįžti 
prie žemiškesnių dalykų. 

— Užsisakiau bilietus į Prancūziją. Išvykstu pirmadienį 
priešpiet. 

— Puiku, - paprastai atsakė Klemetas. 

Nieko nepridūrė. Suvokdamas, kokia nuotaika sukurta. 

Taip pat suvokdamas, kad Ninai reikėjo laiko atsipeikėti. 

— Ko norėtumei išgerti? - galiausiai paklausė. — Yra ir šio 
bei to užkąsti. Tik ne elnio blauzdikaulio, tikrai, - pridūrė 
šyptelėjęs. 

— Klemetai, šita vieta... nepaprasta. Labai nustebau. Tikrai 
lyg kitame pasaulyje. Viskas taip... harmoninga, šilta, ma- 
giška. Ir stebina. Kaip sugalvojai pasistatyti tokią palapinę 
sode... 

— Su alkoholiu ar be? 

Nina apsidairė. Viskas gražiai sutvarkyta. Kas, kad ji jau 
buvo apsilankiusi kokiuose dvidešimtyje elnių augintojų kil- 
nojamųjų namelių ir palapinių nuo darbo elnių policijoje pra- 
džios - nieko panašaus nematė. 

— Gal išgersiu alaus. 

Klemetas atidarė skrynią ir išėmė du butelius Trumsės 
„Mack“ alaus. Pravėrė spintą, išėmė du stiklus, vieną kartu 
su atkimštu buteliu padavė Ninai. 

— Reikia sužinoti viską apie tą būgną, apie prieškarinę 
ekspediciją, apie tą lapį, apie kitus kolekcininkus. Kad ir ką 
sakytų Helmutas, negalime atmesti vagystės kontrabandai. 
Reikia sužinoti, ar jis —- iš tų žinomų būgnų, ar ne. Jei pavogė 
kuris iš vietinių — ar Ulafas, ar kas kitas, turėjo turėti rimtų 
priežasčių. 

— Ar girdėjai per nacionalinį radiją? Jie sako, galėjo pavogti 
kraštutiniai dešinieji, gal net vietiniai lastedijonai. Esą kraštu- 
tiniai dešinieji nori sukliudyti lapiams su tuo būgnu stiprinti 
jų tapatybės jausmus, o lastedijonai siekia jiems trukdyti vėl 
domėtis senąja religija. 

- Žinau. Tačiau tai motyvai, ne įrodymai. 

— Kas tie lastedijonai? Tokių pas mus pietuose nėra. 

Visiškai atsipalaidavęs Klemetas kilstelėjo stiklą Ninos 
pusėn: 

— Į sveikatą. 

— Į sveikatą, - atsakė Nina. 

— Tai liuteronų sekta. Aplinka, iš kurios esu kilęs. 

Nina išplėtė akis, nepajėgdama nuslėpti nustebimo. 

— Viskas prasidėjo nuo vieno švedų pastoriaus, pusiau 
lapio, kuris dėjo labai daug pastangų atvesti lapius į tiesos 
kelią, nes manė, kad jie per daug priklausomi nuo svaigalų. 
Tai vyko prieš šimtą penkiasdešimt metų. Dar liko tokių, 
kurie skelbiasi esą jo palikuonys. Jie labai seno raugo, labai 
griežti. Man jie nepatinka. Jokios televizijos, jokių užuolaidų 
ant langų, visos tos nesąmonės. Mano šeima labai to laikėsi. 
Todėl suja ir nesutariau. Taip ir negalėjau susitaikyti su tokiu 
davatkiškumu. 

— O tavo šeima augino elnius? 

Klemetas iš lėto gurkšnojo alų. 

— Ne, jau sakiau, mano senelis augino. Tačiau turėjo mesti 
šitą veiklą. Neuždirbdavo. Gali bankrutuoti per kelerius me- 
tus. Seneliui taip ir nutiko. Jį šitai galėjo visiškai sugniuždyti. 
Bet gelbėjo tvirti lastedijono įsitikinimai. Jis nuėjo dirbti kaip 
darbininkas pas vieną vietinį ūkininką. Gyveno ūkelyje prie 
ežero kitoje kalno pusėje, dvi dienos pėsčiomis iki Kauto- 
keino. Kai buvo vaikas, tėvas dirbo prie kitų žmonių elnių 
kartais ir laukuose vasarą. Bet mano senelis negirtavo. Tėvas 
taip pat. Jie tuo didžiavosi. 

— Sakei, esi švedas. 

— Taip, mano motina švedė. Tėvas ją sutiko Švedijoje dirb- 
damas sezoninius darbus. Kai kada gyvendavo su mumis 
Švedijoje, kai kada - Norvegijoje, žiūrint kur darbų pasitai- 
kydavo. Aš augau Kirunoje, Švedijoje, ten, kur kasa anglis. 
Ten ir gimiau. Man buvo penkiolika, kai persikėlėme į Kau- 
tokeiną. 

Nina siurbčiojo alų ir aptingo: buvo šilta, oji išsitiesusi ant 
elnių kailių. Kolega pasidaręs plepus. Neįprasta. 

— Klemetai, kodėl čia pasistatei tokią palapinę? 

Jis kiek varžydamasis nusijuokė. 

— Man patinka šita aplinka. Intymi. 

— Norėjai būti elnių augintojas? 

Klemetas atsakė ne iškart. Buvo pasinėręs į savo mintis. 

— Ne. Nesakau, kad tas darbas neįdomus. Manau, turi būti 
gimęs toje terpėje. Norėjau turėti automobilių servisą. Kai bu- 
vau paauglys, Kautokeine dirbau servise. Buvo įdomu. Įvai- 
riausių markių mašinos, rūpinomės jų priežiūra. Buvo ledų 
tiekėjo automobilis, policininkų, greitoji. Labiausiai man pa- 
tiko laidojimo apeigų automobilis. Labai prašmatnus. Nuvai- 
ruodavau mašinas savininkams, kai baigdavome darbą. Tai 
dievinau. 

— Visuomet norėjai dirbti servise? 

— Ne. 

Klemetas sumišo. 

— Gal tau atrodys idiotiška. Iš pat pradžių norėjau darbo, 
pas mus nedirbamo - kurio nė vienas lapis nėra dirbęs. Norė- 
jau būti banginių medžiotojas... 

— Banginių medžiotojas... 

— Taip. Argi ne nesąmonė, kai esi kilęs iš Laplandijos glū- 
dumos? 

— Mano tėvas buvo banginių medžiotojas, - suskubo Nina. 

Dabar jau Klemetas žvelgė priblokštas. Laukė, kol dar ką 
pasakys, tačiau ji tylėjo. 

— Nieko sau! 

Klemetas užsisvajojo. Jau norėjo Ninos paklausti, bet pa- 
stebėjo, kaip paniuro. Ir nedrįso. 

Pirmadienis, sausio 17 d. 
Saulė teka 10.07, leidžiasi 12.52, 
Dienos ilgumas - 2 val. 45 min. 


8.30. Kautokeinas. 


Į Kaukoteino meriją Karlas Ulsenas įėjo prastai nusiteikęs. 
Ūkininkas ir taip buvo nelinksmo būdo, bet šį kartą atrodė 
dar niūresnis nei įprastai. Municipalinės tarybos posėdis tu- 
rėjo prasidėti įdienojus, ir jam nepakako laiko parengti do- 
kumentų. Ulsenas buvo tarybos narys nuo Progreso partijos, 
kaime turinčios labai nedaug šalininkų. Bet šalies mastu par- 
tija surinkdavo dvidešimt procentų balsų, ir į jos balsą bū- 
davo įsiklausoma. Kai kurie oponentai nuolat kartojo, kad jie 
— kraštutinės dešinės partija, tačiau tikrai nieko panašaus. Tie 
lapiai įsivaizduoja, kad čia jiems viskas galima, ir taip tęstis 
negali. Ir jis, Karlas Ulsenas, tikrai neliks nuošaly. Ne veltui jo 
šeimoje iš kartos į kartą visi buvo valstiečiai. 

Taip, Ulsenai buvo pionieriai tarp tų, kurie užkariavo Toli- 
mąją Šiaurę Karalystei, tarp tų, kurie įdirbo šią šaltą dykvietę, 
kai lapiai mokėjo tik bėgioti paskui savo elnius. Blogiausia, 
kad Laplandijos glūdumoje lapiai, nors ir negausi populia- 
cija, sudarė daugumą. Kitas reikalas pakrantėje. Bet čia reikia 
suktis. O suktis Karlas Ulsenas mokėjo. Jam pavyko prisivi- 
lioti kitas partijas ir gauti dvi vietas dviejuose komitetuose - Že- 
mės ūkio reikalų ir Kasybos. Paprastai į meriją jis užsukdavo 
kartą per savaitę. Išties dažnai, bet privalėjo, kad žinotų, kas 
čia rezgama. 

Ulsenas pasisuko kūnu, nes sprandas tebebuvo sukausty- 
tas, ir pasisveikino su registratore. Jos nemėgo, žinojo, kad ji 
priklauso Norvegijos darbo partijai, bet jos pareigos buvo itin 
reikšmingos. Kai nebūdavo mero sekretorės, merijoje dažnai 
tvarkydavo reikalus. 

— Kaip laikaisi, Ingridute? - paklausė saldžiu balsu. 

— Gerai. Išspausdinau Kasybos reikalų komiteto susirin- 
kimo darbotvarkę. Įdėjau į jūsų skyrelį. Be to, padariau čia- 
buvių tautoms skirtos JT konferencijos svečių, kurie lankysis 
merijoje, sąrašą. 

— Ačiu, ačiū, mieloji, lekiu. 

Ulsenas nusičiupo darbotvarkę ir sąrašą, taip pat keletą 
vokų ir laikraščių. Įsitempęs kaip styga nedideliais žingsne- 
liais skubiai nuėjo į Progreso partijos kabinetą. Kaip ir tikė- 
josi, ten'buvo tuščia. Jo bendrapartietis buvo nevėkšla - jis jį 
niekino — puošeiva, kuriam svarbiau turgaus dienomis pasi- 
puikuoti ant savo sniegaeigio. Pilnas patetikos žmogelis. Vai- 
kinas turėjo nedidelę kompiuterių parduotuvėlę ir į Progreso 
partiją įstojo tik todėl, kad toji ketino gerokai sumažinti mo- 
kesčius ir negailėti už naftą gaunamų pinigų. Tas puošeiva vi- 
siškai nesuvokė, kokie dalykai čia dedasi, bet Karlui Ulsenui 
jis buvo reikalingas, todėl pakentė. 

Karlas Ulsenas mąstė, kas šiomis dienomis vyksta regione. 
Nemenkas sujudimas. Net aiškiai šiek tiek per didelis. Bet 
nors išjudino tuos tinginius policininkus. Jis paėmė JT kon- 
ferencijos svečių sąrašą ir net neperskaitęs suglamžė ir įmetė 
į šiukšliadėžę. Mąstė apie kitą, jam daug svarbesnį, susirin- 
kimą, per kurį netrukus turėjo būti skirstomos žvalgymo 
darbų Laplandijoje licencijos. 

Mąstė, prabėgomis vartydamas „Finnmark Dagblad“. 
Rašė apie jo partijos protesto akciją Altoje. Tas reikaliukas 
sukėlė triukšmo. Pakrantėje tokios istorijos žmonėms buvo 
įgrisusios, kaip ir tai, kad samiai primeta savo taisykles. La- 
bai gerai, labai gerai, pagalvojo Ulsenas. Jis vertė puslapį po 
puslapio. Automobilio avarija Hamerfesto kelyje, prie Šiaurės 

kyšulio į bėdą patekęs žvejybos laivas, Altoje išprievartauta 
moksleivė, Kirkenese sulaikytas cigarečių kontrabandinin- 
kas, nuspręsta atnaujinti mokyklą Tana Briu. Laikraštį nu- 
metė. 

Žinoma, tos kelios kasybos kompanijos, dirbančios regione, 
labai prisidėjo prie kaimo vystymosi, nes buvo nutarta, kad 
būtina pastatyti nedidelį aerodromą. Bet tai niekis, palyginti 
su tuo, kad bus, kai licencijas paskirstys iš naujo. Gerasis 
Dieve, koks bus didis tas reikalas! Ulsenas tikrai tą Žinojo, 
nes posėdžiavo municipalinės tarybos Kasybos komitete. Jis 
ir pateko į tą komisiją, puošeivai užleidęs geidžiamesnius 
postus, tarkim, Biudžeto komisijoje, kad galėtų viską suži- 
noti iš karto. Taip, bus didis reikalas, ypač jei žinai, dėl kokios 
konkrečios vietos įteikti tą nelaimingą prašymą. 

— Dieve tu mano, tu mano, Dieve mano, - atsiduso Ul- 
senas. 

Ta prakeikta konferencija artėjo labai greitai, o jis vis dar 
nežinojo, kaip elgtis. Telefonas suskambo tuo metu, kai jis na- 
grinėjo Kasybos reikalų komiteto darbotvarkę. 

— Karlai, atėjo ponas. Jis nori pasikalbėti su kuo nors iš Ka- 
sybos reikalų komiteto. 

— Čia dabar, aš neturiu laiko, — prakošė pro dantis Ulsenas. — 
Tegul užeina po pietų. 

Kurį laiką stojo tyla, paskui registratorė vėl prabilo: 

— Jis neatstoja, Karlai. Jis prancūzas. Geologas. Sako, kad 
įteikė prašymą žvalgyti ir nori žinoti, kaip klostosi reikalai. 

Dieve tu mano, pagalvojo ūkininkas. Tai veikiausiai tas 
pats tipas, apie kurį kalbėjo Bratsenas. Jis greitai permąstė, 
ką pasakojo policininkas, kai jie matėsi prieš dvi dienas. Susi- 
tiko vakare už jo namo. Toks susitikimas gal kiek konspiraci- 
nis, bet Ulsenas taip bandė patikrinti, kokios Rolfo Bratseno 
nuotaikos. Jis pagalvojo: jei gali pakviesti policininką į tokį 
susitikimą, su juo galės susitarti ir dėl daug svarbesnių da- 
lykų. To vaikino negalima paleisti. Bratsenas papasakojo apie 
geologą. Kas žino, galbūt jis taps įtariamuoju? Kad ir kaip ten 

būtų, jo atvykimas sutapo su daugybe kaimą užgriuvusių 
nelaimių. Ką tas tipelis sumąstė? Tikrai nebus itin sudėtinga 
kuriam laikui jį patupdyti, kol viskas nurims, kol baigsis ta 
prakeikta JT konferencija, ir atslūgs įtampa. Klausydamasis 
Bratseno, Karlas Ulsenas prisimerkė. Jis mąstė. Paskui staiga 
atsisuko į policininką. 

— Bet kad tu nieko nesupranti, berniuk, — tarė. - Tą tipą 
mums siunčia Apvaizda. Supranti, mes to net nelaukėme! 

Bratsenas nieko nesuprato. 

Bet jis, Karlas Ulsenas, brandino mintis. Mintis, kylančias 
iš jį apsėdusios idėjos. Gal pagaliau atėjo metas, pagalvojo 
trindamasis sprandą. Tik vienas jis nieko nenuveiks. Ulsenas 
niekada nepasitikėjo vietiniais geologais. Manė, kad jie per 
daug, susiję su vietos valdžia. Didžiojoje Šiaurėje visas eko- 
nomineš ir pramonės įstaigas buvo užsėdusi Darbo partija, 
taip pat geologai, dėl to nebuvo ko abejoti. Vien tik valdžios 
mokami biurokratai. Jie niekada neišmoks laikyti liežuvio už 
dantų. Niekada nebus jam lojalūs. Ir štai iš dangaus nukrinta 
svetimšalis geologas! 

Ingrida vis nedėjo ragelio. Karlas Ulsenas karštligiškai 
mąstė. 

- Ingrida, tegul jis minutėlę lukteli. 

Paskui padėjo ragelį. Tuoj pat surinko Bratseno numerį. 
Kai policininkas atsiliepė, municipalinės tarybos narys ėmėsi 
reikalo. 

— Rolfai, ką dar Žinai apie tą prancūzą, be to, ką man pa- 
sakojai? 

Klausantis policininko, Ulseno žvilgsnis švelnėjo. Retkar- 
čiais krenkštelėdavo. Įdėmiai klausėsi, o žvilgsnis užkliuvo 
už į šiukšliadėžę įmesto laikraščio. Laisva ranka jį išlygino, 
atsivertė dominantį puslapį - kriminalines naujienas. Paskui 
padėkojo. Pasitrynė rankas, išsikirpo laikraščio informaciją ir 
vėl pakėlė ragelį. 

— Ingrida, pasakyk tam ponui, kad prieš komiteto posėdį 
negaliu jo priimti. Manau, jam nereikėtų daryti išimties, ar ne? 

— O, aš apie tai nepagalvojau, Karlai! Bet tu tikrai teisus. 
Labai išmintingas sprendimas. Kad visi mūsų municipalinės 
tarybos nariai būtų tokie... 

— Gerai, mažule. Dabar turiu dirbti, netrukdyk iki komi- 
teto posėdžio, aišku? 

Ulsenas padėjo ragelį. Pripuolė prie kabineto lango. Pran- 
cūzas skubiai lipo į savo visureigį, atrodė įpykęs. Jis turėjo 
didelį „Volvo xc90“. Ulsenas pažvelgė, kuria kryptimi nuva- 
žiavo, palaukė kelias minutes, paskui pats išėjo pro užpaka- 
lines duris. 

Prancūzą Karlas Ulsenas pasivijo nesunkiai. Palaukė, kol 
užvažiuos ant nuošalaus kelio praplatėjimo, ir mirktelėjo 
šviesomis. Priekyje važiuojantis geologas sulėtino greitį ir 
įjungė posūkio žibintą. 

— Norėjote pasikalbėti su kuo nors iš Kasybos reikalų ko- 
miteto? - nuleidęs stiklą, paklausė Ulsenas. - Važiuokite man 
iš paskos. 

Jie važiavo už miesto iki aikštelės prie elnių aptvaro, kur 
ūkininkas prieš kelias dienas kalbėjosi su Bratsenu. Ulsenas 
atidarė dešines dureles, raukydamasis iš skausmo, vis skau- 
dėjo sprandą, išsitraukė termosą su kava, kurį ryte buvo pa- 
siėmęs iš namų. 

— Kavos? 

Rakanjalis tylėdamas atsisėdo. Neatrodė labai nustebęs, 
kad nepažįstamas Žmogus jį atsivežė į nuošalią vietą. Karlas 
Ulsenas pamanė: vyrukas neatrodo naivuolis ir turėtų būti 
įpratęs prie nešvarių darbelių. Reikia būti dar atsargesniam. 
Karlas Ulsenas kūnu pasisuko dešinėn ir padavė ranką šyp- 
sodamasis, manydamas, kad jo šypsena atrodo geranoriška, 
noIS iš tiesų buvo panaši į vypsnį. 

— Karlas Ulsenas, - prisistatė. —- Iš Kasybos reikalų komi- 
teto. Dėl nesklandumų merijoje negalėjau jūsų priimti, bet 
klaida ištaisyta. Taigi, sakykite... 

Dabar jau Andrė Rakanjalis ramiai stebėjo ūkininką, besi- 
stengiantį nekeisti padėties, pusiau atsigręžusį į jį. 

— Aš negeriu kavos, ačiū, — atsakė švediškai su prancū- 
zišku akcentu. 

Atrodė, prancūzas vertina situaciją. Nevalingai glostė si- 
dabrinę apyrankę ant kairiojo riešo. 

— Mano kompanija „Francaise des minerais“ padavė pra- 
šymą gauti licenciją žvalgyti. Man pažadėjo, kad šiandien 
gausiu teigiamą atsakymą. Perėjau visas įmanomas adminis- 
tracines pakopas ministerijoje, kasybos agentūroje ir regione. 
Teliko gauti komunos antspaudą. Man buvo duota suprasti, 
kad kliūčių nebus. 

— Kliūčių nebus, mat kaip? - atsakė ūkininkas. - Na, na, o 
mes ką, nieko nereiškiame, ar ne? 

— Aš taip nesakau. Mes atsižvelgėme į metų laikų ypatu- 
mus, kad aplenktume elnių ganyklas ir... 

— Eln'iai, elniai... 

Ulsenas mostelėjo ranka, lyg į tą problemą jam būtų nusi- 
spjauti. 

— Dabar atidžiai paklausykite, - tęsė. 

Kiek patylėjo, lyg svertų savo žodžius paskutinį kartą, lyg 
paskutinį kartą apgalvotų visus variantus. 

— Dabar komitetas labai atsargiai į viską žiūri. Municipali- 
nėje taryboje nemažai diskutuota, ir kai kas mano, kad viskas 
vyksta per greitai. 

Tai buvo netiesa, bet Ulsenas truputėlį pasisuko, norėda- 
mas pasižiūrėti, kokia bus prancūzo reakcija. Nieko. Užduo- 
ties šis jam nelengvino. Ulsenas kalbėjo toliau: 

— Jau uždraudė žvalgyti iš oro, jūs tai, be abejo, žinote. 

Tai buvo tiesa. Ulsenas vėl užmetė akį. Vėl nieko. Dieve 
tu mano! 

— Jums nesiseka... bet aš galėčiau padėti. Atrodote patiki- 
mas žmogus. Man sakė, kad pažįstate regioną. 

Šį kartą prancūzas, atrodo, susidomėjo. 

— Mano geras draugas komisaras Bratsenas, puikus polici- 
ninkas, neabejotinai būsimasis vietinės policijos viršininkas, 
man pasakojo apie jus. 

— Ir ką? 

— Jūs jau esate dirbęs regione? 

— Taip, kelerius metus. Taip pat ilgai dirbau Afrikoje, Ka- 
nadoje, Australijoje, po truputį visur, taip. 

— Vis tai pačiai kompanijai? 

— Ne. Dirbau ir čiliečiams, bet jau dešimt metų dirbu 
„Francaise des minerais“, tai didžiausia Prancūzijos kompa- 
nija. Labai rimti žmonės. 

— Gerai, gerai. Matote, aš peržiūrėjau jūsų bylą. Turiu pri- 
pažinti, viskas tvarkoje. Ak, kaip gaila, kad komitetas toks 
užsispyręs... Bet... galiu šį tą pasiūlyti. 

Prancūzas žvilgtelėjo labiau susidomėjęs. 

— Suprantate, aš taip pat domiuosi kasinėjimais. Labai, jau 
seniai. Bet man reikia geologo. Gero vyruko, kuris nebūtų su- 
sijęs su Darbo partija arba vietiniais. Vyruko, kuris dirbtų dis- 
kretiškai, suprantate, kuris nesiviešintų. Suprantate, ką noriu 
pasakyti... 

— Suprantu, - atsakė Rakanjalis. - Tęskite. 

— Siūlau bendradarbiauti. Kalbu apie telkinį. Didelį. Iš to 
susikrautume turtus. 

Ulsenas dar labiau prisimerkė, pabrėždamas savo žo- 
džius. Jis jau matė jį, tą telkinį. 

— Bet aš nežinau, kur jis. 

= 0) 

— Tačiau turiu žemėlapį, - skubiai pridūrė. 

— Turite žemėlapį... Bet nežinote, kur telkinys galėtų būti? 
Nesuprantu... 

— Tai geologinis žemėlapis, neįvardyta jokia vietovė. Že- 
mėlapis senas ir... 

Ulsenas vėl nebaigė minties, norėdamas pasižiūrėti, kaip 
reaguos Rakanjalis. Kai užsiminė apie geologinį žemėlapį, 
prancūzas ėmė klausytis gerokai atidžiau. 

— Kokių laikų žemėlapis? — nutraukė Rakanjalis. 

— Nepažymėta, bet, kaip man pasakė tėvas prieš mirtį, jis 
turėtų būti sudarytas prieš pat karą. 

— Kodėl manote, kad yra toks didelis telkinys? O kokios 
ten iškasenos? 

Karlas Ulsenas raukydamasis pasitrynė sprandą ir dar ar- 
čiau pasislinko prie prancūzo. 

— Auksas, - pašnibždėjo, - daug aukso. 

Vėl pasislinko atgal, nes tokia kūno padėtis skausmą tik 
stiprino. | 

— Ko tikitės iš manęs? - paklausė Rakanjalis. 

- Ieškokite man. Gausite leidimą savo kompanijai. Bet taip 
pat turėsite ieškoti to telkinio. Pirmiausia. Žadu išties neeilinį 
dalyką. Tapsite turtingas. 

— Kodėl jūs toks įsitikinęs? 

— Taip sakė mano tėvas, o regione seniai kalbama apie tą 
telkinį, bet niekas niekada jo nerado. Tik kad niekas neturėjo 
šito žemėlapio. 

Rakanjalis tylėjo. Jis mąstė. Visada tas pats, pagalvojo ūki- 
ninkas. Bet šitas bent nesijuokia. 

— Komiteto posėdis tuoj pat, kaip žinote. Aš nesunkiai ga- 
liu jį nukelti keletui dienų. Turėsite laiko parengti dar vieną 
bylą. Žinoma, be mano pavardės. Bet noriu pasakyti: dabar 
turime gauti kur kas tikslesnės informacijos apie telkinio 
vietą, kad būtume tikri, jog imamės netuščio reikalo. Mėnesio 
pabaigoje bus skirstomos licencijos visai Laplandijai, ir jų bus 
duota daugiau nei bet kada Šiaurėje, ir tiek jų nebesulauk- 
sime veikiausiai gerą dešimtmetį. Taigi, dabar arba niekada! 

Prancūzas nenuleido akių nuo sprandą vėl trinančio Karlo 
Ulseno. 

- Tai gali būti įdomu. Leiskite kiek pagalvoti ir nuspręsti. 

Ulsenas niūriai žvilgtelėjo į prancūzą, jo sprandas tebe- 
buvo įsitempęs, paskui lėtai tiesė ranką į piniginę, kur buvo 
įsidėjęs laikraščio iškarpėlę, bet susiturėjo. 

— Komitetas renkasi dvyliktą valandą. Turite atsakyti iki to 
laiko. Nepamirškite — reikalas išties neeilinis. Štai mano tele- 
fono numeris. Dabar važiuokite. 

10 val. Kautokeinas. 


Karlas Ulsenas sustojo už merijos ir nepastebėtas įėjo vi- 
dun. Sunku nebuvo. Į šią meriją galėjai užsukti kada nori. 
Bet kas galėjo įeiti ir vaikščioti po kabinetus neatkreipdamas 
dėmesio. Čia dar buvo visais pasitikima. Ore vis dar tvyrojo 
nekaltumo aromatas. Tuo geriau, tyliai sukikeno Ulsenas. Jis 
užsuko į partijos kabinetą. Tuščia. Labai gerai. Nuėjo į re- 
gistratūrą. Ingrida plepėjo su keletu municipalinės tarybos 
narių, tarp jų buvo ir Ulseno bendrapartietis, tebevilkintis 
sniegaeiginį kombinezoną. 

— Ingrida, man nebuvo pranešimo? 

— Ne, Karlai, ir, kol tu dirbai, nieko neįleidau. 

Ji vartė gautus raštus, maloniai su visais plepėdama. Iki 
komiteto posėdžio buvo likusios dvi valandos. 

— Ingrida, salė paruošta? - paklausė vienas municipalinės 
tarybos narys. - Aną dieną neveikė projektorius. 

— Pažiūrėsiu. 

Ji atsistojo ir pasuko į kitą pusę, nei ta, iš kurios buvo atė- 
jęs Ulsenas. Nuėjo koridoriumi. Po kelių sekundžių pasigirdo 
širdį veriantis riksmas. Visi puolė į koridorių. Ir pamatė ran- 
komis burną užsiėmusią Ingridą pilnomis siaubo akimis. 

— Ten, ten, - vapėjo ji, pirštu kažką rodydama ant grindų. 

Visi sužiuro. Prie plastikinio maišelio gulėjo kažin koks 
susitraukęs, vietomis pajuodęs daiktas, tačiau jo forma abe- 
jonių nekėlė - tai buvo žmogaus ausis. 

Pirmadienis, sausio 17 d. 
10.30, Kautokeinas. 


Kai Klemetas įėjo, vienas, Bratsenas klausinėjo Ingridą. 
Nina baigė ruoštis išvykti į Altos oro uostą. Penktadienį jie 
išsiskyrė liūdnokai. 

Į Klemetą Bratsenas net neatkreipė dėmesio. Vienas polici- 
ninkas fotografavo ausį, o jo kolega ieškojo atspaudų. Regis- 
tratorė sakė, kad plastikinį maišelį rado prisegtą prie durų. 
Ji nežinojo, kiek laiko jis ten kabėjo. Tame koridoriuje buvo 
įėjimai į susirinkimų kabinetus, o dvyliktos valandos posė- 
dis tą dieną turėjo būti pirmas, tad neaišku, ar kas nors juo 
ėjo šiandien. Bratsenas tęsė apklausą, kuri veikiausiai niekur 
toliau nenuves, pagalvojo Klemetas, turint omeny, kiek žmo- 
nių ateina į meriją, ir pasilenkė prie tebegulinčios ant žemės 
ausies. Aiškiai matė, kad ausis su įkarpomis. Ir tai, ką išvydo, 
nustebino. 

Matiso ausis — jokių abejonių — jo, buvo pažymėta kaip 
paprasčiausio elnio. Kad nekiltų ginčų dėl nuosavybės, elnių 
augintojai įkarpomis pažymi jauniklių ausis. Klemetas atsi- 
klaupė, kad galėtų ramiai apžiūrėti. Žymėta dviejose vietose. 
Viena įkarpa ausies apačioje atrodė lyg apskritimas, bet ne- 
pilnas, panašus į trijų ketvirčių mėnulio pjautuvą. Kita, su- 
dėtingesnė, buvo ausies viršuje. Ji šiek tiek panėšėjo į nagų 
paliktą Žymę, o pačioje apačioje, ir net neaišku, ar tai buvo 
ženklo dalis, įpjova panaši į... žvejo kabliuką, o gal net į ka- 
blį. Klemetas atsistojo. Bratsenas baigė klausinėti Ingridą, ir 

ši išėjo, lydima bendradarbės, prilaikančios ją už parankės. 

— Na, Rubuili? Jau atvykai? 

Ir tuoj pat išėjo. Klemetas paprašė fotografo: 

— Atsiųsk man nuotraukas. 

Jis mąstė, kokie tai ženklai. Gal gyvulių augintojo? Kam 
reikalingas toks ženklas? Radus ausį, ir tokios būklės, teks 
pradėti bylą. Koks čia iškrypėlis pasidarbavo? 

Klemetas nuvažiavo į komisariatą, užsidarė kabinete ir 
tuoj pat susiieškojo Elnių administravimo biuro vadovėlį, 
kur buvo visų trijų Šiaurės šalių Laplandijos elnių augintojų 
ženklai. Tūkstančiai, kai kurie jau nenaudojami, bet vis dar 
galiojantys. Klemetas pasitrynė kaktą. Šis ženklas jam kažką 
miglotai priminė, bet nuo to aiškiau nepasidarė. Neliko nieko 
kita, kaip kažko imtis. Jis paskambino Ninai ir ją perspėjo, 
paskui pasiėmė rašiklį, bloknotą ir ėmėsi sklaidyti vadovėlį. 


11 val. Kautokeinas. 


Apvažiavęs didelį ratą įsitikinti, kad arti nematyti jokio 
įtartino automobilio, Bratsenas sugrįžo į komisariatą ir pa- 
matė prancūzo automobilį prie baro, kuriame aną vakarą 
lankėsi. Jam reikėjo grįžti į komisariatą imtis bylos, bet nuo- 
jauta sustabdė. Bratsenas sustojo greta „Volvo“. Sprendžiant 
iš automobilių stovėjimo aikštelės, bare dar nieko nebuvo. 
Žmonės rinksis pietauti tik po penkiolikos minučių. Jis tyliai 
pravėrė duris ir prie baro pamatė Rakanjalį su stiklu alaus. 
Prancūzas atrodė susimąstęs. Bratsenas jau žengė žingsnį ir 
pamatė iš virtuvės prie baro einančią padavėją. Tai buvo ne 
Lena, bet jos dvejais metais jaunesnė sesuo. Bratsenas pamatė, 
kaip Rakanjalis ištiesė ranką virš baro ir nykščiu perbraukė 
jai per lūpas. Mergina droviai nusišypsojo ir ranką atstūmė. 
Paskui nusigręžė, ketindama grįžti į virtuvę, ir Rakanjalis 
kiek pasuko galvą kairėn, žvilgsniu sekdamas jos sėdmenis. 
Žvilgsnis vis labiau krypo į tą pusę, kol šešėlyje prie laukujų 

durų prancūzas išvydo policininko siluetą. Abu vyrai įsispi- 
trijo vienas į kitą, paskui Bratsenas priėjo prie baro. 

— Ulrika, vieną silpno alaus. 

Mergina atnešė jam alaus, dviprasmiškai žvilgtelėjo į 
prancūzą, paskui sugrįžo į virtuvę. Bratsenas kilstelėjo stiklą 
prancūzo pusėn. 

— Vis dar čia? 

— Paskutinė kliūtis. Laukiu žalios šviesos iš merijos. 

— Na taip, iš merijos. 

Bratsenas nieko neužsiminė apie aptiktą ausį. Nugėrė tru- 
putį alaus ir Rakanjaliui tyliai tarė: 

- Šita tai tikrai dar neturi aštuoniolikos. 

Rakanjalis nieko neatsakė. 

— Bet jos puikus užpakaliukas, ar ne? 

Geologas nustebo, bet neišsidavė. Jis nesuprato, kur suka 
policininkas. Bet, priminus apie jaunosios padavėjos apvalu- 
mus, užkaito kraujas. 

— Suprantate, tos mergytės ne tokios ir neprieinamos. 

Rakanjalis sulaikė kvėpavimą ir Žiūrėjo tiesiai priešais 
save. Tačiau jautė, kad policininkas nori kažką pasakyti. 

— Be to, joms tai ne naujiena, jas dulkina net jų tėvas. 

Tą akimirką iš virtuvės išėjo Ulrika. Abu vyrai sužiuro. Ji 
susidrovėjusi nusuko akis ir sugrįžo, iš kur atėjusi. 

— Iš tiesų, - tęsė Bratsenas, - nėra ko laukti. Jos tėvas tikrai 
nebus kliūtis, užtikrinu. 

— Ulrika, — pašaukė. 

Mergina išlindo iš virtuvės. 

— Ateik arčiau. 

Mergina apėjo barą ir atsistojo tarp abiejų vyrų. Rakanjalis 
ėmė tankiau kvėpuoti, bet tylėjo. Bratsenas ranka palietė mer- 
ginos skruostą, ir šioji kiek nustebo. 

— Viskas tvarkoje, dičke? - paklausė. 

Neįprastai švelniai nykščiu braukė per skruostą. 

— Mokykloje, namie, viskas gerai? 

Dabar nykščiu glostė jai lūpas, ir glamonė visiškai nede- 
rėjo prie tuščių kalbų, trikdančių merginą. Ji nežinojo, kaip 
elgtis. 

Rakanjalis negalėjo atsistebėti. Mergina - kiek sutrikusi — 
nesipriešino. Policininkas loštelėjo atgal ir stebėjo Rakanjalį. 
lūpomis, - glamonė lyg ir tėviška, bet iš tikrųjų tokia ais- 
tringa. Ranką Bratsenas staiga atitraukė. 

— Ulrika, būsi maloni su mano draugu, ar ne? - tarė polici- 
ninkas ir atsistojęs išėjo. 

Mergina nutaisė kuklios miną ir neatsisukusi sugrįžo į vir- 
tuvę. Rakanjalis žvelgė į virtuvės duris degančiu žvilgsniu. 

11.10, 293 kelias. 


Nina važiavo 93 keliu tarp Kautokeino ir Altos į oro uostą. 
Ji turėjo daug laiko, tad judėjo lėtai. Dangų dengė tankūs de- 
besys, todėl tebuvo kiek mažiau nei dvidešimt laipsnių šal- 
čio. Tik vėjas kėlė sniego sūkurius. Jau turėjo patekėti saulė. 
Bet tebebuvo tamsu kaip gilią naktį. Nieko nesimatė. Kai ku- 
rie kelio ruožai buvo padengti ledu, ir mergina dar sulėtino 
greitį. Kelias kiek sukosi, vėjas tebešvilpė, pustomas sniegas 
kartais akindavo, žibintų šviesa atsimušdavo į vietomis veik 
neperžvelgiamą jo sluoksnį. Dabar ji leidosi žemyn ir netru- 
kus turėjo privažiuoti prie ežero, kurį Žiemą stropiai išnaudo- 
davo sniegaeigių mėgėjai. Nina sunkiai įžvelgė šalikelę - taip 
prastai matyti. 

Staiga dešinėje pastebėjo kažkokį šešėlį. Suktelėjo vairą, 
slystelėjo, šešėlį apvažiavo. Elnias, pagalvojo, ir širdis ėmė 
daužytis. Spustelėjo greičio pedalą, automobilį sumėtė ant 
ledo, ir vėl išniro kažkokios figūros, jos sparčiai, itin sparčiai 
artėjo. Vieną jų ji staiga partrenkė. Automobilį sumėtė nuo 
smūgio. Iš priekio dideliu greičiu įnirtingai signalizuodamas 
ir mirksėdamas šviesomis artėjo vilkikas. Nina vėl spustelėjo 
greičio pedalą, dar kartą suktelėjo į šoną, slystelėjo ir kelio 
vingyje pamatė artėjančią sniego pusnį. 

Ją smarkiai supurtė, išgirdo nieko gera nežadantį garsą, ir 
dešinys sparnas į kažką atsitrenkė. Stojo tyla. Nina tebelaikė 
rankas ant vairo, jautė kylant adrenaliną, negalėjo pajudėti 
iš vietos. Pridėjo dešinę ranką prie širdies, pajuto, kaip pašė- 
lusiai ji daužosi, paskui atsisuko atgal. Užpakalyje — nieko. 
Vilkikas net nesustojo. 

Nina pavažiavo atgal ir sustojo nedidelėje aikštelėje. Variklio 
neišjungė, įjungė avarinius žibintus. Užsidėjo ausinę kepurę, 
užsimovė pirštines, išlipo laikydama elektrinį žibintą. Ledi- 
nis vėjas plakė veidą. Mergina nebesusivokė erdvėje. Vėjas 
akino, kandžiojo odą. Skverbėsi pro blogai užsegtą kombi- 
nezoną. Pasidarė šalta. Nina bandė susiorientuoti pagal pa- 
nors ir galingas, nesiekė toliau kaip tris metrus beveik pa- 
žeme pustomame sniege. Galų gale kairėje kažką pamatė. 

Ant pusiau apsnigto šlaito gulėjo elnias, užpakalinės ko- 
jos kadaravo ant kelio. Jis buvo dar gyvas. Liežuvis išlindęs, 
atmerktose akyse - siaubas. Arba skausmas. Arba ir tai, ir tai. 
Nina dar nebuvo atsitokėjusi, kurtino pūga, ji drebėjo nuo 
šalčio ir adrenalino, nežinojo, ką daryti su gyvuliu, kuriam 
akivaizdžiai buvo sulaužytas dubuo. Priešais telkšojo jau su 
ledu susimaišęs kraujas. Ji nusigręžė, akys buvo pilnos ašarų, 
ir staiga persigandusi suriko. Už jos kažkas stovėjo. Per vėjo 
kauksmą negirdėjo, kad kas nors būtų priėjęs. Aslakas. Šerkš- 
nota barzda Ninai kėlė siaubą. Raumeningas veidas, tvirtai 
sukąsti žandikauliai, įkritusios akys pritvinkusios kraujo. 
Akyse žaižaruojantis pyktis dar labiau išgąsdino. Viena pū- 
goje su šituo Žmogumi... Ji tikrai išsigando. Apsisiautęs el- 
nenos apsiaustu. Nuo galvos iki kojų vilkėjo tik elnio kailio 
drabužius. Nina vis dar negalėjo atsitokėti: taip staiga jis iš- 
niro iš niekur, siaučiant pūgai. 

— Kąjūs čia veikiate, ką jūs čia veikiate?! 

Ji rėkė, ne norėdama, kad ją išgirstų, bet vildamasi at- 
sikratyti įtampos — taip buvo supykusi, kad ją išgąsdino. 
Aslakas tylėjo. Žengė žingsnį į šoną ir pasilenkė prie elnio. 
tos, pakvaišusios, bet, regis, gyvulį kiek ramino tai, kad greta 
stovėjo Aslakas. Nina sustingusi kiurksojo šalia sušalusi, dre- 
banti, o tą siurrealistinę sceną apšvietė jos žibintas. 

Aslakas atsiklaupė. Elnią glostė taip švelniai, kad Nina 
niekuomet nebūtų patikėjusi jį taip galint. Mergina išties 

susijaudino, pamačiusi tą vaizdą, atgaivinusį tokius aiškius, 
tokius gyvus, bet kartu ir tokius absurdiškus vaizdus. Matė 
sužeistą tėvą, glostantį jai plaukus, tą vakarą, kai ji bijojo už- 
migti po jį ištikusio priepuolio. Ninai buvo sunku valdytis, 
tokie stiprūs jausmai užplūdo, ir ne iš karto pamatė, kaip 
Aslakas išsitraukė peilį. Suprato tik tada, kai staigiu ir tiksliu 
smūgiu elnią pribaigė. 

Gyvulys nugaišo iškart. Aslakas užspaudė jam akis ir dar 
kurį laiką glostė. 

— Važiuojate į Altą? 

Nina pakėlė galvą, lyg būtų nustebusi, kad jis prakalbo. 

— Taip, - sumurmėjo. 

— Tai aš nunešiu gyvulį į jūsų automobilį, ir jį atiduosite 
policijai. Jie sutvarkys popierius. 

Jis pasilenkė, pakėlė elnią ir nuėjo paskui Niną. Paguldę 
gyvulį į bagažinę, abu sulipo į automobilį. Jau ruošėsi va- 
žiuoti, bet jis ranka ją sustabdė. 

— Aš lieku. Turiu parsivaryti elnius. 

— Per tokią pūgą! O kurjūsų sniegaeigis? Negirdėjau jokio 
garso. 

— Aš ant slidžių. 

— Išprotėjote! 

— Išprotėjau? Taip, būtent taip kalba visi, - ramiai atsakė 
Aslakas. To įniršio akyse nebesimatė. 

- Šis — vienas jūsų elnių? - liūdnai paklausė Nina. 

— Jie buvo du. 

— Du? 

- Ši - motina, viena mano mylimiausių, protinga. Nešiojo 
mažylį. Jį turėjo atvesti pavasarį. Nepamirškite to patikslinti 
Altoje. 

Nina pajuto, kad tuoj prapliups ašaromis, bet stipriai su- 
spaudė lūpas ir susivaldė. Žvelgė tiesiai prieš save. 

— Aslakai, man labai gaila. Jie jums atlygins už abu, ar ne? 

Aslakas kurį laiką nieko neatsakė. 

— Jei jūs nebūtumėte iš policijos, apie nelaimingą atsiti- 
kimą nebūčiau pranešęs. 

— Bet kodėl, juk turite teisę į atlygį? Biuras kompensuos! 

— Aš netikiu jūsų teisingumu. Netikiu. 

- Jūs klystate! Turite tokias pačias teises, kaip ir visi čia, 
turite teisę, kad su jumis būtų elgiamasi kaip su visais. 

— Tikrai? 

Aslakas žvelgė tokiu iliuzijų neturinčio žmogaus žvilgs- 
niu, kad Ninai staiga jo pagailo. Suskaudo širdį. Beveik negal- 
vodama uždėjo savo ranką ant jo. Ir beveik tuoj pat atitraukė. 
Nina buvo sukrėsta, nebežinojo, kaip elgtis, norėjo, kad jis 
išnyktų. Norėjo ką nors išskaityti jo akyse, o tebematė pakvai- 
šusį elnio žvilgsnį, lyg norintį sudrumsti jos regėjimą. Veidą 
paslėpė tarp alkūnių, jas įrėmė į vairą. Kai vėl atsilošė sėdy- 
nėje, buvo ramesnė, ir tuomet pamatė ištiestą Aslako ranką. 
Jis laikė odinį maišelį. 

— Jame yra alavinis papuošalas, aš padariau. Imkite jį ir 
nusigabenkite elnių sielas. Neturėtumėte ant savęs pykti. 

Nelaukdamas, kol ji ką nors atsakys, atsidarė dureles ir 
pranyko tamsoje. 

Pirmadienis, sausio 17 d. 
11.30. Kautokeinas. 


Naujiena apie rastą ausį pasklido po kaimą ir gerokai to- 
liau už jo. Iš visos Karalystės pradėjo skambinti žurnalistai. 
Išplito žinios apie protestą sankryžoje. Pastorius Larsas Jun- 
sonas kalbėjosi su senąja Berita Kutsi, kai išgirdo naujieną. 

— Koks baisus to Matiso Labos likimas, - švelniai porino 
pastorius. — Jis buvo nusidėjėlis, bet nelaimingas Žmogus — 
labai nutolęs nuo tikėjimo. 

— Gal tai ne vien jo kaltė? - suabejojo Berita. 

— Turime atiduoti jo sielą į Jėzaus rankas, Berita, kitaip jis 
nebus išganytas. Matisas buvo pagonis. Patikėk, niekam iš to 
nieko gera niekuomet nebus, - tvirtino, žvelgdamas šaltai, ir 
Berita sunerimo. Ji pasiskubino atsisveikinti. 

Berita Kutsi sėdo į savo senąjį „Reno 4“, tikrą kaimo pra- 
mogą, ir per keletą minučių nuvažiavo į Karlo Ulseno ūkį už 
kaimo. Ji ten dirbo beveik kasdien. Žiauri Matiso žmogžu- 
dystė ją labai sukrėtė, daug labiau nei galėjo atrodyti. Prieš iš- 
lipdama iš automobilio, kurį pastatė už kluono, užsimerkusi 
sukalbėjo maldelę, o paskui nuėjo į tvartą šerti karvių. 


Karlas Ulsenas, ką tik baigęs kalbėtis telefonu su Bratsenu, 
pamatė ateinančią Beritą. 

— Dieve tu mano, ta tinginė galėtų šiek tiek ir pasiskubinti! 

Jau rengėsi išeiti jos apibarti, bet suskambo telefonas. 

— Reikėtų aptarti sąlygas. 

Ulsenas atpažino prancūzišką akcentą. 

— Užsukite dabar į ūkį. Netrukus turiu grįžti į meriją. 

Beritą Ulsenas pamiršo. Tyliai užlipo į savo miegamąjį, 
nuėjo į kambario gilumą ir atvėrė žemas lyg ir sieninės spin- 
tos dureles. Nors tokiu metu namie tikrai nieko nebuvo, įta- 
riai apsidairė. Įsmuko į nedidelį blausiai apšviestą kambarėlį, 
užverstą dėžėmis, ritiniais ir senais laikraščiais. Ištiesė ranką 
prie nediduko seifo ir atidžiai surinko kodą. Ištraukė didelį 
voką, palygino į savo liemenį, paskui viską uždarė ir nulipo. 
Įėjęs į virtuvę, pamatė kieme sustojantį prancūzo „Volvo“. 

Svečią pasitiko prie virtuvės slenksčio ir pakvietė sėstis. 
Padėjo voką matomoje vietoje iš dešinės. Patenkintas akies 
krašteliu stebėjo, kaip prancūzas nenuleidžia akių nuo voko. 

— Tai gali trukdyti mano darbui kompanijoje, - pirmas pra- 
dėjo prancūzas. 

— Sugalvosite, kaip juos nuraminti. Reikalas tikrai vertas 
dėmesio. 

— Turite žemėlapį? 

Karlas Ulsenas voką iš lėto pastūmėjo prancūzo link. Šis 
iš jo ištraukė pageltusį popierių ir atsargiai išlygino. Nebuvo 
abejonių: tikrai geologinis žemėlapis. Tikras meno kūrinys, 
atliktas kruopščiai, taip, kaip buvo dirbama tais laikais, nors, 
vos tik užmetęs akį, Rakanjalis suprato, kad žemėlapis - ge- 
ologo mėgėjo darbas. Matė kreives, simbolius ir spalvas, 
bylojančius apie atidų ir kruopštų darbą, atliktą tyrinėtoje 
vietovėje prieš šešiasdešimt ar septyniasdešimt metų. At- 
plaukė prisiminimai, mat Rakanjalis save laikė senosios geo- 
logų mokyklos auklėtiniu, dar gebančiu dirbti su sąsiuviniu 
ir pieštuku — ne taip, kaip tie geltonsnapiai, kurie, vos pamatę 
akmenį, traukia kompiuterį. 

— Įdomu, - tarė. - Granito sluoksniai... 

Jis nutilo ir susikaupė. Geologo žemėlapis - tai šimtai, kar- 
tais ir tūkstančiai valandų darbo vietovėje. Norint tokį nubrai- 
žyti, reikia gebėti ištyrinėti vietovę, įžvelgti tai, ko nematyti 
po žemės sluoksniu, augalais ar morenomis. Tokie žemėlapiai 
ypač vertingi, nes juose labai daug detalių. Modernizuojant 


161 


daug žemėlapių išmetama arba į juos nebekreipiama dėme- 
sio - dideli uolų masyvai tyrinėjami atsižvelgus į kilmę. Šis 
žemėlapis, regis, tiesioginio vietovės tyrinėjimo vaisius su 
daugybe taškų, išnašų. Originalus, sudarytas remiantis tuo, 
ką vienas ar keli geologai tikrai pastebėjo ir pažymėjo vieto- 
vėje, gausu neįkainojamų detalių. 

Tikras geologas būtinai ieškos originalaus, seno žemėla- 
pio, kvepiančio prakaitu ir senais laikais, nes geologas, dir- 
bantis vietoje, visuomet pažymės menkiausią anomaliją. O 
tos menkos anomalijos ir atskleisdavo didžiuosius geologus. 
Rakanjalis pajuto vėl atgyjant medžiotojo instinktą, 0 nuo 
adrenalino antplūdžio prieš akis vėl iškilo jaunosios padavė- 
jos, Ulrikos, vaizdas. 

Rakanjalis suprato, kad vietovė labai sudėtinga, tai bū- 
dinga šiam regionui — tūkstančius metų jį traiškė ledynai. 
Geologas nagrinėjo žemėlapio legendas, bet nebuvo jokių 
nuorodų, kur visa tai galėtų būti. Žemėlapio kampai ir pa- 
kraščiai aptrinti, nusėti dėmių. Atrodo, juo dažnai naudotasi. 
Kažkas buvo išsitraukęs ne vieną kartą. Norėjo atspėti pa- 
slaptį. 

— Iš kur gavote šį žemėlapį? — paklausė, ilgokai patylėjęs, 
Rakanjalis. 

Ulsenas į prancūzą pažvelgė įtariai. Iki Kasybos komiteto 
posėdžio buvo likę mažai laiko. Nors didelė tikimybė, kad, 
radus ausį, jis bus atidėtas, bet reikėjo pateikti tą prakeiktą 
naują prašymą leidimui gauti. 

— Paliko tėvas. Jis ir nubraižė. 

Rakanjalis tylėdamas spoksojo į Ulseną. 

— Kam jį rodėte? 

— Niekam! Kuo jūs mane laikote? Tėvas mirties patale 
pasakė: ten yra didelis aukso telkinys. Bet tas senas kvailys 
pamiršo, kad nenurodė jokios vietovės. Arba taip pasielgė ty- 
čia. Nenustebčiau. Nereikia manyti, kad viskas jums nukris 
iš dangaus. Jis, tas senas šunsnukis, tyčia galėjo taip pasielgti. 

Rakanjalis žiūrinėjo žemėlapį. 

— Šiame regione yra ne viena panašios konfigūracijos vieta. 
Kadangi vietovė nenurodyta, vienintelis būdas yra traukti į 
žvejybą. 

— Į žvejybą? 

— Reikia vykti į konkrečią vietovę. Stebėti, suvokti, ban- 
dyti, grandyti. Kito būdo nėra. Sakėte, uždrausta žvalgyti iš 
oro? 

— Taip, dėl tų sušiktų elnių. Be to, manau, ir dėl to, kad 
mūsų šalyje uždrausta ieškoti urano ir nenorima, kad žmonės 
iš oro ieškotų radioaktyviųjų zonų. Visa, kas susiję su uranu, 
čia yra tabu. 

- Jūs irgi manote, kad tai turi būti tabu? 

— Man nusispjaut ant jų urano. Jei ko ir noriu, tai savo 
aukso. Tai jūs su manimi ar ne? 

Rakanjalis žiūrinėjo į tas dideles susikertančias kreives, į 
tuos taškelius. 

— Aiškiai matote, kad tėvas geltonais taškeliais pažymėjo 
vietas, kur yra aukso. Matote? 

— Matau, - atsakė Rakanjalis. 

Bet iš jo tono buvo galima suvokti: mato gerokai daugiau. 
Ūkininkui pasirodė, kad aukso telkinys gali būti dar didesnis. 

— Tai sutarėme? 

— Sutarėme, - patvirtino prancūzas. 

— Gerai, dumiu į meriją. Jūs pasirašysite šį dokumentą ir 
užpildysite anketą. Aš papildysiu. Jį reikės pateikti Kasybos 
agentūrai. Kiek jums prireiks laiko žvalgyti ir vietai nustatyti 
pagal šį žemėlapį? 

Rakanjalis niekinamai jį nužvelgė. 

— Manote, tai juokų darbas? 

— Jūs jau buvote pasiruošęs išvykti, ar ne? 

— Juk turiu susirasti visus geologinius regiono žemėlapius, 
kad galėčiau nustatyti, kurie maždaug sutampa su jūsų tėvo 
žemėlapio duomenimis. 

Rakanjalį į neviltį varė ūkininko tonas. 

— Be to, nedrįskite man aiškinti, kaip turiu dirbti. 

Ulsenas perpyko. Jis priėjo prie prancūzo ir prikišo veidą, 
nors sprandą ir skaudėjo. 

— Manote, kad mes, nuskurę valstiečiai, nieko verti? - labai 
švelniai prakalbo Ulsenas. — Jei ketinate mane apšauti arba 
nepadarysite to, ko prašau, ir kuo greičiau, galiu paprašyti 
kai ko pasidomėti, ką neseniai išdarinėjote Altoje. 

Jis atsitraukė ir atvertė prancūzui laikraščio iškarpą, kur 
rašė apie moksleivės išprievartavimą Altoje. 

— Iš gero draugo sužinojau, kad mėgstate paišdykauti su 
jaunutėmis merginomis. Jūs tą dieną buvote Altoje? 

— Bandote šantažuoti? Buvau Altoje pirkti įrangos, ir vis- 
kas. 

— Sėskis ir užsičiaupk! —- suriko Ulsenas. - Jei greitai ne- 
surasi sklypo, netrukus atsitiks taip, kad šviežut šviežutėlis 
tokios Ulrikos liudijimas atsidurs policijoje. 

— Ką čia šnekate? 

— Manai, mes mužikai, ką? Bet matai - nesame žiopli. Taigi 
dabar darai darbą. Ir jei gerai seksis, nieko tau nebus, ir galėsi 
toliau grabinėti visas mažytes, kurios tik tau patiks. Duodu 
savaitę. Pagreitinsiu procedūrą pasiruošti kitam komiteto 
posėdžiui. Jo tikrai neatidės ilgiau kaip savaitei. Ir pasirašyk 
šį dokumentą. Tai liks tarp mūsų. Mus sieja trumpa sutartis, 
kurioje teigiama, kad aš esu sklypo savininkas. Ši sutartėlė 
saugiai gulės mano seifuke su mažosios Ulrikos liudijimu ir 
straipsneliu iš Altos. Tad jei man kas nutiks, prisikas ir iki 
tavęs. 

— Be vedlio nėra ko tikėtis, kad toks darbas įmanomas per 
tokį trumpą laiką, - dar raitėsi Rakanjalis. 

Karlas Ulsenas atlyžo. 

— Reikia paties geriausio, suprantama, bet su juo lengva 
nebus. Jis - toks Aslakas. Aslakas Gaupsara. Gyvena kal- 
nuose. Laukinis, bet medžioja vilkus ir puikiai seka pėdsa- 
kais. Pažįsta regioną kaip savo penkis pirštus. Kai susipirks! 
visą įrangą, užvažiuok čia. 

12 val. Kautokeinas. 


Siekdamas įtikinti Bratseną ir būti užtikrintas, kad gali 
jam patikėti paslaptį apie telkinį, Ulsenas turėjo pažadėti 
apsaugos vado pareigas ir algą, apie kokią tas negalėtų 
nė pasvajoti, net tapęs policijos viršininku. Mažiausia blo- 
gybė, galvojo Ulsenas. Tuo pat metu vien mintis, esą jau 
turi savo aukso telkinio, nors dar nerasto, apsaugos vadą, 
leido manyti, kad telkinys tampa veik tikrove. Po dešimčių 
nusivylimo metų Ulsenas pradėjo tvirtai tikėti. Trūksta tik 
tos prakeiktos nuorodos! Ir dar... O Dieve mano, jis nuvijo 
mintį. Dieve mano, Laplandija tokia didelė! Jau atrodė ranka 
pasiekiama, o paskui... 

Jis staigiai sustabdė priešais meriją. Policininkų nebebuvo. 
Tinginių gauja, šmėstelėjo Ulsenui. Vėl prisiminė tėvą. Ra- 
kanjaliui pasakė: žemėlapį nubraižė jo tėvas. Prancūzui tie- 
sos nereikėjo. Nebūtina Žinoti, kad tėvas tą žemėlapį pavogė, 
bet taip ir nenustatė tikslios vietos. Visą savo vaikystę Karlas 
Ulsenas matė tėvą, nuolat traukiantį į nesibaigiančias išvykas 
su metalo detektoriumi ir tuo prakeiktu žemėlapiu. Jis aptiko 
visokių niekų, bet nieko, kas panėšėtų į stebuklingus telki- 
nius, žemėlapyje pažymėtus geltonais taškais. 

Kai Ulsenas atsisėdo į savo vietą, patalpoje jau buvo keturi 
komiteto nariai. Kaip ir derėjo, pirmininkas, Klajoklių samių 
partijos narys, pradėjo posėdį ir tuoj pat paskelbė, kad jį rei- 
kia atidėti, turint omeny, kas dedasi regione. 

Visi tylėdami linktelėjo galvas. Ulsenas žinojo, kad komi- 
teto pirmininkas yra gyventojų gerbiamas išmintingas senis 
ir su jo nuomone skaitomasi. 

— Vis dėlto turime priimti svarbius nutarimus. Mūsų 
ataskaita Kasybos agentūrai mūsų komunai turės ilgalaikių pa- 
sekmių dešimčiai metų, galbūt dvidešimtmečiui. Dėl iškasenų 
regionu domisi daug kompanijų. Tai turtingiausias Europos 
regionas, o didžioji Laplandijos dalis neeksploatuojama ir 

net neištyrinėta. Spaudimas didžiulis. Nes žinoma arba ma- 
noma, kad yra didžiulių telkinių. 

Karlas Ulsenas vos nustygo vietoje. Atsargiai sukiojo lie- 
menį stebėdamas komiteto narius. Jis vienintelis buvo ne 
samis. Į kokią pusę jie palinks? Ar jie taip pat susigundys bū- 
simu pelnu? Ulsenas to labai tikėjosi. 

Pirmadienis, sausio 17 d. 
13 val. Kautokeinas. 


Klemetas Nangas valandų valandas vartė elnių augintojų 
vadovėlį. Jis po kelis kartus vis atversdavo kai kuriuos pus- 
lapius ir turėjo pripažinti, kad tai akivaizdu. Ausyje įkirpta 
žymė, be abejo, yra Ulafo Rensono. Atrodė neįtikėtina, tačiau — 
tiesa. 

Kad įsitikintum, reikia antros ausies. Tik palyginus abi ga- 
lima iš tikrųjų nustatyti savininką. Bet kodėl žudikas turėtų 
elgtis lygiai taip, kaip elnių augintojas? Gal jam pakako vie- 
nos ausies? Nupjauti ausis ir jas pažymėti buvo elnių augin- 
tojų ritualas. Taigi antra ausis vėliau ar anksčiau bus rasta. Jis 
atsistojo ir nuėjo į Šerifo kabinetą. 

Įėjo nepasibeldęs ir atsisėdo priešais Turą Jenseną. Ant jo 
stalo numetė vadovėlį su atverstu labiausiai įtikinamu pusla- 
piu. Šalia padėjo vieną jam atsiųstą nuotrauką. 

Turas Jensenas kramtė pastilę ir tyrinėjo nuotrauką bei 
piešinius. Jam nereikėjo Klemeto aiškinimų, kad suprastų, 
kur link jis suka. Įsikišo į burną dar vieną pastilę, pavartė la- 
pus, liovėsi, tyliai kramsnodamas vėl pavartė. 

— Ir tu tiki, kad tai tiesa? Tiki, kad ausų žymės mus atves 
pas elnių augintoją? 

— Ko kito galiu tikėtis? 

Vėl stojo tyla. 

— Taip, tai logiška, pasakysi. Išskyrus... išskyrus tai, kad 
kai kas kliūva... Argi žudikas norėjo kažką įduoti? Dėl to man 
galai nesueina. 

Dabar nutilo Klemetas. 

— Nebent Matisas, jei tai jo ausis, dirbo pas kažkokį elnių 
augintoją, ir tai to elnių augintojo ženklas. 

Šerifas švilptelėjo ir atsilošė kėdėje. Susidėjo rankas ant 
sprando ir atidžiai įsižiūrėjo į Klemetą Nangą. Šis apie to- 
kią galimybę pagalvojo ką tik. Jis ir pats mąstė, ką tai galėtų 
reikšti. " 

— Taigi žmogžudystė būtų perspėjimas kokiam svarbiam 
asmeniui? Ką apie tai manai? 

— Nežinau, - prisipažino Klemetas. 

— Bet kas tada? Gal tai buvo prakeikti elnių augintojų 
konfliktai? 

Kadangi Klemetas vis tylėjo, Turas Jensenas kalbėjo toliau: 

— Taigi aukos mirtis susijusi su bosu, į kurį taikomasi, 0 jis — 
Ulafas Rensonas, todėl reikėtų ieškoti, kas nesutarė su juo... 
Bet reikia būti visiškam kvailiui, kad taip paženklintum savo 
nusikaltimą. Ar bus tiek rimtai su Ulafu nesutariančių elnių 
augintojų? Be to, Matisas kartais su juo dirbo, kodėl? Kleme- 
tai, kažką sugalvojai? 

Klemetas jau stovėjo. Išėjo neprataręs nė žodžio. 


14 val. Kautokeinas. 


Mintis paskambinti Ulafui Klemeto nedžiugino. Jis žinojo, 
kad kovingasis piemuo jo tikrai nemėgsta ir laiko kolabo- 
rantu. Klemetas prisijungė prie intraneto. Turėjo pripažinti - Ulafo 
vardas ten minimas retai. Jau dešimt metų nebuvo įsipainio- 
jęs nė į menkiausią vagystę. Nieko, už ko būtų galima užsika- 
binti. Vienintelė byla, kuri galėjo turėti ką nors bendra, buvo 
Ulafo deklaruotas faktas, kad sunkvežimis suvažinėjo du el- 
nius. Ausys, kaip reikalavo įstatymas, nebuvo pristatytos, bet 
tai nesukliudė Ulafui pareikalauti kompensacijos. Beje, jos 
negavo. Byla baigta. 

Klemetas perskaitė kiekvieną įrašą. Jo dėmesį patraukė is- 
torija apie ūmaus būdo kaimyno išgriautą tvorą. Tačiau baigęs 
skaityti nutarė, kad ir ši byla nieko verta. Buvo likę du įrašai 
su Ulafo vardu, ir Klemetas pagaliau rado šio to įdomesnio. 
Ulafą apklausė tuo metu, kai buvo šauta į Juhaną Henriką. 
Perskaičius, kad šauta iš Ulafo ginklo, Klemeto kūnu perbėgo 
virpulys. Juhanas Henrikas tuomet per plauką išvengė mir- 
ties. Ar tai nebus vendeta? 


20.15. Paryžius. 


Į savo viešbutį Nina Nansen atvyko vakare. Anri Monsas 
gyveno XV Paryžiaus kvartale, netoli merijos. Ji susirado ne- 
didelį viešbutį generolo Berė aikštėje. Įsikūrusi paskambino 
Poliui ir sutarė pasimatyti su jo tėvu kitą rytą, kai atsikels. 
Anri Monsas jautėsi geriau ir jam bus malonu susitikti su 
jauna moterimi. Polis pasakė, kad tėvas įgavo jėgų, jos lauk- 
damas, ir pastarosiomis dienomis rausėsi po savo archyvus, 
lakstydamas pirmyn atgal iš darbo kambario į palėpę. 

Padėjusi ragelį Nina suvokė, kad Polio balsas vėl skaus- 
mingai priminė jaunystę. Gal ji buvo pernelyg naivi? Dažnai 
prisimindavo tą nuotykį ir niekaip nesuprato, kokią klaidą 
padarė. Tas vaikinas patiko. Tebeprisiminė jo balso tembrą. 
Polio Monso balsas atrodė panašus, tik skardesnis, bet tembras 
ir gilumas tokie pat. Ją kankino mintis, kad vakarą turės pra- 
leisti viena. Paskambino Klemetui. Jis papasakojo, apie ką 
kalbėjo su Šerifu, ir ji sutiko, kad Turo Jenseno išvados tikrai 
logiškos. Jautė - Klemetas susierzino, kad ji pritaria Jensenui. 

— Kalbėsi rytoj su Juhanu Henriku? 

— Nina, nebūk Šerifas! Ta ausis - ne įkaltis. 

— Bet apklausi? 

- Žinoma. Tik dabar teks elgtis kiečiau. Šįvakar vėl im- 
siuosi tų konfliktų, į kuriuosjis buvo įsipainiojęs. Pamatysime. 

Manau, teks ieškoti, kas vyko daugiau nei prieš dvejus me- 
tus, jei tai buvo sąskaitų suvedinėjimas. Panašu į vendetą. Gal 
suradau kažką, kas būtų susiję su Ulafu. Su Šerifu apie tai dar 
nekalbėjau. 

— Vyksi vienas? 

— Nori, kad pasiimčiau Bratseną? 

— Jūs vienas kito nemėgstate. Kas atsitiko? 

— Tas tipas rasistas. Jam ne vieta policijoje. Daugiau apie jį 
neturiu ko pasakyti. 

Nina-žinojo, kad daugiau nieko neišgaus. Baigusi kalbėti 
nebuvo taip pavargusi, kad galėtų užmigti. Išsitraukė būgno 
bylą. Joje rado nuotraukų iš Julo centro, žinomų būgnų nuo- 
mos. Išmarginti jai nesuvokiamais simboliais. Kai kuriuos jų 
jaunoji moteris atpažino, nors ir buvo labai stilizuoti. Žinoma, 
matė elnius, kai kur paukščius, kiti galėjo simbolizuoti me- 
džius, laivelius. Matė palapines, panašias į tas, kuriose teko 
lankytis, įskaitant ir Klemeto. Buvo ir žmonių. Itin supapras- 
tintų figūrų, beveik kaip vaikų piešiniuose. Bet kitų simbolių 
negalėjo suprasti. Jie galėjo vaizduoti dievybes, o gal ką nors 
abstraktesnio. Bet ką? 

Ji suprato, kad atsidūrė visiškai nepažįstamame pasau- 
lyje. Mokykloje apie samius mokėsi visai mažai. Gal todėl, 
kad jų tiek nedaug? Stažuodamasi Kirunoje sužinojo, kad jų 
yra kelios dešimtys tūkstančių, kiek prisiminė, skaičius ne- 
siekė šimto tūkstančių, visi išsibarstę Norvegijoje, Švedijoje, 
Suomijoje ir Rusijoje. Kiekvienoje šalyje jie turėjo savo parla- 
mentus. Taip pagalvojusi prisiminė Ulafą, jo kerinčią šypseną 
ir keistą pravardę. 

Koks to Ispano vaidmuo? Dieve mano, pagalvojo, koks šis 
pasaulis man tolimas! Atsigulė ir paskendo mintyse apie savo 
tėvą. Užsimerkusi. Atmintyje iškilo ryškūs vaizdai. Tėte, pa- 
galvojo. Ir tyliai pravirko. 

22.45. Kautokeinas. 


Andrė Rakanjalis nieko nepasakė tam prakeiktam valstie- 
čiui, bet jei buvo žemėlapis, turėjo būti ir užrašai. Kitaip ne- 
gali būti. Taip dirba visi geologai. Žemėlapis reiškia užrašus, 
kuriuose geologas pasižymėjo viską apie vietovę, prieš suda- 
rydamas žemėlapį. Jei tas senas originalus Ulseno žemėlapis 
aukso vertės, palyginti su įstaigų turimais geologiniais žemė- 
lapiais, tai geologo užrašai tikrai verti šventojo Gralio taurės. 
Kur tie užrašai? Galima tikėtis, kad jie padėtų nustatyti, kur 
tas aukso telkinys. Ūkininkas žemėlapį pasiliko, bet Rakanja- 
lis pasižymėjo pagrindinius duomenis. Laimė, Ulsenas - ne- 
profesionalas. Valstiečiui žemėlapis simbolizuoja lobį, kaip 
senuose nuotykių romanuose. Jo vaizduotė toliau nesiekia. 
Tuo geriau. Dabar Rakanjalis turi pirmenybę. 

Bet ant ūkininko niršo. Tas užsispyręs policininkas, at- 
rodo, su juo sutaria. Jau susimetęs su Ulsenu. Iš kur Ulsenas 
būtų galėjęs sužinoti apie mažąją padavėją? Tai kekšytė! Vis 
dėlto nelabai spardėsi. Bet dabar Rakanjalis nebegali krėsti 
kvailysčių. Permąstė Ulseno siūlymą. Leidimas eksploatuoti 
telkinį, jei toks yra, velniškai patraukli mintis. Jam neberei- 
kėtų terliotis su tais Paryžiaus biurokratais, tais kabinetiniais 
geologais su jų įmantriais, bet visai nenaudingais, jei jiems 
tektų orientuotis vietovėje be kompiuterio arba GPS, „Power 
Point“ pristatymais. Jis priverstų sumokėti už aroganciją tas 
baltąsias apykakles, laikinai nušalinusias jį nuo darbo, kai 
sugrįžo iš Kivu. Jie vaidino persigandusias nekaltas mergai- 
tes, sužinoję, ką jis išdarinėjo Konge. Arba veikiau tada, kai 
perskaitė laikraščiuose, kas kompanijos vardu buvo daroma 
Konge. 

Rakanjalis galėjo lažintis: jei spauda incidentų nebūtų 
paviešinusi, tai grįžusio jo niekas nebūtų nė pirštu palietęs. 
Netgi būtų gavęs premiją. Metų metus jie buvo labai paten- 
kinti, kad jis saugojo koltano telkinį viename labiausiai su- 
Mautų regionų pasaulyje. Ketverius metus! 

Jis praleido ketverius metus su pakvaišusiais milicinin- 
kais, sužvėrėjusiais nuo alkoholio, su tikrais žudikais. Išvaži- 
nėti visą regioną visomis kryptimis, surasti telkinį ir pradėti 
eksploatuoti! Kad būtų gauta to brangaus koltano, taip rei- 
kalingo tų Paryžiaus šiknių mobiliųjų telefonų gamybai! O 
paskui jie vaidina moralės sargus dėl to, kad jis, Rakanjalis, 
dirbo su tais pabaisomis. Jam nusispjaut! Na žinoma, jie pik- 
tinosi... Bet savo brangiųjų telefonų neatsisakė. Šikau ant jų 
visų, pagalvojo. 

Ketveri metai, koks šūdas! O kiek tų Kivu mergiščių tu- 
rėta! Vienas didžiausių jo kada nors sutiktų šunsnukių, toks 
milicininkas, vaizdavosi esąs Čakas Norisas. Nešiojo pakirptą 
barzdą ir berankovę liemenę kaip aktorius. Palyginti su juo, 
tikrasis Čakas buvo aukščiausios prabos intelektualas. Save 
liepė vadinti vadu Čaku. Tikras šunsnukis, vadovaujantis 
telkinio saugos tarnybai. Rakanjalis jam parūpindavo narko- 
tikų, konjako, o vadas Čakas jam tiekdavo mergiotes. Puikus 
sandoris. Tik tas tipas buvo iš tiesų pavojingas. Kartą pakvai- 
šęs prie jo akių nudėjo „Frangaise des minerais“ inžinierių. 
Dėl kažkokios paikystės. Rakanjalis jį įtikinėjo, kad nereikia 
lįsti prie svetimšalių, bet tam kvailiui vadui Čakui buvo vis 
tiek. Tada ir prasidėjo bėdos. Rakanjalis liovėsi galvoti apie 
Kivu. 

Užrašai. Ar jie tikrai yra? Jei yra, tai ar ūkyje? Reikia 
patikrinti. Bet jei ne ūkyje? Tai kur? Merijoje, vietiniame mu- 
ziejuje, o gal Malo geologijos institute? Toje geologijos šven- 
tovėje, kur surinkti visi Didžiosios Šiaurės geologų archyvai... 

Rakanjalis ten lankėsi kelis kartus, kai dirbo Laplandijoje. 
Institutas — nepamainomas informacijos šaltinis tiems, kas 
mokėjo ją suprasti. Ten surinkta visa per šimtmetį sukaupta 
informacija. Net amerikiečiai negalėjo nuveikti tokio darbo ir 
neturėjo išteklių tokiam ilgam laiko tarpui. Ten buvo žemė- 
lapių, užrašų, mineralų pavyzdžių, nuotraukų iš oro - visko. 
Suklasifikuota ir prieinama. Lobis. Bet kodėl užrašai ir žemė- 
lapis ne vienoje vietoje? Neįmanoma suvokti. 

Antradienis, sausio 16 d. 
Saulė teka 10 val., leidžiasi 124594 
Dienos ilgumas - 2 val. 5? min. 


3.30. Vidurio Laplandija, 


Klemetas Nangas labai anksti išvažiavo sniegaeigiu. Jį 
lydėjo du policininkai. Klemetas nemanė, kad piemuo, nors 
ir sunkaus būdo, priešinsis. Bet niekada negali žinoti. Dar 
melsvavo prieblanda, bet jie judėjo greitai ir galų gale pasiekė 
tikrą autostradą - užšalusią Heamojavrio upę. Kai iki name- 
lio buvo likę penki kilometrai, išsuko iš upės vagos ir įveikė 
storu sniego sluoksniu užklotą krantą. Nuvažiavęs keturis ki- 
lometrus sudėtingu keliu su nematomomis apsnigtomis uo- 
lomis ir keletu beržų keružių, sustojo ant Searadaso kalvos, 
iškilusios šešis šimtus metrų. Išsitraukė žiūronus ir, vienu ke- 
liu priklaupęs ant sniegaeigio sėdynės, lėtai apžiūrinėjo apy- 
linkes: norėjo užfiksuoti kad ir menkiausią judėjimą. Varikliai 
išjungti. Beveik mirtina tyla. Vėjo nebuvo, bet tai netrukdė 
šalčiui skverbtis per menkiausią drabužių plyšį. 

Juhano Henriko namelis stovėjo Vuordnaso viršūnėje, to- 
kioje lyg ir plynaukštėje, kurios šiaurinėje pusėje kyšojo dvi 
smailios keliais metrais aukštesnės viršūnės. Namelis stovėjo 
kur buvęs, nuo vėjų supamas abiejų viršūnių. Plynaukštė 
iškilusi vos kokį šimtą metrų, bet to pakako, kad apylinkes 
būtų galima stebėti labai lengvai. 

Klemetas nenorėjo perspėti elnių augintojo, kad atvyksta. 
Vakar, pasikalbėjęs su Nina, įniko į Juhano Henriko bylą. Jis - 
jauniausias iš penkių brolių. Pagal samių tradicijas paveldėjo 


173 


tėvo bandas, namą, baldus ir teises į šeimos žemę. Jauniau- 
siasis šeimos narys taip būdavo skatinamas ir taip jam atsily- 
ginama už senų tėvų priežiūrą. Juhanui Henrikui nepakako 
gausinti tėvo gyvulių bandos. Jis ėmėsi turizmo tuo metu, kai 
prie elnių būdavo mažiausiai darbo. Rengdavo žvejybos iš- 
kylas, rodydavo aptvarus su keliais elniais ir pardavinėjo tau- 
tinius samių dirbinius. Gal net ir Matiso padarytus būgnus, 
pagalvojo Klemetas. Reikės paklausti. 

Juhanas Henrikas taip pat turėjo žemės ūkio technikos, 
kurią prireikus nuomodavo komunai, ypač kai reikėdavo va- 
lyti sniegą. Jo Žmona, be to, dar turėjo kavinukę prie Altos 
kelio, kur gamino elnienos patiekalus ir pardavinėjo sumuš- 
tinius, gėrimus ir saldumynus. Per patį darbų įkarštį pas jį 
dirbo apie penkiolika Žmonių. 

Įvertinęs įvairius darbus, Klemetas pamanė, kad elnių au- 
gintojas turėtų verstis visai neblogai. Nieko bendra su Matisu. 
Juhanas Henrikas buvo vietos verslininkas, taip pat priklausė 
Klajoklių samių partijai - gausiausiai Kautokeine. 

Klemetas nuleido žiūronus. Matyti ramiai grupelėmis 
besiganantys elniai. Iš namelio kilo dūmai. Priešais stovėjo 
vienintelis sniegaeigis. Ar Juhanas Henrikas žino, kad yra įta- 
riamas žmogžudyste? Aišku, ne iš laikraščių. 

— Nėra abejonių, mūsų vyruko sniegaeigis, — tarė kole- 
goms. — Atrodo, jis vienas. Operacijai vadovausiu ir klau- 
sinėsiu aš. Jokių agresyvių veiksmų. Čia ne Oslas, nėra ko 
vaidinti kaubojų. 

Jis visuomet juto pasitenkinimą įsakinėdamas norvegų 
policininkams. 

Jie nusileido pietiniu šlaitu, pervažiavo užšalusį ežerą ir 
ėmė kilti į Vuordnasą, tas šlaitas buvo gan nuolaidus. Kleme- 
tas pakilo į plynaukštę ir pamatė namelį už trijų kilometrų 
šiaurinėje pusėje. Jau buvo įveikęs pusę kelio, kai išvydo iš 
namelio išnyrantį siluetą. Klemetas padidino greitį. Žmo- 
gus jį galų gale pastebėjo. Klemetas pamatė, kad jis lėtai 
eina pirmyn, paskui staiga greitai užšoko ant sniegaeigio ir 

visu greičiu nudūmė, aplenkdamas namelį ir laviruodamas 
išilgai šiaurinio šlaito. Klemetas nusikeikė ir dar padidino 
greitį. Šalme buvo įmontuotas radijas, tad jis davė nurody- 
mus abiem policininkams, tie jį tuoj pat aplenkė, o Klemetas 
pasuko į kairę žemyn. Žvilgsniu ieškojo sniegaeigio, bet ne- 
matė. 

Reikėjo spręsti greitai. Abu policininkai buvo nepatyrę, 
ir bėgliui tikrai neturėtų būti sunku juos apdumti. Klemetas 
nuvažiavo prie ežero, kurį matė dešinėje, kalvos pakraščiu, 
apvažiuodamas krūmynus ir įtartinas reljefo vietas, kur ga- 
lėjo slypėti apsnigti beržai, akmenys ar net plyšiai. Jis dažnai 
pakeldavo akis į ežerą. Reikėjo spėti, kol nespėjo tas kitas. 

Važiuojančiam prie ežero Klemetui teko įveikti nedidelį 
savotišką kanjoną. Užsigalvojęs kliudė uolą. Sunkų sniega- 
eigį sumėtė. Klemetas pajuto, kad neša į kairę, ir sniegaeigis 
pradeda klimpti. Jis pasuko į dešinę ir iki galo nuspaudė ak- 
celeratoriaus rankeną. Sniegaeigis kaip žvėris šoko į priekį. 
Klemetas kryptį išlaikė ir mažiau nei per pusę minutės pa- 
siekė ežerą, pakrante pavažiavo dešinėn ir sustojo prie įvažia- 
vimo į kanjoną. Jokių pėdsakų. Sniegaeigis čia nevažiavo. Bet 
jau artėjo. Klemetas atsistojo sniegaeigyje ir ėmė mojuoti iš- 
skėstomis rankomis. Tolokai už savęs pamatė vieną policijos 
sniegaeigį. Artėjančio sniegaeigio vairuotojas - dabar Kleme- 
tas matė, kad jis - tikrai Juhanas Henrikas - suprato: važiuoti 
negalės, tad lėtino greitį ir sustojo tiesiai prieš Klemetą. 

— Ką čia vaidini?! —- suriko piemuo. - Leisk važiuoti, turiu 
gaudyti elnius! 

— Manau, tavo sūnus kuo puikiausiai jais pasirūpins, — 
šaukė Klemetas, perrėkdamas variklių triukšmą. - Dabar grį- 
šime į tavo namelį ir pasikalbėsime. Paskui pažiūrėsime, ar 
leisiu grįžti prie elnių. 

Juhanas Henrikas kažką sumurmėjo ir pasuko savo name- 
lio link, supamas antro policininko ir Klemeto. Kiek aukščiau 
sutiko savo bendradarbį, baigiantį traukti sniegaeigį iš skylės, 

kurioje, sprendžiant iš pėdsakų, jo mašina buvo prasmegusi 
iki pusės. Policininkas atrodė sveikas. 

Į savo namelį Juhanas Henrikas įėjo pirmas, policininkas 
ir Klemetas jam iš paskos. Viduje — kaip ir visuose aukšto- 
sios plynaukštės nameliuose. Du gultai vienas virš kito iš vie- 
nos pusės, suolas priešais, stalas viduryje. Klemetas Juhanui 
Henrikui parodė suoliuką; ir šis nenoromis atsisėdo. 

— Pirmiausia pasirausime namelyje, - tarė jam Klemetas. 

Kol piemuo nepradėjo protestuoti, Klemetas pakėlė ranką. 

— Tu, turbūt, Žinai, kad vakar merijoje rasta ausis. Ji pažy- 
mėta peiliu padarytais ženklais, įkarpomis. 
nieko nesakė. Išsitraukė pakelį tabako ir ėmė sukti cigaretę. 

— O kuo čia dėtas aš? - piktai paklausė. - Tai dėl to trukdai 
man dirbti? 

- Ženklas keistai panašus į Ulafo. Bent panašus. 

Juhanas Henrikas neatrodė susijaudinęs. Užsidegė ciga- 
retę. 

— Smagus reikaliukas. Dar viena ausis su Ispano žyme. 

— Tu man nepasakojai, kad turėjai su juo reikalų. 

— Kokių reikalų? 

— Kai buvai peršautas, su Ulafu buvote susikivirčiję dėl 
ganyklų. Senas konfliktas, kiek man pasakojo. Tuo metu Ma- 
tisas jam dirbo, be to, regis, šis irgi buvo įsivėlęs. 

— Aha, taigi sakai, kad aš užmušiau Matisą, nupjoviau au- 
sis, padariau Ulafo Žymę ir ausį padėjau merijoje. Tikrai pui- 
kiai darbuojasi elnių policija! 

Jo lūpos vėl persikreipė, veidą bjaurojo bloga lemianti 
šypsena. Elnių augintojas kikeno. 

— Aš nieko negalvoju, Juhanai Henrikai, niekas nesako, 
kad tas ženklas veda pas tave, bet šią versiją privalome tirti. 

Kol abu policininkai darė kratą, Juhanas Henrikas Klemetą 
stebėjo per dūmus. Netrukus policininkai ant stalo sudėjo ra- 
dinius: tris peilius ir iki ketvirčio nugertą butelį konjako. 

— Peilius pasiimsime, jei neprieštarauji. 


176 


Piemuo toliau pūtė dūmus. 

— Manęs nesuimsi? 

— Kelią žinome, sugrįšime, — atsakė Klemetas ir išėjęs už- 
darė duris. 


24 


Antradienis, sausio 186 d. 
9.30, Paryžius. 


Kai Nina išėjo iš viešbučio, lijo. Ji dukart spustelėjo tele- 
fonspynės mygtuką, esantį greta Monso pavardės. Polis tuoj 
pat atsiliepė ir atrakino duris. Holas atrodė kaip pasiturinčų 
žmonių, XX amžiaus pradžios pastatas gerai prižiūrimas, seni 
akmenys neseniai nugrandyti. Nina užlipo į trečią aukštą. 
Prie slenksčio jos laukė pats Anri Monsas. Senasis vyras ją 
pasitiko plačiai šypsodamasis. 

— Ak, panele, nekantriai jūsų laukiau! 

Nina nustebo, matydama, koks jis gyvybingas, kokie skubrūs, 
beveik nervingi judesiai. 

— Jūsų atvykimas jam sugrąžino geležinę sveikatą, - tarė 
Polis, savo ruožtu paspaudęs jai ranką. 

— Vis dėlto nenuvarginkite, — pridūrė šypsodamasis. 

didelės. Siauri pečiai kiek sulinkę, bet vyras laikėsi oriai. Švie- 
siai mėlynomis akimis nesmalsiai apžiūrinėjo Niną. Greta jo 
esančio Polio šukuosena buvo tokia pati, tik plaukai kašto- 
niniai. Jis buvo beveik tokio pat ūgio kaip tėvas, tik kūnas 
atrodė gerai treniruotas. Gražiai pakirpta kelių dienų barzda 
dengė įdegusį veidą. 

Nina apsižvalgė. Butas erdvus, visur prikabinta pa- 
veikslų, sienos pagražintos mediniais papuošimais, apmu- 
šalais, matyti suvenyrų iš ekspedicijų. Įspūdis malonus, justi 

komtortas, buržua dvasia. Vaško kvapas jai buvo neįprastas, 
bet pasirodė elegantiškas. Čia buvo toli nuo medinių Kau- 
tokeino norvegų namų su vos palakuotais šviesaus medžio 
baldais. 

Kai jie susėdo salone į patogius odinius fotelius prie puo- 
delių arbatos, Anri Monsas neabejotinai buto šeimininkas, 
šypsodamasis kreipėsi į Niną. 

— Žinokite, panele, džiaugiuosi, galėdamas priimti tokią 
žavią norvegų policijos atstovę! 

Nina atsakė mandagia šypsena. Iš tiesų manė, kad tai 
tuščios kalbos. Ji pakankamai gerai pažinojo prancūzus ir 
suvokė — tokių komplimentų neišvengs. Nutaisė kuo malo- 
niausią veidą, vis dėlto per daug nesimaivė. 

— Taigi kas nauja apie tą būgną? 

— Vis dar nieko, pone. Turime šiai bylai keletą tyrimo gru- 
pių. Ieškome keliomis kryptimis, bet, neturėdami daugiau ži- 
nių apie tą būgną, jo istoriją, ieškome apgraibomis. 

— Suprantu, suprantu, kuo galėčiau jums padėti? 

— Pirmiausia — ar galite papasakoti, ką veikėte Laplandijoje 
prieš karą? 

— Lydėjau Polį Emilį Viktorą, jis atliko etnologinį tyrimą 
Laplandijoje. Kartu keliavo du gydytojai broliai Lataržė. Ten 
buvome 1939 metais, kaip tik prieš karą. Apkeliavome visą 
Laplandiją, išskyrus, žinoma, sovietinę dalį. 

— Taigi buvote keturiese... 

— Keturi prancūzai. Polis Emilis ir broliai Lataržė buvo 
seni draugai. Aš buvau savotiškas alibi norint Paryžiaus 
žmogaus muziejui, finansavusiam mūsų nedidelę ekspedi- 
ciją, įrodyti, kad kelionė - ne egzotiška ekskursija. Ji buvo ir 
tokia, bet tai jau kita istorija. Dar buvo du švedai ir vokietis. 
Švedai — antropologai iš Upsalos, žmonės, kuriais kelionės 
pradžioje susižavėjome, vokietis kilęs iš... manau, rytinio re- 
giono, 0 gal greičiau iš pietrytinio, Sudetų ar Bohemijos, gerai 
neatsimenu. Galų gale nesvarbu, jis buvo vokietis ir, be to, 

geologas. Suprantama, turėjome dapius vedlius ir padėjėjus, 
jie mus lydėjo per visą kelionę. 

— Sakėte, švedai jums pasirodė malonūs... iš pradžių. Ką 
norite pasakyti? 

— Na, Polis Emilis buvo aistringai darbui atsidavęs Žmo- 
gus. Jis labai mylėjo žmones, tad viena iš jo aistrų — atrasti 
kitą Žmogų, ar tai būtų Polinezijoje, - šitai darė vėliau, ar tuo 
metu Didžiojoje Šiaurėje. Kuo nesuprantamesni ir tolimi jam 
buvo dalykai, tuo labiau jais domėjosi. Tą kelionę po Laplan- 
diją jis atliko kupinas noro pažinti autentišką kitokį Žmogų. 
Beje, aš ir broliai Lataržė — taip pat. Bet gana greitai suvo- 
kėme, kad su mūsų kolegomis švedais būta visai kitaip. Beje, 
po kiek laiko man tapo sunku juos vadinti kolegomis. Paga- 
liau Polis Emilis ir aš, rengdamiesi kelionei, nežinojome, kad 
tie antropologai iš Upsalos universiteto taip pat buvo susiję 
su Rasių biologijos institutu. 

Jis patylėjo, lyg norėdamas pamatyti, ar jo žodžiai padarė 
įspūdį Ninai. Ji žiūrėjo išplėtusi akis ir lyg nesuprato, apie ką 
kalbama. 

— Poli, nueik, paimk iš kabineto knygą, kurią padėjau ant 
fotelio. 

Kai Polis atnešė, Anri Monsas ją pavartė, paskui ištiesė 
Ninai. 

- Štai ką nagrinėjo tas institutas ir tie ponai. 

Nina neskubėdama pervertė pageltusius lapus švedų 
kalba. Jautė, kad ją stebi. Pamanė: jei senukas knygą laikė po 
ranka, vadinasi, ji išties reikšminga. Tad knygai turėjo skirti 
dėmesio. Prisiversti nereikėjo. Knygos pabaigoje buvo nuo- 
traukų. Nina gan greitai suprato, kad jomis siekta įrodyti 
skandinavų rasės viršenybę prieš lapius, totorius, žydus, 
suomius, baltus, rusus. Labiausiai karikatūriška, kad skan- 
dinavams atstovavo studentai, pastoriai, gamyklų vadovai, 
gydytojai, o kiti nuotraukose atrodė kaip nusikaltėliai ir, 
beje, daugiausia tų tautų atstovų iš tikrųjų buvo nusikaltėliai. 
Nina pažvelgė į Anri Monsą. Jai buvo nejauku. 

— Tie švedų tyrinėtojai buvo labai išsilavinę, patrauklūs. 
Karštai diskutuodavo, ir kartais būdavo išties įdomu, nes vie- 
nas - socialdemokratas, o kitas konservatorius. Dėl rasių kar- 
tais šiek tiek nesutardavo. Socialdemokratas daugiau kalbėjo 
apie besivystančią tobulą valstybę, ir jos pažangos neturėtų 
stabdyti asocialūs elementai. Antrasis buvo nusiteikęs aki- 
vaizdžiai rasistiškiau. Derėtų priminti, kad po karo supratau: 
universitetiniai Skandinavijos sluoksniai buvo labai provo- 
kiški. 

Jų kalbos mus erzino. Vakarais prie laužo labai gyvai gin- 
čydavomės. Bet buvome iš skirtingų planetų. Kai jų nebū- 
davo, Polis Emilis juos plūsdavo, nes suprato, kad tie žmonės 
mokslą iškraipo. Tačiau jie mums buvo reikalingi. Be to, daug 
geriau pažinojo lapius. Juos laikė žemesne rase, pasmerkta 
išnykti. Argumentavo panašiai, kaip šiandien argumentuo- 
jama kalbant apie baltuosius lokius, suprantate? Bjauru, labai 
bjauru! 

— O kaip būgnas? 

— Mūsų ginčai neprasprūsdavo pro vedlių ausis. Vienas 
buvo ypač jautrus tuo klausimu, nes pats tapo tų ponų iš Up- 
salos mokslinių tyrinėjimų objektu. Jie išmatavo jo kaukolę, 
kaip buvo darę su šimtais Žmonių. 

Anri Monsas atsistojo ir pakvietė Niną eiti iš paskos. Jie 
žingsniavo medžiu puoštu koridoriumi su nedideliais pa- 
veikslais paauksuotais rėmais ir lempelėmis viršuje, vaizduo- 
jančiais medžioklės Arktyje scenas. Kabinetas buvo erdvus 
kambarys su knygų lentynomis prie dviejų sienų, kampe - 
nedidelė dvivietė sofa. Didelė spinta užstojo dalį kitos sienos, 
rašomasis juodmedžio stalas stovėjo skersai beveik prie durų, 
kairėje - langas. 

Anri Monsas atsisėdo prie stalo ir Ninai pasiūlė įsitai- 
syti kitoje pusėje. Jaunoji moteris suprato, kad senasis vyras 
kruopščiai pasirengė šiam susitikimui. Jam iš kairės gulėjo 
gražiai sudėliotos popierių krūvelės. Bet pirmiausia paėmė 


nuotrauką, gulinčią iš dešinės. Pasilenkė į priekį ir paragino 
pasilenkti Niną. 

— Tai ekspedicijos pradžia. Viduryje, žinoma, Polis Emilis, 
jam iš dešinės — broliai Lataržė, švedų tyrinėtojai, ir vokietis 
jam iš kairės. Abu švedai arčiausiai jo. 

— Jūs čia, —- tarė Nina, bakstelėdama pirštu į vyrą atviru 
žvilgsniu, besišypsantį, stovintį prancūzų gydytojams iš de- 
šinės. 

— Tikrai. Tų metų būčiau pamėginęs jus suvilioti, patikė- 
kite, - pridūrė neva koketiškai šypsodamasis. — Be to, dar 
matote tris vedlius, vertėją ir virėją, - tęsė Anri Monsas, ro- 
dydamas pirštu. 

Nuotrauka daryta Suomijos viešbučio vestibiulyje, taip 
buvo užrašyta. Žmonės atrodė sustingę, kaip įprasta prieš 
karą darytose nuotraukose, lyg rimti jų veidai reikštų, kad 
artėja siaubingi dalykai. Visi vilkėjo kombinezonus. Jie, be 
abejo, buvo susiruošę išvykti. Juos lydintys lapiai vilkėjo 
tautinius drabužius, avėjo mokasinus riestais galais, kojas 
apsivynioję raštuotais autais, mūvėjo šviesios elnio odos kel- 
nes, palaidinės medžiaginės, visų skaisčiai mėlynos, gausiai 
išpuoštos kaspinais, ir Nina žinojo: jie įvairiaspalviai, nes to- 
kių buvo mačiusi Kautokeino turguje; taip dar puošėsi seni 
samiai. Lapių kepurių įvairovė bylojo, kad jie kilę iš skir- 
tingų regionų. Vienas - su keturkampe kepure, tokia pat kaip 
Aslako, pagalvojo Nina. 

Anri Monsas vėl parodė geologą vokietį. 

— Vargšas Ernstas. Jis atvyko prieš mus, bet norėjo prisidėti 
prie mūsų, kad galėtų dar kartą patyrinėti vieną vietelę. Mirė 
per mūsų ekspediciją. Keletą kartų kasinėjo vienoje vietoje, 
kuri jį domino, ir vedėsi vieną mūsų vedlį lapį. Bet grįždamas 
krito ir užsimušė. Jį palaidojo Kautokeino kapinėse. Ernstas 
nebuvo tipiškas to meto vokietis. Niekada nekalbėjo apie po- 
litiką, nei už, nei prieš Hitlerį. Visai nesidomėjo tuo, kas kėlė 
abiejų švedų aistras. Daugiausia laikėsi nuošalyje. Vieną va- 
karą užtikau dirbantį prie lempos. Aiškiai mačiau, kad kažką 

braižo geologiniame žemėlapyje. Bet man pasirodžius, jį už- 
vertė. Neklausinėjau. Tarp geologų tai savaime suprantama. 
Reikia gerbti mažas kitų paslaptis. 

— Kas šis vyras su keturkampe kepure? - paklausė Nina. 

— Su velnio kepure, norite pasakyti, - nusišypsojo Anri 
Monsas. —- Taip ją vadino pamaldūs vietiniai. Velnio kepurė. 
Jo vardas Nilsas. Pavardės nebeprisimenu. Tai jis buvo Ernsto 
vedlys ir mums pranešė apie jo mirtį. Buvo labai patyręs. 
Kaip vedlys, manau, jautėsi esąs atsakingas, nes papasakojo, 
kad Ernstas Žuvo, kai jo greta nebuvo, mat jis tuo metu ke- 
tino sumedžioti elnią maistui. Ernstas turbūt įkrito į kažkokį 
kerpėmis apaugusį plyšį ir trenkėsi galva į uolą. Nilsas dėl to 
ant savęs pyko. 

Su juo buvau susidraugavęs. Supratau, kad jis dažnai jau- 
tėsi žeminamas švedų tyrinėtojų kalbų. Prieštarauti nedrįso. 
Manau, jam atrodė, kad baltieji, kaip sakydavo, visi vienodai 
apie lapius galvoja. Pažeminimą galėjai išskaityti žvilgsnyje. 
Jame įžvelgdavau išdidumą, atstumą, kartais nesupratimą, 
net baimę. Tai mane labai jaudino. Iš pradžių nedrįsau su juo 
kalbėtis, nes reikėjo per vertėją. Bet leidau suprasti, taip pat 
žvilgsniais, kad užjaučiu. Jis suprato. Kelionei baigiantis, kai 
supratau mūsų vertėju galintis pasitikėti, vieną vakarą apie 
tai išsikalbėjome. Tai, ką išgirdau, mane nežmoniškai sujau- 
dino: papasakojo apie neįtikėtiną neteisybę. 

Anri Monsas nutilo, ir Nina pastebėjo, kad senojo pran- 
cūuzo akys sudrėko. 

— Tėve, manau, turėtum prigulti, - tarė ką tik sugrįžęs sū- 
nus Polis. 

Anri Monsas atrodė pavargęs. Dėl akių kiek papriešta- 
ravo, bet galiausiai nuėjo prigulti. Ninai teks palaukti. 

Antradienis, sausio 18 d. 
10.30. Kautokeinas. 


Andrė Rakanjalis pastatė automobilį tiesiai prieš įėjimą į 
viešbučio fligelį, kur buvo įsikūręs. Jis turėjo atskiras duris, 
išeinančias į gatvę, ir jam nereikėjo eiti per registratūrą. Ra- 
miausiai galėjo vaikščioti per savo fligelį, kur buvo miega- 
masis it didelis salonas. Ten Rakanjalis buvo susidėjęs visą 
savo mantą ir dabar ją dėliojo į dėžes. Nors veiksmų planas 
pasikeitė, bet paruošiamieji darbai - ne. 

Išsitraukė geologo plaktuką ir nakčiai pamerkė į kibirą, 
kad išbrinktų medinis kotas. Šis švediškas plaktukas ilga ran- 
kena tinka pasiremti, kai dirbi nelygioje vietovėje. Labai pa- 
togus, nes rankenos ilgis pridėdavo daugiau jėgos smogiant į 
uolą. Dar kartą patikrino, ar visi įrankiai vietoje, fotoaparatas, 
GPS, nors jis visai nereikalingas, lupa. Taip pat pasiėmė kom- 
pasą, minkštų pieštukų brėžiniams, taip pat spalvotų pieš- 
tukų. 

Paskui atidarė dėžę su žemėlapiais. Rinkosi tuos, kurių, 
kaip manė, galėjo prireikti, kiekvienos rūšies po kelis. Išsi- 
rinko apie šešiasdešimt. Pirmiausia į „Volvo“ galą įkėlė me- 
talinę dėžę, paskui visa kita. Ėmėsi daiktų dviem savaitėms, 
maisto, nupirkto dviem Žmonėms, taip pat turėjo pakakti to- 
kiam laikotarpiui. 

Sumojo užsukti į barą, bet persigalvojo. Gaila. Kol kas. 

Ėmė mąstyti apie ūkininko žemėlapį. Jis buvo itin smul- 
kus. Reikės palyginti su visais turimais. Iš patirties žinojo, kad 
žemėlapis niekada tiksliai nenurodo vietovės. Kad senuose ir 

naujuose žemėlapiuose vietovė gali skirtis. Darbas bus vargi- 
nantis, bet įmanomas. Turi gerą akį. Jis - savo srities Žinovas. 
Tai žinojo. Paskui reikės išnaršyti vietovę. Įprastas darbas. 

Rakanjalis nieko nesakė ūkininkui, bet žemėlapyje, atrodo, 
pažymėti tik mineralų pavyzdžiai, kažin kokie gabalai, bet 
tikrai ne gausus telkinys. Tokios nuorodos, žinoma, jei jos pa- 
sirodys patikimos, neįkainojamos. Tik kad mineralo pėdsakai 
uoloje niekuomet nereiškė esą pasirausi po uola ir pataikysi į 
telkinį. Tik tie, kurie geologiją vertino kaip romantikai, galėjo 
įsivaizduoti tokius dalykus. Bet ne jis. Priešingai, jis garsėjo 
ypatinga nuojauta ir mokėjimu neklysdamas tyrinėti regio- 
nus, kuriuose lankydavosi, o kelionėse įgijo enciklopedinių 
žinių apie geologines struktūras. Peizažą mokėjo perskaityti 
geriau, nei dauguma jo kolegų. 

Jis užsuko į degalinę prisipildyti kanistrų benzino ir bi- 
donų vandens. Paskui nuvažiavo pas Karlą Ulseną. Jo laukė 
rimtas pokalbis. 


26 


Antradienis, sausio 18 d. 
15.30, Paryžius. 


Nina išėjo pasivaikščioti, kad galėtų susikaupusi viską 
apmąstyti. Ką sužinojo - trikdė. O kai kurie dalykai net gąs- 
dino. Ji užaugo manydama, jog Šiaurės šalys sukūrė geriau- 
sią pasaulyje visuomenės modelį... Gal tas pasakojimas apie 
institutą ir kaukolių matavimą kiek perdėtas. Bent ji buvo 
girdėjusi apie tai kalbant tik puse lūpų, skaičiusi vieną ar du 
straipsnius. Tų tyrimų tikriausiai daug nebuvo. 

Polis po kelių akimirkų atidarė duris. 

— Užeikite, tėvas pailsėjo ir nori kuo greičiau tęsti pokalbį. 
Manau, dar daug ką turi jums papasakoti. 

Nina nuėjo tiesiai į kabinetą ir atsisėdo priešais Anri, skai- 
tantį kažkokį dokumentą. 

— Nilsas turėjo ne vieną talentą, panele, — iškart prabilo 
Monsas. - Kaip ir dauguma lapių, išsilavinimo nebuvo ga- 
vęs. Bent tokio, kaip mes jį suprantame. Jis buvo itin jautrus. 
Tikriausiai turėjo ir šamano gabumų. Man ta kelionė į La- 
plandiją buvo pirmoji, ir apie šamanų veiklą ne ką buvau 
girdėjęs. Polis Emilis ta veikla domėjosi kur kas aistringiau. 
Šamanus jam buvo tekę stebėti Grenlandijoje, tad, savaime 
suprantama, jį masino. Tačiau Nilsas išsipasakojo man - sa- 
kiau. Jis nė žodžiu neužsiminė apie šamanizmą, nes - su- 
žinojau vėliau — tikras šamanas niekada nepasakys, kad jis 
šamanas. Tačiau Nilsas buvo sunerimęs. 

Mus, prancūzus, piktino antropologų kalbos. O lapiai ten 
gyveno ir turėjo ten likti mums išvykus, tad ir priežasčių 

sunerimti turėjo daugiau nei pakankamai. Nežinau, kaip jie 
suvokė Europoje prasidedančią Hitlerio nulemtą tragediją. 
Galiausiai mes patys ne itin supratome, kas dedasi. O Nilsas 
nujautė. 

Vieną vakarą mus - vertėją ir mane - pasivėdėjo nuoša- 
liau. Ištraukė po apsiaustu slepiamą būgną. Būgnas, kiek pa- 
jėgiau įžvelgti žibalinės lempos šviesoje, buvo nuostabus. Ir 
geros būklės. Apvalokas, pilnas mažyčių simbolių — sunkiai 
pasakė, iš kur, tik kad jo. 

Ta akimirka buvo išties iškilminga, pajutau, kad ne tas me- 
tas pradėti mokslinį pokalbį, nors ir degiau noru. Buvau iš- 
ties susijaudinęs, žinojau, kad ta sritis - viena iš Polio Emilio 
svajonių. Turėjau susilaikyti. Nilsas man pasakė, kad būgnui 
iškilo pavojus. Nelabai supratau. Tuomet paaiškino: to laiko- 
tarpio idėjos kėlė grėsmę viskam, kas susiję su jo tauta. Mėgi- 
nau nuraminti, bet mačiau - tikrai nerimauja. Turiu pasakyti: 
net jei būčiau parodęs, jog esu jo pusėje, negalėjau klaidinti. 

Tada paprašė būgnu pasirūpinti, parsigabenti namo, į 
Prancūziją, priglausti. Pasakė, kad galėsiu grąžinti, kai maty- 
siu atėjus palankų metą. Pasitikėjo būsimu mano sprendimu. 
Turiu pripažinti, panele, jo pasitikėjimas mane pribloškė la- 
biau, nei galėčiau papasakoti. Netikėtai tapau lapių civiliza- 
cijos lobio saugotoju. 

Anri Monsas nutilo. Jo kalba buvo gana iškilminga, ir vy- 
ras atrodė susigraudinęs. Nina nusišypsojo, uždėjo ranką ant 
jo rankos. Senasis vyras irgi nusišypsojo — tarsi dėkojo, kad 
jam leido atsipūsti. Nina taip pat buvo susijaudinusi. Tik ne 
dėl tų pačių priežasčių. Šis svetimšalis padeda suprasti jos 
pačios šalies tikrovę, apie kurią iš esmės nieko nežinojo. Jai 
buvo sunku suvokti, ką iš tikrųjų mano apie šias ką tik išgirs- 
tas Žinias. Laimė, galėjo kabintis į tyrimą. 

Artėjo vidudienis. Anri Monsas paprašė sūnaus dar iš- 
virti jiems arbatos. Laukdamas ištraukė kelias per ekspediciją 
padarytas nuotraukas. Jos buvo gražios — kasdienio sutiktų 

žmonių gyvenimo vaizdai. Samių šeimos palapinėse ar prie 
jų. Keliose nuotraukose - motinos su apmuturiuotais vaikais 
lopšiuose. Keli samiai pozavo greta elnių, be abejo - prie el- 
nių vedlių, jų numylėtinių. 

Žiūrinėdama Nina matė įsitempusius žmones. Ją sukrėtė 
viena detalė. Beveik nė vienas nesišypsojo. O jei ir šypsojosi, 
atrodė, kad šypsosi prisivertę, net ne vietoje, ir tokia jų iš- 
raiška trikdė. Greitai peržvelgė kitas. Dar matė samių apsup- 
tus ekspedicijos narius. 

— Ar žinote, kad Laplandija garsėja iškasenomis? Jau tuo 
metu buvo rasta daug telkinių, ypač garsus geležies telkinys 
Kirunoje, beje, vokiečius jis itin domino. Iš Kirunos geležies 
buvo gaminami nacistų ginklai. Pamenu, kalbėjo apie di- 
džiulį aukso telkinį. Kai kurie kalbėjo taip, lyg telkinys būtų 
legenda. Mus stebino, nes atrodė, jog samių perdėm nejau- 
dina tokio pobūdžio materialūs turtai. Tuo laikotarpiu jie dar 
buvo beveik visi klajokliai. Vis dėlto kalbos apie aukso telkinį 
netilo. 

Kai Nilsas davė būgną, supratau, kad kažkas susiję su tuo 
telkiniu. Tik Nilsas atrodė toks... rimtas. Pasakė - telkinys 
prakeiktas, atnešė daug nelaimių jo tautai. Ir dėl tos priežas- 
ties būgnas turi rasti prieglobstį toli nuo Laplandijos. Kad tie- 
sos apie telkinį nesužinotų nepageidautini asmenys. 

— Apie kokį prakeiksmą jis kalbėjo? 

— Gal priekaištausite, kad pakankamai nesidomėjau - ne- 
pateikiau nė vieno klausimo. Mane sukaustė akimirkos iš- 
kilmingumas, jausmas, jog esame ant politinės katastrofos 
slenksčio, ta niūri ir kerinti aplinka, lempos šviesa, juoda ir 
priešiška gamta, kurtinamas vėjas, toli nuo civilizacijos su 
tuo Žmogumi sukrečiama veido išraiška ir keturkampe ke- 
pure. Patikinu - įspūdį darė milžinišką. 

— Ką apie tai manote? 

— Atrodė, iš esmės kalbama apie aukso telkinį, o dėl pra- 
keiksmo - ką aš Žinau. Kokią įtaką tas aukso telkinys turėjo jo 
tautai? Nežinau. Ar iš jų atėmė ganyklas, ar elniams perginti 

svarbias žemes? Ar dėl tojie prarado bandų, ar elniai dvėsė iš 
bado? Ar prakeiksmas buvo susijęs su pačiais samiais? Kėliau 
šiuos klausimus ir dar daug kitų. 

— Supratau, kad būgno kopijos nėra. 

— Gal, nežinau. Aš tikrai neturiu. Jei turi kiti, nieko apie tai 
nežinau. 

— Kadangi būgnas padarė didžiulį įspūdį, turėtumėte pri- 
siminti. 

— Pervertinate mano atmintį, panele, - nusišypsojo Mon- 
sas. - Pamėginkime... 

Užsimerkė ir ilgai tylėjo. 

— Horizontali linija būgną dalija į dvi dalis. Ji nubrėžta 
veikiau viršuje. Pamenu, ten buvo stilizuotų elnių, viena ar 
kelios supaprastintos Žmonių figūros, taip pat stilizuotos. Sa- 
kyčiau, medžiotojai, tikras nesu. Manau, būta medžių ir gal 
kalnų, nebent tai buvo palapinės, nepamenu. 

Nina greitai užsirašinėjo knygutėje, stebėdama Anri 
Monsą, vis dar užsimerkusį. 

— Apačioje kiek sudėtingiau. Tos dalies vidury buvo kry- 
žius ir įvairūs simboliai ant visų kryžiaus linijų ir centre, 
beje, mažo rombo vidury. Dar? Kraštuose kitokie simboliai. 
Manau, irgi Žmonių, gana paprasti, ir dar kiti, sudėtingesni. 
Gal dievybės. Ir dar - žuvys, laivelis. Vienas ženklas mane 
pribloškė, gerai jį pamenu - didžiulė gyvatė. Tikriausiai dar 
buvo medžių, kalnų ir kitokių simbolių, būtų labai sunku 
juos perprasti. Vis kartodavau sau, kad patyrinėsiu, o vėliau, 
pati žinote, atsirado tūkstančiai kitų darbų darbelių. Žodžio 
laikiausi: niekam būgno nerodžiau. Dėl šitos priežasties ne- 
padariau ir kopijos. Žinoma, Polis Emilis supyko, tačiau ži- 
nau, kad jis taip pat gerbė būgno neliečiamumą. 

— Nes buvo Žmonių, kurie kreipėsi į jus ir norėjo būgną 
Įsigyti? 

— Žinoma! - sušuko Monsas. - Toks dirbinys kelia pavydą: 
kalbama ne apie ikikolumbinį meną ar Egipto griuvėsius, vis 
dėlto galiu teigti, jog šis būgnas - gražus dirbinys, bet kokiu 

atveju vienetinis, tikrai susijęs su skaudžia istorija, kaip ir visi 
tie būgnai, ir kaip jūs tikriausiai ir Žinote. 

Nina savo nežinojimui išsakyti laiko negaišo. 

— Kas su jumis susisiekė? 

— Vokiečių Hamburgo muziejus, regis, jie dirba su Julo 
Kautokeino centru. Norėjo atvažiuoti būgną apžiūrėti, įver- 
tinti. ą 

— Jie būtų ir nufotografavę? — kupina vilties, paklausė 
Nina. 

— Kad neatvažiavo. Nes per tą laiką tiesiogiai susisiekiau 
su Julu. Jei atmintis neapgauna, per visą tą laiką į mane krei- 
pėsi dar pora asmenų. Dar vienas muziejus, Stokholmo, ir 
vienas ponas, nesakė, kieno vardu kreipiasi, bet susidarė 
įspūdis, kad jis tarpininkas, veikiausiai kokio kolekcininko. 
Nežinau, kaip jie sužinojo, kad turiu tą būgną. Nė neketinau 
jo parduoti, tad prašymais viskas ir baigėsi. 

— Ar išsaugojote muziejaus pavadinimą ir to tarpininko 
pavardę? 

Monsas paėmė vieną šūsnį dokumentų, žiūrinėjo, galiau- 
siai aptiko, plunksnakočiu užrašė ant lapelio. Nina greitai 
permetė akimis. Šiaurės muziejus Stokholme. Tarpininko pa- 
vardė atrodė norvegiška. 

— Kas žinojo apie būgną? 

— Mažai Žmonių, — pamąstęs atsakė Monsas. — Bent kol 
perdaviau Jului. 

Prancūzas leido Ninai pasiimti nuotraukas ir kelis ekspe- 
dicijos dokumentus. Prie išeidama ji stabtelėjo tarpdury. 

— Kodėl nusprendėte būgną išsiųsti dabar? 

— Pirmiausia dėl amžiaus, - nuovargio kupina šypsena 
veide atsakė senasis vyras. - Nenoriu, kad samiai prarastų 
būgną man mirus. Tuomet pamąsčiau, ar siųsti būgną dabar 
neprieštarautų Nilso norui. Man pasirodė, kad ne. Nėra jo- 
kios abejonės, kad to meto idealų šiandien Skandinavijoje ne- 
liko. Tikiuosi, nesuklydau... 

Antradienis, sausio 18 d. 
15.30, Kautokeinas, ?3 kelias. 


Andrė Rakanjalis sustojo prie pagrindinio Karlo Ulseno 
ūkio statinio. Valstietis matė jį atvažiuojant ir laukė prie durų. 
Jis negalėjo perprasti prancūzo. Slidus kaip žaltys. Nežinia, 
kas dedasi jo galvoje. Žinoma, išskyrus potraukį prie jaunų 
merginų. Jo taip lengvai kaip Bratseno apie pirštą neapsuksi. 
Kitas jo vietoje kaltinimus būtų neigęs, susinervinęs. Ne jis. 
Gerasis Dieve, ir dar tas vyrukas ironiškai vaiposi, į jį Žiūrė- 
damas. 

Senasis žemėlapis gulėjo virtuvėje ant stalo. Rakanjalis pa- 
traukė tiesiai prie jo. 

— Neužmirškite, - tarė jam Ulsenas, - laikas spaudžia, rei- 
kia pateikti prašymą Nacionalinei kasybos agentūrai, kad jį 
galėtų svarstyti municipalinės tarybos Kasybos komitetas. 
Agentūroje reikalai eis kaip per sviestą, jie turi nuolatinių 
darbuotojų, o vietinis komitetas dirba tik tuomet, kai nariai 
renkasi į posėdžius. Negalime praleisti neseniai atidėto susi- 
rinkimo, paskui bus per vėlu gauti licenciją. Dabar arba nie- 
kada. 

Rakanjalis neatsakė ir ūkininkas sunerimo. Ulsenas iš- 
skleidė dar vieną žemėlapį - regiono. Bedė pirštu. 

— Aslakas čia. Keistas tipas, bet tikrai pats geriausias. Esu 
tikras, sugebėsite jį įtikinti, - pridūrė, atsisukęs į Rakanjalį. 

Rakanjalis tylėjo ir žiūrinėjo žemėlapius. Sulankstė, pa- 
žvelgė į Ulseną ir išėjo. 

16.30. ?3 kelias. 


Rakanjalis padarė lankstą rytų link Karašoko kryptimi, 
paskui nuvažiavo į šiaurę. Ten gyveno Aslakas. Rakanjaliui 
buvo nusispjauti į ūkininko įspėjimą. Keistas tipas tas Asla- 
kas? Ar tuščiagalvis valstietis išties galėjo Žinoti, kad tas Asla- 
kas, kad ir keistas, negalėjo būti keistesnis už vadą Čaką? Tas 
kaimietis kojos nebuvo iškėlęs iš savo skylės, matyti iš pirmo 
žvilgsnio. 

Pakelėje Rakanjalis pamatė nedidukę kavinę. Iškaba skelbė — 
„Renlycka“, elnio sėkmė. Daug žadantis pavadinimas. Jau 
buvo matęs šią kavinę - vienintelę tarp Kautokeino ir Altos, 
ten, kur kertasi ir 92 kelias, vedantis į rytus. Jis sustojo. Kai 
pradės darbą, teks nakvoti ir kilnojamuosiuose nameliuose, 
ir laikinuose prieglobsčiuose, ir palapinėse. Tokia ateitis ne- 
rimo nekėlė. Tačiau darbui, kurį reikėjo padaryti dabar, la- 
biau tiks baras. 

Lankytojų nebuvo. Iš kambarėlio baro gilumoje išėjo ko- 
kių šešiasdešimt metų moteris ir nė žodžio netarusi atsistojo 
prie kasos aparato. Laukė. Moteris buvo lapė, užsimetusi 
gyvų tradicinių tunikų spalvų prijuostę. Rakanjalis įsitaisė 
prie ilgo stalo baro kampe prie lango. Kavinėje stovėjo apie 
dešimt šviesaus medžio stalų ir tokių pat kėdžių. Visus sta- 
lus puošė siuvinėtos staltiesėlės - išsiuvinėti lapių gyvenimo 
vaizdai, elnių Žymėjimas, senosios gyvulių vilkstinės, elnių 
peržiūra aptvaruose. Apvalios žvakutės stiklinėse žvakidėse. 

Moteris priėjusi uždegė žvakę ant Rakanjalio stalo. 
Stiklinėje spintelėje matyti išdėlioti amatininkų darbai - Ia- 
pių lėlės, nedidukai vaikų figūrėlėmis išmarginti būgnai, lip- 
dukai. Rakanjalis matė kalvelės papėdėje vinguriuojantį kelią 
ir nusisukęs pagalvojo apie pustuštes didžiules lygumas, kur 
netrukus jam teks važiuoti. Viskas aplink ramu - sniegas tarsi 
migdė gamtą. Rakanjalis žinojo — ilgai ta ramybė tikrai nė- 
truks. 

Išsitraukė žemėlapius, nuėjo prie kasos, lapė pažvelgė tuš- 
čiu žvilgsniu. Ji laukė. Rakanjalis užsisakė sumuštinį ir kavos. 
Susimokėjo. Moteris padėkojo. 

— Pažįstate Aslaką? - paklausė. 

Moteris ilgai į jį žiūrėjo. 

— Taip. 

Ir vėl laukė. 

— Jį lengva rasti? 

— Ne. 

— Gal vis dėlto galėtumėte paaiškinti, kaip rasti? 

Vėl tyla. 

— Ne. 

Rakanjalis nemėgo būti trikdomas. Įsmeigė akis į moterį 
ir vyptelėjo. Ji nuleido akis. Rakanjalis apsisuko ir nuėjo prie 
mėlapį, išsitraukė kitus atsirinktus žemėlapius. Jautėsi kaip 
žuvis vandeny. Veikti reikėjo greitai, mat Kasybos reikalų 
komiteto posėdis vyks rytojaus rytą. Ulsenas žadėjo, kad pra- 
šymas bus patenkintas. Rakanjaliui teks prakalbinti tą pra- 
keiktą žemėlapį. 


18 val. Kautokeinas. 


Nina į Altą grįžo vėlai vakare. Ją pasitiko Klemetas, ir Ni- 
nai buvo malonu. 

— Laukiame teismo medicinos eksperto ataskaitos, rytoj, — 
prabilo Klemetas. - Tikrai ne per anksti. Kaip Paryžiuje? 

Per valandą Nina smulkiai papasakojo viską, ką sužinojo 
pas Anri Monsą. Kai važiavo pro tą vietą, kur ji partrenkė 
elnią, trumpai - ir be detalių - užsiminė apie avariją ir keistą 
Aslako, davusio jai papuošalėlį, elgesį. Klemetas ypatingo 
dėmesio neatkreipė, tad ji vėl prakalbo apie susitikimą su 
Anri Monsu. 

— Tos istorijos apie rasių biologiją - tikra beprotybė, sunku 
patikėti, —- pasakė. 

— Aha... 

— Tau nekelia pasipiktinimo? 

Klemetas susitelkęs žvelgė į kelią ir vairavo. Pasisuko į 
Niną, nepratarė nė žodžio, toliau Žiūrėjo į kelią. Jie artėjo prie 
tamsoje skendinčio įvažiavimo į Kautokeiną. 

— Važiuojame pas mane išgerti kavos. 

Tai nebuvo klausimas. Ninai mintis vėl apsilankyti pa- 
slaptingoje Klemeto palapinėje nebuvo nemaloni. Sustabdęs 
automobilį, mostelėjo į jos krepšį. 

— Paimk. 

Nina pakreipusi galvą pažvelgė į jį, kone sutrikusi nuo to- 
kio porininko siūlymo. 

—-Pagalvojau apie dokumentus, kuriuos atsivežei iš Pary- 
žiaus. 

— O, tikrai, - atsakė Nina. 

Klemetas galvą būtų davęs nukirsti, kad ji išraudo. Tad 
nusprendė galutinai pribaigti: 

— Nenori išsimaudyti duše? 

Nina sustojo. Nežinojo, ar porininkas tyčiojasi, ar ne. Man- 
dagiai atsisakė. Klemetas nuėjo per sniegą, pakėlė palapinės 
uždangą ir įleido jaunąją moterį. Pridėjo malkų į beveik už- 
gesusį ugniakurą. Netrukus liepsnos šoktelėjo. Nina vėl pasi- 
juto gerai. Susižavėjusi apsižvalgė. 

— Klemetai, gal galėtum mane nufotografuoti prie ugnies? 

Klemetas prisivertė nusišypsoti. O ji jau tiesė aparatą. Jis 
žinojo, ką daryti. Objektyvą nukreipė ugnį. Nina padėkojo, 
patikrino nuotrauką ir giliai atsiduso. 

— Klemetai, aš visa juoda. Žinai, kai fotografuoji prie švie- 
sos šaltinio, kaip šitas, reikia... 

— Greitai duok aparatą! 

Darsyk nufotografavo, kiek palinkęs į priekį. Ninai, re- 
gis, to pakako. Įsidėjo fotoaparatą ir išsitraukė bylą. Padavė 

pirmą nuotrauką, kurią jai buvo parodęs Anri Monsas, ir pa- 
sakė, kas tie nufotografuoti žmonės. 

— Kas fotografavo? - paklausė Klemetas. 

Nina tylėjo lyg pričiupta nusikaltėlė. Atsakymo nežinojo. 

— Ką gersi? 

— Nealkoholinio alaus. 

Klemetas išėmė dvi skardines. Sau įsipylė trijų Žvaigž- 
dučių konjako. Senas įprotis - nuo lastedijoniško auklėjimo 
laikų. Jo šeima priklausė griežtajai lastedijonų atšakai, tad 
svaigalai namie buvo griežtai draudžiami. Išimtis daryta tik 
susirgus - trijų žvaigždučių konjakas gydymo tikslams. Kle- 
metą šis įprotis visuomet labai linksmino, tad liko ištikimas 
šiam konjakui - tarsi būdas visiškai neužmiršti šaknų. Išgėrė 
pusę stiklo, paskui gurkštelėjo alaus. 

Šįkart Nina išsitiesė greta ant elnių kailių. Mąsliai apžiū- 
rinėjo viršuje sukabintas nuotraukas. Klemeto klausimas kėlė 
nerimą. Išsitraukė kitas, atiduotas Anri Monso. Turėjo apie 
penkiasdešimt. Dauguma - lapių gyvenimo akimirkos. Buvo 
dar penkiolika kitokių - ekspedicijos narių per ekspediciją. 
Klemetas išrūšiavo: atskirai dalyvių, atskirai - samių gyve- 
nimo vaizdai. Visur nufotografuoti mokslininkai ir vedliai, 
tik ne visi visose. Išskyrus vieną - juos įamžinusią suomių 
viešbutyje, be abejonės, išvykimo dieną. Kitos darytos lauke 
ar tundros glūdumoje, ar prie stovyklaviečių palapinių. Šios 
nuotraukos buvo gyvesnės, nepozuota - dėl kelionės sąlygų 
laiko ilsėtis beveik nelikdavo. 

- Žiūrėk, to vyro nėra pirmoje nuotraukoje. 
mokslininkais, vyrą - jis, regis, irgi ne lapis. 

Ji pamatė dar vienoje nuotraukoje. Keistas įspūdis. Atrodė, 
jis laikosi kiek nuošaly. Lyg būtų ne savo vietoje. Daili nosis, 
ant burnos kampučių nukarę ūsai. 

— Tikrai, - pasakė Nina. - Paklausiu Monso. 

Pavartė nuotraukas ir vėl vienoje aptiko tą vyrą. Tuomet 
keliomis eilėmis išskleidė visas. Vaizdas susidarė gana aiškus. 

Nina siurbčiojo alų, Klemetas irgi, abu atidžiai tyrinėjo nuo- 
ko ieškojo - datą. 

— Sudėliokime pagal chronologiją, - pasiūlė. 

Sudėlioję vėl pasinėrė tyrinėti. 

— Ko tiksliai ieškome? - netrukus paklausė Nina. 

— Nežinau, - prisipažino Klemetas. - Tik jaučiu, kad kaž- 
kas įvyko ekspedicijoje - tas būgnas, tie žmonės. Kas - neži- 
nau. Tačiau kažkas tikrai įvyko. 

Klemetas įsipylė konjako. 

— Kadangi sekame būgno pėdsakais, būtų logiška sekti 
Nilsą. Jis pirmose ir paskutinėse nuotraukose. 

— Vidury ekspedicijos nuotraukose nėra, - pridūrė Nina. — 
Jis buvo išvykęs su geologu vokiečiu. 

Ji apvertė paskutinę nuotrauką, kur Ernstas ir Nilsas po- 
zavo su grupe, paskui kitą, kur jų nebuvo. 

— Ši datuota liepos 25, o ši - liepos 27 diena. Taigi Ernstas 
ir Nilsas išvyko ketvirtą 1939 metų liepos savaitę. 

— O čia, — bedė pirštu Klemetas į vieną paskutinių nuo- 
traukų, - Nilsas jau grįžęs. Žinoma, vienas, nes Ernstas žuvo. 

Klemetas kiek pasikėlė ir apvertė nuotrauką. 

- Rugpjūčio 7-oji. O nuotrauka, kur jo nėra... rugpjūčio 4 
dienos. Nilsas grįžo kažkurią dieną tarp ketvirtos ir septintos. 

Numetė nuotrauką ir atsirėmė į pailgą pagalvėlėmis 
puoštą skrynelę. 

— Nilsas iš užduoties su vokiečių geologu grįžo sukrėstas. 
Ir neilgai trukus išsipasakojo Monsui ir atidavė būgną. 

Klemetas pastatė stiklą ir pasiėmė bylą su ekspedicijos 
dokumentais. Oficialūs laiškai, įrangos sąrašai, rekomenda- 
ciniai laiškai, išlaidų išklotinės, bilietai, daugybė pageltusių 
neįdomių popiergalių. Klemetas ieškojo užuominų apie 
būgną. Galiausiai vieną aptiko išmuitinimo dokumente. Ap- 
rašymo skiltyje ranka švediškai prirašyta: amatininko dirbi- 
nys. O vertės skiltyje: „neturintis vertės“. 

186 val. ?3 kelias. 


Andrė Rakanjalis šokinėjo nuo slėnio į slėnį, sekė geolo- 
ginius linkius, šmėžuojančius prieš akis. Jis buvo išskleidęs 
penkis žemėlapius. Atidžiau tyrinėjo duotą ūkininko. Be 
vargo galėjo įsivaizduoti, kiek valandų žemėlapį sudaręs 
geologas praleido tirdamas vietovę, geologinių sluoksnių 
visumą, ieškodamas fosilijų, braižydamas paviršiaus linijas 
ten, kur matyti įvairūs sluoksniai. 

Rakanjalis neskubėjo, nors laiko turėjo nedaug. Senajame 
žemėlapyje, ko gera, vaizduojama magminė Karelijos grani- 
toidų uoliena. Taigi, amžius - maždaug 1,8 milijardo metų. 
Šie Didžiosios Šiaurės masyvai — vieni pačių seniausių, ku- 
riuos jam buvo tekę tyrinėti. 

Kai nekeliaudavo tyrinėdamas sudėtingas vietoves, tokių 
žemėlapių nagrinėjimas jam buvo vienintelė veikla, pade- 
danti užmiršti savuosius demonus. Ir tai - jeigu koks išlinkis 
pernelyg nekeldavo vaizdinių. Rakanjalis žvelgė į nubraižy- 
tus kontūrus ir mintimis kalbėjosi pats su savimi. Magminė 
uoliena formavosi skalūnų zonoje. 

Rakanjalis jautėsi kaip žuvis vandeny. Uoliena sudaryta 
iš kvarco, dioritų ir granito. Viskas logiška. Tokiose vietose 
galima rasti aukso - jokių abejonių. Problema, kaip visuomet, 
visiškai kita. Ar jo daug, ar jis ne per giliai, ar ekonominės 
perspektyvos tokios, kad apsimokėtų šachtą eksploatuoti Di- 
džiojoje Šiaurėje, kur žmogiškasis faktorius ir klimato sąly- 
gos - reikalai sudėtingi. 

Klausimų daug, neįmanoma į juos atsakyti per savaitę. 
Net geri, ypač geri, geologai, o Rakanjalis save priskyrė prie 
geriausių, vietovę turėjo pajusti, išvaikščioti, atsiduoti nuo- 
jautai, net jei ji varė iš proto geltonsnapius ir biurokratus, 
kuriems viską reikėjo įsprausti į atitinkamus rėmus. Šitie 

niekuomet nesupras, kaip veikia tokių Žmonių kaip mano 
smegenys, susimąstė Rakanjalis. Todėl jie niekuomet taip 
pat nesupras jo aistros itin jaunoms mergaitėms. Toks gra- 
žus skaistumo vaizdas! Jis jį norėdavo išpurvinti. Rakanjalio 
požiūriu, tik toks elgesys racionalus. Tas skaistumas kėlė ne- 
rimą, vertė jaustis kitokiam. Daug tvirčiau prancūzas jautėsi 
su keistokais žmonėmis, tarkim, su tuo kaimiečiu kombi- 
nuotoju ar su tuo kietakakčiu policininku. Tokie žmonės jam 
skleidė ramybę, patvirtindavo jo mintį, kad pasaulis pilkas, 
neteisingas ir nuolat kinta. 

Granitas paveiktas erozijos dėl ledynų, taip ilgai dengu- 
sių Skandinaviją. Paskutiniai ledynai nuslinko tik prieš de- 
šimt tūkstančių metų, palikę nuogas viršukalnes ir daugybę 
ežerų. Žemėlapyje Rakanjalis įžvelgė vulkaninės uolienas, 
kur buvo daugybė nedidelių gyslų. Žemėlapio sudarytojas 
taip pat nurodė apvalainų kvarco gabalų konglomeratą. Už- 
tektinai vienas su kitu derančių veiksnių, manė visą dėmesį į 
žemėlapį vėl sutelkęs Rakanjalis. 

Geologijos požiūriu Laplandija - stabilus regionas. Ji buvo 
sudedamoji Skandinavijos skydo dalis, nors kai kur yra įtrū- 
kimų. Tokiems geologams kaip Rakanjalis įtrūkimai ir įdo- 
miausi. O šiame žemėlapyje vienas toks nurodytas. 

Jis paėmė kitus žemėlapius ir susimąstė. Juose daugumos 
senajame nurodytų detalių nebuvo. Be to, mastelis visai ki- 
tas. Reikėjo sugebėti skaityti tarp eilučių. Pirštu glostė žemė- 
lapyje nubraižytus linkius. Neilgai trukus prieš akis iškilo 
Ulrikos kūno linijos. Ir turėjo gi ta kekšė prisėsti prie stalo! 
Nesvarbu. Jei ras, ko tikėjosi rasiąs, ji - angeliško veidelio — 
pas jį atšliauš. Ir valstietis atšliauš. 


12.20. Kautokeinas. 
Prieš palydėdamas Niną namo, Klemetas dar truputį už- 


laikė. 

— Atsargiai su Aslaku, - perspėjo. 

Nina norėjo prieštarauti, Klemetas pridėjo pirštą prie lūpų. 

— Nieko nesakyk. 

Nedaug trūko, ir gestą Nina būtų supratusi klaidingai. Ji 
klydo. 

— Klausei, kai važiavome, kodėl nesipiktinau tau pasako- 
jant apie švedų mokslininkus. Samių kalba kalbėjomės tik 
tėvų ūkyje. Kai septynerių pradėjau lankyti mokyklą, mane 
nusiuntė į internatą, kur gyveno iš esmės tik lapių vaikai. Mo- 
kytojas buvo švedas ir kalbėjo tik švediškai. Tyčia. Iš mūsų 
reikėjo nulipdyti švedų vaikus. 

Nuo to laikotarpio, apie kurį pasakojo Anri Monsas, pa- 
žangos buvo pasiekta. Tais laikais visi stebėjo, kaip miršta 
samių rasė, ir mokslininkai procesą užrašinėjo. Mano laikais 
mus reikėjo asimiliuoti. Visiškai, lazda. Mus mušė, jei kal- 
bėdavome samių kalba net per pertraukas. Matai šitą 
randą, - pasakė, rodydamas smilkinį. - Nina, man buvo sep- 
tyneri. Man buvo septyneri, ir aš negalėjau kalbėti savo kalba, 
visiškai negalėjau kalbėti. Tad jei kalbi apie pasipiktinimą, 
Nina, aš... 

Apstulbusi Nina žvelgė į staiga apsiblaususias porininko 
akis. Tokio jo nebuvo mačiusi. Klemetas sakinio nebaigė, iš- 
ėjo, palaikė palapinės uždangą, kol išėjo ir Nina. Kai uždanga 
nukrito, išpažinties laikas buvo praėjęs. 


12.30. 93 kelias, 


Senoji samė tebestovėjo prie kasos suakmenėjusi, nebyli. 
Jau seniai turėjo būti uždariusi kavinę, tačiau laukė. Per va- 
landą buvo užėjęs tik vienas lankytojas. Vairuotojas, stovė- 
Jimo aikštelėje palikęs sunkvežimį neišjungtu varikliu. 

— Na, gudruole mano same, vis smaginiesi prie kasos? Jei 
nuobodu, ateik pas mane į sunkvežimį, a, gerute. 

nereagavo. 

Vairuotojas - švedas, pamanė Rakanjalis, metęs į jį žvilgsnį 
ir ant rankos pastebėjęs daug tatuiruočių. Švedas nusikva- 
tojo, atsisuko į Rakanjalį, lyg tas turėtų užsikrėsti juoku. Šis 
mėlapių. 

— O, ponas labai užsiėmęs! Na, sene, duosi sumuštinių? Ti- 
kiuosi, nesutrukdžiau judviem, jei kažkas čia tarp jūsų mez- 
gasi, a? 

Ir vėl nusikvatojo. Vairuotojui Rakanjalis neberūpėjo. Bar- 
beno į kasą, laukė sumuštinių, lingavo tarsi į negirdimos mu- 
zikos taktą. Atrodo, lankosi čia dažnai, pamanė Rakanijalis, 
nes kokių konkrečiai sumuštinių nori, nepasakė. 

Moteris pasirodė su dviem suvyniotais sumuštiniais ir bu- 
teliuku „Pepsi“. Išsitraukė sąsiuvinį ir užsirašė. 

- Žinai, sene, tu mane jaudini su tuo sąsiuvinuku. Valgy- 
siu šituos sumuštinius įsivaizduodamas tavo papus, senute! 
Turėtum siųst tą savo vyrą šikt, sakiau tau. Pasilinksmin- 
tume, 000... O tu, - atsisuko į Rakanjalį, - neliesk jos, ji mano. 

— Hasta la vista, baby, - pridūrė ir išėjęs užtrenkė duris, 
niūniuodamas sau po nosimi ir pliaukšėdamas ranka į taktą. 

Samė užvertė sąsiuvinį. Papurtė galvą ir vėl abejingu 
veidu atsistojo prie kasos. 

Rakanjalis jau buvo pasistūmėjęs į priekį. Darbo likę daug, 
tačiau, surikiavęs duomenis, nustatęs geologines struktūras, 
jautė - prie kažko vis dėlto artėja. 

Žemėlapio sudarytojas dėmesį kreipė į centrinę, gausiau- 
siai aprašytą, dalį. Regis, Rakanjalis suprato, kodėl. Ten že- 
mėlapyje ir sudėliotos tos garsiosios geltonos metalo žymos. 
Rakanjalį labiau domino geologinis suskirstymas žemėlapio 
viršuje dešinėje. 

Pažymėtos terciaro periodo uolienos - daug akmenų san- 
kaupų, uolų, ypač daug skalūnų uolienų. Ten ir dviejų skir- 
tingų geologinių laikotarpių sluoksniai. Būtent tas garsusis 

įtrūkimas, virš kurio nepažįstamas geologas pažymėjo esant 
marmuro. Net ir nedaug marmuro tokioje vietoje Rakan- 
jalį nervino. Susimąstęs baksnojo pieštuku į žemėlapį. Nu- 
sprendė apmąstyti vėliau, susitelkė į akivaizdžiai labai daug 
aukso Žyminčias geltonas vietas. 

Dar valandą skaičiavęs ir lyginęs Rakanjalis nusprendė, 
kad nustatė zoną, kur ieškos. Išlygino Žemėlapį, keliskart 
perlenkė. Turėtų būti ten. Senasis žemėlapis, žinoma, sky- 
rėsi nuo kitų, tačiau galima galvoti ir apie matymo lauko 
skirtumą, žinoma, turėtas galimybes, taip pat apie profesio- 
nalumą. Viską sudėjus į krūvą, ieškoti reikia ten. Rakanjalis 
žinojo, kad būtų protingiausia paimti mėginių, atlikti ban- 
domuosius gręžinius. Laiko jiems neturi. Turės kliautis ne- 
paprastu savo protu. Tačiau jam reikės to Aslako, nes laiko 
tikrai nedaug. Negali veltui švaistyti nė minutės. 

Rakanjalį vėl užvaldė medžiotojo instinktas, į kraują plūs- 
telėjo adrenalinas. Gaila, kad ta moteriškė - ne jauna mer- 
giotė, pamanė. O toji, lyg būtų perskaičiusi Rakanjalio mintis, 
pirmą kartą pažvelgė įdėmiu žvilgsniu ir nenuleido akių, kol 
jis išėjo į šaltį ir naktį. 

Trečiadienis, sausio 17 d. 
Saulė teka ?.54, leidžiasi 13.07, 
Dienos ilgumas - 3 val. 13 min. 


6 val. Kautokeinas. 


Naujiena per radiją apie rastą antrą ausį nenustebino 
nieko, tik įvarė nežmoniškos baimės valytojai, ją radusiai ko- 
ridoriuje už įėjimo į Elnių administravimo biuro Kautokeino 
padalinį durų. Labai anksti, septintą ryto — niekas daugiau į 
darbą dar nebuvo atėjęs. Durys paprastai būdavo atidarytos, 
o valytoja jas uždarė tik todėl, kad norėjo išsiurbti patalpas. 
Ausis galėjo gulėti toje vietoje keletą dienų, niekas nebūtų pa- 
stebėjęs, nes patalpos buvo siurbiamos tik kartą per savaitę. 

Ši ausis, kaip ir pirmoji rasta, buvo žymėta. Žinia greitai 
pasklido po kaimą - ypač dėl to, kad valytojai nepavyko prisi- 
skambinti policijai. Apimta nevilties, paskambino kaimynui, 
žurnalistui Mikelsenui: jis tikrai žinos, ką daryti. Mikelsenas 
prisistatė per penkiolika minučių ir suskubo paimti iš valy- 
tojos interviu. Nieko nelietė, fotografuoti nufotografavo iš 
įvairių padėčių. 

Sensacijų sensacija! Policija mėgino nuslėpti, kad Matiso 
kūną rado nupjautomis ausimis, tačiau Mikelsenas prisi- 
klausė gandų. Šita visa susitraukusi ausis, jo manymu - pats 
geriausias įrodymas, jog byla itin rimta, ne vien paprasta 
žmogžudystė. Iki aštuntos valandos žinių laiko turėjo ne- 
daug. Be to, ausies nuotrauką reikėjo įkelti į internetinę žinių 
svetainę. Šiandien jam išties pasisekė! 

Turo Jenseno kabinete prisirinko daug žmonių, Šerifas at- 
rodė ypač niūrus. Dar nepradėjo kramtyti savo pastilių. Aš- 
tunta ryto — visi susirinkę turėjo teisę pasiklausyti Žinių per 
radiją. Vieni kitiems perdavinėjo kavą, graibstė bandeles nuo 
dviejų padėklų. Bratsenas sėdėjo kampe, kabineto gilumoje, 
visas pasipūtęs. Nina draugiškai šnekučiavosi su Fredriku, 
Kriminalinių tyrimų padalinio atstovu, atvažiavusiu vakar 
vakare iš Kirunos su teismo medicinos ekspertu, pastarasis 
sėdėjo paniręs į popierius. Fredrikas, atrodo, itin domėjosi 
Nina - šnabždėjo kažką į ausį. Buvo dar du policininkai, dir- 
bantys su Bratsenu. 

Visi laukė Klemeto. Jis buvo išvažiavęs padėti antrosios 
ausies į elnių policijos šaldiklį žemėlapių kabinete - ji papil- 
dys kitų keistų įkalčių kolekciją: kelios elnių ausys, kelios 
laukinės Sibiro žąsys ir kiti neteisėtai sumedžioti gyvūnai. 
Nuo šiol joje bus ir dvi Žmogaus ausys. 

Pasirodė ir Klemetas, rankoje - keli dokumentai. Šerifas 
davė ženklą pradėti. 

— Pirmoji ausis tikrai yra Matiso Labos, jokių abejonių, — 
pirmas prabilo kriminalinių tyrimų atstovas. 

- Šita — tikriausiai taip pat, - pridūrė Klemetas. — Tokio 
paties dydžio, tokia pati įpjova, tokios pačios žaizdos, skiriasi 
tik simboliai. 

— Ar galime kalbėti apie konkretų elnių augintoją? —- per- 
tarė Šerifas. 

Klemetas Nangas neskubėjo, įsipylė kavos. 

— Iš tikrųjų dabar jau tikrai nesu toks įsitikinęs, — pareiškė. — 
Jei kiek laisvokai aiškinsime abiejų ausų įpjovas, galime susi- 
domėti Ulafo klanu ar net pačiu Ulafu. 

Kabineto gilumoje pašoko Bratsenas: 

— A, visad maniau, kad tas tipas vienaip ar kitaip įsivėlęs! 
Sakau - tas vyrukas kažkoks slidus. Esu tikras, jo sąžinę sle- 
gia ne viena nuodėmė. 

— Bratsenai, leisk Nangui baigti! 

Bratsenas piktai vyptelėjo ir atsisėdo. 

- Na, Rubuili, nustebink! 

Klemetas, kaip įprastai, į Bratseną dėmesio nekreipė. 

— Kalbu apie aiškinimą, nes reikia turėti omeny, kad žen- 
klai kiek pakeisti, ausys įkarpomis pažymėtos skubant, be 
to, prabėgo jau kelios dienos, ausys susitraukė. Taigi tikrai 
kiek pritempiant galima įžvelgti panašumų su Ulafo klano 
ženklais. Tačiau nesu toks tikras dabar, kai turime abi ausis: 
jei remsiuosi palyginimu... tuomet Matiso ausų ženklai neati- 
tinka nė vieno registruoto ženklo. 

Klemetui baigus kalbėti, kabinete stojo slegianti tyla. Šeri- 
fas mostelėjo teismo medicinos ekspertui. 

— Brangus daktare, tikiuosi, turi daug ką pasakyti, nes pas- 
tarosiomis dienomis nebuvai itin šnekus. 

Gydytojas plačiai nusišypsojo Turui Jensenui. 

— Procedūros, komisare, procedūros! Ypač mums, dirban- 
tiems tarpvalstybinėje brigadoje — labai svarbu viską atlikti 
laikantis procedūros, kad išvengtume nesusipratimų tarp 
mūsų smulkmeniškų administracijų. O laikantis procedūros, 
informacijos negalima perduoti telefonu ar... 

— Daktare, žinau, kokia procedūra. Man būtų malonu, jei 
nors vieną kartą išsikeltume prioritetus, tik va Kirunoje jums 
tokia mintis į galvą nešovė. 

— Klemetas trumpai pasakė dėl ausų, apie jas irgi pakal- 
bėsiu vėliau. Noriu tik patikslinti dėl žaizdų. Dar neištyriau 
antros ausies, tačiau manau, kad atsakymas bus toks pats. 
Žaizdos, tai yra įkarpos spenelyje ir viršutinėje ausies dalyje, 
labai lygios. Man tai reiškia, jog pjovęs peiliu beveik nė ne- 
sudvejojo. Oda nupjauta lygiai, jokių įplyšimų. Nėra neto- 
lygumų, kurie leistų manyti, kad tas, kas pjovė, pjovė kelis 
kartus. 

Teismo medicinos ekspertas atsivertė bylą. 

— O dabar - mirties priežastis. Kūno tyrimas rodo, kad 
labai stipriai smogta smailiu ir aštriu daiktu, kurio ašme- 
nys plačiausioje vietoje galėtų būti apie 3,5-3,8 centimetro. 
Veikiausiai vienu tų „Knivsmed Stromeng“ peilių, kuriuos 

naudoja elnių augintojai ir kurių taip pat galima nusipirkti 
medžioklės ir žūklės reikmenų parduotuvėse, turistai mėgsta 
juos pirkti kaip suvenyrus. Nors Žaizda nelabai gili, turime 
atkreipti dėmesį, su kokia jėga smogta — ašmenys turėjo per- 
eiti per visus drabužių sluoksnius. Žudikas stiprus, nes jam 
pakako vieno smūgio. Laba dėvėjo kombinezoną, du, vieną 
gana storą, megztinius ir dvejus marškinėlius. Visi šie dra- 
bužiai - atsakymas, kodėl nusikaltimo vietoje rasta mažai 
kraujo: beveik viską sugėrė audiniai. Vis dėlto žaizda gana 
gili, nes buvo pažeistas inkstas. Turint galvoje ašmenų plotį, 
ilgis turi būti 17 centimetrų, o to užtenka, kad būtų perdurti 
visi drabužiai ir peilis pasiektų inkstą. 

Teismo medicinos ekspertas nutilo. Visi įdėmiai klausėsi. 

— Suprantate, pažeistas inkstas nėra mirtina Žaizda, kaip, 
tarkim, dūris į širdį. Tą ir noriu pasakyti. Dūris peiliu Labos 
nenužudė. Normaliu oru, noriu pasakyti, jei būtų buvę šil- 
čiau, pavyzdžiui, jei jis būtų buvęs namelyje, būtų galėjęs gy- 
venti galbūt dar šešias valandas. Tačiau lauke buvo maždaug 
dvidešimt laipsnių šalčio. Žinoma, jis buvo šiltai apsirengęs, 
drabužiai kažkiek jį apsaugojo, tačiau nesustabdė hipotermi- 
jos — ji buvo labai greita. Agonija truko daug trumpiau. Jis 
mirė prabėgus maždaug valandai po dūrio peiliu. 

Gydytojas nutilo, policininkai užsirašinėjo informaciją. 

- Ir tai ne viskas. Dabar vėl apie ausis. 

Teismo medicinos ekspertas mėgavosi savo žodžių po- 
veikiu. 

— Gal kai ką teks nuvilti... Nupjautos ausys — ne kankini- 
mas, galiu drąsiai teigti. 

Visi sužiuro į jį nustebę, nekantriai. 

— Kai ausys buvo nupjautos, ponas Matisas Laba, be jokios 
abejonės, jau buvo miręs prieš dvi valandas. 

Policininkai susižvalgė. Pradėjo šnibždėtis. Net Bratsenas 
Žvelgė nepatikliai. 

— Iš ausų beveik nebėgo kraujas, tik keli lašeliai, nes 
buvo prasidėjusi labai stipri vazokonstrikcija. Miręs žmogus 

nebekraujuoja, nes širdis liaujasi varinėti kraują. Jei Matisas 
Laba būtų buvęs gyvas tuo metu, kai jam pjovė ausis, būtume 
nustatę kraujavimą. O nieko panašaus nėra. Be to, prisidėjo 
ir didžiulis šaltis. Kūnas buvo pradėjęs stingti, kai nupjovė 
ausis. Tai paaiškina ir odos būklę. 

— Pagal tavo teiginius išeitų, kad žudikas tenai praleido... 
tris valandas, po to, kai nudūrė Labą, ko nors ieškodamas, 
paskui nupjovė ausis ir dingo? 

Visi atrodė paskendę apmąstymuose. 

— Nebent, - staiga ištarė Klemetas, - nebent turime reikalų 
su dviem asmenimis. 


10.30. Vidurio Laplandija, 


Andrė Rakanjaliui nebuvo sunku nustatyti, kurioje vie- 
toje yra Aslako Gaupsaros stovyklavietė. Ulsenas tiksliai 
pažymėjo žemėlapyje, o ir tos kandžios moters paaiškinimų 
pro ausis nepraleido. Prancūzas geologas sustojo nedidukėje 
važiuoti automobiliu keliu, kuris, kaip teigė ūkininkas, tu- 
rėtų būti nuvalytas, paskui teks sėsti ant sniegaeigio. Keliu, 
kuriuo ketino pasukti, važiuoti nebuvo uždrausta, Rakanjalis 
įsitikino prieš kelionę. Nebus kam jį trukdyti. Daugiau klau- 
simų prancūzui kėlė būsimas susitikimas su Aslaku - kaip 
elgtis. Dėl valstiečio perspėjimų galvos nesuko. Rakanjalis — 
ne toks žmogus, kurį iš pusiausvyros išvestų kažkoks niūrios 
reputacijos kiek asocialus tipas. Priešingai - jis puikiai gebėjo 
elgtis su tokiais žmonėmis. 

Geologas nuvažiavo toliau, tiesiu keliuku ežero link - už- 
šalusio, kaip ir visa gamta. Lėtai pavažiavęs kelis kilometrus 
pasiekė pakrantę. Ten stovėjo keli mediniai namukai - juose 
vasarą įsikurdavo žvejai iš Altos ar gretimų kaimų. Šiuo metų 
laiku jie buvo tušti. Rakanjalis pastatė savąjį „Volvo“, išsikėlė 
sniegaeigį, pritvirtino priekabą, sukraustė mantą. Paskutinį 

kartą patikrino sąrašą. Tokio pobūdžio ekspedicijose klysti 
neturėjai teisės. 

O Rakanjalio būta dėmesingo. Pedantiškai dėmesingo. 
Nekentė atsitiktinumų. Jo kolegos dažnai apsigaudavo. Kai 
ieškodavo iškasenų, prancūzas pasitikėjo instinktais, ir kole- 
gos jį laikė nerūpestingu, net nerimtu. Viskas priešingai. Ra- 
kanjalis instinktais pasitikėdavo tik tuomet, kai viską būdavo 
apmąstęs iki menkiausių detalių, pašalinęs kliūtis, kurias ga- 
lėjo numatyti. Tuomet iškeliaudavo - pojūčiai aštrūs, pasiren- 
gęs tikrai medžioklei. 

Rakanjalis paskutinį kartą apsižvalgė. Jam prireiks dviejų 
valandų nuvažiuoti iki piemens stovyklos. Pakeliui sustos, 
pernakvos žemėlapyje pažymėtoje priebėgoje, kad į stovyklą 
atvažiuotų anksti ryte. Visuomet geriau užklupti Žmogų, ap- 
sunkus; nuo miego. 


Aslakas Gaupsara kvėpavo ritmiškai, giliai, vienodais ju- 
desiais stūmėsi į priekį. Slidės čiuožė tyliai. Aslakas turėjo 
patikrinti paskutinį nedidelį slėnį, kad būtų ramus, jog va- 
kar ten nusigavusi elnių grupelė turi ko ėsti. Aslakui patiko 
jausti, kaip kūnas lengvai paklūsta menkiausiam jo pageida- 
vimui. Neskubėjo. Diena beveik baigta. Dėl elnių perdėm ne- 
sijaudino. Jie buvo tokie pat, kaip ir jis. Ištvermingi, gebantys 
išlikti prasčiausiomis sąlygomis, abejingi šalčiui, atsparus. 
Jie galėjo išsikapstyti kerpių iš po dviejų metrų sniego, dienų 
dienas keliauti neėdę, kol susiras ganyklą. Visoje plynaukš- 
tėje nebuvo drausmingesnės bandos, tokios klusnios pieme- 
niui. 

Aslakui padėjo trys šunys, ir jie buvo iš to paties molio. 
Gebėjo rasti paklydusius jauniklius, grąžinti į bandą nutolu- 
sius elnius ar užkirsti kelią pavojingų takų pusėn, pirmieji 
užuodę plynaukštės grėsmes. Visi jie gyveno darnioje santar- 
vėje su gamta. Aslakas išsilavinimo nebuvo gavęs. Jis - ne 
tie jaunikaičiai, kuriuos kartais susitikdavo turgaus dienomis 

Kautokeine ir kurie tokį gyvenimą idealizavo. Čia nebuvo ko 
idealizuoti. 

Toks buvo Aslako gyvenimas. Jis suprato, kad yra kitoks 
nei visi. Kad gyvendamas taip, kaip gyveno visą laiką, taip, 
kaip anksčiau gyveno jo protėviai, dažnai keldavo pyktį ar 
pasipiktinimą. Jo dažnai klausdavo, kodėl nesinaudoja pa- 
žanga. " 

Aslakas nevisiškai suprato, ką reiškia toji pažanga. Matė, 
kaip kiti elnių augintojai tą patį darbą dirbo su sniegaei- 
giais, keturračiais, net su sraigtasparniais, elektroninėmis 
apykaklėmis su įmontuotais GPS. Įpirkti šiai įrangai reikėjo 
didžiulių bandų, o toms - milžiniškų ganyklų plotų. Pasekmės — 
piemenų konfliktai, klastingai stebint valdžios atstovams: 
jiems tai buvo puikiausia priemonė spausti samius, daryti su 
jais, Ką nori, teigiant, jog siekia palaikyti taiką plynaukštėje. 
Ir tai - pažanga? 

Tapti pranešimų apie kritusius elnius pildymo vergais, 
atsiskaitinėti žmonėms, kurie ničnieko nenutuokė apie jų 
gyvenimą? Smulkiems piemenims, tokiems kaip Matisas, no- 
rėjusiems gyventi ramiai, nekeliant triukšmo — pasirinkimo 
nebuvo. 

Aslakas stabtelėjo, atsirėmė į lazdas. Užsimerkė ir pirš- 
tinėse sugniaužė kumščius. Koks iš šono stebintis Žmogus 
būtų pasakęs, kad jis nori susikaupti, toks užsisklendęs savy 
atrodė, taip stipriai — nepaisant kuklios išvaizdos, nuo jo 
sklido didžiulė energija. Matisas, pamanė Aslakas išsitiesda- 
mas. Vargšė siela. Ir nučiuožė toliau. 

Būdavo metų, kai Aslako elniai atrodydavo liesi, tačiau 
badauti jie niekuomet nebadavo. Visuomet atrodė tvirti - ne 
taip, kaip perdėm apleisti ir likimo valiai palikti elniai, kai jų 
piemenys keldavosi per vėlai ar per daug skubėdavo vaka- 
rais grįžti į laikinų priebėgų šilumą. 

Aslakas sustojo ant kalno gūbrio. Matyti beveik nieko ne- 
matė, tačiau žinojo, ko ieško. Jį vedė šuo. Po ketvirčio valan- 
dos pastebėjo senąjį elnią. Jis buvo vienas ištvermingiausių 


208 


elnių vedlių ir vienas išmintingiausių. Gyvulys, visuomet 
atvesdavęs savo bandą ten, kur reikėdavo, net jei tekdavo 
įdėti beprotiškų pastangų. Aslakas juo pasitikėjo. Jei elnias 
čia, vadinasi, dar yra pakankamai kerpių. Tyliai prisiartino. 
Šuo sustojo, kaip įpratęs, kai šeimininkas eidavo prie vedlių — 
turėjo likti nuošaly. 

Aslakui artėjant, elnias pakėlė galvą, jo ragai buvo stori 
ir grakštūs. Žingtelėjo kelis žingsnius į šoną iš lėto, vėl pa- 
žvelgė į Aslaką. Aslakas apsižvalgė. Matė sniegą rausiančius 
elnius - šitame slėnyje itin gausiai prisnigta nebuvo. Atrodo, 
elniai nesunkiai pasiekdavo, ko norėję. Čia jie galės pasilikti 
dar kelias dienas. Jo vedlys parinko gerą vietą. Patenkintas 
Aslakas apsisuko, šuo — iš paskos. Aslakas nučiuožė namų 
link. Netrukus jo reikės Žmonai. Kaip ir kiekvieną dieną, kaip 
ir visuomet. Aslakas dar uoliau pradėjo mosuoti slidžių laz- 
domis, nepaisydamas ledinio šalčio, plūstančio į gerklę. 

Trečiadienis, saušio 17 d. 
10 o 30 o. Kautokeinas . 


Teismo medicinos eksperto išvados ir Klemeto hipotezė — 
du įtariamieji vietoj vieno —- sukėlė gyvas policininkų disku- 
sijas. Jei yra žudikas ir dar vienas įtariamasis, nupjovęs ausis, 
tai byla įgyja kitą pobūdį. Jei yra du įtariamieji - dvigubai 
daugiau galimybių aptikti pėdsakų, ženklų. Turėjo būti dar 
kažkas. Jie kažko nepastebėjo. 

Šerifas paprašė tylos ir, norėdamas duoti visiems laiko at- 
sipeikėti, paprašė Ninos papasakoti, ką nuveikė Prancūzijoje. 
Klemetas klausėsi nuoseklaus kolegės pasakojimo. Ji baigė 
atskleisdama politinį foną, kurį temdė švedų mokslininkų 
šešėlis. 

— Nors kartą švedai vertino teisingai, - sukikeno Bratse- 
nas. 

— Žinoma, aš juokauju, —- pridūrė, pamatęs nevilties ku- 
piną Šerifo žvilgsnį. 

— O kas dar norėjo įsigyti būgną? 

— Šiaurės muziejus, bet liovėsi, kai Anri Monsas pradėjo 
tiesiogiai bendrauti su Julo centru. Telieka tas žmogus, kuris 
kreipėsi į Anri Monsą ir kuris tikrai buvo tarpininkas. Tele- 
fono numeris veikiausiai Oslo. Netrukus sužinosiu. 

Turas Jensenas rausėsi pastilių dubenėlyje, atrodė labai 
susinervinęs. 

— O ką galite pasakyti apie nusikaltimo vietą? — paklausė 
Kriminalinių tyrimų padalinio atstovo Fredriko. 

Iš Kirunos policijos atvykęs pareigūnas nesivargino atsi- 
versti prieš jį padėto aplanko. Atsitiesė ir nusišypsojo Ninai. 

— Ką gi, manau, mūsų paieškos tundroje nebuvo visai 
betikslės, — atsakė žiūrėdamas į Bratseną. - Aptikome gana 
aiškius sniegaeigio pėdsakus, kurie nesutampa su Labos ir 
yra vėlesni, vadinasi, važiuota vėliau. Yra dar kai kas. Vė- 
žės gilios. Mano nuomone, šis faktas byloja, kad sniegaeigiu 
važiavo du žmonės. Labai aiškiai matyti posūkiuose, kur 
sniegaeigis turėjo važiuoti lėčiau ir klimpo daug giliau. Taigi 
buvo du keleiviai. Galite pasidaryti kokias tik norite išvadas. 

— Ar galėjai nustatyti, kad išvažiavo irgi dviese? - paklausė 
Klemetas. 

— Sakyčiau, taip. 

— Ar galima nustatyti, kieno tas sniegaeigis? — paklausė 
Šerifas. 

— Ne. Suprantama, norint vežti plynaukšte du vyrukus, 
reikia galingos mašinos. Bet čia tokių dauguma. Be to, ant La- 
bos apsiausto aptikau riebalų pėdsakų. Man pasakojo, kad 
sakysi apie kitus jo drabužius. Todėl susidomėjau ta riebalų 
dėme, nes ji buvo aiškiai nesena. Neatmetu, kad gali būti nuo 
žudiko kombinezono, kad jis ir ištepliojo kailinius smogda- 
mas Labai durklu. Kaip sakė daktaras, smūgio būta stipraus, 
žudikas smogdamas galėjo panaudoti ir kūno svorį. Dar ne- 
turiu tų riebalų tyrimo rezultatų. Kad ir kaip ten būtų, rieba- 
lai - ne gyvulinės kilmės. 

- Gerai, gerai, - suniurnėjo Šerifas, - jei daugiau neturite 
ko pasakyti, dinkite iš čia! 

Klemetas pakėlė ranką. 

— GPS, - ištarė. - Matiso GPS. Gal iš jo galima ko nors iš- 
pešti, nors ir buvo gaisras? Būtų galima nustatyti paskutinių 
kelionių maršrutus. 

Šerifas pasisuko į Fredriką, šis kiek įsižeidęs šyptelėjo. 

— Žinoma, jau dirbame. Dar kelias dienas turėkime 
kantrybės. 

Visi suprato, kad ištirti GPS Fredrikas nesugalvojo. 

Susirinkimas baigėsi. Kai Fredrikas ėjo pro šalį, Klemetas 
metui nepatiko kazanoviškas Kirunos policininko elgesys. 

Eidamas iš Šerifo kabineto, Klemetas už rankovės sulaikė 
teismo medicinos ekspertą ir mostelėjo eiti iš paskos. Kiti jau 
išsivaikščiojo koridoriais. Klemetas uždarė duris ir gydytoją 
pakvietė sėstis. 

— Noriu paklausti... nesu įsitikinęs, kad tai labai svarbu, 
bet... 

— Turbūt nori pasakyti - nedrįsai klausti prie Bratseno, kad 
jis iš tavęs nesityčiotų? 

— Klemetai, galiu patikinti, kad Kirunoje gerai žinoma apie 
tavo santykius su Bratsenu. Tuo labiau esi mums reikalingas 
čia. Bratsenas turi sąjungininkų valdžios viršūnėse. Neat- 
rodo, kad norvegai labai sielotųsi, kad toks tipas kaip jis sėdi 
šioje vietoje, bet užtikrinu: Švedijoje manoma, kad, atsižvel- 
giant į aplinkybes, dirbi puikiai. 

— Vadinasi, niekas nepajudins nė piršto, kad tą tipą per- 
keltų. 

— Klemetai, nekalbėk taip! O ko norėjai paklausti? 

— Tirdamas Labos kūną, ar ko nors nepastebėjai apie akis? 

— Akis? 

Teismo medicinos ekspertą, regis, klausimas nustebino. Jis 
susimąstė. 

— Kalbi apie ką nors ypatinga? 

— Nesu įsitikinęs, bet man pasirodė, kad apie akis buvo 
patamsėjimų. Šiek tiek pamėlynavimų arba papilkėjimų. Pa- 
menu, Nina sakė, kad matė labai ryškius ratilus. Nebežinau, 
ką ir galvoti. 

— Klausyk, sugrįžęs į Kiruną pasidomėsiu. Garantuoju, šį 
kartą padarysiu nedelsdamas. 

Išėjusi iš komisariato ir pasukusi į parduotuvę, Nina Nan- 
sen susidūrė su Berita Kutsi. Jaunajai moteriai samė maloniai 
nusišypsojo. 

— Ar tas nenaudėlis Klemetas nepridaro bėdų? 

Nina irgi nusišypsojo Beritai. Iš Beritos akių kampučių 
bėgo raukšlelės — atrodė, ji nuolat pasirengusi iš ko nors šai- 
pytis. 

- Jis geras porininkas, nesijaudinkite! Bet galiu užtikrinti, 
kad tikrai paisysiu jūsų patarimų, — patikino Nina, stengda- 
masi atrodyti rimta. 

— Kaip įdomu, - tęsė Berita. - Pažinojau Klemetą dar visai 
jauną, supranti. Jis ką tik buvo atvykęs į Kautokeiną. Tada 
dar ne policininkas. Pamišęs dėl automobilių ir mechanikos. 
Ir nelabai apsukrus su merginomis. Vietinis komisaras pa- 
siūlė dirbti vasarą pakaitiniu, nes trūko Žmonių. Klemetas 
buvo rimtas vaikinas, negirtavo. Čia to pakako. Taip ir pra- 
dėjo. Prasidėjus vasarai, vairavo katafalką, o tai pačiai vasarai 
baigiantis, vilkėjo uniformą ir turėjo inspektoriaus automo- 
bilį. Tik vėliau jį išsiuntė į policijos mokyklą Švedijoje. 

Manau, kad sugrįžęs raumeningas, su gražia uniforma jis 
ėmė po truputį kai kam keršyti. Galbūt surašė keletą kiek per 
griežtų protokolų. Bet tai greitai baigėsi. Paskui jį siuntinėjo 
į visus mažus regiono miestelius. Supranti, tuo metu nebuvo 
labai sunku būti policininku mažuose kaimuose. 

Ji krestelėjo galvą, žvilgsnis apsiblausė. 

— Taip baisu, kai pagalvoju apie tą vargšą Matisą. 

- Jūs jį gerai pažinojote? — paklausė Nina, švelniai temp- 
dama Beritą į parduotuvės prieangį, kur buvo šilčiau. 

— Pažįstu tuos vaikinus nuo pat jų ankstyvos vaikystės. 
Matisas buvo vėjavaikis ir... 

— Berita, - ištarė Nina tyliai. - Noriu paklausti. Labai pra- 
šau, telieka tarp mūsų! 


— Apie Matisą plinta gandai. Atrodo, jis buvo šiek tiek, 

kaip čia pasakius, kvailokas. Kai kas sako, kad dėl to, jog... 
jis... na, kad jo tėvai buvo... giminaičiai: 

Nina jautėsi baisiai sutrikusi, kad tapo Bratseno sklei- 
džiamų gandų bendrininke. 
kairę jaunosios moters ranką. 

— Nina, vaikeli, Matisas buvo šaunus vaikinas. Mielas. La- 
bai norėčiau tą patį pasakyti apie kitus čia esančius. Taigi sa- 
kau tau - tai, ką girdėjai, nesąmonė. Pažinojau Matiso tėvą, 
taip pat gerai pažinojau ir motiną. Aš jai padėjau pagimdyti 
Matisą. Dabar supranti, kas mane siejo su tuo vaikinu? Tu 
nedrįsti ištarti to žodžio, nepykstu ant tavęs, mergaite, ir pa- 
sakysiu: Matisas nebuvo kraujomaišos vaisius, kaip kalba tie 
šlykštūs paskalų nešiotojai. Net mūsų pastorius girdėjo tuos 
gandus. Ir aš girdėjau, kaip Karlas Ulsenas juos skleidžia. Aš 
ji pažįstu, dirbu pas jį. 

Pasakysiu tau, Nina, ir daugiau, nes iš akių matau, kad 
nesi prieš mus nusistačiusi ir neturi blogų ketinimų. Dar ir 
šiandien daug Žmonių stengiasi mus pažeminti. Nežinau, ko- 
dėl taip turi būti, kodėl turi būti taip sunku gyventi kartu, 
kai plynaukštėje tiek daug vietos. Bet taip yra. Kas dieną 
meldžiuosi Viešpačiui, bet kas dieną matau pagiežą, pavydą, 
niekšybes. 

Nina savo ruožtu uždėjo dešinę ant Beritos rankų. Abi mo- 
terys parduotuvės prieangyje atrodė keistai, nors ir stovėjo 
šiek tiek nuošaliau, prie taros supirkimo automato. Jos atrodė 
svetimos toje aplinkoje tarp pravažiuojančių vežimėlių, sku- 
bančių pirkėjų pilnomis rankomis krepšių, triukšmaujančių 
vaikų. 

— Teesie Dievo valia, - ištarė Berita. 

Nina jai darkart nusišypsojo, paskui įėjo į parduotuvę, o 
Berita ją ilgai lydėjo žvilgsniu. 

18 val. Kautokeinas. 


Išsiskyręs su teismo medicinos ekspertu, kuris su Fredriku, 
Kriminalinių tyrimų padalinio Kazanova, turėjo išvykti į Ki- 
runą, Klemetas grįžo į savo tikrąjį namą. Ten jautėsi esąs na- 
mie kur kas labiau nei samių palapinėje, nes ir jam pačiam 
palapinė atrodė egzotiškai. Klemeto šeima nebuvo elnių 
augintojai, nors ir turėjo kelis elnių žymėjimo ženklus. Sa- 
mių santykiai buvo sudėtingi. Hierarchijos viršūnėje - elnių 
augintojai. Mintis apie palapinę jam pirmiausia kilo iš noro 
paišdykauti, iš užgaidos, siekio pasirodyti prieš tuos, kurie į 
sios iš elnių augintojų aplinkos. 

Daugelis piemenų, laimė, buvo kitokie. Jie perdėm gerai 
žinojo, koks sunkus šis darbas, kad pyktų ant tų, kurie dėl 
daugybės priežasčių —- orų įtakos, nesėkmės, ligos, grobuo- 
nių —- buvo priversti verslą perleisti kitiems. Jie žinojo, kad ir 
jiems tai gali nutikti. 

Buvo tokių suskių kaip Rensonas, kurie jį vertino kaip ko- 
laborantą, bet Klemetas žinojo: akivaizdi Ulafo Rensono pa- 
nieka - grynai politinio pobūdžio. Nieko bendra su tuo, kad 
jis nepriklausė elnių augintojų kastai. O štai Juhanas Henri- 
kas buvo senos mokyklos piemuo, užkietėjęs, suktas, bet nie- 
kam nieko neskolingas ir nuolat įsitempęs, nes žinojo, kad 
jo darbas kabo ant plauko. Nors Klemetas ir nelabai jį mėgo, 
tačiau gerbė. Su Finmanu - kitas reikalas. Jis iš šeimos, kuri 
nesivaržė rodyti panieką Klemetui. 

Vieną dieną Klemetas sumanė sode pasistatyti palapinę, 
norėdamas įsiutinti tokius pasipūtėlius kaip Finmanas. Kai- 
mynams iš pradžių tai pasirodė keista, paskui — patrauklu. 
Klemetas suvokė turįs dar vieną pranašumą, kai suprato, jog 
toji paslaptinga palapinė, apie kurios eleganciją ir patogumus 
netrukus prašneko visas regionas, sukėlė ir moteriškosios 

giminės smalsumą. Tik vėliau palapinė ėmė žadinti miglotus 
tolimos praeities, apie kurią buvo girdėjęs tik iš savo motinos 
ir dėdės Nilso Antės, prisiminimus. 


Vienas Klemetas į palapinę užsukdavo retai. Tad ir šį va- 
karą liko namie. Žmonės manė, kad name gyventi patogiau. 
Kai kurie lankytojai jame jausdavosi geriau. Palapinė sode 
galėjo daryti įspūdį, kad skiriesi nuo kitų. O tai reiškė - jau- 
tiesi viršesnis. O jaustis viršesniam čia — nuodėmė, didelė 
nuodėmė. 

Klemetas nuėjo į virtuvę, įsipylė stiklinę pieno, susitepė 
sumuštinį su margarinu ir sūriu. Įsijungė nedidelį televizo- 
rių, stovintį prie mikrobangų krosnelės, ir ėmė žiūrėti vietinę 
laidą. Daugiausia kalbama, žinoma, apie Matiso Žmogžu- 
dystę, bet nieko naujo Klemetas nesužinojo. Vien spekuliaci- 
jos ir spėliojimai. 

Vienas nepanoręs prisistatyti elnių augintojas pasakojo, 
kad tai, kas vyksta, yra kelerius metus blogėjančių elnių au- 
gintojų ir valdžios santykių pasekmė, kuo toliau, tuo sunkiau 
verstis dirbant šį darbą, ir tai varo Žmones į neviltį. Nepri- 
sistatęs elnių augintojas papasakojo apie kelis atvejus, kai į 
kilnojamuosius namelius buvo iššauti perspėjamieji šūviai. 

Keičiantis klimatui, padėtis tik prastėjo, aiškino ekspertas. 
Paprastai regione sniego būdavo nedaug. Elniai nesunkiai 
prisikasdavo iki kerpių. Bet, orams šylant, tai snigdavo, tai 
lydavo. Lietaus vanduo užšaldavo. Kaupėsi ledo sluoksniai. 
Elniai nepajėgdavo jų pralaužti. Kildavo pavojus, kad nugaiš 
iš bado. Tad prasidėdavo aršūs konfliktai dėl gerų ganyklų. 

Paskui — interviu su Helmutu. Vokietis pasakojo apie din- 
gusį būgną ir parodė prieš kamerą būgnus, kuriuos ekspo- 
navo centre. Vienas buvo ypač gražus. „Jį padarė Matisas 
Laba, bet užsakovas nepasirodė. Saugosime jį čia Matiso at- 
minimui“, - kalbėjo Helmutas. 

Klemetas klausėsi, kaip reporteris paklausė, ar senasis sa- 
mių tikėjimas dar praktikuojamas Laplandijoje. 

— Kiek Žinau, ne, - aptakiai atsakė Helmutas. - Bet visi jam 
rodo kuo didžiausią pagarbą. Gal Matisas manė, kad iš 
būgnų sklinda kažkokia jėga. Kad ir kaip ten būtų, gyvybės 
jam tai neišgelbėjo. 

Reportažas baigėsi Helmuto žodžiais, nuo jų Klemetą ap- 
ėmė neviltis. Ištuštino stiklinę ir atsistojo. Kiek padvejojęs iš 
virtuvinės spintelės išsitraukė butelį trijų žvaigždučių kon- 
jako. Atkimšo, vėl užkimšo ir išsivirė kavos. 

Televizijos laidoje toliau buvo kalbama apie paskutinius 
pasirengimus Jungtinių Tautų konferencijai. Pagrindinė va- 
karo tema — kalbos apie ekonomikos nuosmukį regione ir 
netrukus įvyksiantį bei kelias dienas truksiantį dviejų šimtų 
delegatų vizitą. Informacija baigėsi kartu su kava. 

Klemetas vėl atsikimšo konjako butelį ir įsipylė negailėda- 
mas. Puoduką kavos ir konjaką pasidėjo virtuvėje ant stalo, 
išjungė televizorių. Kurį laiką mąstė su puodeliu rankoje. Pri- 
siminė reportažą ir Ninos priekaištus, kad dėl įkalčių stokos 
atsisakė rimtai panagrinėti, koks ryšys gali būti tarp Matiso 
ir būgno vagystės. Klemetas žinojo: jis apsėstas manijos 
kiekvieną įtarimą paremti konkrečiais įkalčiais. 

Vėl siurbtelėjo kavos, paskui truktelėjo gurkšnį konjako. 
Nina nebuvo tokia susivaržiusi. Gal išsilavinimas - geras pri- 
valumas, pagalvojo. Tada nebijai plačiau mąstyti, tirti kokią 
nori versiją, suklysti, vėl pradėti iš naujo. Klemetas toks ne- 
buvo. Tikrai ne. Tikrai. Tenka mokėti už savo kilmę. Jis ne- 
norėjo, negalėjo sau leisti padaryti nors menkiausią klaidą. 
Kiekviename žingsnyje turėjo įrodinėti savo kompetenciją. Iš 
tiesų bijojo, kad nesityčiotų, jei jo prielaidos pasirodytų per- 
nelyg kvailos. Ir kas gi manosi esąs tas mechanikas?! Štai ko 
bijojo Klemetas. 

Visai neseniai pats iškėlė hipotezę apie du įtariamuosius. 
Jis niekada niekam neprisipažins, bet jautėsi išdidus, jog nie- 
kas nepradėjo šaipytis. Net ir Bratsenas, tai jau šis tas! Kleme- 
tas ištuštino stiklą. Netrukus turės išeiti į pensiją ir kaip sena 
moteris graudinosi dėl savo likimo. Būdamas tokio amžiaus, 

vis dar turėjo paaugliškų bruožų. Klemetai, tu daraisi sen- 
timentalus. Žvilgtelėjo į stiklą, gurkštelėjo kavos ir atsistojo 
dar įsipilti konjako. Buvo gera. Kūnu sklido šiluma. Nebuvo 
pratęs gerti ir jautėsi truputį apsvaigęs; to jausmo dažniausiai 
pakakdavo - Klemetas suprasdavo, kad savo dozę išgėrė. 

Apie ką jis galvojo? A, taip, Matisas ir būgnas. Vargšas 
Matisas! Klemetas pakėlė stiklą ir tyliai išgėrė į piemens svei- 
katą. Ką aš žinojau apie Matisą? Apie Matiso tėvą? Nepažino- 
jau. Šamanas? Ne mano pasaulis. 

Jis pats užaugo lastedijonų šeimoje. Tikrų, grynų, užkietė- 
jusių. Jie gėrė konjaką tik gulėdami vos ne mirties patale. Vėl 
prisipylė stiklą ir išgėrė. 

— Už lastedijonus! 

Ištuštino iki dugno. Dabar iš tiesų jautėsi gerai. Koks ma- 
lonus' toks apsvaigimas! Klemetas buvo patenkintas, kad 
jaučia saiką. Patruliuodamas tiek prisižiūrėjo girtų Žmonių! 
Jam nepatiko žiūrėti į tokios būklės žmones. Ypač į moteris. Į 
vyrus taip pat. Toks elgesys nederamas. Klemetas nesuprato, 
kodėl taip sunku išlaikyti saiką. Apie ką jis galvojo? A, taip, 
lastedijonai. 

Lastedijonai - elitiniai liuteronai. Įgriso iki gyvo kaulo tie 
lastedijonai. Šeimoje jis turbūt vienintelis nevažiuodavo į di- 
džiuosius metinius Lumijokio susirinkimus, nesiklausydavo 
jų nurodymų. Kiti šeimos nariai, Žinoma, į tai žiūrėjo rimtai. 
Galų gale, juk jo prosenelį pakrikštijo pats Larsas Levis Laste- 
dijus. To pakako, kad visą šeimą prisimintų kelios kartos! Jo- 
kių svaigalų, jokių šokių, jokio sekso iki vedybų, jokio sporto 
mokykloje, jokio televizoriaus. Toks buvo dvidešimtmetis 
Rubuilis, stebintis, kaip kiti šoka ir glamonėjasi prie žolėmis 
puoštų stulpų per Jonines. Į lastedijonų sveikatą! 

Išgirdo beldžiant. Akimis ieškojo laikrodžio, niekur ne- 
matė. Atsistojus teko pasiremti į stalą. Oho, sukikeno, laimė, 
laiku lioviausi. Lėtai nuėjo prie durų šaukdamas, kad ateina. 
Neaišku, kuri valanda. Nesvarbu. Nelabai vėlu. Jis nepavar- 
gęs. A, taip, lastedijonai ir jų būgnas. Keista istorija. Atidarė 

duris. Prieš jį stovėjo graži šviesiaplaukė. Ir dar šypsojosi. 

— Atsiprašau, kad trukdau, Klemetai! Užsukau į palapinę, 
tavęs nebuvo. Aš dar kartą peržiūrėjau Anri Monso nuotrau- 
kas ir galbūt kažką aptikau... Viskas gerai, Klemetai? 

— Ooo, sveika, Nina! 

Tvirtai laikydamasis viena ranka už durų, Klemetas pa- 
linko prie Ninos. Ir pabučiavo tiesiai į lūpas. Ir iškart gavo 
antausį. Ir iškart pamatė nueinančios Ninos nugarą. 

Ketvirtadienis, sausio 20 d. 
Saulė teka 72.47, leidžiasi 15.14. 
Dienos ilgumas - 3 val. 27 min. 


8.15. Vidurio Laplandija. 


Aslakas dar pridėjo pliauskų, ir įsiplieskusi ugnis apšvietė 
palapinę. Žmona tebemiegojo. Gerai. Kai miegojo, neatrodė 
kenčianti. Miegoti jai sveika. Tik miegodavo neilgai. Dažnai 
nubusdavo. Dažnai rėkdama. Aslakas pasišildė įprastus pus- 
ryčius — tyrę iš elnio kraujo. 

Kadaise Matisas, kai dar buvo sveiko proto ir nebijojo 
savo šešėlio, buvo pasikvietęs į svečius išgerti kavos ir pa- 
valgyti duonos. Aslakui nepatiko. Laimė, elnias jam duoda 
visko, ko reikia. Taip buvo visada. Jis gimė, kai gyvuliai buvo 
pergenami į kitas ganyklas, taip seniai. Kai jis pirmą kartą 
žindo motinos krūtį, lauke buvo keturiasdešimt laipsnių šal- 
čio. Motina neišlaikė. Tada jį maitino tirpintais elnio taukais. 

Elnias - geras gyvulys, jei moki juo rūpintis. Maitina, ren- 
gia. Išmaniausi moka iš jo ragų pasidaryti peilio dėklą arba 
kotą, papuošalų. Aslakas taip pat moka. Jis taip pat moka ap- 
dirbti sidabrą, brangųjį lapių klajoklių metalą, perduodamą 
iš kartos į kartą, nuo vieno elnių perginimo į ganyklas iki 
kito. Jis visa tai mokėjo ir žinojo, kad po jo nieko nebeliks. 
nekentėjo. Arba kentėjo ne taip kaip šiandien. Jau seniai ken- 
čia. Ją užklupo blogis. O su blogiu atėjo ir nelaimė. 

Aslakas valgė lėtai. Netrukus jis turės keliauti pas elnius. 
Kaip visuomet, nežinojo, kuriam laikui teks išvykti. Ganymas 

diktuoja savo sąlygas. Elnias eina iš paskos. O piemuo eina 
paskui elnią. Taip buvo visais laikais. Dėl žmonos nesijau- 
dino. Badu nemirs. Jai visko pakaks, jei reikės, ir kelias savai- 
tes. Ji nemoka gyventi, bet moka išlikti gyva. 

Ji tebemiegojo, kai Aslakas išgirdo artinantis sniegaeigį. 
Radijas tylėjo. Niekas nepranešė, kad atvyksta. Aslakas baigė 
krautis daiktus. Buvo pasiruošęs keliauti pas elnius. Pakilo 
palapinės drobė ir įėjo sniegaeigiu atvažiavęs žmogus. Vyras 
atsiklaupė ir pasisuko tiesiai į Aslaką. Nusišypsojo. 

Aslakas nesišypsojo. Ilgai Žiūrėjo į vyrą sukandęs dantis. 
Suprato, kad blogis grįžo. 


6.30, Kautokeinas, Suopatjavris. 


Klemetas Nangas atsibudo apgailėtinos būklės. Vakar va- 
kare užmigo svetainėje ant sofos. Nusiprausė po dušu, pasi- 
žiūrėjo televizijos Žinias ir, gurkšnodamas stipresnę nei buvo 
įpratęs kavą, ėmė skaityti „Finnmark Dagblad“, kurį rado 
pašto dėžutėje. Galvos neskaudėjo. Dėl to, kad konjakas ge- 
ros kokybės. Bet jautėsi apgailėtinai. Negalėjo patikėti, kad 
pabučiavo porininkę. Išties blogiausia, ką galėjo padaryti, net 
jei ir prisiminė, kad tokia mintis buvo šovusi į galvą prieš 
kelias dienas kilnojamajame namelyje. 

Dabar teks pažvelgti Ninai į akis ir toliau dirbti su ja. Ar ji 
praneš apie šį įvykį? Jei šita žinia pasieks Šerifo ausis arba dar 
blogiau - Bratseno, gali tikėtis blogiausio. Išvyti iš policijos 
neišvys, bet gali perkelti į kokį nedidelį sumautą komisariatą 
ir vėl tektų imtis to velniško patruliavimo pakrantės kaimų 
baruose. Pasitrynė veidą, keikdamas save, kad yra toks kvai- 
lys. 

Dabar stengėsi prisiminti, kas vyko vakar vakare, sudėlioti 
Įvykius į eilę. Staiga sąžinės priekaištai išgaravo iš galvos. 
Matisas ir būgnas. Nilsas Antė. Jis turi pasikalbėti su dėde. 
Dėdė senas. Bet tik jis gali ką nors paaiškinti apie būgną. O 

Nina? Šiaip ją turėtų pasiimti kartu. Bet šią akimirką neno- 
rėjo susitikti. Praeis, žinojo. Skandinavai įpratę prie darbo- 
viečių švenčių, kai alkoholis intymiai suartina bendradarbius 
per vakarėlį ir visus pagal nerašytą įsišaknijusią taisyklę kitą 
rytą ištinka kolektyvinė amnezija. Pragmatiškoji skandinavų 
pusė, pagalvojo Klemetas. 

Pripažino, kad toks elgesys turi privalumų. Tačiau nutarė 
kelias valandas palaukti, neskubėti susitikti su Nina. Su ja 
nuvažiuos pas Julą. Bet visi supras, kad dėdę aplankė vienas. 
Taip, taip ir padarys. Nenorėjo jos perspėti pats. Paskambino 
į komisariatą ir paprašė sekretorės palikti ant Ninos stalo ži- 
nutę, kad turi kai ką patikrinti ir užsuks po pietų. 

Po dvidešimt minučių privažiavo dėdės Nilso Antės 
namą. Pagal šiauriečių priimtas taisykles Nilsas Antė buvo 
originalus žmogus, o patiems griežčiausiems — asocialus. 
Arba marginalas. Trumpai tariant, kitoks nei visi, nepriskir- 
tinas prie nieko ir todėl keliantis nerimą šioje visuomenėje - 
tikroje pasaulio čempionėje klasifikuojant žmones. Dėdė Nil- 
sas Antė Klemetui visada buvo laisvo Žmogaus pavyzdys - 
lastedijonų auklėjimas taip nemokė. 

Dėdė atvėrė jam duris visai į kitą pasaulį. Klemetui trūko 
šiek tiek vidinės laisvės, kad sudegintų tiltus su savo aplinka, 
bet dėdė Nilsas Antė pasėjo jame sėkliukę, kuri retkarčiais 
sudygdavo. Pasąmonėje, pamanė Klemetas, mintis apie pa- 
lapinę sode kilo dėdės dėka. Noras stoti į policiją galėjo atro- 
dyti kaip auklėjimo vaisius. Aiškiai apibrėžtos vertybės. Net 
jei lastedijonų požiūriu įstatymas vis tiek perdėm tolerantiš- 
kas, laisvas. O dėdė Nilsas Antė jam įpūtė savo dvasios. 

Dėdė gyveno paprastame mediniame name, kadaise nu- 
dažytame geltonai, už dešimties kilometrų nuo išvažiavimo 
iš Kautokeino šalia į pietus vedančio kelio. Kaimelis - devyni 
gyventojai —- vadinosi Suopatjavris. Be namo, Nilsas Antė dar 
turėjo kluoną, nudažytą raudonaisiais Faluno dažais, pa- 
šiūrę įrankiams susidėti ir dar vieną pastatą - kūgio formos 
tradicinę medinę palapinę, dengtą kerpėmis ir žemėmis, su 

storomis durimis, užrakintomis kabinamąja spyna. Dūmai 
nekilo. 

Nilsas Antė gyveno vienas ir tuo taip pat skyrėsi nuo savo 
giminaičių lastedijonų ir gausių jų šeimų. Gerai pagalvojus, 
taip ir liko mįslė, kaip jo tėvai galėjo leisti tiek laiko bendrauti 
su šiuo maištautoju. Greičiausiai vėliau gailėjosi, matydami, 
kad Klemetas niekaip neįstengė sukurti šeimos ir gyventi pa- 
gal Šventojo Rašto mokymą. 

Sniegas buvo baltut baltutėlis, vietomis siekė langų pa- 
kraščius. Kiekvieną langą puošė mažos elektrinės žvakutės. 
Kieme, priešais pagrindinį namą, stovėjo senas ševroletas 
furgonas — dar vienas požymis, skiriantis dėdę iš šeimos. 
Pamatęs automobilį, kurį per pastaruosius dvidešimt metų 
taisė nesuskaičiuojamą daugybę kartų, Klemetas nusišyp- 
sojo. Jis neįveikė rūdžių, nes kėbulas buvo silpnoji automo- 
bilio vieta. Bet automobilis laikėsi. Kaip ir dėdė. Klemetas du 
kartus pyptelėjo. Dėdė Nilsas Antė sensta. Jis nemėgo būti 
užkluptas netyčia, o telefono nepripažino. Durų niekas nea- 
tidarė. Klemetas pyptelėjo dar kartą, veltui. Nilsui Antei dėl 
amžiaus pablogėjo klausa. 

Klemetas numynė taką per storą prastai valytą sniego 
sluoksnį. Patrepsėjo, atsidarė duris ir įėjo. Nusiavė batus ir 
ėjo iš vieno kambario į kitą. Pirmame aukšte nieko nebuvo, 
bet virtuvėje ant stalo stovėjo du kavos puodukai. Ojuk antro 
automobilio kieme Klemetas nematė. Jis pašaukė dėdę, pas- 
kui nutarė lipti į antrą aukštą. Pagaliau išgirdo šnekant jam 
nesuprantama kalba. Keista. 

Jis iš lėto pasuko į kambarį, iš kur sklido balsai, ir pastūmė 
duris. Pagaliau pamatė Nilsą Antę, sėdintį nugara į duris. 
Senasis dėdė buvo užsidėjęs dideles ausines ir kraipėsi prieš 
kompiuterį. Mušė į taktą ir aiškiai klausėsi muzikos. Deši- 
nėje, taip pat nugara į duris, sėdėjo moteris. Ji kalbėjo, taip 
pat buvo užsidėjusi ausines. Per visą kompiuterio ekraną ma- 
tyti dar viena gestikuliuojanti moteris. 

-Klemetas, važiuodamas pas seną dėdę, kurį manė esant 
viena koja kape, tokio reginio išvysti nesitikėjo. Nė vienas 
neišgirdo, kai jis atėjo. Klemetas krenkštelėjo. Nenorėjo, kad 
dėdę ištiktų širdies smūgis. Pirmoji atsisuko jaunoji moteris, 
nė kiek nesutriko, paplojo Nilsui Antei per petį. Šis žvilgtelėjo 
į moterį ir pagaliau atsigręžė. Pamatęs Klemetą, nusišypsojo 
iki ausų. Nusiėmė ausines ir mikliai atsistojęs sūnėną karštai 
suspaudė glėbyje. 

— Panele Čang, būk gera, pasakyk savo senelei, kad pa- 
skambinsi vėliau. Noriu supažindinti su mylimiausiu sū- 
nėnu. 

Nilsas Antė atsistojo prieš kamerą ir ranka mostelėjo sene- 
lei kažką kalbėdamas, bet Klemetas nesuprato, ką jis sako. Se- 
nelė atsakė plačia šypsena. Kai „Skype“ ryšys nutrūko, Nilsas 
Antė ėmėsi supažindinimo ceremonijos. 

— Klemetai, panelė Čang. Panelė Čang yra ta neįtikėtina 
moteris, kuri išgelbėjo man gyvybę ir neleido suvaikėti. Tu, 
Klemetai, mane pažįsti, žinai, kad galas buvo netoli: 

— Neperdėk, mielas dėde, tu vis... 

— Bla bla bla, nesimaivyk, Klemetai! Taip yra. Bet ši panelė — 
tikras perlas! Laimė, jos energijos pakanka dviem. Panelė 
Čang yra kinė, tą supratai. Ji atvyko pernai su grupe kinų 
valstiečių iš Trijų Tarpeklių slėnio rinkti uogų. Jie prisiskolino 
kelionei, ir ji, aišku, apsigavo. Žinai, kaip čia išnaudojami tie 
vargšai uogų rinkėjai. Solidarizuojantis su jais, buvo sureng- 
tas koncertas, aš ją pamačiau ir... štai. Nelengva buvo gauti 
leidimą gyventi, bet pagaliau pavyko. 

Nilsas Antė apkabino jaunąją moterį, veikiausiai jaunesnę 
maždaug penkiasdešimt metų, ir švelniai paglostė jai plau- 
kus. 

- Panelė Čang Kinijoje turi tik savo seną senelę. Laimė, 
ji turi labai pažangų kaimyną, kuris sugebėjo jai instaliuoti 
nedidelį nebrangų kompą su „Skype“ programa. 

Panelė Čang Klemetui ištiesė ranką. 

— Mano senelė per kamerą pamatė, kad jūs ateinate, - nusijuo- 
kusi pasakė norvegiškai beveik be klaidų. 

— O kątu veikei, Nilsai Ante? 

— Buvau įlindęs į „Spotify“. Man parodė Cangunetė. Klau- 
siausi apie konkurenciją, - tarė mirktelėjęs. - Kai kurie jau- 
nuoliai sukasi visai neblogai. 

— Žinai, turiu uoslę, - tęsė, rodydamas lentynas prie sienų, 
prikrautas šimtų kasečių su joikų įrašais. 

Staiga Nilsas Antė surimtėjo. 

— Na, sakyk, gal virš mano namo sukiojosi maitvanagiai, 
kad prisiminei mane, netikėli sūnėne! 

— Neatrodo, kad tau labai reikėtų mano rūpinimosi, - at- 
sakė Klemetas, Žiūrėdamas į jaunąją kinę, kuri vis glaustėsi 
prie dėdės ir ranka glostė senio krūtinę. - Galiu su tavimi pa- 
sikalbėti? 

— Einam, išgersi kavos. Panele Čang, atsisveikink su senele 
ir pasakyk, kad jai greitai baigsiu kurti joiką. 

Dėdė nusitempė Klemetą apačion. 

— Puiki mergiotė, - kalbėjo ruošdamas kavą. - Atrodo, ne- 
nuobodžiauji? 

— Panašiai dėl to ir užsukau pas tave. Nerimstu dėl to 
būgno. Ieškome ryšio tarp Matiso mirties ir vagystės. Bet ne 
kažką sužinojome. Maniau, kad... 

— Būkime atviri, būgnai - ne mano sritis. Esu dainininkas, 
poetas, viskas, kas nori, bet religija - ne mano sritis. 

- Žinau, žinau, nesinervink! Todėl ir esi vienintelis gimi- 
nėje, pas kurį galima užsukti. 

Klemetas per penkiolika minučių apibūdino situaciją. Nil- 
sas Antė pažinojo beveik visus. Policininkas, stengdamasis 
nieko nepraleisti, papasakojo, kokių naujienų Nina sužinojo 
Prancūzijoje. Kai baigė, ilgai gėrė kavą ir laukė. 

— Klausyk, Klemetai, dėl Matiso nužudymo, manau, tu iš- 
Siaiškinsi, kas tai padarė. Aš nelabai jį pažinojau. Bet pažino- 
Jau jo tėvą. Neįtikėtinas žmogus. Pernelyg pasišventęs savo 
misijai, kad būtų geras poetas. Jam trūko vieno varžtelio. 

— Kokiai misijai? 

— Jis mėgo sakyti pamokslus, išmoko iš pastorių, su kuriais, 

be abejo, kovojo visą gyvenimą. Nes prozelitizmas nėra lapių 
savybė, pats žinai. Nesuderinama su šamanizmu. 

— Taip, taip, taip, visa tai Žinau, gerbiamasis didis šama- 
nas, sūnus, tėvo nė kojos piršto nevertas, ir visa kita, kas iš to 
kyla, bet aš... 

— Leisk man baigti. Dėl to, ką pasakojai - mane intriguoja 
ir domina kitas dalykas. Tai tas prakeiksmas, apie kurį kal- 
bėjo Nilsas. 

— Nori pasakyti, prakeiksmas susijęs su aukso telkiniu? 

— Tą ką tik ir pasakiau. Nekartok kaip sena moteriškė. 
Plynaukštėje sklinda gandai. Jau labai seniai. 

— Klausyk, Nilsai Ante, nepasakok senų legendų! Man jau 
nebe septyneri. 

— O tu nebūk įžūlus! Anais laikais labai noriai klauseisi 
mano pasakojimų. 

— Rytoj mielai jų vėl pasiklausysiu. Bet dabar tiriu bylą. 
Man reikia pėdsakų, įrodymų, o ne istorijos, kuri šimtmečiais 
pasakojama plynaukštėje. 

— Galbūt, bet turi pripažinti, patinka tai tau ar ne, kad sa- 
miai pradėjo rašyti tik prieš pusšimtį metų. Iki tol viskas bū- 
davo perduodama žodžiu ir joikais. 

Klemetas tylėjo. Jei dėdė pradėjo apie joikus, rytas galėjo 
užsitęsti. Matydamas, kad Klemetas neatsako, Nilsas Antė 
staiga užtraukė giesmę. 

Nors Klemetas ir nekantravo, giesmė jį užvaldė iš karto. 
Staiga prisiminė jaunystės jausmus. Nilsas Antė turėjo ne- 
prilygstamą talentą klausytoją nuskraidinti virš kalnų, pa- 
nardinti į stebuklingą Šiaurės pašvaisčių sarabandos šokį. 
Labiausiai keri tai, pagalvojo Klemetas, kad net ir ne samius, 
nemokančius kalbos, tos giesmės užburia. 

Nilso Antės giesmė pasakojo apie užkeiktą namą, pikta- 
darį svetimšalį, prakeikus; namo gyventojus, praradusius 
kalbos dovaną. Panirusiam į apmąstymus Klemetui staiga 

šis perskaitė, kas jo galvoje. Joikas kėlė liūdnus prisiminimus. 

Vagystės ir žmogžudystės byla atrodė taip toli. Vaizdas iš to- 
limos jaunystės prislėgė Klemetą. Jis klausėsi dėdės gerklinės 
giesmės, o prieš akis kilo neryškus Aslako siluetas. 

Ketvirtadienis, sausio 20 d. 
8.20. Vidurio Laplandija. 


Rakanjalis nelaukė, kol Aslakas pakvies atsisėsti. Jis tebe- 
sišypsojo, bet šypsena buvo virtusi kandžiu vypsniu. Asla- 
kas matė, kaip keičiasi svetimšalio veidas. Stengėsi atrodyti 
malonus. Bet jo apgauti nepavyks. Aslakas atpažino blogį. Jis 

— Mano vardas Andrė. Esu geologas. Žmonės, su kuriais 
čia dirbu, pasakė, kad tu geriausias vedlys regione. Man rei- 
kėtų tavo paslaugų. Tik keletui dienų. Gerai užmokėsiu. 

Svetimšalis švediškai kalbėjo prastai. Vėl nutaisė malonią 
miną, bet už patrauklaus fasado Aslakas matė tikrąjį veidą. 
Mokėjo atpažinti tokius dalykus. Svetimšalis atsegė didelį 
krepšį. Išvyniojo rūkytos lašišos, juodos duonos ir viską pa- 
stūmė Aslako link, kviesdamas vaišintis. Nekreipdamas dė- 
mesio į duoną Aslakas atsipjovė lašišos ir tylėdamas suvalgė. 
Svetimšalis taip pat pasiėmė lašišos ir atsipjovė storą riekę 
juodos duonos. Jis taip pat tylėjo. Atrodė, kad neskuba. Įdė- 
miau pažvelgė, kai prie Aslako kažkas sujudėjo. Žmona ką 
tik atsigręžė, ir mieguistą jos veidą apšvietė ugnies liepsna. 

Kadaise Aslakas buvo dirbęs vedliu. Prašymas nenuste- 
bino. Bet Aslakas labai užsiėmęs su elniais. Turėjo nuolat 
stebėti savo žemes, kad atklydę kiti elniai nesusimaišytų su 
jo banda. Jis buvo vienas. O tas žmogus, jautė, yra pavojaus 

įsikūnijimas. Aslakas nežinojo, kas yra baimė. Jei būtų pa- 
klausę, ar bijo, būtų nesupratęs, ko klausiama. 

Tokį klausimą jam kartą pateikė Matisas. Jis nesuprato, ką 
tai reiškia. Baimė? Aslakas nemėgo beprasmių klausimų. Jo 
galėjai klausti, ar nori valgyti, miego, ar šalta. Bet ne - ar jis 
bijo. Aslakas žinojo, ką reikėjo Žinoti. Baimė jam buvo nerei- 
kalinga. Tad ir nežinojo, ką ji reiškia. Tačiau pavojų užuosti 
mokėjo. Išlikimo instinktas. Pavojų galėjo kelti vilkas, pūga. 
Arba Žmogus. 

— Šiuo metu neįmanoma, - atsakė Aslakas. 

Svetimšalis aiškiai nesitikėjo tokio atsakymo. Aslakas 
matė, kaip susiaurėjo akys. Jis atrodė kaip lapė, besisukiojanti 
apie savo grobį. Neskubėdamas kramtė. Prancūzas trumpam 
nusigręžė nuo Aslako ir apsidairė. Atrodė, įvertina, ką mato. 

— Neatstosiu, — ramiai tęsė geologas. - Tai labai svarbu. 
Tau bus labai gerai sumokėta. 

Aslakas papurtė galvą. Kalbėti nesivargino. Norėdamas 
parodyti svetimšaliui, kad pokalbis baigtas, nustojo val- 
gyti lašišą ir įsipylė puoduką elnienos sultinio. Gėrė mažais 
gurkšneliais, nenuleisdamas akių nuo geologo. Šis, lėtai 
nusprendė. Susirinko savo daiktus ir atsistojo, iki pusės iš- 
nykdamas dūmuose. 

— Patariu pamąstyti. Tu gyveni vienas. Būtų didelė bėda, 
jei žūtų tavo vedlys elnias. Arba kas nors atsitiktų tavo šu- 
nims... Arba dar kam nors, kas tau brangus. 

Dabar svetimšalis visai nebesistengė atrodyti malonus ir 
niūriu žvilgsniu įsistebeilijo į užmigusią moterį. 

— Turiu reikalų, bet sugrįšiu po dviejų valandų. 

Ir išėjo. Tada Aslako Žmona atsimerkė - ji nemiegojo. Ir jos 
akyse Aslakas išvydo, kad blogį pajuto ir ji. 

- 9.15. Suopatjavris. 


— Turbūt nežinai, mielas sūnėne, bet visos plynaukštės 
legendos yra tik apie medžioklę, žvejybą, elnių perginimą, 
meilę ir poeziją. 

— Iš tavo lūpų nesu nieko daugiau girdėjęs, - atsakė Kle- 
metas. 

— Tai tiesa. Jaučiu silpnybę gražiems dalykams. 

— Sakei, kad ta istorija apie šachtą arba apie prakeikimą 
tau kažką primena. 

— Ne tik. Keistų istorijų plynaukštėje netrūksta. Ar Žinai, 
pavyzdžiui, kad kažkada, kai mus valdė karelai, atnešę pra- 
keiksmą, mes... 

— Sakyk, dėde, ar ne per toli nuėjai? Karelai? Rusai? Kalbi 
apie mafiją? 

— Nutilk, neišmanėli! Kalbu apie laikotarpį iki skandinavų. 
Daugiau nei prieš tūkstantį metų. Gal prieš du tūkstančius, 
ką aš Žinau, tai ne taip ir svarbu. Kai jie mėgino mus užka- 
riauti, nebuvome stiprūs, bet buvome klastingi. Tuos žiaurius 
ir kvailus karelus nuvedėme iki skardžių. Tos vietos vadina- 
mos rusų uolomis, nes kerpės ten raudonos - nuo tų pabaisų 
karelų kraujo. 

Klemetas nutarė patylėti. Norėdamas apsiraminti giliai 
įkvėpė. Žinojo, kad prieš pradėdamas klausytis dėdė turi iš- 
pasakoti savo istorijas. 

— Tikiuosi, nepasakoji savo istorijų apie karelus panelei 
Čang, įvarytum baimės. 

— Juokauji! Ji moka daug baisesnių. Nepertraukinėk! Aš 
negyvensiu amžinai. Taip, yra viena legenda. Nepaprastas 
telkinys, paslaptinga karalystė, nematoma, be galo turtinga, 
bet baisi, pavojinga, net mirtina. Ši legenda šiek tiek panaši 
į pasakojimą apie karelų uolą, tik viskas atvirkščiai. Samių 
kaimus išžudė klasta - siaubingas blogis, atneštas baltųjų. 

— Baltųjų? 

— Klemetai, pakentėk truputėlį! Tave taip sugadino uni- 
forma, kurią dėvi? Baltieji, švedai, skandinavai, naujakuriai, 
užkariautojai, vadink kaip nori, bet jie visada mums nešė pa- 
slaptingą blogį. 

— Mums? Apie kokią epochą kalbi? 

Nilsas Antė susiraukė, susimąstė. 

— Tai, Žinoma, legenda, bet ji atsirado tais laikais, kai 
Laplandiją užėmė dėl jos turtų. Taigi XVII amžius. 

— Bet tai nesąmonė. Kaip aukso telkinys gali išžudyti sa- 
mių kaimus? Ir koks ryšys su tuo būgnu, vagyste arba nužu- 
dymu? 

— Tu juk šeimoje faras! 

Staiga Klemetas pajuto konjako liekanų poveikį ir vėl ėmė 
gerti kavą. Tada prisiminė, kad teks susitikti su Nina. 

— Bet faktas, kad legenda apie tą telkinį gyva, - tęsė Nilsas 
Antė. - Nepamiršk: tuo metu samiai jėga buvo priversti kasti 
geležį iš pirmųjų šachtų. Iki to laiko jie mažai bendravo su 
svetimšaliais. 

— Nematau ryšio. 

- Žinai, kas nutiko indėnams? Juos išguldė jiems nežino- 
mos ligos. 

Klemetas giliai atsiduso. Pasitrynė smilkinius. Tos le- 
gendų istorijos netiko tyrimui, įrodymams rinkti. Įkalčiai — 
reikia sugrįžti prie jų. Vis dėlto Nilso Antės mintys jį trikdė. 

— Kokį galėtum rasti ryšį tarp legendos ir būgno? 

— Turi lapį vedlį, kuris 1939 metais būgną atidavė pran- 
cūzui. Turi legendinį telkinį, prakeikimą. Ką prancūzas papa- 
sakojo tavo jaunajai porininkei? 

— Jis tik spėliojo. Dar manė, kad yra aukso telkinys, bet 
prakeiksmas galėjo būti siejamas su ganyklų arba elnių per- 
ginimo kelių išnykimu - dėl to galėjo kristi ištisos bandos. 

— O tuo metu bandų žūtis samiams reiškė mirtį. 

— Sutinku. Bet kuo tas būgnas įdomus šiandien? 

— Norint tai pasakyti, reikia jį pamatyti. 

— O šūdas! 

nustebęs, paskui nusišypsojo. Panelė Čang įkišo pro duris 
galvą pasižiūrėti, ar viskas gerai, ir tuoj pat dingo. Klemetas 
vėl ėmė giliai kvėpuoti. 

— Dieve mano, pamiršau! Neturiu būgno nuotraukos, bet 
turiu šamano nuotraukų. 

Klemetas išbėgo ir-netrukus sugrįžo, nešinas voku. Pa- 
skleidė keletą nuotraukų prieš dėdę ir pirštu parodė vedlį. 

— Jo vardas Nilsas. Pavardės nežinome. 

— Nebeieškok. Laba. Nilsas Laba. 

— Ką, Matiso tėvas? 

— Senelis. Nilsas Laba. Matiso tėvas vadintas Ante. Abu 
vardai - mano vardas ir pavardė. Linksma, ar ne? Nilsas yra 
senelis, kurio, kiek Žinau, Matisas nepažinojo. 

Klemeto dėdė įniko skaičiuoti. 

— Kiek Matisui buvo metų, maždaug penkiasdešimt? 

Klemetas išsitraukė užrašų knygelę. 

— Penkiasdešimt dveji. Jis buvo gimęs 1958 metais. 

— Taip ir yra. Manau, senelis mirė per karą arba tuoj po 
jo. O Antė, Matiso tėvas, mirė prieš... maždaug penkerius ar 
dešimt metų. 

— Taip, maždaug. 

Klemetas vedžiojo pirštu per kitus nuotraukoje esančius 
žmones. 

— Čia prancūzai, o tie — švedų tyrinėtojai iš Upsalos, ši- 
tas — vokietis, žuvęs per ekspediciją, o kiti vietiniai. Manau, 
dauguma turėtų būti atvykę iš Suomijos, nes ekspedicija pra- 
sidėjo ten. 

— Taip, gali būti, nors dideli atstumai niekada negąsdino 
vietinių. Klausyk, žinai, kad praėjusį savaitgalį buvau nuva- 
žiavęs apsipirkti į „Ikea“? Radau puikią kėdutę sėdėti prie 
kompiuterio. 

Klemetas žinojo, kad vietiniai pradėjo elgtis kaip vaikai, 
kai Haparandoje, prie Švedijos ir Suomijos sienos, „Ikea“ ati- 
darė parduotuvę. Nuo Kautokeino iki jos buvo daugiau nei 

keturi šimtai kilometrų, bet kaip sakė dėdė, Didžiojoje Šiau- 
rėje atstumai neturėjo jokios reikšmės. Žmonės keliaudavo 
šimtą kilometrų nusipirkti cigarečių taip, kaip kiti eina iki 
gatvės kampo. 

— O šis, manau - esu beveik įsitikinęs - šis vietinis. 

Nilsas Antė pirštu bedė į žmogų dailia nosimi ir ūsais, 
dengiančiais lūpų kampučius. Klemetas prisiminė, kad jis su 
Nina bandė atspėti, kas tas vyras, atrodęs kiek svetimas toje 
grupėje, ir jo nebuvo visose nuotraukose. Jis nei samis, nei 
prancūzas, nei mokslininkas. 

— Niekaip negaliu jo prisiminti. 

Nilsas Antė paėmė nuotrauką ir pasilenkė prie jos. Paskui 
atsitiesė. 

- Čangunete! 

Jaunoji kinė pasirodė po kelių sekundžių. 

— Mano gintarėli, ar nesurastum ant rašomojo stalo lupos? 

Panelė Čang atnešė lupą, padėjo virtuvėje ant stalo ir ne- 
pamiršo Nilsui Antei pakštelėti į kaktą. Tas susižavėjęs Žiū- 
rėjo, kaip ji nueina. 

— Mano gyvenime pasirodė angelas, Klemetai! O tu, sū- 
nėne, vis dar nieko rimta? 

— Tu norėjai kažką įžiūrėti, - tarė Klemetas ir dėdei ištiesė 
lupą. 

Nilsas Antė pakraipė galvą ir paėmė lupą. 

— Ne, negaliu prisiminti vardo. Negalėčiau prisiekti, kad 
kas nors iš vietinių, bet matytas. 

Dabar lupą paėmė Klemetas ir ėmė po vieną peržiūrinėti 
tuos žmones. Vėl ėmėsi tyrinėti nepažįstamąjį su ūsiukais. 
Dabar Klemetas pamatė, kad prie šono - dirželiu prikabintas 
aparatas, matyti tik dalis, bet aparatas panašus į tuos, kuriais 
ieškoma metalų. 

Nėra jokios abejonės, pagalvojo, tos 1939 metų ekspedi- 
cijos tikslai tikrai buvo kur kas rimtesni, nei sąmių įpročių ir 
papročių tyrinėjimas. 

10.05. Vidurio Laplandija. 


Ramybė darė įspūdį. Tokia tyla vadinama kurtinama. Jau 
seniai girdėjau tokią tylą, pagalvojo Andrė Rakanjalis. Gal net 
prieš daugelį metų. Menkiausias garsas nuaidėdavo toli toli. 

Andrė Rakanjalis iš toli stebėjo, kaip Aslakas dedasi sli- 
des. Beveik galėjo girdėti, kaip jos trinasi į sušalusį ledą. Jis 
nemanė, kad įtikinti Aslaką bus lengva. Niekada neti- 
kėjo sėkme iš pirmo karto. Iš principo. Buvo realistas. Jam 
galų gale pasisekdavo dėl to, kad visada buvo pasirengęs 
imtis būtinų priemonių tikslui pasiekti. Mokėjo atsitraukti, 
kai reikėjo. Išdidumas niekada nebuvo našta kaip daugybei 
kitų, kurie netekdavo drąsos vos susidūrę su pirma didele 
nesėkme. 

Rakanjalis pasitaisė žiūronus. Galų gale suvaldyti tokius 
žmones kaip Aslakas gana paprasta: visi jo sprendimai kyla 
iš gyvenimo arba mirties. Aslako gyvenime nėra nieko ne- 
reikalinga. Jis nėra kaip kiti vartotojiškos visuomenės auka. 
Paspęsti spąstus turintiems banko paskolų savaime nebuvo 
problema - reikėjo elgtis apdairiau ir mokėti naudotis tech- 
nika. Su Aslaku viskas paprasta. Tai, ko jis rizikuoja netekti, 
gali turėti tiesioginių sąsajų su išlikimu. Su elnių banda. Su 
žmona. Labai paprasta. 

Planui sukurti Rakanjaliui daug laiko nereikėjo. Su Aslaku 
nesudėtinga. Visas jo gyvenimas kaip ant delno. Nėra banke 
slepiamos sąskaitos, antro namo. Jo elniai rupšnoja kažkur 
toli. Čia jo būstas, žmona. Ir šunys. Prancūzas beveik neabe- 
jojo, kad neklysta. Tai įvarys baimės, bet paskatins pradėti 
kalbą. Rakanjalis nenorėjo praleisti tos akimirkos. Nenuleido 
nuo Aslako žiūronų. Buvo gana šviesu. Anksti ryte prietemoje 
buvo labai sunku surasti vieną iš jo šunų, saugančių namus. 
Darbą reikėjo atlikti tyliai, nesukelti sumaišties ar triukšmo. 
Dabar, nutarė Rakanjalis. Nelaimė, Aslakas tuo metu atsuko 
jam nugarą. Dabar piemuo nejudėjo. Jis ką tik aptiko šuns 
kūną. Tiksliau - jo galvą. 

Rakanjalis nutarė palaukti dar trisdešimt sekundžių - ko! 
piemuo suvoks, kas nutiko, supras, koks didžiulis nuosto- 
lis yra to šuns galas. Taip pat supras, kad tarp šuns kūno ir 
Rakanjalio apsilankymo yra ryšys. Bet ne daugiau kaip tris- 
dešimt sekundžių, kol jis neatsitokėjo ir nepradėjo galvoti, 
ko turėtų imtis. Dabar. Geologas įsijungė radiją ir iškvietė 
Aslaką. Rakanjalis slėptuvėje beveik girdėjo iš palapinės 
sklindantį traškesį. Aslakas kiek padvejojęs sugrįžo į pala- 
pinę. Praėjo kelios sekundės. Įjungė radiją. 

— Suo yra perspėjimas, - nelaukdamas išbėrė Rakanjalis. - Kad 
tau įrodytume, jog mūsų ketinimai rimti. Man reikia tavo 
paslaugų. Jei spyriosiesi - nudobsime tavo elnią vedlį, jei dar 
nepasiduosi - nužudysime žmoną. Jei mane palydėsi - gausi 
kitą šunį. Gausi tris, pačius geriausius. Netrukus būsiu pas 
tave. Ir abu keliausime. Neilgam. Jei kils bėdų, mano žmonės 
pasirūpins tavo elniu. Jei gerai supratai, ką pasakiau, išlįsk iš 
palapinės ir nusiimk ausinę kepurę. 

Rakanjalis išjungė ryšį. Jis manė, kad Aslakas sureaguos 
per penkiolika sekundžių. Vėl stvėrė žiūronus. Niekas nesu- 
judėjo. Tyla buvo spengianti ir Rakanjalis jautė, kaip tirpsta 
pirštai. Pagaliau sujudėjo palapinės drobė. Jis apsiriko. Dvi- 
dešimt sekundžių. Išlindo Aslakas. Ilgai stovėjo tarsi su- 
akmenėjęs, tyrinėjo vietovę. Dar po penkiolikos sekundžių, 
kurios Rakanjaliui pasirodė visa amžinybė, piemuo nusiėmė 
kepurę. 

Ketvirtadienis, sausio 20 d. 
11.30, Kautokeino komisariatas. 


Klemetas Nangas žvilgtelėjo į laikrodį ir suprato, kad ne- 
gali ilgiau viešėti pas dėdę. Jis kiek galėjo atidėjo susitikimą 
su Nina, bet sprukti - ne išeitis. Pažadėjo Nilsui Antei sugrįžti 
greičiau nei maitvanagiai, atsisveikino su panele Čang, kuri 
jam linksmai pamojavo ranka, ir pasuko į komisariatą, va- 
žiuodamas nenormaliai saugiu greičiu. 

Prieš belsdamas į Ninos duris, giliai įkvėpė ir susigūžė 
pasiruošęs prabilti, bet liko išsižiojęs. Nina buvo ten, stovėjo 
susikišusi rankas į mėlynas storos drobės uniforminių kelnių 
kišenes. Buvo pertvarkiusi kabinetą. Iš Prancūzijos parsivež- 
tos nuotraukos pritvirtintos ant sienos prie stalo. Ant langų 
lipnia juosta priklijuota apie tuziną būgnų reprodukcijų. Visų 
iki šiol sutiktų veikėjų nuotraukos prismeigtos ant didelio 
faneros gabalo, padėto ant stovo. Netgi samių muziką pasi- 
leido per kompiuterį, kad geriau įsijaustų į bylą. Nina pavertė 
savo kabinetą operacijų centru. 

— Aš tau atleidžiu, - greitai išpyškino, neleisdama pradėti 
vapalioti atsiprašinėjimų. - Kitą kartą smogsiu kumščiu. Da- 
bar žiūrėk! 

Išsitraukusi ranką iš kišenės, jį nusitempė prie sienos, kur 
buvo išrikiuotos Anri Monso duotos nuotraukos. Klemetas 
susitvardė. Ir dėl Ninos nuveikto darbo, ir dėl savo reakcijos. 
Ji suvaldė situaciją ir vėl buvo pirma. Klemetas tylėjo, nega- 
lėjo atsitokėti. 

— Nina, aš noriu... 

— Klemetai, nekomplikuok! O dabar pažiūrėk į nuotrau- 
kas. 

Klemetas pakluso. Galų gale jis neliko nepatenkintas. Žiū- 
rėjo į nuotraukas, ypač į tas penkiolika su ekspedicijos daly- 
viais. 

— Na, ką matai? 

Nina atrodė susijaudinusi, veikiausiai ką nors aptiko. Da- 
bar visiškai aišku, kodėl ji skubėjo taip greitai pradėti kalbą 
apie vakarykštį įvykį. 

— Dar nežinau, - atsakė Klemetas, peržiūrinėdamas visas 
nuotraukas iš eilės. — Mąstau. Bet vieną dalyką galiu pasa- 
kyti: to vyro ten, su keturkampe kepure, Nilso, pavardė Laba. 

— Ką, Matiso tėvas?! 

— Senelis. 

Ninos akys išsiplėtė. Atrodė, karštligiškai mąsto. 

— Taigi Matiso senelis buvo tas, kuris turėjo būgną, pa- 
vogtą po septyniasdešimt metų ir galbūt tapusį jo anūko mir- 
ties priežastimi. 

— Nina, eikime prie reikalo. 

— Gerai, bet iš tikrųjų keista. Būgnas iškeliavo į Prancūziją 
septyniasdešimčiai metų. O po kelių dienų, kai sugrąžina- 
mas, savininko anūkas nužudomas. Klemetai, ar tu tebetiki 
pasakojimais, kad tai elnių augintojų sąskaitų suvedinėjimas? 

Klemetas kiek patylėjo. Mąstydamas žiūrinėjo apie juos 
išdėliotas nuotraukas. 

— Na? - paklausė Nina pamačiusi, kad Klemetas neatitrau- 
kia akių. 

Klemetas vėl prisiminė jo dėmesį atkreipusią detalę. 

— Matyti metalų ieškojimo įranga. Taigi, manau, būgno 
arba ekspedicijos istorija gali būti susijusi su aukso telkiniu. 

— Tai išties įmanoma. Gal Matisas kažkokiu būdu buvo su- 
sijęs su metalų ieška? 

— Nežinome. 

— Ieškok toliau - nuotraukose. 

Ninos akys žibėte žibėjo, Klemetas taip pat pajuto jaudulį. 
Dar labiau suko galvą. Samprotavo balsu. 

— Sužinojome, kad vokietis geologas iškeliavo... 1939 metų 
liepos 25 dieną, ne, tarp 25 ir 27 dienos, jį lydėjo Nilsas. 

Klemetas žvilgtelėjo į užrašų knygelę. 

— O Nilsas sugrįžo vienas tarp rugpjūčio 4 ir 7 dienos. 

— Taip, ir...? į 

— „ir kiti liko vietoje ir tęsė ekspediciją, jie matyti visose 
vėliau darytose nuotraukose. 

— Taip? 

— Taip, būrys prancūzų, du švedų tyrinėtojai, vertėjas, vi- 
rėjas ir... 

Klemetas vėl prisiminė dėdę - jei jie nebūtų kalbėjęsi apie 
vyrą dailia nosimi ir lūpų kampučius dengiančiais ūsais, jį 
būtų pamiršęs, nes nuotraukose tas vyras į akis nekrito. 

- Trūksta dar vieno. To su ūsais. 

— Tikrai! 

— Mano dėdė, su kuriuo mačiausi šįryt, sakė, kad jis jam 
kažką miglotai primena, bet neprisimena ką. Bet kodėl to 
vyro nematyti vėliau darytose nuotraukose? 

— Dar nežinau. Bet 1939 metais turime vieną mirtį ir būgną 
ir dar vieną mirtį ir, be abejo, tą patį būgną 2011 metais. Šias 
dvi mirtis sieja Labos šeima. 

— Mes nežinome, ar Matiso mirtis susijusi su būgnu, - per- 
traukė Klemetas. 

— Klemetai! 

Niną staiga apėmė neviltis. 

— Labai norėčiau, kad neturėtume įkalčių, bet turime - po 
savo nosimi. 

— O nupjautos ausys, Nina, o nupjautos ausys? 


Nina Nansen nenorėjo nusileisti atsargiajam savo porinin- 
kui. Kai jie po penkiolikos minučių nuėjo pas Šerifą, nutarė 
parodyti esanti pranašesnė. Ši byla pranoko eilines elnių po- 
licijos kompetencijas, reikėjo mąstyti kitaip. Kad ir kaip keista 

būtų, Klemetui koją pakišo patirtis. Ne tiek darbas elnių po- 
licijoje, kiek metai, praleisti tiriant Palmės bylą. Kai jis persi- 
kėlė į Kiruną ir dar nebuvo atsiųstas į Kautokeiną, jo kolegos 
švedai rodė jam didelę pagarbą dėl Palmės bylos. Tai buvo 
didžiausia kada nors tirta švedų policijos byla. Kolegos nor- 
vegai ir suomiai iš jos tik šaipėsi. Bet švedų policininkui byla 
buvo medalio vertės, nors ir žlugo, nes apeliacinis teismas 
galų gale išteisino vienintelį teistą žmogų. Įrodymų manija 
trukdė Klemetui pažvelgti plačiau. 

P9 patrulius Turas Jensenas priėmė be savo amžinojo 
pastilių dubenėlio. Parodė, kur kavinukas, ir pasiūlė apsitar- 
nauti. Tylėjo, ir tyla nieko gera nepranašavo. Nina nežinojo, 
ar todėl, kad baigėsi pastilės, ar jis turi blogų naujienų. 

— Na? 

Turas Jensenas skubėjo. Nina žinojo, kad jo postas pri- 
klauso nuo politikų. Įtampa tarp samių ir norvegų buvo 
dažna, ypač nuo tada, kai populistinė Progreso partija atrišo 
liežuvį daugeliui norvegų. Nina tik dabar suvokė esant tą 
įtampą. O jos pojūtis skirti gėrį ir blogį kuždėjo, kad ne sa- 
miai kalti dėl susipriešinimo. Niną sukrėtė Anri Monso pa- 
sakojimas. Netikėjo, kad norvegai arba švedai gali būti tokie 
blogiečiai. 

Ji nerimo dėl ko kita. Tas prakeiksmas ir švedų tyrinėtojai 
šioje byloje buvo miglotas reikalas. Ne paprastos kriminali- 
nės naujienos. 

Šerifas nerimavo. Klemetas abejojo, ar pradėti. Nina buvo 
atsargi su savo viršininku ir jo aistra į;rodymams. 

— Būgno vagystė ir Matiso nužudymas turi būti logiškai 
susiję, - pradėjo. — Kodėl abu tokie skirtingi įvykiai įvyko per 
dvidešimt keturias valandas šioje vietovėje? 

— Tęsk, - tarė Šerifas. 

— Matisą aplanko dviese, kažko ieško. Ar jie atėjo pasikal- 
bėti, ar kažko ieškojo? Būgno? Būtų logiška. Bratsenas kalba 
apie sąskaitų suvedinėjimą tarp elnių augintojų? Mūsų by- 
loje niekas nepatvirtina šios versijos, nors ji patraukliausia. 

Pridursiu - tai gali būti ir kažkieno žaidimai, siekiant įtikinti, 
kad elnių augintojai žudo vieni kitus ir atvirai konfliktuoja. 
Tada būtų galima sustiprinti spaudimą šiems neva su mafija 
ir kraujomaiša susijusiems Žmonėms. Juk kalbama apie tai? 

Klemetas tylėjo. Nina beveik galėjo atspėti, ką jis galvoja. 
Jam darė įspūdį, kad ji pradėjo dėstyti tokias mintis. 

- Žinau, mums dar trūksta įrodymų. Bet galvoju, kad po 
nosimi kažkas vyksta. Akivaizdu - dabartiniai nusikaltimai 
susiję su 1939 metų įvykiais. Būgnas, telkinys. Mirtys, va- 
gystė. 

- O ausų žymės? - pertarė Šerifas. 

Nina žvilgtelėjo į Klemetą. Jos bendradarbis klausė to pa- 
ties. O ausys? Klemetas tylėjo. Nebuvo priešiškai nusiteikęs. 
Bet tylėjo. Puiki proga pasirodyti Ninai. Turas Jensenas laukė. 

— Ausys yra pagrindinė trūkstama grandis. Ne vienintelė, 
bet ji galutinai duos atsakymą mįslei ar bent jos daliai įminti. 

Klemetas mąstė. 

— Ninos faktų nepaneigsi. Bet yra spragų, - pridėjo. - Ma- 
nau, turime tirti telkinio versiją. Mano dėdė Nilsas Antė taip 
pat pasakojo panašią istoriją. Tie gandai mane gąsdina, bet 
turiu pripažinti, kad ryšys yra. 

— Gerai, keliausite į Malą ir išsiaiškinsite tą telkinio istoriją. 

— Į Malą? Ką ten rasime? - paklausė Nina. 

— Malas Vesterboteno regione - nedidelis miestas Švedijos 
šiaurėje. Šiaurės geologijos institutas. Bent jo archyvai. Ma- 
nau, jie gali būti seniausi pasaulio archyvai. Raskite ko nors. 


11 val. Vidurio Laplandija. 


Andrė Rakanjalis sniegaeigį sustabdė už penkių metrų 
nuo Aslako. Kelias sekundes jį stebėjo. Kaip lapis - milžiniško 
ūgio. Veidas kampuotais Žžandikauliais, įsitempęs. Prieš Ra- 
kanjalį stovėjo ryžtingas žmogus. Prieš pasukdamas Aslako 
link, prancūzas apėjo priekabą ir susirado radiją. Paėmęs | 

ranką mikrofoną, kreipėsi į kažkokį pašnekovą, kad Aslakas 
girdėtų. 

— Esu vietoje su mūsų žmogumi, kuris pasiruošęs padėti. 
Jei kas dvi valandas negausite mano žinutės, žinosite, ką da- 
ryti. 

Nelaukdamas atsakymo, aparatą išjungė. Pagaliau priėjo 
prie Aslako. 

— Moki skaityti žemėlapį? 

- Taip. 

— Užeikime. 

Paskui Rakanjalis ir Aslakas dvi valandas tyrinėjo žemė- 
lapius. Rakanjalis neatsipalaidavo, bet piemuo neatrodė keti- 
nantis priešintis. Geologas nebuvo naivus, kad įsivaizduotų, 
jog toks užsispyręs Žmogus kaip Aslakas taip lengvai palūžtų. 
Rakanjalis taip pat Žinojo, kad tokie primityvūs ir atsiskyrę 
žmonės kaip Aslakas nėra linkę į smulkias miesčionių intri- 
gas. Aslakas galėjo iš tikrųjų patikėti, kad neturi pasirinkimo, 
ir jam galbūt pakako pažado, jog gaus kitą šunį. Kai gyveni 
ekstremaliomis sąlygomis, išmoksti susitaikyti su likimu. Su 
džinais ne kovoji - prieš juos nulenki galvą, tikiesi, kad ne- 
trukus išnyks, ir stengiesi pamiršti, kai jų nebelieka, bet bijai, 
kad vėl nepasirodytų. 

Geologas suprato, kodėl vedliu valstietis patarė imti Aslaką. 
Jis nemokėjo šifruoti geologinių simbolių, bet žinojo, ką reiškia 
kreivės, gebėjo pajusti, labai tiksliai nusakyti vietovę. Rakanja- 
lis turėjo numatyti dvigubą galimybę apsirikti - viena vertus, 
Aslakas galėjo suklysti, kita vertus - jis pats nežinojo, kiek ga- 
lima kliautis senu geologiniu žemėlapiu. Žemėlapio autorius 
tyčia nenurodė vietovės. Jis taip pat prigalvojo ir daugiau 
gudrybių, saugodamasis nepageidaujamų akių. Rakanjalis ne- 
galėjo to atmesti. 


Aslakas susivyniojo savo mantą į elnio odą ir tvirtai už- 


rišo. Paskui priėjo prie žmonos. Ji turėtų atlaikyti savaitę. Bet 
Aslakas negali užtrukti per ilgai. Jis žinojo. Ji ištvėrė visas 

kančias. Aslakas ištvėrė viską. Neturėjo motinos. Tėvas mirė 
labai jaunas. Sušalo, iškeliavęs ieškoti būrelio į Suomiją nu- 
klydusių elnių. Tuo metu taisyklės buvo negailestingos. 
Aslako tėvui grėsė milžiniška bauda, jei elnius būtų užklupę 
suomių sargybiniai. To jis negalėjo sau leisti. Iškeliavo grei- 
tai, pernelyg greitai, pernelyg lengvabūdiškai. Jį užklupo to- 
kia sniego pūga, kokių pasitaiko itin retai. Kūną surado po 
dviejų mėnesių. 

Paskui užgriuvo nelaimė dėl žmonos. Tuo metu ji buvo 
ją, uždėjo ranką ant galvos. Jie taip seniai bebuvo kalbėję vie- 
nas su kitu. Pakakdavo žvilgsnio tomis retomis akimirkomis, 
kai ji atrodė norinti apsakyti savo gyvenimą. 

Aslakas atsistojo. Ji išsitiesė ir sulaikė jo ranką ant savo 
galvos. Žiūrėjo nenuleisdama akių. Toks žvilgsnis dažniau- 
siai pranašaudavo priepuolį. Bet iš burnos neišsprūdo joks 
riksmas. Kitoje ugniakuro pusėje nekantravo Rakanjalis. 
Kaire ranka tebespaudė jo ranką. Bet kita ranka, kad nepama- 
tytų Rakanjalis, ant žemės prie ugniakuro nubraižė ženklą, ir 
Aslako gyslose sustingo kraujas. 


33 


Ketvirtadienis, sausio 20 d. 
15 val. Kautokeinas. 


P9 patruliai turėjo įveikti apie septynis šimtus kilometrų 
iki Malo - tiesiai į pietus. Apie dešimt valandų kelio. 

Jie nusprendė išvažiuoti vakarop ir keistis prie vairo, kad 
atvyktų kitos dienos rytą. Pamiegos kelias valandas viename 
iš elnių policijos namelių. 

Reikėjo truputį pailsėti, ir prieš poilsį Klemetas su Nina 
nuėjo pietauti į „Villmarkssenter“. Tereikėjo pereiti pagrin- 
dinį kelią. Kai išėjo iš komisariato, Nina stabtelėjo ir pažvelgė 
į gelsvas dangaus švieseles, gaubiamas niūrios ir negailestin- 
gos poliarinės nakties tamsos. Atvykusiai į Laplandiją Ninai 
šios šviesos atrodė dar grynesnės ir nuostabesnės nei jos 
fiordo slėnyje. Dar ryškesnės dėl šalčio. Prie tokios tempera- 
tūros ji taip pat nebuvo pratusi. Namie orą šildė Golfo srovė 
ir temperatūra buvo pakenčiama kiaurus metus. Vėjo gūsis 
pūstelėjo policininkams į veidus. Jie palenkė galvas. Nina 
ranka užsidengė burną ir akis — šaltis stipriai kandžiojosi. 
Jie nuskubėjo į restoraną. Nina slystelėjo ant ledu padengto 
šlaito ir vos sulaikė juoką, kai Klemetas puolė padėti ir pa- 
slydo. Likusius kelis metrus įveikė beveik čiuoždama. Pasku- 
tiniai saulės atšvaitai išblėso, dangų aptraukė stori debesys. 
Pietų metas jau buvo pasibaigęs, bet Madsas stalą padengė. 
Atnešė dienos patiekalą - lašišos su krapais, virtų bulvių ir 
baltojo padažo. Lankytojų nebuvo, tad Madsas prisėdo prie 
jų. Debesis nupūtė vėjas, dangus išsigiedrijo. Viešbutis-resto- 
ranas stovėjo aukščiau už kelią, tad pro langus vėrėsi vaizdas 

į visą Kautokeiną. Tokią valandą buvo matyti tik gana lygia 
linija palei Altos upę nusėtos šviesos. 

— Ar jau radote Matisą nužudžiusį niekšą? — paklausė 
Madsas. 

— Dar ne. 

- Tai ką jūs veikiate? Žinai, žmonės jau kelia klausimų. 
Visi nervingi. 

Klemetas linktelėjo galvą. 

— Dar turi klientų? 

— Ne; senukai danai išvyko, vairuotojai kaip visuomet — 
atvažiuoja ir išvažiuoja, o vakar išsikraustė ir geologas pran- 
cuzas. 

Klemetas susižvalgė su Nina. 

— Koks geologas?! 

— Nagi, prancūzas! Gyveno čia kurį laiką. Išsikraustė su 
visa manta. O įrangos tas vyrukas turėjo! Ieškos nežinau ko- 
kių iškasenų. Tie reikaliukai visuomet saugomi paslapty. Vi- 
sus dokumentus susitvarkė, pats sakė. Keikė Kasybos reikalų 
komisiją, kad vilkina. Tačiau galiausiai susitvarkė. 

— Vienas išvyko? 

— Mano žiniomis, taip. 

— Kiek, sakei, laiko jis jau čia? 

— Atvyko... prieš visus šituos įvykius, tad sakyčiau... A, 
prisiminiau, iškart po mokinių atostogų, sausio trečią, pirma- 
dienį. Prisimenu, nes jis primygtinai siūlėsi padėti Sofijai — 
paruošti prancūzų kalbos namų darbus. Žinai, ji ketvirtokė, 
rudenį pradėjo mokytis prancūzų. 

- Ir kur jis susiruošė? 

- Išsiaiškink merijoje. 

Klemetas žvilgtelėjo į laikrodį. Laiko pakaks. 

Greitai išgėrė kavą. 

— O koksjis, tas prancūzas? 

— Šaunus vyrukas, atrodo, truputį nuobodžiavo, turėjo 
laukti leidimo. Pripasakojo daug neįtikėtinų istorijų apie Af- 
riką. Žinai, jis kalba švediškai, yra dirbęs Laplandijoje, irgi 

geologo Žžvalgytojo darbą. Turėtum paklausti Bratseno, jei 
įdomu, Bratsenas jį apklausė. Prancūzas buvo ne juokais įsiu- 
tęs. 

kad, kaip ir Klemetas, nieko nežinojo. Kodėl Bratsenas nepa- 
sakojo apie tą apklausą? Ir vėl netikėtai - daugybė klausimų. Į 
restoraną įėjo Sofija. Su kuprine, ką tik iš mokyklos. Mostelėjo 
sėdintiems ir nusišypsojo. Priėjusi apsikabino su Klemetu ir 
paspaudė ranką Ninai. 

Klemetas su Nina pakilo. 

— Madsai, sąskaitą išrašyk mano vardu. Turiu už kai ką 
atsiprašyti... 

Nina nusišypsojo. 

— Jau atleista. 

Sofija prie gretimo stalo išsitraukė sąsiuvinius. 

— Na, Sofija, truputį pramokai prancūziškai? 

Sofijos veidas persikreipė. 

— Kodėl klausi? - gyvai atšovė mergaitė. Visi nustebo. 

— Šiaip sau, - atsakė Nina. - Tu kelias dienas lyg turėjai 
asmeninį mokytoją. 

— Tą šlykštynę?! Grabinėjantį kur papuola? Viskas truko 
tik penkias minutes, penkias minutes! 

Madsas atrodė kaip iš dangaus iškritęs. 

— Grabinėjantį? Kodėl nieko nesakei? - paklausė dukters. 

— Dabar sakau, gana, palikite mane ramybėje! 

Mergaitė susirinko daiktus ir išlėkė iš restorano salės. 

Madsui atėmė amą. 

Nina atsipeikėjo pirma. Nubėgo paskui Sofiją. Grįžo po 
penkių minučių. Atrodė įniršusi, bet į Madsą kreipėsi ramiai 
ir aiškiai: 

— Fizine prasme nieko rimta neįvyko, - iškart nuramino. — 
Ji sugebėjo atsispirti... ir jis suprato. 

Nina nutilo, įkvėpė. Akimirką — lyg žaibo blyksnį - Kle- 
metas pamatė, kad ji sukrėsta. 

= Manau, ji turi parašyti skundą dėl seksualinio priekabia- 
vimo, - Nina kalbėjo toliau. - Manau, jai svarbu. Tokie dalykai 
turi būti vertinami rimtai - dėl menkiausio netinkamo judesio, 
iš pat pradžių. Mes turime jai parodyti, kad palaikome. 

- Žinoma, žinoma... 

Madsas atrodė sukrėstas, palengva suvokiąs, kad prancū- 
zas pas jį gyveno dvi savaites, jo šeimoje - jie taip pat buvo 
įsikūrę toje viešbučio dalyje. 

— Viskas bus gerai, - kalbėjo Nina. - Ji nepilnametė, tad 
niekas nieko neviešins, o jei reikės, galės apsilankyti pas psi- 
chologą. 

— Tau atrodo, taip rimta? —- paklausė Klemetas. 

Nina metė į porininką žudantį žvilgsnį. 

— Taip, rimta! Vyrams pats laikas pagaliau suprasti! - išrėžė 
ir skubriu žingsniu nuėjo išėjimo link, Klemetas - iš paskos. 


15.45. Kautokeino merija. 


Klemetas į meriją nuėjo vienas, kad šis policijos Žingsnis 
nebūtų perdėm oficialus. Per tą laiką Nina pradėjo rašyti So- 
fijos pareiškimą. Registratorė Ingrida pasitiko žaviai šypso- 
damasi. 

— Labas, Klemetai, klausyk, - šnibžtelėjo, - maniau, kad esi 
išvykęs. Taip seniai mane kvietei į savo palapinę išgerti taurę. 
Klemetas palinko prie langelio ir taip pat sušnibždėjo: 

— Palauk, kol viską baigsime, pažadu - skirsiu vakarą tik 
mudviem. 

Ingrida nusikvatojo ir iškart surimtėjo, nes į meriją įėjo 
Progreso partijos narys — naujutėlaitis sniegaeigio kombine- 
zonas, geliu sulaižyti plaukai ir soliariumo įdegis. Ulseno ko- 
lega, kurį jis vadino gražuoliuku, vos teikėsi linktelėti Darbo 
partijos atstovei registratorei ir samių policininkui, mat įtarė 
jį esant panašių politinių pažiūrų. 

— Tikras šiknius, - pasakė Ingrida. - Tas senas veidmainis 

Ulsenas man atrodo kone mielas, kai juos palyginu. Tiek to, 
vadinasi, jei gerai supratau, atėjai ne manęs į svečius kviesti. 

— Atrodo, toks prancūzas buvo užsukęs pas Žmones iš 
Kasybos reikalų komisijos. Jis mane domina, tik nenoriu vie- 
šumo. Nenoriu nieko gąsdinti, supranti? 

— Suprantu, vilke tu mano, ir pamenu tą prancūzą. Gražus 
vyras! Atrodo kiek pavojingas, bet man tokie patinka... Pas- 
kutinįkart, kai buvo užsukęs, atrodė supykęs, norėjo susitikti 
su kuo nors iš komisijos. Senis Ulsenas vienintelis buvo meri- 
joje, bet negalėjo jo priimti. Kas buvo vėliau - nežinau. 

— Ulsenas čia? 

— Ne, veikiausiai ūkyje. Paprastai užsuka vakarop, nebent 
būna susirinkimas. 

— Kada vyko paskutinis susirinkimas? 

— Buvo numatytas pirmadienį. Tą dieną prancūzas ir buvo 
atėjęs. O Dieve, tądien radau ir tą siaubingą ausį, kaip ga- 
lėčiau pamiršti? Pirmadienį. Ir prancūzo daugiau nemačiau. 

- Jis atėjo prieš tau aptinkant ausį? 

— Gal keliomis valandomis anksčiau. 

— Ar daug žmonių buvo atėję per laiką tarp prancūzo apsi- 
lankymo ir kai radai ausį? 

— Ne, nebuvo dėl ko eiti. Klausyk, viską papasakojau Brat- 
senui. 

— Ir vėl Bratsenas. 

— Vėl? Ką nori pasakyti? 

— Nieko, mąsčiau balsu. Ar yra šiuo metu dar kas nors iš 
komisijos narių? 

Ingrida akimis permetė sąrašą. 

— Ne. Kodėl domiesi? 

Klemetas prie jos pasilenkė. 

— Norėčiau sužinoti, kur prancūzas keliauja žvalgyti. Ir kuo 
greičiau, nes šįvakar su Nina išvažiuojame į Malą dėl bylos. 

— A, taip, mieloji Nina, čia naujokė, o jau tiek apie ją kal- 
bama. Atrodo, protinga mergina. Ir graži, ar ne, Klemetai? O 
ją kvieteisi į palapinę? 


247 


— Ingrida, būk gera, man tikrai reikia žinoti, kur išvyko 
prancūzas. Tikiuosi, neužmiršai, kad dabar tiriu kriminalinę 
bylą? 

— Vadinasi, palapinėje ji buvo, ar ne? - pyktelėjusi tarė In- 
grida. 

Žiūrėjo į Klemetą ir tylėjo, lyg teisdama. 

— Be to, - vėl prakalbo, - Bratsenas sakė, kad jis tiria žmog- 
žudystės bylą. Jis tikrai tavęs nemėgsta. Pikčiurna. Nepasiti- 
kėk juo. 

- Ačiū, Ingrida. Taigi? 

— Aš tikriausiai didžiausia kvailė kaime. Tačiau manau, 

kad tie dokumentai neslapti. Dažniausiai prašymai žvalgyti 
nėra įslaptinti, nes gyventojai turi teisę Žinoti. Be to, prašy- 
mas žvalgyti nėra prašymas eksploatuoti, prašantys gali per 
daug netikslinti, jei nenori. Palauk, pasižiūrėsiu. 
į ją ir jautė graužatį. Prisiminė, kai ji buvo dvidešimtmetė. 
Nuostabi mergina, kerinti šypsena, neįtikėtinai graži. Ne- 
daug likę iš jos grožio. Klemetą ji atstūmė. Kaip ir daugelis 
kitų. Klemetas nepyko. Nelabai pyko. Ji nesielgė su juo ne- 
gražiai. Tiesiog juokdamasi pasakė ne, kaip ir kitos. Ir pakšte- 
lėjo į lūpas - tik tiek. Tais laikais jis daug galvojo apie ją, kaip 
ir apie kitas. Klemetas tuomet kentėjo, tačiau blogiausia, be 
abejonės, buvo tai, kad jis tikėjo: jam užtenka tik tokio buči- 
nio. Ir nieko daugiau. Jam pakakdavo trupinių. 

Kai grįžo dirbti į Laplandiją, po tiekos darbo metų kri- 
minalinėje Švedijos policijoje, mėgavosi moterų elgesio po- 
kyčiais. Ingridos taip pat. Jautėsi taip paveiktas jaunystės 
būtų dvidešimt. Šiandien jas matė tokias, kokios jos ir buvo 
tikrovėje. Susidėvėjusios nuo gyvenimo, besistengiančios 
išryškinti privalumus ir siekiančios joms priklausančios pa- 
prastos laimės dalies. Jos tapo tokios pačios kaip ir jis. Mokėjo 
pasitenkinti vienu bučiniu. Teko laukti trisdešimt metų, kad 
jie taptų lygūs. 

Ingrida grįžo. Klemetas nusišypsojo. Rankoje ji laikė bylą. 

— Gal teks kiek nusivilti, jei ieškai ko nors labai tikslaus, 
bet pažiūrėk... 

Ingrida pakvietė ateiti prie jos stalo, kad kas nors nepama- 
tytų bylos. Klemetas apėjo priėmimo langelį. 

Permetė akimis prašymo formą. Andrė Rakanjalis, gi- 
mimo data ir adresas, „Francaise des minerais“. Paieškos lai- 
kotarpis. Ir pagaliau - geografinės nuorodos. 

— Gali nukopijuoti? 

— Klemetai, bijau, kad nueisime per toli. 

Klemetas primygtinai neprašė ir išsitraukė bloknotą. Žval- 
gymo regionai dideli. Pastebėjo, kad bylos dvi. 

— Kodėl reikia dviejų bylų? 

— Todėl, kad nurodytos dvi zonos. Žiūrėk, čia — didelis 
plotas į šiaurės vakarus nuo Kautokeino. Prašymas pildytas 
praeitą rudenį, patvirtintas komiteto trečiadienį po pietų. O 
šitas... taip pat patvirtintas trečiadienį... Prašymas pildytas 
tik... trečiadienį ryte. Na ką, nors kartą patvirtino greitai. 

— Kodėl taip sakai? 

— Nežinau. Čia - tik leidimai žvalgyti regione. Tačiau dėl 
licencijų tirti bus sprendžiama vasario pirmą. Jau gavome 
daug prašymų. Dažniausiai juos nagrinėja ilgai. Čia buvo nu- 
spręsta greitai, tik tiek ir norėjau pasakyti. 

Klemetas užsirašinėjo ir tylėjo. Stengėsi sudėlioti dėlionės 
dalis. Kai viską, ko reikėjo, užsirašė, žengtelėjo prie Ingridos. 
bučiavo į kaktą. Ingrida nusišypsojo ir mostelėjo jam ranka: 

— Paskambink, - pasakė Klemetui, kai jis ėjo pro merijos 
duris. 

16 val. Laplandijos glūduma, 


Andrė Rakanjalis žygdarbiui atlikti laiko turėjo nedaug. 
Tas liurbis kaimietis reikalauja taip greitai rasti aukso telkinį 
vien todėl, kad nieko neišmano apie jo profesiją. 

Nustatyti paieškos lauko ribas trijose zonose — taip, kaip 
jam pavyko ištyrinėjus žemėlapius vienam, paskui su Aslaku — 
jau reiškė atlikti kažką neįmanoma per tokį trumpą laiką. 
Bent dėl Aslako tas užsispyręs kvailys buvo teisus. Aslakas, 
regis, pažinojo regioną kaip savo penkis pirštus. 

Elnių augintojas dabar gulėjo priekaboje tarp maišų ir 
dėžių. Rakanjaliui jis nelabai rūpėjo, tačiau Aslako reikėjo, 
tad prisivertė važiuoti lėčiau, kad sniegaeigio ir priekabos 
per daug nepurtytų. Važiuojant tokiu greičiu, prancūzui 
prireiks trijų valandų pasiekti pirmą vietą, kurią norėjo ap- 
žiūrėti. Rakanjalis išvyko iškart pakilus oro slėgiui - dangus 
ilgai išsilaikė apniukęs. Dabar buvo išsigiedriję. Toks dan- 
gus, kai atsiranda Šiaurės pašvaisčių, pamanė Rakanjalis. 
Nežinojo kodėl, tačiau pašvaistė buvo vienintelis vaizdas, 
galįs jį sugraudinti. Iš tiesų sugraudinti. Ne sujaudinti, kaip 
ta moksleivė. Tai Rakanjalis suprato, kai pirmą sykį lankėsi 
Laplandijoje prieš daug metų. Beprotiškas pašvaisčių šokis 
atrodė lyg neviltingas jo paties gyvenimo atspindys. Pašvais- 
tėse įžvelgė laikiną grožį, jėgą, Kuriai neįmanoma atsispirti, 
chaosą. 

Pagal žemėlapį Rakanjalis turėjo važiuoti palei upės tė- 
kmę. Vairuoti sunku nebuvo. Krestelėdavo tik retkarčiais, 
reljefas gan lygus. Vėjas nupūtė debesis ir mėnuo ryškiai 
apšvietė kelią. Sniegaeigis lengvai slydo sniegu ir Rakanjalis 
susimąstė apie telkinį. Pirmieji žvalgymai didelio aiškumo 
neduos. Reikės tirti daugiau, kad galėtų nustatyti, ar vietovė 
atitinka pažymėtą žemėlapyje. 

Sėkme Rakanjalis netikėjo. Jis nebuvo toks naivus. Geo- 
logo credo paprastas: gyvenimas - tik pasirinkimų visuma. 
Iki šiol tai gelbėjo jo kailį. Nieko nepalikti atsitiktinumui. 

Užbėgti viskam už akių. Ir prisiimti atsakomybę už savo 
paties sprendimus. Už visus. Dėl tokio požiūrio prancūzas 
tapo vienu geriausių geologų, nes išskirtinis jo instinktas — 
taip vadino keli pavyduoliai - buvo be galo kruopštaus darbo 
vaisius. Toks požiūris geologui taip pat suteikė galimybę są- 
lygiškai ramiai gyventi ir seksualinį gyvenimą. 

Vis dėlto geologas suprato, kad per kelias dienas prikrėtė 
kvailysčių. Kaimietis ir policininkas įspeitė jį į spąstus. Teks 
rasti išeitį klaidoms ištaisyti, išsisukti. Vėl sutelkė dėmesį į 
upės vagą. Važiuojant kalvomis mėnulio šviesa tai sustiprė- 
davo, tai susilpnėdavo. Reikia sutelkti visą dėmesį į kelią. Pri- 
vėl pažvelgė į kelią. Kur ne kur matyti žemi krūmai. Nors 
naktis, matyti toli. 

Važiavo plynaukšte - reljefas kiek kalvotas. Važiavo jau il- 
giau nei valandą, o nematė nė menkiausios švieselės. Sustojo 
prie nedidelio slėnio - sniego ten buvo mažiau. Išjungė vari- 
klį. Juos apgaubė spengianti tyla. Kai Rakanjalis nulipo nuo 
įšilusio sniegaeigio, iškart pradėjo kąsti šaltis. Pakėlė akis į 
dangų. Šiaurės pašvaisčių dar nematyti. Išsitraukė radiją ir 
perdavė žinutę. Tuomet atsisuko į samį. Tamsoje neįžvelgė jo 
akių. Tačiau matė, kad vyras galvos nenusuko. 


17.30. Kautokeinas. 


Nina ir Klemetas sutartą valandą atėjo į Kautokeino ko- 
misariatą. Jų nebus apie dvi dienas. Šerifas paprašė užsukti 
prieš išvykstant. Turas Jensenas mėgo kontroliuoti savo žŽmo- 
nes. 

Dubenėlis su pastilėmis vėl savo vietoje. Klemetas mos- 
telėjo ranka Šerifui. Tas ištiesė jam dubenėlį, bet Klemetas 
atsisakė, Nina taip pat. Turas Jensenas susiraukė ir nustūmė 
dubenėlį prie stalo krašto — kiek galima toliau, kad būtų 
sunku pasiekti. 

Klemetui stumtelėjo aplanką. 

— Tavo Rakanjalio nuotrauka. Ir informacijos nuotrupos. 
Nedaug. Kodėl susidomėjai? 

— Įtariame dėl seksualinio priekabiavimo. O dar vyrukas 
dirba kasybos pramonėje. Todėl susidomėjimą kelia dvi- 
gubą. 

Turas Jensenas vyptelėjo. 

— Gal kiek per menkai pagrįsta? 

— Tik ne priekabiavimas, - griežtai tarė Nina. 

Šerifas atkreipė dėmesį į jos toną, tačiau nieko nesakė. 

— O kaip Malas, kokios naujienos? 
ryšys su pasakojimu apie aukso telkinį, - atsakė Klemetas. — 
Turime įsitikinti. 

Šerifas vėl vyptelėjo. Įtikintas neatrodė. Pasilenkė, prisi- 
traukė dubenėlį ir vienu ypu čiupo tris pastiles. 

- Žinote, kad Jungtinių Tautų konferencija nenumaldomai 
artėja, - pasakė pilna burna. 

Klemetas ir Nina linktelėjo. 

— Man aiškiai leido suprasti, kad bylos iki to laiko turi būti 
ištirtos. Todėl papildomų man neneškite! Grįždami užsukite 
į Kiruną. Žadėjo paskutinių tyrimų rezultatus. 

— Ko dar? Dar ne kelyje? 

Klemetas dvejojo. 

— Tiriančių šitą bylą mūsų daug. Tik man neatrodo, jog 
turėtume visą informaciją. Pavyzdžiui, iki pat dabar nežino- 
jome, kad Bratsenas apklausė tą prancūzą prieš savaitę. Prieš 
savaitę! O mums niekas nepranešė. 

— Gerai, jo ir paklausime. O tu viską pasakai? 

— Taip. Bent tai, dėl ko esame tikri. 

Šerifas paspaudė telefono mygtuką. 

— Rolfai, gali ateiti? 

Kelias akimirkas jie tylėjo. Turas Jensenas rausėsi pastilių 
dubenėlyje. 

Bratsenas įėjo po dviejų minučių. Nematė reikalo pasi- 
sveikinti su Klemetu ir Nina ir klausiamai pažvelgė į Turą 
Jenseną. 

— Ar Žinai apie tokį... Rakanjalį? - paklausė dokumentuose 
pavardę pasitikslinęs Jensenas. 

— Rakanjalį? Prancūzą? Taip, prieš kelias dienas jį apklau- 
siau. 

— O kodėl nieko nepranešei elnių policijai? 

— O kodėl turėjau pranešti? Muštynės bare, ir tiek. Nieko 
bendra su mūsų byla. Nenorėjau apkrauti elnių policijos, 
ironiškai pridūrė Bratsenas. 

Šerifas, regis, vertino padėtį. 

— Kas tiksliai nutiko? 

— Sakiau, muštynės bare. Tas tipas susimušė su Ailu Fin- 
manu. Ten buvo ir Junas su Mikeliu. Nieko ypatinga. Pran- 
cūzas net nepanoro rašyti pareiškimo. Turėjau primygtinai 
reikalauti. 

— Taigi nukentėjo prancūzas? - nusivylęs paklausė Kleme- 
tas. 

— Taip, o ką? Nustebai? Muštis pradėjo elnių augintojai. 
Ailas. O tie du, kaip visada, paskui jį. 

— Dėl ko jie susimušė? - paklausė Šerifas. 

— Piemenys buvo alaus padauginę. Jiems to užtenka kvai- 
lystėms prikrėsti, patikėk. 

— O kur tas prancūzas dabar? - paklausė Klemetas. 

— Iš kur man žinoti? — atrėžė Bratsenas. - Jis čia atvyko 
žvalgyti. Gal ir žvalgo. 

— Vienas? 

— Nežinau. Jis pažįsta vietovę. Manau, gali keliauti ir vie- 
nas. 

— Ir būtent jis lankėsi merijoje keliomis valandomis anks- 
čiau, nei Ingrida rado pirmą ausį? - neatlyžo Klemetas. 

— Ir ką? 

Rolfas Bratsenas įtariai nužvelgė Klemetą. 

- Čia apklausa ar kas? 

- Jis turėjo susitikti su Ulsenu, — toliau varė Klemetas. — 
Gal žinai, ar susitiko? 

— Ne, nesusitiko! — riktelėjo Bratsenas. 

— O iš kur Žinai? — tokį patį toną išlaikė Klemetas. 

— Manau, kad nesusitiko, - pasitaisė Bratsenas. - Nežinau. 
Ir koks galų gale skirtumas, susitiko ar ne? 

Jensenas staiga giliai-atsiduso ir nustūmė kuo toliau pus- 


rifą, o tas smakru mostelėjo į duris. 


Elnių policijos pikapą „Toyota“ Klemetas vairavo jau 
gerą valandą. Jis pridėjo krūvą tokiai užduočiai nereikalin- 
gos-mantos: miegmaišių, kilnojamąją dujinę viryklę ir maisto 
dviem dienoms. Senas įprotis, pasakė, kai Nina paklausė 
kam. : 

— Elnių policijoje, - vairuodamas pasakojo Klemetas, — 
dirbi ne pagal laikrodį. Čia tikslus laikas beprasmis. Trys 
ketvirtadaliai mūsų darbo - elnių augintojų kivirčai ir mil- 
žiniški atstumai. Kartais tau paskambina, ir sugrįžti tik po 
keturių dienų. 
bintai apšvietė tik apsnigtus šlaitus abiejose kelio pusėse ir — 
retkarčiais - beržus keružius. Plikledis. Tačiau ant kelio buvo 
žvyro, o automobilio padangos - spygliuotos, tad Klemetas 
galėjo važiuoti 90 km/h greičiu. Ilgas atkarpas kelias buvo 
tiesus ir net tokioje tamsoje atvažiuojančios mašinos buvo 
matyti iš toli. Kai išvažiavo iš Kautokeino, sutiko tik vieną 
automobilį ir du sniego sūkurius sukėlusius sunkiasvorius 
sunkvežimius. 

Pervažiavo Suomijos dalį, įvažiavo į Švediją. Lauko tem- 
peratūra — dvidešimt penki šalčio. Klemetas sulėtino greitį 
ir sustojo poilsio aikštelėje kalvos viršūnėje. Variklį paliko 
įjungtą ir pasiūlė Ninai pasiruošti kavos. 

Nina išlipo pamankštinti kojų. Ant uniformos buvo už- 
sivilkusi storą kombinezoną, užsidėjusi ausinę kepurę Ir 

užsimovusi storas pirštines. Stovėjo tyli, akis pakėlusi į 
dangų. 

— Kai taip šalta, šiąnakt turėtume pamatyti Šiaurės 
pašvaistę? 

— Saltis čia niekuo dėtas, - pasakė Klemetas. - Kad suži- 
bėtų pašvaistė, oras turi būti giedras. O žiemą giedra reiškia 
šaltį. 

— Iš kur atsiranda pašvaistės? 

— Tiksliai nežinau. Kažkas susiję su saule. Pas mus saky- 
davo, kad pašvaistė - mirusiųjų akys, todėl nevalia į ją rodyti 
pirštu. 

Ištiesė kavą Ninai. 

— Mirusiųjų akys... —- pakartojo ji. - Regis, šįvakar mirusieji 
yra akli. 

Penktadienis, sausio 21 d. 
Saulė teka ?.41,-leidžiasi 13.20, 
Dienos ilgumas - 3 val. 3? min. 


7.30. Vidurio Laplandija. 


Andrė Rakanjalis ir Aslakas Gaupsara laikinoje piemens 
priebėgoje miegojo vos kelias valandas. Gana greitai susi- 
ruošė. Tamsu nors pirštu durk, dangų aptraukė debesys, ky- 
bojo Žemai ir trukdė prasiskverbti šviesai — tokiu metu jau 
turėjo būti šviesiau. Rakanjalis naktį miegojo budriai, klausėsi, 
kaip juda samis. Buvo pasiryžęs jam trenkti ir apsvaiginti, jei 
reikės, sukliudyti pabėgti, jei bus būtina, ar nueiti dar toliau, 
jei samis pradės kelti per daug problemų. Rakanjalis aiškiau 
negu aiškiai suvokė, kuo rizikuoja, ir nedvejodamas priims 
tinkamus sprendimus. Jei samis turi mirti — ir mirs. Žinoma, 
užduotis taps sudėtingesnė, gal net kils didesnių kliūčių per 
tokį trumpą laiką atlikti darbą, tačiau jis sugebės. Gal, jei ras 
tą stebuklingą telkinį, jį pridengs „Frangaise des minerais“. 

Žinojo, kad jo pasirinktas veikimo būdas bet kokiam pro- 
fesionalui atrodytų tikra kvailystė. Net ir visiškai nepatyręs 
geologas galėtų numatyti, jog tokia ekspedicija pasmerkta 
nesėkmei. Įsivaizdavo, kaip jį moko jaunikliai, kaip kalba 
apie geofizines nuotraukas iš oro, morenų mėginius, gręži- 
nius, tyrimus laboratorijose, žemėlapių - senų ir naujų - stu- 
dijavimą, paieškas geologų užrašų knygelėse, ataskaitų apie 
vietovę analizavimą. Kruopštus, tikslus darbas, vietovės, 1a- 
boratorijų, archyvų mišinys - alchemija, kuria didžiavosi jo 
profesijos atstovai. Ir kad jis elgiasi daugiau nei neapgalvotai. 

Jei viršininkai sužinotų, kaip dabar Rakanjalis dirba, tikrai 
susimąstytų apie išankstinę jo pensiją. Tačiau privalėjo rizi- 
kuoti. Žaisti „va bank“. Jei neišloš, praras daug... Ojei išloš... 

Atsigręžė, įsitikino, kad samis priekaboje. Rakanjalis ne- 
matė jo akių, tačiau spėjo, kad žiūri į jį. Apylinkės kiek kal- 
votesnės nei vakar, tik augalija tokia pati. Nė vienos eglės, tik 
keli susisukę beržai keružiai. Jis jau netoli pirmo stebėjimo 
taško, kurį buvo nusistatęs, nes sniego sluoksnis plonesnis. 
Galingų sniegaeigio žibintų šviesoje kai kur net pastebėjo 
pliką žemę, kur vėjas buvo nupūtęs sniegą. Ši Finmarko da- 
lis pelnytai vadinama dykuma - kritulių čia iškrisdavo itin 
nedaug. 

Rakanjalis važiavo dar apie pusvalandį, paskui pradėjo 
ieškoti vietos stovyklai įkurti. Tinkama pasirodė greta upės 
lanksto. Tokiems Žmonėms kaip jis upės buvo vertingi drau- 
gai. Laplandijoje pilna milžiniškų granito masyvų. Reikia 
ieškoti įtrūkimo, nes ten subėga vanduo, ir ten nešami mi- 
neralai. O upė - tai įtrūkimas. Silpna įtrūkusios uolos vieta, 
kurią upė išgraužė savo vagai. 

Paaiškino Aslakui, ką ketinąs daryti. Aslakas įrengė lai- 
kiną priebėgą ir numetė ant žemės elnio kailius. Nuėjo me- 
džio malkoms ir netrukus priebėgoje įsižiebė ugnis. Viskas 
turėjo būti paruošta iki pirmųjų saulės spindulių, kad nerei- 
kėtų prarasti nė minutės dienos šviesos. Rakanjalis stebėjo 
dangų. Debesys sklaidėsi. Šiek tiek sėkmės ir po valandos bus 
nors truputį šviesu - galės pradėti žvalgyti. Vėl peržvelgė ge- 
ologinį vietovės - kur dabar ir buvo - žemėlapį ir palygino su 
senuoju. Senojo žemėlapio sudarytojas įdėjo daug darbo, kad 
nuslėptų tikslią vietą. Ir subtiliai, ir sykiu grubiai. Rakanjalis 
pamanė, kad žemėlapis buvo sudarytas greitai. Gal net pas- 
Kkubomis. Tačiau jo detalės bylojo ir apie kruopštaus darbo 
valandas tiriant uolos fragmentus, žymint ant popieriaus. 

Prancūzas siurbčiojo kavą. Šitą žemėlapį sudaręs geologas 
neišėjo jam iš galvos. Rakanjalis troško perprasti jo paslaptį. 
Suvokti, koks jis buvo. Kokias moteris mylėjo? O gal mėgo 


vyrus? O gal jo seksualinis gyvenimas buvo įprastas? O gal 
šioje srityje ieškojo nuotykių? Rakanjalis save laikė nuotykių 
ieškotoju, vyru, nebijančiu eksperimentuoti, galinčiu per- 
žengti visuotinio sutarimo ribas. 

Jis manė, kad vyrų seksualumas daug sako apie jų ge- 
bėjimą tirti nežinomas žemes. Atsisuko į samį — išsitiesusį 
kampe, stebintį liepsnas, paskendusį mintyse. Pagalvojo apie 
jo ŽMoną, matytą palapinėje. Buvo matęs daug tokių moterų, 
kai pirmąsyk lankėsi Laplandijoje. Su keliomis ir pasilinks- 
mino. Samės kietesnės už skandinaves. Pagalvojo: ar samiams 
irgi patinka mergaitės? Visiems turėtų patikti, pamanė. Dan- 
gus išsigiedrijo. Rakanjalis paėmė savo įrangą, ištiesė įrangą 
samiui, tas čiupo be žodžių ir abu išėjo į šaltį ir iš lėto nuke- 
liavo palei upės vagą. 


10 val. Malas (Švedija). 


Permiegoję elnių policijos priebėgoje Švedijoje P9 patruliai 
toliau važiavo į pietus. Vietovė buvo beveik visur lygi, tan- 
kios girios, daugiausia eglės ir beržai —- nieko bendra neturi 
su aukštosios plynaukštės beržais keružiais. Nors iš Laplan- 
dijos gilumos jie dar nebuvo išvažiavę — vis dar giliai šiaurėje. 
Kelias per girią tiesus, kartais pravažiuodavo pro nedidelius 
ežerus, kai kur važiuodavo palei plačias upes, tai sraunias, tai 
vėl tekančias ramiai. 

Šioje šiaurinėje Švedijos dalyje Nina lankėsi pirmą kartą. 
Atrodė ne ką tankiau apgyventa nei norvegiškoji Laplandija, 
tik kur kas daugiau pramonės ženklų. Girioje daug keliukų, 
giria rūpestingai prižiūrima, vietomis aiškiai persodinta. 
Nuolat matė nuorodas į šachtas. Platūs stulpai su storais elek- 
tros laidais retkarčiais iškildavo virš beržų ir eglių, virš kelio, 
vėl pranykdavo plačiose girios proskynose nešdami elektrą 
karalystei. Matė ir raudonaisiais Faluno dažais dažytus na- 
melius greta degalinių ir jų parduotuvėlių. Galų gale, įveikę 

eglių ir beržų supamų nuobodžių kelių kilometrus, atvyko į 
Malą. 

Šiaurės geologijos institutas buvo įsikūręs miestuko pa- 
krašty. Kai kurie archyvai dar priklausė Švedijai, tačiau prak- 
tiniais sumetimais Šiaurės šalys į vieną vietą suvežė viską, kas 
buvo susiję su Laplandija, kurios geologija - gan ypatinga. Į šį 
miestą, į kurį vedė tik vienas kelias, jungiantis jį su švediškąja 
Botnijos įlankos dalimi, už kelių šimtų kilometrų į pietryčius, 
dažnai atvykdavo viso pasaulio kasybos kompanijų atstovai, 
norintys vietoje pasirengti tyrimo darbams regione. 

Institutą švedai čia įkūrė daugiau nei prieš šimtmetį ir 
turėjo unikalių archyvų, ypač tų, kurie buvo susiję su gręži- 
nių, atliktų nuo 1907 metų, tyrimų rezultatais. Nina su Kle- 
metu nuėjo į administracijos pastato priimamąjį. Direktorės 
kabinetas vienas tų, kurie buvo tiesiogiai sujungti su įėjimu. 
Direktorė juos pasitiko, nusivedė prie registratūros - ten dar- 
buotojai gerdavo kavą. 

Eva Nilsdoter jau dvidešimt septynerius metus dirbo ŠGI 
(Šiaurės geologijos institute), o pastaruosius penkerius - di- 
rektore. Jei viskas klostysis palankiai, ji turėtų likti šiame 
poste iki pensijos po dvejų metų. Eva Nilsdoter tikėjosi, jog 
atvykę policininkai jos ramybės nesudrums. Moteris atrodė 
niūroka. Stori žili plaukai sušukuoti keistai. Atrodo, šukuo- 
sena moteriai rūpėjo mažiausiai. Nuostabios melsvos akys 
švietė taisyklingame raukšlėtame veide. 

— Ko tiksliai ieškote? - ne itin maloniu balsu kramtydama 
gumą paklausė. - Mūsų informacijos direktorius Upsaloje 
nė nenutuokia, kiek darbo turime. Galėtų pajudinti subinę, 
nors trumpam išeiti iš savo sumauto kabineto. Liepė jus pri- 
imti, tai ir priimu. Iškart įspėju: nelabai mėgstu nediskre- 
tiškus klausimus. Suprantama, mūsų reputacijos garantas. 
Žmonės žino, kad čia gali dirbti visiškai slaptai. Daug mūsų 
klientų - Šiaurės Amerikos ir Azijos biržose besikotiruojan- 
čios kompanijos, jei suprantate, ką noriu pasakyti. Čia jie at- 
vyksta Žvalgyti, taip pat investuoti daug pinigų. Ir nemėgsta 

triukšmo. O du uniformuotus farus, tegu ir tokius mielus 
kaip jūs — prašome veikti ramiai, ypač po to, kai mielosios 
mus globojančios administracijos pareikalavo, kad neštume 
pelną, tai yra pasiimti babkių iš klientų kišenės, o ne suveikti 
jiems viską už dyka, iš mokesčių mokėtojų kišenės. Tačiau 
jums pasisekė, šiandien pas mus ramu, - pasakė ir prisidegė 
cigaretę, jai aiškiai buvo nusispjauti į taisykles, draudžiančias 
rūkyti viešosiose įstaigose. 

Klemetas ir Nina tokio sutikimo nesitikėjo. Nina mąstė, 
kaip tokia moteris, tikrai nediplomatiška, sugebėjo tapti di- 
rektore ir išsilaikyti poste. Eva Nilsdoter, regis, jos mintis 
atspėjo. 

— Net nereikėjo su niekuo permiegoti, meilute. Supranti, 
pasakysiu vieną paslaptį: buvau geriausia. Labai ilgai jie neno- 
rėjo paaukštinti man pareigų, tokia buvau gera geologė. Ir kaip 
geologės jiems manęs reikėjo žvalgant vietoves. Vieną gražią 
dieną man įgriso iki gyvo kaulo visi tie neįgalūs paskirti bo- 
sai - mat reikėjo kažkur juos įtaisyti. Supykau ir nusprendžiau 
tapti viršininke. Ir matai — čia irgi tapau geriausia, - baigė ir 
užgesino nuorūką. 

Nina į ją Žiūrėjo nepatikliai, Klemetas — aiškiai pralinks- 
mėjęs. Jis matė kietą Šiaurės moterų, neapkraunančių savęs 
niekniekiais, būdą. 

— Tad kas jus čia atvedė? Elnių policija? Kas ji tokia? Nie- 
kad nesu girdėjusi. 

— Užtenka trupučio vaizduotės, tuomet supranti, kam jos 
reikia, - atsakė Klemetas. — Tau pakaks žinoti, kad tiriame 
žmogžudystės bylą. Ir turime priežasčių manyti, jog ji galėtų 
būti susijusi su istorija apie telkinį. 

— O ypač su ekspedicija, vykusia Laplandijoje 1939 metais, — 
tęsė mintį Nina. — Su prakeiksmu ir aukso telkiniu, telkiniu, atne- 
šusiu daug nelaimių samių tautai ir... 

— A, - prisidegdama cigaretę pasakė Eva Nilsdoter, - pa- 
sakokite, dievinu senas lobių žemėlapių istorijas. Dėl to šitą 
darbą ir pasirinkau. 

Per penkiolika minučių Klemetas šiai keistai moteriai 

apibūdino padėtį. Būgno vagystę, Matiso mirtį, įtarimus el- 
nių augintojų aplinkoje, 1939 metų ekspediciją, aukso telki- 
nio legendą, gandus apie prakeiksmą — viską. Eva Nilsdoter 
gerte gėrė jo žodžius. Apimta entuziazmo, besipiktinanti, nu- 
liūdusi sekė pasakojimo vingius. Klemetas pasakojo gražiai, 
net Nina nustebo, kai pričiupo save neatitraukiančią akių nuo 
porininko lūpų. 

Eva Nilsdoter ilgai tylėjo. Paskui staiga atsistojo, nuėjo į 
kabinetą ir sugrįžo su atšaldytu buteliu „Petit Chablis“ vyno 
ir trimis taurėmis. 

— Atšvęsime mūsų bendradarbiavimą. Nors dar nieko ne- 
klausėte, Žinau, norite rasti tą paslaptingą telkinį, ar ne? - tarė 
atidarydama butelį. 


apstulbusi. 


Po pusvalandžio ištuštinus butelį - kiti guli šaldytuve, pa- 
tikino Eva, viena išmaukusi tris ketvirčius šito — ŠGI direk- 
torė ir abu policininkai nuėjo į sandėlį kitoje gatvės pusėje. 
Keliuose didžiuliuose pastatuose buvo sukrauta dešimtys 
tūkstančių medinių plokščių dėžių, kiekvienoje - ritinio for- 
mos karotažo“ būdu gauti mėginiai, kernai, metro ilgio ir 
kelių centimetrų skersmens. Eva atsisėdo ant kelių viena ant 
kitos sukrautų dėžių su kernais. 

— Matote, visi kernai sunumeruoti. Šitie priklauso U seri- 
jai, - pasakė rodydama kodus. 

— U reiškia uraną, gerai šildo užpakalį! —- nusikvatojo ki- 
miu rūkorės juoku. 

Vėl prisidegė cigaretę ir išpūtė dūmus - kartu su iš burnos 
virstančiu garu. Sandėlyje buvo šalta. 

— Jei būčiau išmintinga moteris, čia —- ant urano - neruū- 
kyčiau. Šitas senasis gerasis uranas išmeta negerų bekvapių, 
* Gręžinio karotažas - specialiu matavimo prietaisu išilgai gręžinio ašies atliekamas 
geofizinis matavimas. 

bespalvių ir beskonių dujų - radono. Jo galima aptikti ir gam- 
toje, dujos - radioaktyvios, kaupiasi tokiose vietose kaip ši ar 
dar blogiau —- šachtose. Plaučių vėžys —- beveik garantuotas. 
Mes sandėlius truputį vėdiname. O blogiausia, kai tomis du- 
jomis kvėpuoji ir dar rūkai. Tada jau tikėkis blogiausio... 

— Gerai, trumpai tariant, - prakalbo apie bylą —- pavogtas 
būgnas gali teikti informacijos apie telkinį. Jūs manote, kad 
vokiečių geologas tais pėdsakais sekė. Ir keliate klausimą, ar 
prancūzų geologas taip pat neseka tais pėdsakais, nes atsi- 
rado čia kaip tik tuo metu, kai prasidėjo visi įvykiai. Ką tu- 
rime, kad galėtume nustatyti telkinio vietą? 

Po klausimo - slegianti tyla. 

— Supratau, - pasakė Eva. - Juk vis dėlto žinote, kad La- 
plandija - maždaug keturi šimtai tūkstančių kvadratinių ki- 
lometrų. Didesnė už Suomiją ar Japoniją. 

— Tik žinome, kokias tris zonas rengiasi tirti prancūzas. 

Eva nuėjo prie sandėlio kampe stūksančio staliuko. Įjungė 
kompiuterį, į duomenų bazę įvedė koordinates. Stebėjo 
ekrane pasirodžiusius žemėlapius, nuėjo prie specialios Že- 
mėlapiams laikyti skirtos spintelės ir paėmė tuos žemėlapius, 
tik didesnio mastelio. Padėjo ant kito, labai didelio, stalo. 

— Štai tos vietos, kur iškeliavo pasivaikščioti jūsų prancū- 
zas, - pasakė. - Jis ką, vienas susiruošė? 

Eva palinko virš žemėlapių, pirštu braukė per simbolius, 
niurnėjo sau po nosimi. 

— Suprantate, kai geologas braižo žemėlapį, pažymi daugybę 
vietovėje aptiktų detalių. Žemėlapiai, kuriuos matome, supa- 
prastinti ir perdaryti pagal originalius. Kai kas nors nori vykti 
žvalgyti, pirmiausia patikrina mūsų interneto svetainėje - per- 
žiūri tokius geologinius žemėlapius, kurie guli mums prieš akis. 
Tačiau dar yra ataskaitų apie dominančias zonas sąrašas. Tai 
mūsų archyvai ir aplink mus gulintys mėginiai. O mes duodame 
tas ataskaitas žmonėms, kurie jų prašo. Kai kurios tų ataskaitų 
darytos net prieš Antrąjį pasaulinį karą. 

— Ekspedicijos nuotraukos, - prisiminė Nina. 

Išsitraukė nešiojamąjį kompiuterį ir Evai parodė skenuo- 
tas nuotraukas. 

— Kalbama apie 1939 metų vasaros ekspediciją. Ją organi- 
zavo ir į ją vyko prancūzai, taip pat švedų mokslininkai, vo- 
kiečių geologas ir... 

— Vokiečio geologo pavardė? - pertarė Eva. 

— Ernstas, žinome tik vardą, ir kad kilęs iš Sudetų krašto, — 
pasakė Klemetas. 

Eva vyptelėjo, tačiau vardą užsirašė ant lapelio. Policinin- 
kai tylėjo kelias minutes, stengdamiesi nuspėti, kas dedasi 
Evos Nilsdoter galvoje. Geologė prisidegė cigaretę ir nesku- 
traukas su vokiečiu. 

Nina nutraukė tylą: 

— Manome, kad jie taip pat turėjo metalo ieškiklių. 

Eva giliai įtraukė dūmą. 

— Metalo ieškiklių. Ir ne tik. Čia matyti Geigerio skaitiklis — 
pirmasis nešiojamasis modelis, nors svėrė dvidešimt ar dvide- 
šimt penkis kilogramus. 

— Geigerio skaitiklis? Ir tai reiškia..? 

— Žinau, apie ką pagalvojote. Neskubėkite. Tais laikais 
urano dar niekas neieškojo dėl paprastos priežasties — nieko 
apie jį nebuvo žinoma. 1939 metais dar nebuvo branduolinės 
bombos. 

— Bet pirmoji bomba numesta per karą, jiems tikrai reikėjo 
urano tyrimams ir gamybai, - pastebėjo Nina. 

— Taip, buvo telkinys Konge. Tik manau, kad su mūsų is- 
torija niekaip nesusijęs. 

— Kam tada Geigerio skaitiklis? 

— Prieš karą uranas buvo metalas, dominęs tik dėl gelto- 
nos spalvos. Tais laikais domėtasi radžiu, kurio reikėjo fos- 
forescuojančiųjų dažų gamybai —- laikrodžių ciferblatams 
ar kitiems instrumentams, taip pat medicinoje. Šiandien 
būtų rėkiama visa gerkle, tačiau tuomet radioaktyvumo po- 
veikio nežinota. Mūsų visų motina Mari Kiuri dirbo su iš 

Joachimstalio Vokietijoje ar Čekoslovakijoje, nepamenu, at- 
gabenta medžiaga. 

— Taigi vokiečių geologas galėjo ieškoti radžio? - paklausė 
Nina. 

— Vokiečiai tais laikais domėjosi radžiu. Turėdamas tokią 
įrangą jūsų geologas galėjo nustatyti zonas, kur jo būta. Nors 
tai nereiškia, kad ieškojo radžio. Gal, kaip dauguma geologų, 
tuo pačiu metu ieškojo įvairių medžiagų. Jei nusišypsos 
sėkmė. Grįžkime prie radžio - nepamirškite, kad mus visus 
supa radioaktyvi aplinka. Paimkite paprasčiausią nediduką 
granito gabalėlį ir Geigerio skaitiklį - pamatysite rezultatą. 

Eva Nilsdoter vėl įniko Žiūrinėti nuotraukas, policininkai 
susimąstę tylėjo. 

— Gal jūsų vokietis ieškojo to stebuklingo aukso telkinio. 
Bent „Žinau, kurioje tiksliai vietoje jis dingo, — netikėtai tarė 
Eva. 

Klemetas ir Nina pažvelgė taip apstulbę, kad ji nusijuokė: 

— Pamatytumėte save, brangučiai mano! O dabar atidžiai 
žiūrėkite ir klausykitės. Pirmosios nuotraukos, kuriose matyti 
Ernstas, darytos Norvegijoje. Už ekspedicijos narių stūkso 
kablio formos viršukalnė ir nedidukės jachtos burės formos 
ežeras. Jokios abejonės. 

Eva atsistojo, nuėjo ir grįžo su regiono žemėlapiu. 

— Ežeras čia, palinkęs kalnas - čia. Pagal nuotraukos kampą 
ir atstumus, sakyčiau, nuotrauka daryta... čia, - bedė pirštu. 

Paėmė storą raudoną pieštuką ir brūkštelėjo kryželį. 

— Pirma nuotrauka su Ernstu. Sakėte, jie buvo atkeliavę iš 
Inario - jis čia. Sakyčiau, turint galvoje jų turimas priemones, 
keliavo per čia. O dabar pažiūrėkime į nuotrauką, kurioje 
matyti jūsų vedlys samis. 

Įniko Žiūrinėti nuotrauką, kurioje buvo sugrįžęs Nilsas. 

— Kadangi keliavo šita kryptimi, čia - samių stovykla. Šian- 
dien ji apleista. Jaunystėje esu ten nakvojusi. Tačiau stovykla 
buvo įkurta elnių perginimo kelyje, dar ir upė, ir ši regionui 
nebūdinga delta. Tad nuotrauka daryta... čia! - bedė raudonu 
pieštuku į žemėlapį. 

Kažkur tarp šių dviejų taškų, ieškodamas telkinio, žuvo 
Ernstas. O gal telkinį jis rado? 

— Dabar, - tęsė Eva, - pažiūrėkime, ar pavyks nustatyti, 
kokiu spinduliu keliavo Nilsas ir Ernstas. Iškeliavo pėsčio- 
mis, ar ne? Nežinome, kiek dienų ėjo iki tos vietos, kurios 
reikėjo Ernstui, nei kiek dienų ten užtruko. 

— Žinome, kad Nilsas sukorė kelią į abi puses, - tarė Nina. 

Eva atidžiai tyrinėjo žemėlapį. Nuėjo išilgai didžiojo stalo, 


ir angliškai pradėjo kalbėtis su nežinomu pašnekovu. Kurį 
laiką tylėjo ir laukė. Paskui pašnekovas kažką pasakė. Eva ant 
lapelio užsirašė elektroninio pašto adresą ir baigė kalbėti. 

— Prisijunk prie instituto wi-fi, - paliepė Eva. - Ir nusiųsk 
šituo adresu vokiečio nuotraukas. Parašyk Žinutę, kurį vy- 
ruką iš nuotraukos nori identifikuoti. 

Eva kalbėjo prieštarauti neleidžiančiu tonu. 

— Problema tokia: nežinome, ar jūsų 1939 metų vokietis 
ir šiandieninis prancūzas ieško to paties telkinio. Tad vienas 
telkinys, du ar trys? 

— Manau, ieškome — pavartosiu tavo pasakymą - to pa- 
ties telkinio, kaip ir Ernstas, - pabrėžė Klemetas. - Pirmąkart 
pasikliausiu nuojauta. Tas prakeiktas telkinys... Nilsas apie jį 
žinojo. Būgnas kažin kokiu būdu teikė nuorodų. 

— O prancūzas? — paklausė Nina. - Viskas, ką žinome — 
jis išvyko tirti kelių zonų, turėdamas reikalingus leidimus 
kišenėje. Eva, ar nėra visoms trims zonoms bendrų rodiklių, 
kažko, už ko galėtume užsikabinti? 

Eva vėl palinko prie žemėlapių ir tylėjo. Per tą laiką su- 
rūkė dar dvi cigaretes, nepratarusi nė žodžio. 

— Pažiūrėkite, - galų gale pasakė policininkams, - pirmasis 
sąlyčio taškas - žemėlapį kertančios pagrindinės upės tėkmė. 
Visuose žemėlapiuose prasideda veikiau šiaurės vakaruose, 
toliau - kryptis į pietus, kyla į rytus ir vėl leidžiasi į pietryčius. 

-„Klemetas žvelgė nepatikliai, o Nina pritariamai linksėjo 
galvą. 

— Dar - reljefas, - tęsė Eva. - Aukštis skiriasi, paviršius 
skiriasi, tačiau visais trimis atvejais - akivaizdžiai aukštesnės 
vietovės aukštojoje plynaukštėje, į pietryčius - ežeras, į šiau- 
rės rytus - zonos, kur tikrai yra įtrūkių. 

Nina toliau įnirtingai linksėjo galvą. Klemetas tebevyp- 
sojo nepatikliai. 

— Nemanykite, kad tai, ką sakau - chirurginis flamandų 
paveikslo aprašas. Kalbu apie impresionizmą, spalvų blokus, 
neryškius kontūrus. Įžvelgiu daug panašumų. Dar nepasa- 
kiau apie trečią palyginimą - geologinę analizę. 

— Gerai, tarkime, tu teisi, - tarė Klemetas. - Aš suprantu, 
kad mes nežinome, kur mūsų prancūzas keliauja. Jis ieško 
regiono, apie kurį nuorodas jam davė kažkas kitas. Pagal tas 
nuorodas nustatė gana tikslią geografiją ir ieško ją atitinkan- 
čių vietovių. 

— Manau, pataikei į dešimtuką! - sušuko Eva. - Velniškai ge- 
ras profas - jam pavyko nustatyti šitas tris zonas. Galiu lažin- 
tis, kad nė viena kita regiono zona neturi visų šių parametrų. 
Zonos, pažymėtos trijuose geologiniuose žemėlapiuose, - labai 
didelės. Norint tikslingai jas sumažinti, reikėtų savaičių, gal net 
mėnesių. 

— Manau, pats laikas patikrinti pašto dėžutę, - pasakė Ninai. 

Nina perskaitė angliškai parašytą laišką — rašė kažkoks 
Valteris Miuleris. 

— Ernstas Fliugeris, — ištarė. — Mūsų vokietis geologas — 
Ernstas Fliugeris. Išsilavinimą gavęs ketvirtojo dešimtmečio 
vidury Vienos kasybos mokykloje. 

— Puiki mokykla, - tarė Eva. - Gaila, kad jos auklėtiniai 
vėliau dirbo naciams. Tačiau ne jūsų Fliugeris. Jis mirė anks- 
čiau. 

— Galėjo jiems dirbti, naciai į valdžią atėjo 1933 metais, - 
atkreipė dėmesį Klemetas. 

— Nustebčiau, - pertarė jį Nina, skaitydama laišką. 

- Fliugeris nebaigė mokytis. Buvo išmestas baigiantis pirmie- 
siems studijų metams. Jis žydas. 

Įsivyravo nejauki tyla. Visi trys netarė nė žodžio, nežinojo, 
ką ir pasakyti. 

— Galjam pasisekė, kad žuvo Laplandijoje, - tarstelėjo Kle- 
metas. 

Nuojauta kai ką pakuždėjo Ninai. Ji paskambino į Prancū- 
ziją, kalbėjo trumpai. 

— Fliugerio pavardė kažką sako Anri Monsui. Fliugeris su 
vedliu iškeliavo į šiaurę. O grįžęs Nilsas pasakojo, kad jie ėjo 
maždaug dvi ar tris dienas, įsirengė stovyklą, kur praleido 
dvi dienas, o tada Fliugeris žuvo. 

Eva paėmė pagrindinį žemėlapį. 

- Turime dar dvi tikimybes. Čia... ir čia. Jei manome, kad 
aukso telkinys yra kažkur čia, vis tiek dar lieka dideli plotai 
žvalgyti. O, jei mes žinotume, ar tas geologas nesudarė žemė- 
lapio... 

— Sudarė, - pasakė Nina. - Anri Monsas jį matė. Bet žemė- 
lapis dingo. 

— Tuomet šis faktas viską keičia. Mūsų Fliugeris turėjo tu- 
rėti užrašų knygelę. Geologai visuomet tokias turi, pagal jas 
sudaro žemėlapius. 

Eva ryžtingai nužygiavo prie kompiuterio, įsistebeilijo į 
ekraną ir laukė, nervingai traukdama dūmą. 


Penktadienis, sausio 21 d. 
12.30. Vidurio Laplandija. 


Rakanjalis buvo nuėjęs palei upės vagą daugiau nei ki- 
lometrą, samių piemuo sekė iš paskos. Šioje aukštosios 
plynaukštės vietoje sniego nedaug - to geologas ir tikėjosi. 
Matė daugybę kyšančių uolų. Pirmoji vietovės apžvalga pa- 
tvirtino naujausio žemėlapio nuorodas. Ar sutaps su senuoju 
geologiniu žemėlapiu, teks padirbėti uoliau. Nebent jam be- 
gėdiškai pasisekė - pirmas žygis ir aptiko, ko ieškojo. Tačiau 
šioje zonoje norint įžvelgti senajame žemėlapyje nubraižytą 
vietovę — tai būtų reiškę, jog sėkmė išties nusišypsojo — rei- 
kėjo lakios vaizduotės. 

Melsva šviesa krito į upės vagą ir gaubė aplinkines plikas 
kalvas. Geologas trenkė į uolą - sudomino jos forma. Paėmė 
atskilusį gabalėlį, tačiau atsispyrė pagundai lyžtelėti: dar pri- 
šals liežuvio galiukas. Į akmenį pašvietė ant kaktos pritvirtinta 
lempa, numetė. Pagal upę nuėjo iki vingio. Geologines vietos 
ypatybes Rakanjalis galėjo ištirti poros metrų plotelyje tarp 
užšalusio upės kranto ir aukščiausios upės skardžio vietos. 

Uola sena — nieko nuostabaus. Sluoksnis granito, laiko 
nepaveikti granatai, vienodos baltų ir spalvotų mineralų 
proporcijos gneisas, penkių centimetrų penkiolika laipsnių 
pasviręs molinis sprūdis. Žemiau pamatė smėlio ir molio mi- 
šinio uolieną. Rakanjalis viską užsirašinėjo knygutėje, tačiau 
ne taip tiksliai, kaip pratęs —- neturėjo laiko. Pašaukė Aslaką 
ir paprašė paduoti nedidelį aparatą, kurį buvo įvyniojęs | 
vilnonį audinį. Pistoleto formos aparatą geologas nukreipė 

į uolą. Silpnai cypsėjo. Paskui paklausė įvairius sluoksnius. 
Garsas panašus. Vos šimtas kartų per sekundę. Aparatą iš- 
jungė, grąžino Aslakui, tas vėl įvyniojo į vilną. 

Abu nuėjo storu upę dengiančiu ledu. Rakanjalį sudomino 
pakrantėje stūksanti uola. Gražios apvalainos formos, su įvai- 
riaspalvėmis - nuo tamsiai žalios iki geltonos —- kerpėmis ant 
viršaus. Geologas išsitraukė kaltą, atskėlė gabalą akmens, ap- 
žiūrėjo tekstūrą ir paviršiaus nelygumus. Akmenį numetė ir 
nuėjo tolyn. Upės pakrašty - sankaupa akmenukų. Rakanjalis 
priklaupė, juos pavartė. Išsitraukė lupą ir neskubėdamas pra- 
dėjo apžiūrinėti. 

Jau buvo šviesu. Ir dar - atspindintis šviesą sniegas. Ilgai 
šviesu nebus, nors dienos ilgėjo vis greičiau. Tvykstelėjęs 
spindulėlis patraukė dėmesį. Prancūzas pridėjo lupą. Tikrai 
aukso smiltelė. Mėgėjas būtų šokinėjęs iš džiaugsmo. Rakan- 
jalis žinojo, kad ta smiltelė nieko nereiškia. Aukso šiose vie- 
tose yra - nieko nuostabaus. Tai žinojo visi. Regione jo ieškojo 
dešimtys kompanijų. Ypač daug kanadiečių, mat šio regiono 
geologinės ypatybės panašios į jų šalies geologines ypatybes. 
Prancūzas atsistojo, užlipo ant skardžio ir neskubėdamas ap- 
sižvalgė. Kiek akys užmato - pliki kalnai. Užmetė akį į žemė- 
lapį ir nuėjo tolyn. Darbo daug. Dar daug reikia pamatyti. Ir 
tikrai nedaug tikimybės, kad jam pasiseks. 


14.21 . Malas. 


Eva Nilsdoter juos nusivedė į didelę menkai apšviestą pa- 
talpą. Prie dviejų sienų - lentynos, prikrautos segtuvų ir dė- 
žių su archyvo dokumentais. 

— Pradėkim čia, - pasakė ir parodė į eilutę segtuvų aukštai 
kairėje prie pagrindinės sienos. 

Išėmė geltoną segtuvą. 

— Jei gerai supratau, - apibendrino, - Fliugerio žemėlapis 
dingo tuo pačiu metu, kai jis žuvo. Įsivaizduoju, kad kažkas 

vis dėlto jį turi. Prisiklausiau daug istorijų apie prakeiksmus, 
kai mokiausi, ir vėliau, kai pradėjau dirbti - esu sutikusi senų 
samių. Pasakojo ir istoriją apie tą garsųjį telkinį, atnešusį nelai- 
mių. Niekas nesugebėjo jo rasti. Jūsų brangusis dėdė, Klemetai, 
irgi ne ką daugiau žinojo. Tačiau vis tiek žinojo. Keista, ar ne? 

— Ką norite pasakyti? - paklausė Nina. 

— Dalį darbo metų praleidau užsienyje, beje, kaip visi 
geologai. Daug dirbau Azijoje. Žinote, istorijos apie telki- 
nius dažnai baigiasi vienodai. Vietiniai negali rimtai pasi- 
priešinti valstybei, norinčiai išteklius eksploatuoti. 

Eva ištraukė aukštai ant lentynos gulinčią dėžę. 

- Imkit, - paliepė policininkams. 

Dėžėje prikrauta kraftinio popieriaus vokų. Vieną Eva pa- 


Ištraukė užrašų knygelę. Atsargiai pasidėjo priešais. Iš 
karto neatvertė. 

- Štai Ernsto Fliugerio užrašai. Tik vienas egzempliorius, o 
tai — reta. Užrašų knygelių geologai paprastai turi daug, kar- 
tais jos - tikri meno kūriniai. Bent aš taip manau. Kaip ši kny- 
gelė pateko pas mus? Nežinau. Panele, turėtumėte pasiteirauti 
draugo prancūzo. Manau, neperlenksiu lazdos pasakiusi, jog, 
po Fliugerio mirties šios knygelės niekas nebuvo atvertęs. Vei- 
kiausiai paėmė kartu su jo daiktais ir tada nusprendė, kad už- 
rašus reikia atgabenti pas mus. Paskui užmiršo. Taip nutinka 
daugeliui mūsų turimų archyvų. Daug žemės lopinėlių ir uolų 
vieną dieną buvo ištirta, tačiau dėl tais laikais būdingų prie- 
žasčių nutarė: tyrimai nereikalingi - tuo metu. Tačiau jų gali 
prireikti prabėgus šimtmečiui, kai technika - pažangi, 0 porei- 
kiai išaugę. Tuomet vėl pasineriama į šiuos senuosius lobynus. 

Klemetui ir Ninai darėsi sunku apsimetinėti, kad dar turi 
kantrybės. Eva šyptelėjo ir pakėlė suragėjusios odos viršelį. 

Užrašai smulkia glausta rašysena. Itin tikslūs duomenys - 
užrašyti menkiausi vietovėje pastebėti dalykai. Policininkai 

susižavėję žvelgė į schemas, geologinius pjūvius, tikslius rel- 
jefo aprašus. Skirtingi masteliai, tekstūrų brūkšniuotė nuro- 
dant, apie kokią uolą kalbama. Užrašai —- vokiečių kalba. Eva 
išvertė kelis atsitiktinius puslapius. 

— Mūsų Fliugerio būta tikslaus ir kruopštaus. Per vienus 
studijų metus jis bent jau išmoko puikios technikos ataskai- 
toms rengti. 

Peržiūrėjo knygelę iki pabaigos. Paskutinio puslapio data — 
1939 metų rugpjūčio pirmoji. Eva ilgai tylėjo. 

— Turiu pasakyti, kad šie užrašai labai neįprasti. Bent tam, 
kas tikrai supranta. Kai kuriuos aspektus geologas aprašo lyg 
tikėtųsi rasti mineralų: geologiniai pjūviai, uolų amžius, jų 
sluoksniai, galima stebimos vietovės istorija, siūlymai, kaip 
tęsti tyrimus vėliau. 

— Bet? - nekantriai paklausė Klemetas. 

— Bet Fliugeris kelias schemas ir kelių vietų tyrimus aiškina 
taip nuostabiai ir... paslaptingai. Jis jau buvo lankęsis regione. 
Didžioji užrašų dalis byloja apie pirmąjį apsilankymą. Keista, 
kad tokiame dokumente nenurodytos konkrečios koordina- 
tės. Labai stebina. Turint omeny, koks Fliugeris kruopštus 
visose kitose srityse, susijusiose su geologine kartografija, 
negaliu daryti prielaidos, kad jis pamiršo arba suklydo. Gal 
viską užrašė ant žemėlapio, kurį sudarė pagal užrašus. Labai 
tikėtina. Tęskime... 

— Eva, kalbėjai apie paslaptingus paaiškinimus. Kokie jie? 

Ninos kantrybė irgi seko. 

— Paprastai geologo užrašų knygelė - veikiau sausas, itin 
techninis tekstas. Reikia dirbti tą darbą, kad suvoktum tokio 
teksto grožį. Kai kurie estetai ir piešia — piešinius, eskizus — 
tikrų tikriausius meno kūrinius. Tačiau aprašymai būna la- 
bai glausti, kaip ir sakiau, techniniai, rašomi sutrumpinimai, 
vartojamas ne geologams nesuprantamas žargonas. O Fliuge- 
rio komentarai labai trumpi ir nėra tiesiogiai susiję su geolo- 
gija. Reikia gebėti atidžiai skaityti tarp eilučių - jie išbarstyti 
tarp daugybės pastebėjimų. Iškart ir nepastebėjau. Kažkokie 

nederantys. Fliugeris leidosi į pirmą kelionę ir žinojo, kad 
jam teks grįžti tyrimus baigti. Tai ir paaiškina, kodėl jis daly- 
vavo prancūzų 1939 metų vasaros ekspedicijoje. Turėjo aiškų 
tikslą. Tą telkinį. Man abejonių nekelia. 

Nutilo ir skaitė toliau. Pasiėmė lapelį, prirašė pastabų. 

— Kai Žinai, kas turi būti geologo užrašuose, į akis iškart 
krinta tai, ko ten neturėtų būti, - paaiškino Eva. — Tarsi tekste, 
parašytame švediškai, būtų citatų rusų kalba. Fliugeris vie- 
tovę tyrinėjo vos kelias dienas. Jo aprašymai telpa į kelis pus- 
lapius. Iš viso —- penki puslapiai. O tai, ką jis nori pasakyti, 
užrašyta dviem sakiniais, kuriuos skiria du puslapiai: „Durys - 
ant būgno“ ir „Nilsas turi raktą.“ 

— Nilso būgnas! - sušuko Klemetas. 

— Tiksli nuoroda į telkinį turi būti ant Nilso būgno! - su- 
šuko it Nina. - Todėl Nilsas taip norėjo, kad būgnas būtų sau- 
gus! O tas, kuris jį pavogė, vertę žinojo. Žinojo, akivaizdu! 
Klemetai, iš pat pradžių ėjome klaidingu keliu. Būgnas nėra 
paprastas tradicinis, jis - raktas į tą aukso telkinį! 

Nina įsiaudrino, Klemetą taip pat apstulbino ši akivaiz- 
dybė: būgnas buvo raktas. 

— Neskubėkite, - netikėtai pratarė Eva. - Aš nekalbėjau 
apie aukso telkinį. 

— Tai apie ką kalbi, nesuprantu, ką nori pasakyti? - neat- 
lyžo kone susinervinusi Nina. 

— Fliugeris niekur neužsimena apie auksą. Viskas pada- 
ryta taip, kad sudarytų tokį įspūdį - pažymėti taškučiai. Gal 
ir auksas. Bet apie jį neužsimena. Kalba apie geltoną mineralą, 
apie juodus laiko paveiktus blokus. Sako, kad mano artėjąs 
prie kažin ko milžiniška, neįtikėtina. Tačiau abejoju, ar pats 
žino, ką ras. Neužmirškite: mokslų jis nebaigė. Gal ir puikus 
kartografas, manau, Vienoje juos to mokė iš pradžių, bet jam, 
be jokios abejonės, trūksta kvalifikacijos nustatyti uolų kilmę. 
Logiškai tie dalykai turėtų būti dėstomi vėliau. Norite to ar 
ne, teorija dažnai būna anksčiau nei praktika. Reikšminga pa- 
tirtis įgyjama po metų metus trunkančio darbo - labai įvairių 

vietovių tyrinėjimo, o mūsų vargšas Fliugeris, pasimokęs vos 
metus ketvirto dešimtmečio vidury, tikriausiai neturėjo pa- 
kankamai laiko tokiai patirčiai įgyti. Fliugeris galėjo suklysti 
ir nebūti tvirtai įsitikinęs, ką rado, kai identifikavo mineralus. 

Klemetas atsisuko į Niną. 

— Pameni, Nilsas nenorėjo, kad telkinys būtų rastas. Kyla 
klausimas, ar lydėjo Fliugerį norėdamas jį stebėti, įsitikinti, 
kad telkinio neras. 

— Tuomet, - atsakė Nina, - nori pasakyti, kad Nilsas Fliu- 
gerį galėjo nužudyti, o paskui suvaidinti tą cirką? Fliugeris 
žinojo apie būgną, nes apie jį rašė. Gal ir Nilsas jam pasakojo. 
Kodėl tuomet Nilsui būtų reikėję jį žudyti? 

— Eva, ar nepaliktumėte mūsų vienų minutei, turiu šį tą 
aptarti su porininke. 

— Jokių problemų, brangieji mano taikdariai, įdėsiu į šal- 
dytuvą butelį baltojo vyno, pasikalbėję ateikit į mano kabi- 
netą. Nesėdėkit per ilgai ant urano - gausit hemorojų, - metė 
ir išėjo. 

Klemetas su Nina susižvalgė: ar ji šaiposi iš jų, ar ne? 

— Įdomi moteris, - pareiškė Nina, kai liko vieni. - Tikriau- 
siai ne vienam prigadino nervų tokiu elgesiu. Ji man patinka. 

— Blogiausia, - nekomentuodamas Ninos žodžių pareiškė 
Klemetas, — kad vis dar nežinome, kaip atrodo tas nelaimin- 
gas būgnas. Manau, turėtų atrodyti kaip tradicinis, kitaip kas 
nors būtų atkreipęs dėmesį. Dar galime susisiekti su tuo an- 
tikvaro pardavėju iš Oslo, turėjo aptikti jo pėdsaką, to, kuris 
būgną norėjo pirkti. 


Palikęs Niną skambinti į Oslą, Klemetas išėjo iš prišildyto 
mažojo kabineto ir leidosi vaikštinėti tarp kernų prikrautų 
dėžių, sustatytų ant plūktos žemės. Pačiame viršuje gulinčios 
dėžės — veikiausiai kokių šešių ar septynių metrų aukštyje. 
Klemetas sustojos prie vienos dėžės ir paėmė mėginį. 

— Neliest! - pasigirdo balsas. 

Eva Nilsdoter grįžo su buteliu baltojo vyno ir trimis 

taurėmis krepšyje. Stora ausinė kepurė kiek perkreipta - pa- 
nėšėjo į išdykusią mergaitę. 

— Mėginiai turi būti savo vietose dėžėse. Netyčia nors tru- 
putį supainiojus - lyg genealoginiame medyje pakeistumėte 
protėvių gimimo datą, viskas netenka prasmės ir tampa ne- 
reikalinga. Imkite, nenorėjau laukti viena. Išgerkit. 

— Lašelį, netrukus išvažiuosime į Kiruną. 

— Į sveikatą, - prisipylusi sklidiną taurę ir padėjusi butelį 
ant dėžės tarė Eva. 

— Auksas, - nusišypsojo ir patapšnojo kernus. 

Klemetas vyno iškart nenurijo, šildė burnoje. Net nuo ma- 
žiausio alkoholio kiekio šaltame sandėlyje apimdavo malo- 
nus geras jausmas. 

- Iš pirmo žvilgsnio nepasakysi, - pažvelgęs į kernus, at- 
sakė Kiemetas. 

— Dauguma uolų slepia savąsias savybes. Lyg tam tikro 
amžiaus moterys, - šyptelėjo. - Kad jūs galėtume įsivaizduoti, 
kokio neįtikėtino kiekio mineralų, kiek darbo, perdirbimo ir 
energijos reikia išgauti vienam kilogramui aukso... 

— O kaip dėl garsiojo aukso telkinio, tokio neįtikimo, pasak 
dešimtmečius plynaukštėje sklandančios legendos - ar neat- 
rodo beprotiška, jog niekas jo iki šiol nerado? 

— Beprotiška? Ne. Pirmiausia, įvairiais laikotarpiais ieš- 
koma skirtingų mineralų. Mūsų archyvuose pilna lobių, apie 
kuriuos niekas nė neįtaria. Susidomėjimas kai kuriais minera- 
lais, taip pat technikos pažanga, eksploatavimo sąnaudos - tai 
veiksniai, lemiantys faktą, kad vieną dieną į mūsų archyvus 
ateinama pažvelgti kitaip. Be to, kai kuriuos mineralus ap- 
tikti sunku. 

— Ką tik kalbėjai apie radį. 

— Tas radis — gudrutis. Itin radioaktyvus. Jo aptinkama 
urano mineraluose, noriu pasakyti, kad jis - veidmainis. 
Vienu metu buvo labai ieškomas dėl liuminescencinių sa- 
vybių. Sakiau — laikrodžių rodyklėms, kitokiems aparatams 
iki 1950 metų. Naudota ir naikintuvų pilotams per Antrąjį 

pasaulinį karą. Radis baltas, tačiau, paliktas gryname ore, 
slepiasi — pajuoduoja. Gudru, ar ne? Kaip ir jo pusbrolis ura- 
nas. Tas irgi iškrypęs. Uranas uraninite yra juodas. Tačiau, 
kieno nors paveiktas, virsta geltonu, paprastai tariant - tokio 
triurano oksido, vadinamo yellow cake, galima rasti ir gamtoje. 
Juodos, geltonos spalvos - jis kaip chameleonas. 

— Eva, ir taip labai daug mums padėjai, ačiū. Privalome 
kuo greičiau rasti tą telkinį, nes yra daugiau nei pakankamai 
priežasčių manyti, kad jo ieškoti išvyko tas prancūzas geolo- 
gas. Be to, nuojauta kužda: jei tą telkinį rasime, gausime daug 
atsakymų kitoms tiriamoms byloms. Nors nederėtų taip kal- 
bėti - kalbu veikiau apie nuojautą, ne apie faktus. 

— Nesijaudink, mielas mano policininke, žinau, kas yra 
nuojauta. Mano darbas - aštuoniasdešimt procentų sėkmės ir 
nuojauta. Tie, kurie kalba kitaip, meluoja. Pasakysi, kad nuo- 
jauta atsiranda iš matytų ir išgyventų dalykų, tai yra iš darbo 
ir patirties, bet atsitiktinumas taip pat daug reiškia, - pauos- 
čiusi vyną ir gurkštelėjusi pasakė Eva. 

Klemetas nusišypsojo. 

— Jei nuojauta vieną dieną tave atves į Kautokeiną, turėsi 
apsilankyti mano palapinėje, Eva, visuomet tau rasiu butelį 
baltojo vyno. 

— Samių palapinė su atšaldytu baltuoju vynu? Kvieti- 
mas — tikra pagunda, kuriai neatsispirsi, — kilstelėjusi taurę 
policininko link, atsakė Eva. - Grįžkim prie šiandienos tavo 
rūpesčių. Mano galva, vienintelė išeitis, norint rasti ieškomą 
vietovę — rasti geologinį šitų užrašų žemėlapį. Jo tikrai nėra 
mūsų archyvuose. Ar jis apskritai išliko? Nežinau. Užrašų 
knygelė be žemėlapio pas mus - tikra mįslė. 

— Rasti geologinį žemėlapį... Misija neįmanoma, jei jo nėra 
čia. 

— Ką ir besakyti. Manau, vienintelis patikimas kelias — 
sekti tos 1939 metų ekspedicijos dalyvių pėdsakais. 

— Tu teisi, būtų išties išmintinga, - pamąstęs pripažino 
Klemetas. - Tai vienintelis logiškas kelias. Tik kad dauguma 

dalyvių jau mirę. Galėtume rasti šeimas, paprašyti leisti per- 
žiūrėti jų archyvus, tik... tiesą sakant... 

— Tiesą sakant, nuojauta tau kužda tą patį, ką ir man, mie- 
las mano policininke, ar ne? Sėkmė tikrai neužtikrinta. Tačiau 
ir tavo, ir mano darbe kantrybė - geriausiųjų ginklas. 

— Žinau. Tačiau šįkart neturiu laiko. 

— Galiu palinkėti tik sėkmės... 

Eva vėl kilstelėjo taurę Klemeto pusėn. Tuo metu žiban- 
čiomis akimis iš kambarėlio išėjo Nina ir, atsiprašiusi Evos, 
pakvietė porininką pasikalbėti. 

— Pirmiausia paskambinau vienam kolegai, draugui, į 
Oslą. Tas antikvaro pardavėjas turi krautuvėlę netoli miesto 
rotušės ir parlamento - adresas kvepia prabanga. Poliarinės 
ir mokslinės literatūros žinovas, fauna, flora ir panašūs da- 
lykai. Pardavinėja krautuvėje ir internetu, dar dirba pagal 
klientų užsakymus. 

— Kodėl tas antikvaro pardavėjas susidomėjo samių 
būgnu? 

— Būgno reikėjo ne jam. Jis tik tarpininkas. Dėl savo spe- 
cializacijos vertas dėmesio. Juk samiai - Arkties tauta. Drau- 
gas sakė, kad jis buvo įsivėlęs į kelis nešvarius reikaliukus. 

— Tai jis toks, į kurį kreipiamasi dėl ypatingų reikalų? 

— Paskambinau jam. Neapsimetinėjo, sakė, kad buvo susi- 
siekęs su Anri Monsu. Tęsinys kiek sudėtingesnis. Užsiminė 
apie profesinę paslaptį, nepasakė kliento pavardės, juolab 
nieko ir nesutarė su Anri Monsu, nes būgno prancūzas ne- 
pardavė. 

- Iš kur jis sužinojo, kad būgną turi Monsas? 

— Sakė, klientas jam papasakojo apie prieškario ekspedi- 
ciją. Būgno ieškojo pats ir sunku nebuvo. Vienas Polio Emilio 
Viktoro bendražygių per karą išspausdino pasakojimą apie 
ekspediciją. Be smulkmenų, nes jų ir nežinojo, užsiminė apie 
Monsui perduotą būgną. Nieko daugiau. Tačiau antikvaro 
pardavėjas Monsą rado lengvai. 

— Kas galėjo būti jo užsakovas? 

- Žinojęs apie būgną iki straipsniams pasirodant spaudoje. 

— Kas nors, kas tuo metu galėjo bendrauti su ekspedicijos 
nariais... 

— Ar vieno iš dalyvių palikuonis, - pridūrė Nina. 

— Matisas? Neįsivaizduoju, kad į antikvaro pardavėją Osle 
būtų kreipęsis Matisas ar koks kitas samis, be to, dauguma 
veikiausiai buvo iš Suomijos. Apie prancūzus nėra ko nė kal- 
bėti. Fliugeris miręs. 

— Lieka du švedų mokslininkai, - tarė Nina. 

— Ir tas ūsuotis gražia nosimi, dingęs netrukus po to, kai 
Fliugeris iškeliavo, bet taip ir negrįžo. 

— Ir kuris pasirodė matytas tavo dėdei. 

— Ką sakė Anri Monsas? 

— Apie abu švedus nieko, ryšys nutrūko, be to, beveik 
iškart grįžus ekspedicijai, įsiplieskė karas. Vienas jų karo 
pradžioje dvejus metus praleido Berlyno Kaizerio Vilhelmo 
antropologijos, paveldimumo ir eugenikos institute. Į Upsalą 
atšauktas 1943 metais. 

— Taip, kai vokiečiams pasidarė riesta prie Stalingrado. 
Neutralitetas - pagal reikalą. Labai būdinga Švedijai. Man dėl 
to visuomet buvo gėda. 

— Kelerius metus praleido Sanitarinių ir socialinių reikalų 
direkcijoje, - tęsė Nina. - Mirė šešto dešimtmečio vidury, au- 
tomobilio katastrofa. Antrasis padarė rimtą gydytojo karjerą. 
Paskutinė darbovietė — Stokholmo Karolio instituto geriatri- 
jos profesorius, Nobelio komiteto narys. Mirė baigiantis de- 
vintam dešimtmečiui. 

— Lieka ūsuotis. 

— Tas iš regiono, iš Finmarko, - pasakė Nina. - Norvegas, 
vietinis, tokia lyg ir logistinė parama. 

- Jeijis kilęs iš regiono, arba išsikėlė kitur, arba jau senokai 
miręs, nes dėdė Nilsas Antė būtų jį atpažinęs, beveik neabe- 
joju. 

— Gal verta užsukti pas tavo dėdę ir įsitikinti dar kartą? Juk 
tai vienintelis rimtas pėdsakas, kurio galime imtis. 

Penktadienis, sausio 21 d. 
16.55. Vidurio Laplandija. 


Valandų valandas tylėdamas Aslakas keliavo paskui sve- 
timšalį. Naktis tamsut tamsutėlė, tačiau mėnulio šviesos 
pakako apšviesti plynaukštę, sniegas žybčiojo ant krūmų ša- 
kelių. Aslakas pakluso nuolankiai. Stebėjo. Nuo pat tos aki- 
mirkos, kai šis vyras įžengė įjo palapinę, Aslakas mąstė, koks 
būtų tinkamiausias būdas jį nužudyti. Ir dabar galėjo. Geriau 
nei bet kas valdė peilį. 

Tėvas pirmą peilį padovanojo, kai jam tebuvo penkeri. 
Labai norėjo turėti nuosavą. Iš beržo pradėjo drožinėti Žais- 
liukus kaip vienas jo dėdžių, drožinėjęs skulptūrėles, elnius, 
roges. Tėvas nesityčiojo. Padovanojo suaugusiam vyrui skirtą 
peilį, nors Aslakui buvo penkeri. Samiui tai reiškė daug. Jis 
vis dar turėjo tą peilį. Į beržinį kotą įsigėrę riebalų, makštys 
iš gražiai drožinėto elnio kaulo kiek aplūžinėjusios. Tačiau 
ašmenys vis dar labai aštrūs. 

Aslakas turėjo ir daugiau peilių, bet su šiuo atlikdavo 
svarbius darbus. Taip pagerbdavo tėvą. Motinos nepažinojo. 
Nieko jai nejautė. Niekuomet nebuvo jos pasigedęs. Mati- 
sas klausė vieną kartą. Kaip galima pasigesti Žmogaus, ku- 
rio nepažįsti? Jis nesuprato klausimo prasmės. Matisas buvo 
keistas — kartais. Praradęs sveiką protą. Jam kildavo keistų 
minčių. Vienintelis Aslako pažintas švelnumas buvo elnių 
kailių švelnumas rogėse, kaip ir šią akimirką. Geras švelnu- 
mas. Šildydavo, kai reikėjo. Galėjo išgelbėti gyvybę. 

Vieną dieną išgėręs Matisas išdrįso prabilti apie švelnumą, 
apie tai, kad jo trūksta. Dar viena keista mintis, bylojanti, kad 

Matisas išties prarado sveiką protą. Elnio kailiai švelnumo 
nerodė. Ir gyvybės švelnumas negelbės. Gyvybę gelbėjo el- 
nio kailiai. Tėvas jį išmokė apdirbti kailius. Padaryti švelnius. 
Tai svarbiausia, ką tėvas jam perdavė gyvenime. Niekad su 
juo ilgai nešnekėdavo, tik liepdavo gerbti elnią, duoti vardus 
bandų vedliams. 

Tėvas dažnai būdavo išvykęs. Aslakas neretai keliaudavo 
kartu. Tačiau dažnai — ir ne. Ir vieną dieną tėvas negrįžo. Jis 
buvo geras žmogus, bijąs Dievo, bet jį nužudė žmonės. Asla- 
kas žinojo. Žmonės nieko gera neatnešdavo. Jokio švelnumo. 
Susimąstė apie žmoną. Ji turėjo pavalgyti, malkų ir pakan- 
kamai kailių. Veikiausiai ištvers. Nebent priepuoliai stiprės. 

Ji ir taip ištvėrė tiek ilgai. 

Kartais galėdavo rėkti nenutildama valandų valandas. 
Net gerklė plyšdavo. Kai ištikdavo sunkiausi priepuoliai, pa- 
keldavo rankas į dangų ir rėkdavo rėkdavo. Aslakas žinojo, 
kad nieko negali padaryti. Turėjo leisti jai rėkti ir tik parodyti, 
kad jis šalia. Galiausiai nurimdavo, kai po ilgų valandų nu- 
Lyg būtų suradusi kelią. Tačiau dažnai jo nematydavo, žvelg- 
davo tuščiomis akimis. Aslaką apimdavo keistas jausmas, 
jausdavosi nematomas, 0 ji rėkdavo, iškėlusi rankas į dangų. 
Jis žinojo, kodėl ji šaukia. Suprato, kodėl. Privalėjo šaukti. 

Vieną dieną užsukęs Elnių administravimo biuro darbuo- 
tojas mėgino pakalbėti su Aslaku. Šaunus žmogus, samis, 
pažinojęs Aslako tėvą. Paklausė Aslako, gal žmoną reikėtų 
nuvežti pas gydytoją. Iš pagarbos draugystei, kitados sieju- 
siai jo tėvą su šiuo vyru, Aslakas atsakė pagalvosiąs. Tas dar 
keliskart buvo užsukęs, bet suprato, kad darsyk užsiminti — 
beprasmiška. Aslako žmonos riksmas plynaukštėje tapo le- 
genda, kaip ir tas paslaptingas Žmones audrinęs telkinys. 

Aslakas apsižvalgė. Jie judėjo užšalusia upės vaga. Siau- 
rutė Žemai pakibusių debesų juostelė kone susiliejo su kalnu 
kairėje. Buvo matyti vien šviesi pilkuma. Tik neapsnigta 
viršukalnė leido atskirti kalną nuo dangaus. Vėjas nupustė 

sniegą nuo žemės lopų kalno viršūnėje. Papėdėje sniegą kiek 
sulaikė nuogi ir ploni medžiai - sluoksnis storesnis. Keletas 
ne itin į juos dėmesį kreipiančių elnių krapštėsi sniege, ieš- 
kodami kerpių. Pakeldavo galvas, pažvelgdavo į juos ir vėl 
įnikdavo. Kūnų linijų beveik neįžiūrėsi. 

Kalno šlaitas upės link buvo nuožulnus. Išsibarstę daug 
didelių uolų. Geologas išsuko iš upės vagos ir nuėjo pasižiū- 
rėti į tuos didžiulius luitus. Apžiūrėjo atidžiai, plaktuku nu- 
skėlė kelis gabalus, pridėjo tą keistą aparatą. Ypač domėjosi 
šalis Aslakui priminė lapę. Šniukštinėjo įtempęs visus po- 
jūčius. Pasirengęs kąsti ir bėgti. Taip pasielgė ir su Aslaku. 
Įkando ir atsitraukė. Pasislėpė už nematomos grėsmės. Asla- 
kas prisiminė, ką ant žemės nubraižė jo žmona. 

Tas vyras panašus į lapę. Aslakas buvo vilkas. Taip dažnai 
juos sutikdavo, kad supanašėjo. Perdėm dažnai jų tykodavo, 
tyrinėjo elgseną - vilkai nebuvo jam svetimi. O vilkas galėjo 
kąsti ir nepaleisti grobio. Tik turėjo laukti tinkamo meto. Jei 
reikės — ilgai. Vilkas daug kantresnis už lapę. Lapė, negauda- 
vusi ko nori iškart, palikdavo ramybėje. Vilkas - ne. 

- Atsivilksi pagaliau?! — riktelėjo svetimšalis. - Man reikia 
krepšio, greitai, netrukus sutems! 

Aslakas pasiskubino. Tačiau ir skubėjo lengvai, veik neju- 
dėdamas, įtempęs liemenį, nuleidęs rankas - kaip visuomet 
atrodė grėsmingas. Svetimšalis klūpojo prie apvalainos uo- 
los, panašios į miegantį elnią. Ištraukė iš krepšio, ko reikėjo, 
pakrapštė akmenį, ant viršaus užpylė skysčio. Retkarčiais ne- 
patikliai žvilgčiojo į Aslaką. Šis abejingai laukė. Žvelgė tuščiu 
žvilgsniu ir tai, regis, geologą erzino. Tas vyptelėjo, vienas 
lūpų kamputis pakilo - piktas vypsnis. 
uolą. Atrodė nusivylęs. Nesuprantama kalba nusikeikė ir 
įrangą įsidėjo į krepšį. Tuomet per radiją perdavė trumpą 
pranešimą — kaip visuomet. Norėjo parodyti Aslakui, kad 
grėsmė virš jo tebekybo. 

— Grįžtam į stovyklą. Rytoj toliau eisim upe. Judink su- 
binę, greičiau! Beveik nieko nematyti. Parvesk atgal, dar tu- 
rėsi malkų pririnkt ir ėst padaryt. Judinkis, po galais! 

Aslakas užsimetė krepšį ant pečių ir nusisuko. Dvidešimt 
penki kilogramai jam nebuvo sunki našta. Jei prireikdavo, 
ant nugaros galėjo ilgus atstumus nešti penkiasdešimt ar še- 
šiasdešimt kilogramų elnius. Piemenims, jį mačiusiems su to- 
kiais nešuliais ir maniusiems, kad patys yra stiprūs, Aslakas 
darė įspūdį. Dabar ėjo pirmas, lengvai orientavosi tamsoje, 
girdėjo, kaip už nugaros keikiasi svetimšalis. Nesuprato, ką 
tas kalba, tačiau juto: kuo toliau svetimšalis eis, tuo bus len- 
gviau jį užmušti. 


17.50. Kautokeinas. 


Berita Kutsi persižegnojo. Ką tik baigė darbo dieną senojo 
Ulseno ūkyje. Valstietis buvo sunerimęs. Nemalonesnis nei 
įprastai. Berita ilgai krapštėsi prie karvių. Karvės romesnės 
už elnius, jas gali glostyti. Taip pat galėjai su jomis kalbėtis, 
pasakoti dalykus, kurių neišdrįsi prisipažinti pastoriui. Taip, 
karvės - geros draugės. 

Šiuo metų laiku lauke darbų beveik nebuvo. Ulsenas ti- 
krino ir taisė mašinas. Tomis dienomis, kai nugarą skaudėjo 
mažiau, su sniego valytuvu valė keliukus. Tačiau plūdosi nuo 
ryto iki vakaro. Retkarčiais Beritai liepdavo pavalyti dulkes 
namie. Senis buvo švaros maniakas ir Beritai atrodė, kad pra- 
šydavo tik todėl, jog ieškodavo progos ją plūsti, kai neturėjo 
ką veikti. Berita pyko ant savęs dėl tokių minčių, tačiau Die- 
vas žino, kad ji nėra bloga moteris. 

Išeidama iš tvarto visuomet persižegnodavo - tada jos 
draugėms gal irgi kils truputį dieviškų minčių. Karvės - ne 
Dievo būtybės, Berita žinojo. Tačiau tokios geros - nusipelno 
paskatinti. Apie šį ritualą vieną kartą papasakojo pastoriui 
Larsui, ir jis supyko. 


Tuomet pirmąsyk sugalvojo jam pameluoti. Kai kitą kartą 
paklausė, ar ir toliau meldžiasi už karves, Berita patikino, kad 
ne. Žinoma, pyko ant savęs ir nuo to laiko perdėm ilgai kalbė- 
tis akis į akį su pastoriumi bijojo. Bijojo, kad vienu žvilgsniu 
jis privers prisipažinti. Toks griežtas - tikrai gebėtų. 

Panašiai Berita bijojo ir tėvo — tikro lestadijono. Berita ne- 
prisiminė mačiusi jį juokiantis. Užsiauginęs apvalios formos 
barzdą - tokias augino senieji tikintieji, dėvėjo baltus iki ka- 
klo susagstytus marškinius. Griežtas, bet teisingas. 

Beritos motina į lestadijonų tikėjimą atsivertė jau suau- 
gusi. Žinoma, ji buvo tikinti, auklėta protestantiškai. Tačiau 
tikrąjį tikėjimą atrado daug vėliau. Motina prisipažino Beri- 
tai, kad prieš atsiversdama visuomet kėlė sau klausimą - ar 
jos tikėjimas tinkamas mirti. Draugė jai pasakė, kad tokį tikė- 
jimą išpažįsta vienas vyras. Jis tapo Beritos tėvu. Po atsiver- 
timo ir vedybų abejonių daugiau neturėjo. Visi šeši Beritos 
broliai ir seserys buvo lestadijonai. Ir motinos tikėjimo nepa- 
kirto dviejų vaikų mirtis. Išbandymai jį stiprino. 

Berita augo žŽavėdamasi nuo motinos sklindančia šviesa. 
Šypsena niekad nebūdavo per plati, visuomet santūri, mo- 
tina mokėjo suvaldyti juoko priepuolius. Nuostabi moteris, 
per anksti išėjusi anapilin. Ji pasakojo Beritai, kad lestadijonų 
tikėjimas patraukė tuo, kad tau ne tik atleidžiamos nuodė- 
mės. Jas galima išpažinti. Kaip išpažįsta katalikai, patikino 
pastorius Larsas. Žinoma, katalikai - nesektinas pavyzdys, 
visi dėl to sutarė, tačiau išpažintis ir nuodėmių atleidimas - 
nuostabios Dievo dovanos silpniems ir bailiems Žmonėms, 
kaip Berita, suteikiančios galimybę kęsti save pačius saugiu 
atstumu nuo pragaro liepsnų. 

Pastorius Larsas nuolat kartojo: kad žmogus atrastų tikė- 
jimą, pirmiausia turi patirti, kas yra nuodėmė. „Nenužudžiu- 
siam savo Kūrėjo Jėzaus Kristaus išganymo nereikia“, - vieną 
dieną grūmodamas pirštu Beritai pasakė pastorius. O tas, ku- 
ris atgailaudamas neateis melsti Viešpaties atleidimo, niekad 
nebus geras protestantas. 

Kurį laiką Beritos tėvas brandino mintį, kad pastorius 
Larsas būtų geras sutuoktinis jo dukrai. Likimas nusprendė 
savaip. Vieną dieną pastorius parvažiavo namo su tylene 
suome. Kai žmona laukėsi pirmojo vaiko, pastorius kelissyk 
primygtinai Beritai kalbėjo apie būtinybę patirti nuodėmę, 
kad atrastum tikėjimą. Atrodė, bando įteigti, jog ji tikrojo tikė- 
jimo aukštybių nepasiekusi. Berita sunerimo ir išsipasakojo 
motinai. Motina, tikrai be šypsenos veide, po sekmadienio 
pamaldų pasiliko bažnyčioje. Trumpai drūtai pasikalbėjo su 
pastoriumi. Berita nežinojo, apie ką, tačiau pastorius daugiau 
neužsiminė Beritai apie būtinybę patirti nuodėmę. 

Kai pastoriaus gyvenime atsirado suomė, Beritos rankos 
daugiau niekas nesiekė. Ji daug laiko turėjo skirti jaunesniam 
broliui, turinčiam proto negalią, ir progos viena po kitos 
slydo iš rankų, bijant Dievo žodžio ir nuolankiai paklūstant 
tėvams. Vis dėlto Beritos širdis liepsnote liepsnojo, tik ji niekad 
nedrįso prabilti. Net mirus tėvams. Gyveno spartietišką lesta- 
dijonų gyvenimą, atsiskyrusi nuo madingų dalykų, nuo var- 
tojimo, nuo televizijos. Sunku nebuvo. Žmonės, pas kuriuos 
Berita lankėsi ir kuriuos mėgo, dauguma piemenys - kad ir 
nepraktikuojantys lestadijonai — buvo sunkius darbus dir- 
bantys Žmonės, kai kurie gyveno skurdžiai. Kaip Aslakas. 

Berita užsimerkė. Ir darsyk persižegnojo. 

Pagaliau išėjo iš tvarto, ir tuo metu atvažiavo kažkoks au- 
tomobilis. Berita atpažino policininką, nemėgstantį samių, 
pamatė, kaip tas skuoste nuskuodė pas senąjį Ulseną. Pasta- 
ruoju metu Bratsenas dažnai čia lankėsi. O senis darėsi vis 
neramesnis ir neramesnis. Berita pamanė: ar tik neturi ūki- 
ninkas problemų su policija. Tik nesumąstė, kokios galėtų 
būti priežastys. Tačiau atsakymų ji neturėjo į daugybę klau- 
simų. 


18.05. Kautokeinas. 
— Jie vietoje. Gavau prancūzo pranešimą per radiją. Jis įti- 


kino Aslaką keliauti drauge. 

Ulsenas pamąstė, patrynė rankomis. 

— Na, tikriausiai gerai padarėme, kad pasirinkome tą ti- 
pelį, - pasakė. 

— Gal, bet neperšokęs griovio, nesakyk op. Teko pasakyti 
komisariate, kad prancūzas iškeliavo veikiausiai vienas. O 
Nangas žino, kad turėjai susitikti su prancūzu. Teko užti- 
krinti, kad jo nematei. 

— Gerai padarei, drauguži. Galų gale juk oficialiai su juo 
nesusitikau. Ir nereikia per daug nervintis. Tavo prancūzas 
ir Aslakas — nieko sau porelė! Tie vyrukai gali kibti vienas 
kitam į atlapus, patikėk manim! 

— Ką nori pasakyti? - paklausė Bratsenas, nesupratęs, kur 
link suka senis. 

— Sakei, pirmą kartą, kai pamatei tą prancūzą, bare kilo 
muštynės? 

— Taip, ir ką? 

Karlas Ulsenas nekantravo, tačiau stengėsi išlikti ramus. 

— Pats sakei, kad pirma į galvą atėjusi mintis - jį galima 
įtarti nužudžius Matisą. 

— Taip, tikrai. 

— Ką? Dar nesupratai? 

— Bet po to pradėjau galvoti apie sąskaitų suvedinėjimus 
tarp elnių augintojų. 

— Bravo! - garsiai sušuko Ulsenas. — Tu policininkas, geriau 
už mane išmanai tuos reikaliukus. Aš tik paprastas valstietis. 
Nieko nenusimanau apie nuojautą. Pažįstu tik žemės spalvą 
ir kvapą. Tik sakau: mūsų prancūzą įtarei, vadovavaisi nuo- 
jauta, ir galų gale nuojauta tave nuvedė iki mergaičių. Matai, 
buvai teisus. 

— Tikrai, - sutiko Bratsenas. 

— O geri policininkai tokie ir yra, ar ne? 

— Taip, taip, - atsargiai atsakė Bratsenas, nesuprasdamas, 
ko siekia Ulsenas. 

Karlas Ulsenas vyptelėjo ir pasisuko į policininką. 

— Dabar nuojauta tau kužda, kad šita byla veda į sąskaitų 
suvedinėjimą tarp elnių augintojų samių. 

— Taip. Tačiau elnių policija mano, kad prancūzas gali būti 
įsipainiojęs. Į to telkinio ir to būgno reikalus. O Šerifas, regis, 
nusprendė, kad su jais sutinka. 

— Kažkokios nesąmonės! - neištvėrė valstietis. 

Ir iškart nurimo. 

- Žinai, kai vaikėmės komunistėlius, tavo tėvą kelis kartus 
norėjo suklaidinti. Bet jis nesileido. Jautė tuos tipus, visą laiką 
įsprausdavo į kampą. Puikiai pamenu, jis sakydavo, kad turį 
šeštą pojūtį — priversti tuos niekšelius išlįsti iš urvų. Tu tikras 
jo sūnus, velniškai geras pėdsekys. Juk taip? Ne man tau sa- 
kyti? Aiškiai matai, kad visa ta košė - elnių augintojų proble- 
mos. Supranti, ką noriu pasakyti, drauguži? 
pranta, bet Ulsenas turėjo būti tikras. 

— Supranti, drauguži, manau, būtų apmaudu, jei policija 
švaistytų laiką ir išteklius, persekiodama tą prancūzą. Ir mano 
reikalams nebūtų naudinga. Ir tavo ne. Supranti, bičiuli? 

Bratsenas, atrodo, mąstė, tačiau Ulsenas buvo įsitikinęs, 
jog policininkas suprato, ką jis nori pasakyti. Valstietis Žiū- 
rėjo į susiraukusį Bratseną ir pamanė, kad tas atrodo taip pat 
kvailai, kaip ir jo tėvas. Beveik jo nepažinojo, tačiau toks pa- 
našumas... 

— Manau, suprantu, — pagaliau iškošė pro dantis Bratsenas. — 
Tačiau mano galimybės ribotos. Šerifas nepasitiki manim. 

— Taigi kliūtis — Šerifas? 

— Galima sakyti, taip. Elnių policija daro, ką jai liepia, ir 
tiek. O Šerifą spaudžia dėl tos Jungtinių Tautų konferencijos. 

Karlas Ulsenas giliai susimąstė. 

— Ojei tavo Šerifą, Jenseną, atleistų iš pareigų, kas nutiktų? — 
netikėtai paklausė Karlas Ulsenas. 

- Atleistų iš pareigų? 

— Gerai išgirdai. 

Dabar įtemptai mąstė Bratsenas. Staiga jo veidas nušvito. 
Kone vaiko veidelis! Koks kretinas, pamanė Ulsenas. Tačiau 
policininkui saldžiai nusišypsojo. 

— Manau, tuomet reikalai susitvarkytų. 
— Gerai, bičiuli. Tėvas tavimi didžiuotųsi. Regis, man kilo 
viena mintis. Veikti reikės greitai, tačiau gali pavykti. 


19 val. ?3 kelias. 


Nina, apsirengusi kombinezonu, galvą padėjusi ant pagal- 
vėlės, susirietusi užmigo ant keleivio sėdynės. Ausinė kepurė 
slėpė geltonus plaukus. Šildymas įjungtas visu pajėgumu. 
Lauke toks pats stingdantis šaltis. Vėl pakilo iš Sibiro pučian- 
tis vėjas. Jaunoji moteris buvo atspari, tačiau kai jie išėjo iš 
Geologijos instituto, dėkinga Klemetui, atsigulė automobi- 
lyje. 

Klemetas pasuko į šiaurę, į Kiruną. P9 patrulių rytojaus 
rytą laukė Centrinėje elnių policijos būstinėje. Centrinis Vi- 
durio Laplandijos komisariatas taip pat buvo tame kalna- 
kasių mieste tundros glūdumoje. Klemetas ten gimė. Vėliau 
kelerius metus teko ten gyventi. Jam patiko pūpsąs aptakių 
linijų kalnas, jo terasos. Nuo 1960 metų nematomi darbai 
po Žeme su vis išmanesnėmis technologijomis vyko keturių 
šimtų kilometrų ilgio labirinte. Vietos samiams šachta reiškė 
įpročių kismą, perkirstus elnių perginimo kelius, triukšmą, 
prarastas ganyklas. 

Klemeto tėvui buvo tekę dirbti šachtoje, kai norvegų 
Laplandijos ūkiuose pradėjo mažėti rankų darbo poreikis. 
Dauguma šachtininkų, kaip ir jis, buvo sezoniniai darbuoto- 
jai. Laplandijoje įprasta dirbti kelis darbus — priklauso nuo 
metų laiko. Žmonės nebijojo didelių atstumų. Perginimo tra- 
dicijos tolimos Šiaurės gyventojams įaugo į kraują. 

Klemetas norėjo kovoti su šiuo įpročiu. Juokinga mintis 
tapti banginių medžiotoju buvo šovusi jam į galvą, pasakojo 
Ninai, tačiau mintimis viskas ir baigėsi. Nedrįso prisipažinti 
porininkei, kad labiausiai su jūra susijęs darbas - dvi vasaros 
iš eilės Lufuteno salų žuvų fabrike. Gerai mokamas darbas, 

tik nieko stebuklinga. Jam davė suprasti, kad tokie darbai — 
ne lapiams. Tačiau ar jis iš tiesų lapis? Tikras lapis turėtų būti 
piemuo, prižiūrintis elnius. Galų gale jo tėvas į galvą nekalė, 
kad jis samis. 

Samių pasaulyje visi žinojo - griežtai - savo vietą. Elnių 
augintojai — viena, ir jie buvo veikiausiai ant aukščiausios 
pakopos. Aristokratija. Gausios šeimos, savininkai - jie viską 
spręsdavo, Elnių administravimo biurui galėdavo primesti 
elnių skaičių ir nebijoti - beveik - baudų. Žemiau - jaunuoliai, 
pasirinkę studijas. Jų buvo mažiau ir samių jaunimas studi- 
juoti pradėjo neseniai. Tačiau jau galėjai rasti samį teisininką 
ar gydytoją. O dar žemiau - šimtai beveidžių. Nežinančių, 
ar jie samiai, ar švedai, norvegai ar suomiai. Pačioje apačioje 
bandė ištverti tie, kuriuos atstūmė elnių augintojų pasaulis. 
Puolę. Parijai. Nevykėliai. Kaip Klemeto senelis. 

Klemetas pagalvojo, kam buvo sunkiausia. Seneliui, kuris 
kelią pasirinko pats, nes kitaip nebūtų pajėgęs išmaitinti šei- 
mos, ir kuris uoliai kibo ūkininkauti ir žvejoti, įsikūręs prie 
nediduko ežero, kur Klemetas praleido pirmuosius gyve- 
nimo metus? Ar tėvui, kuris, būdamas vaikas, gyveno laisvą 
klajoklių gyvenimą su elniais išdidus ir paskui staiga nežinia 
kodėl iš jo visa tai buvo atimta, ir kuriam teko tverti bendra- 
amžių paauglių patyčias? Atsilikėlis. 

Kai Klemetas sulaukė reikiamo amžiaus, tėvas primygti- 
nai reikalavo eiti į mokyklą išmokti norvegų kalbos. Norėjo iš 
jo padaryti tikrą norvegą. Kad Klemetui netektų kęsti gėdos. 
Kad galėtų gyventi toli nuo tų elnių augintojų, kurie iš jų ty- 
čiojosi. Paprasta nebuvo. Internate jis susipažino su klajoklių 
elnių augintojų vaikais. Susipažino su Aslaku. 

Klemetas pajuto, kaip užplūsta nuovargis. Artėjo prie Ki- 
runos. Jau matė pažįstamas šachtos švieseles, iš tolo apšvie- 
čiančias jos kontūrus. 

Mėgo tas šviesas - jos priminė, kaip vaikystėje iš šeimos 
ūkio kitoje kalno pusėje Kautokeine jis atkakdavo čia po iš- 
tisų ėjimo pėsčiomis valandų ar atplaukdavo laiveliu, žiūrint, 

koks metų laikas. Po sekinamų ir nerimo kupinų valandų vi- 
siškoje tamsoje kaip visuomet jo laukė stebuklinga šviesa. 

Atvyko kaip tik tuo metu, kai kiekvieną naktį šachtos gel- 
mėse būdavo sprogdinama. Nina miegojo. Jis pasuko prie 
elnių policijos namelio miesto pakrašty. Švelniai pažadino 
Niną. Vos po kelių minučių jie jau gulėjo lovose. Namelis su- 
drebėjo. Šachtoje sėkmingai vyko darbai. 

Šeštadienis, sausio 22 d. 
Saulė teka 2435, leidžiasi 13.27. 
Dienos ilgumas - 3 val. 52 min. 


9 val. Kiruna (Švedija). 


Elnių policija buvo pratusi prie pačių keisčiausių darbo- 
tvarkių. Kartais netgi įtikindavo kolegas prisitaikyti. Centrinė 
elnių policijos būstinė buvo įsikūrusi buvusioje gaisrinėje. 
Originalus pastatas su gražiu bokšteliu, medinis, dažytas bal- 
tai, netoli erdvios ir prabangios tamsaus medžio bažnyčios — 
Kirunos pasididžiavimo. 

Daugiau elnių policijos atstovų nebuvo. Arba patruliuoja 
kur nors Laplandijoje, arba ilsisi. Klemetas nuėjo užkaisti ka- 
vos, susirinkimų salėje pastatė termosą. Langai vėrėsi į baž- 
nyčią — po kelerių metų numatyta ją išrinkti, kai miestas bus 
iškeldintas, kad nekliudytų kasti geležį, kurios telkiniai ply- 
tėjo po jų kojomis. Nina fotografavo pro langą. „Ilgas išlaiky- 
mas“, —- paaiškino Klemetui. Nors jie ir buvo už kelių šimtų 
kilometrų į pietus nuo Kautokeino, Kiruna tokią valandą dar 
skendėjo poliarinėje naktyje. Teismo medicinos ekspertas at- 
vyko lygiai devintą. Sustiręs, įsisupęs į storą Žieminę striukę 
kailiniu pamušalu. Slystelėjo ant ledo prieš įeidamas ir dabar 
keiksnojo bei šlubčiojo. 

— Turėtum užsidėti spygliuotus padus, kuriuos uošvė pa- 
dovanojo, - patarė Klemetas. 

— Klemetai, tą dieną, kai suprasi, jog Stokholmo gyventojas 
negali nusileisti iki tam tikrų dalykų, man nebereikės klausy- 
tis tavo nesąmonių, - atkirto skausmo kiek perkreiptu veidu. 

Klemetas mėgo teismo medicinos ekspertą. Susipažino 
Stokholme, kai tyrė Palmės bylą. Jam ne tiek daug buvo tekę 
sutikti žmonių, turinčių tiek mažai prietarų. Kartu jie kelis- 
kart išgėrė alaus „Pelikan“ ir „Kvarnen“, kai daktaras mėgino 
jį suvilioti tapti „Hammarby“ futbolo klubo sirgaliumi. Kle- 
metui futbolas rūpėjo mažiausiai ir daktaras greitai suprato. 
Tačiau kai jie susitikdavo, Klemetas jausdavosi laisvai, nejį- 
sitempęs. Dėl to daug paaukojo - didžiuliame ekrane netgi 
kelis vakarus stebėjo rungtynes su rėksniais, apsivyniojusiais 
žaliais ir baltais šalikais, įskaitant ir daktarą. 

Kriminalinių tyrimų padalinio atstovas Fredrikas vėlavo 
ir Klemetas nenustebo. Fredrikas sutiko atvykti nenoromis ir 
nepasitenkinimą reiškė vėluodamas. 

— Fredrikas ateina, - pasakė Nina ir pamojavo pro langą. 
tes. Prastas Žaidėjas, pamanė. Fredrikas įėjo, teatrišku gestu 
nusiėmė kašmyro šaliką ir kupranugario vilnos kepurę. Ką 
tik nusiskutęs, kvepėjo brangiu losjonu, žavingai nusišypsojo 
Ninai. 

— Gal galime pradėti, - suirzo Klemetas ir ilgai Žiūrėjo į 
laikrodį. - Mums dar reikia grįžti į Kautokeiną. 

— Nepasiliksite nakvoti? Kaip gaila, - įdėmiai žvelgdamas 
į Niną pasakė Fredrikas. - Jau atvažiavo kelios grupės į Jung- 
tinių Tautų konferenciją, šįvakar koncertas Kultūros centre. 

Nina mandagiai nusišypsojo ir atsisuko į Klemetą. Pirmas 
prabilo teismo medicinos ekspertas. 

— Gerai, - tarė atversdamas bylą. - Mūsų Matisas mirė 
maždaug po valandos, kai kažkoks vyras jam dūrė peiliu. 

Daktaras stumtelėjo ant stalo nuotrauką. 

— O ausys nupjautos praėjus maždaug dviem valandoms 
po mirties. Kaip ir buvau sakęs. Antra ausis, taip ir manėme, 
tikrai Matiso. Padidinau nuotraukas dėl įkarpų, - stumtelėjo 
policininkams kitas nuotraukas. 

— Ar ką nors aptikote dėl ausų žymėjimo? - paklausė. 

Klemetas vyptelėjo. 

— Buvo aiškiau, kai turėjome vieną ausį. Aptikus antrą, pa- 
sukau kitu keliu. 

— Ar galima kalbėti apie du elnių augintojus? - paklausė 
daktaras. 

— Paprastai dviejų ausų įkarpos leidžia nustatyti vieną sa- 
vininką, - pareiškė Klemetas. 

— Taip, bet paprastai elnių augintojams ausų niekas ne- 
pjauna, tad gal nederėtų įkarpų vertinti kaip visada, - įkando 
Fredrikas, patenkintas proga pastatyti Klemetą į vietą. 

— Taigi, - nė nežvilgtelėjęs į jį, atsakė Klemetas. - Bet an- 
tros ausies žymės iš tiesų mūsų neveda prie kurio nors vieno 
elnių augintojo taip, kaip pirma ausis. Todėl manau, kad šitos 
žymės gali būti nesusijusios su elnių augintojais. 

— Dėl elnių augintojų ir žymių — turiu Juhano Henriko 
peilių tyrimų rezultatus. Ant visų — kraujo pėdsakai. Elnio, 
išskyrus vieną, kur aptikau Žmogaus kraujo, bet kraujas ne 
Matiso. 

Kelis lapus pastūmė Klemetui. 

— O GPS? - nekantriai paklausė šis. 

— O taip, GPS, - Fredrikas išsitiesė. - Viskas čia. Man pa- 
vyko atgauti dalį duomenų. Manau, šauniai padirbėjau. 

— Kokius duomenis atgavai? - neatlyžo Nina. 

— Įrašus apie buvimo vietą, galima atkurti šešių pastarųjų 
mėnesių maršrutus. Išspausdinau savaitės prieš mirtį įrašus. 
Jei reikia daugiau, Nina, tik tark žodį. 

— Išspausdink dar vienos savaitės, — susinervinęs pasakė 
Klemetas, - kažkoks Kriminalinių tyrimų padalinio darbuo- 
tojas su juo elgsis iš aukšto Ninai matant! — Dabar pat, kad 
nesusivėlintume išvažiuoti. 

Pamatė, kaip Fredriką išmušė raudonis, ir liko dar labiau 
patenkintas, kad tas pakluso ir išėjo spausdinti. 

Nieko nelaukę Klemetas su Nina puolė tyrinėti dokumentų. 
GPS duomenų gana nedaug. Prasta aparato būklė — neįma- 
noma ištraukti žemėlapių. Tačiau bent jau buvo neapdorotų 
duomenų - galima nustatyti koordinates ir laiką. Ilgas ir 

kruopštus darbas. Jokio aiškumo, kad duomenys visi. Išva- 
das bus galima daryti tik koordinates sudėliojus ant žemėla- 
pio. Fredrikas grįžo po penkių minučių su keliais susegtais 
lapais, numetė ant stalo. 

— Vos neužmiršau, Matiso kailiniai. Labai atidžiai pati- 
krinau. Visko ten rasite. Sąrašas byloje. Jus domino riebalų 
dėmė. Tai variklio tepalas, tik ne tas, kurį Matisas naudojo 
savo sniegaeigiui. Jei daugiau klausimų neturite, einu. 

Fredrikas buvo įsižeidęs ir to neslėpė. Pagal geras šve- 
diškas manieras Klemetas turėjo atsiprašyti, tačiau neturėjo 
jokio noro. Pasipūtę ir savimi pasitikintys tipai, tokie kaip 
Fredrikas, varė jį į neviltį. Tad, jam išeinant, nepratarė nė žo- 
džio, tik Nina padėkojo. 

Fredrikui išėjus, teismo medicinos ekspertas nuoširdžiai 
nusišypsojo: 

— Kietakaktis, - tarė Klemetui. - Niekad nepasikeisi. 

— Tas tipas net nesuvokia, kaip elgiasi. Jam atrodo natū- 
ralu, supranti, natūralu. Visas pasipūtęs. Lyg koks Stokholmo 
bernelis... 

— Nesąžininga, - pertarė daktaras. Kreipėsi į Niną. - Ne- 
kreipk dėmesio, matau, kad irgi supranti, jog tavo porininkas 
perlenkia lazdą, bet jam reikia suvesti sąskaitas su tam tikro 
būdo žmonėmis. 

— Ką čia kalbi! — užsiplieskė Klemetas. — Su niekuo man 
nereikia suvesti jokių sąskaitų! 

— Nejaugi, - šyptelėjo daktaras. - Bet, Nina, dirbi su velniš- 
kai geru policininku, apsėstu smulkmenų, iš kurių susideda 
didelės bylos, su aršiu kovotoju už įrodymus. Klemetai, pa- 
meni tuos ratilus apie Matiso akis? Prašei apžiūrėti... 

— Tikrai, - įsiterpė Nina. - Mane jie irgi sukrėtė, kai pa- 
mačiau lavoną. Ratilai po akimis — susidarė įspūdis, kad jį 
kankino. 

— Ten ne ratilai, Nina, - pasakė įdėmiai žvelgdamas į Kle- 
metą teismo medicinos ekspertas. - Ten kraujas. 

2.30, Vidurio Laplandija. 


Aslakas ir Rakanjalis išvyko anksti ryte ta pačia kryptimi, 
kaip ir vakar dieną. Rakanjalis ir toliau nuolat perdavinėjo 
per radiją pranešimus. Širyt jis pasiėmė šautuvą, kurį sutiko 
paskolinti „Villmarkssenter“ savininkas. Pamanė, kad vienas 
vakar matytų elnių pagerintų kuklią buitį - ką geriau rasi. 

Prieš iškeliaudamas ilgai tyrinėjo žemėlapį, klausinėjo 
Aslako apie reljefo ypatumus, apie upes. Samio žinios apie 
regioną išties buvo kone enciklopedinės. Gebėjimas pastebėti 
toks, kad galėjo keliais žodžiais, ojų vartojo nedaug, apsakyti 
akmenų linijas, spalvą. Žinoma, geologui pasakojimas neat- 
stos vietovės žvalgymo, tačiau Rakanjalis galėjo kiek susiau- 
rinti paieškos lauką. 

Kai iškeliavo iš stovyklos, Aslakas nepratarė nė žodžio, 
bet prancūzui buvo nė motais. Rakanjalis į priekį stūmėsi lyg 
koks astronautas. Storas kailiu muštas kombinezonas, auli- 
niai ekspedicijoms skirti batai. Beveik visą veidą dengė šali- 
kas. Pradėjo kalbėtis pats su savimi — dažnai taip elgėsi per 
ekspedicijas - balsu, ir Aslakas jam buvo geriausias klausyto- 
jas. Klausėsi ir viskam pritarė. 

— Geras elnias šiam vakarui, a, lapi? Pirštus apsilaižysime, 
pamatysi! Žinai, kai išsirengiu žvalgyti, kaip dabar, iškeliauju 
dviem, trims ar net keturioms savaitėms. Manai - nepasiė- 
miau maisto mėnesiui. Tačiau tikras geologas visad ką nors 
sugalvoja. Duosi man meškerę ir pašersiu visą kaimą. O ne- 
didukas elnias tiks kuo puikiausiai. Tikiuosi, neprieštarauji? 
Tyli? Gerai ir taip. 
tokio, jei nueisiu jį pakrapštyti? Pasiimsiu plaktuką, Žinai, 
kad plaktukas švediškas? Ir gerokai kirstelėsiu. Štai taip! Pa- 
daryta. Sakyk, lapi, matei? Akmuo nesididžiuoja, a? A, supra- 
tau, nežinai, apie ką kalbu. Šita graži uola kimšte prikimšta 
mineralų, supranti? Ne, nesupranti. Taip, supranti. Gerai, kita 

vertus, visai nieko, kad tu tik klausaisi. O šitas - gražus ma- 
gminės uolienos gabaliukas. Matai, kaip blizga, gražus kvar- 
cas. Tau vienodai rodo? Tu teisus, šitas — šlamštas. Gražus, 
bet šlamštas. Bet suprask: tavo, užsispyrėlio kaimiečio, auksą 
galime rasti tokiame kvarce. Pasijudink, einam. Noriu nueiti 
iki upės vingio, kiek pakrapštyti ten. Kad tik dienos užtektų. 

Rakanjalis jautėsi gerai. Kaip žuvis vandeny. Karalius savo 
karalystėje. Medžioklėje. Įtempęs visus pojūčius. Rausdama- 
sis atminty, prisimindamas uolienų klasifikavimą, kažkur ki- 
tur prieš dvidešimt metų matytą neįprastą geologinį reiškinį, 
kurį prisiminęs galės vertinti tai, ką mato prieš akis ir apie ką 
joks kitas geologas nesusimąstytų. Nes jo, Rakanjalio, atmin- 
tis - nepriekaištinga. 

Jis taip pat galėjo prisiminti visas turėtas merginas. Taip 
tiksliai, kad galėjo su menkiausiomis smulkmenomis papasa- 
koti, kaip viskas vyko, kokio švelnumo oda, kokio minkštumo 
plaukai, kokio apvalumo klubai, kokios vos prasikalusios 
krūtys. Ir žvilgsnį. Akis. Matęs tiek akių. Visa galerija, pagal- 
vojo. Matė jas, plaukiančias mintyse viena po kitos, drovias, 
nuolankias, tuščias, nugalėtas. Maištingas. Meldžiančias. Ku- 
pinas siaubo. Nugalėtas. Visuomet nugalėtas. 

Jie pasiekė upės vingį. 

— Imk, - Aslakui padavė plaktuką. - Pramušk ledą čia. 
Žvilgtelėsim. 

Pats Rakanjalis įrengė laikiną priebėgą apsisaugoti nuo 
šalčio, ant žemės patiesė kailių, kuriuos buvo pasiėmęs Asla- 
kas. Išsiėmė kelioninę viryklę ir pašildė vandens, aplink 
sklido šiluma. Diena bus sunki. Energiją šaltis rijo neįtikė- 
tinai greitai. Rakanjalis į pirštines įsidėjo rankų šildytuvus. 
Išėjo iš priebėgos ir apsižvalgė. Čia upė ne tokia plati. Kelis 
šimtus metrų į rytus sniegas beveik nupustytas, nes matyti 
menkiausi paviršiaus iškilimai, apšerkšniję nuo šalčio viržiai. 
Rakanjalis galėjo kone suskaičiuoti krūmelius, tiek nedaug 
jų buvo, tokie gležni. Kiek toliau horizontą užstojo kalnas, 
papėdėje veikiausiai ežeras, jei spręsi pagal tolygią baltą 

plokštumą. Aplink — rami, apsnūdusi gamta, žėruojančios 
kalvelės — tekėjo saulė. Sušildyti nesušildys, tačiau ji reiškė 
tikrą žvalgymo dienos pradžią. Dienos suskaičiuotos. Kuo 
ilgiau mąstė Rakanjalis, tuo aiškiau darėsi, kad vienaip ar 
kitaip privalo įvykdyti šią beprotišką užduotį. Jis negali sau 
leisti būti įveltas į teisminį tyrimą. Nes tuomet visi tie nuga- 
lėti žvilgsniai gali tapti kaltinančiais. 

Šeštadienis, sausio 22 d. 
9.55. Laplandija, Švedija. 


Klemetas ir Nina Kirunoje ilgai neužsibuvo. Mieste spar- 
čiai rengiamasi priimti dalį į Jungtinių Tautų konferenciją 
atvykstančių delegacijų. Statomos erdvios samių palapinės, 
kuriose vyks parodos ir seminarai. „Ferrum“ viešbučio vesti- 
biulyje darbininkai krovė garso aparatūrą. Klemetas ir Nina 
ėjo pro mūrinę su metaliniu bokšteliu meriją. Ji išpūtusi akis 
elnių policijoje, prieš kelias savaites lankėsi mieste, tačiau pa- 
tekėjusi saulė jį nušvietė visiškai kita šviesa. Išprašė Klemeto 
nuotraukos priešais meriją. Porininkas šįryt, matyt, jautėsi 
prastokai. Turėjo prašyti pakartoti tris kartus, kol galiausiai 
išėjo apygerė nuotrauka: ir ji, ir merija, ir šachta tolumoje. 

Vos išvažiavus iš miesto — vėl tundros viešpatija. Švietė 
saulė, vakarykščiai debesys nupūsti. Kur pažiūrėsi, ant kalvų 
tviskantis sniegas. Kiek akys mato, blykčioja bekraštė Laplan- 
dija. Milžiniška. Begalinis horizontas priešaky. Taip skiriasi 
nuo uolų apsupto Ninos fiordo, statmenai į jūrą krintančių 
uolų, virš sraunių vandenų iškilusių nedirbamos žemės plotų 
ir pievų. Turėdavai nukakti į fiordo pakraštį iki jūros, kad pa- 
justumei tokią pačią bekraštybę, kokia justi Laplandijoje. 

Nina pamanė - ar tundra turi savų paslapčių? Ji žinojo, 
kad jūra jų turi. Jaunystėje nė neįtarė, kol galų gale motina 
papasakojo apie tėvo bėdas. Nuo tų dienų, kai pradėjo leistis 
į jūros gelmes, jis niekuomet nebebuvo koks buvęs. Iš pirmo 
žvilgsnio atvira, nuspėjama jūra slėpė nematomą jėgą, beveik 
nužudžiusią jos tėvą. 

Nina iš kuprinės išsitraukė bylą ir Matiso kailinių tyrimo 
rezultatus. 

— Variklio tepalas, bet ne Matiso sniegaeigio, - pasakė. 

— Taip, gali būti ir kito sniegaeigio. Kai grįšime, reikės 
patikrinti. Reikia patikrinti sniegaeigių sąrašą, koks kuras ir 
kokie tepalai naudojami. Paklausinėsime degalinėse. Gal taip 
bus greičiau. 

— Klemetai, ką manai apie kraują po akimis? 

Policininkas, atrodė, visą dėmesį sutelkęs į ledinį žibantį 
kelią. 

— Kraujas po akimis... Nupjautos ausys... Kuo toliau, tuo 
labiau panėšėja į ritualinę žmogžudystę. Tik... 

Klemetas sakinio nebaigė. Nina suprato: daugiau minčių 
porininkas neturi, ji - taip pat ne. 

— Ritualinė? Samių papročiai taip skiriasi nuo skandinavų? 
Samiai turi tokių laukinių apeigų? Jie man atrodo veikiau la- 
bai taikūs. 

— Tokie ir yra. Dažniausiai. Stebiuosi, kad nė vienas tau 
dar nepasakė, jog samių kalboje nėra žodžio „karas“. 

Prabėgo kelios valandos. Klemetas ir Nina vairavo pakai- 
tomis. Įsijungė radiją. Nors vis dar buvo Suomijoje, radijas 
gaudė norvegiškus kanalus. Netrukus prasidės NRK, Norve- 
gijos radijo ir televizijos transliuotojo, regioninės Finmarko 
žinios. Nina abiem įpylė kavos. 

Vedėjas pradėjo nuo orų prognozės, pranešė apie siau- 
bingą avariją Altos kelyje: du Žuvę, vienas jų - jaunas vyras 
iš Kautokeino. 

Nina pažvelgė į Klemetą, tas palingavo galvą, išgirdęs au- 
kos vardą. 

— Jaunas elnių augintojas. Geras vaikinukas. Tikra trage- 
dija šeimai. 

NRK vedėjas tęsė: svarbios naujienos iš Hamertfesto, 
regiono dujų pramonės uosto, kur ką tik suderėta dėl svar- 
baus investuotojo. Bus sukurta apie šimtas darbo vietų. Tada 
prasidėjo žinios apie rengimąsi Jungtinių Tautų konferencijai. 

Visame regione bus ir daugybė kultūrinių renginių. Asocia- 
cijos, siekiančios, kad apie jas sužinotų, irgi organizuos ren- 
ginių. 

— Sunku įsivaizduoti šią veiklą, kai aplink, kiek akys už- 
mato, plyti tundros dykvietė, - tarė Nina. 

Dangus nusidažė ryškiu ryškiu, net kiek neįprastu mėliu. 
Vedėjo balsas pagyvėjo, pranešant kitą naujieną: „Ką tik su- 
žinojome, kad Kautokeino komisaras laikinai nušalintas nuo 
pareigų. Jį skubiai iškvietė į regioninį Hamerfesto policijos 
centrą.“ 

Klemetas staiga nuspaudė stabdžių pedalą. Nina išliejo 
kavą. Nekreipė dėmesio į tekantį per kombinezoną skystį. 
Kaip ir Klemetas, apstulbo, išgirdusi Žinią. 

„Pasak mūsų reporterio Kautokeine Juhano Mikelseno, 
skubūs iškvietimas išties neįprastas. Regioninė policijos 
valdžia veikiausiai nusprendė įsikišti dėl būgno vagystės 
Kautokeine. Būgnas dar nerastas, o iki Jungtinių Tautų kon- 
ferencijos pradžios liko kelios dienos. Būgno eksponavimas 
turėjo tapti valstybių ir jose gyvenančių čiabuvių tautų susi- 
taikymo simboliu. Primenu: tame pačiame Kautokeine nese- 
niai nužudytas elnių augintojas Matisas Laba ir nusikaltimas 
iki šiol neišaiškintas. Žmogžudystė siaubinga, vietos gyven- 
tojai sukrėsti, yra Žinoma, kad auka buvo kankinta, nupjau- 
tos ausys. Žinoma, regione vis daugiau žmonių stebisi lėtu 
policijos darbu, o komisaras Turas Jensenas, suprantama, yra 
pirmasis kritikuojančių taikinys. Mūsų šaltiniai teigia, kad šis 
iškvietimas iš tiesų turėtų reikšti nušalinimą.“ 


10 val. Kautokeinas. 
Berita Kutsi apsimetė nesistebinti. Karlas Ulsenas liepė at- 
eiti anksčiau nei įprasta, ji dar darbavosi tvarte. Šeštadieniais 


užsukdavo tik porai valandų, įsitikindavo, kad melžimas 
vyksta be trukdžių, karvės turi visko, ko reikia. Vos baigus! 

melžti, išgirdo senojo Ulseno riksmą. Berita išlėkė iš tvarto. 
Šaltis kandžiojosi, nes tvartas šildomas vos vos, kad nereikėtų 
daug mokėti. Ant kombinezono Berita buvo užsitraukusi vil- 
nonę tamsiai mėlyną tuniką. Apranga tikrai netradicinė, ta- 
čiau tinkama rūpintis karvėmis per tokį šaltį. Moteris pamatė, 
kaip iš kluono išėjo Junas ir geriausias jo draugelis Mikelis, 
abu su mechanikų kombinezonais. Jaunieji elnių augintojai 
prisidurdavo prie mėnesio pajamų tikrindami, taisydami vie- 
tos ūkininkų žemės ūkio mašinas. Įlipo į furgoną ir išvažiavo. 

— Berita, dėl Dievo meilės, gal pasiskubinsi! — riktelėjo 
valstietis. 

Vargšė Berita bėgte nubėgo iki namo. Namas didelis, sta- 
čiakampio formos, gelsvos spalvos medžio, langų ir durų 
rėmai dažyti baltai. Virš įėjimo — medinis stogelis. Berita su- 
sverdėjo ant ledo su savo auliniais elnio kailio batais, bet išsi- 
laikė, užlipo kelis laiptelius ir įėjo į prieangį, džiaugdamasi, 
kad įžengs į šilumą. Nusiavė batus, nuėjo į virtuvę. Ulsenas 
laukė įsitaisęs ant kėdės, tos pačios kaip visuomet. 

— O tau greitai neišeina. Manai, kad laiko turiu per akis? 
Reikia namus aptvarkyti. Laukiu svečių. Ir viršuje pavalyk, 
metų metus ten nevalei. Turi baigti iki penkių. Judinkis, ko 
stovi kaip baslį prarijusi! 

Berita apsisuko ir nuėjo į kambarėlį prie virtuvės pasiimti 
šluotos, šepečių, valymo priemonių. Senasis medinis Ulseno 
ketas ir keli virtuvės bei svetainės baldai - šviesaus medžio. 
Spalvoti ilgi ir siauri kilimai austi senųjų kaimo moterų - jų 
galėjai įsigyti turguje. 

Pirmame aukšte - jokių asmeninių daiktų. Nė vieno suve- 
nyro, jokio šeimos niekučio. Mėtėsi keli daiktai, ir visi susiję 
su Ulseno darbais. Įrangos dalys, įrankiai, profesiniai žurnalai, 
taisytinos detalės. Pas senąjį Ulseną retai kas užsukdavo, tad 
svetainė labiau priminė dirbtuves, o ne kambarį, kuriame prii- 
minėjami svečiai. Beje, Ulsenas svečius dažniausiai priimdavo 
didžiulėje virtuvėje, kur ir pats praleisdavo daugiausia laiko. 

Ruoša truko neilgai. Berita patvarkė svetainę, tačiau įran- 
kių ir išrinktų detalių liesti nedrįso — žinojo, kad valstietis 
pasius iš pykčio, jei ką nors padės į kitą vietą. Sutvarkė Žur- 
nalus, kelias Progreso partijos brošiūras sudėjo į krūvelę prie 
televizoriaus. 

Beritai kur kas labiau knietėjo užlipti į antrą aukštą. Valė 
ten kartą prieš dešimt metų, kai Ulsenas paprašė. Tuomet 
buvo praėję nedaug laiko po ūkininko žmonos mirties. Jis 
liepė paimti žmonos drabužius ir daryti su jais, ką nori. „Su- 
degink, jei nori, kad čia jų nė kvapo neliktų“, - suniurzgė ūki- 
ninkas. Kaime niekam nebuvo paslaptis, kad Ulsenų šeima 
nesutaria gerus trisdešimt metų. Vyras ir žmona miegojo ats- 
kiruose kambariuose, kai išvyko vienintelis jų sūnus. Išvyko 
studijuoti inžinerijos į Trumsę ir į kaimą gyventi negrįžo. 

Senoji Ulsen buvo dar didesnė niurgzlė už savo vyrą, tikra 
pantera, kaip pasakojo Žmonės, visiškai nesukalbama, kie- 
tesnė ir didesnė moralizuotoja už visą gaują apie atpirkimą 
pamokslaujančių lestadijonų. Berita tuomet matė kelias šei- 
mos nuotraukas — nepažįstamų tėvų ar giminaičių. Ne taip 
ir ilgai jos ten kybojo, netrukus Žmonių rūsčiais veidais nuo- 
traukas Ulsenas sumetė į dėžę. „Ta sena tarka net nenorėjo 
matyti ant sienų mano šeimos, - burbėjo Karlas Ulsenas. - At- 
seit, jie buvo prarasti tikrajam tikėjimui. Puolę, taip ji sakė!“ 
Dėžę užnešė į palėpę. „Tegu čia jie visi ir nusprogsta“, - ir 
užtrenkė duris. 

Berita aiškiai prisiminė tą dieną. Nuo tų laikų antrame 
aukšte nesilankė. Tad apėmė smalsumas, pamačius, kad an- 
tro aukšto koridorių puošia keli paveikslai. Visai nepanašūs į 
tuos, įsirėžusius atminty. Koridoriuje sukabintuose paveiks- 
luose - regiono vaizdai. Berita skubėjo, tačiau vis dėlto stab- 
telėjo prie kiekvieno. Atpažino Ulseno žemes, lygius gera! 
šuje pamatė ir pirmą Ulseno pirktą kombainą. Pavalė dulkes 
nuo rėmų. 

Tada nuėjo į Ulseno žmonos kambarį. Tik kyštelėjo galvą. 
Kambarys tuščias. Ant žemės numestas čiužinys, kampas už- 
griozdintas kartoninėmis dėžėmis. Po Ulseno žmonos mirties 
čia niekas negyveno, nors kambarys atrodė švarus, išvalytas. 
Berita persižegnojo ir uždarė duris. 

— Dar nebaigei? - apačioje sukriokė Ulsenas. 

- Jau greitai greitai, liko jūsų kambarys. 

Berita smuko į koridorių ir pastūmė Karlo Ulseno kam- 
bario duris. Senasis valstietis gyveno kukliai ir miegamasis 
nebuvo išimtis. Iškart už durų stovėjo Ulseno lova, įstatyta 
į senovinį prie sienos tvirtinamą rėmą. Lovos apačioje - stal- 
čiai, baldas uždengiamas užuolaida. Lestadijonai užuolaidas 
draudė kabinti net ant langų, tačiau senis Ulsenas rado būdų 
nepaisyti žmonos draudimo ir užuolaidą įsitaisė lovai - esą 
prislopins dienos šviesą - nesutemdavo visą vasarą. 

Berita nenustebo, kad, net ir tiek laiko prabėgus po Žmo- 
nos mirties, Ulsenas įpročio neatsisakė. Panašu į senį. Viską 
reikia taupyti. Baldas-lova dažytas ir puoštas tautiniais moty- 
vais. Berita nušluostė dulkes nuo seno baldo, papurtė šiurkš- 
čią patalynę, praskleidė užuolaidą. Nuvalė ir prie sienos 
priešais lovą stovinčią šviesaus medžio spintą, kurioje buvo 
sudėti Ulseno drabužiai. Įtempė ausis, pasiklausė, kas de- 
dasi namie, ir pravėrė dureles. Pustuštės lentynos. Keli stori 
megztiniai, šilti marškiniai, džinsai. Tvarkingai sulankstyti. 
Berita brūkštelėjo šluoste. 

Apsižvalgė ir ant kitų dviejų sienų pamatė nuotraukų. 
Priėjo, apžiūrėjo. Nuotraukos - portretų ir žmonių grupelių 
galerija. Veikiausiai Ulseno šeima, pamanė, prisiminusi, kaip 
įnirtingai Ulsenas į palėpę nugrūdo Žmonos giminės portre- 
tus. Ulseno sūnaus nuotrauka - vaikas per mokyklos baigimo 
šventę. Vėlesnių jo nuotraukų Berita nematė. Kitose tikriau- 
siai Ulseno tėvai. Irgi rūstoka pora, tėvas su keista kaubojaus 
skrybėle - neįprastas valstiečio galvos dangalas šiose vietose. 
Berita jų nepažinojo. Girdėjo kalbas, kad Ulseno tėvo būta 

savotiško keistuolio. Kitose nuotraukose — seneliai. Nuvalė 
dulkes nuo rėmų. 

— Berita! Tingine, dar nebaigei?! 

Berita pradėjo darbuotis sparčiau. Baigė šluostyti rėme- 
lius, nuvalė knygų lentyną su keliomis knygomis, apsižvalgė. 
Kambario gilumoje pamatė žemas, panašias į spintos duris. 
Niekad anksčiau nebuvo atkreipusi į jas dėmesio. Atidžiai 
pasiklausė, priėjo prie durų ir truktelėjo — tyliai. Viduje 
tamsu. Apgraibomis paieškojo jungiklio. Įsižiebus lemputei, 
išvydo blyškia melsva šviesa nutviekstą kambarėlį. Mažulytį 
staliuką ir aptrintą po juo pastumtą kėdę - vienintelius šios 
kamaraitės baldus. Dar prikrauta dėžių, ritinių ir senų lai- 
kraščių. 

Pradėjo valyti dulkes. Pastūmusi ritinius, pamatė nedi- 
delį seifą. Pamanė, kad senis Ulsenas nepasitiki bankais. Nu- 
šluostė dulkes, valėsi toliau, apimta smalsumo - keistas šis 
kambarėlis. Nedrįso atidaryti uždarytų ritinių ir dėžių, bijojo, 
kad dar tyliai prisliūkins Ulsenas. Nors nieko bloga nedarau, 
pamanė. Kodėl turėčiau bijoti? Gūžtelėjo pečiais, baigė va- 
lyti ir uždarė dureles. Priešais išvydo Žmogaus siluetą. Berita 
krūptelėjo ir vos nesuriko: už poros metrų stovėjo Ulsenas. 
Mūvintis vien storas kojines senis tyliai užlipo laiptais. Žiū- 
rėjo į ją ir tylėjo, išsitiesęs visu ūgiu, pražergęs kojas, rankas 
nusvarinęs prie šonų. 

Šeštadienis, sausio 22 d. 
14 val. Kautokeinas. 


P9 patrulių pikapas važiavo pagrindine Kautokeino gatve. 
Saulė nusileido, melsva šviesa dar gaubė neaukštas kaimą 
juosiančių kalnų viršukalnės. Kaimo namai išsimėtę palei 
vingiuojančią po storu ledu miegančią Altą. Toje pusėje, kur 
ką tik pranyko saulė ir tamsiai mėlyna šviesa dar spindėjo 
danguje, šlaitas tarp Altos vagos ir kalno viršūnės buvo kiek 
statesnis. 

Ant šlaito stovėjo Julo centras, „Villmarkssenter“, nauja 
aukštoji mokykla ir degalinė. Kitame krante, kito, tolesnio, 
jau tamsoje skendinčio kalno viršūnės link tįso itin nuolai- 
dus platus šlaitas. Ten stovėjo bažnyčia, gan prabangios vilos. 
Ulseno ūkis — pačiame pakrašty. Žmonės sakė, kad jo ūkis 
žymi pietus, o bažnyčia — šiaurę. Samiai nuo senų laikų gy- 
veno kitame krante, tačiau dabar vis daugiau jų įsikurdavo ir 
rytinėje pakrantėje. 

Šeštadienio popietę komisariate paprastai būdavo tuš- 
čia. Policijos biudžetas ne toks, kad būtų galima užtikrinti 
nepertraukiamas pamainas, ir komisariato darbo valandos 
buvo iš esmės tokios pačios, kaip ir visų administracijos 
įstaigų. Dažniausiai nuo devintos iki septynioliktos valandos 
pirmadieniais-penktadieniais. Vasarą nereikėjo tikėtis rasti 
daug Žmonių penktadieniais popiet. O, prasidėjus briedžių 
ir kurapkų medžioklės sezonui, neateinančių į darbą skaičius 
staiga padidėdavo. 

Klemetas pastūmė duris — komisariatas buvo atrakintas. 
Naujiena apie Turo Jenseno iškvietimą į Hamerfestą nedidelę 
policininkų grupelę išgąsdino. Klemetas gana gerai pažinojo 
Juhaną Mikelseną, vietinį žurnalistą ir NRK korespondentą 
Kautokeine, kad suprastų, jog šis ne šiaip sau kalbėjo apie 
nušalinimą. Mikelsenas — tikras knislys, visus pažįsta ir, tu- 
rint omeny jo ryšius regione dominuojančioje Darbo partijoje, 
naudojasi visokiausių intrigų atgarsiais. Klemetas norėjo jam 
paskambinti, bet apsigalvojo. Pamatė komisariato sekretorę. 
Atrodė nusiminusi, išvydus Klemetą, akyse ėmė kauptis ašaros. 

— Klemetai, Klemetai... 

Ir pratrūko raudoti. Klemetas ją apkabino, patapšnojo per 
petį. 

— Kas čia dedasi? 

— O; Klemetai, - kūkčiojo sekretorė, - o... 

Rauda vėl užgniaužė gerklę. 

Klemetas darsyk patapšnojo sekretorei per petį ir nuėjo 
koridoriumi. Nina švelniai ją apkabino ir nuėjo paskui pori- 
ninką. Klemetas stumtelėjo Šerifo kabineto duris. Kabinetas 
toks pat tuščias, kaip ir pastilių dubenėlis. Išgirdo iš virtuvės 
prie susirinkimų kambario sklindančius garsus. Ten kalbėjosi 
keli policininkai. Pamatę Klemetą, nutilo. Jis žiojosi klausti, 
bet vėl atsidarė durys. 

Greitu žingsniu įėjo Rolfas Bratsenas. Apsižvalgė, pamatė 
garuojantį kavinuką. Neskubėjo. Klemetas nepatikliai laukė. 
Bratsenas atrodė perdėm pasitikįs savimi. Policininkai bur- 
nos nepravėrė. Kambaryje įsivyravo slegianti tyla. Ant dide- 
lio geltona plastikine staltiese užtiesto stalo stovėjo puodeliai 
ir dėžutės sausainių. Lėkštėje - bandelių trupiniai. Vienas iš 
policininkų knebinėjo trupinius. Tylą nutraukė Nina: 

— Kas nutiko Turui? 

Bratsenas stovėjo abiem rankomis laikydamas puodelį, 
kartkartėmis pūstelėdamas, tačiau įdėmiai žvelgė į visus iš 
eilės. Vienas policininkas metė žvilgsnį į Bratseną ir pasižiū- 
rėjo į Niną: 

— Atrodo, viskas prasidėjo čia. Noriu pasakyti, Kautokeine. 
Ne komisariate, — suskubo patikslinti, vėl metęs žvilgsnį į 
Bratseną, rankomis tebelaikantį puodelį ir pučiantį garuo- 
jančią kavą. - Turas šįryt išvyko į Hamerfestą. Regis, viskas 
vyko labai greitai. Jam paskambino anksti ryte ir Hamerfesto 
viršininkas liepė lėkte atlėkti. Turas sakė, kalbėjo piktai. Jei 
tikėsime vaikinais iš Hamerfesto, rankas prikišo politikai. 
Per Regioninės tarybos sesiją vakar vakare. Visiškai netikė- 
tai. Net nebuvo įtraukta į darbotvarkę. Konservatorių partija, 
Progreso partija ir krikščionys demokratai pareiškė laukią 
pasiaiškinimo iš Šerifo, kodėl policija tokias išskirtines bylas, 
teršiančias mūsų regiono garbę prieš Jungtinių Tautų konfe- 
renciją, tiria neįtikėtinai lėtai. Taip jie ir pasakė. 

„Šios išskirtinės bylos teršia mūsų regiono garbę“, - pa- 
kartojo policininkas, mėgdžiodamas tribūnoje stovintį poli- 
tiką. Ir nutilo, sutrikęs nuo Bratseno žvilgsnio. 

— Politinės partijos? Kur jos kišasi? —- paklausė Nina. 

— Kišasi ten, kur joms reikia, — pertarė ją Rolfas Bratsenas 
prieštarauti neleidžiančiu tonu ir ant geltonos staltiesės trink- 
telėjo puodelį. - Šitos bylos drumsčia vandenį. O kadangi ne- 
trukus vyks Jungtinių Tautų konferencija, negali uždrausti 
vietos politikams nervintis. Mėginau tai pasakyti nuo pat 
pradžių. Perdėm švelniai elgiamės. Labai nenorim sukelti ne- 
patogumų samiams. Mes - farai, ačiū Dievui, ne kokie ten 
etnologai, zoologijos sodo prižiūrėtojai ar tarpininkai, kaip 
kai kurie norėtų... Reikės paspartinti reikalus! 

— Ką nori pasakyti? - paklausė Nina. - Man atrodo, pasi- 
stūmėjome, nors nieko ir nesulaikėme. 

— Tikrai, pasistūmėjote? Pirma naujiena. Visi iš mūsų šai- 
posi — štai kur tiesa! 

— O ką siulai? — paklausė nuo Bratseno akių nenuleidęs 
Klemetas. - Esu tikras, Žinai, kaip veikti, ar ne, brangusis Rol- 
fai? 

14.30. Kautokeinas. 


Tylintis senis Beritą išgąsdino kur kas labiau nei gąsdin- 
davo įpykęs - tik jis mokėjo taip nežmoniškai pykti. Valstietis 
nenuleido nuo jos akių. Berita jautėsi taip, lyg būtų perre- 
gima, lyg Ulsenas kiaurai permatytų jos sielą ar ketinimus. 
Nudelbė akis. 

— Ką tik baigiau, — Šis pasakė. 

Smuko iš kambario, o Ulsenas, nepajudėjęs iš vietos, nu- 
lydėjo ją žvilgsniu. Netikėtai valstietis tarsi pabudo iš sapno, 
pasuko galvą į Beritos pusę, neapsakomai suskaudo sprandą. 

— Tingine tu nelaiminga, dink iš čia ir nemėgink daugiau 
čia valyti! Išsiversiu be tavęs! 

Berita ginčytis nepanoro ir skubiai nulipo laiptais. Dar 
kiek pašluostė prie įėjimo. Nulipo ir Ulsenas. Niurzgėjo, bet 
nesustojo. Paskui nusekė žvilgsniu automobiliu išvažiuojan- 
čią Beritą ir nuėjo į virtuvę. 

Laukė Rolfo Bratseno —- norėjo sužinoti paskutines nau- 
jienas. Vakar vakare jam teko pasitelkti visas įmanomas pa- 
žintis. Netgi įtikino tą gražuoliuką kvailį, kad partijai išties 
naudinga proga kiek pajudinti vandenis. Primygtinai siūlė 
susisiekti su geru draugu iš Konservatorių partijos Altoje ir 
pasinaudoti vykstančia sesija - pakalbėti apie bylą. 

Teko nesvyruojant perlenkti lazdą. Ulsenas prisakė kvaile- 
liui gražių žodžių, miglotai užsiminė apie artėjančius savival- 
dybių rinkimus, kad jis pats galbūt nebus Kautokeino sąrašo 
viršuje. Tas užuominą puikiai suprato ir iškart pradėjo kalbėti 
tokiu tonu, lyg jau būtų Kautokeino meras. Pliurpk, pliurpk, 
mąstė Ulsenas, prisivertęs klausytis tuščiažodžiavimo - klau- 
sėsi neva labai džiaugdamasis. 

Pagaliau vaikinukas nuskubėjo skambinti — prieš tai jam 
priminė, kad reikia veikti atsargiai. Geriausia, tiesiai šviesiai 
pasakė, kad apie nušalinimą Regioninėje taryboje prabiltų 
Konservatorių partija. Žinoma, tas pusprotis nesuprato, kodėl 
reikia veikti slapta. Ulsenas tiek iš jo ir nesitikėjo. Pamatysi, 

kokį atoveikį sukels. Jei sutiks su mūsų siūlymu, pasitelk 
sunkiąją artileriją ir būsi pirmose gretose atsiimti laurų vai- 
niko, nes būsi pasiūlęs sprendimą. 

Ulsenas vos neužsimiršo, kad turi saldžiai šypsotis, kai 
Sprendimą, bet kokį sprendimą? Klausė meldžiamu balsu. 

Vėliau paaiškinsiu, ištarė Ulsenas. O jei reikalai pakryps 
ne ta linkme, viešoji nuomonė linčiuos konservatorius, su- 
pranti? Išgelbėsi savo subinę! 

Šitai jis suprato iš karto. Ypač apie subinę. Ulsenas turėjo 
pripažinti, kad gražuolis kvailys veikė neįtikėtinai veiks- 
mingai. Perdavė viską, ko reikėjo, ir per sesiją pavyko įkišti 
trigrašį dėl policijos darbo. Suveikė net geriau, nei Ulsenas 
tikėjosi. Senis trynė rankas iš pasitenkinimo gerą pusvalandį 
vienas virtuvėje, kai baigė kalbėtis telefonu. Kikeno, trynė 
sprandą. 

Sužinojo, kad Konservatorių partijos veikėjas įsikarščiavo, 
labai įsikarščiavo, nes prieš pusvalandį jį patį užsipuolė tary- 
bos narys iš Darbo partijos dėl asociacijos finansavimo. Visa 
kita vyko lyg sviestu patepta. Dabar reikėjo pradėti antrą 

nusikeikė, kad tas asilas Bratsenas vėluoja. 


18.30. Kautokeinas., 


Klemetas liko it musę kandęs. Norėjo sužinoti, ką sumanė 
Bratsenas. Kas iš tiesų dėjosi jo galvoje, siekiant sutvarkyti 
reikalą, kaip sakė. Bratsenas tariamai tauriai pasipiktino ir 
išėjo iš virtuvės. Visi išsivaikščiojo namo. Teks laukti pirma- 
dienio ryto, kol sužinos ką nauja. Klemetas su Nina ir taip 
padirbėjo savaitgalį. Tyrimą tęs pirmadienį, kai paaiškės dėl 
Šerifo. Klemetas norėjo pakviesti Niną atšvęsti savaitės pa- 
baigos, tačiau dar nenorėjo vėl siūlyti ateiti į palapinę. Po ano 
vakaro kvailystės. 

— Nina, gal užsukime į „Villmarkssenter“? 

— Mirštu iš nuovargio, Klemetai! Ne šįvakar. Eisiu tiesiai 
į lovą. Tik paimsiu dalį GPS duomenų, kitus palieku tau. Iki 
pirmadienio! 

Klemetas komisariate liko vienas. Buvo įpratęs. Nuojaunų 
dienų. Bėgant metams tokį jausmų grūdinimąsi pakeitė gili 
vienatvė. Jis suprato. Gali -kliautis tik pačiu savimi. Ne kitais. 
Jis —- savo likimo kalvis. Jį laikė vienišiumi, atsiskyrėliu. Jis 
toks nebuvo. Manė, yra gana socialus. Kalbėjosi su Žmonė- 
mis. Tačiau tokia žmonių nuomonė netrikdė. 

Pamąstė, kam galėtų paskambinti vakare. Išgerti stiklą 
palapinėje. Prisiminė Evą Nilsdoter. Ne todėl, kad norėjo 
pakviesti - perdėm ilgas kelias. Norėjo tik pasikalbėti. Puiki 
moteris. Kam dar? Išjungė šviesą kabinete, pastoviniavo ko- 
ridoriuje. Stumtelėjo duris priešais, vedančias į žemėlapių ka- 
binetą ir šaldiklį su patrulių surinktais užšaldytais įkalčiais. 
Atidarė šaldiklį. Matiso ausys įdėtos į atskirus plastikinius 
maišelius, sunumeruotos, maišeliai surišti virvute. Nedaug 
tikimybės, pamanė Klemetas, kad kas jas supainiotų su elnių 
ausimis —- dešimtys kėpsojo krūvelėmis šaldiklyje. 

Ištraukė Matiso ausis ir apžiūrėjo iš visų pusių. Įkarpos 
atrodė kiek kitaip nei tomis dienomis, kai ausys buvo rastos. 
Klemetas mąstė. Padėjo atgal į šaldiklį ir išėjo iš kabineto. 
Sugrįžo į savąjį, paėmė nuo lentynos elnių augintojų ženklų 
vadovėlį. Sekmadienį turės ką paskaityti. Gal net šį vakarą. 
Jautėsi pavargęs. Niekam jis neskambins. 

Kai Klemetas perėjo kelią, melsvų šviesų danguje nebuvo 
likę nė ženklo. Juodame neperregimame skliaute bažnyčios 
pusėje blykčiojo kelios žalsvos ugnelės. Ne taip ir aukštai: at- 
rodė, trykšta iš kalno. Naktis danguje veikiausiai šėlios, pa- 
manė Klemetas. 

Po kelių minučių jis jau buvo „Villmarkssenter“ restorane. 
Dvejojo, ar eiti vienam. Tačiau turėjo pasikalbėti su Madsu 
ir sužinoti, kaip laikosi jo duktė. Šeštadienio popietėmis res- 
toranas būdavo pilnas. Nuo kasos labiausiai nutolusiame 


308 


kampe prie didžiulio stalo sėdėjo apie dvidešimt lankytojų. 
Klemetas atpažino karjero darbininkus - karjeras driekėsi pa- 
lei sieną su Suomija. Šeštadienio patiekalai visuomet buvo tie 
patys: plonai pjaustyta elniena su voveraitėmis ir bulvėmis. 
Prie dviejų stalų šalia didžiulio į Kautokeiną atsiveriančio 
lango sėdėjo samių šeimos. 


Visų kartų atstovai apsirengę tautiniais kostiumais. Keli 
klientai sėdėjo prie kitų stalų. Muzikantai dėliojo įrangą. 
Madsas išėjo iš virtuvės ir, pamatęs Klemetą, mostelėjo. Kle- 
metas įsitaisė prie stalo visai šalia kasos. Be karjero darbi- 
ninkų, jis pažinojo visus, čia esančius. 

Abi šeimos - iš to paties kaimelio Kautokeino vakaruose. 
Prie stalo sėdėjo trys šeimų kartos. Šventinė vakarienė, nes 
vyrai grįžo tik popietę, o paskui vėl iškeliaus į plynaukštę. 
Grįžo nusiprausti duše, pripildyti degalų sniegaeigių bakus, 
apsipirkti savaitei, kurią vėl praleis laikinose priebėgose. Pa- 
į vaikučius. Du iš jų turėjo maždaug tiek pat metų, kiek jis, 
kai buvo išsiųstas į Kautokeino internatą. Septynerių. Kai pa- 
teko į nepažįstamą pasaulį, kur nepažįstami Žmonės su juo 
kalbėjo nežinoma kalba. 

Pažvelgė pro langą. Papėdėje driekėsi Kautokeino šviesos. 
Kaimas išsidėstęs slėnyje. Dešinėje bažnyčia, apšviesta kelių 
galingų lempų. Iš čia internato nematyti. Jis žemiau, už mies- 
telio centro, Altos pakrantėje. Klemetui nebuvo jokio reikalo 
pamatyti internatą - mintyse matė menkiausią jo užkampį. 

Mintis nutraukė Madsas. Viešbučio-restorano savininkas 
priešais jį pastatė lėkštę elnienos. Pastatė ir du stiklus alaus, 
atsisėdo. Vyrai tylėdami susidaužė. Klemetas pastatė stiklą 
ir įniko valgyti, mėgaudamasis burnoje tirpstančiais grybais. 
Palingavo galvą. Madsas ištiesė stiklą Klemeto pusėn, išgėrė 
į jo sveikatą. 

— Sofijos nėra? 

— Savo kambaryje. 

— Kaipjji? 

Madsas pamąstė, pakraipė galvą, lyg norėdamas pasverti 
žodžius. Vešlūs kaštoniniai ūsai — retas reiškinys regione, 
apvalainas veidas ir nuplikęs pakaušis. Buvo kalbama, kad 
vienas jo senelių veikiausiai buvo italas. 

— Manau, jai kiek geriau. Kada buvote užsukę? Šiandien 
šeštadienis... į 

— Ketvirtadienį. 

— Taip. Visą dieną sėdėjo užsidariusi, nė kąsnio į burną ne- 
paėmė. Dėl Dievo, Klemetai, aš nieko nepastebėjau... 

- Žinau. 

— Vakar ryte — tas pat. Mąsčiau, ar leisti į mokyklą, ar ne. 
Pagalvojau, kad geriau bus nueiti, nei sėdėti vienai su niūrio- 
mis Mintimis. 

Klemetas linktelėjo ir kramtė toliau. 

— Gerai padarei, - apypilne burna pasakė. 

— Manau, taip. Popietę sugrįžusi jautėsi geriau. Vakarą 
praleido pas klasės draugę, o draugė šiandien visą dieną 
buvo pas ją. Atrodo, jos daug viena kitai išsipasakoja. Labai 
paslapčia, bet bent kalbasi. 

— Tuo geriau. 

— O... tą tipą, prancūzą, sulaikėte? 

- Dar ne. Šlaistosi kažkur plynaukštėje, žvalgo, tik neži- 
nome tiksliai kur. Ieškome. Tikrai pričiupsime. Tik noriu tave 
įspėti. Nina kaip reikiant įsiuto ir ji teisi, tačiau jei tas vyras 
aiškins, kad nieko nebuvo, kažin ko negalėsime padaryti. 

Madsas linkčiojo ir gėrė alų. Suskambo pirmieji gitaros 
akordai. Klemetas nustūmė tuščią lėkštę. 

— Galiu su ja pasilabinti? 

Madsas atsistojo, paėmė Klemeto lėkštę ir stiklus. Nusi- 
vedė jį į virtuvę. Madso Žmona tuštino indaplovę. Kleme- 
tas kampe pamatė bulves skutančią Beritą. Mostelėjo ranka, 
pamanė, kad pas ją reikės apsilankyti pirmadienį. Nematė 
reikalo įspėti. Nereikia kelti nerimo. Su Madsu nuėjo į gyve- 
namąją pastato dalį. Madsas pabeldė į vienas duris. Atsakymo 

neišgirdo. Pabeldė stipriau. Durys atsivėrė, suirzusi Sofija pa- 
lenkė galvą, paskui, pamačiusi Klemetą, pažvelgė klausiamu 
žvilgsniu. 

— Labas, Sofija! 

— Labas. 

— Tik norėjau pasisveikinti. 

Sofija, nuleidusi galvą, nuo slenksčio nesitraukė. Nusišyp- 
sojo. 

— Gerai. Pasisveikinai. Galiu eiti pas draugę? 

— Galim šnektelėti? 

Sofija atsiduso. 

— Gerai gerai. 

Atsisuko kambario pusėn. 

— Tuoj ateisiu. 

Draugė akivaizdžiai jos neišgirdo, veikiausiai klausėsi 
muzikos, nes Sofija riktelėjo: 

— Ulrika! Tuoj ateisiu! 

Paskui išėjo į koridorių. Rankenos nepaleido, duris paliko 
praviras. 

— Ji - Lenos jaunylė sesuo, dirba bare? —- paklausė Kleme- 
tas. 

— Aha. Ir ką? 

— Tik norėjau sužinoti, kaip tu. 

— Paliksiu jus vienus, jei norite, - tarė Madsas. - Grįžtu į 
restoraną. 

Sofija palaukė, kol tėvas pasuks už kampo. 

— Sugavot tą kiaulę? 

— Dar ne, Sofija. Sekame pėdsakais. Jis plynaukštėje, ne 
taip paprasta nustatyti, kur, juk gali įsivaizduoti. Rasime ir 
apklausime. 

— Apklausite? 

— Taip, turime išgirsti ir jo versiją. 

— O mano neužtenka? 

— Kaip čia... Ne, turime išklausyti visų ir spręsti tuo- 
met. Veikiau sprendžia teisėjas. Žinoma, jeigu nueinama iki 


teismo. Tik... Kaip čia pasakius... Turi suprasti, kad tokio po- 
būdžio bylos... kiek sudėtingos. 

— Nesuprantu, kas čia tokio sudėtingo, - pertraukė Kle- 
metą Sofija. - Tas tipas - niekšas! Nesuprantu, kas čia sudė- 
tinga. Tikrai nesudėtinga. 

— Sofija, toks yra teisingumas. Norėjau įspėti tave. Mes la- 
bai rimtai Žiūrime į šį reikalą, patikėk. Nina taip pat pikta, 
kaip ir tu. 

— Ojjūs ne? - sausai paklausė Sofija. 

— Sofija, paklausyk, aš tik bijau, jog teisėjui grabinėjančių 
rankų neužteks, kad tą tipą laikytų niekšu ir nuteistų. 

Sofijos veidas persikreipė. Užmetė akį į kambarį, tyliai už- 
darė duris. Dabar stovėjo prie pat Klemeto, atkišusi smakrą, 
kad galėtų Žiūrėti tiesiai jam į akis. 

— Tas tipas niekšas. Niekšas! Turite sučiupt ir įgrūst į cypę. 

Apsisuko ir nuėjo į kambarį. Klemetas stovėjo apstulbęs. 
Ir sutrikęs. Ar jis netaktiškai elgėsi? Klemetui tokie reikalai 
niekuomet nebuvo prie širdies, turėjo pripažinti. Gal reikėjo 
pasakyti Sofijai, jog, ir jis viską vertina rimtai? Suėmė durų 
rankeną. Dvejojo. Atsiprašyti ar ne? Nemėgo atsiprašinėti. 
Tačiau ji - vaikas. Jis galėtų pasistengti. Šalia nėra suaugu- 
siųjų. Įkvėpė, suspaudė rankeną. Vėl sudvejojo. O gal Sofija 
pasakė ne viską? Gal prancūzas nuėjo toliau, ne tik grabi- 
nėjo? Ar Ulrika jai kažko prikalbėjo? Klemetas iš lėto nuleido 
ranką. Pažvelgė į rankeną. Pasikalbės su Nina. 

Sugrįžo į restoraną. Skambėjo tautinė melodija. Berita to- 
liau skuto bulves. Dirba nuo ankstyvo ryto iki vėlyvo vakaro, 
pamanė Klemetas. Ne tiek ir vyresnė už jį, tačiau tos paauko- 
tos kartos, kuriai mokslai nebuvo prieinami. Berita tikriausiai 
pajuto jo žvilgsnį, nes atsisuko. Pamatė Klemetą, ilgai nenu- 
leido nuo jo akių, linktelėjo ir toliau skuto. 

Klemetas perėjo restorano salę. Madsas tvarkė darbininkų 
stalą. Vyrai žiūrėjo į muzikantus, pokštavo. Vaikai plojo. Kle- 
metas pasiėmė Žžieminę striukę. 

Jį stumtelėjo grupelė jaunuolių, skubančių į vidų. Kleme- 
tas prisiglaudė prie sienos, leido jiems įeiti. Gal dešimt. Ke- 
lios merginos, jos juokėsi ir keikė šaltį. Klemetas pastebėjo, 
kad po striukėmis vilki trumpučius sijonus tokiame šaltyje. 
Jos nusiavė kailinius batus ir apsiavė odinius aulinukus. Vy- 
rai — daugiausia jauni elnių augintojai. 

Ailas Finmanas, regis, grupės vadas, timptelėjo vieną mer- 
giną į šokių aikštelę prie muzikantų, leidosi šokti - pasigirdo 
plojimai. Klemetas pamatė ir Mikelį. Prisiminė, kad norėjo 
kažko jo paklausti, tik neprisiminė ko. Junas irgi buvo čia — 
neperskiriami. Ir dar du jaunuoliai, kurių Klemetas niekad 
kartu nebuvo matęs: vienas nusimetė odinį švarką, kitas — 
alyva išteptą mechaniko kombinezoną. Staiga, pamatęs vieno 
jų tatuiruotę, Klemetas prisiminė. Sunkvežimio vairuotojas, 
šiurkščiai kalbėjęsis su senąja same sankryžoje. Klemetas pri- 
ėjo prie kombinezoną besivelkančio Mikelio, paėmė už ran- 
kos ir nusitempė tolėliau. 

Piemuo iš pradžių krūptelėjo, nenuleido akių nuo Kle- 
meto rankos, laikančios jo paties ranką. 

— Mikeli, ar tas vyrukas su tatuiruote - tavo draugas? 

— Nu... ne toks ir draugas, šiaip pažįstamas, ne daugiau. 

— Jei jis tavo bičiulis, mandagiai pasakyk, kad kitą kartą 
pagalvotų, kaip kalbėti su pagyvenusiais žmonėmis. 

Atrodė, Mikelis nusiramino. 

— O ką? 

— Tą dieną važiavai su juo sunkvežimiu, ar ne? Tavo bičiu- 
lis - švedas, vairuotojas? Tą protesto akcijos dieną... Neprisi- 
meni, kaip jis kalbėjo su senute? 

Mikelis išraudo iki ausų lyg nusikaltęs vaikas. 

— Norėčiau, kad neleistumei taip kalbėti. Ar būtum leidęs, 
jei ten būtų stovėjusi tavo senelė? + 

— Pasakysiu, Klemetai, pasikliauk manimi, prisiekiu: dau- 
giau jis taip nekalbės. 

Mikelis jautė palengvėjimą, kad viskas tuo ir baigiasi, ir 
galėjo prižadėti viską. 

— Taigi pažadėk, prisiek! Ir nelaikyk manęs idiotu, supratai? 

Klemetas užsidėjo ausinę kepurę ir išėjo. Mikelis jam tarsi 
priminė Matisą. Vargšai piemenys, nepajėgiantys užsidirbti 
pragyvenimui, galintys suklupti bet kurią akimirką. Laikai 
tokiems elnių augintojams ne patys geriausi. Prieš lipdamas 
į automobilį, pakėlė akis į dangų, norėjo pamatyti Šiau- 
rės pašvaistę. Ji jau švytėjo, žybčiojo veik pusėje dangaus 
skliauto. Danguje šokčiojo keistų formų šviesos. Erdvės siun- 
čiamos žinios, pamanė Klemetas. Tokios pat nepaaiškinamos, 
kaip Matiso ausys, dar pagalvojo ir nuvažiavo. 

Pirmadienis, sausio 24 d. 
Saulė teka ?.24, leidžiasi 13.39. 
Dienos ilgumas - 4 val. 15 min. 


8.15. Kautokeinas. 


Šerifas Turas Jensenas buvo visų mėgstamas, pavaldiniams 
atidus viršininkas, tad policininkai nerimavo dėl jo išvykimo 
tokiomis miglotomis aplinkybėmis. Niekas nesulaukė žinių 
iš Turo Jenseno, Šerifo mobilusis telefonas buvo išjungtas. 
Veikiausiai jis dar negrįžęs iš Hamerfesto. Policininkai buvo 
sukviesti anksčiau nei paprastai išklausyti skubių pranešimų, 
susijusių su „nuovados interesais“. 

Beveik visą sekmadienį Klemetas vieną po kito peržiūri- 
nėjo regiono elnių augintojų elnių ausų įkarpų ženklus ir vis 
labiau nervinosi. Lygino pačiais keisčiausiais būdais, kol ga- 
liausiai sviedė vadovėlį į kampą per visą svetainę. Net nekilo 
noro nueiti į palapinę atsipalaiduoti. 


Nina pradėjo nustatinėti Matiso kelią pagal GPS duome- 
nis. Darbas monotoniškas, dar reikės sėdėti ištisas valandas. 
Klemetas jai buvo bebaigiąs pasakoti apie susitikimą su Sofija 
vakar vakare, kai įėjo Rolfas Bratsenas. Niekam pro akis ne- 
prasprūdo, kad atsinešė padėklą su sausainiais. 

— Susirinko visi, - patenkintas pareiškė. - Gerai. 

Akivaizdžiai mėgavosi padėtimi ir neskubėjo, čiupo sau- 
sainį, gurkštelėjo kavos. Virtuvėje oras virpėjo nuo įtampos. 
Susirinkę apie penkiolika policininkų ir komisariato darbuo- 
tojų. 

— Komisarą Jenseną iškvietė į regioninį Hamerfesto polici- 
jos centrą, tai žinote. Jis informuoja centrą ir vietinius politi- 
kus. Gali užtrukti. Tokia oficiali versija. 

Dar gurkštelėjo kavos, suvalgė sausainį. 

— Niekas nenori? - įtartinai paklausė. 

Bratsenas žinojo, kad jo nemėgsta. Niekuomet taip ir ne- 
suprato kodėl. Buvo šiurkštus, kupinas paniekos visiems, iš- 
ankstinių nuostatų, vulgarus, kerštingas, rasistas, o Klemetas 
dar būtų radęs ką pridurti. Tačiau Bratsenas manė esąs tiesiog 
tiesmukas; gal kiek per tiesus, su tuo sutiko, bet veiksmingai 
dirbantis. Gebantis priimti svarbius sprendimus, kai reikia. 
Iš tiesų, pasakė vieną dieną Klemetui, tą vienintelį kartą, kai 
jie ne juokais susikirto, nesuprantu, kodėl Žmonės ant manęs 
taip pyksta. Bratsenas buvo per daug riboto proto, kad su- 
prastų. Paėmė dar vieną sausainį. 

— O dabar pasakysiu, kaip yra iš tiesų. Jensenas nušalin- 
tas. Out. Bye bye. Time out. Atostogos. Tikros. Geros. Pelnytos. 
O, kokie veidai... Grįš, užtikrinu. Tačiau tuomet, kai byla bus 
baigta. Aišku? Per ilgai krapštomės. Ir per daug terliojamės 
su tais tundros vyrukais. Kas gina įstatymą, jie ar mes? Juk 
mes vis dar Norvegijoje, ar ne? 

Iš aukšto, pašaipiai stebeilijosi į Klemetą. 

— A, Klemetai? Vis dar Norvegijoje, ar ne? Ar kažką pralei- 
dau? Ar ir toliau būsim statistai? 

Klemetas virte virė iš pykčio. Bratsenas atvirai jį provo- 
kavo. Tačiau jis neturėjo jokio noro pasiduoti provokacijai. 
Šalia nervinosi ir Nina. Ji ir neištvėrė pirmoji: 

— Neturi teisės taip kalbėti, Rolfai! Mes taip pat gerai dir- 
bame, kaip ir jūs. Išvažinėjome visą regioną, tūkstančius ki- 
lometrų. Elnių augintojų pasaulis sudėtingas, samių kultūra 
kitokia nei mūsų. Turime ją gerbti. Ir mes judame į priekį. 
Turime galybę priežasčių manyti, jog tas prancūzų geologas 
susijęs su byla, važiuosime jo ieškoti. Be to, jis kaltinamas sek- 
sualiniu priekabiavimu. 

— Seksualiniu priekabiavimu... Tiesa, tikrai mačiau. Įspū- 
dinga. Labai tvirta byla. Hormonų veikiamos paauglės fanta- 
zijos - mat ją grabinėjo! Toli nueisim. Kokios čia nesąmonės, 
po galais? Žmogžudystė neištirta, dar tą suknistą būgną pa- 
vogė, o jūs man nervus ėsit su keturiolikmete mergiščia, ku- 
riai gal kelį palietė, netyčia? 

Nina iš pykčio išraudo kaip vėžys. Staigiai atsistojo. 

— Neturi teisės taip kalbėti! Rolfai, tu neteisus, be to, kur 
lygybės principas? Šios mergaitės pasakojimas turi būti ver- 
tinamas rimtai. 

Bratsenas Ninos nepertraukė, tik vypsojo, tarsi būtų pa- 
tenkintas išmušęs ją iš vėžių. Klemetui toks jo elgesys buvo 
iškalbingas — gero nelauk. Įsiplieskusi Nina tęsė: 

— Ir samių nereikia laikyti užkietėjusiais piktadariais. Juos 
gina Konstitucija, jie turi ypatingų teisių, ir mes privalome jų 
nepažeisti. 

— Puiku, Nina, matau, uoliai mokeisi Kirunoje, puiku, ti- 
krai padės tirti bylas... 

Policininkai, nesupratę, ką Bratsenas nori pasakyti, susi- 
žvalgė. Klemetas juto, kad Bratsenas mėgaujasi šiomis aki- 
mirkomis ir neskuba, tačiau tikrai yra kažką gerai apgalvojęs 
ir laukia tinkamo meto. Pakako stebėti, kaip mėgaudamasis 
vilkina laiką. O juk kantrybės šiaip jam trūko. 

— Judame į priekį, Rolfai, judame. Bet ši byla susijusi su 
senais įvykiais, gal net su istorija apie telkinį ir... 

— Ir šūdinos nesąmonės! - pertraukė staiga perpykęs Brat- 
senas. — Mes čia ne tam, kad rašytume antropologijos traktatą 
ar dar kokį šūdą maltume! Dėl Dievo, užmiršk ir tą telkinį, 
ir tą geologą! Jūs akli, ar ką, kad neįžvelgiate elnių augintojų 
sąskaitų suvedinėjimo! Juhanas Henrikas ir Ulafas įklimpę 
iki kaklo, vienaip ar kitaip, aiškiau nei aišku. O dabar visi ati- 
džiai manęs paklausykite. Atsakingi asmenys Osle, tie varg- 
šeliai, baisiai nervinasi. Tad kiek pajudinsim tą širšių lizdą. 
Ką pasakysit? Šiandien pirmadienis. Noriu, kad iki trečia- 
dienio Juhanas Henrikas ir Ulafas Rensonas būtų pristatyti į 

komisariatą, uždaryti areštinėje ir apklausti, ir kad Žurnalis- 
tai būtų čia, kai juos atveš. 

Klemetui šito jau buvo per daug. Atsistojo ir trenkė kumš- 
čiu į stalą. 

— Negali nei iš šio, nei iš to nuspręsti sulaikyti žmones, kai 
tyrimas pakrypo visai kita linkme! 

Bratsenas piktai vypsojo ir nesistengė slėpti pykčio. Mė- 
gavosi susiklosčiusia padėtimi ir šleikščiai saldžiu balsu tarė: 

— Tiesa, pamiršau patikslinti... gal nuo to ir reikėjo pradėti... 
pamiršau. Laikinai einančiu komisaro pareigas Hamerfestas 
paskyrė mane. Mane. Tad aš ir spręsiu, Klemetai. Ir nuspren- 
džiau, kad nuo šios akimirkos elnių policija žmogžudystės ir 
vagystės bylų netiria. Akivaizdžiai viršija jūsų kompetenciją. 
Keliaukite į tundrą skaičiuoti elnių, aišku, Klemetai? Gražiai 
elgiuosi, atleidžiu nuo pareigos sulaikyti tavo draugužius el- 
nių augintojus. 

Na štai, pamanė Klemetas. Turėjo iš pat pradžių numanyti. 
Klemetas buvo įsitikinęs, kad niekšelis Bratsenas gerokai pa- 
suko galvą, mąstydamas, kaip viską išsakyti. Užsispyręs į jį 
žiūrėjo. Kumščiu į snukį, nors kartelį, pagalvojo. Tačiau išliko 
ramus. Tam kiaulei pasitenkinimo nesuteiks. Nors Ninos ne- 
matė, jautė, kad tuoj pratrūks, turint omeny spontanišką jos 
charakterį. 

Visi tylėjo. Policininkai susižvalgė, sužiuro į Klemetą. 
Bratsenas gal ir buvo Šerifo pavaduotojas, tačiau tai nereiškė, 
jog savaime turi būti vietoj komisaro. Pavaduotojo pareigos — 
atitinkami tik su viešąja tvarka susiję klausimai. Jie Žinojo, 
kad laikinai eiti komisaro pareigas būtų buvę logiška patikėti 
Klemetui. Jis gerbiamas ir kompetentingas. Matyt, kažkas nu- 
tiko. Bratsenas pasinaudojo tyla. Paėmė lėkštę su sausainiais. 

— Na, brangūs kolegos, po sausainiuką prieš darbą? 

Keli policininkai kiek padvejojo ir prieš išeidami paėmė 
po sausainį — dideliam Bratseno pasitenkinimui. Klemetas 
liko vienas. Bratsenas niekinamai jį nužvelgė. Paskui išmetė 
likusius sausainius į šiukšlių dėžę ir išėjo. 

Nina pratrūko, kai Klemetas atėjo į jos kabinetą. 

— Dėl Dievo meilės, Klemetai, kaip galėjai stovėti ir tylėti, 
lyg vandens į burną prisisėmęs? Jis mus pažemino! Atėmė 
bylą! O tu tyli kaip žuvis? Gali pagalvoti, kad tau taip geriau! 

— Nina, nedrįsk! 

— Paklausyk, Klemetai, iš pat pradžių, kai pradėjome tirti 
bylą, man susidarė įspūdis, kad tu vis labiau aptingsti. Lyg 
nedrįstumei eiti į priekį. 

— Nina, tu neteisi! Aš einu į priekį remdamasis faktais. O 
tam reikia laiko. Jei tau reikia veiksmo, keliauk pas Bratseną, 
jis ne toks skrupulingas kaip aš. Iš pradžių suima, paskui už- 
davinėja klausimus. Pripažįstu, kad dirbu veikiau atvirkščiai. 

— Niekad tavęs nekaltinau, Klemetai, tačiau kalbėsiu tie- 
siai šviesiai. Mąstau, ar nepraradai motyvacijos. Pasakysiu 
viską, ką galvoju - mąstau, ar tavęs netrikdo elnių augintojai, 
ar tau nėra geriau tuomet, kai jie nepridaro rimtų bėdų ir ne- 
drumsčia tau ramybės. 

Klemetą apstulbino Ninos puolimas. Miela, besišypsanti 
ir linksma porininkė spjaudėsi nuodais. Pirma Bratsenas, 
dabar ji. Ar jis privalo teisintis šitai išpaikintai mergiūkštei, 
nieko nenutuokiančiai, į viską Žiūrinčiai nuostabos kupino- 
mis mėlynomis akimis, leidžiančiai sau smerkti jį, daugiau 
nei trisdešimt metų prasitrankiusį po visus regiono komisa- 
riatus, išvargusį Palmės bylos tyrimą? Klemetas apsisuko ir, 
trenkęs durimis, išėjo. 


Vidurio Laplandija. 


Aslakas Gaupsara Žingsniavo paskui prancūzų geologą 
apledijusio kalno šlaitu. Svetimšalis kartkartėmis mesdavo 
jam uolų gabaliukų, prieš tai tvarkingai sunumeravęs, ir 
Aslakas juos dėjo į kuprinę. Prancūzas kruopščiai tyrinėjo 
akmenis, įnirtingai daužė, keikėsi savo kalba, iš burnos sklido 
garas. Dažnai netekdavo kantrybės. Šis žmogus kenčia. Jau 

seniai Aslakas žinojo, kad svetimšaliai domisi jo krašto akme- 
nimis. Šis tik kiek nervingesnis. 

Aslakui prieš daugelį metų buvo tekę dirbti vedliu. Jis 
taip pat pažinojo kitų elnių augintojų, kuriuos samdydavo 
svetimšaliai. Pastarieji kalbėjo apie akmenis, mineralus, telki- 
nius. Kalbėjo apie turtus. Kalbėjo apie pažangą. Dažniausiai 
tikėdavosi, kad samiai tokias kalbas sutiks džiaugsmingai. 
Dažnai nustebdavo matydami niūrius veidus. Svetimšaliai 
nesuprasdavo. Ten, kur jie matydavo telkinius, ir ten, kur 
įžvelgdavo pažangą, elnių augintojai matė ką kita. Matė ga- 
nyklas kertančius kelius, elnius gąsdinančius sunkvežimius, 
nelaimes, kai gyvūnams tekdavo pereiti kelius. 

Svetimšaliai gūžčiodavo pečiais. Jie kalbėjo apie pinigus, 
kad už kiekvieną prarastą elnią piemuo gaus pinigų. Dau- 
guma elnių augintojų vis tiek žvelgdavo niūriai. Tuomet sve- 
timšaliai nervindavosi. Sakė, kad samiai nesupranta, kaip 
jiems pasisekė, kad gali viską prarasti, kad bet kokiu atveju 
šachtos bus kasamos. 

Dažnai elnių augintojai, susiėję draugėn surinkti ir pati- 
krinti elnių - pavasarį arba rudenį - apie tai kalbėdavosi. Keli 
net buvo atėję pas Aslaką į jo palapinę. Ulafas buvo atėjęs. 
Juhanas Henrikas buvo atėjęs. Matisas dažnai ateidavo. Jis 
nesuprato. Jie ateidavo pas jį, nors jį visa tai, ko gero, lietė ma- 
žiausiai. Jie žinojo. Todėl ir ateidavo. Jis pasakė jiems. Turite 
per daug elnių. Todėl reikia tokių didelių ganyklų. Todėl tiek 
ginčų. Tačiau jie atkirsdavo, kad elnių reikia daug - išlaidoms 
padengti, mokėti už sniegaeigius, keturračius, automobi- 
lius, kilnojamąsias skerdyklas-sunkvežimius, sraigtasparnių 
nuomą. Tu nesupranti, Aslakai, sakydavo jie, tu turi vos du 
šimtus elnių. 

Aslakas žiūrėdavo įjuos. Ir sakydavo: turiu du šimtuselnių 
ir gyvenu. Turiu du šimtus elnių ir man nereikia milžiniškų 
esu su jais. Melžiu elnes. Jos mane pažįsta. Elniai nebėga, kai 
einu prie jų. Man nereikia ištisas dienas jų ieškoti tundroje. 

Man pakanka slidžių ir šunų. Ar aš prastesnis piemuo už jus, 
nes turiu mažiau elnių, ar todėl, kad neturiu sniegaeigio? 

Kai jis taip kalbėdavo, matydavo, kaip nuliūsta pieme- 
nys. Jie tylėdavo. Seniausieji dar prisimindavo tokius laikus. 
Jauniausieji sakydavo, kad jiems patinka sniegaeigiai. Kad 
patinka vakarą praleisti miestelyje šeštadieniais, nes jie sun- 
kiai dirba. O tuomet sniegaeigiai išties praversdavo. Aslakas 
linguodavo galvą. Tylėdavo. Ir jaunieji piemenys taip pat ty- 
lėdavo. Tačiau retkarčiais vėl apsilankydavo. Tik tam, kad su- 
prastų, kaip buvo anksčiau. Buvo ir bijančių Aslako. Tie taip 
pat ateidavo. Tik ne iki palapinės. Tačiau Aslakas matydavo 
juos, stebinčius, kaip jis šliuožia slidėmis greta elnių. Ilgai ste- 
bėdavo. Kol šaltis juos išbaidydavo. 


Kautokeinas. 


Kažkas beldėsi į duris. Nervingai. 

— Ko? - riktelėjo Klemetas, vis dar prastos nuotaikos. 

Įėjo Nina, atsistojo tiesiai priešais jį pražergusi kojas, ran- 
komis įsispendusi į šonus, įpykusi ir ryžtinga. Vilkėjo kombi- 
nezoną, turėjo kuprinę, dar vieną krepšį persimetusi per petį. 
Pasirengusi išvykti. 

— Keliauji pas Bratseną ir važiuosi vaikytis elnių? — prie- 
kaištingai paklausė Klemetas. 

— Susirink daiktus, Klemetai, viską, išvykstame! Su mus 
nuolat stebinčiu Bratsenu būti čia neprivalome. Paskubėk! 
Lauksiu garaže. 

Išėjo taip pat skubiai, kaip ir įėjo. Klemetas pakėlė akis į 
dangų. Jis ką tik pradėjo peržiūrinėti pastaruosius elnių au- 
gintojų konfliktus, į kuriuos niekas nesigilino, kai buvo pa- 
vogtas būgnas ir nužudytas Matisas. Veikiau ieškodamas 
pasiteisinimo, o ne iš tiesų trokšdamas rimtai jų imtis. Apsi- 
spręsti sunku. Klemetas niekino Bratseną, tačiau šiam pavyko 
stulbinamai sėkmingai sutvarkyti viską taip, kaip norėjo. 


Klemetas spaudinėjo klaviatūros klavišus. Net perdėm 
sėkmingai, kaip tokiam kvailiui. Klemetas iš pradžių norėjo 
įspėti Juhaną Henriką ir Ulafą. Tačiau greitai apsigalvojo. 
Jiems bus tik blogiau. Jam taip pat. Klemetas trenkė kumš- 
čiais į stalą greta klaviatūros. Galų gale čia sėdėti ir nieko 
neveikti - beprasmiška. Nina teisi. Geriau važiuoti, apsižval- 
gyti, juk toks ir buvo įsakymas. 

Susirinko daiktus ir po dešimties minučių buvo garaže, 
kur jo laukė Nina. Laiko veltui ji nešvaistė. Pripildė bidonus 
vandens, sutvarkė automobilio saloną, įdėjo švarių miegmai- 
šių. Ką ji sumąstė? Nina mostelėjo į keleivio sėdynę, netarusi 
nė žodžio sėdo į automobilį ir, nervingai pavažiavusi atbulo- 
mis, pajudėjo į priekį. 

Lauke vėl švietė saulė. Šviesa akino. Klemetas užsimerkė. 
Pajuto, kaip šviežias oras kandžioja dešinį skruostą per ne- 
užverto iki galo lango plyšelį, tačiau leidosi kandžiojamas 
šalčio. Jam patiko Ninos sumanymas: galės pabėgti nuo Brat- 
seno. Niekas nepastebės, kad jie išvyko. Jis priklausė elnių 
policijai ir nuolat patruliuodavo toli nuo nuovados. Šią sa- 
vaitę turėjo ilsėtis, tačiau darbotvarkė buvo visiškai sujaukta. 
Kuo puikiausiai galėjo išvykti kelioms dienoms ir kartkartė- 
mis perduoti kokį pranešimuką. Jei sėkmė nusišypsos - nors 
truputį - Bratsenas nieko nesužinos. Beje, jis bus užsiėmęs. 
Nina pastatė automobilį prekybos centro stovėjimo aikštelėje. 
Išjungė variklį. Galvojo tą patį, ką ir jis. 

— Kaip išvengti policininkų, kuriuos siųs Bratsenas? — pa- 
klausė. - Nes jis tikrai gali mus visiškai nušalinti. 

— Bratsenas visą dėmesį sutelkęs į areštą. Aš jį pažįstu. 
Tikras šernas. Lekia nosies tiesumu. Tuo pačiu metu kitais 
pėdsakais nesidomi. Be to, tik ir svajoja, kaip priversti samius 
paklusti. Ta bjauri kiaulė dabar turėtų pasiekti nirvaną. 

Nina nebuvo girdėjusi Klemeto taip kalbant. Jo krūtinę ti- 
krai slegia akmuo. 

— Net nesuprantu, kaip toks tipas galėjo čia išbūti tiek il- 
gai, juk taip nekenčia samių. Man kyla klausimas, ko labiau- 
siai jis nekenčia - samių ar pakistaniečių. 


322 


— Gal kiek perlenki lazdą? Žinau, kad Švedijoje šiais klau- 
simais visi labai griežti, bet... 

— Perlenkiu lazdą? Tas niekšas galėtų būti Progreso par- 
tijos atstovas spaudai. Jis nelabai ir dangsto savo pažiūras. 
Dieve, ta partija taip gerai įsitaisiusi jau kada kadės su dvide- 
šimt procentų Parlamente, žmonės nebekreipia dėmesio. Jie 
visi užsiliūliavę, maudosi piniguose, gautuose iš naftos. 

Klemetas giliai atsiduso. 

— Manai, kad prie Turo nušalinimo nagus prikišo politikai? 

— Ar manau? Esu tikras! Netrukus sužinosiu daugiau, 
patikėk. Galų gale tu teisi, Nina! Buvau aptingęs. Ko gero, 
pernelyg greitai pensija. Tačiau negaliu leisti Bratsenui sunai- 
kinti visko, ką padarėme. Be to, turime baigti tirti bylas. 

Klemetas matė, kad Nina švyti iš džiaugsmo. Nors 
atrodė paprasta mergina, buvo tikra kovotoja. 

— Mums reikės naujo operacijų centro, - balsu mąstė Kle- 
metas. 

— Manau, jau turime — tavo palapinę! Jei gerai pamenu, 
turi kelis butelius, pridės jėgų dirbti. Žinoma, jei liko. 

Plati šypsena švytėjo Ninos veide. Ištiesė ranką Klemetui, 
jis paspaudė ir nusišypsojo. 


Popietę praleido ruošdami atsargas nakvynėms, nuva- 
žiavo paimti priekabos, sniegaeigių ir degalų atsargų. Auto- 
mobilį ir priekabą pastatė Klemeto kieme ir nuėjo į palapinę. 
Klemetas į ugniakurą pridėjo malkų, netrukus liepsna šovė į 
viršų. Palapinė dar nebuvo įšilusi, bet Nina jautėsi gerai. Kle- 
metui pavyko sukurti išties jaukią aplinką. Ji įsitaisė kairėje 
ir išsitraukė bylas. Klemetas atsisėdo greta, išsiėmė savąsias. 
Palapinė gana erdvi, jiems buvo patogu. Klemetas paėmė pa- 
galvėlių ir dėžių — rengėsi dirbti. Kompiuterį įjungė į paslėptą 
elektros lizdą. Nina tylėjo ir šypsojosi. 

— Pradėkime nuo GPS duomenų, - pasiūlė Klemetas. 

Abu paėmė po aplanką su koordinatėmis. Klemetas iš 
krepšio išsitraukė pluoštą 1 : 50 000 mastelio žemėlapių ir 

padėjo greta. Dvi valandas dirbo tylėdami. Žemėlapiuose 
daugėjo taškelių ir raudonų kryžiukų. Abu atrodė įsijautę į 
darbą ir kupini energijos po to, kai nuo šitų tyrimų juos nu- 
šalino. Nauja buvo tai, kad pirmą kartą abu, regis, pasijuto 
tikrais bendrininkais. 

Pirmadienis, sausio 24 d. 
20.10. Kautokeinas. 


Klemetas pirmasis pajuto virpulį nubėgant per nugarą. 
Sutvarkyti duomenis reikėjo kur kas kruopštesnio darbo, nei 
jis manė. Dalį duomenų sunaikino gaisras, jie buvo gerokai 
apgadinti. Tačiau jam pavyko nustatyti tam tikrą logiką ir su- 
daryti chronologinį duomenų sąrašą. Paskui ėjosi gana sklan- 
džiai. Liko tik viską sudėlioti žemėlapiuose. 

Klemetas parodė Ninai, kaip dirbti, ir per pusvalandį jie 
sudarė apytikslį maršrutą. Apytikslį, bet iškalbingą. Tada jis 
suvedė duomenis į policijos geografinės padėties nustatymo 
programą. Po tiekos valandų, sekmadienį ir pirmadienį pra- 
leistų dėliojant tuos skaičius, juos apėmė jaudulys - įsivaiz- 
duoti Matisą gyvą ant sniegaeigio paskutinėmis gyvenimo 
dienomis ir valandomis prieš pat mirtį. 

Dauguma raudonų linijų rodė, kad Matisas važinėjo netoli 
savo kilnojamojo namelio - tikriausiai rūpinosi elniais. Vin- 
giuojančios linijos kirto ir visų kaimynų žemes, tačiau name- 
lyje Matiso užsibūta ilgiausiai. 

— Matisas, kaip rūpesčių su kaimynais turįs elnių augintojas, 
labai ilgai užsisėdėdavo namelyje, - pareiškė Klemetas. - Per- 
dėm ilgai. Daugiausia elnius palikdavo be priežiūros - bent 
tomis dienomis prieš mirtį. Nenuostabu, kad kaimynams 
įgriso iki gyvo kaulo. 

Nina pirmoji nustatė kelią, kurio apskritai neturėjo būti. 
Bent jau tokiu metu. 

— Berita sakė, kad girdėjo važiuojant tą įtartiną sniegaeigį 
maždaug penktą valandą ryto? - paklausė. 

— Taip, maždaug penktą. Kambarį apšvietė sniegaeigio 
žibintai. O vairuotojas vilkėjo oranžinį darbininko kombine- 
zoną. Taip. Pažiūrėk, koks laikas paskutiniuose duomenyse. 

Nina padidino žemėlapį. 

— Keturios dvidešimt septynios. Tada Matisas paskutinį 
sykį pastatė sniegaeigį prie namelio, — tarė. — Jis sakė, kad 

— Tiesa, - atsakė Klemetas. - Taigi jis negalėjo būti tuo pa- 
čiu metu namelyje ir Julo centre penktą ryto, nes nuo centro 
iki jo namų - dvi valandos kelio. 

— Tuomet... 

— Tuomet ką reiškia ta kelionė į Kautokeiną pirmyn ir at- 
gal? Sekmadienį vakare... 

— Naktį, kai pavogė būgną. 

— Taip, sniegaeigiu išvažiavo pirmą penkiasdešimt dvi. 
Grįždamas sugaišo dvi valandas su puse. Tą naktį siautė 
pūga, gal nieko keista, kad tiek užtruko kely. 

— Darykime išvadą, - tarė Nina, - kad jis tikrai nakties ne- 
praleido prie elnių, kaip mums sakė. 

- Ir todėl buvo toks pavargęs. 

— Ar galime manyti, kad jis sakė tiesą, jog kažkas paėmė jo 
sniegaeigį? 

— Kažkas, kas iš namelio išvažiavo anksčiau? 

Klemetas vyptelėjo. 

— Galų gale, - toliau kalbėjo Nina, - dar yra tas sniega- 
eigis su dviem keleiviais. Nežinome, kada jie atvažiavo. Nė 
ko norėjo. Gal elnių augintojai norėjo padėti Matisui parginti 
elnius? O paskui dėl kokios nors priežasties susikivirčijo. 

— Bet Matisas neprašė pagalbos, prisimink, sakė visą naktį 
dirbęs vienas. Kodėl būtų nutylėjęs, kad kažkas norėjo pa- 
dėti? Galai nesueina. Ne, galima aiškinti tik vienaip... 


drįso ištarti balsu. 

— Nori pasakyti, kad Berita apsiriko dėl valandos? 

— Apsiriko. Arba melavo tyčia. 

— Berita? Melavo? Negali būti! Ji galėjo išgirsti ir kito snie- 
gaeigio keliamą triukšmą penktą valandą. Vagies sniegaeigio! 

— Gera prielaida, —- sutiko Klemetas. — Bet vis dėlto pripa- 
žink, kad Matiso sniegaeigis — su Matisu ar be jo prie vairo — 
atvažiuoja prie Julo centro netoli Beritos namų apie dvidešimt 
antrą valandą sekmadienį vakare. Ir lieka ten visą vakarą. 
Kyla daugybė klausimų. 

Klemetas žvilgtelėjo į laikrodį. 

— Dvidešimt valandų trisdešimt minučių. Nina, manau, 
dar turime laiko užsukti pas Beritą pasikalbėti. 


Klemetas ir Nina prie Beritos namų buvo po dešimties mi- 
nučių. Policininkai kiek pasėdėjo automobilyje. Gelsvo me- 
džio Beritos namelis stovėjo tik už kelių dešimčių metrų nuo 
įėjimo į Julo centrą. Pro langus sklido šviesa. Berita miegoti 
eidavo anksti, tačiau dar nebuvo atsigulusi. Nuo jos namų 
aiškiai matyti įėjimas į centrą: jei stovi prie lango, labai aiš- 
kiai. Naktis —- tamsut tamsutėlė, kaip ir tą penktą valandą 
vagystės naktį. Dar buvo matyti jaunimo nakvynės namai - 
kitoje gatvės pusėje. Ten tą patį vakarą vyko gausiai aplaisty- 
tas vakarėlis. 

Aplink Beritos namą pūpsojo pusnys. Ir nuo stogo nuslin- 
kęs sniegas. Žibintai apšvietė storą sniego sluoksnį ant stogo. 
Berita buvo nukasusi sniegą prie įėjimo, tačiau aplink namą 
nevalė. Pusnys siekė langus. Jos automobilis stovėjo po sto- 
gine, ten prikrauta ir beržinių malkų. Policininkai pamatė 
pro virtuvės langą lėtai praslenkantį šešėlį. Po langu matyti 
dvi gilios lygiagrečios vėžės. Sniegas girgždėjo po jų kojomis. 
Šaltis vėl nukrito iki kokių trisdešimt laipsnių. Klemetas pa- 
sibeldė. Išgirdo žingsnius ir durys atsidarė. 

Išvydusi juos Berita nustebo. Žvelgė tai į vieną, tai į kitą. 
Galiausiai veide nušvito šypsena, kai senutė atpažino Niną. 

— Nestovėkite už durų, eime į vidų, sušalsite negyvai. 

Policininkai įėjo ir nusiavė batus. Berita juos nusivedė į 
virtuvę ir pasiūlė prisėsti prie nediduko eglinio stalo. Mo- 
teris vilkėjo gražią platėjančią ryškiai mėlynspalvę tuniką. 
Suknelės apačia apsiūta raudono aksomo juosta, krintančia 
klostelėmis lyg teatro scenos uždanga. Virš juostos prie 
suknelės krašto — auksaspalvė juostelė. Ant pečių užsime- 
tusi ryškiaspalvę tradicinių samių spalvų skarą - raudona, 
geltona, žalia ir mėlyna. Skara, per vidurį susegta nedideliu 
papuošalu iš plokščių simetriškai išdėstytų papuošalėlių, 
dengė ir. liemenį. Raudona vilnonė kepuraitė, taip pat kraš- 
tuose apsiūta auksaspalve juostele, išryškino raukšlių išva- 
gotą veidą ir rudas akis bei užkritusius vokus. Berita stovėjo 
sunėrusi rankas, žvelgė klausiamai. 

— Kavos? 

Nelaukdama atsakymo, pradėjo ją ruošti. Virtuvė buvo 
apstatyta paprastai, visas namas - taip pat. Klemetas nu- 
manė, kad viršuje, antrame aukšte, turėtų būti daugiausia du 
kambariai. Svetainė virtuvės dydžio, gal kiek erdvesnė. Tarp 
virtuvės ir svetainės — drabužių spinta, tos durys į kairę nuo 
seno šaldytuvo. Grindys išklotos rudu linoleumu, virtuvės 
baldai — iš eglės, lakuoti. Keli virtuvės rakandai gulėjo savo 
vietose veikiausiai nuo neatmenamų laikų. 

Niekur jokio maisto — tik pakutis kavos ir du obuoliai 
pintame krepšelyje. Staliukas užtiestas staltiesę atstojančia 
klijuote. Ji susiraukšlėjusi, matyti daugybė įbrėžimų. Berita 
gyveno taip kukliai, kad būtų sužavėjusi Ninos motiną. Sil- 
pna šviesa kambarėliui net neteikė jaukaus intymumo - Nina 
juto tik liūdesį ir vienatvę. Beritos gyvenimas nelepino ir ji 
tenkinosi tik tuo, kas būtina. Tačiau vien tuo nepaaiškinsi to- 
kio asketiškumo. Lestadijonų tikėjimas neskatino mėgautis 
turtais. 

Berita policininkams nusišypsojo, išėmė du puodelius. Pa- 
ėmė peilį, plonais griežinėliais supjaustė obuolius, išdėliojo 
ant dviejų lėkštučių ir padėjo priešais juos. Uždegė Žvakę, 
pastatė stalo vidury. Sau įsipylė vandens. Klemetas ir Nina 

tylėjo, nenorėjo trikdyti rimties. Tačiau abu įdėmiai stebėjo se- 
nąją moterį, šioje liūdnoje virtuvėje mėgino įžvelgti, kas slypi 
raukšlėtame ir gerame, gražių spalvų apgaubtame veide. 

Berita prabilo pirmoji: 

— Kuo galėčiau padėti? Turite naujienų dėl Matiso nužu- 
dymo? 

— Judame į priekį, - atsakė Klemetas. — Viliuosi, galėsi 
mums padėti, Berita. Iš tiesų esu tikras, kad galėsi. 

Berita nusišypsojo, rankas sukryžiavo ant krūtinės. 

— Mielai padėsiu. Jei tokia Dievo valia. 

Klemetas linktelėjo. Kad Berita nepastebėtų jo jaudinantis, 
iš kuprinės ištraukė žemėlapį. Berita priėjo su stikline van- 
dens rankoje. 

— Matai, Berita, sakei, kad girdėjai, kaip penktą ryto pra- 
važiavo vagies sniegaeigis. Tačiau jo vėžių taip ir neradome. 
Keista. Ir... keliomis valandomis anksčiau čia buvo atvažiavęs 
kitas sniegaeigis, Berita. 

Klemetas nutilo. Berita nesiliovė šypsotis — vos vos, dė- 
mesinga šypsena. Tačiau Klemetui pasirodė, kad stipriau su- 
spaudė stiklinę. 

- Tikrai, jūs įsitikinę? 

— Ar žinai, kad tą vakarą jaunimo nakvynės namuose buvo 
šventė? - Nina prabilo pirmą kartą. 

- Šventė? 

— Ar pameni, koks tą naktį buvo oras? - pridūrė Klemetas, 
Beritai nespėjus atsakyti. 

Senutė atrodė sutrikusi, susijaudinusi — tiek daug klau- 
simų vienas po kito. Pasirėmė ranka į kėdės atkaltę, lyg mė- 
gindama išlaikyti pusiausvyrą. 

- Šventė, oras... nieko nesuprantu. Klausykite, esu tik sena 
moteris. 

Užkritę vokai, visa sutrikusi - ji kėlė gailestį. 

— Berita, pasakojai, kad tave pažadino sniegaeigio variklio 
garsas, - neatlyžo Klemetas. - Ar girdėjai, kaip šiandien pas 
tave atvažiavome? 

— Aš... taip... ne, nežinau, manau, neatkreipiau dėmesio, 
tvarkiausi. 

— Berita, tą naktį siautė pūga. Vėjas buvo labai stiprus. Tu 
negalėjai girdėti sniegaeigio per pūgą ir vėjo kauksmą, ir vis- 
kas. 

Berita tylėjo ir spaudė kėdės atkaltę. Burna keistai virpėjo, 
lyg būtų kandžiojusi iš vidaus apatinę lūpą. Tačiau nieko ne- 
atsakė. Klemetas pagalvojo, kad dabar pats metas išpešti iš 
jos, ko nepasako. 

— Berita, dar vienas dalykas. Mes žinome, kad Matiso snie- 
gaeigis tą vakarą čia stovėjo ilgai. Nuo dvidešimt antros va- 
landos sekmadienį iki vėlyvos nakties, gal iki antros valandos 
dvidešimties minučių. Tau neatrodo keista, Berita? Ar ne keis- 
tos tos senos sniegaeigio vėžės pusnyje, tarsi kažkas būtų at- 
sitrenkęs į pusnį, nes nespėjo laiku sustabdyti? Keista, ar ne? 

— Dieve mano, Dieve mano, - sudejavo Berita ir drebančia 
ranka pastatė stiklinę ant stalo, ištiško keli vandens lašai. 

Nina atsistojo, priėjusi suėmė senutę už pečių. Pritraukė 
kėdę ir padėjo atsisėsti. Ji nesipriešino. 

— Berita, - suėmusi rankomis dešinę senosios samės ranką 
tarė Nina, - ar Matisas buvo pas tave užsukęs naktį iš sekma- 
dienio į pirmadienį? 

— Dieve mano, Dieve mano... Visagali Viešpatie... 

Berita žvelgė į Niną neviltingu žvilgsniu. Jaunoji moteris 
drąsino akimis, šypsojosi. Berita pažiūrėjo į ją, paskui į Kle- 
metą, palinkusį virš stalo arčiau jų, vėl į dėmesingai žvelgian- 
čią Niną. 

— Viešpatie, padėk man, - staiga ištarė ir apsipylė ašaromis. 

Ašaros pabiro kaip pupos, ir Berita nė nebandė jų sulai- 
kyti. Verkė, šaukėsi Dievo, purtė galvą, nejučia spaudė Ni- 
nos ranką. Jaunoji policininkė atsiklaupė ir tvirčiau suspaudė 
jos ranką. Klemetas apsidairė popieriaus ritinio, pamatė tik 
skudurėlį, atsikėlė, paėmė ir ištiesė Beritai. Ji nesiliovė linga- 
vusi galvą, verkė ir dejavo. Nina švariu skudurėlio kampu 
švelniai nušluostė jai akis. Regis, senutė kiek atsipeikėjo. 

Akimirką ašarotas veidas nušvito. Liūdnai nusišypsojo, dre- 
bančia ranka palietė Ninos skruostą, šniurkštelėjo. Tada pa- 
žiūrėjo į Klemetą. 

— Taip, Matisas tą naktį buvo užsukęs. Tuomet jį mačiau 
paskutinį kartą. 

Ir vėl pratrūko raudoti. Klemetas ir Nina susižvalgė. Niną 
sujaudino senutės elgesys. Jos pačios akys sudrėko. Klemetas 
drąsinamai linktelėjo porininkei. 

— Papasakok, Berita, - paprašė Nina. 

Samė paėmė skudurėlį ir ilgai šnypštėsi nosį. 

— O Viešpatie, Viešpatie... 

Balsas, regis, kiek nurimęs. Vis dar lingavo galvą. 

— Vargšas Matisas, jam niekad nesisekė. Tą vakarą jis buvo 
apimtas juodžiausios nevilties. Ir buvo išgėręs. Dieve mano, 
kiek jis buvo išgėręs. 

— Kas nutiko? — paklausė Klemetas. —- Kodėl jis gėrė? 

Berita nusišluostė akis. 

— Dėl būgno, Klemetai, dėl būgno. Tie būgnai jį buvo visiš- 
kai apsėdę, pats Žinai. Tačiau tas Julo būgnas - ypatingas. Jis 
buvo tikras. O kažkas įkalė Matisui į galvą, kad jis galėtų iš to 
būgno pasisemti galių ir tapti dar stipresniu šamanu už tėvą. 
Dėl Dievo meilės, Klemetai, Dievas matė, kaip stengiausi jį at- 
vesti į protą. Bet tą vakarą jis tiek gėrė... ir išėjo. Vėliau grįžo. 
Nešė kažką, uždengtą apklotu, užlipo į antrą aukštą į vieną 
iš kambarių. 

Girdėjau, kaip dainavo, niurzgėjo, šaukė, giedojo joikus. 
Nervinosi, girdėjau, kaip dūžta butelis, paskui raudą. Ir taip 
dvi valandas. Buvo baisu, atrodė, niekada nesibaigs. Vieną 
akimirką rimtai sunerimau. Užlipau pažiūrėti. Bet nedrįsau 
Viešpatie, koks vaizdas! Nulipau žemyn, - pasakė virpančiu 
balsu. - Atsisėdau čia, ant šitos pačios kėdės, ir meldžiausi, 
meldžiausi. 

Berita gurkštelėjo vandens. Atrodė nurimusi. Nebeverkė. 

— Galų gale Matisas nulipo. Vargšas. Atrodė toks 


nelaimingas, toks apimtas nevilties. Akys paklaikusios. Ma- 
nau, niekad nebuvau jo tokio mačiusi. Atėjo į virtuvę, nesi- 
liovė virkavęs. Verkė prisiglaudęs prie manęs kaip vaikas. O 
paskui staiga išsitiesė ir pasakė: „Jis brangiai sumokės, jei jo 
užsigeis dabar.“ Ir viskas. Tačiau atrodė nusiteikęs ryžtingai. 
Susirinko daiktus ir išėjo. 

Berita paėmė skudurėlį, pakėlė prie burnos. Vėl apimta 
jaudulio. 

— Daugiau jo nemačiau, - pasakė suspausta gerkle ir vėl 
prapliupo raudoti. 

Klemetas ir Nina leido jai išsiverkti. Nina vėl paėmė Beritą 
už rankos. 

— Kelintą valandą Matisas išėjo? - paklausė Klemetas. 

Berita apsiramino. 

— Tą valandą, kurią pats minėjai, tarp dviejų ar pusės trijų. 
Buvau beviltiškai pavargusi. 

— Taigi pas tave jis nebuvo kurį laiką apie vidurnaktį, — 
tęsė Klemetas. — Ar Žinai, kur nuėjo? 

— Pats žinai, Klemetai. Nuėjo į centrą ir paėmė jį, tą pra- 
keiktą būgną, kurio galia buvo jam pažadėta. Dieve mano, 
visą tą naktį jis bandė priversti būgną prabilti, aš supratau. 
Norėjo, kad būgnas paklustų, bet jam, vargšui, nepavyko, ti- 
krai nepavyko. Jis buvo toks sukrėstas, kad neturi tų galių. 

— Ar Žinai, apie ką jis kalbėjo, kai sakė: „Jis brangiai sumo- 
kės, jei jo užsigeis dabar“? 

— Ne, ne, nežinau. Tačiau žinau, kad tai jį nužudė! 

Pirmadienis, sausio 24 d. 
21.50. Kautokeines. 


Bratseno nurodymai buvo įvykdyti pavydėtinai greitai. 
Jis buvo labai konkretus. Jokių atidėliojimų. Veikti greitai, 
užtikrintai. Reikia rezultatų. „Veikiame.“ Jei būtų galėjęs, 
policininkus būtų apginklavęs, bet nusprendė, kad persi- 
stengti neverta. Turimais duomenimis, Ulafas Rensonas dar 
buvo Kirunoje. Bratsenas nusprendė, kad netikslinga kreip- 
tis pagalbos į kolegas švedus. Padėtį tik apsunkintų, o biu- 
rokratijos ir biurokratų jis nekentė beveik labiau nei samių 
ir pakistaniečių. Geriau palaukti, kol Rensonas grįš į Kauto- 
keiną. Samių Parlamento sesija baigsis šį pirmadienį po pietų. 
Bratsenas apdairiai pasiklausinėjo: į Kautokeiną Rensonas 
grįš rytoj ryte. 

Du ekipažai išvyko užimti pozicijų ir rytoj ryte sučiupti 
Juhaną Henriką, šiam dar neiškeliavus į plynaukštę. Jie tu- 
rėjo įsikurti kiek įmanoma arčiau ir būti pasirengę veikti vos 
prašvitus. Jokios saviveiklos. Beje, Bratsenas nemanė, kad 
elnių augintojai priešinsis. Kliovėsi samių pagarba valdžiai. 
Vienintelis, galintis pridaryti bėdos, buvo Rensonas. Tas už- 
sispyręs asilas gali pakelti ant kojų žiniasklaidą ir prikrėsti 
kvailysčių kaip kadaise, kai buvo suimtas už šachtos įrengi- 
nių susprogdinimą Švedijoje. 

Jei viskas klosis gerai, Rolfas Bratsenas jau antradienį ga- 
lės pasodinti už grotų abu samius. Greičiau, nei numatyta. 
Čia tai darbas, pagalvojo. Senasis Ulsenas neapsiriko. Jei vis- 
kas klosis, kaip numatyta, jei tundroje prancūzui ir Aslakui 

seksis-taip pat sėkmingai, kaip ir jam pačiam, netrukus jis bus 
turtingas... 


22.10. Vidurio Laplandija. 


Aslakas ir svetimšalis grįžo į stovyklavietę dar po vienos, 
sunkesnės nei anksčiau, dienos. Prancūzas įsitaisė palapinės 
kamputyje ir apžiūrinėjo parsigabentus akmenis. Kažką ra- 
šėsi į knygelę, tyrinėjo žemėlapius, žymėjosi pastabas, skai- 
tinėjo knygoje, apžiūrinėjo akmenis pro lupą, matavo, vėl 
kažką rašė, visą laiką keikėsi. 

Kaip tas apsėstas vyras, Aslakas akmenų mokslo ne- 
išmanė. Bet jis žinojo, kurie akmenys ne tokie kieti ir tinka 
skulptūrėlėms. Labiau mėgo drožinėti iš elnio ragų. Išmoko iš 
senelio, kuris padėdavo jiems perginti elnius į kitas ganyklas. 
Prižiūrėti elnius senis nebeturėjo jėgų. Likdavo stovyklavie- 
tėje, įkuriamoje kiekvieną dieną po nevienodos trukmės laiko 
tarpų - priklausė nuo elnių valios. Šeima elnius pergindavo 
dukart per metus. Pavasarį atsivedus jauniklių varydavo iš 
plynaukštės Laplandijos glūdumoje ir traukdavo į šiaurę, 
į pakrantę, į žalias ir sodrias Didžiosios Šiaurės salų gany- 
klas. Taip elniai išvengdavo plynaukštės karščių ir uodų, nuo 
kurių jie paklaikdavo. Paskui elnius tekdavo keliauti net ir 
mėnesį. Atgal pargindavo rudenį. Vasaros ganyklos būdavo 
nuganytos. Elniai patys rasdavo kelią į plynaukštę. Žiemos 
maistas bus menkas. Kerpės. Elniai jas ėsdavo tik todėl, kad 
būdavo sudrėkusios nuo sniego. 

Aslakas prisiminė, kad per tuos ilgus ir lėtus perginimus 
patirdavo jausmą, kurio niekur kitur nebuvo patyręs, ir kurio 
nebejautė, kai tapo vyru. Vienas iš tų jaunų piemenų, kurie 
kartais jį aplankydavo, pasakė žodį „laimė“. Aslakas nesu- 
prato, ką jis nori pasakyti. Tik žinojo, kad būdamas vaikas 
išmoko iš senelio visko, ko turi išmokti vyras. 

Seneliui buvo sunku vaikščioti. Bet per ilgas laukimo 
dienas stovyklavietėje, kai piemenys tolumoje prižiūrėdavo 
besiganančias bandas, senelis kartais leisdavosi į trumpas iš- 
vykas. Vieną dieną Aslaką nusivedė į kalno viršūnę. Kalnas 
nebuvo labai aukštas. Viršūnė plokščia. Nuo jos, kiek akys 
aprėpia, galėjai matyti kitus kalnus. 

Aslakas juos pamilo tą dieną, kai senelis pasakė: „Matai, 
Aslakai, šie kalnai gerbia vienas kitą. Nė vienas nesistengia 
pakilti aukščiau už kitą, mesti ant jo šešėlio, uždengti jį arba 
jam pasakyti, kad yra gražesnis. Iš čia jie matyti visi. Jei už- 
kopsi ant kito kalno, išvysi panašų vaizdą, aplink matysi vi- 
sus kitus kalnus.“ 

Senelis niekad taip ilgai nekalbėdavo. Balsas buvo ramus, 
kaip visados. Gal kiek liūdnas. „Žmonės turėtų būti kaip kal- 
nai“, — tęsė senis. Aslakas tylėjo. Žiūrėjo į senelį ir į juos su- 
pančią gamtą. Niekada ilgesiu alsuojantys Laplandijos kalnai 
nebuvo tokie gražūs. Bekraščiai banguojantys viržiai Žėrėjo 
ugnies, kraujo ir žemės atspalviais, virpėjo kupini gyvybės 
saulės spinduliuose. 

Senelis pakelėje paėmė elnio ragą. Išsitraukė peilį ir ėmė 
drožti. Jie valandų valandas sėdėjo ir tylėjo toje kalno viršū- 
nėje. Paskui senelis ragą parodė Aslakui. Buvo išpjaustęs jų 
abiejų inicialus ir tos dienos datą. Tada elnio ragą įspraudė 
tarp dviejų didelių akmenų. Buvo nuvargęs. Prieš grįžtant į 
stovyklą paėmė Aslaką už rankos ir tarė: „Kai mirsiu, žmonės 
galės pasakyti, kad šiandien pro čia ėjau su savo anūku.“ 


Kautokeinas. 


Klemetas ir Nina trumpam nuėjo į svetainę. Jie tikėjo Be- 
ritos versija. Matiso ūkis ir namelis apieškoti. Ir būgno ten 
nebuvo. Kai Klemetas ir Nina grįžo į virtuvę, ant stalo garavo 
šviežia kava ir degė nauja žvakė. Berita nusišluostė ašaras. 
Paakiai buvo užtinę. Klemetas gana gerai ją pažinojo, tad 

suprato, kad senoji moteris kenčia. Priėjo prie jos ir suėmė 
už pečių. 

- Berita, kodėl policijai sumelavai dėl valandos? Žinai, kad 
negerai meluoti policijai... 

Berita pažvelgė į jį liūdesio kupinomis akimis. 

— Matisas man buvo kaip jaunesnysis brolis. Kai buvau vi- 
sai jaunutė, padėjau motinai jį pagimdyti. Mes augome kartu. 
Kai jis būdavo savo namelyje plynaukštėje, kartais užsuk- 
davo pas mane užkąsti. Miegodavo kambaryje viršuje. Taip 
buvo patogiau, nei grįžti į tolimąjį ūkelį. Skalbdavau jo 
apatinius. Duodavau valgyti. Klausydavausi. Žinojo, kad aš 
jo neteisiu. Čia rasdavo šiek tiek ramybės. 

Klemetas palingavo galvą. 

— Berita, norėtume žinoti tiksliai, su kuo Matisas matėsi 
paskutinėmis dienomis prieš mirtį. Gali būti svarbu rasti tą 
žmogų, apie kurį jis kalbėjo prieš išvykdamas. 

Nina padėjo nuotraukas, pasiimtas iš kabineto. Atrinko 
svarbiausius abiejų bylų dalyvius, iš kurių tikrai svarbus 
buvo likęs tik vienas. Vagis nustatytas. Teliko sužinoti, ar Ma- 
tisas turėjo bendrininkų. Nina paskleidė nuotraukas. Veidai 
slinko vienas po kito. Matisas. Ailas. Junas. Mikelis. Juhanas 
Henrikas. Ulafas. Pastorius. Helmutas iš Julo centro. Pati Be- 
rita. Ir Aslakas. Nebuvo Rakanjalio. Nina pridėjo Sofijos nuo- 
trauką. O kad vaizdas būtų pilnas, labiau atminčiai atgaivinti 
pridėjo ir Aslako žmonos bei NRK žurnalisto Juhano Mikel- 
seno nuotraukas. 

Berita tylėdama kurį laiką įjas žvelgė. Klemetas ir Nina se- 
nutę slapčia stebėjo, bet veide — vien liūdesys. Palietė Aslako 
Žmonos nuotrauką. 

— Vargšė moteris... 

Žiūrinėjo toliau. Papurtė galvą. 

— Nežinau, ką pasakyti. Matisas pažinojo visus. Helmutui 
darė būgnelius turistams. Matote, vis būgnai ir būgnai. Varg- 
šas, niekaip nesisekė išbristi iš to liūno. Su pastoriumi, dėl 
Dievo, Matisas nebendravo, juolab nebuvo tikintis. Vargšas, 

jam gal būtų tikrai padėję. Gyveno savo pasaulyje, tikėjo, kad 
visi daiktai - menkiausias uolos gabalėlis, medžiai, viskas — 
turi sielą. 

Berita persižegnojo. Atstumė peržiūrėtas nuotraukas, 
ėmėsi kitų. Aslako nuotrauką padėjo iš lėto, nenuleisdama 
akių. Paėmė Ulato. 

— Su Ulafu nebuvo geri pažįstami. Manau, Matisą jis šiek 
tiek niekino. Arba Matisas jam buvo pernelyg... pernelyg to- 
limas. Kažkada Matisas buvo nuėjęs į vieną politinį Ulafo 
susirinkimą. Matisas domėjosi Laplandija, autonomija, lapių 
vertybėmis. Pats man sakė, kad domisi. Manau, Matisas bal- 
savo už Ulafą renkant samių Parlamentą. Bet kai Ulafui pri- 
reikdavo Matiso dalyti lankstinukus apie turgus, šis beveik 
visuomet pamiršdavo ateiti. Ulafui įgriso. Pradėjo kritikuoti, 
kalbėti, kad jis tenkinasi savo būgnais, pataikauja politikams, 
kurie nori uždaryti samius į kultūrinį pramogų parką turis- 
tams. Prisimenu tuos žodžius, man jie atrodė pikti. 

Ulafo nuotrauką uždėjo ant Aslako nuotraukos ir paėmė 
kitą - Ailo. Beritai nespėjus prabilti, Nina paėmė ją už rankos. 

— Berita, nieko nepasakei apie Aslaką... Jie juk buvo gan 
artimi, ar ne? 

Moteris atrodė kaip nusikaltusi mergaitė, dar labiau pri- 
simerkė. 

— A, Aslakas, taip, tikrai, jie pažinojo vienas kitą. Gerbė 
vienas kitą. Susitikdavo plynaukštėje, ir viskas. 

Vėl pasiėmė Ailo nuotrauką, lyg nenorėdama daugiau 
kalbėti apie Aslaką. Nina nustebo, bet nepertraukė. 

— Su šituo Matisas galėjo matytis ir rečiau. Kaip ir su tais 
dviem - jie neperskiriami. Ailas Finmanas. Jis ir jo šeima... 
mano, kad jiems viskas galima. Plynaukštėje grasina visiems 
ir lipa per galvas. 

— Matisas juos aplankydavo? 

— Aplankydavo, aplankydavo, galima ir taip sakyti. Kar- 
tais turėdavo smulkių reikaliukų. Taip pat padėdavo rūšiuoti 
elnius. Sakiau Matisui nesusidėti su jais, bet jis dažniausiai 

elgėsi taip, kaip šaudavo į galvą. Anie jam nelegaliai parda- 
vinėjo būgnus. Be to, iškišdavo prekes. Niekada nieko neno- 
rėjau apie tuos darbelius girdėti. Klemetai, turėtumei Žinoti: 
kontrabanda su tais dideliais sunkvežimiais, kurie nuolat va- 
žinėja skersai išilgai Laplandijos tarp Norvegijos, Suomijos ir 
Švedijos. 

— O kur Matisas buvo sekmadienį, prieš ateidamas pas 
tave? GPS rodo, kad tą vakarą Kautokeine jis buvo nuo dvi- 
dešimt antros valandos. Bet pas tave pasirodė šiek tiek vėliau, 
ar ne? 

— Taip, gali būti. Dabar tiksliai neprisimenu. Jei jūsų ma- 
šina taip rodo, gal ir tiesa. Su kuo buvo susitikęs, jei buvo, 
nežinau. Tikrai atėjo jau neblaivus. Nieko keista. Žinojo, kad 
alkoholio neturiu ir nenoriu, kad pas mane girtautų. Bet, 
Dieve mano, tą vakarą, o Dieve, jis gėrė ir gėrė... 

Klemetas ir Nina padėkojo Beritai. Ji padėjo paskutines 
nuotraukas ant krūvelės. Žvilgsnis užkliuvo už gretimos krū- 
velės, kurią Nina buvo atidėjusi. Anri Monso nuotraukos iš 
1939 metų ekspedicijos. 

— Nagi, o ką šitas čia veikia? - nustebo Berita. 

Policininkai palinko prie nuotraukos ir ją pakėlė prie Žva- 
kės. 

— Apie ką tu kalbi? - suskubo Nina. 

— Apie jį, mažąjį ūsuotį. 

— Pažįsti? - neatstojo Klemetas. 

— Ne, bet kažkada, kai valiau Ulseno namus pirmą kartą, jo 
kambaryje mačiau paveikslų. Ten buvo ir šitas veidas. Tikrai 
gali būti jo tėvas. 

Karlo Ulseno tėvas. Štai kaip galima paaiškinti, kodėl tas 
vyras dalyvavo ekspedicijoje. Ulseno tėvas tuo metu jau buvo 
riaus, gal automobilius arba gyvulius, arklius arba asilus. Bet 
tai nepaaiškina, kodėl jo nematyti nuotraukose šiek tiek vė- 
liau, po to, kai išvyko Nilsas Laba ir Ernstas Fliugeris, vokietis 

geologas. Karlas Ulsenas tuo metu nebuvo gimęs. Bet tėvas 
galėjo jam pasakoti apie ekspediciją. 

— Nueisime pas jį, - tarė Klemetas. - Pamatysime. Kada jis 
būna ūkyje? 

— Rytais tikrai būna, nes Mikelis ir Junas ateina dirbti su jo 
mašinomis. Jie pasirodo ryte ir senasis Ulsenas juos stebi, kad 
gerai dirbtų. 

— Junas ir Mikelis? Jie seniai dirba pas Ulseną? Maniau, 
dirba tik iškviesti autoservise. 

— Jie visur šlaistosi. Jau daug metų, taip, metų, trainiojasi 
ir pas senąjį Ulseną, - tęsė Berita. - Matisas taip pat kartais 
užsukdavo į senojo Ulseno ūkį ir kartu su jais dirbdavo. Mati- 
sas skolinosi iš senio įrankių. Manau, jie ten prasukdavo savo 
reikaliukus. 

Suskambo Klemeto mobilusis. Klemetas ekranėlyje pa- 
matė išryškėjančią pavardę. Turas Jensenas. Šerifas grįžo. 
Klemetas nuėjo į svetainę pasikalbėti. Pokalbis užtruko tik 
kelias minutes. Šerifas jau grįžęs į Kautokeiną. Ne incognito, 
bet beveik. Jis sužinojo, kad elnių policija nušalinta nuo bylos 
tyrimo. Norėjo dar tą patį vakarą susitikti su Klemetu. Balso 
tonas Klemeto neapgavo. Šerifas grįžo, ir jam tai patiko. 

Atėjęs į virtuvę pamatė, kad Nina švytėte švyti. Ir klas- 
tingai šypsosi. Ir labai patenkinta. Ant virtuvės staliuko, už- 
klotas paklode, gulėjo kažkoks tamsus ovalo formos daiktas. 
Vos akį užmetęs Klemetas suprato. Prieš jo akis gulėjo bū- 
gnas — tas, kurį pavogė Matisas. Tas, dėl kurio Matisas mirė. 


339 


43 


Pirmadienis, sausio 24 d. 
23.30. Kautokeinas. 


Į Klemėto palapinę abu grįžo įsiaudrinę. Nina papasakojo, 
kad staiga suprato: jie nesumąstė Beritai užduoti paties pa- 
prasčiausio klausimo. Matisas paliko Beritai jį saugoti! O ši 
padėjo į virtuvės spintelę. Policininkai tuoj pat išvyko su savo 
lobiu. Rimtai prisakė Beritai niekam nė Žžodeliu neprasitarti 
apie būgną, nes bylos tyrimas nebaigtas. Ji davė melagingus 
parodymus ir slėpė vogtą daiktą, tad įtikinti nebuvo sunku. 

— Ką darysime su būgnu? - nerimo Nina. - Apskritai mes 
bylos nebetiriame. Turėtume būti tundros gilumoje ir stebėti 
elnių bandas. 

- Žinau, bet negadinsime sau malonumo dabar, ar ne? Net 
nesiruošiu būgno atiduoti Bratsenui. 

-— Bet jis sulaikys elnių augintojus. 

— Sulaikys dėl Matiso nužudymo, ne dėl būgno vagystės. 
Nebent tikisi, padedamas stebuklingos burtų lazdelės, viską 
išspręsti mikliai, tinklą jau užmetė. Tik įdomu, kokių įro- 
dymų turės. 

— Bet kaip nuslėpsime, kad būgnas atsirado? Be to, iki 
Jungtinių Tautų konferencijos liko kelios dienos! 

— Žinau, Nina, tiesiog turime sutvirtinti savo pozicijas. Ir 
sužinoti daugiau —- ką būgnas gali mums papasakoti. Tegul 
Bratsenas kuičiasi ten, kur pats pridirbo. Paskui viskas stos į 
savo vietas. 

— Hmm... Tokie žaidimai man nelabai prie širdies, - tarė 
Nina ir Klemetas pajuto, kad ji nepatenkinta. - O Šerifui pa- 
pasakosi? 


340 


Klemetas abejojo. Turas buvo už juos. Bet Klemetas norėjo 
palaukti, kol sužinos, kas dedasi Kautokeino policijos virši- 
ninko galvoje. 

— Tuoj sužinosime, kai jis ateis į palapinę. 

— O būgnas? Ar nereikėtų jo apsaugoti? Centro direktorius 
sakė, kad nori jį sutvarkyti prieš eksponuodamas. Jei netyčia 
sugadinsime, mums gali brangiai kainuoti. 

— Užsuksime pas dėdę Nilsą Antę rytoj, kai bus atsikėlęs. 
Jis tikrai žinos, ką daryti. 


Grįžę į palapinę, puolė prie būgno. Liepsnos ant palapinės 
sienų šokčiojo keistais šešėliais. Atrodė, atgaivina būgno pie- 
šinius. Būgno viršus buvo atskirtas linija, kaip pasakojo Anri 
Monsas. Aiškiai buvo matyti keletas stilizuotų elnių, panašiai 
kaip piešiniuose ant uolų. Buvo ir kryžius, bet jis atrodė reiš- 
kiąs daug daugiau nei paprastas kryžius. 

Nina pirmoji susizgribo pasiimti fotoaparatą ir būgną 
įamžinti - išsaugoti kopiją. Paskui ėmėsi tyrinėti ištemptą su- 
trūkinėjusią odą. 

Abiejose būgno pusėse ji įžvelgė elnius. Taip pat žuvis, du 
tamsius paukščius, galėjo būti varnai — atspėti, kokia tai rū- 
šis, per sunku. Didelė gyvatė, labai stora, palyginti su kitų 
gyvūnų dydžiu. Bet dydis, be abejo, nevaidino didelio vai- 
dmens, pamąstė Nina, paukščiai ir žuvys tokio pat dydžio 
kaip elniai. 

Matyti ženklų, panašių į indėnų, nors nesuprato, kodėl to- 
kia mintis šovė į galvą, eglių šakos, saulė, o gal koks nors vei- 
kėjas saulėje. Apačioje, į kairę nuo kryžiaus, ji matė kažkokį 
laivą rate. Po skiriamuoju brūkšniu ryškėjo kažkas panašaus 
į groteles. Ant linijos nupiešti rombai. Dešinėje pusėje krašte — 
keistos bangos. 

Niną stebino asimetriški, labai subtilūs raštai. Bandė save 
įtikinti, kad žmonėms tai galėjo ką nors reikšti. „Bet kokia 
kalba?“ - pagalvojo. Žvilgsnis nukrypo į kryžių. Platus, dvi- 
gubas, centre rombas. Ant kiekvienos skersinio dalies — vis 

kitoks simbolis, rombo viduryje — dar vienas rombas. Nina 
nors kiek daugiau. 

— Ką manai? 

Klemetas buvo sutrikęs. Prisipažinti neketino. Ne dabar. 
Bet, žvelgdamas į šį nesuprantamą būgną suprato, koks ats- 
tumas jį skiria nuo samių kultūros. Visuomet skyrė. Dešim- 
tys tyrinėtojų būtų nužudę tėvą ir motiną, kad tik gautų 
šį būgną. O Klemetas nieko nesuprato. Umai suvokė, kad 
užaugo samių kultūros nuošaly ir kad visai kaip Nina nesu- 
vokia tos kultūros esmės. Ir šitos istorijos. Staiga prisiminė 
dėdės žodžius. Samiai tapo religinio karo aukomis. Tikro reli- 
ginio karo. Ir jie pralaimėjo. Akivaizdus pavyzdys jis, Kleme- 
tas. Būgnas turėjo sukelti audringus jausmus, o jis spoksojo 
visiškai abejingai. 

Klemetas vėl pažvelgė į jį. Skiriamasis brūkšnys labai aukš- 
tai. Kryžius - didesnės dalies viduryje. Gausiai išpuoštas. Ar 
tai neįprasta? Klemetas nieko nesuprato. Galėjo atskirti el- 
nius, žuvis, paukščius, gal egles, gal dar kalnus, be abejo, sa- 
mių palapines. Nors net nebuvo tuo tikras. Nesistenk vaidinti 
eksperto, pagalvojo. Tu išties prastas samis! 

— Reikia paskambinti Turui, - priminė Nina. 

— Taip. Ir viską papasakoti. Sakyk, Nina, tu nesi samė, ir jų 
kultūra tau svetima, ką tu matai ant būgno? Gal žvilgsnis iš 
šalies daugiau pamatys... 

Nina jau buvo atsitokėjusi ir ėmėsi nagrinėti ženklus. 

— Taip, - tarė, - tikrai, kai ką įsivaizduoju, bet mane jau 
paveikusi būgno istorija. Matau daug samių palapinių. Ko- 
dėl? Nežinau. Ši siena arba riba galėtų simbolizuoti ribą tarp 
to, kas virš jūros, ir to, kas žemiau. Rombai, mano manymu, 
galėtų simbolizuoti ledkalnius. Povandeninė dalis daug svar- 
besnė. Gal ką nors slepiąs ežeras? Nuskendęs kaimas? Kai 
buvo pastatyta užtvanka. Klemetai, sakei, kad pirmą kartą 
atvykai dirbti į regioną per protestus Altoje. Ar jie nebuvo 
prieš užtvankos statybą? 

visų pusių. 

— Išties įtikinama teorija. Supranti, taip įsigilinau į miglo- 
tus dėdės prisiminimus, tas istorijas apie ribą tarp gyvųjų ir 
mirusiųjų karalystės, kad... Nuskendęs kaimas. Nuskendęs 
kaimas arba šachta... 

— Arba ir tas, ir tas! 

— Arba ir tas, ir tas... 

— Tos grotelės ant linijos galėtų būti tarsi kopėčios į abi 
puses nuo vandens. 

— Kopėčios..? Kodėl ne? 

- Štai stilizuotas žmogus, laikantis du kryžius. Gal pas- 
torius? O štai čia tu matai kryžių, simbolizuojantį saulę, gal 
tau atrodo kitaip, jei ten mirusiųjų karalystė. Gal tai neturi 
nieko bendra su saule. Aš labiau būčiau linkusi įžvelgti lyg 
ir kompasą, lyg ir vėjų rožę. O štai šis ratas — dar vienas 
kompasas, - samprotavo Nina. 

— Bet kam du kompasai? 

— Kam? Nežinau. Žmogus, piešęs šio būgno vaizdus, gal- 
būt norėjo daug ką nuslėpti. 

— Arba papasakoti, - rūškanu veidu sumurmėjo Klemetas. 

Šerifas pasirodė po dešimties minučių. Visai neatrodė pa- 
vargęs. Grįžęs iš Hamerfesto užsimovė pilkas kelnes su kiše- 
nėmis ant šlaunų, apsivilko skaisčiai mėlyną pūkinę striukę. 
Turas Jensenas buvo akivaizdžiai kovingai nusiteikęs. Kle- 
metas jau senų seniausiai nebuvo matęs Šerifo su šiltais dar- 
biniais drabužiais. Mityba pastilėmis paliko savo pėdsakus. 
Drabužiai kiek per daug aptempti. Koks skirtumas! Klemetas 
pagalvojo, kad jo viršininkui, arba buvusiam viršininkui, iš- 
ties reikia už daug, ką atsigriebti. 

Klemetas suskubo paslėpti būgną skrynioje. Šerifui pa- 
siūlė alaus. 

— Kas nutiko Hamerfeste? —- paklausė Klemetas. 

— Hamerfeste! Pulkas juokdarių. Regione jų knibždėte 
knibžda. Bet kokioje skylėje aptiksi darbiečių... 

— Kaip tu, - patikslino šypsodamasis Klemetas. 

— Atsiknisk... dar matai, kaip Progreso partija trauko už 
virvučių konservatorius ir jais manipuliuoja. Tokie dalykai 
dedasi Osle ir galiu užtikrinti, kad beveik tas pats vyksta 
šiame nykiame Finmarko regione. Žmonės tokie patys idiotai 
kaip ir sostinėje! 

Nina nustebo dėl tokių komisaro kalbų. Turas Jensenas 
nekreipė dėmesio. 

— Progreso partija? 

— Nenustebčiau. Regione jų populiarumas auga. Net ir čia, 
raudonojoje Šiaurėje! Su tais sniegaeigių lobistais! 

— Su sniegaeigių lobistais? 

Šerifą klausimas suerzino, pasisuko į Niną: 

— Tai nežinai, nors dirbi elnių policijoje? Sniegaeigių lobis- 
tai, eina jie šikt! Klemetai, paaiškink, tavo darbas. 

Šerifas tikrai įpykęs, pagalvojo Klemetas, pralinksmėjęs, 
kad komisaras taip plūstasi. 

— Sniegaeigių savininkai nori bastytis po kalnus, kai atos- 
togauja, pavyzdžiui, per Velykų savaitgalį, nes tai vienas 
gražiausių savaitgalių regione, visur dar yra daug sniego ir 
šviečia skaisti saulė. Pakrantėje gyvenantys norvegai šeimo- 
mis vyksta sniegaeigiais trims arba keturioms dienoms į na- 
melius tundroje prie upių. Bet tuo metu elnių patelės veda 
elniukus ir bandų visiškai negalima trikdyti, nes elnės gali 
mesti jauniklius, o tada elnių augintojų nuostoliai bus didžiu- 
liai. Taigi kyla konfliktų. Yra ne tik sniegaeigių problemų, bet 
pavyzdys geras, kad suprastumei, su kuo turime reikalų. 

— O tie suknisti sniegaeigių lobistai labai įtakingi pakran- 
tės miestuose. Progreso partija rieškučiomis semia rinkėjus, 
nors nelabai ir stengiasi. 

— Panašiai ir švedų pusėje, Kirunoje, - patikslino Kleme- 
tas. — Ten irgi pilna tikrai gerų sniegaeigių lobistų. Žmonės 
nenori riboti laisvalaikio, iškylauja šeimomis, medžioja arba 
žvejoja, žiūrint ko nori. 

— Negalime leisti Bratsenui nevaldomam primalti šūdo, — 
vėl pratrūko Šerifas. 

Klemetas kurį laiką tylėjo, stebėjo, kaip liepsnos apšvie- 
čia pykčio iškreiptą Šerifo veidą. Pasuko galvą į pritūpusią 
Niną. Keletą sekundžių porininkai žiūrėjo vienas į kitą, pas- 
kui Nina drąsinamai linktelėjo. Klemetas ryžosi. 

— Turiu vieną gerą ir vieną blogą naujieną. 

— Neerzink, Klemetai, dabar tikrai ne laikas! 

Klemetas apsimetė, kad neišgirdo. 

— Pradėsiu nuo geros: rimtai pajudėjome į priekį, tirdami 
bylą. Labai didelis šuolis. Daug Žmonių atsidus su didžiu- 
liu palengvėjimu. Dabar blogoji: kyla pavojus, kad bylos ty- 
rimas bus nutrauktas. Kitaip sakant, mūsų valdžiai pakaks 
Bratseno inicijuotų suėmimų ir Jungtinių Tautų konferencijos 
išvakarėse bus pareikšta, kad byla baigta. 

— Jūs radot būgną?! 

— Skrynioje už tavęs. 

Turas skubiai atsigręžė. 

— Atsargiai, - pasiskubino Nina, - jis trapus. 

Šerifas ištraukė į paklodę suvyniotą būgną ir atsargiai iš- 
vyniojo. Ilgokai Žiūrėjo. 

— Niekada nesu matęs tokio daikto. 

Klemetas papasakojo, kokiomis aplinkybėmis būgnas 
buvo rastas. Šerifas linktelėjo galvą. 

— Ji vis dėlto yra vogto daikto slėpimo bendrininkė. Kas 
dar žino? 

— Niekas. 

— Hmm... - numykė Šerifas, vėl paėmęs būgną. - O ką 
mums sako tas prakeiktas būgnas? Ką nors supratot? 

Atsakymą pamatė policininkų veiduose. 

— Nagi, pažiūrėkime... Daug gyvūnų šitoje makalynėje... 
Gyvatė, kažkas aiškiai pavojinga. Ruoniai... 

— Maniau, kad matau paukščius, galbūt varnus, - tarė 
Nina. 

Šerifas susiraukė. 

— Ruoniai, varnai, kad ir kas būtų, gyvūnai. Dešinėje paukš- 
čiai arba kalnai. Ten, kairėje, palapinės, kaip ir ant kryžiaus. 

Dar, sakytum, lyg ir elnio traukiamos rogės. Tie taškai ant 
rogių kas galėtų būti, vaikai? Arba uodai. Arba ne, gal rūda? 
Ką manot? O tie stilizuoti žmonės, atrodo, laiko... pistoletus. 

Šerifas giliai atsiduso. 

- Žinot, kaip paaiškint? 

- Ne. Šiuo metu tik Ninos spėliojimai. 

Klemetas paragino kolegę papasakoti. 

Šerifas išklausė jaunąją moterį linkčiodamas galvą. 

— Užtvindyta šachta arba kaimas. Neblogai. Beje, įma- 
noma. Dabar turime išsiaiškinti, ar būgnas pasakoja tik šią 
istoriją, ar taip pat aiškina, kur tas kaimas ar ta garsi užtvin- 
dyta šachta. Ir koks ryšys su Matiso mirtimi? 

— Matisas domėjosi būgno galia. Pinigai jo nedomino, — 
tarė Klemetas. 

— Pinigai jo nedomino, kol gebėjo uždirbti tik menkas su- 
mas pardavinėdamas turistams būgnelius ir misdamas kelių 
savo elnių mėsa. Galimybė gauti daug pinigų Žmones gali 
pakeisti, Klemetai, net labiausiai abejingus, patikėk. Na, bet 
dabar būgną turit ir tai puiku. Byla nebaigta, bet atsiradęs 
būgnas Žmones nuramins. 

— Nemanėme būgno atiduoti tuoj pat, - įsiterpė Nina. 

Turas Jensenas nepatikliai žvilgtelėjo į jaunąją moterį. Pa- 
Šerifas. 

— Nina teisi, - paaiškino Klemetas. —- Atsiradęs būgnas ir 
suimti elnių augintojai - byla baigta, visi bus labai patenkinti 
užbaigę šią erzelynę konferencijos išvakarėse. Mes žinome, 
kad taip nėra. Mums reikia laiko. Ir tavęs. 

— Dieve mano, aš dabar niekas, o jūs nebetiriate bylos, pa- 
miršai? 

— Lošime „va bank“, - atsakė Klemetas.- Jei pralošime, 
pralošime tuputį daugiau, ir viskas. Bet jei bylą baigsime tirti, 
laimėsi ir tu. Visi sakys, kad tinkamai atlikai pareigą net ir 
nepalankiomis aplinkybėmis, kad tavo sprendimai buvo 

pavojingi ir drąsūs, ir visi bus labai patenkinti, kad taip pui- 
kiai viskas susiklostė, visus smulkius nesklandumus greitai 
pamirš. 

— Taip, bet jei viskas žlugs... 

- Jei žlugs, keliausi į Špicbergeną ir negausi priedo už 
darbą nuošalioje vietoje. 

Šerifas dar kartą žvilgtelėjo į būgną. Paglostė. 

- Grįžtu. Būgno nemačiau. Jūs taip pat. Žiūrėkit, kad Be- 
rita neprasižiotų. Rytoj atnešiu viską, ką surinkau apie tavo 
geologą prancūzą. Klemetai ir Nina, duodu jums tris dienas. 
Ne daugiau. 

Antradienis, sausio 25 d. 
Saulė teka ?.18, leidžiasi 13.45, 
Dienos ilgumas - 4 val. 27 min. 


Juhano Henriko namelis, 
Vidurio Laplandija. Kautokeinas 


Juhanas Henrikas buvo suimtas tyliai anksti ryte, kaip 
buvo numatęs Rolfas Bratsenas. Piemuo aiškiai ketino 
sprukti, bet policininkai užstojo visus kelius. Beje, dėl to iškilo 
nenumatytų problemų, nes šaltis buvo stipresnis nei ankstes- 
nėmis dienomis. Keli debesėliai danguje, o šiaip dangus gry- 
nas, temperatūra nukrito beveik iki keturiasdešimt laipsnių. 
Jei Juhanas Henrikas ir būtų sprukęs, tai neilgam. Tokiame 
šaltyje net piemenys ne visuomet norėdavo kišti nosį laukan. 

Vienas policininkų šiek tiek apšalo, kiti buvo sustirę, nes, 
nekeliant triukšmo, reikėjo laukti ilgai. Jų laimė, Juhanas 
Henrikas, matydamas, kad keliai užkirsti, sėkmės nebandė. 
Piemuo keikėsi, spjaudėsi, grasino, aiškino, kad policija bus 
atsakinga, jei jo banda susimaišys su kaimynų bandomis. Bet 
policininkai laikėsi visų instrukcijų ir į kalbas nesileido. Sku- 
bėdami baigti reikalą, Juhanui Henrikui leido perspėti sūnų, 
kad šis jam nesant pasirūpintų banda. 

Sulaikyti Ulafą Rensoną buvo kur kas sudėtingiau. Tačiau 
Bratsenas buvo numatęs viską. Rensonas puikiai gebėjo pa- 
jungti žiniasklaidą savo tikslams ir turėjo gerų pažinčių - tie 
žmonės reaguodavo greitai. Bratsenas pats stebėjo operaciją, 
bet laikėsi šiek tiek nuošaly. Senasis Ulsenas jam patarė per- 
dėm į akis nelįsti ir būti pasirengusiam atsitraukti. „Jei viskas 

vyks, kaip numatyta, - kalbėjo senasis valstietis, - spėsi pa- 
sirodyti ir pasigirti. Mūsų draugai tinkamai tave pagerbs.“ 
Taip, senasis Ulsenas viską apmąstydavo. 

Kai pasirodė policininkai, Rensonas pusryčiavo „Thon“ 
viešbutyje. Vienas policininkas jam įteikė šaukimą. Kaip ir 
buvo numatyta, Rensonas pasipiktino, ėmė garsiai rėkauti, 
kviesti liudininkais viešbučio darbuotojus ir kelis prie stalų 
sėdinčius klientus. Sakėsi esąs išrinktas Parlamento narys, 
šūkavo apie skandalą, diskriminaciją. Bratsenas policinin- 
kams buvo davęs tikslius nurodymus - nenusileisti, bet jėgos 
nenaudoti. Ir juolab jokių komentarų. Jokiu būdu Rensonui 
negalima duoti kozirių. 

Policininkai negalėjo nieko padaryti, kai Rensonas paprašė 
viešbučio personalo perspėti žiniasklaidą. Paskui jis gudriai 
vilkino laiką, bet priešintis nesipriešino, kol atvyko NRK žur- 
nalistas Mikelsenas su keliais kolegomis. Kai pasirodė žur- 
nalistai, Rensonas sutiko sėsti į automobilį, rėkdamas, kad 
įvyko teisinė klaida, kaltino policininkus nekompetencija ir 
rasizmu, skundėsi, esą nėra tikrų samių policininkų, kurie 
samių teritorijoje užtikrintų teisingumą samiams. „Kas iš tų 
kelių samių, kolaboruojančių su norvegais ir jų sistema. Esu 
netoleruotinos neteisybės auka ir tai dar kartą įrodo, kokia 
svarbi mums didesnė autonomija!“ 

Bratsenas buvo sužavėtas. Pats Rensonas atsakomybę už 
sulaikymą užkrovė Klemetui Nangui. Senasis Ulsenas buvo 
teisus. Jei reikalai pakryps į blogąją pusę, gyventojai visą at- 
sakomybės naštą permes Nangui. 


Nina ir Klemetas vos spėjo išklausyti per radiją audringų 
Rensono pasisakymų apie kolaborantus samius. Klemeto au- 
tomobilis, senas raudonas „Volvo“, sustojo prieš dėdės Nilso 
Antės namą Suopatjavryje. Abu policininkai stengėsi veikti 
tyliai. Uniformas paliko namie. Šį kartą panelė Čang atva- 
žiuojantį automobilį išgirdo, tad Klemetą ir Niną pasitiko 
prie slenksčio, įsisupusi į pūkinę antklodę. 

— Sveikas, Klemetai, čia tavo draugužė? 

— Mano porininkė, - nusišypsojo Klemetas, kurį pralinks- 
mino netikėtas jaunosios kinės familiarumas. - Dėdė namie? 

— Užeik. Jis baigia pusryčiauti. 

Jie suėjo į virtuvę, iš kurios sklido kažkokių Klemetui ne- 
žinomų instrumentų muzika. 

— Kinų instrumentai. Skamba nuostabiai! - šūktelėjo Nil- 
sas Antė.- Bandau suderinti su joiku, jį kuriu Čangunetės se- 
nelei. A, štai ir tavo draugužė, pagaliau! 

— Nina mano porininkė. Kartu patruliuojame. 

— Atvykai patruliuoti prie mano namų? 

— Turiu su tavimi apie šį bei tą pasišnekėti. 

— Geriau paklausyk joiko pradžios. 

Nilsas Antė išjungė aparatą ir pradėjo melodingai gerkli- 
niu balsu dainuoti, atsigręžęs į jaunąją savo draugę: 


Dienos prailgsta, 
Kai nematau tos, 
Kuriai atidaviau savo širdį. 


Nilsas Antė kartojo tuos pačius garsus, tęsė, keitė balso 
tembrą. Panelė Čang švelniai laikė jo ranką ir gaudyte gaudė 
kerinčius joiko žodžius. Giesmė truko tris geras minutes ir 
Klemetui ėmė sekti kantrybė. 

— Čia, aišku, tik pirmas posmas, - pareiškė Nilsas Antė. — 
Tau patiko? 

— Labai gražu, kaip visada, - išsprūdo Klemetui. - Pasku- 
tinė dalis šiek tiek liūdna, bet labai graži. 

— O tu, Nina, ką manai? 

Ši išpūtė akis. 

— Aš nieko nesupratau, - atsakė ir nusikvatojo. 

Panelė Čang irgi prapliupo juokais, o netrukus ir Nilsas 
Antė. 

— Tas juokas tavo draugei ar jos senelei? — paklausė Kle- 
metas. 

Nilsas Antė mirktelėjo sūnėnui. 

— Lauk tęsinio. Taigi kuo nusipelniau antro aplankymo per 
tokį trumpą laiką? Atskrido maitvanagiai? 

Klemetas mostelėjo Ninai ir ant virtuvės stalo ji padėjo į 
paklodę suvyniotą daiktą. 

— Panelė Čang moka laikyti liežuvį už dantų? 

— Lyg nuo to priklausytų mano gyvybė. Na? 

Nina pakėlė paklodę. Nilsas Antė pamatė būgną ir švilpte- 
lėjo. Užsidėjo akinius ir priėjo arčiau. Pirmiausia susidomėjo 
būgno linkiais, kontūrais, tekstūra - ženklus apžiūrės paskui. 
Pažvelgė į daikto apačią, siūles. Kaip tikras žinovas kraipė 
galvą. 

— Nemaniau, kad tiek išmanai apie būgnus, - tarė Kle- 
metas. 

— Tad ko atėjai, netikėli sūnėne? Vadinasi, manai, galėsiu 
pasakyti porą dalykėlių. Negaliu užtikrinti, kad būgnas au- 
tentiškas, jei to nori. Vis dėlto atrodo, buvo paisoma visų šio 
meno taisyklių. Reikėtų atlikti kruopštesnę analizę, norint 
nustatyti sudedamąsias dalis, pavyzdžiui, dažus. Bet faktūra 
puiki. Čia tas pats būgnas, kuris dingo iš Julo centro? 

Klemetas tylėdamas linktelėjo. 

— Piešiniai ant būgno žavingi. Nelabai apie tai išmanau. 
Man artimesni joikai, pats Žinai. Bet šį tą suprantu. Viršutinė 
dalis gana paprasta. Medžioklės scena su vyru, įtempiančiu 
lanką. Jis medžioja du elnius. Jį supa gana tankios eglės. Me- 
džioklė sėkminga, su laimikiu. O šie trikampiai su taškais vi- 
duryje... 

— Ledkalniai su iškilusia ir panirusia dalimi? 

— Kur jau ne! Tai samių palapinės, o taškai simbolizuoja 
gyventojus. Palapinėse gyvenama. Šioje samių stovykloje 
daug gyventojų ir daug laimikio, tankios eglės, kurios taip 
pat siejamos su gausa. Tai, ką matai, laimingo gyvenimo 
vaizdas. 

Nina klausėsi išplėtusi akis, bet buvo sužavėtas ir Kleme- 
tas, supratęs, jog būgno prasmę slepia smulkios detalės. 


— Veikiausiai pastebėjote dar vieną dalyką, ar ne? Ta lai- 
mės scena, pasakojanti apie darnų kaimo gyvenimą, pavaiz- 
duota mažesnėje būgno dalyje pačiame viršuje. Tas brūkšnys, 
tu, Klemetai, Žinai, skiria gyvųjų pasaulį nuo mirusiųjų... 

— Manėme, kad gali būti, tarkim, jūros arba ežero, kurie 
paskandino kaimą arba šachtą, lygis. 

— ... Skiria gyvųjų pasaulį nuo mirusiųjų, - toliau kalbėjo 
Nilsas Antė, lyg būtų neišgirdęs, - o mirusiųjų pasaulis di- 
džiulis, neprisimenu, kad būčiau tokį didelį matęs ant būgnų. 
Kartoju, nesu specialistas. Bet nuoroda labai aiški. Po pala- 
pinėmis su taškais, simbolizuojančiais gyventojus, matome 
tokias pačias apverstas palapines, dabar jos tuščios. Lyg gy- 
ventojai jas būtų palikę. Arba išmirę. Šis mirusiųjų pasaulis 
baugina savo dydžiu. Šamanui teko padirbėti. Laikai turėjo 
būti iš tikrųjų sunkūs tiems vargšams žmogeliams... 

— Ką nori pasakyti? —- paklausė Klemetas. 

— Stebuklingas būgnas išmargintas daugybe piešinių. Ojie 
padeda šamanui išaiškinti gyvybės ir žmonių gyvenimo filo- 
sofiją. Šis būgnas labai niūrus. Man, pavyzdžiui, kelia nerimą 
ta gyvatė. Ji veikiausiai - blogis, pats gerai žinai, kad Laplan- 
dijoje gyvačių nėra. Matai šias figūrėles čia... 

— Nori pasakyti — palapines? 

Nilsas Antė atsiduso. 

— Tai deivės, netikėlių netikėli sūnėne! Bet jei tos, apie ku- 
rias galvoju, darosi keista: jos dažniausiai bastosi trise, o čia 
tik dvi... 

— Ir...? 

- Ir aš tau pasakysiu pavardę žmogaus, kuris galės padėti. 
Pasakysi - nuo manęs. Žmogelis keistokas. Jis šiems būgnams 
paaukojo visą gyvenimą. 

Nilsas Antė pakraigaliojo pavardę ant lapelio ir ėmė ieš- 
koti numerio mobiliajame. 

— Hiuris Mankeris. Jei jis dar gyvas, neabejoju - papasakos 
kelis įdomius dalykus. Jis gyvena Jukasjervyje. 

— Ten, kur ledo viešbutis? - prisiminė Nina. 

Jukasjervis buvo nelabai toli Kirunos švedų Laplandijoje. 
Prieš išgarsėdamas ledo viešbučiu, sutraukiančiu tūkstan- 
čius lankytojų iš viso pasaulio, nedidelis Jukasjervio kaimelis 
buvo pagrindinis samių prekybos centras. Įsikūręs prie upės 
tais laikais, kai nebuvo kelių, palengvindavo mainus. 

— Paskambink, - pasiūlė Nilsas Antė. - Jis dažnai bastosi 
po regioną. Paskui grįžk pas mane. Galjau būsiu baigęs joiką. 


Kai daugybę kartų pasiglėbesčiavę su panele Čang jie iš- 
ėjo iš Nilso Antės namų, Klemetas surinko numerį. Išgirdo 
virpantį balsą. Policininkas trumpai paaiškino, ko nori, bet į 
smulkmenas nesileido. Tyrėjams pasisekė. Hiuris Mankeris 
visai dienai buvo atvykęs į Karesuandą. Jei paskubės, galės 
susitikti po pietų prieš jam grįžtant į Jukasjervį. 

Klemetas ir Nina nedelsdami patraukė į pietus. Būgną 
gaubė daug paslapčių. Apsilankymas pas senąjį Ulseną šiek 
tiek palauks. Klemetas mąstė ir apie Evos Nilsdoter siūly- 
mus. Nustatyti galimas vietoves per jiems duotą laiką galėjo 
būti neįmanoma užduotis. 


Antradienis, sausio 25 d. 
Laplandijos glūduma. 


Andrė Rakanjalis manė, kad pirmoje vietoje bastėsi jau 
pakankamai. Radiniai įdomūs. Reikės užsukti į Malą, pati- 
krinti duomenis ir pasižiūrėti, ar kernai, jei iš šios vietovės jų 
imta, gali papasakoti ką nors įdomaus. Rakanjalis žinojo, kad 
dėl aukso yra keblumų, nes šio tauriojo metalo žmogus ieško 
tūkstančius metų. Pasak specialistų, visi didieji telkiniai jau 
seniausiai atrasti. Jei toks telkinys yra Laplandijoje, kasybos 
pramonei būtų tikra sensacija. 

Rakanjalis ir jo vedlys samis tą antradienio rytą išvyko 
anksti. Rakanjalis paaiškino, kur turi atsidurti ir kokio tipo 
įtrūkio ieško. Jie važiavo beveik dvi nepakeliamai sunkias va- 
landas, kelio beveik nematė. Neįtikėtina - tas velnias samis su 
savo mėlyna keturkampe kepure jį išvedė tiksliai ten, kur ir no- 
rėjo. Sniegas mėlynavo, vietomis blykčiojo ugnies atspalviai. 
Saulė patekės apie devintą valandą penkiolika minučių, bet 
jos šviesa jau švysčiojo horizonte. Spalvų kontrastas didžiulis. 
Rakanjaliui patiko. Geriau atspindėjo jo pasaulio suvokimą. 

Rakanjalis sustojo veidu į degantį dangų. Visur, kur bepa- 
sisuksi, stūksojo vienodi apsnigti pliki kalnai. Saulės šviesa 
šokinėjo nuo viršūnės ant viršūnės. Tundra budo. Regionas, 
plytintis jam po kojomis, daugiausia iš granito. Geologas išsi- 
traukė žemėlapį. Vakarų-pietų-vakarų pusėje į rytus-šiaurę- 
rytus turėjo būti gausių kvarco ir granulito gyslų. Kai kurios 
žemėlapyje pažymėtos gyslos atrodė vertos patyrinėti. Vėl 

įniko į seną valstiečio žemėlapį. Gana aiškus netaisyklingas 
plyšys granite. Ką jis slepia? 

Nors žemėlapio autorius dirbo kruopščiai, kai kur nurodė 
mažyčius geologinius pjūvius konkrečiose vietose. Tokie pjū- 
viai geologiniame žemėlapyje labai neįprasti. Užrašai turėjo 
būti dar tikslesni. Pjūvis rodė, kad granulite yra kaolininio 
molio ir įvairių uolienų gabalų. Matyti išsimėtę gabalėliai au- 
tunito, jų sankaupos. 

Rakanjalis dvejojo. Prie aukso telkinio neatves. Seni žemė- 
lapiai, esantys Male, ir užrašai turėtų būti daug tikslesni. Bet, 
norint nuvažiuoti į Šiaurės geologijos institutą, reikėtų ma- 
žiausiai keturiasdešimt aštuonių valandų. Visa amžinybė. O 
laiko siaubingai trūko. 


Aušo, Nina riedėjo Kautokeino-Karesuando keliu, kuriuo 
buvo važiavusi naktį prieš kelias dienas, kai jie keliavo į Malo 
geologijos institutą. Ši Laplandijos dalis negyvenama, nyki. 
Nežmogiška, pagalvojo Nina. Užsisvajojo. Pati nežinojo ko- 
dėl, bet ta nesvetinga ir kerinti gamta priminė tėvą. Jis turėjo 
įgimtą suvokimą atskirti, kas yra gėris ir blogis, ir tas suvoki- 
mas taip tiko šiam bespalviam peizažui. Veikiausiai tai glūdi 
Norvegijos fiordų kaimelių gyventojų genuose. Tačiau nesu- 
kliudė jos tėvui... ko? Sužlugdyti savo ir šeimos gyvenimo? 
Nina nesigilino. Pasisukiojo sėdynėje. 

— Pavargai? —- paklausė Klemetas. 

— Ne, mankštinu neuronus, - nusišypsojo liūdnai, bet Kle- 
metas neatkreipė dėmesio. 

— Keista istorija, ar ne? Nekantrauju susitikti su tuo 
Riuriu. 

Abu kurį laiką mąstė. Šalo automobilio langai, nors šil- 
dymas įjungtas visu pajėgumu. Ant plikledžio saulės spin- 
duliai metė melsvus atšvaitus. Dygliuotosios padangos leido 
važiuoti greitai ir nekėlė pavojaus gyvybei net posūkyje. Jie 
įvažiavo į Suomiją. 

— Iš čia Aslako tėvas išvyko ieškoti elnių, perėjusių sieną. 


355 


- Bijojo baudos? 

— Taip. Sienos sugriovė elnių augintojų gyvenimą, galima 
ir taip sakyti, - tarė Klemetas. - Nesu tikras, mūsų šeimoje 
tokios kalbos buvo tabu, bet manau, kad dėl to mano senelis 
turėjo mesti elnių auginimą. 

— Kodėl sienos? 

— Seniau Laplandija buvo vienalytė ir samiai gyveno vieni. 
Paskui, pavyzdžiui, suomių piemenims atsirado sunkumų, 
nes neteko vasaros ganyklų išilgai Norvegijos pakrančių ir 
žiemos ganyklų, kur šiandien - vadinamoji Švedijos šiaurė. 
Neturėjo kito pasirinkimo - tik pradėti elnius šerti. Taigi 
suomiai įkūrė elnių auginimo ūkius. Pas juos elnių augini- 
mas neturi nieko bendra su tuo, ką matome Norvegijoje arba 
Švedijoje. Tradicinis elnių auginimas ten buvo sunaikintas. 
Todėl jie taip niršo ant švedų ir norvegų piemenų, kurie ne- 
kliudydavo savo elniams užklysti į draudžiamą sienos pusę. 

— Kvaila taip elgtis. 

— Aslako tėvas neteko gyvybės iš baimės, kad teks mokėti 
baudą, kurios nebūtų įstengęs sumokėti. Mano tėvas elninin- 
kystę metė dėl tų pačių priežasčių veikiausiai todėl, kad elnių 
perginimo kelyje atsirado tos prakeiktos sienos. Bandos susi- 
telkė vienoje ir kitoje sienų pusėje. Kilo daugybė konfliktų. 
Jei nori Žinoti mano nuomonę, tos sienos pražudė daug elnių 
augintojų. 


15.30. Karesuandas (švedų Laplandija). 


Hiuris Mankeris buvo keistas Žmogus, ir daugelis į jį Žiū- 
rėjo pašaipiai. Didžiausi skeptikai manė, kad jis gėdingai pel- 
nosi iš turistų, įtikinėdamas, jog yra šamanas ir siūlydamas 
kažkokią new a9e šamanišką mišrainę. Jie buvo matę reklami- 
nių plakatėlių ir jo internetinę svetainę, kur Hiuris Mankeris 
siūlė neįtikėtinų reginių. Sklido kalbos, kad jis pripasako- 
davo nepaprastai baisių ir beprotiškų istorijų apie išvykas į 

tariamai šventas protėvių žemes. Kiti teigė jį turint tikrų ga- 
lių, aiškiai paslaptingų, ir galint daryti stebuklus. Dar viena 
priežastis, šnibždėjosi, juo nepasitikėti. 

Beje, Hiuris Mankeris buvo miesto samis, vienas pirmųjų 
samių, gavusių universitetinį išsilavinimą. Jis pasirinko dė- 
dės pavardę ir nuėjo jo pėdomis. Dėdė buvo garsus švedų 
etnologas, pirmasis, kruopščiai ištyręs būgnus. Hiuris Man- 
keris apgynė daktaro disertaciją, buvo kelių mokslo draugijų 
narys, jį kviesdavo į daugelį konferencijų. Ir muziejai, ir aka- 
demija šį tikrą eruditą vertino kaip pasaulyje geriausią gyvą 
specialistą, išmanantį apie šamanų būgnus. Tokią pagarbą 
pelnė keliaudamas, tirdamas ir analizuodamas. 

Prastoka reputacija greičiau atsirado dėl jaunystės Žy- 
gių tais laikais, kai jis, jaunas studentas, aistringai pasinėrė 
į pirmą politinę samių kovą 1970 metais. Tradicinėje ir kon- 
servatyvioje aplinkoje Hiuris Mankeris įgijo niršių priešų, jį 
kaltinančių dėl kairiųjų pridarytų visų pasaulio blogybių. Jis 
mėgo apsimetinėti, mėgo ir cinišką humorą, tad džiūgavo dėl 
tokios nepelnytos reputacijos ir net nebandė jos atsikratyti. 
Kadangi dažnai bendraudavo su žmonėmis, dar prikurdavo — 
buvo tikras, kad taip dar labiau iškreips ir išgarsins savo re- 
putaciją. 

Su neaukštu praplikusiu žmogeliu nedideliais apvaliais 
akinukais P9 patruliai susitiko neištaigios žvakėmis apšvies- 
tos Karesuando bažnyčios presbiterijoje. Iš akmenų ir medžio 
statyta bažnyčia buvo visa apšerkšnijusi, aplink augantys me- 
džiai palinkę po sunkia sniego našta. Keturis šimtus gyven- 
tojų turinčiame kaime, įsikūrusiame išilgai švedų-suomių 
sienos, buvo vos keletas ūkių ir menkiausia gyvybės forma 
atrodė sukaustyta šalčio. Iš kaminų rūko dūmai. Languose 
šen ten švytėjo silpnos švieselės. Aišku, jokių užuolaidų šioje 
lestadijonų šventovėje. 

Pamokslininkas Larsas Levis Lestadijus čia praleido kele- 
rius gyvenimo metus. Iš čia vadovavo kryžiaus žygiui prieš 
nuodėmes ir svaigalus, stengdamasis užkariauti samių sielas. 

Tokioje Žmonių užmirštoje vietoje pasaulio pakrašty bet koks 
apsilankęs Žmogus greitai suvokdavo, kad gali tapti nebent 
girtuokliu arba mistiku. Karesuandas nebuvo tokia vieta, kur 
mėgstami atspalviai. Pilka spalva buvo draudžiama. Reikėjo 
rinktis juodą ar baltą. 

Pastorius buvo išvykęs. Hiuris Mankeris bažnyčioje juos 
priėmė kaip savo namuose. Apsivilkęs storą rusvai žalsvą 
pūkinę striukę, užsimovęs kombinezono kelnes, apsiavęs el- 
nio kailio batus. Šalikas dengė pusę veido. Pasisveikinęs su 
jais Mankeris užsimaukšlino ausinę lapenos kepurę. Mūvėjo 
plonas pirštines, kad galėtų vartyti registrų lapus, ir dažnai 
trynė rankas šildydamas. Išvykdamas pastorius šildymą su- 
mažino ir temperatūra neviršijo dešimties laipsnių. Hiuris 
Mankeris nusiėmė akinius ir mažomis gudriomis akelėmis 
įsispitrijo į policininkus. 

— Elnių policija, - linksmai tarė. - Dažnai girdėjau apie ją 
kalbant. Štai ir jūs. Labai malonu! 

Policininkai nesuprato, ar jis kalba rimtai, ar ne. 

— Atvykome dėl vienos kriminalinės bylos ir tikimės vi- 
siško diskretiškumo, — iš karto patikslino Klemetas. - Labai 
konfidencialu. 

— Suprantu, — patikino Mankeris, iš burnos virto garas. — 
Kalbėjote apie samių būgną, kurį turite, bet pirmiausia privalau 
iš karto įspėti, kad esu nusiteikęs itin skeptiškai. Visiškai, — pa- 
kartojo. - Žinau visus pasaulyje esančius samių būgnus. Kai 
kurių nemačiau pats, tačiau išstudijavau visą medžiagą. Jie 
taip neklajoja po pasaulį, kaip pasakojote. 

— Kalbame apie būgną, pavogtą iš Julo centro, - patikslino 
Nina. 

— Ir kurį radote! Sveikinu. Bet nuomonės nekeičiu. Iš pat 
pradžių buvau itin skeptiškas dėl to garsiojo Kautokeino 
būgno, kuris, atrodo, išniro iš niekur. 

Tyrinėtojas tikrai buvo vietinis. Jokios pilkos spalvos. 

— Vis dėlto neatsisakysite jo apžiūrėti, ar ne? 

— Aišku, ne. Gal man nusišypsos laimė, kas žino? Be to, 


358 


būgnų - tikrų ar netikrų —- istorijos mane visuomet žavėjo. 
Nagi, rodykite man tą brangenybę. 

Nina atsargiai praskleidė paklodę ryšulio, gulinčio ant 
storo mažos presbiterijos stalo. Hiuris Mankeris užsidėjo 
akinius. Klemetas ir Nina sulaikė kvėpavimą lyg jauni su- 
tuoktiniai, laukiantys gydytojo nuosprendžio po pirmos 
echoskopijos. Būgną Mankeris tyrinėjo atidžiai, iš burnos 
virto garas. Tylėjo. Tyla darėsi nepakeliama. Iš prieštvani- 
nio krepšio išsitraukė lupą ir palinko prie nupieštų ant odos 
ženklų. Paseilino pirštą ir palietė simbolį, paskui pirštą pa- 
kėlė prie burnos. Palietė būgno odą. Paėmęs ploną skalpelį 
atpjovė mažutėlį gabalėlį odos. Paskui išpjovė gabalėlį iš me- 
dinio rėmo. 

— Tuoj grįšiu, — tarė. 

Nina ir Klemetas susižvalgė. Nežinojo, ką ir galvoti. Hiu- 
ris Mankeris grįžo greitai. Pasidėjo ant stalo mažą dėžutę ir 
išsiėmė nešiojamąjį elektroninį mikroskopą. 

— Jūs puikiai apsirūpinęs, — pastebėjo Nina. - Tokį modelį 
naudoja mūsų kriminalinių tyrimų policija. 

— Kai dirbi tokiuose regionuose, kaip Laplandija ar Sibiras, 
kaip aš, negali sau leisti ko nors pamiršti laboratorijoje arba 
galvoti, kad grįši po pietų su tinkama įranga. Į komandiruo- 
tes vežuosi kilnojamąją laboratoriją —- visada. Taigi nemažai 
atsieinu mokesčių mokėtojams... Prašau šią lempą palaikyti 
taip, - paprašė Ninos. 

Įniko tyrinėti odą. Kažką pasižymėjo užrašų knygelėje. 

— Grįšiu. 

Ir vėl išėjo. Netekęs vilties Klemetas palingavo galvą. 
Nina taip pat tylėjo, veikiama ledinės ir įtampa pulsuojančios 
aplinkos. Hiuris Mankeris grįžo, nešinas dar viena, didesne, 
dėže. Apmušta izoliacine medžiaga. Paėmė medvilninį tam- 
poną, pamirkė tirpale ir patrynė vieną simbolį. Tamponas 
kiek nusidažė. Tą patį veiksmą pakartojo kelis kartus. Paėmė 
keletą mėgintuvėlių, tirpale pamirkė tamponus. Įjungė elek- 
troninį aparatą. Užsidegė keli ratukai ir kelios lempelės. 

— Palauksime truputį. Ką pasakytumėte apie skanų karštą 
šokoladą su cinamono bandelėmis? 

Nelaukdamas atsakymo, išėjo. Atrodė, Mankeris linksmi- 
nasi, norėdamas pratęsti malonumą ir patampyti policininkų 
nervus. Sugrįžo, nešinas nedideliu padėklu. Jį padėjo, peržiū- 
rėjo mėgintuvėlius ir aparatą. 

— Piešiniai jūsų nedomina? - suirzęs paklausė Klemetas. 

Hiuris atsakė pašaipiai šypsodamasis. Jis linksminosi. 

— Aišku, domina. Domins dar labiau, kai daugiau sužino- 
siu apie patį būgną. Ar jis autentiškas, ar ne? Galite sakyti, 
kad įdomus net ir netikras, bet tada negalima jo tirti tokiu pat 
būdu. Ir nereikia tikėtis tokio paties rezultato. Privalu suži- 
noti, iš kokių medžiagų padarytas, koks medis imtas, kokia 
oda, kuo piešta. Ir dar, ir dar... geriausia reikia palikti pabai- 
gai, ar ne? 

Klemetas vyptelėjo. 

— Pirmiausia mediena. Beržas. Gera pradžia, ar ne? Di- 
džioji būgno dalis išdrožta iš gumbo. Tradicinis būdas, byloja 
apie gerą išmanymą. Matote, paskui gumbas išskobtas, pa- 
liktas dubenėlio formos, ir pridėta medinė juosta, ant kurios 
ištempta oda. Puiki nuskusta elnio jauniklio, maždaug vienų 
metų amžiaus, oda. Greičiausiai patelės - pagal geriausią tra- 
diciją. Mūsų meistras laikėsi visų šio meno taisyklių. Galiu 
pasakyti, kad būgnas iš Lahpoluopalo regiono tarp Kauto- 
keino ir Karašoko. 

Dabar dažai. Ir vėl seno darbo. Kraujo spalvos, skonis ir 
pirmųjų analizių rezultatai, panaudojus mano turimus rea- 
gentus, beveik nepalieka vietos abejonėms: devyniasdešimt 
penki procentai, kad dažai pagaminti iš alksnio žievės, su- 
maišytos su seilėmis. Taip pat gana įprasta. Kartais dar buvo 
naudojamas elnių kraujas, žiūrint, kas pasitaikydavo po 
ranka. Reikėtų išsamesnio tyrimo, bet esu tikras, kad tekstūra 
tradicinė. 

— Jis autentiškas? — neatstojo Nina. 

Hiuris Mankeris pažvelgė į jaunąją policininkę, paskui 
į jos porininką. Atrodė rimtesnis. Dar kartą patyrinėjo sim- 
bolius. Kai mokslininkas pakėlė akis, policininkai pamatė, 
kad šįkart jis labai susijaudinęs. Kai pagaliau prabilo, balsas 
trūkčiojo: 

— Prieš mus — autentiškas būgnas. Ir ne bet koks. Iš šimtų 
ar tūkstančių būgnų, buvusių Laplandijoje, šiandien pasau- 
lyje likę tik septyniasdešimt vienas, septyniasdešimt vienas 
žinomas, įvertintas, įrašytų į registrą tų, kurie patvirtinti kaip 
autentiški. Žinau juos visus iki vieno. Kai kurie pas kolekcinin- 
kus, kiti muziejuose, dar kiti dingo. Tačiau visi jie kruopščiai 
aprašyti. Galiu užtikrinti, - kalbėjo lėtai ir iškilmingai, - mes 
matome septyniasdešimt antrąjį būgną. 

Hiuris Mankeris pakėlė galvą ir policininkai jo akyse iš- 
vydo ašaras. 

Antradienis, sausio 2? d. 
Kautokeinas. 


Kautokeino komisariatas ūžė kaip avilys. Jame nebuvo 
specialios saugios kameros, kokias turėjo pakrantės komisa- 
riatai. Dažniausiai turimas kameras užkišdavo šeštadienių 
Paskutinį kartą areštinė buvo naudojama pernai vasarą, kai 
du turistai, vokietis ir suomis, susimušė dėl negalinčios apsi- 
spręsti, kurį pasirinkti, merginos. 

Laukiant, kol iš kameros išneš daugybę bidonų ir malkas, 
Ulafą ir Juhaną Henriką priglaudė virtuvėje. Policininkai nuolat 
užsukdavo išgerti kavos ir paplepėti su abiem vyrais. Juhanas 
Henrikas buvo itin prastai nusiteikęs ir su niekuo nesikalbėjo, o 
Ulafas Rensonas kiek išgalėdamas keikė policininkus. 

Prieš komisariatą susirinko būrelis žmonių. Buvo labai 
šalta, tad drąsuolių atsirado nedaug. Pastatė ir katilą su 
žarijomis. Grupelė Ispano šalininkų pasikeisdami šildyda- 
vosi prie katilo. Paskubomis nelabai grabiai buvo nupiešti 
du plakatai. Juose parašyta: „Paleiskite elnių augintojus“ ir 
„Samiams - teisingumą. 

Kiti šalininkai šildėsi prie įėjimo į alkoholinių gėrimų par- 
duotuvę, jos durys buvo greta komisariato durų. Jie taip pat 
keisdavosi kas dešimt minučių dėl šalčio. Jau buvo pasirodęs 
Juhanas Mikelsenas, paėmė iš jų interviu, netrukus išplatintas 
pirmas reportažas. Interneto puslapiuose atsirado nuotraukų 
ir jos kaip paprastai sulaukė piktų komentarų. 

Į virtuvę paerzinti abiejų elnių augintojų užsuko Bratse- 
nas. Stengėsi neparodyti, kad džiūgauja, bet sunkiai sekėsi. 

— Jūsų buveinės bus parengtos po kelių minučių, - tarė 
plačiai šypsodamasis. - Pagaliau galėsime apgyvendinti kaip 
pridera puikiame nedideliame kalėjime kaip kiekvieną pa- 
dorų norvegą. Juk nenorite privilegijų, ar ne? O gal pagei- 
daujate palapinės pavidalo kameros? 

Nusikvatojo prie dviejų policininkų, virtuvėje saugančių 
elnių augintojus. 

— Darote šiurkščią klaidą ir ji jums brangiai kainuos! - su- 
riko Ulafas Rensonas. - Nieko prieš mus neturite. Ta istorija 
apie ausis juokinga. Laikai, kai mes pykomės, seniai praėjo, 
visi Žino. 

— Ajajai, visiems aišku, kad jūsų konfliktai nesiliauja. Jie 
lyg vėžys. Plinta. Atrodo, viskas baigta ir viskas prasideda 
kitomis formomis. Bet šį kartą eisime iki galo ir šią bylą baig- 
sime. Jūsų draugai iš elnių policijos mums daug ką išaiškino. 
Tuo ir pasinaudosime. 

— Jie - ne mūsų draugai! 

— Nejaugi? — nekaltu balsu paklausė Bratsenas. - Maniau, 
tundroje jie laikomi samių policija... 

— Eik po velnių, Bratsenai, jūs visi iš vieno molio drėbti! 
Bet mes viską pakeisime. Jau seniai šiame regione elgiatės 
taip, kaip jums šauna į galvą. 

— Drebu iš baimės, - ironiškai atsakė Bratsenas, išeidamas 
iš virtuvės, — bet ir tu pats nesibjauri ne itin tinkamų metodų... 


Karesuandas. 
Hiuris Mankeris ilgai tylėjo. 
Mąsto, nutarė Klemetas, stebėdamas samio mokslininko 


elgesį. Atrodė lyg medituotų. Pagaliau pakėlė galvą. Nuri- 
męs. 

— Pirmą kartą po Antrojo pasaulinio karo identifikuotas 
tikras būgnas. 

— Esi visiškai tikras, kad jis autentiškas? 

— Taip, visiškai. Dar patyrinėsiu, kada tiksliai buvo pada- 
rytas. Neturiu pakankamai įrangos. Arba jis senas ir puikiai 
išsilaikęs, arba naujesnis ir dirbtas pagal senus metodus iš 
senų medžiagų. 

— Pažįsti Žmonių, gebančių šiandien daryti tokius būgnus 
pagal senus metodus? 

— Vieną pažinojau. Jį nužudė prieš dvi savaites. 

— Matisas Laba?! 

— Taip, Matisas. Sutrikusio protelio vyras, bet auksinių 
rankų. Seniai dirbau su juo ir mokiausi protėvių darbo būdų. 
Bet pastaraisiais metai jis per daug girtavo. Nebegalėjau juo 
pasikliauti. 

— Matisas būtų galėjęs padaryti tokį būgną? 

— Pastaruoju metu ne, jis, nelaimė, jau nepajėgė. Bet seniau 
galėjo. O prieš tai galėjo jo tėvas, senelis ir prosenelis. 

— Ką nori pasakyti? 

— Noriu pasakyti, kad jis kilęs iš šeimos, kurios viena karta 
kitai perduodavo nepaprastus samių kultūros įgūdžius. 
Kalbu ne vien apie rankų darbą, kalbu ir apie simboliką, sim- 
bolių galią. Matisas turėjo polinkį tą galią interpretuoti netei- 
singai. Per daug iš jos tikėjosi. Be tėvo jis per greitai subrendo. 
Anta buvo kiek nutolęs nuo sūnaus. Manau, manė jį esant 
nepajėgų didiems darbams. O Matisas labai kentėjo. Bet tai 
kita istorija. Jei kalbėsime apie Labų šeimą, jų tradicijos skai- 
čiuojamos keletu amžių. 

— Tai ir Nilsas Laba turėjo tą dovaną? 

— Jo senelis - taip, kaip ir sakiau, ir tai tęsėsi kartų kar- 
tas. Jų šeima ir dar dvi ar trys Laplandijoje perduodavo 
vieni kitiems šitas žinias. Kalbu apie vieną samių tradicijų 
aspektą, kuris išties menkai tyrinėtas. Ir kuris tikrai sudo- 
mintų daug Žmonių, jei tik šios istorijos paplistų plačiau. 
Bet būta šeimų, ėmusių slėpti kai kurias tradicijas: norėjo 

jas įslaptinti, XVII amžiuje karaliaus kareiviams ir pasto- 
riams pradėjus persekioti. 

— O šis būgnas? 

— Manau, jis taip pat iš tų dalykų, kurie perduodami iš 
kartos į kartą. Norint apsaugoti. 

— O simboliai? 

Hiuris Mankeris linktelėjo galvą. 

— Du pasauliai atskirti taip, kad mirusiųjų pasauliui tenka 
labai daug vietos. Labai. 

— Medžioklės vaizdas ir kaimo gyvenimas, tankūs me- 
džiai, gerovės simbolis - būgno viršuje, ir tas pats ištuštėjęs 
kaimas apačioje. 

— Tikrai taip. Kam aš jums reikalingas, jei viską žinote! 

— Mūsų žinios tuo ir baigiasi. 

— Taip. Ištuštėjęs kaimas yra pirmas nerimą keliantis žen- 
klas. Tokie ženklai patys savaime nestebina. Ikikrikščioniš- 
koji samių religija garbino daug gamtos dievų ir reiškinių. 
Samiai manė, kad kiekvienas daiktas turi sielą. Gamta turi 
sielą, ji gyva. O galia, pasireiškianti gamtos reiškiniais, buvo 
atskiro kulto objektas. Šis didelis kryžius su rombu viduryje 
siejamas su saule. Klasikinis simbolis, aptinkamas ant dau- 
gelio būgnų. Saulė vadinama Beive. Labai padeda, kai reikia 
nuvyti blogąsias dvasias ir susirgus. Dabar pažiūrėkite, kas 
ant saulės linijų. Viršuje matyti dievybė. 

— Tai ne palapinė? 

Mankeris mandagiai nusišypsojo. 

— Dievybė, kaip tos dvi kairėje, apie tai vėliau. Ta, kurią 
matome ant saulės, vadinasi Maderaka. Labai galinga. Ji - 
visa ko pradžia. Ji pramotė, moteris-vadė. Ji priima Žmogaus 
sielą. Esminės jos galios - joje užsimezga vaikai, kurie gims. 
Tik vienas dalykas mane ypač trikdo... taškeliai ant jos gal- 
vos. 

— Paprastai jų ten nebūna? 

— Ne; ir tie taškai, nelaimė, gali reikšti tik viena - nelaimę. 

Čia matome piktą Maderaką. Tie taškai gali būti nupiešti no- 
rint perspėti apie pavojų. Tokiu atveju metamas juodut juo- 
dutėlis šešėlis ant mirusiųjų karalystės. Bet kai žvelgiu toliau, 
manęs nestebina. 

— Ką toliau? 

— Grįžkime prie tų dviejų dievybių, apie kurias kalbėjau, 
tų dviejų kairėje būgno pusėje. Jos aptinkamos įvairiose vietose — 
priklauso nuo tradicijų ir Laplandijos regionų. Dažniausiai būna 
trys. Šios trys deivės yra trys moters-vadės Maderakos duk- 
terys. Samiai manė, kad Žmogaus siela keičia vietą, iš vienos 
deivės pereina į kitą. Pačioje dešinėje matome Saraką. Ji yra vy- 
riausioji duktė. Taip pat sakoma, kad pati svarbiausia. Saraka 
pirmoji perima sielą, perduotą motinos. Saraka vėliau tą sielą 
paverčia embrionu. Kadaise samių moterys gimdydavo pala- 
pinėse arba durpiniuose nameliuose, kurių viduryje būdavo 
ugniakuras. 

— Taip ir dabar yra, - tarė Nina. 

Įnikęs aiškinti Hiuris Ninos neišgirdo. 

— O Saraka gyveno palapinių ugniakuruose. Todėl buvo 
vadinama ugnies motina. Jai priskiriamas moterų saugotojos 
vaidmuo. Net po prievartinio samių pakrikštijimo bažnyčioje 
krikštytas vaikas kartais namie mūsų Sarakos garbei buvo 
krikštijamas dar kartą ir gaudavo naują vardą. 

— Kas paskui nutikdavo sielai? - paklausė Nina. 

— Štai ši deivė Sarakos kairėje. Juksaka. Lanko deivė. Beje, 
ją nesunku atpažinti iš lanko. Jaučiu silpnybę tai Juksakai, 
nes ji mergaites paverčia berniukais. 

Nina iš nuostabos išplėtė akis. 

— Taip, visi samių vaikai pradžioje, motinos pilve, būna mer- 
gaitės. Būsimieji berniukai pereina šį etapą. Inspektoriau, — 
kreipėsi į Klemetą, - mes abu jai daug skolingi. 

— Prisiminsiu, kai bus proga, - pažadėjo Klemetas. - Kal- 
bėjai apie tris deives. 

— Taip, beje, matote medžius apie deives. Matyti, kad tre- 
čiajai palikta daug vietos. Žiūrėkite, kur auga medis iš kairės. 

— Taip, tikrai, - pritarė Nina. 

— Trūksta vienos deivės. Trečiosios dukros. Ji vardu Uk- 
saka. Uksaka gyvena prie pat įėjimo į palapinę arba trobelę 
tiesiai po anga. Kartais pravardžiuojama durų moterimi. Ži- 
note, koks jos vaidmuo? Stebėdavo, kas įeina ir išeina. Saugo- 
davo motiną ir gimusį vaiką. Saugodavo nuo ligos, padėdavo 
vaikui augti. Ji simboliškai gyveno prie įėjimo priešais ugnia- 
kurą, kad vaikai neįkristų į ugnį. Įžvelgiu tik vieną priežastį, 
kodėl jos čia nėra. 

Policininkai tylėjo. 

— Mus nori įtikinti, kad Žmonės bejėgiai prieš pavojų. O 
jei dar pridėsime tai, kad nėra Uksakos, o Maderaka, mote- 
ris-vadė, įpykusi, turėsime rimtą pagrindą manyti - būgnas 
pasakoja nepaprastą istoriją. Šis būgnas išskirtinis, atrodo, 
pasakoja tikrą istoriją. 

Grįžkime prie saulės. Prie jos spindulių pridėtų simbolių. 
Juos nesunku perskaityti. Kairėje matome kareivį su lankais 
abiejose rankose. Dešinėje — pastorius ir du kryžiai. O visai 
apačioje matome karaliaus simbolį, štai su karūna. Kareivis, 
pastorius ir karalius, visi valdomi įpykusios Maderakos. 

Nina susiraukė. Įsitempusi mąstė. 

— Ar kareivis, pastorius ir karalius gali būti tos didelės ne- 
laimės priežastis? 

— Visai neblogai! — sušuko nuoširdžiai nustebęs Hiuris. — 
Manau, tu labai arti tiesos. Taip, tu tikrai teisi. O kadangi Ma- 
deraka, karalienė motina, susijusi su visais simboliais, vaiz- 
duojančiais žemiškąją užkariautojų galią, nelaimė turėjo būti 
didelė. Žiūrėk, du dideli varnai tiesiai virš Maderakos, tarp 
jos ir merginų deivių. 

Dabar pažiūrėkime, ką dar turime. Ištuštėjus;į kaimą. Kaž- 
kas nutiko. Mums norima paaiškinti kas, nes jis tiesiai po 
gyvenamu kaimu. Tokia priešybė turėtų užvesti ant kelio. 
Kaimo dešinėje yra ženklas, man panašus į duris. Aplink dar 
kažkokie simboliai, bet nelabai suprantu, kokie. 

Profesorius pažvelgė į policininkus, tarsi prašydamas pa- 
dėti, bet jie tylėjo. 

— Tarkime, durys. Arba pastatas. Arba paminklas. Kol kas 
nežinau. Pažvelkime į apačią. Į šiuos taip dažnai pasikarto- 
jančius motyvus. Keista, ar ne? Juolab kad jie, be abejo, vaiz- 
duoja kažkokią viziją. Bet ir vėl viskas neaišku, nes ši vizija 
veda prie karstų. Keturių karstų. Mirtis. Daug mirusiųjų. Štai 
ir paaiškinimas, kodėl kaimas ištuštėjęs. Gyventojai išmirė. 
Bet kodėl ta vizija, iš kur ji? 

Hiuris atrodė susirūpinęs. 

— Po karstais yra netgi laidotuvių laivelis. Matote tą ap- 
verstą laivą su kryžiumi? O Žmonės greta laidotuvių laivelio 
taip pat aukštyn kojomis. Tikrai mirusieji. Tie patys veikėjai, 
kuriuos matome priešingoje pusėje, durų arba paminklo de- 
šinėje. Jie perėjo į mirusiųjų pasaulį. Kas jie? 

— Jie rankose laiko ginklus, - pastebėjo Nina. - Kokius 
ginklus? 

— Taip, ginklus. Kirvius. O gal pistoletus? 

— Pistoletus? — vyptelėjo Klemetas. - Nelabai dažnas gin- 
klas Laplandijoje. Ypač senais laikais. 

— Vis dėlto tai galėtų būti kareiviai, - spėliojo Nina. 

— Bet kareiviai pavaizduoti su lankais, ar ne? - įsiterpė Kle- 
metas, žvelgdamas į Hiurį Mankerį. 

— Tiesa. Galima kuo puikiausiai įsivaizduoti įvairiai vaiz- 
duojamus kareivius, aptinkama visokių vaizdų - priklauso 
nuo būgno autoriaus. Faktas tas, kad vienas autorius papras- 
tai piešia tuos pačius simbolius. Tas pats meistras kareivius 
pieš vienodai. 

Hiuris Mankeris įsipylė dar vieną puodelį šokolado ir at- 
sikando bandelės su cinamonu. Jo nosis paraudo nuo šalčio, 
bet skųstis nesiskundė. Kramsnodamas toliau vedžiojo susti- 
rusį pirštą dešinėje būgno pusėje. 

— Elnias, traukiantis roges. Pirmą kartą matau tokį piešinį. 
Ir taškai ant rogių. Blogos rogės? Nėra ryšio. 

— Kažkas prikrovė akmenų, - spėjo Klemetas. 

— Na, šiuo atveju būtų logiška. Rogės akmenims vežti. 

Mankeris tylėjo. Lingavo galvą. Atrodė, permąsto prielai- 
das. Atmintis veikiausiai dirbo visu pajėgumu, stengdamasi 
prisiminti šimtus simbolių, matytų ant kitų būgnų. Ir rasti 
tarp jų ryšį. 

Hiuris Mankeris išsižiojo, paskui, atrodo, persigalvojo. 
Vėl susimąstė. 

- Jei tie žmonės iš tikrųjų turi ginklus, tebūnie tai kirvis, 
pistoletas, šautuvas ar kas kita, jiems kažkas atsitinka ir jie 
miršta, —- tarė Klemetas. - Galima galvoti, kad tai tie patys 
žmonės. 

— Nebent tie, kurie apversti, pralaimėjo mūšį prieš esan- 
čius kitoje pusėje, - pataisė Nina. 

Hiuris Mankeris tebetylėjo, rodės, policininkų pastabų ne- 
girdi. Už mažučių apvalių akinių akys primerktos. 

- Žaviuosi žmogumi, piešusiu ant šio būgno, - galų gale 
prabilo Mankeris. - Manau, reikėtų skaityti keliais lygme- 
nimis. Jis tikrai norėjo kažką nuslėpti - jei būgnas patektų į 
blogas rankas - ir tuo pat metu norėjo perduoti svarbią Žinią. 

— Ką galite pasakyti apie kitus simbolius? — padrąsino 
Nina. 

— Tu teisi, dirbkime atmetimo būdu. Šis kvadratas su 
dviem kryžiais viršuje yra bažnyčia. Abejonių nekelia. Ma- 
tome, kad saulės atžvilgiu jis yra kitoje pusėje nei varnai. Ar 
tai ženklas? Nežinau. Apačioje dešinėje - lyg ir iš kitų išsi- 
skiriantis plotelis. Tie kūgiai apačioje. Iš pradžių maniau, tai 
samių stovykla, bet dabar man labiau panašu į kalnus, o tarp 
dviejų kitų kalnų labiau į kairę gali būti tarpeklis, tekanti 
arba besileidžianti saulė. Dar aiškiai įžvelgiamas elnias, taip 
pat dvi žuvys ir laivelis. O viso to viduryje - kryžius. Labai 
keista. 

— Kryžius kaip tikėjimo simbolis ar kryžius, žymintis gy- 
venvietę? - paklausė Nina. 

— Bingo, - atsakė Huris Mankeris. - Jau antras kartas, išties 
turi genialią nuojautą! Kodėl ne? 

— Išties, — įkišo trigrašį Klemetas, — kryžius tarp dviejų 
kalnų, lengva susivokti... 

— Bet dar yra žuvis ir laivas, - kalbėjo toliau Hiuris Manke- 
ris. —- Taigi ežeras žuvingas. 

— Nuostabu, teliks rinktis iš kokio šimto ežerų, lengva. 

— O elnias galbūt žymi patyklą net gyvulių perginimo ke- 
lią, - tęsė Mankeris. 

— Manai, daug sužinojome? - neatlyžo Klemetas. 

Už profesoriaus nugaros Nina piktai dėbtelėjo į Klemetą, 
tas tyliai atsidušo. 

— Kol kas palikime, — pertarė Hiuris. - Manau, judame į 
priekį. Lieka šis ratas apačioje saulės kairėje. Taip pat labai 
keistas. Žmogus viduryje ir keturios figūrėlės rate. Trys iš jų 
yra žmonės. Bet viena jų virš galvos turi taškus. 

— Bloga daranti būtybė? - pasufleravo Nina. 

— Taip, tikrai. O žvėris šone - vilkas. Vilkas šalia Žmonių, 
kad apsuptų tą kitą veikėją. 

— Samiai, - tarė Klemetas Ninai, - dažnai sako, kad žmo- 
gus yra dvikojis vilkas. 

— Geriau nepasakysi, - pastebėjo Hiuris. — Greičiausiai pie- 
šinys tai ir reiškia. Blogus kaip vilkai žmones. 

— Bet kas tada viduryje? - paklausė Nina. 

- Jis nešasi slides, pati matai, ir slidžių lazdą. Samiai slidi- 
nėjo tik su viena lazda. Slidė reiškia Žiemą, taip pat judėjimą. 
Kitoje rankoje, atrodo, jis turi tokį pat ginklą kaip ir kiti, bet 
apverstą. 

— Dezertyras! - riktelėjo Nina. - Arba kareivis, atsisakantis 
šaudyti. Arba vykdyti įsakymą! Jis bando sprukti! 

Hiuris susižavėjęs pažvelgė į Niną. 

— Nežinau, ar taip, bet nuostabu, ką sakai. Reikės pasisko- 
linti tave iš policijos keletui savaičių, kad apžiūrėtum kitus 
mano būgnus. Liko peržiūrėti du ženklus. Pradėkime nuo 
gyvatės. Ji mane domina, nes Laplandijoje nėra gyvačių, ar 
ne? 

— Žinoma, - sutiko Klemetas. - Kas tai? 

— Tai, kad Laplandijoje nėra gyvačių, nereiškia, jog būgno 
gamintojas nežinojo tokį gyvūną esant. Gyvatė gali reikšti iš- 
orės grėsmę. O gal reikia patyrinėti jos formą, kryptį. Norė- 
čiau ją susieti su būgno žemėlapio dalimi. 

— Su žemėlapio dalimi? Ką nori pasakyti? - paklausė Nina. 

— Kuo labiau gilinamės, tuo man aiškiau, kad šis būgnas 
yra ne tik autentiškas, bet ir nepaprastas. Jis - neklasikinis 
būgnas. Esu įsitikinęs, arba, būkime kuklūs, pusiau įsitiki- 
nęs, kad šis - du būgnai viename. Vienas pasakoja apie baisų 
įvykį, kitas nurodo vietą. 

— Nelaimės vietą? 

— Lažinčiausi iš milžiniško termoso karšto šokolado - taip! 

— O ženklai išilgai dešiniosios būgno pusės, tos lyg ban- 
gos? — paklausė Klemetas. — Gal kalnų grandinė, norvegų- 
švedų siena? Tai galėtų mums padėti kryžių pastatyti į vietą, 
jei jis ją rodo. 

— Taip, bet aš linkęs manyti, kad autoriaus simboliai pras- 
mės nekeičia. Kalnai eina išilgai būgno pakraščio, ne šiaip 
sau. Kai kalbi apie bangas, esi daug arčiau tiesos nei pats ma- 
nai... 

- Šiaurės pašvaistės! - suriko Nina. 
žvilgsniu. Žinančio, kad jo mylimas mokinys nenuvils. 

— Galima klausti, kam jos čia reikalingos, - svarstė Hiuris 
Mankeris. — Ypač todėl, kad būgno pakraštyje užima svarbią 
vietą. Nemanau, kad tai vien puošmena. Ant šio būgno vis- 
kas turi prasmę. Ar jos susijusios su vizija? Kažin. Mintis gun- 
danti, bet pašvaistės pernelyg toli. 

Klemetas pamąstė. 

— Mano senelis, kurį menkai tepažinau, pasakojo daugybę 
keisčiausių istorijų apie pašvaistes. Jis turėjo... mesti elnių 
auginimą, bet pasakojo, kad pašvaistės atstodavo kompasą 
pergenant elnius. 

— Įdomu, - sukluso Hiuris. 

- Sakydavo, kad pašvaistės visada slenka iš rytų į vakarus. 

Hiuris Mankeris pakėlė ranką, prašydamas tylos. Jam ką 
tik kilo mintis. Užsimerkė, atsimerkė. 

— Tada ši pašvaistė rodo kryptį. Į šiaurę. 

Hiuris Mankeris juokėsi visas patenkintas, kad suprato. 

— Prakeiktas šamanas! Būgną galima paprasčiausiai laikyti 
prieš save ir manyti, kad šiaurė yra viršuje. Ne! Norint nusta- 
tyti kryptį, jį reikia pasukti- devyniasdešimt laipsnių. Šlovė 
menininkui! Ši pašvaistė rodo, kaip būgną paimti. O kryp- 
tis iš rytų į vakarus paaiškina, kur būgne rytai, kur vakarai, 
taigi ir šiaurė. Žemėlapio paslaptys ima aiškėti. Nors man dar 
daug kas neaišku. 

— Bet galbūt ne mums, - sušnibždėjo Klemetas. 

Policininkas prisiminė Evos Nilsdoter, vyriausiosios Šiau- 
rės geologijos instituto geologės, geografinius apskaičiavi- 
mus. Iš jos išeitų įdomi Maderaka... 

Antradienis, sausio 2? d. 
93 kelias. 


Policininkai vėl važiavo šiaurės kryptimi senu Klemeto 
„Volvo“. Būgnas kruopščiai įvyniotas į paklodę. 

— Galvojai tą patį, kaip ir aš? - paklausė Klemetas. 

— Apie prakeiksmą, apie kurį pasakojo Nilsas Laba, kai bū- 
gną perdavė Anri Monsui 1939 metais? 

— Taip. Viskas susiję. Svarstau, ar būgną pagamino Nilsas, 
ar kuris nors iš jo protėvių. 

— Turime sulaukti Hiurio Mankerio tyrimų išvadų. 

— Taip, nors man atrodo, kad tikslus būgno amžius mums 
nėra svarbiausias dalykas. Eva Nilsdoter pasakojo apie tą ste- 
buklingą telkinį, kuris atnešė nelaimę, bet kurio niekas nie- 
kada neįstengė rasti. 

— O prisimeni Fliugerio užrašus apie ieškomą telkinį? 
„Durys - ant būgno.“ Ir „Nilsas turi raktą“. 

— Taip. Gaila, man labai patiko tavo mintis apie kaimą arba 
paskandintą šachtą. 

— Gal būgnas pasakoja apie tą prakeiksmą. Galvoju apie 
elnią, vežantį akmenis - galėtų būti rūda. Elniais vežiodavo 
rūdą. 

- Šachta... bet tada tos garsiosios durys galėtų būti du- 
rys arba įėjimas į šachtą, o ne į pastatą. Durys simbolizuoja 
šachtą, Nina, veikiausiai taip. Beje, elnias, gabenantis rūdą, 
eina pro tas duris kartu su ginkluotais žmogeliukais. Gal sar- 
gybiniai. 

— Arba kalnakasiai! Su kirtikliais! Tai ne ginklai, Klemetai! 

Prisimink, ką sakė Hiuris: būgno gamintojai simbolius piešė 
pagal tuos pačius metodus. Ant šio būgno kareivis vaizduo- 
jamas su dviem lankais, kaip ir simbolis ant vieno saulės 
spindulio. Esu tikra, tai kalnakasiai. O tie, kurie apversti, tie 
patys kalnakasiai, tik mirę. O tame rate dar vienas kalnakasys 
spruko slidėmis, bet buvo sugautas. 

Ninos akys liepsnojo, tokios Klemetas niekad nebuvo ma- 
tęs. Būgną ji laikė priešais save pasukusi taip, kad lempelė 
lubose kuo geriau apšviestų. Klemetas kartkartėmis Žvilgte- 
lėdavo į porininkę. Sutelkė dėmesį į tamsoje skendintį kelią. 
Likusią kelio dalį jie tylėjo. Sutiko tik tris vilkikus, tokius 
grėsmingus, lyg iš gelmių išnyrančios pabaisos, su kabinas 
apšviečiančiomis lempomis ir galingais žibintais, skrodžian- 
čiais tundrą ir metančiais nerimą keliančius šešėlius, tuoj pat 
išnykdavusius, jiems pravažiavus. Kelyje sukeldavo sniego 
debesis - tarsi snaigės pyktų, kad sutrikdė jų ramybę. 

Nina užmigo. Klemetas susimąstė apie viską, kas nutiko 
nuo šios bylos pradžios. Į kokią istoriją buvo įpainiotas Mati- 
sas? Viskas bylojo, kad juo pasinaudojo. Piktnaudžiavo jo ge- 
rumu. Ir naivumu. Matisas kilęs iš samių paslaptis saugančių 
šamanų giminės? Klemetas sunkiai įsivaizdavo paprastą 
piemenį tokiame vaidmenyje. Jei Matisas suvokė, koks 
vaidmuo jam teko, ir suprato, kad yra per silpnas jam, tikrai 
galėjo pulti į neviltį. 

Turbūt būčiau elgęsis taip pat, šmėstelėjo Klemetui. Ką 
būčiau daręs senelio vietoje, kai jis metė elnių auginimą? Tur- 
būt būčiau ėmęs kankintis ir galų gale puolęs į neviltį kaip 
Matisas. Galbūt. Klemetas nežinojo. Jo tėvas padarė kitaip. 
Pasirinko klajoklišką gyvenimą, ėmėsi tai vieno, tai kito dar- 
belio - tarp plynaukštės ūkio ir Kirunos šachtos. 

Artėjant prie Kautokeino, gerokai įvakarėjus, Klemetas 
sustojo Suopatjavryje. Abejojo, ar žadinti Niną, paliko įjungtą 
variklį, šiek tiek padidino šildymą, pasiėmė būgną ir nepa- 
sibeldęs užėjo į dėdės namus. Kai durys užsidarė, iš antro 
aukšto išgirdo melodingą balsą: 

Suopatjavrio juodaakė Čang 

Turi įvairiausių brangenybių, 

Ji jauna, turtinga, ji graži, 

Turi du tūkstančius ją mylinčių elnių, 
O žalios ganyklos šoka dėl jos. 


Klemetas tylėdamas laukė prie slenksčio. Joikas, kurį gie- 
dant tie patys žodžiai buvo atliekami skirtingomis gerklinė- 
mis melodijomis, tęsėsi ir tęsėsi. Nilsas Antė giedojo kambario 
vidury, o susižavėjusi ir susijaudinusi panelė Čang, sėdinti 
prie kompiuterio, jį stebėjo. Ekranas atsuktas į Nilsą Antę. 
Ekrano kampe Klemetas pamatė prie „Skype“ prisijungusią 
panelės Čang senelę. Pagalvojo, kuri valanda dabar Kinijoje. 
Senoji kinė pradėjo ploti ir tuo pat metu kalbėti. Staiga panelė 
Čang stryktelėjo ir, apėjusi Nilsą Antę, pribėgusi stvėrė Kle- 
metą už rankos. 

— Mano senelė jus vėl pamatė ir netgi atpažino! - sušuko 
sužavėta jaunoji kinė. 

— Jūs iš tikrųjų geriau apsisaugoję nei su signalizacija, — 
pajuokavo Klemetas, mostelėjo ranka senelei kinei, kuri tuoj 
pat atsakė kapotais judesiais — toks buvo interneto ryšys. 

- Joikas jau ilgėja, - tarė Klemetas dėdei. 

— A, sakiau tau, kad pradedu įsigilinti į esmę. Manau, išeis 
gražus gabalas. Išbandysime per „YouTube“ ir pateiksiu Ve- 
lykų festivaliui. Eime gerti kavos. 

Abu vyrai mostelėjo Kinijai ir nusileido į apačią. 

— Kur tavo žavioji porininkė? 

- Šiltai miega automobilyje. Grįžtame iš Karesuando. Ten 
susitikome su Hiuriu Mankeriu. 

— Taigi? - nekantravo Nilsas Antė, imdamas kavinuką, jau 
kelias valandas stovintį ant kaitlentės, pripylė du puodukus. 

Klemetas papasakojo apie mokslingas Hiurio Mankerio 
pastabas. Pražūtinga motina Maderaka su taškučiais virš 
galvos, nematomoji Uksaka, karalius, kareivis ir pastorius, 
vizija, ištuštėjęs kaimas, rūdos gabenimas, Šiaurės pašvaistė. 

Išdėstė ir jų pačių prielaidas: galbūt kalnakasiai, dezertyras 
arba bėglys. Nilsas Antė gurkšnojo kavą, nepraleisdamas nė 
žodelio. Kai Klemetas baigė, Nilsas Antė buvo spėjęs du kar- 
tus įpilti jiems kavos. Užkaitė vėl, paskui tylėdamas ėmėsi 
tyrinėti būgną, įvyniotą į paklodę, gulintį ant virtuvės stalo. 
Buvo susijaudinęs ir susikaupęs. Kaip Hiuris prieš kelias va- 
landas. į 

- Hmm... Žinai, ką man primena ši būgno istorija? Mūsų 
šalies kolonizaciją. 

- Tikrai? Paaiškink. 

— Skandinavų karalystės Laplandija susidomėjo dėl pre- 
kybos oda ir kailiais, vėliau po truputį ėmė domėtis gamtos 
turtais. Mediena, vandeniu, rūda. 

— Žinau, Ispanas išūžė ausis tomis kalbomis, rėkaudamas, 
kad samiai apvaginėjami kaip indėnai Amerikoje. 

— Ispanas teisus. Greičiausiai nesi girdėjęs apie kai kuriuos 
tikrai tragiškus kolonizacijos laikotarpius. Kai ji prasidėjo 
XVII amžiuje, Laplandijoje nebuvo kelių. Nežinoma žemė. 
Prekyba vyko palei upes vasarą. Kai Švedijos karalystė ėmė 
ieškoti rūdos susimokėti už karus ir ginklų gamybai, ėmė 
rengti žvalgomąsias ekspedicijas ir siųsti kartografus. Pradėti 
eksploatuoti nedideli telkiniai. Kokios tais laikais buvo sąly- 
gos pasaulio pakraštyje, toli nuo visko, gali tik įsivaizduoti. 
Turėjo būti siaubinga. Kokiomis sąlygomis jie dirbo? Suvirpu 
vien apie tai pagalvojęs. 

Tiems darbams švedai jėga varė samius. O elniais rūdą 
gabeno iki upių. Štai kaip buvo. Nepaklususius samius muš- 
davo, įkalindavo. Dabar Žinai, iš kur tų gražiųjų Šiaurės ka- 
ralysčių turtai. Aišku, tokie būdai nieko gera nedavė. Visos 
kasyklėlės užsidarė viena po kitos. Ten žuvo daug samių. 
Skandinavų valstiečiai, laiminami karaliaus, pigiai įsigijo Že- 
mių, o šis buvo labai patenkintas, kad Laplandiją pavergs. Bet 
iki to laiko — viskas tik smulkmenos. Po dviejų šimtų metų 
švedai grįžo su naujomis jėgomis, šį kartą su geležinkeliu. 

— Ir tas pats vyko norvegų ir suomių pusėje? 

— Nelabai svarbu, tuo metu viskas buvo sumišę. Sienos 
Laplandijoje atsirado vėliau. Jie visi nevengė krautis turtų 
lenkdami samių kuprą. Būgnas pasakoja vienos tų šachtų 
istoriją. Žinoma, ne bet kokią. Ši istorija apie mirusius, apie 
kaimą, likusį be gyventojų, prakeiksmą, man primena pana- 
šią giesmę. Žinai, joikai šimtmečius mums buvo būdas pasa- 
koti mūsų istoriją iš kartos į kartą. Visi tie karstai baisūs. Ir 
varnai. Ir mirusieji, taip pat ir kaimas. 

Klemetai, būgnas pasakoja apie išžudytą samių kaimą. Vi- 
sada maniau, kad ta legenda išgalvota. Bet kito paaiškinimo 
neturiu. Viskas aiškėja pažvelgus į šį būgną. Kalti ne vien ka- 
reiviai. Vizijos simbolis prie įėjimo į šachtą atsiradęs ne šiaip 
sau. Jis ir yra žudikas. Juos nužudė nežinomas blogis. Turi jį 
surasti, Klemetai, kol vėl nepradėjo žudyti, jei tą telkinį vėl 
suras... 


4Ę 


Trečiadienis, sausio 26 d. 
Saulė teka 7.13, leidžiasi 13.50. 
Dienos ilgumas - 4 val. 37 min. 


6.45. Kautokeinas. 


Kautokeine pakvipo pavasariu. Kaip įprasta Laplandijoje, 
orai šilo greitai. Buvo debesuota, tad temperatūra pakilo iki 
septynioHkos laipsnių - šalčio liko nedaug. Galėjai kvėpuoti 
ir jis jau nebuvo baisus. Priešais komisariatą būriavosi nema- 
žas būrelis protestuotojų. Aplink katilą su Žarijomis susirinko 
apie tuzinas samių. Atsirado daugiau plakatų. Reikalavimai 
nepakito. Tačiau tonas darėsi griežtesnis. „Gėda teisėtvar- 
kai“, „Liaukitės medžioti nekaltus“. Abu suimti elnių augin- 
tojai kameroje praleido pirmą naktį. 

Klausydama Klemeto nurodymų, į komisariatą Nina ne- 
užsuko. Nusipirkusi „Finnmark Dagblad“ ir „Altaposten“, 
pravažiavo pro šalį ir nudūmė į Klemeto palapinę. Porinin- 
kas jau buvo išviręs kavos. 

Jokių Žinių, kur gali būti prancūzas geologas, jie negavo. 
Turėjo ieškoti patys. Nina galvojo apie Nilso Antės įspė- 
jimą, apie kurį Klemetas jai pasakojo vakar vakare, lydėda- 
mas namo. Reikėjo veikti greitai, kol telkinys vėl nepradėjo 
žudyti. Policininkai pirmiausia patyliukais turėjo aplankyti 
Karlą Ulseną ir išsiaiškinti, ar jis ką nors gali papasakoti apie 
savo tėvą. 

Šerifo automobilis prie Klemeto namų atvažiavo beveik 
tuo pat metu kaip ir Ninos. Turas Jensenas vėl apsimūturia- 
vęs darbine lauko uniforma, dar ankštesne nei prieš tai. Nors 

debesuota, šviesa ryški, ir jis buvo užsidėjęs akinius nuo sau- 
lės, pabrėžiančius karingą laikyseną. Įėjęs į palapinę, juos nu- 
siėmė ir ant elnių kailių metė dvi bylas. 

— Rakanjalis ir jo įstaigėlė. Į antrą bylą įdėjau medžiagos 
apie kompaniją, kuri buvo jį pasamdžiusi, kai atvyko čia 
pirmą kartą. 

Klemetas jam įpylė puoduką kavos ir atvertė pirmą bylą. 
Kopija tos, kurią Šerifas buvo rodęs prieš kelias dienas. Ra- 
kanjalis jau dvylika metų dirbo „Frangaise des minerais“. 
Aplakstė visus keturis pasaulio kampus ir Žinias pardavinėjo 
trims kompanijoms, ne daugiau. Karjerą pradėjo prancūzų 
kompanijoje, kuri, bylos duomenimis, veiklą nutraukė 1990) 
metais. Paskui Rakanjalis įsidarbino Čilės kompanijoje „Mino 
Solo“, ir jos siųstas vyko į komandiruotes Lotynų Amerikoje 
bei Europoje. Iš esmės vienintelis naujas faktas, lyginant su 
pirmąja byla, kurią buvo davęs Šerifas. Dirbdamas „Mino 
Solo“ kompanijai Laplandijoje Rakanjalis užsibuvo ilgai, 
1977-1983 metais. Dirbo su kasybos ir užtvankų projektais. 

— Na? - pasiteiravo Nina. 

— Nieko ypatinga, - atsakė Klemetas. — Tik daugiau me- 
džiagos apie „Mino Solo“, įstaigą, kuriai anksčiau dirbo 
Laplandijoje. Man nesitiki, kad tai paprastas sutapimas. Tas 
tipas — geras specialistas ir netikėtai išnyra iš niekur, 0 netru- 
kus dingsta būgnas. Matisas randamas nudurtas. 

- Prieš skųsdamasis paskaityk antrą bylą, - patarė Šerifas. 

Klemetas išsitraukė keletą lapų. Policijos ataskaita ir ke- 
lios ištraukos iš laikraščių. Nauja medžiaga. Dokumentai 
apie Čilės kompanijos „Mino Solo“ veiklą. Tiksliau — apie 
jos veiklą Laplandijoje 1975-1984 metais, kol ji buvo priversta 
regioną palikti. Dvi korupcijos bylos. Piktnaudžiavimas val- 
džia. Kelios paskubomis sukurptos gamtosauginės bylos. 
Grasinimai. Varžovų skundai. Anoniminiai kaltinimai. Poli- 
cijos ataskaita išties griežta, tačiau daugeliu atvejų nebuvo 
rasta jokių įkalčių. Vis dėlto straipsniai bylojo buvus didelę 
įtampą, aprašytos ir kelios protesto akcijos. 

Vienoje nuotraukoje Klemetas atpažino dar visai jaunutį 
Ulafą Rensoną, mojuojantį plakatu su užrašu: „Tegyvena upė, 
lauk „Mino Solo“. „Mino Solo“ buvo aprašyta kaip kasybos 
kompanija, vienintelė atsakinga už visas industrializacijos 
piktadarybes Laplandijoje, nes, jai atėjus, regioną užgriuvo 
bėdos. Keletas šimtų norvegų ir svetimšalių darbininkų bei 
inžinierių tuo metu užplūdo mažus samių kaimelius. Pro- 
blemų buvo daugybė ir visiems nepaprastai palengvėjo, kai 
nieko nematančiomis akimis. 

— Upė! 

Šerifas ir Nina nesuprasdami pažvelgė į jį. 

— Upė. Gyvatė yra upė! Kaip galėjau būti toks aklas! Nina, 
atnešk būgną, greitai! 

Pagaliau suprato ir Nina. Klemetas pataikė į dešimtuką. 
Šerifas vis dar atrodė sutrikęs. Visi trys palinko prie būgno. 

— Tikrai, šachta greta didelės upės. Logiška. Reikėjo ga- 
benti rūdą. Net ir su elniais tai buvo sunku itin dideliais ats- 
tumais tokiomis gamtos sąlygomis. 

Klemetas jau stovėjo prie medinės skrynios ir ištraukė 
pluoštą 1: 50 000 mastelio regiono žemėlapių. Keletą išdėliojo 
ant elnių kailių. Uždegė lempas, kad būtų šviesiau. 

— Merijoje girdėjome, kad tas geologas prancūzas išvyko 
tirti trijų zonų, išsimėčiusių dideliame perimetre Kautokeino 
rytuose ir pietryčiuose iki suomių sienos. Be to, Eva Nilsdo- 
ter, ŠGI vadovė, sako, kad visos trys prancūzo pasirinktos zo- 
nos panašios. Todėl ji mano, jog geologas išvyko, turėdamas 
tikslų vietovės aprašymą. Tad tikrai turėjo iškeliauti ieškoti 
ypatingo telkinio, aprašyto kažkokiame ypatingame doku- 
mente. Manome, telkinys tas pats, kurio ieškojo vokiečių 
geologas 1939 metais. 

— Kodėl? - pertarė Šerifas. 

— Šiuo metu tik daugybė sutapimų, nieko konkretaus, 
sakau tau. Kol kas remiamės 1939 metų nuotraukomis. Eva 
Nilsdoter atmetė vieną iš trijų zonų, atsižvelgusi į plataus 


380 


masto Fliugerio paieškas 1939 metais. Taigi šiose zonose ir 
net toje, kurią atmetėme, upė teka maždaug ta pačia kryp- 
timi. Prasideda šiaurės vakaruose, teka į pietus, pasuka į ry- 
tus, tada vėl teka į pietryčius. O dabar žiūrėkite: jei paimsime 
būgną ir suksime Šaurės pašvaisčių, kurios rodo šiaurę, kryp- 
timi, viskas puikiai sutampa. Gyvatė vingiuoja tiksliai tokia 
kryptimi. Sutapimų daugiau nei reikia, ar ne? 

— Nuostabu, - neištvėrė ir Šerifas. 

— Vadinasi, - tarė Klemetas, - prancūzas geologas ieško 
ant būgno nurodyto telkinio... 

— Neturėdamas būgno! - patikslino Nina. 

— Senas geologinis žemėlapis, apie kurį kalbėjo Eva, iš ti- 
krųjų kažkur turi būti. Gal prancūzas ką nors sužinojo. ŠGI 
mums nurodė plokščiakalnį, ežerą į pietryčius ir vietovę su 
daugybe įtrūkimų šiaurės rytuose. Tad ir vėl - jei palygin- 
sime būgne vaizduojamo reljefo dėmenis su kalnais, ežeru, 
atrodo, viskas maždaug sutampa. Pažvelk į šį žemėlapį. Jei 
pasuksi taip... matysi tekančią upę, štai ežeras, aukštoki kal- 
nai abiejuose krantuose. O čia, - sušuko Klemetas, bakstelėjęs 
pirštu į žemėlapį, - yra telkinys, kurį ant būgno simbolizuoja 
kryžius! Maždaug šiame perimetre. Ten prancūzą ir rasime! 


Laplandijos glūduma. 


Iš antrosios zonos Andrė Rakanjalis išvažiavo gana grei- 
tai. Dėl viso pikto paėmė mėginių. Tarp profesionalų jis gar- 
sėjo kaip geriausias riedulių, tų uolų gabalų, kurias ledynai 
išplėšė ir paliko savo kelyje, tyrinėtojas. Telkinį buvo galima 
aptikti sekant dėmesį traukiančių riedulių keliu. 

Po pirmojo etapo, kai leisdavosi veikiau tikėdamasis sė- 
kmės, pirma geroji jo savybė, jo jėga buvo kantriai stebėti. 
Seniausiai kartu dirbę kolegos, matę jį darbuojantis šiame 
etape, sumąstė duoti Rakanjaliui pravardę - Riedulių Pėdse- 
kys. Linksmų plaučių vyrukai! Bet jie matė, kaip Rakanjalis 

pasikeičia, aptikęs riedulį, galintį jį atvesti prie daug Žžadan- 
čio telkinio. Tuomet jiems iš Pėdsekio išėjo Peslys. Pėdsekys — 
Peslys. Tik rimas, tačiau buvo smagu. Negali sakyti, kad būtų 
klydę. Kai Rakanjalis aptikdavo reikalingo riedulio pėdsaką, 
pamiršdavo viską pasaulyje. Antrojoje Žžvalgytoje zonoje jis 
pasireiškė tik kaip pėdsekys. Kiek nusivylė. Bet guodėsi - šiek 
tiek daugiau laiko liks trečiajai zonai, kurią pagaliau pasiekė. 

Be to seno geologinio žemėlapio tikrai nebūtų galėjęs suk- 
tis taip sparčiai. Nuo trečiadienio ryto įveikė daug kilometrų. 
Dabar jam buvo nusispjauti į draudimus važinėti sniegaei- 
giu. Jei kiltų problemų, tegu tas stuobrys kaimietis sukasi iš 
padėties to kvailo faro padedamas. Dangus debesuotas, bet 
šviesa ryški. 

Rakanjalis užmetė akį į žemėlapį, paskui peržvelgė pei- 
zažą. Buvo atsidūręs skurdžiame plikame slėnyje, tesimatė 
keletas palei žemę susitraukusių krūmų. Sniego nedaug, ir 
Rakanjalis matė kyšant daug uolų, baltas jų paviršius, nusė- 
tas rusvomis dėmėmis. Geologas suskaičiavo ne mažiau kaip 
dvidešimt uolų. Kaip ir kitose dviejose zonose, paėmė nema- 
žai kvarco gabalų, jį sudominusio žėručio ir kerinčio raus- 
vumo putnago. 

Geologas atsidūrė vietovėje, kur gausybė granito — to jis ir 
ieškojo. Patirtis sakė: reikia pririnkti daug kvarco. Šį rytą jis 
dažnai mojavo ilgu švedišku plaktuku, skaldė daug uolų. Ki- 
birkštys — daug žadančios. Kartkartėmis išsitraukdavo lupą, 
bet ir plika akimi galėjo įvertinti kvarco gabalus, panėšėjan- 
čius į nedidelius stiklo kamuoliukus, blizgius ir švelnius. 

Buvo vienuolika valandų dvylika minučių, kai Rakanjalis 
rimtai ėmė galvoti, kad jam iš tiesų ėmė sektis. Mėgo tiks- 
lumą ir valandą pasižymėjo užrašuose. Tačiau tikėjosi visai 
kitokios sėkmės. Iš pat pradžių, paklausęs senojo valstiečio, 
apsėsto aukso telkinio manijos, Rakanjalis ieškojo geltonojo 
metalo. Gamtoje didelių aukso kiekių randama tik labai iš- 
skirtiniais atvejais. Taurusis metalas žibėdavo. 

Vienuoliktą valandą dvylika minučių Rakanjalis aptiko 
naują riedulį, pusiau skendintį sniege, nelabai didelį. Itin ap- 
vali forma bylojo, kad ledynai jį rideno ilgai. Uola patamsė- 
jusi, Rakanjalis susidomėjo. Prancūzas nebejautė šalčio, kai 
smogė plaktuku, ketindamas suskaldyti riedulį. Pasirodė 
gelsvų grublėtų nelygumų. Spalva labai ryški. Jis sulaikė kvė- 
pavimą. 

Nurimk, Pesly, tarė tyliai, jausdamas kylantį adrenaliną. 
Pasišaukė vedlį ir paprašė ant žemės iš elnių kailių pastatyti 
užuovėją. Rakanjalis buvo skrupulingas. Norėdamas suval- 
dyti adrenalino antplūdį, ėmė giliai kvėpuoti. Jam dažnai 
pavykdavo. Stebėjo, kaip darbuojasi samis. Rakanjalis išsi- 
traukė kilnojamąją viryklę, ketino išsivirti kavos. 

Mėgo šį ritualą. Kaipirsu mergiotėmis, kurias nutverdavo. 
Kai manai, kad artėji prie tikslo, svarbiausia - neskubėti. Ne- 
skubėti. Jausti. Mėgautis kūną užplūdusiu adrenalinu. Ir 
tiek to, jei viltys neišsipildys. Uoliena galėjo nuvilti, mergio- 
tės — pasprukti. Todėl svarbiausia išnaudoti pačios pradžios 
akimirkas. Galų gale išsitraukė lupą ir gėrėjosi skaisčiai gel- 
tona spalva juodoje uolienoje. Netgi panoro, kad ir lapis būtų 
greta. 

— Žiūrėk, - tarė. 

Samis priėjo. Nieko nesakantis žvilgsnis. Rakanjalis gūž- 
telėjo pečiais ir vėl ėmėsi tyrinėti geltonas dėmes. Paėjo iki 
sniegaeigio priekabos, pasiėmė matuoklį SPP2, panašų į ki- 
logramą sveriantį pistoletą, maitinamą baterijų. Pririšo odinį 
aparato diržą. Pakeitė baterijas. Tokiame šaltyje jų sunaudoji 
tris kartus daugiau nei Afrikoje. SPP2 pradėjo pypsėti — šim- 
tas kartų per sekundę. O aplink stūksančiuose granito blo- 
kuose — trys šimtai. Natūrali radiacija, apgaulinga. Auksas 
galėjo slypėti magminių uolų plyšiuose. Reikėjo gebėti su- 
prasti, kas slypi SPP2 pypsėjimuose. 

Per savaitę Rakanjalis išnaudojo ne mažiau kaip trisdešimt 
baterijų. SPP2 rodė normalų radioaktyvumo lygį regione — 

kartais iki keturių šimtų signalų per sekundę. Jau tris kar- 
tus pagavo impulsą iki penkių šimtų per sekundę. Kasdienė 
kiekvieno darbą išmanančio geologo rutina. 

Šį sykį buvo kitaip. Pirmą kartą teko keisti skalę. Rodme- 
nys viršijo penkis šimtus per sekundę. Jis perjungė kitą skalę, 
kuri siekė iki tūkstančio penkių šimtų impulsų. SPP2 pypte- 
lėjo garsiau ir aparatas parodė daugiau nei septynis šimtus 
bet kiek kitoks, su įskilimais. Giliai įkvėpė ir apsidairė. Ly- 
gios sniegu nuklotos kalvos saugojo savo paslaptį, bet Rajan- 
jalis žinojo, kaip jas prakalbinti. 

— Lik čia, - tarė Aslakui. 

Atkabino priekabą, užšoko ant sniegaeigio, pasiėmė tik 
SPP2 ir plaktuką. Pirmyn, Pesly, dairykis, paragino save ir 
staigiai. šovė į priekį. Toli važiuoti nereikėjo. Pavažiavo tik 
šimtą metrų kalvos šlaitu, pakeliui nulaužė kelis beržus ke- 
ružius ir sustojo prie įdubos. Riogsojo keli dideli akmenys, 
tačiau Rakanjalį domino tik vienas. Kiek didesnis nei matytas 
prieš tai. 

Išsitraukė SPP2 ir įjungė. Aparatas vėl supypsėjo taip gar- 
siai, kad Rakanjaliui teko perjungti skalę. Nustatė ties pen- 
kiais tūkstančiais. Stipriau suplakė širdis. SPP2 dabar rodė 
keturis tūkstančius kartų per sekundę. Geologas greitai pa- 
dėjo aparatą, stvėrė plaktuką ir, riktelėjęs lyg koks medkirtys, 
smogė į uolą. Paėmė atskilusį gabalą ir pamatė tą patį ryškų 
geltonį juodoje uoloje. 

- Šūdas, - prakošė. — Tai ne auksas. Uranas! 

Pakėlė galvą ir apsidairė. Samis sėdėjo ant elnių kailių, 
atsisukęs į jį. Nuo kalvos šlaito, kur jie buvo, tolyn driekėsi 
slėnis. Saulės šviesa skaisti, nors debesuota. Spinduliavo žė- 
rinčiame sniege, kur ne kur kyšojo plikų berželių šakos - lyg 
tamsūs impresionistiniai potėpiai baltutėlėje erdvėje, hori- 
zonte įrėmintoje kelių nedidelių pilkai melsvų kalnų. Rakan- 
jalio kūnu perbėgo malonus drebulys. 

— Tas senas mėšlinas kvailys manosi ieškąs aukso, bet jo 

suknistas telkinys tėra suknistas urano telkinys, - prancūzo 
balsas darėsi vis garsesnis. 

Šyptelėjo. 

— A, tai viską keičia. Juokai baigti, senuk... 

Staiga, nepaisydamas šalčio, ėmė rėkti visa gerkle: 

— Koks kvailyyys! Uranas! Koks kvailyyys! 

Rakanjalis juokėsi kaip pamišėlis, kovingai mojuodamas 
plaktuku, atsisukęs į rūke skendinčią saulę. 

Tolumoje samis piemuo gaudė menkiausias šio keisto re- 
ginio detales. Jei ir ne viską suprato, bent vienas žodis buvo 
aiškus. 


Raudoną „Volvo“ Klemetas pastatė prieš tvartą. Vengė 
oficialumo, mat elnių policija nuo bylos tyrimo nušalinta — 
su Nina nutarė, kad pas Karlą Ulseną važiuos vienas ir pa- 
klausinės apie portretą, apie kurį pasakojo Berita Kutsi. O per 
tą laiką Nina apvažiuos Kautokeino autoservisus ir aptakiai 
paklausinės, kokie tepalai naudojami regiono sniegaeigiams, 
kad būtų galima palyginti su dėme ant Matiso apsiausto. 

Klemetas pabeldė į duris. Išgirdo žingsnius. Kiek palenkęs 
galvą duris atidarė senasis Ulsenas. Nustebo, bet greitai susi- 
tvardė, nužvelgė įtariu žvilgsniu. 

— Elnių policija? Ir su civiliais drabužiais? Kas čia dabar? 

— Laba diena, - mandagiai pasisveikino Klemetas. 

— Ko nori? - piktai pertarė Ulsenas. 

— Norėjau parodyti nuotrauką, - iš tolo pradėjo Klemetas. 

— Tai susiję su būgnu arba Matiso mirtimi? - piktai kaman- 
tinėjo Ulsenas. 

— Nemanau, - išsisuko Klemetas. 

— Man atrodo, kad bylos nebetiriate, ar ne? Neateitum pas 
mane šiaip sau, nepaisydamas įsakymo, atsitiktinai? —- nepa- 
tikliai postringavo Ulsenas. 

— Žinoma ne, — patikino Klemetas. — Tik smalsumo ve- 
damas, nes senas mano dėdė tarėsi atpažinęs nuotraukoje 
žmogų, kurį tu galėtumei pažinoti. 

Nelaukdamas, kol Ulsenas ims prieštarauti, Klemetas pa- 
rodė padidintą ūsuoto vyro nuotrauką. 

— Nair ką? - nepatikliai kriuktelėjo valstietis. 

Klemetas tylėjo, nuotrauką laikė Ulsenui panosėje. 

— Jis — mano tėvas, — galų gale tarė Ulsenas. — Senis jau 
seniausiai miręs. Pokšt. Trūko aneurizma. Pokšt. Baigta. Bet 
nuotrauka sena. Iš kur ją gavai? 

- Jis keliavo su ekspedicija po Laplandiją prieš pat Antrąjį 
pasaulinį karą. 

— Nežinau. Negirdėjau nieko panašaus. Koks čia ryšys? Ir 
ko tu čia? 

— Tau nėra ko nerimauti, Karlai, - ramiai nusišypsojo Kle- 
metas. - Ką tavo tėvas veikė gyvenime? 

— Nagi, buvo žemdirbys! Na, ir paklausei... 

Klemetas palenkė galvą. 

— Gal tau pasakojo apie tą ekspediciją su svetimšaliais 
prieš pat karą? Gal kalbėjo apie telkinį? 

— Senis buvo nekalbus. Visai. Nekalbėjo. Pasakos apie tel- 
kinius? O kodėl ne apie trolius? Žinai, nešdinkis. Senis dirbo 
žemę. O paskui pokšt, trūko aneurizma. Daugiau nieko ne- 
žinau. 

Klemetas suprato, kad nereikia įkyrėti, nes Ulsenui gali 
kilti dar daugiau įtarimų. Tyliai padėkojo, mostelėjo ranka ir 
išėjo. Prie slenksčio vis dėlto atsisuko. 

— Prancūzas geologas jau kurį laiką šlaistosi šiose vietose. 
Jis gavo Kasybos reikalų komiteto leidimus. Ar kartais nemi- 
nėjo, jog turi seną regiono geologinį žemėlapį? 

— Ne, nepažįstu to tipelio. Jis norėjo su manimi susitikti. 
Bet nepažįstu. Ir nieko nesu girdėjęs kalbant apie tokį žemė- 
lapį. 

Klemetas padėkojo linktelėjęs galvą. Kai pajudėjo iš vietos 
ir važiavo pro namą, Ulseną pastebėjo virtuvėje, kalbantį te- 
lefonu ir nervingai mosikuojantį rankomis. 

Kitos valandos Rakanjaliui buvo bene pačios neramiausios 
nuo senų senų laikų. Geologas toliau tyrinėjo zoną. Grieb- 
davosi įvairiausių žemėlapių, senų ir naujesnių, Žymėjosi 
užrašuose, darė eskizus, rinko pavyzdžius, sukiojo visomis 
kryptimis matuoklį, matuodamas radioaktyvumą. Pirmyn 
stūmėsi lėtai ir keikėsi, kad per greitai temsta. Bet jau žinojo, 
ko rado. 

Kai saulė nusileido ir palapinė nakčiai buvo pastatyta, 
sėdo prie radijo. Samis virė elnieną. Rakanjalis pasidovanojo 
tą nedidelį malonumą, ketino atšvęsti atradimą. Paėmęs sa- 
mio šautuvą prieš kelias valandas nušovė elnią ir lapis ap- 
siėmė jį išdoroti ir paruošti. Mėsos ketvirčiai buvo sukabinti 
ant linkstančių nuo naštos medelių. 

Pirmiausia Rakanjalis išsikvietė Bratseną. Policininkas 
trumpam atsiprašė, paskui pradėjo pokalbį. Prancūzas ne- 
tuščiažodžiavo: 

— Galite pasakyti Ulsenui, kad kai ko radau. Galbūt kažko 
milžiniško, jei pasitvirtins, ką galvoju. Bet ne to, kojis tikėjosi. 
Laukite didelio netikėtumo. 

— Ko radote? 

— Per radiją negaliu sakyti. Man reikia dar kelių dienų. Pa- 
sakykite Ulsenui, kad tikrai būsime turtingi. 

Bratsenas labai susijaudino, to Rakanjalis ir tikėjosi, tad 
dabar mėgavosi įsivaizduodamas, kaip nekantrauja abu nor- 
vegai. 

— Jūs tikras? — neatstojo Bratsenas. 

— Galite būti ramus. Vienas aš nieko nepadarysiu, net jei 
ir esu puikus specialistas. Nurimkite, viskas lieka paslaptis. 

Ir pokalbį baigė. 

Paskui užmezgė ryšį su savo kompanijos Operaciniu lo- 
gistikos centru. Netoli Paryžiaus, Defanso kvartalo dangorai- 
žyje, kuriame buvo įsikūrusi „Francaise des minerais“. Vienas 
Ypatingųjų reikalų departamentas dirbo dvidešimt keturias 
valandas per parą, pasirengęs išklausyti dešimčių visuose ke- 
turiuose planetos kampuose išsibarsčiusių komandų. 

Rakanjalis prisistatė ir paprašė, kad jį tuoj pat sujungtų 
su nuolat budinčiu vyriausiuoju geologu. Netrukus pran- 
cūzą sujungė su vyru, įpratusiu greitai priimti sprendimus. 
Gal ir paradoksas pasaulyje, kur domimasi Žemės evoliucija 
ir viskas matuojama dešimčių milijonų metų atkarpomis, o 
tyrimai dažnai trunka metų metus. Tačiau, kai laiką tekdavo 
matuoti sandorių ritmu, kasybos pramonės pasaulis paklus- 
davo kraštutinėms kapitalistinėms taisyklėms. Menkiausias 
pranešimas kartais galėjo sukelti pačių geriausių arba pačių 
blogiausių pasekmių. Tokia tikrovė reikalavo greitų spren- 
dimų, o jie galėjo atnešti daug pelno. 

Vyriausiasis geologas Rakanjalį pažinojo seniai. Apie jį Ži- 
nojo viską, net ir apie pačias prieštaringiausias jo savybes, bet 
seniai buvo nutaręs, jog tie dalykai - kad prancūzui patinka 
paauglės, ne labiau subrendusios moterys - ne jo reikalas. Jis 
iš karto suprato, koks svarbus Rakanjalio pranešimas, ir ko- 
kios didelės galimybės atsiveria. Tad sutiko su visais prašy- 
mais. | 

— Atsiųsiu Brajaną Kalavėjų, - pasakė vyriausiasis geolo- 
gas. - Labai gabus jaunuolis. Geriausias glaciologas, kurį da- 
bar turime po ranka. Kanadietis. O Kanados geologija kaip 
du vandens lašai panaši į Laplandijos geologiją — tau nepa- 
sakiau nieko nauja. Jis gali išvykti rytoj ryte ir pas tave bus 
dieną. Liepsiu skristi pažeme ir ištirti radiaciją. Kokio metodo 
pageidauji? Elektrinio, elektromagnetinio, magnetinio? Geo- 
cheminio tyrimo? 

— Man nepakaks laiko. 

Staiga Rakanjalis prisiminė, kad jo kompanijai laikas ne- 
svarbu. Prakalbo vėl. 

— Licencijos bus dalijamos po kelių dienų. Turiu viską su- 
tvarkyti tuojau pat, kad reikalas neišsprūstų iš rankų. Norve- 
gai jau čia. Atsiųskite man tą Kalavėjų, tegul pakeliui atlieka 
tyrimus iš oro toje zonoje, kurią nurodžiau. Bet tegul dirba 
apdairiai. Primink jam, kad urano gavyba Šiaurės šalyse už- 
drausta ir visa, kas su tuo susiję, labai stebima. 

Pokalbį baigė. Šį vakarą jis skanaus elnienos. Trūko tik 
mažylės, kaip toji Sofija, kuri jį atstūmė. Netrukus nedaug kas 
galės jį atstumti. 


Karlas Ulsenas Bratseno laukė stovėjimo aikštelėje prie 
elnių aptvaro. Senasis valstietis stipriai pasitrynė sprandą. 
Skausmas pastarosiomis dienomis tik stiprėjo, bet senį buvo 
užvaldęs džiaugsmas. Po to pirmo susitikimo praėjo dvi sa- 
vaitės ir reikėjo pripažinti, kad jos buvo išties puikiai išnau- 
dotos. 

Įsipylė karštos kavos, garsiai šnopuodamas nurijo gurkšnį. 
Turo Jenseno nušalinimas sukėlė įtampą. Darbiečiai įvaryti 
į kampą. Darbo partijos vyriausybė Osle norėjo rezultatų ir 
būtent šį argumentą dešinioji opozicija išnaudojo regionuose. 
Finmarko regiono taryba, kurią valdė Darbo partija, veidmai- 
niškai, apsimesdama, kad nieko neįvyko, paskelbė: Jensenas 
laikinai paskirtas Jungtinių Tautų konferencijos saugumo 
koordinatoriumi, bet visi viską suprato. Ulsenas buvo ti- 
kras. Suprato, kad, Jungtinių Tautų konferencijai pasibaigus, 
Darbo partija kirs atsakomąjį smūgį. Bet jam - nė motais. Pa- 
matė atvažiuojantį policininko automobilį. Atsidarė keleivio 
durelės. 

— Mane aplankė tavo elnių policijos kaubojus. Klausinėjo 
lyg niekur nieko. Turėjo seną mano tėvo, kurio nepažinojau, 
nuotrauką. Man nepatinka. Visai nepatinka. 

— Nangas? 

Bratsenas užsispyręs stebeilijosi į ūkininką, atrodė sutri- 
kęs. 

— Sakei telefonu, turi kažką pranešti? —- Karlas Ulsenas ne- 
laukė, pasisuko į policininką, suskaudo sprandą. 

- Atrodo, prancūzas aptiko kažką milžiniška. 

— Ką?! Jau? Jam pavyko? 

— Atrodo. Panašu, kad kalbėjo užtikrintai. Turi iškviesti iš 
Paryžiaus specialistą, kad būtų visiškai tikras. 

— Specialistą iš Paryžiaus? Man nepatinka. Nemanai, kad 
tas šunsnukis mėgins mus apmauti? 

— Jis nėra nekaltybės įsikūnijimas. 

— Man nepatinka, - pakartojo valstietis. 

— Nurodė buvimo vietą. 

— Kur? 

— Jis nuo mūsų maždaug už penkiasdešimt kilometrų į 
pietryčius. 

Valstietis mąstydamas trynė sprandą. Atšalusią kavą iš- 
pylė pro langą ir įsipylė šviežios. Gėrė mažais gurkšneliais, 
paskui puodelį pastatė ant valdymo skydo. 

— Keliausime ten. Sugalvosi, kaip paaiškinti, kad išva- 
žiuoji. Dabar nenoriu paleisti to tipo iš akių. 

— Nežinau, ar verta. Du elnių augintojai suimti. Visi mano, 
kad juos apklausiu aš. Kai kas stebisi, kad Aslakas ne kartu su 
Rensonu ir Juhanu Henriku. 

— Vadinasi, Aslaką ir reikia vytis. Matai, viskas stoja į vie- 
tas, galėsi pasiaiškinti. O apklausos palauks. Turime vykti 
nedelsdami. 

— Galiu kiek pavilkinti laiką, bet konferencijos laukti ne- 
galiu. Elnių augintojus turiu apklausti rytoj. Galėčiau išvykti 
penktadienį arba šeštadienį. 

— Na, matai, puiku! Aš šiandien po pietų keliausiu į Altą. 
Pasakysiu - kelioms dienoms išvykstu apsipirkti. Paskui pri- 
sidėsiu prie tavęs. 

Policininkas linktelėjo galvą. Ulsenas matė: Bratsenas ne 
visai suvokia. 

— Viskas baigsis labai greitai, vyruti, - nuramino valstietis. — 
Netrukus bus dalijamos licencijos, o.tada niekas mums ne- 
sukliudys. Turime būti tikri, kad prancūzas tikrai rado mūsų 
aukso telkinį. Ir kad nekrės kvailysčių. Užsiimsi juo, ką? Be 
to, juk esi būsimas aukso šachtos saugumo tarnybos vadovas, 
ar ne tiesa..? 

Trečiadienis, sausio 26 d. 
18.40, Kautokeines. 


Aplankiusi tris autoservisus, Nina grįžo baigiantis popie- 
tei. Stori debesys užtraukė dangų ir buvo tamsu nors pirštu 
durk. Šaltis kandžiojosi stipriau nei dieną. Gal ir dėl nuovar- 
gio, pagalvojo Nina. Nuvažiavo tiesiai į Klemeto palapinę. 
Pakėlė audeklą, įėjo, pritūpė prie ugnies. Nusimovė pirštines 
ir ilgai trynė rankas. Kitoje ugniakuro pusėje Klemetas tyri- 
nėjo bylas. 

— Ant Matiso kailinio apsiausto aptikta dėmė - ne sniega- 
eigio variklio, - prabilo ir toliau trynė sušalusias rankas. 

Klemetas užvertė aplanką. Laukė. 

— Patikrinau visas sudedamąsias autoservisuose parduo- 
damų bidonų dalis, pasikalbėjau su žmonėmis, atvažiavu- 
siais prisipildyti bakų, su autoservisų pardavėjais. Jokios 
abejonės. Sniegaeigiams šios rūšies produktas nenaudoja- 
mas. Beje, automobiliams taip pat ne. Tą tepalą naudoja trak- 
toriams, didelėms žemės ūkio mašinoms ir sunkiasvoriams 
sunkvežimiams. Markė man nežinoma. 

Nina įkišo ranką į pūkinės striukės kišenę ir ištraukė už- 
rašų knygelę. 

— „Arktisk Olje“. Tepalo pavadinimas... „Big Motors Super 
Winter Oil“. 

— Sakai, specialus tepalas traktoriams ir kitai žemės ūkio 
technikai, ar ne? 

— Taip, ir sunkiasvoriams sunkvežimiams. 

Palapinės angą dengianti drobė pakilo, vidun plūstelėjo 
šaltis. Įėjo Šerifas, įsitaisė prie Klemeto. Atsisagstė pūkinę 

striukę, storą, per siaurą ryškiai mėlyną švarką, lengviau at- 
siduso. 

— Kokie planai? Patrulių automobilis per ilgai stovi prie 
tavo namų. Jūsų neturėtų čia būti. 

— Žinau, - nutraukė Klemetas. - Dėl Dievo meilės! Sekame 
keliais pėdsakais vienu metu, tuos įvykius skiria amžiai. Ir 
nuo Bratseno turime slėptis-milžiniškoje teritorijoje, kur visi 
viską sužino nespėjus mirktelėti! 

— Turit būgną ir Žinot, kas jį pavogė. Gera pažanga, Kle- 
metai! 

— Neseniai buvau užsukęs pas Ulseną, labai įtartinai į 

— Pas municipalinį Progreso partijos patarėją? 

— Taip. Garsusis ūsuotis Anri Monso nuotraukoje - jo tė- 
vas. Jaučiau, kad prisipažino dantis sukandęs. 

Išgirdusi naujieną Nina pakėlė galvą. 

— Tėvas? - vėl prabilo Šerifas. - Taigi 1939 metų ekspe- 
dicijoje dalyvavo ir Ulseno tėvas, ir Matiso senelis? Keistas 
sutapimas. 

— Ne toks ir keistas, kai pagalvoji, savo Žinias jie perduo- 
davo iš kartos į kartą. Matisas retkarčiais dirbdavo pas Karlą 
Ulseną, - prisiminė Nina. - Berita mums sakė, kad pas jį dirba 
ir dar du piemenys, Junas ir Mikelis, taiso mašinas... 

— ... senojo Ulseno traktorius ir žemės ūkio techniką, - 
pridūrė Klemetas ir įsmeigė akis į porininkę, kuri tuo pa- 
čiu metu, kai tarė Žodžius, irgi pradėjo suprasti, kur šuo 
pakastas. 


Kai raudonas Klemeto „Volvo“ iš lėto privažiavo prie 
Karlo Ulseno ūkio, aplink tvyrojo tamsa. Prieš išvažiuodamas 
policininkas įsitikino, kad niekas jo nemato. Tikrai būtų buvę 
sunku paaiškinti, ką jis veikia Ulseno namuose be orderio, 
vilkįs civilio drabužius - juk turėjo būti tundroje ir „skaičiuoti 
elnius“. Automobilį pastatė už ūkinio pastato. Prieš išvažiuo- 
damas paskambino Beritai - nekaltu balsu pasiteiravo, ar jie 

vis dar galį atvykti pas ją pakalbėti, jei prireiktų, ir iš senu- 
tės nesunkiai išpešė, kad ūkininkas kelioms dienoms išvyko 
į Altą. Junas ir Mikelis turėjo atvykti taisyti įrangos, tačiau ne 
anksčiau kaip rytoj ryte. Ir Berita pas karves ketino ateiti tik 
rytojaus dieną po pietų. 

Mintis neteisėtai apsilankyti naktį valstiečio ūkyje Šeri- 
fui tikrai nepatiko. Nina buvo dar griežtesnė: jokių kalbų, ir 
taškas. Klemetas kažką suniurzgėjo sau po nosimi ir Šerifas 
nusprendė, jog rytojaus rytą pasikalbės su Trumsės teisėju: 
dės visas pastangas, kad jiems leistų veikti teisėtai. Priėmę šį 
sveiko proto pasiūlytą sprendimą, išsiskirstė. 

Kai Nina ir Šerifas išvažiavo, Klemetas nuėjo į garažą, pri- 
sikrovė nediduką krepšį ir, atidžiai apsidairęs, ar gatvė tuš- 
čia, išvažiavo. Ūkį pasiekė per penkiolika minučių, važiavo 
aplinkkeliais. Sustojo prie keliuko už pastato. Eiti vos šimtas 
metrų ir nepagrindiniu įvažiavimo keliu. 

Išjungė variklį, dvi amžinybe virtusias minutes sėdėjo au- 
tomobilyje. Pravėrė langą - gal išgirs kokį įtartiną variklio 
užesį. Netrukus pajuto, kad šąla. Keikėsi, jog neapsirengė 
šilčiau. 

Išsitraukė žibintuvėlį, šviečiantųį gana blausiai, nuėjo 
pastato link. Judėjo lėtai, stabtelėdamas. Priėjo duris. Atvi- 
ros. Pastatas labai erdvus. Stovėjo du traktoriai ir trys laukų 
darbams skirtos mašinos. Ant sienų - lentynos su įrankiais 
ir detalėmis. Sukabinta įspūdinga peilių kolekcija. Klemetas 
ašmenis. Nė vienas peilis nebuvo to modelio, kuriuo nužu- 
dytas Matisas. Nieko nereiškia. Ukyje galima įsirengti daug 
slėptuvių. Tačiau Klemetas ieškojo ne jų. Ištyrinėjo visus ūki- 
nio pastato užkampius ir galų gale rado. Prie senos spintos 
ir didžiulių degalų bidonų pastatyti keli penkialitriai tepalų 
kanistrai. Įvairių rūšių tepalai, tačiau du kanistrai - „Arktisk 
Olje“ markės, „Big Motors Super Winter Oil“. 

Patenkintas Klemetas pasuko atgal. Iškišo nosį iš pastato, 
apsižvalgė. Žemiau, už kelių šimtų metrų - pagrindinis kelias 

ir kelis pravažiuojančius automobilius apšviečiantys žibintai. 
Jau rengėsi išeiti, kai išgirdo prie ūkio artėjantį sunkvežimį. 
Netrukus erdvų kiemą nutvieskė žibintų šviesa. Klemetas 
smuko atgal. Kas galėtų čia atvažiuoti, kai Ulseno nėra na- 
mie? Tyliai užvėrė duris ir pasislėpė kampe. 

Sunkvežimis sustojo, variklis nutilo. Girkštelėjo atida- 
romos durelės, kažkas nušoko ant žemės. Paskui pasigirdo 
žingsniai. Ir švilpiniavimas. Sunkvežimio vairuotojas švil- 
pavo kažkokią popmuzikos melodiją. Regis, jis vienas. Kle- 
kaip vyras šokčioja, aišku, kad nesušaltų, švilpauja toliau. 
Tiksėjo sekundės — nesibaigiančios. Klemetas užčiupo save 
bandant; prisiminti, kieno melodiją anas švilpauja. 

Netrukus švilpiniavimą užgožė įvažiuojančio automobi- 
lio garsas: Dyzelinis furgonas, pagalvojo Klemetas. Žibintai 
apšvietė kiemą, po akimirkos šviesa užgeso, variklį išjungė. 
Trinktelėjo dvejos durelės. Trys vyrai sveikinosi glėbesčiuo- 
damiesi. Gana nesunkiai Klemetas atpažino Mikelio, pie- 
mens, dirbančio pas Ailą Finmaną ir retkarčiais prižiūrinčio 
senojo Ulseno mašinas, balsą. Įkliuvau, pagalvojo Klemetas. 
Jis eis į pastatą. Dairėsi prieblandoje, gal pamatys saugesnę 
vietelę pasislėpti. 

Tačiau vyrai prie pastato nėjo. Stovėjo kieme. Vienas ati- 
darė sunkvežimio dureles ir Klemetas nusprendė, kad tuo 
pačiu metu atsidarė ir užpakalinės furgono durys. Mašinos 
stovėjo greta. Išgirdo, kaip vienas vyras pajudino sunkve- 
žimio keltuvą. Vyrai šnopavo. Veikiausiai krovė dėžes ar 
prekes iš vienos mašinos į kitą, tikriausiai — iš sunkvežimio 
į furgoną. Klemetas buvo sustiręs į ožio ragą. Praslinko pen- 
kios minutės. Storas pirštines paliko automobilyje, pirštų ga- 
liukus pradėjo skaudėti. 

Trys vyrai pagaliau baigė krauti. Uždarė mašinų dureles. 
Prisidegė cigaretes. Kalbėjo apie prekes. Klemetas ištempė 
ausis. Įtarimai pasitvirtino. Visi trys užsiiminėjo kontra- 
banda. Vienas jų, veikiausiai Junas, sakė, kad jam greitai 

reikės cigarečių krovinio. Ko gera, jam davė popieriaus lapą, 
nes tas, kurį Klemetas manė esant Juną, pašnekovui patiks- 
lino, jog lape - alkoholinių gėrimų sąrašas. Anas atsakė, kad 
atvažiuos po trijų dienų. Jis - švedas. Klemetas išgirdo švil- 
paujant ir spragsint pirštais. Tada jie atsisveikino. Lipdamas į 
kabiną švedas šūktelėjo: „Hasta la vista!“ ir užtrenkė dureles. 
Pirmas nuvažiavo furgonas. Apsuko ratą ir žibintai apšvietė 
sunkvežimį. Sekundės dalį prikišęs akį prie plyšelio Kleme- 
tas atpažino vairuotoją švedą su tatuiruote. 

Ketvirtadienis, sausio 27 d. 
Saulė teka ?.08, leidžiasi 13.56. 
Dienos ilgumas - 4 val. 48 min. 


Kautokeinas. 


Priešais Kautokeino komisariatą būriavosi dar daugiau 
žmonių. Protestuotojai pradėjo elgtis organizuotai. Įkūrė ti- 
krą stovyklėlę, išsidėstė net dalyje turgaus aikštės priešais 
meriją. Keli elnių augintojai atsigabeno kilnojamuosius na- 
melius. Trys katilai su žarijomis šildė apie trisdešimt žmonių. 
Buvo ir tokių, kurie pasirodė auštant, prieš eidami į darbą. 
Atsirado ir naujų plakatų. 

Bratsenas susiraukęs skynėsi kelią, stumtelėjo vieną elnių 
augintoją, laikantį stambiomis raidėmis užrašytą plakatą: 
„Kolonizacijai —- ne“. Grėsmingas kaip visuomet, kai nutik- 
davo kas nors svarbaus. Būtų su džiaugsmu iškeikęs tą tipelį 
su keturkampe mėlyna kepure. Tačiau privalėjo tvardytis. 
Dabar jis - Kautokeino policijos viršininkas. Jam patarė tvar- 
dytis. Einant tokias pareigas, veikiausiai tenka ir atstovo 
vaidmuo. Atstovauti! Absurdas! Biurokratų krūva! 

Senasis Ulsenas sakė, kad jie labai arti tikslo ir kad geriau 
tunoti kaip pelei po šluota. Senis ūkininkas nesustodamas 
pliauškė apie Bratseno tėvą, priminė būsimas tos stebuklin- 
gos šachtos saugumo vadovo pareigas. Atlyginimas - didžiu- 
lis. Ir Bratsenui daugiau nereikės nuolaidžiauti samiams ir 
kitiems visuomenės parazitams. 

Priėjęs komisariato duris atsisuko ir piktai nužvelgė ratu 
už dešimties metrų susibūrusius Žmones. Jie tylėjo. Bratsenas 

nusisuko, įėjo, nepasisveikino. Įsipylė kavos ir nulipo į pus- 
rūsį. Budinčiam policininkui liepė atrakinti kamerą. Abiem 
elnių augintojams šįryt nusiprausti galimybės nebuvo. Brat- 
senas įsispitrijo į juos: 

— Ir ką? Nekaip atrodot. Aiškiai matyti - kalti, - sukikeno. — 
Pasikalbėsim visi trys? 

Rensonas atsistojo ir savo ruožtu įsistebeilijo į Bratseną. 

— Gali ir toliau elgtis iš aukšto, Rensonai, nelabai tau čia 
padės. 

Pasigirdo Žingsniai ir Bratsenas atsisuko. Prieš jį stovėjo 
ir klastingai šypsojosi Turas Jensenas. Greta jo —- neaukštas 
žmogelis policininko uniforma. 

— Dirbk, dirbk, Bratsenai, - šypsodamasis tarė Šerifas. — 
Mes su teisėju einame atlikti nedidelės kratos. Neverta tavęs 
trukdyti - juk turi apklausti elnių augintojus. 

— Kokį šūdą mali? - neištvėrė Bratsenas. 

— Teisėjas skuba. Papasakosim vėliau, jei bus būtina, - at- 
sakė Šerifas, - juk bus būtina papasakoti, pone teisėjau, di- 
džiajam Kautokeino policijos viršininkui, ar ne? 

Bratsenas nusikeikė ir įsispitrijo į kavą, žinojo, kad teisėjas 
nieko nesakys — susikukavęs su Darbo partija. Sukando dan- 
tis ir apsisuko. 

— Ateisiu apklausti, kai fizionomijos bus ne tokios panašios 
į nusikaltėlių, - riktelėjo ir nuėjo prie laiptų. 


Teisėjo ir Šerifo Nina su Klemetu laukė prie pagrindinio į 
Ulseno ūkį vedančio tako. Atvažiavo Klemeto „Volvo“. Uni- 
formų kol kas nesivilko. Turėjo leistis į kelią ieškoti Rakanja- 
lio, tačiau Klemetas norėjo sužinoti, kuo baigsis krata. 

Teisėjas veikė greitai. Policininkai paėmė variklio tepalų 
mėginius. Dirbo kruopščiai, fotografavo. Tepalų bidonus su- 
krovė į furgoną. Paėmė ir peilius. Kruopščiai apieškojo visą 
ūkinį pastatą. 

Teisėjas jau stovėjo prie Ulseno namo. Vienas policininkas 
lengvai atidarė duris. Kautokeine Žmonės nejautė poreikio 

dėtis įmantrias spynas. Šerifas ir teisėjas apžiūrinėjo pirmą 
aukštą, Klemetas su Nina iškart užlipo į antrą. Porininkai nu- 
ėjo į pridvisusį senojo Ulseno miegamąjį. Nuotraukose iškart 
atpažino Karlo Ulseno tėvą. 

Daugiausia - šeimos nuotraukos. Tėvas Ulsenas fotogra- 
fuotas ir gamtoje, laukuose, su kitais žmonėmis, daugiausia 
su darbininkais. Tose nuotraukose matyti, koks viršesnis jis 
jautėsi, tikras darbdavys. Darbininkai atrodė nuolankūs - 
dažniausiai vienu keliu priklaupę ant Žemės, o tėvas Ulsenas 
stovi už jų, rankas uždėjęs jiems ant pečių. 

- Šitas dirbo vertėju per 1939 metų ekspediciją. Matyt, liko 
dirbti pas Ulseną. Nuotrauka - 1944 metų, - tarė Klemetas. 

— O čia matome Karlą Ulseną su tėvu, - tęsė Nina. - Vie- 
nintelė nuotrauka, kur jie drauge. Ulsenas jaunas. Sakyčiau, 
nė dešimties neturi. Mažesnis už metalo ieškiklį, kurį tėvas 
persimetęs per petį. 

— Ko gera, Ulseno tėvą iškasenų karštligė apėmė 1939 
metų ekspedicijoje. O sūnus vėliau pasekė tėvu. 

— Pataikei į dešimtuką, - atsakė Nina, ką tik aptikusi 
mažytį kambarėlį. Užmetė akį vidun, pamatė seifą, senus 
žemėlapius, laikraščius, senas dėžes. Dvelkė senienomis. Po- 
licininkė pavartė popierius. 

— Tuos žemėlapius veikiausiai naudojo Ulseno tėvas, — 
balsu mąstė Nina. - Jo vardas Knutas. 

— Berita sakė, kad kitos nuotraukos išneštos į palėpę, - pri- 
siminė Klemetas. - Eime, pažiūrėsim, gal aptiksime ką įdo- 
maus. 

Abu siaurais laipteliais užlipo į akivaizdžiai beveik ne- 
naudojamą palėpę. Gana erdvi ir sutvarkyta, išskyrus vieną 
pakampę, kur be jokios tvarkos sumestos senos dėžės. Kle- 
metas rado tas, apie kurias kalbėjo Berita. Prikrautos žmonos 
šeimos nuotraukų. Neatrodė linksma šeimynėlė. Klemetui 
priminė jo paties šeimą - tikrus lestadijonus tokia pačia visus 
kaltinančia mina. 

— Klemetai, ateik! - šūktelėjo Nina iš kito palėpės galo. 

Už dviejų dėžių pasilenkusi Nina pirštu rodė į du greta 
gulinčius aparatus. Vienas - tas pats metalo ieškiklis, matytas 
nuotraukoje kambaryje. Nina rodė į antrą aparatą, veikiau - į 
jo markę. Klemetas apstulbo. 

— Geigerio skaitiklis! —- sušuko policininkas. - 1939 metų 
Geigerio skaitiklis! 

— Taip. Ir manau, kad Fliugeris žuvo ne nukritęs, - dusliu 
balsu pratarė Nina. Ji rodė į aparato kampą. 

Ant Geigerio skaitiklio dar buvo matyti rusvos dėmės. Pori- 
ninkams į galvą atėjo ta pati mintis: gal tai senos kraujo žymės? 


Brajanas Kalavėjus iššoko iš ką tik prie Rakanjalio sto- 
vyklavietės nusileidusio sraigtasparnio. „Frangaise des mi- 
nerais“ viską sutvarkė greitai — kaip beveik visuomet, kai 
pajusdavo rimtus sandorius. Tuomet gebėdavo parūpinti 
visko, ko reikėdavo. Sraigtasparnis atgabeno ir apačioje pri- 
kabintą didžiulį tinklą. Didelėje tinkle pritvirtintoje dėžėje 
buvo sniegaeigis, bidonai degalų, dėžės su įranga ir įvairio- 
mis atsargomis. 

Rakanjalis stebėjo jaunąjį kanadietį su apvaliais akinukais 
ir netruko susidaryti nuomonę apie įmonės atsiųstą glacio- 
logą: Mikis, Mikis su krūva diplomų, persirengęs nuotykių 
ieškotoju. Vienas tų jaunų tipelių, negebančių leistis į kelionę 
be tonų įrangos, vaizduodami profus. Vaikinukas vilkėjo storą 
pūkinę striukę su daugybe specialia medžiaga padengtų ki- 
šenių, mūvėjo aulinius Šiaurės ašigalio ekspedicijoms skirtus 
batus, ant kaklo kybojo akiniai nuo saulės, skirti Šiaurės kraš- 
tams — paskutinis mados klyksmas. Kelių dienų barzda itin 
rūpestingai prižiūrėta. Rankovėje - speciali kišenė mažyčiam 
GPS. Prie šono lyg ginklas — labai lengvas „Estwing“ plak- 
tukas. Rakanjalis suskaičiavo: prie kombinezono pritvirtinti 
mažiausiai du radiacijos matuokliai, ir prancūzo tai nė kiek 
nenustebino. Daug jaunų geologų saugosi iki beprotybės. 

Rakanjalis prisiminė laikus, kai urano gabalus pergaben- 
davo kuprinėse, juos laikydavo kabinetuose ir nė kiek neri- 
maudavo, kad gaus truputį radiacijos. Prieš gerą dešimtmetį 
visus radioaktyviuosius mėginius išnešė į sandėlius. Perdėm 
pavojinga. Viskas tapo perdėm pavojinga. Kalavėjus jau dė- 
liojo kilnojamuosius saulės kolektorius elektroninei įrangai 
įkrauti. Rakanjalis sukrizeno, pamatęs kanadietį atsigabenus 
pačią šiuolaikiškiausią įrangą. Kalavėjus nesuprato, kodėl 
kolega juokiasi. Jam tik pasakė, kad Rakanjalis - senosios mo- 
kyklos profas, kietas. 
laikrodį, patenkintas tarė Kalavėjus. - Nemanau, kad būtų 
buvę įmanoma greičiau apsisukti. Laimė, oras buvo palan- 
kus, priešingu atveju pilotas būtų atsisakęs skristi. 

Rakanjalis pakraipė galvą. Be visa kita, tas tipas dar turėjo 
ir „Polimaster PM1208“ laikrodį su įmontuotu mažutėlaičiu 
Geigerio skaitikliu! Supermikis, jokių abejonių! Rakanjalis 
palaukė, kol sraigtasparnis pakilo ir nuskrido Altos pusėn, 
tada atsisuko į Kalavėjų. 

— Duomenys iš oro? - sausai paklausė. 

Kanadietis atrodė nusivylęs: jam nepasakė kelių šiltų pa- 
sisveikinimo žodžių, nepadėkojo, kad taip skubiai atsidūrė 
Laplandijos glūdumoje su visa reikiama įranga, prabėgus 
mažiau nei dvidešimčiai valandų po to, kai jam buvo liepta 
keliauti. Tyrimus iš oro atliko. 

Urano telkinius žvalgydavo pirmiausia iš oro. Buvo ga- 
lima aprėpti didžiules teritorijas. Tačiau šis būdas, supran- 
tama, nebuvo patikimas. Jei uranas slypėdavo metro gylyje ar 
ežero dugne, aparatai nieko nerodydavo. Tačiau buvo galima 
nustatyti galinčius sudominti regionus. Brajanas Kalavėjus 
nuėjo paspausti rankos Aslakui. Šis paspaudė tylėdamas. 
Tuomet kanadietis nusinešė aparatą prie ką tik jo išlankstyto 
staliuko. Ištiesė žemėlapį. 

— Šitoje dalyje yra kelios žibančios vietos, - pranešė. - Kur 
radote tuos riedulius? 

Rakanjalis parodė žemėlapyje. 

— Gerai, - pasakė kanadietis, - pradėsiu tuojau pat. Ištirsiu 
šitą dalį. O jūs pradėkite čia. Toliau eisime pagal šią ašį iki tos 
vietos, kur susikerta su šita ašimi, einančia palei upę. Užtruk- 
sime gal porą valandų. 


Šerifas ir teisėjas išvažiavo į komisariatą, o Klemetas ir 
Nina grįžo į Klemeto namus pasiimti įrangos ir apsirengti ke- 
lias dienas nenešiotų uniformų. Geigerio skaitiklį netrukus 
išsiųs ištirti, kad būtų aišku, ar rusvos dėmės - kraujo. Teisė- 
jas taip pat liepė paimti DNR iš Kautokeino kapinėse palai- 
doto Ernsto Fliugerio palaikų. Jei reikės, teisėjas liepė ištirti ir 
vokiečių geologo kaukolę. 

Klemetas ir Nina jau avėsi storas pilkas kelnes ir vilkosi 
storus ryškiai mėlynus švarkus. 

— Manau, - po ilgai trukusios tylos prabilo Klemetas, - tas 
vertėjas, apie kurį tau pasakojo Anri Monsas, paleido liežuvį. 
Veikiausiai papasakojo Knutui Ulsenui, ką senasis Nilsas 
Laba sakė vokiečių geologui — apie tą būgną, telkinį, žemė- 
lapį. Ir įaudrino Knuto Ulseno vaizduotę. 

— Tai paaiškina, kodėl netrukus, kai Ernstas Fliugeris ir 
Nilsas Laba išvyko, dingo ir jis, - atsakė Nina. - Jis juos sekė. 
Veikiausiai palaukė, kol nebus Nilso Labos, ir užpuolė vokie- 
čių geologą. Gal iš pradžių grasino. Gal tas gynėsi. Ir Knutas 
Ulsenas jam trenkė Geigerio skaitikliu. 

— Taip. Tačiau geologo užrašų knygelės nerado. Gal rado 
žemėlapį, tą garsųjį, apie kurį kalbėjo Eva. 

— Ji netrukus atvažiuos iš Malo? 

— Turėtų būti po dviejų ar trijų valandų. 

— Išties manai, kad tas senas geologinis žemėlapis buvo 
Ulseno kamaraitėje? 

— Tikiuosi, Eva pasakys. Jai perdaviau ir būgno duomenis, 
kad galėtų pridėti prie žemėlapių tyrimo, - atsakė Klemetas, 
patenkintas, kad Eva Nilsdoter atvažiuoja į Kautokeiną. 

Klemetas suprato: tas kvailas nutikimas, kai jis pabučiavo 
Niną, jau, regis, užmirštas. Mergina akmens užantyje ilgai 
nesinešiodavo. Ir beveik nekalbėjo apie savo draugą, Žveją iš 
Pietų. Klemetas nepažinojo to žvejo, kuriam nusišypsojo šito- 
kia laimė, tačiau jautė jam draugiškumą gal todėl, kad galėjo 
juo pasinaudoti ir pastatyti į vietą tą išpuikėlį savimi paten- 
kintą Kirunos policininką. 

Tačiau Klemetui pro akis neprasprūdo, jog Nina atrodė 
kiek sutrikusi po paskutinio susitikimo su Aslaku tą dieną, 
kai išvyko į. Prancūziją prieš geras dvylika dienų, kai jis 
padovanojo papuošalą po nelaimingo atsitikimo su elniu. 
Klemetui vis dar buvo tikra kančia prisiminti jo paties pasku- 
tinį susitikimą su piemeniu, kai Aslakas ant slidžių užstojo 
jiems kelią, važiuojant per jo žemes. Kodėl prisiminimai apie 
Aslaką visuomet jį glumino? Klemetas žinojo, kodėl. Žinojo, 
bet nieko negalėjo padaryti. 

Žiūrėjo, kaip Nina baigia sagstytis mėlyną švarką. Me- 
džiaginis elnių policijos ženklelis žvilgėjo ant rankovės. Nina 
čiupinėjo švarką, į kišenes dėjosi daiktus. Išsitraukė užrašų 
knygelę, pavartė, kišo atgal į kišenę ant krūtinės. Sunkokai 
sekėsi, tad patikrino, kas kliudo. Ištraukė nediduką maišelį. 
Regis, kažką prisiminė, raustelėjo. Aslako dovana. Pamatė, 
kad Klemetas pastebėjo. 

Pravėrė maišelį. 

Klemetas tylėjo. Apžvelgė savo daiktus, surinko krepšius 
ir išėjo — baigti krauti į automobilį. Suvaikščiojo pirmyn atgal 
du kartus, nusprendė, kad viskas sunešta. Laukė ant slenksčio, 
bet prie svetainės stalo sėdinti Nina, atrodo, buvo užsiėmusi. 

— Nina, važiuojam! 

— Sekundę! 

Klemetas atsiduso ir nuėjo į virtuvę. Išgerti vandens. Ei- 
damas pro Niną, užmetė akį — ką ji daro? Išsitraukusi lapelį 
popieriaus, kažką paišinėjo. 

— Tikrai manai, kad dabar laikas? - suirzo Klemetas. 

Nina stumtelėjo į jo pusę lapelį ir Aslako dovanotą papuošalą. 
Iš pirmo žvilgsnio — pakabukas. Be abejo, alavinis - samiams 
įprastas metalas. Formos Klemetui nieko nesakė. Apvalainos, 
O pats papuošalas neatrodė simetriškas. Viršuje - lyg ir du 
rutuliukai. Apačioje dešinėje kažkas panašaus į koją, kairėje — 
išlenkta vingiuojanti forma. Linkiai dera vienas su kitu. Nors 
Klemetas ir nežinojo, ką jie reiškia, turėjo pripažinti, kad pa- 
puošalas savotiškai gražus. Prie pakabuko pririštas susuktas 
elnio odos raištelis. Nina arčiau pristūmė lapelį. Keli pieši- 
nukai, pabaigoje surašiusi G P S ir A raides. Viršuje G ir P, 
apačioje - S ir A. 

— Nebuvo labai sunku, - nusišypsojo Nina. - Tėvas daž- 
nai tokius dalykėlius darydavo atsipalaiduodamas. Iš pavar- 
dės ar iš vardo, ar iš mano vardo, nesvarbu. Paimtas raides 
meniškai pakeisdavo, kartais beveik paslėpdavo. Pasidirbo 
žiedą iš pirmųjų savo vardo, pavardės ir mamos vardo ir pa- 
vardės raidžių. Mama niekad jo nenešiojo, manau, jai atrodė 
vulgaru. O tėvas tą žiedą nešiojo dažnai. Matai, Aslakas pa- 
ėmė pirmas ir paskutines pavardės raides: Gaup ir Sara. 

Dar kartą pažvelgęs į pakabuką, šįsyk Klemetas suprato, 
kokios tai formos. Įdėmiau žiūrint raides buvo galima įžvelgti. 
Patenkinta Nina šypsojosi, paėmė pakabuką, sulankstė po- 
pieriaus lapelį. 

— Gerai, važiuokime, - linksmai pasakė. 

Ir išpūtė akis: iš vietos nepajudėjęs Klemetas ją sulaikė. 
Stovėjo prisispaudę vienas prie kito. Klemetas ištiesė ranką. 

— Prašau, duok pakabuką... 

Nina žingtelėjo atatupsta ir ištraukė maišelį. Tiesdama 
papuošalą prisivertė šypsotis. Policininkas paėmė pakabuką 
ir kurį laiką neatitraukė nuo jo akių. Užsimerkė, atsimerkė, 
jį atsuko Ninai - mergina smaginosi, stebėdama porininką. 
Klemetas pakabuką suėmė dviem pirštais. 

— Sraidė, Nina. Gerai įsižiūrėk į s. 

Nina šypsojosi. Ir staiga šypsena sustingo. Ranka užsi- 
dengė burną, susmuko ant kėdės. 

— Dieve mano! — sušuko. - Ši s! Šita forma! Dieve mano, 
tokia pati kaip vienas iš ženklų... ant vienos Matiso ausies! 

Ketvirtadienis, sausio 27 d. 
Laplandijos glūduma, 


Kanadietis glaciologas naudojosi visa technika ir visais 
savo gebėjimais. Dirbo greitai. Per dvi valandas rado dar du 
riedulius. Nenuneigsi, kad urano koncentracija juose - dau- 
giau nei dominanti. Išskirtinė. Pagal SPP2 rodiklius rieduliai — 
daug žadantys. 

— Anomalijos iki aštuonių tūkstančių, yra ir geltonos spal- 
vos, - džiaugsmingai pareiškė. 

„Francaise des minerais“ glaciologas priklausė tai katego- 
rijai specialistų, kuriais Rakanjalio rūšies žmonės naudojosi 
tik esant neišvengiamai būtinybei. Išdidumas. Tačiau pačiais 
blogiausiais atvejais rieduliai ledynų galėjo būti velkami iki 
dvidešimt kilometrų ir tapdavo beveik neįmanoma atsekti jų 
šaltinio. Tuomet tokie tipai kaip Kalavėjus buvo privaloma 
blogybė. Šitas net pašoko iš džiaugsmo, maždaug už dviejų 
su puse kilometro pamatęs kur kas kampuotesnį riedulį - va- 
dinasi, ne taip toli ritosi. Jie artėjo prie šaltinio! 

Kanadietis glaciologas kelias valandas peržiūrinėjo pir- 
muosius tyrimų duomenis ir vietovės žemėlapį. Prieš iš- 
vykstant už dokumentus atsakingas skyrius į nešiojamąjį 
kompiuterį jam persiuntė visas turimas ataskaitas apie tiriamą 
vietovę. Įsikūręs šiek tiek nuo šalčio saugančioje priedangoje, 
duomenis Kalavėjus suvedinėjo į kompiuterį, dažnai taisėsi 
apvalius akinukus ir nuolat šūkčiojo iš džiaugsmo. 

Kanadietis nebendravo su vedliu samiu - jis atrodė toks 
pat neprieinamas ir uždaras, kaip ir Kalavėjaus kolega 

prancūzas. Tačiau Kalavėjui vienodai rodė. Jo reikėjo, ir jis 
stengsis iš visų jėgų, darbą padarys per trumpiausią laiką, ir 
kompanija tikrai bus patenkinta jo paslaugomis. Turėjo pri- 
pažinti, kad to storžievio prancūzo nuojauta - išskirtinė. Kai 
Rakanjalis pasakė, kiek laiko čia praleido, nenorėjo patikėti. 

Popietę, grįžęs iš pirmo išties vaisingo žvalgymo, Kalavė- 
jus per radiją susisiekė su kompanija: pagyrė kolegos Peslio 
radinius. O kai baigė kalbėti, prie jo priėjęs Rakanjalis iš visų 
jėgų skėlė antausį: Kalavėjui net ausyse suspengė, tačiau la- 
biau apstulbo, nei skaudėjo veidą. 

— Nedrįsk manęs vadinti Pesliu, šikniau tu nelaimingas, ir 
niekam nieko per radiją neperdavinėk! 


Klemetas ir Nina tikrai skubėjo. Kai suprato dėl įkarpos 
Matiso ausyje, apstulbo. Tačiau taip pat darėsi aišku, kad lau- 
kia nauji keblumai. Važiuodamas į Kautokeino centrą Kleme- 
tas mintis stengėsi sudėlioti aiškiau: 

— Matisą nužudė, nes jis pavogė būgną, ant kurio pažymė- 
tas telkinys. Kodėl nužudė? Ar todėl, kad pavogė, ar todėl, 
kad nenorėjo atiduoti? Kas nors bandė jį įtikinti, kad iš būgno 
galėtų gauti galių, ir pasinaudojo jo silpnumu? Aslakas? 

— Įsivaizduoji telkinio ieškantį Aslaką? Į jį tikrai nepa- 
našu... 

— Ne, bet galbūt Aslakui būgno reikėjo dėl galių? 

— Nori pasakyti, kad Aslakas šamanas? 

— Aslakas šamanas... 

— Manau, supratau, - toliau kalbėjo Nina: - tikri šamanai 
neplyšauja visa gerkle, kad jie šamanai. Tad kodėl ir ne, jis 
turi paslapčių? Ir, regis, samiai jį labai gerbia. 

Klemetas pakratė galvą. Nesąmoningai sumažino greitį. 

— Nežinau. Tik... Tik nesutampa su mano susikurtu jo 
įvaizdžiu. 

— Kokiu įvaizdžiu, Klemetai? — Nina staiga susinervino. — 
Tuo, dėl kurio kažką suniurnėjęs apgailėtinai pabėgai, kai 
turėjai jį apklausti? Man labai smalsu sužinoti, kokį tiksliai 

susikūręi Aslako įvaizdį. Aš tau papasakojau viską. Galėjau 
nutylėti apie papuošalą, man būtų buvę net paprasčiau, ti- 
krai. Bet papasakojau. 

Klemetas tylėjo, atidžiai žvelgė į apledijusį kelią. Prasi- 
žiojo. Ir užsičiaupė. Buvo bepradedąs pasakoti, tačiau persi- 
galvojo. 

— Tie, kas slypi už šio būgno istorijos, ieško telkinio, - pa- 
sakė Klemetas. - Jie pasinaudojo vargšu Matisu. Tas Rakan- 
jalis ieško telkinio, nurodyto ant būgno, dabar jau Žinome. 
Turime sužinoti, ar prancūzas veikė vienas. Ar jis nudūrė Ma- 
tisą, norėdamas išgauti, kur būgnas? 

— Maniau, įtarinėji Mikelį ir Juną, - paprieštaravo Nina. 

— Nepatikrinome, ar senasis Anri Monsas pažinojo tą Ra- 
kanjalį. Juk ir jie galų gale gali būti bendrininkai. 

Dabar nutilo Nina. 

— Ne, - galiausiai pasakė. - Arba, jei jie bendrininkai, Anri 
Monsas nežino, kas vyksta dabar. Juo taip pat galėjo pasinau- 
doti. Tačiau aš netikiu. Monsas iš tikrųjų gerbė Nilsą Labą. 
Nuoširdžiai jaudinosi, pasakodamas tą istoriją. Mane kur kas 
labiau domina, koks galėtų būti ūkininko tėvo Knuto Ulseno 
vaidmuo. 

— Vis tiek negaliu patikėti, kad Aslakas galėjo taip Žiauriai 
pasielgti su Matisu. Kažko nesuprantu Alsako ir Matiso san- 
tykiuose. Gal Juhanas Henrikas galėtų daugiau papasakoti, 
bet negalime su juo susitikti dabar, dėl Bratseno. 

— Gal Berita ką nors žino, - dingtelėjo Ninai. - Man pasi- 
rodė, kad išsisukinėja, kai anądien rodėme Aslako nuotrauką. 

Klemetas permąstė pokalbį su Berita ir aiškiai prisiminė, 
kiek nedaug ji kalbėjo apie Aslaką, nors jaudulio suvaldyti 
nuvažiavo Julo centro link. Po minutės Klemetas beldėsi į Be- 
ritos namų duris. 

Berita atidarė. Pamačiusi policininkus, nenustebo ir pa- 
kvietė užeiti į virtuvę, prieš tai nusimovus batus. Akys pati- 
nusios. Veikiausiai ilgai verkė. Klemetas linktelėjo Ninai. 

Nina paėmė Beritą už rankos ir metė žvilgsnį į porininką. 
Šis linktelėjo galvą. 

— Berita, turime priežasčių manyti, kad Aslakas galėjo... 
galėjo nudurti Matisą, - Nina berte bėrė žodžius. - Ar bent 
išpjaustyti jo ausis. 

Senutė staigiai atsisuko į Niną, susiėmė ranka už burnos, 
Klemetą, jis tylėdamas linksėjo galvą. Berita susiėmė veidą 
rankomis ir pratrūko raudoti. 

— O Dieve mano, - raudojo, neįstengė liautis. 

Nina suėmė už pečių, ėmė guosti. 

— Berita, mes žinome, kad Matisui buvai labai artima, už- 
jaučiame. Tačiau privalome... 

Sukrėsta moteris pakėlė galvą, akyse - kančia. 

— Dabar kenčiu ne dėl Matiso, - verkė, beveik šaukė, - dėl 
Aslako! 

— O Dieve mano, Aslakai, mano Aslakai, - pratarė ir vėl 
linguodama susiėmė galvą rankomis. 

Klemetas su Nina nustebę susižvalgė. 

— Berita, ką nori pasakyti? — senutę švelniai papurtė Nina. 

— Nejis! Ne jis! 

Berita kūkčiojo, žiūrėjo neviltingu žvilgsniu, tarsi pasaulis 
slystų jai iš po kojų. 


Brajanas Kalavėjus ir Andrė Rakanjalis rengėsi iškeliauti. 
Reikės žvalgyti kiek toliau. Aslakas pasiliks stovyklavietėje. 
Rakanjalis nebijojo, kad samis pabėgs. Prancūzas geologas 
saugumo sumetimais ir toliau kas dvi valandas perdavinėjo 
pranešimus - bendro pobūdžio, kad nepakenktų Bratsenui. 
Atrodo, pakanka grėsmės, pakibusios virš piemens namų. 
Nors geriau apie tai pagalvojęs Rakanjalis jau nebuvo toks 
tikras. 

Kiekvieną kartą, kai eidavo pro samį, piemuo į jį žiūrė- 
davo tokiu žvilgsniu, kad geologą trikdė. Nerimo nekėlė. 
Tuo labiau Rakanjalis nebijojo. Samis turėtų bijoti. Ar bent 

parodyti, kad bijo. Nieko panašaus. Jis neskubėdavo, nieko 
nesakydavo. Tik žiūrėdavo. Beveik visą laiką. Vis dar mito 
elnienos atsargomis, miegojo savo kampe. Taip ir nesileido 
atrodyti priklausomas nuo Rakanjalio — dėl nieko. Dažnai 
pusiau gulomis, atsirėmęs į susuktą elnio kailį, jį stebėdavo. 
Grobio tykantis liūtas. Žinantis, kad grobis nepaspruks. Štai 
apie ką galvoju, kai žiūriu į tą sušiktą lapį... Rakanjalis staiga 
aiškiai viską suvokė: samis elgėsi kaip laiko turįs grobuonis. 
Kaip vilkas, neabejojantis, kad grobis nepaspruks. 

— Kas yra, priedurni? — šūktelėjo jam Rakanjalis. - Nori į 
snukį? 

Brajaną Kalavėjų, regis, nustebino toks kolegos pykčio 
proveržis, tačiau nedrįso nieko sakyti. Baigė krauti įrangą, 
užsidėjo šalmą, nuleido akis, kai Rakanjalis įsiutęs į jį pasi- 
žiūrėjo.“ 


Nina atsistojo. Berita Kutsi nesiliovė kūkčioti. Nina su- 
prato: Klemetas galvoja apie tą patį, ką ir ji. Ir abu nenori 
patikėti. Berita galėjo padaryti... kažką nesuvokiama? Ji? Ne! 
Tuomet jų prielaidos subyrėtų kaip kortų namelis! Per daug 
beprotiška. Nina Beritą suėmė už pečių ir smarkiai papurtė: 

— Berita, privalai pasakyti! Labai svarbu! 

Galų gale visa apsiašarojusi samė atsisuko į policininkus. 

— Aslakas, — prabilo kiek susitvardžiusi, — Aslakas. Jis 
buvo... O Dieve, o Viešpatie... 

— Berita, kas buvo? 

Senoji moteris giliai įkvėpė. 

- Jis buvo vienintelė mano meilė. 

Policininkai apstulbo. Tikėjosi, prisipažins kažin ką svar- 
baus, tačiau tokios paslapties išgirsti nesitikėjo. Berita ir Asla- 
kas! 

Berita išsišnypštė. Nina atsisėdo jai iš dešinės. Klemetas 
pristūmė kėdę ir įsitaisė kairėje. Net Žvakė, ir ta, regis, suvir- 
pėjo, lyg ruoštųsi išpažinties metui. 


408 


Lapė sėdėjo įsmeigusi akis į žvakelę vidury stalo, vienin- 
telį šviesos šaltinį namie, ir nuo jos nenuleido akių visą pus- 
valandį. Policininkai nė karto jos nepertraukė. 

Niekuomet, patikino Berita, nieko kūniška tarp jos ir 
Aslako nebuvo. Aslakas niekuomet nesužinojo, kokią meilę 
jam jaučia Berita. Jos jausmai buvo iliuzijos, kurių tikėjosi at- 
sikratyti karštligiškai melsdamasi. Ne kartą ir ne du slapčia 
sižavėjusi, kaip mikliai jis užmeta virvę ar kaip aptvare abiem 
rankomis sugriebia elnią - pažymėti ar iškastruoti dantimis. 

Kiek kartų ji virpėjo, apimta iki tol nepatirtų stiprių 
jausmų, tokių gražių ir tokių alinamų. O kiek sapnų! Kiek ne- 
ramių naktų. Berita nieko nebeslėpė. Papasakojo apie nuolat 
pasikartojantį sapną. Nenuleido akių nuo mažytės, bet ryš- 
kios žvakės liepsnelės. Toks gyvas sapnas - ji vaikšto ketur- 
pėsčia elnių bandos vidury, ji - elnė. O Aslakas užmeta virvę 
jai ant kaklo ir pagauna. 

Nebylios viltys žlugo tą dieną, kai Aslakas sutiko tą, kuri 
turėjo tapti jo žmona, Ailą. Ji buvo visai jaunutė. Vos pen- 
kiolikos pažadėta Aslakui. Šio tėvas buvo miręs. Reikalą su- 
tvarkė Matiso tėvas Anta Laba. Būsimoji nuotaka buvo iš jo 
šeimos. Aila buvo penkiolikos, liekna, linksma, jau mokėjo 
išdirbti odas ir kailius, rankos įgudusios. 

Berita neturėjo jokios vilties. Troško numirti. Tačiau na- 
muose jos reikėjo. Mintis ir veiksmus paskyrė neįgaliam 
broliukui. O sapnuose taip ir liko Aslako. Toks buvo Beritos 
Kutsi likimas. Įtartini pastoriaus Larso Junsono kurstymai 
patirti nuodėmę, kad uoliau atsiduotų Dievui, ir tyli aistra 
vyrui, kurį manė esant geriausią Dievo globojamą samį. Ji pa- 
sirinko vienatvės ir atsidavimo kitiems kelią. 

Kurį laiką Berita tylėjo, sukryžiavusi rankas ant kelių, kiek 
palinkusi į priekį, svajingai žvelgdama į liepsnelę virtuvės 
prieblandoje. 

— Nedarykite nieko bloga Aslakui, - galiausiai nutraukė 

Atrodė, išsipasakojus jai palengvėjo. Policininkai laukė, 
kol vėl prabils. Jautė, kad pasakojimas nebaigtas. Klemetas 
pajuto, kad jie su Nina supranta vienas kitą, ir jam tai patiko. 
Tylos nebijojo. Tiksėjo sekundės. Atrodė, Berita kovoja pati su 
savimi. Tačiau Klemetas žinojo: kas sunkiausia, jau pasakyta, 
telieka laukti. Ir jie laukė. Liepsnelė virpėjo, šviesa blėso. Be- 

— Dievas žino, kad mūsų religijoje šventųjų nėra, - prabilo. — 
Bet jei nors vienas būtų buvęs, jis būtų Aslakas. Visa, ką jis 
padarė dėl. žmonos... 

— Ką nori pasakyti? — padrąsino Nina. 

— Buvote sutikę Ailą? 

Nina linktelėjo. 

— Tuomet matėte, kad jai pasimaišęs protas. Sakiau - buvo 
tikra gražuolė. Kai jie susipažino, buvo vos penkiolikos. Jam — 
dvidešimt penkeri. O Matisui, Dieve mano, Matisui - dvide- 
šimt. Buvo 1983 metai. Neramus laikai plynaukštėje. Prabėgę 
vos keleri metai po tos istorijos su užtvanka, žmonės norėjo 
sukliudyti ją statyti ant Altos upės, gal pameni, Klemetai... 
Žmonės buvo niūriai nusiteikę. 

Nina prisiminė straipsnius apie protestus. Prisiminė nuo- 
trauką su Ulafu Rensonu, jaunu karingu kovotoju. 

— Aslakas į tuos reikalus nesikišo. Politika niekuomet jo 
nedomino. Gyveno kitame pasaulyje. Žmonės kartais prie- 
kaištaudavo, bet taip jau buvo. Aslakas buvo toks tyras, jog 
galiausiai jį paliko ramybėje. Kai kurie net pradėjo gerbti. 
Galų gale užtvanką pastatė. Gal pameni, Klemetai, o gal jau 
buvai išvykęs ir dar negrįžęs, nežinau, tačiau regioną už- 
plūdo šimtai svetimšalių darbininkų. Nutikdavo... įvairių 
dalykų. Tais metais, 1983-iaisiais, vienas svetimšalis užpuolė 
jaunąją Aslako nuotaką. Viskas įvyko viename tų tunelių, 
kuriuos jie statė užtvankai. Vieną vakarą, kai ten nebuvo nė 
gyvos dvasios. Ten, tame tunelyje, ją išprievartavo. Ar žinojai, 
Klemetai? 

Pirmą kartą Berita pakėlė galvą. Klemetas papurtė galvą. 
Ne, jis nežinojo. Negalėjo išmesti iš galvos Aslako. Jautė, kaip 
užplūsta jausmai. Linktelėjo Beritai, kad pasakotų toliau. 

— Beveik niekas nežinojo. O tie, kas žinojo, nieko nedarė. 
Ką reiškė vargšė samė prieš tokius užtvankai reikalingus sve- 
timšalius. Vienas policininkas žinojo. Nesiėmė jokių veiksmų. 
Jis jau miręs. Meldžiausi už jo sielą. Aila buvo išprievartauta. 
Jai buvo penkiolika. Pažadėta Aslakui. Jie turėjo susituokti, 
kai Ailai sukaks aštuoniolika. Ji žinojo, kad yra pažadėta. Ne- 
norėjo nuvilti dėdės Antos Labos. Ir labiausiai bijojo prarasti 
Aslaką. Buvo apimta nevilties. Vieną dieną ji atėjo pas mane. 
Dieve mano, kokia ji buvo graži. Dieve mano, kaip ji kentėjo... 
Ji uždėjo rankas ant pilvo, ir aš supratau. Meldė mane padėti. 
Viešpatie, ant kelių atsiklaupusi meldė padėti atsikratyti to 
vaiko. 

Berita rankomis užsidengė veidą. Krūtinė kilnojosi. Mote- 
ris sunkiai dūsavo. Susitvardė. 

— Aš negalėjau. Negalėjau. Aila išėjo, apimta juodžiausios 
nevilties, ji taip verkė, kaip penkiolikmetis vaikas, nesupran- 
tąs, kas jam nutiko. Dieve mano, tos ašaros ir tas riksmas, vis 
dar regiu ją prieš save, susiėmusią rankomis galvą ir rėkian- 
čią, ir verkiančią. 

Beritai užgniaužė gerklę. Vėl pratrūko raudoti, kūnas 
trūkčiojo nuo kančios kupinos raudos. Užsikniaubė ant stalo 
ir verkė, užsidengusi sielvarto perkreiptą veidą. 

Nina ir Klemetas stebeilijosi į gęstančią žvakę, laukė, kol 
Berita vėl prabils, susigraudinę iki ašarų. Berita išsitiesė, 
balsas pasidarė kažin koks tolimas, keistas, lyg kažkas kitas 
šerkšnijusį langą. Kalbėjo lėtai lėtai. 

— Sužinojau vėliau. Gimė berniukas. Aila pagimdė viena. 
Paskui jį nunešė ant užtvankos tą dieną, kai ją atidarė. Ji... ji... 
žiūrėjo, kaip vaiko kūnelis ištykšta ant uolų. Ir tada išprotėjo. 

Berita nutilo. Ilgai tylėjo. Žvakė beveik sudegė. 

— Po to Aila taip ir neatsigavo. Kartais rėkdavo: „Lapset, 

lapset!“, „Vaikas, vaikas!“ lyg sužeistas žvėris ir keldavo ran- 
kas į tuštumą virš galvos. Lyg norėdama pagauti kažką krin- 
tantį. Daugiau niekuomet nekalbėjo. 

Žvakė užgeso. Į viršų nuvinguriavo paskutinis dūmelis. 
Mėnulio šviesa užliejo prieblandoje skęstantį kambarį. Blau- 
siai apšvietė Beritos ir policininkų veidus. 

- Iš kur sužinojai? - paklausė Nina. 

— Iš Aslako. Tuomet mes kalbėjomės paskutinį kartą. Vė- 
liau nedrįsau jo užkalbinti. Tačiau Aslakas neatsisakė Ailos. 
Rūpinosi. Kaip šventasis. 

Nina pastebėjo, kaip Klemeto veidu perbėgo šešėlis. Ty- 
lėdamas linkčiojo galvą. Matyt, jis supranta, pagalvojo Nina. 

Kai policininkai atsistojo ir susirengė eiti, Berita liko viena 
tamsoje skendinčioje virtuvėje. Klemetas ir Nina priėjo prie 
durų ir išgirdo tylų, silpną ir neatpažįstamą Beritos balsą, at- 
aidintį iš ją apgaubusios prieblandos: 

— Nedarykite nieko bloga Aslakui... 


52 


Ketvirtadienis, sausio 27 d. 


Laplandijos glūduma. 


giau nevadino Pesliu. Tačiau prancūzas juo nepasitikėjo. 
Visuomet stovėdavo šalia, kai šis perduodavo per radiją pra- 
nešimus - norėjo būtų tikras, kad kanadietis liežuvio nelai- 
dys. Kalavėjus jautėsi stebimas. Nervinosi. Nervinosi ir dėl 
kitų priežasčių. Daugybę valandų dirbęs prie uolų, tikrinęs 
su SPP2 matuokliu, tyrinėjęs žemėlapius, duomenis perkėlęs 
į senąjį geologinį žemėlapį, drebančiomis rankomis į Rakan- 
jalio pusę jis pastūmė žemėlapį. 

— Čia, - sumurmėjo. - Būsime rytoj ryte. Esu tikras. Nusta- 
čiau anomalijų iki aštuonių tūkstančių, ir yra geltonos uolie- 
nos. Neįtikėtina. Mes stumiamės kažko milžiniško link. 

— Tai va ką tas garsusis tipelis piešė žemėlapyje, - tarsi kal- 
bėdamasis su savimi, pratarė Rakanjalis. - Veikiausiai jis pats 
nežinojo, ką buvo randąs. Tačiau matė geltonos uolienos. Įsi- 
vaizdavo, kad tai auksas. Nesuprato radęs urano. 

— Tikriausiai jūs teisus, šitas žemėlapis gana senas, prieš 
Antrąjį pasaulinį karą uranu nesidomėta. Tačiau šiandien 
viskas kitaip! Nuostabu, ar suvokiate? Dar prireiks daug 
matavimų ir gręžinių. Tačiau jei telkinys iš tiesų toks dide- 
lis, kaip rodo mūsų duomenys ir kaip nurodyta žemėlapyje, 
„Francgaise des minerais“ taps pasaulinės urano rinkos ly- 
dere. Neįtikėtina! 

— Aha, jau sakei, - pritarė Rakanjalis. - Tik priminsiu mūsų 
susitarimą, vyruti! Kol kas užčiaupi koserę, aišku? 

— Hmm... taip, žinoma, - mikčiojo kanadietis, tikėjęsis, jog 
dabar, ką tik atradus tokio dydžio telkinį, kolega pasidarys 
švelnesnis. 

Sudvejojo, paskui kalbėjo toliau: 

— Vis dėlto man kai kas kelia nerimą. 

— Aha, ir kas? 

— Gal ne nerimą, tik kiek: trikdo. 

— Tai gal pasakysi pagaliau? 

— Pagal įvairius mano skaičiavimus, aprašus, į senąjį Že- 
mėlapį perkeltus duomenis, palyginimus, kuriuos atlikau... 

— Gal gali trumpiau! 

— Šis milžiniškas urano telkinys gali būti prie pat Altos 
upės. Jei komerciškai jis pasirodys pelningas, eksploatavi- 
mas kels problemų. Reikės kuo geriausios saugos, nes pavo- 
jus - didžiulis. Manau, mums tai ne kliūtis - turime patirties 
ir galimybių. Įsivaizduoju blogiausia: jei iš mūsų telkinį nu- 
gvelbtų nedidelė kompanija. Pasekmės galėtų būti baisios. 

Įsivaizduokite tonas radioaktyviųjų atliekų, plūstančių 
tiesiai į Altą. Pats veikiausiai suprantate. Užterštų visą re- 
gioną, tektų iškeldinti visus kaimus, esančius prie upės. Ir, 
matyt, kartu tai būtų elnių auginimo pabaiga. Laimė, mes 
sugebėsime to išvengti, ar ne? Kainuos labai daug, tačiau 
tikriausiai verta bandyti laimę. 

— Paskaitą baigei? Gal galim dirbt toliau? Dabar viską su- 
lankstysim, perkelsim stovyklavietę, kad rytoj auštant galė- 
tume pradėti. Turim padaryti rytoj — supranti, ar ne? - nes 
netrukus dalys licencijas. Tai paskutinė mūsų galimybė. Tavo 
taip pat, jei tikiesi gražios profesinės ateities, aišku?! Rytoj 
turi sublizgėti! 

Atsisuko, pajutęs, kad į jį Žiūri samis. Pirštu bedė į pie- 
menį. Šis nesuprato nė žodžio, tačiau, kaip Rakanjalis ir tikė- 
josi, nuo jo akių nenuleido. 

— O tu! - sušuko vis dar ištiesęs pirštą. - Sutvarkyk perkė- 
limui priebėgą. Išvyksim po valandos. 

Tik dėl vieno Rakanjalis klydo. Ramiai grauždamas mėsą 

nuo elnio kaulo Aslakas išties nenuleido akių. Žiūrėjo ne į 
nėlę-apyrankę, kurią pirmąsyk išvydo savo palapinėje. Ir ku- 
rią atpažino Žmona. 


Eva Nilsdoter ką tik atvyko iš Malo. Susitikti su P9 patru- 
liais Šiaurės geologijos instituto direktorė nuėjo į komisariatą. 
Rolfas Bratsenas kurį laiką ten nesirodė. Baigė apklausti abu 
elnių augintojus samius ir netrukus išvyko, pareiškęs, kad 
turi kažką patikrinti vietoje. Niekas nedrįso klausti ką. Brat- 
senas atrodė akivaizdžiai susijaudinęs: ir agresyvus, ir baisiai 
laimingas. Niekas nežinojo, kada jis grįš. 

Protestuotojai nuo komisariato nė neketino trauktis. Abu 
samius laikė per ilgai, tad prasidėjo grandininė reakcija. Šie 
vyrai dalyvavo politikoje, ir kai kurios norvegų Parlamento 
partijos pradėjo nerimauti dėl to, kas dedasi Didžiojoje Šiau- 
rėje. Jaudinosi ir todėl, kad NRK rodė reportažus, kur jau ma- 
tyti plakatų su užrašais „Laplandija - lapiams“. 

Eva Nilsdoter policininkus užtiko Ninos kabinete. Geo- 
logė atrodė susikaupusi. 

— Meilučiai mano, - pradėjo be užuolankų, - patys to neži- 
nodami, pagavote stambų laimikį. Pirma, nė vienas iš žemė- 
lapių, rastų jūsų valstiečio kamaroje, nesutampa su Fliugerio 
užrašais, kuriuos matėt ir tyrinėjot Male. Tačiau manau, kad 
tas bičas kažkuo ypač domėjosi. Kita vertus, labiau įsigilinau 
į jūsų bylą ir nuorodas ant būgno - viską sugretint man pa- 
dėjo bendradarbiai. Prisiminkite, ką jums sakiau. 

Fliugeris rašė apie geltoną uolieną, apie laiko paveiktus 
juodus uolų blokus. Palyginome ir su duomenimis iš oro, 
gautais, kol dar nebuvo sustabdytos urano paieškos, ir čia 
jūs matot radioaktyviąją zoną, kur daug granito ir kur yra 
tokių skalūnų, iš kurių galima gaminti uraną. Nežiūrėkit į 
mane kaip avinai į naujus vartus! Tai reiškia, kad veikiausiai 
kažkur toje zonoje yra urano telkinys. Jei jis pateks į kokių 
menkų įstaigėlių rankas, jei tik jie bandys gauti mėginių iš 

giliau sprogdindami ir nenorės palaukti normalių karotaži- 
nių mėginių, užterš visą gamtą aplinkui, bus tikra ekologinė 
katastrofa - šalia juk teka upė. Ką jau kalbėt apie radono dujų 
pavojų. Pasakojau. 

bininkai aprūpinami kaip reikiant, patalpos vėdinamos, kaip 
būtina, galima dirbti. Bet jei viso to nėra, nuo radono plaučių 
vėžys beveik garantuotas. O jei dar rūkai, tai susirgsi visomis 
įmanomomis vėžio formomis. Tas radonas - tikra bjaurastis. 
Pamaniau, ar tik ne jis išžudė tuos jūsų bičus ant būgno. Pa- 
rodykit būgno nuotrauką. 

Klemetas padavė padidintą nuotrauką. 

— Pažiūrėkit. Jūsų vizijos ar kas ten, nežinau. Nuo telki- 
nio - į karstus. Tiesiai. Nežinau, kada būgnas padarytas, bet 
jūsų šachtininkus greičiausiai iššienavo radonas. Ir šiandien 
dar taip nutinka Afrikoje ar kur kitur, kur niekas neįspėja 
darbininkų apie pavojų. Jei šachtininkai dar ir rūko, mikliai 
padeda šaukštą. Tikri spąstai. Radonas bekvapis. Esu tikra, 
samiai tais laikais dūmijo kaip kaminai. Ir turbūt girtavo. 
Švedai juos bandė prisivilioti su tabaku ir svaigalais, kaip, 
beje, visur, kur reikėdavo prisijaukinti geruosius laukinius. 

Dėl jūsų būgno telkinio — vyručiai aiškiai nežinojo, kad 
ten uranas. Tikriausiai susidomėjo geltona uoliena, nes tais 
laikais karalių rūmuose ja puošė keramiką ar taures. Jei per- 
gabenamas tikrai uranas, tokioje mažoje nevėdinamoje šach- 
toje, kur oras pritvinkęs radono, visi šachtininkai užtikrintai 
galėjo žūti. 


Rolfas Bratsenas su Karlu Ulsenu susitiko Mazės pakrašty, 
93 kelyje, tarp Altos ir Kautokeino. Laikinai einantis komisaro 
pareigas atrodė nusiteikęs prastai. Paliko automobilį nuoša- 
liau ir nuėjo iki senojo ūkininko pikapo. Paskutinis geologo 
pranešimas ragino nedelsti. Ulsenas prancūzu nepasitikėjo. 
Ir kuo ilgiau mąstė, tuo labiau bijojo, kad tas velnias jo neap- 
mautų. Nes jei tą stebuklingą telkinį tikrai rastų, apie jį galėtų 

pranešti Ulseno neįspėjęs. O tuomet jis, Karlas Ulsenas, kuris 
visą gyvenimą vaikėsi tėvo svajonės, liks prie suskilusios gel- 
dos. 

Negalėjo būti nė kalbos, kad taip įvyktų. Juk taip kruopš- 
čiai viską darė! Lėtai pasisuko į Bratseną - skaudėjo kaklą. Šis 
gerų naujienų nepranešė. Bendradarbiai pradėjo kažką įtari- 
nėti dėl jo elgesio su prancūzų geologu. Pyktis, regis, augo — 
dėl tų dviejų suknistų lapių. Turi pažinčių kaip kokie komu- 
nistėliai ir pridaro bėdų. Bratseno padėtis nepavydėtina. 

Šituo asilu Ulsenas kliautis negalėjo. Užsispyrėlio išraiška 
rodė tik beribę kvailybę. Tačiau, regis, Ulsenas sugalvojo 
išeitį. Gal jam pavyks išsaugoti ir Bratseno vietą, nes jo dar 
gali prireikti ateity. Ir ypač užsitikrinti, kad iš rankų neiš- 
sprūstų telkinys. 

- Žinom, kur prancūzas? - prisimerkęs paklausė Ulsenas. 

— Taip, bent tiek žinome. Visiškoje dykvietėje. Ten nėra 
ganyklų. Niekas ten nevažiuoja, kažkoks pasaulio pakraštys. 

— Tuomet viskas paprasta, - tarė senis. - Nesijaudink, vy- 
ruti, viskas susitvarkys. Tavo prancūzo nuvažiuosim pažiū- 
rėti iš toli. Iš lėto prisiartinsime. Ir kai būsim tikri, kad tikrai 
rado to, ko turėjo rasti, užklupsi jį, supranti? Sulaikysi. Nie- 
kas nieko negalės tau pasakyt, supranti, vyruti? 

— Taip, gerai. Tačiau jo kompanija gali pateikti prašymą. 

Ulsenas sėdėjo lyg niekur nieko. Atsakymą žinojo. Tik no- 
rėjo, kad Bratsenas pats suprastų, kas laukia. 

- Ir, žinoma, jis gali papasakoti dar daugiau, - Ulsenas ap- 
simetė, kad nuliūdo. 

— Gali papasakoti, kad dirbo jums, - sutrikęs pratarė Brat- 
senas. 

— Net ir nepagalvojau apie tai, - atsakė senasis Ulsenas. 

— Mąsčiau apie tai, kad galėtų papasakoti, kaip tu jam ant 
lėkštutės patiekei mažąją Ulriką, prisimeni, penkiolikmetę 
padavėją, - pridūrė senis ir patenkintas stebėjo, kaip staiga 
persimainė Bratseno veidas. 

Penktadienis, sausio 28 d. 
Saulė teka 7.02, leidžiasi 14.02, 
Dienos ilgumas - > val. 


7.30. Laplandijos glūduma, 


Rakanjalis ir Kalavėjus išvyko labai anksti. Naktis buvo 
trumpa, šalta ir nervinga. Kalavėjus juto įtampą. Valgydamas 
pusryčius, tiksliai išaiškino Rakanjaliui, ką reikia daryti. Pa- 
gal riedulius nustatė ledyno slinkties kelią. Per dieną ledy- 
nas galėjo pasislinkti metrą. Tikslą jie galėjo pasiekti eidami 
tuo keliu, sekdami ištirtų geologinių žemėlapių nuorodas. O 
senasis geologinis žemėlapis, kurį gavo Rakanjalis, žinoma, 
nepasakęs, iš kur, abejonėms vietos nepaliko: Kalavėjaus 
skaičiavimais, jie buvo arčiau nei už trijų šimtų metrų nuo 
milžiniško urano telkinio. 

— Tai jau galim eit? — atsirėmęs į švedišką geologo plak- 
tuką, kanadietį pertraukė Rakanjalis. 

Saulė dar nepatekėjusi, bet sniego baltuma skleidė pakan- 
kamai šviesos. Jie negalėjo gaišti. Prašymą licencijai gauti rei- 
kėjo užpildyti iki Kasybos reikalų komiteto posėdžio vasario 
pirmąją, antradienį. 

Kalavėjus pakrovė sniegaeigį, patikrino radiją. Jau įsivaiz- 
davo, kaip naujieną perduos Paryžiui. Neįtikėtina sėkmė! 
Šypsojosi pats sau, nepastebėjo, kad Rakanjalis jį stebi. Kana- 
dietis mostelėjo samių vedliui. 

Kalavėjus tryško džiaugsmu. Greitai sukorė - Rakanja- 
lis iš paskos — kelis šimtus metrų, juos skiriančių nuo kalno 
šlaito. Niekuomet taip nesijaudino. Į paskutinį žygį apsiavė 

sniegabridžius iš itin lengvo pluošto. Keliavo palei kalno ke- 
terą, artėjant prie viršūnės, šlaitas darėsi statesnis. Kalavėjus 
pasiekė viršų ir sustojo. 

Už plokščios viršukalnės matė kažką panašaus į besilei- 
džiantį takelį. Kalavėjus kiek paėjo palei keterą, kad geriau 
matytų. Sustingo. Šioje nelygioje vietovėje nieko aiškiai ne- 
kažkokias keistas sankaupas. Buvo pasiėmęs galingą žibintą, 
pašvietė. Šešėlis išnyko. Pasirodė kažin kas panašaus į įtvirti- 
nimus. Kanadietis atsargiai nusileido takeliu ir prie jų priėjo. 

— Rakanjali! - sušuko. - Tuojau pat ateikite čia! 

Netoliese esantis prancūzas priėjo, pasirėmė į plaktuką. 
Pamatė. 

— Įėjimas į seną šachtą... 

Kalavėjus priėjo arčiau. Įėjimas į šachtą - mažulytis. Teks 
susilenkti vos ne pusiau, kad tilptumei. Jam užgniaužė ger- 
klę. Pašvietė žibintu. Atsisuko ir tiesiai prieš save pamatė Ra- 
kanjalio veidą. 

— Pirmyn, - pasakė jam prancūzas. - Eisiu paskui. 

Kalavėjų apėmė nerimas. Dvilinkas įsmuko pro siaurą 
angą, stengėsi nepaslysti. Lyg ir koridorius, vos dviejų metrų, 
išlenktas. Gale - kokių penkiolikos kvadratinių metrų patal- 
pėlė. Iki lubų - vos metras dvidešimt. Sienos išdaužytos. Kai 
kurios vietos gremžtos labiau, matyti gyslos, kuriomis sekė 
šachtininkai. 

Kalavėjus švilptelėjo. 

- Įsivaizduojate? Žmonės buvo iki čia prisikasę, ieškodami 
iškasenų. 

„Estwing“ plaktuku trinktelėjo į uolą. Atrodo, tikrai urani- 
nitas - natūralus urano mineralas. 

— Kaip manote, kiek metų šitai šachtai? 

— Neturiu žalio supratimo. Tik žinau, kad į Laplandiją 
žvalgyti išteklių buvo atkeliauta 1600 metais. Gal šachta - tų 
laikų. Dabar ne laikas istorijos paskaitoms. Pašviesk čia! 

Kalavėjus pakėlė žibintą. Rakanjalis įjungė SPP2. Nustatė 
ties tukstančiu penkiais šimtais. Aparatas iškart supypsėjo 
visu pajėgumu. Uždaroje erdvėje garsas buvo nepakeliamas. 
Kalavėjus užsispaudė ausis. Prancūzas nekreipė dėmesio. 
Nustatė iki penkių tūkstančių. Nė sekundės neprireikė, vėl 
pypsėjo visu pajėgumu. Jau nuleidęs rankas kanadietis vėl 
jas kilstelėjo apstulbęs. Rakanjalis pradėjo nervintis. SPP2 nu- 
statė iki penkiolikos tūkstančių. 

Tik du kartus per visą gyvenimą SPP2 jam teko nustatinėti 
iki didžiausio dydžio. Prieš kelias dienas, kai aptiko riedulį, 
ir kai buvo gavęs užduotį Kanadoje, garsiojoje „Cigar Lake“ 
urano šachtoje: ten urano koncentracija buvo didžiausia pa- 
saulyje - du šimtai dešimt kilogramų urano iš tonos uolienos, 
arba du šimtus kartų daugiau nei daugumoje žemės telkinių. 

Cypsėjimas didėjo neįtikėtinai greitai ir vėl pasiekė ribą. 
Penkiolika tukstančių per sekundę! Kalavėjus žiūrėjo į Ra- 
kanjalį, išpūtęs akis už apvalių akinukų. „Cigar Lake“ telki- 
nys, ko gero, ką tik nusileido į antrą vietą. 


39 val. Kautokeinas. 


P9 patruliai buvo besirengią išvykti, kai lipdamas į auto- 
mobilį Klemetas pamatė dėdę Nilsą Antę, žingsniuojantį ko- 
misariato link. Klemetas apstulbo. Pirmą kartą jį matė taip 
arti šios įstaigos. Policija — kaip ir bažnyčia — buvo viena tų 
vietų, kurias dėdė apeidavo iš tolo. Klemetas jam pamojavo. 
Ir dar labiau nustebo, kad su dėde ėjo Hiuris Mankeris, bū- 
gnų specialistas. Ką jis veikė taip toli nuo Jukasjervio? Ką jie 
abu kartu veikia? 

Policininkas nusikeikė. Reikėjo kuo skubiau rasti Rakan- 
jalį, kol neištiko katastrofa. Klemetas nebuvo visiškai tikras 
dėl vietovės, kur ieškoti prancūzo, o čia dar papildomi rūpes- 
čiai, kurių visai netroško. Jam reikės gauti nuorodų, rasti pėd- 
sakus. Laimė, oras palankus. Žiemą sniege pėdsakus paslėpti 

sunkiau. Laukdamas, kol dėdė prieis, neramiai žvilgtelėjo į 
dangų. Tekėjo saulė, dangus nuostabus. Tačiau įžvelgė ir ne- 
rimą keliančių ženklų. Popietę galėjo kilti pūga. Tuomet su- 
die pėdsakams... 

— Sveikas, sūnėne! Užsivilkai uniformą? Žinai, nelabai 
tau tinka... Turiu šį tą pasakyti. Šalsim čia ar eisim pas tave? 
Mano draugą Hiurį - jo nemačiau kelerius metus - būgno 
istorija sukrėtė. Būtinai norėjo su manimi pasikalbėti. Spe- 
cialiai atvažiavo. 

— Nina, - tarė Klemetas automobilyje įsitaisiusiai porinin- 
kei, - einame penkioms minutėms į garažą. Nilsai Ante, mes 
tikrai labai skubame! 

Jie nuėjo į policijos garažą, durys buvo dar atidarytos. Kle- 
metas parodė į kamputį - stovėjo dvi aptrintos sofos. Prie jų 
pastatyta sena medinė kėdė, dar galinti išlaikyti dviejų apy- 
pilnių peleninių svorį. Komisariato rūkomasis. Visi susėdo. 
Tik Nilsas Antė liko stovėti. Klemetas negalėjo patikėti savo 
ausimis, kai dėdė užtraukė joiką. Praeinantys policininkai 
nustebę stabtelėdavo. Pamatę Klemetą ir Niną su giedotoju, 
gūžtelėdavo pečiais ir nueidavo. 

— Joikas man kažką primena, - susimąstė Nina. 

Vilties netekęs Klemetas atsistojo, sviedė į dėdę įniršio ku- 
piną žvilgsnį. 

— Tai giesmėmis gaišini mane? - pratrūko. - Nori pagiedot 
galutinę savo kinei skirto joiko versiją? Važiuojam, Nina! 

Žengė porą žingsnių, pamatė, kad Hiuris Mankeris klas- 
tingai šypsosi. Mankeris sugriebė jį už rankovės. 

— Paklausyk dėdės, tau gali būti įdomu!. 

— Tai ne panelės Čang joikas, - tarė įsižeidęs Nilsas Antė. - 
Tu nesiklausei, kai giedojau. Ir paprašysiu jai parodyti tru- 
putį pagarbos: ji - ne mano kinė, o mano Čangunetė. 

Klemetas giliai atsiduso. 

— Ir ką? 

— Joikas. Buvo joikas, - paaiškino Hiuris. - Iš pradžių ne- 
atkreipiau dėmesio į ženklą, tiek daug jų buvo ant būgno. O 

vis dėlto jis - svarbioje vietoje, saulės vidury, pamenate, tas 
kryžius, kurį neša Maderaka, karalius, kareivis ir pastorius. 
Nebuvau tikras, kad tai svarbu, tačiau norėjau įsitikinti. Pa- 
ieškojome su tavo dėde. Jo atmintis joikams - neįtikėtina, jis 
— kone vaikščiojanti enciklopedija. Tavo dėdei šovė geniali 
mintis šią istoriją susieti su Matisu, su vienu Matiso joiku. 

— Joikas, kurį giedojai, Nilsai Ante, - tas pats, kurį giedojo 
Matisas, kai buvome pas jį nuvykę! —- sušuko Nina. 

— O Matisas giedojo savo tėvo joiką, jo tėvas — savo tėvo, — 
dėstė Nilsas. Antė, patenkintas, kad užčiaupė sūnėną. - Jį 
radau tarp senų įrašų. Jei nekalbėtume apie būgną, gali atro- 
dyti, kad tai vienas iš daugelio joikų. Niūrus, net labai niūrus, 
tačiau yra ir tokių. Jame kalbama apie konkrečią vietą. Gie- 
dama apie krintantį į ežerą krioklelį, ežero pakrantę - lokio 
galvos pavidalo, apie ežero salelę. 

— Manau, - prabilo Hiuris Mankeris, - kad tas joikas buvo 
skirtas nurodyti vietai, kur paslėptas būgnas. Esu įsitikinęs. 
Dar joikas pasakoja, kad šios istorijos šiukštu nevalia už- 
miršti, ją reikia perduoti iš kartos į kartą. Lyg perspėjimas iš 
anapus. Būgno gamintojas, o būgnas padarytas XVII amžiaus 
pabaigoje, norėjo perduoti žinią - dabar neabejoju. 

Jūs žinote, kad tais laikais samiai rašyti nemokėjo. O tas 
samis mokėjo gaminti būgnus ir kurti joikus. Nelaimė, nie- 
kuomet nesužinosime, kas jam atsitiko. Tačiau, sukūręs joiką, 
tikėjo, kad vieną dieną būgną ras ir jo paslaptį atskleis. „Andt- 
sekas išsivirė kavos ant šlaito vakaruose. Patekėjo saulė. Jų 
bandos iš abiejų slėnio pusių susimaišė. Jouna buvo kitoje 
slėnio pusėje.“ Manome, čia patikslinama tai, ko nėra ant bū- 
gno. Sakei, dvejojate dėl dviejų zonų? 

Klemetas iš kelnių kišenės išsitraukė žemėlapius. Ištiesė 
ant kelių. Dėdė pasilenkė. 

— Slėnis su dviem brastomis ir dviem ganyklomis. Čia, — 
Nilsas Antė bedė pirštu į vieną žemėlapį. 

Penktadienis, sausio 28 d. 
93 ir 92 kelių sankirta. Kavinė „Renlycka“., 


P9 patrulių automobilis greitai riedėjo 93 keliu šiaurės 
kryptimi. Rakanjalis tikrai turėjo per čia važiuoti, norėdamas 
pasiekti ketinamas žvalgyti vietoves. Vienas kitą vejantys 
pastarųjų dienų įvykiai, rastas būgnas, išsiaiškinta jo prasmė 
Klemetą panardino į savotišką džiaugsmingą svaigulį. Iš pra- 
džių. Tačiau kuo daugiau mąstė apie šią istoriją, tuo labiau 
niuro. 

Ar šiandien galėtų nutikti tokia pati nelaimė, kaip ta, išžu- 
džiusi samių kaimus XVII amžiuje? Bent jau aišku, kad laikai 
gerokai pasikeitę: tokie samiai, kaip Ulafas Rensonas, devin- 
tajame dešimtmetyje panašioms kompanijoms, sakykim, kaip 
„Mino Solo“, pasipriešino. Šiek tiek. Senais laikais lapiai vei- 
kiausiai nesipriešino. Neseni įvykiai bylojo, kad reikalai gali 
pakrypti bloga linkme. Net jei pavojus milžiniškas, ar šian- 
dien jie gebėtų pasipriešinti urano šachtos eksploatavimui? 

Klemetas parodė posūkį ir sustojo prie kavinės „Renlycka“, 
priklausančios Juhano Henriko žmonai. Jo dar nepaleido, ta- 
čiau Kautokeine pasilikęs teisėjas Klemetui sakė, kad Juhanas 
Henrikas ir Ulafas Rensonas bus laisvi jau vakare. Sekmadie- 
nio vakarą turėjo prasidėti Jungtinių Tautų konferencija - nu- 
matytas priėmimas, tad visiems atrodė puiki mintis paleisti 
abu samių piemenis. Teisėjas norėjo juos dar šiek tiek palai- 
kyti, kol pagaus Mikelį ir Juną. Dar dviejų samių piemenų 
sulaikymas galėjo reikšti samių persekiojimą, bet šiuo atveju 
bent buvo neginčijamų įrodymų - dėl tepalo dėmės. 

Aikštelėje stovėjo du sunkvežimiai. Vienas su Rusijos nu- 
meriais, kitas —- su Švedijos. Klemetas su Nina nuėjo į kavinę. 
Juhano Henriko žmona kaip visuomet stovėjo prie kasos. 
Kampe prie stalo sėdėjo vienišas vyras. Pasisveikino link- 
telėję galvas. Policininkai priėjo prie kasos. Užsisakė kavos. 
Juhano Henriko žmona neatrodė sužavėta, juos išvydusi. 

— Ar pas tave buvo užsukęs šitas vyras? - paklausė Kleme- 
tas ir parodė Rakanjalio nuotrauką. 

— Taip, - nedvejodama atsakė moteris. - Jis sėdėjo kampe, 
ten pat, kur dabar sėdi vairuotojas rusas, turėjo krūvą žemė- 
lapių. Ilgai užsibuvo. 

— Ar pameni, kurią dieną? 

Moteris susimąstė. Kažkas švilpiniavo tualete, girdėjosi, 
kaip nuleido vandenį. 

— Arba penktadienį, arba antradienį. Pamenu, nes tas tua- 
lete švilpaujantis vairuotojas užsuka antradieniais ir penkta- 
dieniais. Vis važiuoja šiuo keliu. Prisimenu, kiek pasišaipė iš 
to vyro nuotraukoje. 

- Žinai, kur jis rengėsi vykti? 

— Žinau tik tiek, kad rengėsi keliauti į Aslako stovykla- 
vietę. Daugiau nieko nesakė. 

— Paskui užvažiavęs nebuvo? 

— Ne. 

Klemetas sumokėjo už kavą ir abu ėjo sėstis, kai atsidarė 
tualeto durys. Švilpaudamas ir spragsėdamas pirštais išėjo 
vairuotojas. 

— Zuikeli mano brangiausias, paruošk sumuštinių, grįšiu 
po penkių minučių. Ir turėsiu važiuot. Igori! - riktelėjo rusui 
vairuotojui. - Nemėgink kabint mano sužadėtinės! 

Rusas sukrizeno ir mostelėjo ranka. Švedas švilpaudamas 
išėjo. Klemetas jį atpažino —- tas pats švedas vairuotojas su 
tatuiruote, smulkus kontrabandininkas. Pašnibždėjo Ninai 
į ausį. Abu policininkai vairuotoją nusekė akimis. Tas apsi- 
vilko kailiu muštą darbinį kombinezoną, atidarė geležinę po 
priekaba pritvirtintą spintelę. Klemetas padėjo puodelį ant 

stalo. Švedas vairuotojas ką tik ištraukė bidoną. Tepalo bi- 
doną - „Arktisk Olje“ markės. Tos pačios, kokios rado pas 
Ulseną garaže. Nina irgi suprato. 

Vairuotojas per piltuvėlį supylė tepalą, tuščią bidoną iš- 
metė į konteinerį. Švilpiniuodamas grįžo į kavinę. Ir energin- 
gai šluostėsi tepaluotas rankas į išteptą kombinezoną. 


Brajanas Kalavėjus niekad gyvenime taip nesijaudino. Ko- 
kia sėkmė! Jis ką tik rado telkinį - ar veikiau rado iš naujo — 
galintį „Francgaise des minerais“ paversti pasauline urano 
gavybos lydere. O jis, Kalavėjus, atsekė telkinį! Žinoma, tu- 
rėjo pripažinti, kad Rakanjalio medžiotojo instinktas taip pat 
padėjo. Kanadietis džiūgavo kaip vaikas. Vyrai sugrįžo prie 
sniegaeigių. Kalavėjus buvo devintame danguje. Apimtas eu- 
forijos. Euforijos! Net primiršo bjaurų prancūzo charakterį. 
Juokais šiam plekštelėjo per petį. Laimingas - jis buvo laimin- 
gas! 

Paėmė radiją iš dėžės, pritvirtintos prie sniegaeigio, bandė 
susisiekti su Defanse įsikūrusia „Francgaise des minerais“ 
būstine. Būtinai turi pranešti šią neįtikėtiną naujieną. Šypso- 
damasis atsisuko į Rakanjalį. 

— Nenoriu jūsų įžeisti, Andrė, tačiau iš tiesų suprantu, ko- 
dėl jus vadina Pesliu. Puikus darbas! 

Kanadietis nusisuko į radijo pusę sureguliuoti aparato ir 
susisiekti su Paryžiumi. Jis neišgirdo, kaip tyliai tyliai Rakan- 
jalis paklausė, ką ketina pranešti. Nesitverdamas džiaugsmu, 
kad praneš tokią žinią, Kalavėjus taip pat neišgirdo, kaip Ra- 
kanjalis pasakė, kad geriau būtų nevadinęs jo Pesliu. Pasku- 
tinis dalykas, kurį Kalavėjus matė, buvo ilgo plono šešėlio 
šmėkštelėjimas. Jis beveik nepajuto skausmo, kai švediškas 
Rakanjalio plaktukas suskaldė kaukolę. 


Sulaikyti švedą vairuotoją toli gražu nebuvo paprasta. 


Jaunasis vyras gynėsi, rėkė visa gerkle, plūdo policininkus. 
Galų gale Klemetas jį užgriuvo, o Nina rankas už nugaros 


425 


surakino: Gulintį ant Žemės vairuotoją dusino storas kom- 
binezonas, spaudė krūtinę, tad rėkti švedas greitai neturėjo 
jėgų. Kiek nurimo, nors ir toliau paskutiniais žodžiais plūste 
plūdo policininkus. Klemetas paliko Niną stebėti vairuotojo. 
Ji paskambino į komisariatą ir Šerifas pažadėjo atsiųsti eki- 
pažų - turėjo atvažiuoti vėliausiai po penkiolikos minučių. 

Išėjęs į lauką Klemetas užsimovė pirštines, atidarė sun- 
kvežimio dureles iš keleivio pusės. Įlipo į kabiną, atsisėdo, 
apsižvalgė. Nuosekliai apieškojo visą kabiną: sėdynes, daik- 
tams dėti skirtas vietas. Viską apvertė aukštyn kojomis. 
cigarečių blokus, sukrautus degtinės butelius. Galiausiai 
rado, ko ieškojo. 

Švedas išties nesistengė slėpti pėdsakų. Sunkus peilis 
makštyje su storu odiniu dirželiu pakabintas ant kabyklėlės 
už vairuotojo sėdynės. Klemetas atsargiai jį paėmė, apnuo- 
grįžo į kavinę. Švedas vis dar gulėjo ant žemės prie Ninos 
kojų. Ji baigė tikrinti ruso vairuotojo tapatybę, nufotografavo 
dokumentus ir leido važiuoti. Klemetas peilį parodė Ninai, 
paskui pamojavo švedui po nosimi. Tas piktai nusispjovė. 

— Tikriausiai turi ką mums papasakoti, kol tavo reikalai 
visai nesuprastėjo, - pasakė Klemetas. 

Tolumoje pasigirdo sirenos. Jei Bratsenas būtų buvęs čia, 
būtų pasišaipęs, kad atvyksta lengvoji kavalerija. Pastiprini- 
mas iš Kautokeino suplūdo į nedidelę kavinės stovėjimo aikš- 
telę. Juhano Henriko Žmona, rami kaip visuomet, užsirišusi 
prijuostę stovėjo prie kasos. 

— Na? - paklausė Klemetas ir darsyk pamojavo peiliu. 

— Ką, samių peilių nesi matęs? - išsiviepęs pasišaipė šve- 
das. 

Ir išblyško kaip drobė. Pro atsidariusias „Renlyckos“ du- 
ris įėjo Šerifas, penki Kautokeino policininkai ir jų vidury — 
apgailėtinai atrodantys persigandę du piemenys. Mikelis ir 
Junas. 

Junas atrodė apimtas nevilties. 

— Senojo Ulseno ūkyje matėmės tik vieną kartą, prisiekiu, 
Klemetai! Tai, ką matei, buvo vienintelis kartas. Kvailystė. 
Kiek išgėrėm, parūkėm, nėr prie ko rimtai prikibti. 

— Ne apie tą nutikimą norėjau pasikalbėti. Apie Matiso 
mirtį... 

Junas išpūtė akis, visiškai nesuvokdamas, kas vyksta. Pa- 
žiūrėjo į švedą, paskui į Mikelį, anas, atrodė, tuoj tuoj pratrūks. 

— Ne aš! — staiga suriko Mikelis. - Ne aš! Tik turėjom pa- 
imti būgną ir viskas, viskas, prisiekiu! Ne aš! 

— Kam? - užriko ir Klemetas, prisikišęs prie Mikelio veido. 

— Seniui Ulsenui! - rėkė siaubo apimtas Mikelis. - Matisas 
jo neturėjo. Jis buvo girtas. Matisas buvo girtas. Niekad nebū- 
čiau jam padaręs nieko bloga. Nenorėjau važiuot vienas, bet 
ne aš, ne aš, prisiekiu! Net neturėjau peilio, ne aš... 

Ir pravirko. 

— Aš tik padegiau sniegaeigį. 

— O ką su tavimi veikė Aslakas? - rėkė Klemetas. 

— Aslakas? Aslakas? Ten nebuvo Aslako, Aslako ten ne- 
buvo! - verkė Mikelis. - Buvau tik aš ir... 

Ant žemės gulintis švedas nepratarė nė žodžio. Tik nusi- 
spjovė į Mikelio pusę. 

Penktadienis, sausio 28 d. 
Laplandijos glūduma. 


Aslakui pro akis neprasprūdo, kad į stovyklavietę Rakan- 
jalis grįžo vienas. Drabužiai purvini. Veidas griežtas. Tik vyz- 
džiai išsiplėtę. Rankoje laikė kruviną plaktuką. Nė nebandė 
slėpti. Paėmė radiją. Kalbėjo lyg automatas, kol jį sujungė su 
kažkokiu norvegu. Nurodė koordinates. 

— Netoli telkinio. Atvažiuokit greitai, tuoj kils pūga. Būsit 
patenkinti! 

Išjungė radiją. Aslakas nenuleido nuo prancūzo akių. 
Blogis. Prisiminė žmoną. Ką ji daro? Tikriausiai nebeturi ko 
valgyti. Ką ji darys? Aslakui reikėjo grįžti. Jei tie per radiją 
kalbėję Žmonės atvažiuos, gal tuomet nebus kam grasinti jo 
žmonai. Aslako peilis saugiai gulėjo paslėptas auliniame el- 
nio kailio bate. Visą laiką gulėjo ten. Vyras su plaktuku gal- 
vojo, kad Aslakui primes savo valią. Toks vyras kaip Aslakas 
su blogiu nesitaiksto. 

Matė ženklą, kurį buvo nupiešusi žmona. Jis tuomet su- 
prato, kad kažką turės padaryti. Gal tuomet Žmona atgaus 
ramybę. Gal ne protą. Ramybę. Ji buvo per daug nelaiminga, 
kad dar galėtų tikėtis laimės. Ji - viena nelaimė. Ir kančia. Ir 
riksmas. 

Pamatęs, kad vyras parėjo su kruvinu plaktuku, Aslakas 
suprato. Dangų aptraukė pilki debesys. Netrukus kils pūga. 
Kaip ir tą dieną, kai išėjo jo tėvas. Vienas, vakare, siaučiant 
žiemos pūgai — taip elgėsi seniai, tapę našta klanams. Vieni iš- 
eidavo į tundrą ir negrįždavo. Aslakas žvelgė į debesis. Tokia 

pati pūga, kai jam buvo septyneri Kautokeino internate. Ta 
pati diena. Jo senelis išėjo. Ir jis išėjo. Iššoko pro langą. Septy- 
nerių. Per pūgą. Nesidairydamas atgal. 

Prisiminė bandą, šunis. Jis padarė klaidą. Geras piemuo 
niekad nepaliks savo gyvulių. Žiūrėjo į vyrą, stovintį už de- 
šimties metrų. Prisiminė Matisą. Prisiminė jo lavoną, kurį 
rado nusigavęs iki Matiso namelio, nes pamatė padegto 
sniegaeigio dūmus. Prisiminė, ką buvo sakęs. Matisą nu- 
žudė Žmonių įstatymai. Jų taisyklės, jų noras turėti daugiau 
ir daugiau. Dėl tokių, kaip tas vyras priešais, žūdavo elnių 
augintojai. „Mino Solo“ atnešė nelaimę. O vyras su plaktuku 
tą nelaimę padidino - dvigubai. Ir sumokės už tai dvigubai. 


Prie kasos stovinti Juhano Henriko žmona atidžiai viską 
stebėjo, kol galų gale Mikelis išdavė švedą. Ji priėjo prie Kle- 
meto. 

— Šįryt buvo užsukęs senis Ulsenas. Važiavo automobiliu. 
Labai anksti. Prisipilti termoso kavos. Automobilyje sėdėjo ir 
jūsų bendradarbis, tas, medžiojantis samius. Jie nuvažiavo 
ten, - mostelėjo ranka į 92 kelią, į šiaurės rytus, kur telkėsi 
kylantys audros debesys. 

Klemetas ir Nina laiko negaišo. Išvyko kartu su vienu Kau- 
tokeino patrulių ekipažu. Šerifas turėjo įspėti teisėją, kad ati- 
darytų Ulseno seifą. Gal ten ras ko nors įdomaus. Jie važiavo 
iki sankryžos, ten Klemetas pastatė automobilį. Policininkai 
dirbo greitai, tyliai, žinojo, ką turi daryti. Po kelių minučių 
keturi sniegaeigiai nurūko kalvos šlaitu — ant kieto žibančio 
sniego matyti tik žemi sudžiūvę ir susitraukę krūmokšniai. 
Toliau pasuko užšalusios vingiuotos upės kryptimi, už kelių 
kilometrų pradėjo kilti į plynaukštę. 

Klemetas iš tolo pamatė Aslako stovyklą. Sunerimo - per 
daug tyku. Nematyti dūmų. Padidino greitį. Kas pastūmėjo 
Aslaką taip pasielgti su Matisu? Kas jau kas, o Klemetas tikrai 
žinojo, kad Aslakas gali padaryti neįtikėtinų dalykų. Dalykų, 
kurių nepadarytų nė vienas žmogus šioje Žemėje. Aslako 

lūšnelės artėjo ir sniegaeigių vairuotojai sumažino greitį. Visi 
išsitraukė ginklus, kuriuos Šerifas į kavinę atvežė iš Kauto- 
keino komisariato. 

Keistas jausmas. Pirmą kartą per visus darbo elnių polici- 

joje metus Klemetas turėjo ginklą. Du policininkai apėjo sto- 
vyklavietę. Nė menkiausio garso. Klemetas mostelėjo Ninai, 
kad palaikytų pagrindinės trobelės įėjimą dengiantį audeklą. 
Nervingai spaudė pistoletą. Nina vienu mostu pakėlė uždan- 
galą ir Klemetas puolė vidun. Ir sustojo. Nina įėjo iš paskos. 
Ji taip pat suprato. 
Nina priklaupė. Veidas pamėlynavęs. Nėra jokių abejonių - ji 
mirė prieš kelias dienas. Iš šalčio. Perdėm ilgai nekūrentas 
ugniakuras. Moteris gulėjo ant nugaros. Rankos iškeltos į 
viršų ir sustingusios. Tarsi būtų norėjusi sugauti kažką, kas 
sprūdo iš rankų. 

Atsiklaupusi Nina Klemetui parodė žvilgsniu. Jis pažiū- 
rėjo ten, kur žvelgė porininkė. Kamputyje ant plūktos žemės 
prie ugniakuro kažkas pirštu buvo išvedžiojęs raides MOSO. 
MOSO - MinO SolO. 

— Įkarpos ausyse... - sušnibždėjo Klemetas. 

Penktadienis, sausio 28 d. 
Laplandijos glūduma. 


Andrė Rakanjalis stebėjo lapį. Tas tipas nuo pat pradžių 
pure ir per petį permesta virve. Vedlio jam nebereikia. Dabar 
viskas susitvarkys. Užsitikrins, kas tas kiaulė valstietis įvyk- 
dytų savo sutarties dalį. Viskas klosis gerai su tokiais tipais, 
kaip tas valstietis. Jis galės eksploatuoti šitą suknistą telkinį, 
ir visi puls po jo suknistomis kojomis! Ir grįžęs pasiims ne 
vieną ir ne dvi suknistas kekšytes. 

Pakilo vėjas, pustė. Suknistas šaltis, kaip spirgina! Parau- 
dusia ranka persibraukė veidą. Jam karšta. Ir tas šiknius ne- 
siliauja į mane spoksot. Pakėlė plaktuką ir nuėjo prie lapio. 
Tas šiknius nepajudėjo. Rakanjaliui jo nebereikia. Baigta, lapi! 
Savo padarė. Galima išmesti. Žengė dar kelis žingsnius. Tas ir 
toliau spoksojo. Velnias, nekenčiu to tipo. Iš lėto ėjo pirmyn. 
Galų gale lapis atsistojo. Prancūzas matė jo akis, įsitempusį 
veidą, surauktą nosį. Vilkas laukia savo valandos. 

— Pirmyn, - tarė, - reikia sutvarkyti stovyklą! Vykstam į 
kitą slėnį. Mūsų laukia kiek tolėliau. Artėjam prie pabaigos. 
Netrukus galėsi grįžti namo pas žmonelę. Ir gausi šunų. 

Priėjo dar arčiau. Ištiesė SPP2. 

— Padėk į dėžę, - pasakė ir aparatą padėjo ant mažo su- 
lankstomojo stalo. 

Lapis turėjo kiek pasisukti, kad paimtų aparatą. Ketvirtį 
sekundės Rakanjalio nematys. Aslakas pamažu tiesė ranką į 
aparatą. 

Stovėjo už metro. Rakanjalis smogė žaibiškai. Švediškas 
plaktukas į piemenį atsitrenkė. Bjauriai trakštelėjo. Tačiau tas 
suknistas lapis smūgio į galvą išvengė. Rakanjalis sužeidė 
petį. Veikiausiai sutrupino raktikaulį - smūgio būta labai sti- 
praus. Apstulbo, kad nepataikė į galvą ir prarado tris sekun- 
des. Tris neįtikėtinai brangias sekundes. 

Lapis iš aulo išsitraukė didžiulį peilį riebalais įtrintoje 
makštyje. Toliau viskas vyko lyg sulėtintame kine. Nepaisy- 
damas sutraiškyto peties, puolė Rakanjalį. Šis nespėjo atsi- 
traukti ir užsimoti dar kartą. Piemenį stengėsi atstumti laisva 
ranka. Neturėjo laiko susivokti, o piemuo plačiai išsižiojo ir 
sukando ranką. Rakanjalis suriko. Tie nasrai buvo blogiau už 
spąstus. 

Po akimirkos bejėgiam ką nors padaryti, tik staiga baimę 
pajutusiam prancūzui Aslakas peiliu nurėžė plaštaką. Ra- 
kanjalis išmetė plaktuką, susiėmė kraujuojančią ranką. Rėkė 
iš skausmo, aplink sniegas paraudo nuo kraujo. Lapis laikė 
atkišęs peilį, bet žudyti nežudė. Pasilenkė, neišleisdamas 
Rakanjalio iš akių, prie sniege gulinčios plaštakos. Tačiau jį 
domino ne ranka. Paėmė nuo riešo nuslydusią sidabrinę apy- 
rankę. Išsitiesė visu ūgiu. 

— Mino Solo, - tik tiek pasakė. - Mino Solo. 


Policininkai komisariatui pranešė apie įkarpas ausyse. Šeri- 
fas netrukus išsiųs Žmonių. Kratai, šįkart itin kruopščiai, vado- 
vavo teisėjas. Davė leidimą atidaryti Ulseno seifą. Buvo rasta 
dokumentų, patvirtinančių Ulseno ir prancūzo geologo ryšius, 
taip pat apmatai darbo sutarties su Bratsenu, būsimu šachtos 
apsaugos vadu. Ir dar - penkiolikmetės kaimo mergaitės laiš- 
kas, kuriame ji pasakoja, kaip Rakanjalis ją išprievartavo. 

Policininkai išvyko iš Aslako stovyklavietės. Dangus vis 
labiau niaukstėsi. Kelią dar buvo galima įžiūrėti, tačiau ne- 
trukus užvirs tikras pragaras. Nina sunerimo. Kaip per tokią 
audrą jie ras ieškomą vietovę? Nors debesuota, pradėjo stai- 
giai šalti. Jiems reikėtų grįžti, ieškoti vėliau. 

Klemetas ją nuramino. Kalnus jis pažinojo. Geriau už bet 
ką. Įsiminęs būgno detales, joiką, žemėlapius. Visi leidosi į 
kelią. Klemetas važiavo pirmas, rodė policininkams kelią, 
greičio beveik nemažino. Nina teisi. Laikas spaudžia. Tokiu 
oru tundroje galėjo važiuoti tik patyręs vairuotojas. 

Vėjas pūtė priešpriešiais. Nors ir užsidėjusi šalmą, Nina 
juto, kaip pro plyšelį kairį smilkinį degina speigas. Tarsi ba- 
dytų peiliu. Norėjo ranka užsidengti šalmo šoną, kad nors 
akimirką nusloptų skausmas, tačiau bijojo sniegaeigį vairuoti 
viena ranka - gali nesuvaldyti. Matė, kad blogiausia dar lau- 
kia. Tiesiai priešais juos, nors saulė dar nebuvo nusileidusi, 
horizontą buvo nugulę juodi debesys. 

Klemetas viską apsunkino dar labiau, kai pasuko į vargiai 
išvažiuojamą slėnį. Daugelis elnių augintojų jį aplenkdavo. 
Klemetas nedvejojo: žinojo, kad sutaupys laiko. Policininkai 
drąsiai važiavo iš paskos. Pagaliau pasiekė kitą slėnio pa- 
kraštį. Nusileido nestačiu šlaitu iki vingiuotos upės. Posūkyje 
vos neatsitrenkė į vyrą, klūpantį upės vidury. Veidas sumuš- 
tas, kruvinas. Vyras kvailai dėbtelėjo į sniegaeigį, sustojusį ne 
arčiau kaip už dviejų metrų. Ulsenas! 

Senis išskėtė rankas ir parodė į puriame sniege įstrigusį 
sniegaeigį. Vairuotojas nepastebėjo didžiulės apsnigtos uo- 
los. Kiek toliau gulėjo dar vienas žmogus. Nejudėjo. 

— Atvykote mūsų gelbėti! - viltingai sušuko Ulsenas, nors 
labai skaudėjo sprandą, susiraukė iš skausmo. - Tas netikėlis 
nemoka vairuoti! Sekėme vieno pavojingo piktadario pėdsa- 
kais, jis... 

Pasitikėjimas savimi išgaravo tą pačią sekundę. Klemetas 
jį nustūmė, apvertė Bratseno kūną. Praradęs sąmonę. Paliko 
abu policininkus sulaikyti vyrų ir pargabenti į Kautokeiną, o 
pats su Nina leidosi į kelią - į pūgą. 


Rakanjalis purtė galvą. Iš skausmo ir nesuvokimo, kas 
vyksta. Dejavo. Tas tipas, regis, žudyti nesirengė. Kibirkštėlė 

vilties. Lapis išvyniojo virvę ir jį apjuosė. Suspaudė stipriai. 
Patraukė. Patraukė ir nuėjo Rakanjalio sniegaeigio vėžėmis. 

Atrodė, eina ištisą amžinybę. Prancūzas svirduliavo, 
klimpo į sniegą. Šaltis gnaibė strampą, skausmas darėsi nepa- 
keliamas. Šaltis stiprus, o jis prakaitavo. Prasidėjo pūga, dan- 
gus beveik išnyko. Vėjas kaukė, šlavė viską savo kelyje. Jie ėjo 
gaubiami sūkuriuojančių snaigių. Prancūzas rėkė, plūdo lapį. 
Tačiau tas tik traukė jį ir traukė, pūga ir stiprėjantis peties 
skausmas nė motais. Dar už kelių žingsnių vėjas aprimo. Ra- 
kanjalis pamatė tą patį besileidžiantį taką. Iki čia lapį atvedė 
jų pėdsakai. Aslakas stipriai patraukė virvę, prancūzas krito, 
rėkė, keikėsi. 

Pamatė, kad atsidūrė prie šachtos įėjimo. Lapis truktelėjo 
virvę, privertė jį pasilenkti. Įmetė į grotą, į tamsą, privertė at- 
sistoti. Prancūzas pajuto, kad jam kažką daro, tačiau nieko 
nematė. Suprato tuomet, kai buvo per vėlu. Virvė apsivijusi 
pečius, rankas, šlaunis. Visą kūną. Griuvo. Negalėjo pajudėti. 
Negalėjo susiimti strampo. Rėkė kaip išprotėjęs iš įsiūčio, iš 
skausmo, iš baimės. Padvės čia! Rėkė. 

Pajuto, kaip lapis kažką sugrūdo į gerklę. Ėmė priešintis - 
bergždžios pastangos. Lapis į burną grūdo uraninito. Dabar 
negalėjo ir rėkti, burna pilna tos šlykštynės. Lapis nuplėšė jo 
šaliką, apvyniojo burną. Blausut blausutėlėje šachtos tunelio 
šviesoje išsekęs, nugalėtas Rakanjalis pamatė, kaip išsitiesė 
Aslakas. 

— Mino Solo. Už Ailą. 


Klemetas atpažino slėnį, nors niekuomet nebuvo čia lan- 
kęsis. Su Nina rado tuščią stovyklavietę. Sniegaeigį. Kruviną 
plaktuką. Vėjas išbarstė daiktus, popierius. Toliau matyti au- 
dros nusviestas stalas. Vėjas šlavė viską pakeliui. Klemetas ir 
Nina tylėjo. Dangus užtrauktas, nors dar tik keturiolikta va- 
landa. Nina Klemetui parodė apipustytus pėdsakus. Matyti 
ne toliau kaip už dešimties metrų. Aplink - vien juoda tamsa. 

Porininkai sėdo ant sniegaeigių ir nuvažiavo, sekdami 
pėdsakais — nei per lėtai, kad neįklimptų sniege, nei per grei- 
tai, kad neatsitrenktų į kokią uolą. Klemetas bijojo. Niekam 
nebūtų prisipažinęs. Bet bijojo. Visą gyvenimą stengėsi nuga- 
lėti siaubingų tundros pūgų baimę. Manė, kad įveikė - dėjo 
daug, pastangų, vienas važiuodavo į ledinių pūgų tamsą. Ta- 
čiau, artėjant prie Aslako, baimė vėl užvaldė. Jis žinojo. Asla- 
kas kėlė kažkokį siaubą. Turės sumokėti. Klemetas privalo jį 
sulaikyti. Jei jis dar gyvas. Porininkai iš lėto stūmėsi į priekį. 
Pėdsakus baigia užpustyti. Sninga ir sninga, aplink — vien 
pūgos šėlsmas. Klemetas žibintų šviesoje du kartus pastebėjo 
raudonų dėmių ant sniego. 

Šita audra... Tokia pati, visai tokia pati. Vijo šalin vaiz- 
dinius, tačiau jie grįždavo. Jis - septynerių berniūkštis. Ant 
Kautokeino internato palangės. Su krepšeliu kelias dienas 
kruopščiai rinktų atsargų. Atsargų dviem. Kad sugrįžtų į 
tėvų ūkį. Kad pabėgtų iš šitos mokyklos, kur jį ir jo draugą 
muša, kai kalbasi samiškai. Jis sėdi ant tos palangės, prieš 
jį - juoda speiguota naktis ir siaučianti pūga. Trisdešimt ki- 
lometrų naktį, trisdešimt laipsnių šalčio. Visiškoje tamsoje. 
Septynerių... 

Jis žinojo - šiandien siaučia tokia pati pūga. Kaukia vėjas. 
Jam sunku, bet turi stumtis į priekį. Vėjui nė motais kombi- 
nezonas - lenda pro visus plyšelius. Tokia pati pūga, tokia 
pati baimė. Tūnanti jo atminties užkaboryje. Klemetas priva- 
žiavo vietą, kur pėdsakai išsiskyrė - dviem kryptimis. Kairėje 
leidosi kiek žemiau, lyg ir kažkoks takelis. Kur leidžiasi, per 
pūgą nematyti. 

Sniegaeigį pasuko kitais pėdsakais, kylančiais į kalną. Jie 
vos matyti. Vieno Žmogaus. Pakėlė įtampos iškreiptą veidą. 
Pažvelgė žibintų šviesos kryptimi —- vėjas ir sniegas. Viršuje, 
vidury įsisiautėjusios pūgos, su keturkampe kepure ir nusvi- 
rusiu petimi stovėjo Aslakas ir jo laukė. 

Klemetas giliai įkvėpė. Atsisuko į Niną. Snaigių sūkuryje ji 
pamatė kančios surakintą porininko veidą. 

— Palauk, - kimiu balsu suriko Klemetas. 

Nuvažiavo. Paskutiniai metrai jį artino prie pūgos centro. 
Žinojo - susitikimas neišvengiamas. Suprato net Nina. Su- 
stojo priešais Aslaką. Piemuo atrodė išsekęs, veidas įkritęs. 
Elnio kailio apsiaustas iškruvintas. Kentėjo, bet neparodė, 
kad kenčia. Tuščiomis rankomis sugniaužtais kumščiais. Kle- 
metas giliai kvėpavo. Jis pirmas turėjo tarti Žodį. 

— Kodėl, Aslakai? Kodėl Matisas?! - stengdamasis perrėkti 
pūgą suriko. | 

Griežtumas iš Aslako veido dingęs. Bruožai švelnesni — 
nuo kančios ir nuovargio. Akių kampučiai nukritę. Aslakas 
papurtė galvą, jam skaudėjo, bet nesusiraukė. Vėjas ir sniegas 
plakė veidą, blakstienos ir barzda apšerkšnijusios. 

— Kai atvažiavau, Matisas jau buvo miręs! - riktelėjo Asla- 
kas. - Aš verkiau, Klemetai! Verkiau pirmą kartą gyvenime. 

Klemetas matė, kad Aslakas kalba nuoširdžiai. Ir pasakoti 
jam nesunku. 

— Neverkdavau, kai buvau vaikas. Dėl Ailos, dėl kūdikio — 
neverkiau. Matisas tapo Žmonių auka. Taisyklių. Elnių biuro. 
Tų kompanijų. „Mino Solo“ buvo pati blogiausia. Turėtumei 
žinoti. Visi jie kalti. Merija. Tie, kurie duoda leidimus. Jie Ži- 
nojo apie Ailą. Nieko dėl jos nedarė. Todėl ir išpjausčiau au- 
sis. Žmonės turi žinoti. 

— Kodėl neatėjai pas mane? - prisimerkęs nuo veidą pla- 
kančių ledinių kristalėlių išrėkė Klemetas. 

— Aš netikiu tavo teisingumu, Klemetai! 

— O kraujas po Matiso akimis? 

— Mūsų protėviai, Klemetai. Pirmąją saulės sugrįžimo 
dieną po ilgos žiemos nakties jie nardindavo į kraują žiedą, 
Klemetai. Į pirmosios dienos saulę žiūrėdavo pro žiedą, kad 
padėtų netekusiems proto. 

Aslakas nutilo. Įskaudo akis. Klemetui atrodė, kad jo 
akyse pirmą kartą mato žmoniškumo. 

— Matisas išprotėjo! - suriko Aslakas. — Dėl viso šito. Aš 
uždėjau žiedą. Jis mirė tą dieną, kai pirmąsyk patekėjo saulė. 
Jis atgaus protą anapus. Jis ilsisi ramybėje. 

Aslakas ištiesė kumštį. Atgniaužė. Delne gulėjo kruvina 
Rakanjalio apyrankė. 

- Imk. Atiduosi Ailai. Ji supras. 

Klemetas pažvelgė į Aslaką, pradėjo tankiau kvėpuoti. 
Ant apyrankės - sidabrinės raidės MO-SO. Pajuto, kaip už- 
plūsta jausmai. Paėmė apyrankę. 

— Aslakai... 

Klemetas purtė galvą. Akyse - ašaros ir ašarose tirpstantis 
sniegas. Nebejautė vėjo. Tik turėjo rėkti, kad Aslakas girdėtų. 

— Aslakai..! Aila mirė. Šiandien radome jos kūną. Sušalo 
negyvai. 

Klemetas pamatė, kaip Aslakas užsimerkė - trumpam. Su- 
gniaužti kumščiai atsileido. Lyg ką tik būtų priėmęs spren- 
dimą ir jam būtų palengvėję. Sniegas vis storiau dengė jo 
siluetą, dangus apniuko dar smarkiau. Žibintų šviesos pri- 
temo. Aslakas priėjo prie pat Klemeto. Neberėkė. 

— Klemetai, pasirūpink, kad mano gyvuliai nekentėtų. 

Abu vyrai žvelgė vienas kitam į akis. Klemetas stengėsi 
suvaldyti apėmusią tamsos baimę. Turėjo kažką pasakyti, o 
jautėsi lyg ištiktas stabo. Aslakas pasisuko. 

— Aslakai! - suriko Klemetas. - Kur prancūzas? Aš turiu 
suimti tave, Aslakai! 

Aslakas pažvelgė į jį. Į akis. 

- Iškeliauju į teisingą kalnų pasaulį! - sušuko Klemetui. 

Tuomet priėjo arti jo. 

— Tu bijai? —- paklausė Aslakas, ir jo veidas pirmą kartą 
buvo švelnus. 

— Tau nėra ko bijoti, - švelniai pasakė Aslakas. 

— Nežinai, ką aš galvoju! - užriko Klemetas. 

- Žinau, ką galvojai. 

— Ką tu žinai?! —- ašarų pilnomis skaudančiomis akimis 
šaukė Klemetas. - Mums buvo septyneri! Dieve, septyneri..! 

— Mes turėjome tai padaryti kartu, Klemetai. Mes buvome 
vienas kitam pažadėję. 

Klemetas nesusitvardė. Verkdamas sukniubo ant sniegaei- 
gio, verkė kaip vaikas ir niekaip negalėjo nustoti. 
Aslakas apsisuko ir nuėjo, o jos porininko kūną purtė rauda. 
Ji nepajudėjo. 

Kai Klemetas pakėlė galvą, Aslakas buvo išnykęs Šiaurės 
naktyje. 

Keturiasdešimt dienų Laplandiją 
gaubia poliarinė naktis. Prieš pat 
patekant saulei pavagiamas po ilgo 
laiko pirmą kartą į lapių žemes 
grąžintas tradicinis šamano būgnas. 
Jo vertė vietos gyventojams nejkai- 
nojama - lapių protėviai, pasitelkę 
būgno galias, galėjo kalbėti su miru- 
siaisiais ir gydyti. 

Netrukus elnių augintojai praranda 
vieną iš saviškių. Nužudytas atsisky- 
rėlis Matisas, jo ausys nupjautos ir 
pažymėtos ikarpomis - taip, kaip | 
regione tradiciškai Žymimi elniai. Matisas vienintelis žinojo būgno 
istoriją. Atoki ir rami Laplandija tampa konfliktų, pykčio ir paslapčių 
žeme. Šią sudėtingą bylą imasi tirti ir Elnių policijos pareigūnai lapis 
Klemetas Nangas ir jaunoji jo porininkė Nina Nansen. Lapiai sunerimę - 
gal tai protėvių prakeiksmas? Kokias elnių augintojų ir jų priešų paslaptis 
sužinos Klemetas ir Nina? 

Neitikėtinas gamtos grožis ir įtaigūs veikėjai atskleidžia prieštaravimų 
kupiną pasaulį - beribes šiuolaikinio gyvenimo galimybes ir tradicinę 
tautą, kovojančią už savo kultūros išsaugojimą. Tai kvapą gniaužiantis 
trileris, kurio autorius - Žmogus, puikiai pažįstantis tuos kraštus. 


Nuo 1986 metų Olivier Truc'as dirba žurnalistu. Nuo 1994 metų gyvena 
Stokholme - yra dienraščio Le Monde korespondentas Šiaurės ir Baltijos 
šalims. Taip pat kuria dokumentinius filmus. Paskutinis lapis yra debiutinis 
autoriaus detektyvas, už kurį jis pelnė daugybę Prancūzijos ir tarptautinių 
apdovanojimų. 

